
Om  Afskaffelsen  af  Latin  og  Græsk 

som  Skolefag. 


Motto:  1)  Ovenfrft  bliver  Byrden 
rallet  nedad;  fra  UniTergitetets  Profes- 
sorer til  Skolens  Lørere  og  fra  disse 
til  Disciplene,  paa  hvem  den  maa  blive 
liggende.  (Prof.  Snbr  1846).  2)  Hver 
Slægt  bestemmer  Skolens  Indhold  efter 
dens  eget  Aandsindhold  og  dens  egen 
Aandsretning.  (Konferensraad  Madvig 
i  Berlingske  Tidende**  Marts  1877.) 

Den  Grundbetragtning,  fra  hvilken  Forfatteren  af 
denne  lille  Afhandling  gaar  ud.  støtter  sig  i  sine  Hoved- 
træk paa  Anskuelser,  som  forlængst  ere  fremsatte  af 
Fr.  Lange,  og  lyder  saaledes:  „Latin-  og  Realskolen  bør 
gaa  op  i  en  højere  Enhed,  d.  v.  s.  en  almindelig  bøjere 
Skole,  hvor  Hensynet  til  den  specielle  Livsstilling  er  det 
Underordnede  og  den  almindelige  Dannelse  Hoved- 
sagen." En  saadan  højere  Skole,  om  hvis  Forbindelse 
med  Almueskolen  jeg  her  ikke  vil  udtale  mig,  maa  søge 
det  Dannelsesstof,  som  passer  bedst  til  den  Tid  og  de 
Forhold,  under  hvilke  den  virker;  den  maa  derfor  føje 
nyt  Stof  til  det  overleverede,  naar  Kulturudviklingen 
fordrer  det,  men  den  maa  tillige  bortkaste  gammelt 
Stof,  naar  det  kan  erstattes  med  nyere,  saaledes  at  der 
til  enhver  Tid  hersker  Ligevægt.  Kun  paa  denne  Maade 
kan  man  vente  at  undgaa  Overanstrængelse,  og  den  føl- 
gende  Udvikling  vil  forhaabenlig  vise,  at  det  er  Over- 

trædeise  af  denne  Regel  (Overlæsselse  af  Disciplene^ 
Forveksling  af  almindelig  Skole  og  Specialskole,  uklar 
Griben  efter  ubeviste  Teorier),  der  har  fremkaldt  de 
nuværende  forvirrede  Forhold. 


For  at  forstaa  den  nuværende  Stilling  maa  vi  gaa 
tilbage  til  Aaret  1850.  I  denne  Tid,  der  var  saa  rig 
paa  vigtige  Begivenheder,  tog  man  ogsaa  med  Iver  fat 
paa  at  reformere  den  lærde  Skole,  og  Loven  af  13de 
Maj  1850  var  i  mange  Henseender  et  Fremskridt.  Den 
støtter  sig  i  det  Væsenlige  paa  den  Teori,  som  Madvig 
allerede  havde  fremsat  1830  i  Maanedsskr.  for  Literatur 
8de  og  9de  Bind,  en  Teori,  der  bryder  med  den  over- 
leverede Anskuelse  om  de  to  klassiske  Sprogs  særlige 
Fortrin  og  Evne  til  at  uddanne  Aanden  til  logisk  Tænk- 
ning og  anerkender  de  Krav,  som  Naturvidenskaberne 
have  paa  at  blive  optagne  blandt  Skolens  Undervisningsfag. 
Men  Teori  er  Et  og  Praksis  ofte  noget  Andet;  det  har 
vort  Skolevæsen  maattet  bekende;  thi  denne  Madvigs  i 
mange  Henseender  fortrinlige  Plan  er  næppe  nogensinde 
bleven  gennemført,  endog  blot  tilnærmelsesvis.  Hvem 
var  da  Skyld  deri?  Lad  os  ikke  være  for  hastige  med 
Domme  over  enkelte  Personer,  og  lad  os  ikke  under- 
vurdere de  Vanskeligheder,  som  man  især  i  Begyndelsen 
havde  at  kæmpe  imod,  f.  Eks.  Mangelen  paa  uddannede 
Lærerkræfter  —  saa  meget  staar  dog  som  en  uomstødelig 
Kendsgerning,  at  det  var  den  filologiske  Retning  i 
vort  Undervisningsvæsen ,  der  skadede  Undervisningen 
mest.  De  af  os  Yngre,  som  besøgte  de  lærde  Skoler 
omkring  Aaret  1860,  ville  have  en  stærk  Følelse  af, 
hvorledes  Latinen  og  Græsken,  der  som  oftest  doceredes 
af  ivrige  og  formaaende,  tildels  ogsaa  dygtige  Lærere, 
tog  Broderparten  af  vor  Tid  og  Flid,  uden  at  der  dog 
hos  Flertallet  vaktes  nogen  dyb  og  alvorlig  Interesse, 
som  kunde  være  Grundlag  for  en  senere  Stræben.    Men 

et  haandgribeligere  Bevis  have  vi  i  den  Syndflod  af 
pædagogiske  Smaaskrifter,  son\  paa  denne  Tid  begyndte 
at  udkomme,  og  som  gik  ud  paa  at  angribe  eller  for- 
svare Undervisningsplanen.  Det  er  især  dennes  Gennem- 
førelse i  Enkelthederne,  som  angribes;  man  dvæler 
særlig  yed  de  overdrevne  Fordringer,  der  stilles  til  latinsk 
Stil,  og  ved  den  latinske  Grammatikundervisning,  der  ja 
den  Gang  som  nu  grundedes  paa  Madvigs  Lærebog. 
Selve  denne  Lærebog  blev  grundig  angrebet  f.  Eks.  af 
Overlærer  Fogh,  og  det  blev  fra  forskellige  Sider  frem* 
.hævet,  at  Disciplene  vare  overlæssede.  Det  var  ikke  blot 
bekymrede  Forældre,  som  udtalte  sig  mod  det  herskende 
System,  fordi  de  frygtede  dets  Følger  for  Børnenes 
aandelige  og  legemlige  Udvikling;  det  var  Universitets- 
lærere som  Prof.  Jiirgensen,  det  var  erfarne  Lærere  som 
Overlærer  Ostermann  og  to  Mænd,  der  i  høj  Grad  have 
gjort  sig  fortjent  åf  vort  Skolevæsens  Udvikling  og  vistnok 
vilde  have  udrettet  en  Del  mere,  hvis  de  havde  haft 
Magt  som  Vilje,  Overlærer  Fogh  og  Professor  Lange. 
Endvidere  talte  ansete  Læger,  som  Prof.  Drachmann  og 
Hornemann,  fra  deres  Standpunkt  for  at  der  skulde 
stilles  færre  Fordringer  til  Disciplene.  Endnu  maa  til- 
føjes, at  særlig  Forældrenes  Misfornøjelse  fik  Luft  i  en 
Adresse  til  Ministeriet;  blandt  Underskriverne  fandtes 
Dr.  Krebs  og  Stiftsprovst  Paulli.  Hovedankerne  mod 
Skolens  Undervisning  samle  sig  i  følgende  Forlangender: 
1)  at  Prøverne  bleve  indskrænkede  i  det  Væsenlige  til 
det  Stof,  der  var  gennemgaaet  i  det  sidste  Aar,  dog  at 
Adgangen  til  Universitetet  gjordes  afhængig  af  et 
Modenhedsbevis,  der  ikke  væsenlig  støttede  sig  til 
Prøven;  2)  at  Undervisningen  koncentreredes  mere  om 
enkelte  Hovedfag;  3)  Indskrænkning  i  den  Tid,  der  an- 
vendtes til  Latinen,  ved  at  afskaffe  latinsk  Stil  som 
Eksamensgenstand  og  derved  tillige  fremkalde  en  Lettelse 
i  den  besværlige  og  aandløse  Grammatikundervisning. 
Disse   Hovedfordringer    bleve   imidlertid   saa   godt   som 

ignorerede;  man  nøjedes  med  at  tage  Lidt  af  en  Skuffe 
og  komme  i  en  anden;  vist  er  det:  Undervisningen  i 
Latin  og  Græsk  blev  ved  at  trykke  det  Hele  (jeg  paa^ 
kalder  her  mine  Jævnaldrendes  Vidnesbyrd).  Den  al- 
mindelige Misfornøjelse  og  Mistilliden  til  Skolemændene, 
hvis  Afmagt  havde  vist  sig,  Rigsdagens  uheldige  Ind- 
blanding i  Enkeltheder,  hvorved  de  mest  uklare  Hoveder 
fik  størst  Indflydelse,  fremkaldte  den  daarlig  forberedte 
Lov  af  1871,  som  ganske  vist  har  indført  et  nyt  Princip, 
men  et  Princip,  som  mangler  Grundlag,  hvad  enten  man 
teoretisk  betragter  Sjælen  eller  holder  sig  til  Erfaringen- 
Tvedelingen  i  en  sproglig-historisk  og  en  matematisk- 
naturvidenskabelig Specialskole  —  thi  de  højere  Klasser 
af  de  lærde  Skoler  ere  i  Virkeligheden*)  Specialskoler 
—  har  ingen  Hjemmel  i  Psykologien.  Ganske  vist  kan 
et  Barn  have  særlige  Evner  for  Sprog  eller  Historie 
eller  Matematik  eller  Naturvidenskaber,  forsaavidt  man 
i  det  Hele  indrømmer,  at  der  gives  saadanne  medfødte 
særlige  Evner  og  ikke  betragter  dem  som  blotte  Ytringer 
af  en  almindelig  Begavelse,  der  af  Forholdene  ledes  i 
en  særlig  Eetning.  Der  kan  ogsaa  være  en  vis  Forbindelse 
mellem  Evnen  for  Matematik  og  Evnen  til  at  opfatte 
Naturforholdene;  thi  de  matematiske  Forestillinger  ere 
jo  abstraherede  fra  Naturforholdene,  hvortil  enhver  for- 
nuftig Undervisning  vil  tage  Hensyn.  Imellem  sproglig 
og  historisk  Evne  er  der  derimod  ingen  direkte  For- 
bindelse; thi  det  er  væsenlig  kun  Kendskaben  til  Lite- 
raturen,  som  har  Betydning  for  ffistorien;  man  vil  ikke 
kunne  paavise  nogen  direkte  Sammenhæng  mellem  Evnen 
til  at  opfatte  Sprogets  Midler  og  Evnen  til  at  sætte  sig 
ind  i  historiske  Forhold.  Paa  den  anden  Side  viser  Er- 
faringen: 1)  at  velbegavede  Børn  opfatte  de  fleste  Ting 
med   nogenlunde    samme   Lethed,    naar   Undervisningen 


*)   Det  udtales  allerede  1870  af  en  Anonym  i  Tidsskr.  for  Filologi 
og  Pædagogik  9de  Aargang. 

ledes  rigtig,  men  vistnok  med  forskellig  Lyst  og  Iver; 
2)  at  ubegavede  Børn  som  oftest  vise  relativ  mest 
Anlæg  for  Matematik,  fordi  de  matematiske  Forestillinger 
paa  en  naturlig  Maade  kunne  knyttes  til  dem,  der  hos 
ethvert  Menneske  ere  de  oprindeligste ,  og  for  Natur- 
videnskaberne dels  af  samme  Grund,  dels  fordi  man 
tillige  har  noget  Haandgribeligt  at  vise  dem.  Derimod 
vUle  deres  ringere  aandelige  Evner  træde  frem,  hvor  der 
bliver  Tale  om  at  benytte  et  større  Stof  (f.  Eks.  ved 
latinsk  Stil)  eller  at  danne  sig  en  historisk  Oversigt. 
De  tilsyneladende  Undtagelser  fra  disse  Regler  vil  man 
vistnok  stadig  kunne  føre  tilbage  til  særlige  For- 
hold, f.  Eks.  Hjemmets  eller  Undervisningens  Beskaffenhed. 
Saaledes  kunne  en  stor  Del  af  mine  Jævnaldrende  be- 
vidne, at  vi  ved  Forholdenes  Magt  bragtes  til  at  for- 
sømme Matematik  og  Naturvidenskaber.  „Heldigvis  have 
vi  en  daarlig  Matematiklærer,"  sagde  en  tysk  Latinlærer, 
da  man  spurgte  ham,  hvorledes  hans  Disciple  kunde 
overkomme  de  Fordringer,  han  stillede  til  dem.  Hvis 
man  nu  deraf,  at  vi  gennemgaaende  forsømte  Matematik 
og  Naturvidenskaber,  vilde  slutte  sig  til  en  gennem- 
gaaende Mangel  paa  Evne  for  disse  Ting,  vilde  man 
naturligvis  tage  meget  fejl.  De  mange  Ulemper  ved  den 
nye  Ordning,  f.  Eks.  dens  Kostbarhed,  der  paalægger  de 
private  Skoler  store  og  aldeles  unyttige  Ofre;  den 
Mislighed,  at  Barnet  altfor  tidlig  skal  bestemme  sig  for 
en  vis  Eetning,  endvidere  den  meningsløse  Bortskæren 
af  de  nederste  Klasser  har  straks  frensikaldt  Misstemning 
mod  Loven,  og  denne  Misstemning  har  nu  faaet  et  tyde- 
ligt Udtryk  i  det  Angreb,  som  er  fremkommet  i  „Ber- 
lingske Tidende"  fra  Dr.  Pingel.  Naar  vi  se  paa 
denne  Strid,  vil  det  straks  være  paafaldende,  at  Ankerne 
just  gjælde  det  Samme  som  1860;  Dr.  Pingel  fremhæver 
ogsaa  den  aandløse  Grammatik-  og  Stilundervisning  som 
en  væsenlig  Fejl;  med  Hensyn  til  det  store  „Minimum" 
af   latinsk    og    græsk   Forfatterlæsning,    der   skal   være 

gennemterpet  til  Eksamen,  henviser  jeg  til  et  Forslag  af 
daværende  Overlærer  Fibiger  for  Metropolitanskolens 
Program  for  1870,  hvor  der  foreslaas  at  lægge  Hoved- 
vægten paa  Prøven  i  Ekstemporallatin;  her  er  heller  ikke 
siden  indtraadt  anden  Forandring  end  en  lille  Ændring 
i  Karakterernes  Værdier.  Fibiger  fremhæver  stærkt  det 
Samme  som  Pingel,  at  Grammatiken  og  Analysen  sløver 
Disciplenes  Interess'er.  Vi  have  altsaa  Udtalelser  fra 
1860,  1870,  1877,  der  gaa  i  samme  Retning,  vel  at  mærke 
Udtalelser,  som  bæres  frem  og  understøttes  af  Mænd, 
der  have  spillet  en  mere  fremtrædende  Rolle  i  vort  Skole- 
væsen. Naar  jeg  nu  hertil  lægger  min  egen  og  en  stor 
Mængde  Jævnaldrendes,  Ældres  og  Yngres  personlige 
Erfaring,  da  tør  jeg  nok  nævne  den  filologiske  Ret- 
ning som  en  sand  Ulykke  for  vort  Skolevæsen.  Der  er 
andre  almindeligere  Aarsager  til  Forvirringen.  Sund 
Fornuft  taler  for,  at  man  altid  skal  begynde  nye  Fag 
varsomt,  hellere  fordre  for  Lidt  end  for  Meget ;  man  har 
altid  gjort  det  Omvendte;  derom  vidner  alene  Lære- 
bøgernes Omfang,  der  først  lidt  efter  lidt  formindskes 
(Eksempler:  Liitkens  Lærebøger,  Madvigs  Grammatik). 
Man  har  endvidere  stadig  haft  en  Tilbøjelighed  til  at 
centralisere;  man  har  baaret  sig  ad  som  de  ferme  Hus- 
mødre, der  ville  udrette  Alt  selv  og  derfor  tabe  Over- 
blikket. Eksempler  herpaa  vil  jeg  for  Pladsens  Skyld 
udelade;  Enhver  kan  hente  dem  fra  sin  egen  Skoletid.  —  — 
Dersom  vi  nu  altsaa  allerede  skulle  tænke  paa  en 
Reform,  saa  lad  os  arbejde  paa,  at  vi  faa  en  saadan 
Ordning,  som  ikke  blot  tilfredsstiller  Modsætningerne  i 
Øjeblikket,  men  baade  hviler  paa  et  fast  Princip  og 
indeholder  et  Grundlag  for  en  videre  Udvikling.  Men 
en  saadan  Ordning  faa  vi  kun  ved  at  gaa  ud  fra  den 
Grundsætning,  der  er  stillet  foran  denne  Udvikling. 
Skolen  er  en  Organisme,  en  Organisme,  der  baade  op- 
tager og  udsondrer  Stofferne.  Hvis  dette  ikke  sker  efter 
et  passende  Forhold,  bliver  den  mæt  og  led  af  det  Stof, 

som  den  har  nydt  for  Meget  af.  Dette  Stof  er  Sprog- 
stoffet; det  er  derfor  paa  dette  Punkt,  der  maa  ske  en 
Indskrænkning,  dersom  Skolens  Enhed,  som  man  jo  nu 
iønsker  og  haaber  paa,  skal  vende  tilbage.  Det  er  til- 
strækkelig paavist,  at  hvis  vi  blot  vende  tilbage  til  det 
Gamle,  da  er  Alt  tabt,  lad  os  derfor  ikke  være  bange 
for  en  ny  Synsmaade;  naar  der  er  Tale  om  at  kaste 
Stof  over  Bord,  maa  vi  først  tænke  paa  det,  som  er  det 
ældste,  men  ogsaa  det  fjæmeste,  som  har  mindst  direkte 
Betydning  for  Nutiden,  og  som  kræver  omtrent  lige  saa 
megen  Tid  og  Kraft  som  alt  det  Øvrige  tilsammen, 
O:  Latin  og  Græsk. 

Latin  i  sin  middelalderlige  Form  var  et  Meddelelses- 
middel og  fik  i  Ord  og  Vendinger  stærke  Spor  deraf; 
det  maatte  nemlig  optage  Ord  og  lempe  Betydninger 
for  at  passe  til  sin  alsidige  Anvendelse.  Latin  og 
efter  Renaissancetiden  Græsk  stod  tillige  ved  sin  ud* 
viklede  Form  og  Literaturens  rige  Indhold  overfor  de 
nyere  uudviklede  Sprog  og  Literaturer  som  noget  næsten 
uopnaaeligt;  det  er  intet  Under,  at  de  klassiske  For- 
fattere gjennem  Tiderne  have  staaet  som  ophøjede 
Mønstre,  der  have  ytret  en  overordenlig  Indflydelse  selv 
paa  det  Originaleste  af  den  nyere  Literatur,  og  at  der 
uddannede  sig  en  Forestilling  om,  at  de  klassiske  Sprog 
særlig  var  skikkede  til  at  give  Tænkningen  Sikkerhed 
og  Skarphed,  og  at  de  nyere  Sprogs  Grammatik  og 
Bygning  var  langt  mere  ufaldkommen.  Den  sidste 
Mening  er  bleven  gendreven  saavel  af  de  nyere  Psycho- 
loger  som  af  Sprogforskere  (Grimm,  Schleicher,  Madvig  i 
den  ovenfor  omtalte  Afhandling),  men  den  spøger  des- 
værre ikke  sjældent  endnu.  Da  Latinen  har  tabt  sin 
Betydning  som  Meddelelsesmiddel,  og  begge  Sprogene 
ikke  overvurderes  som  formelt  Dannelsesmiddel,  ere 
dermed  to  af  de  vigtigste  Grunde  til  at  beholde  dem  i 
Skolen  bortfaldne.  De,  der  forsvare  at  beholde  de  døde 
Sprog,  benytte  derfor  navnlig  to  Argumenter,  som  jeg  i 

det  Følgende  skal  søge  at  svække  eller  gendrive.  De, 
der  kæmpe  for  den  tidligere  Ordning,  give  selv  Vaabnene 
i  Hænde.  Det  første  Argument  er,  at  Læsningen  af 
de  latinske  og  græske  Forfattere  i  Grund- 
sproget er  et  nødvendigt  Supplement  til  den 
historiske  Undervisning.  Kan  derved  kan  man 
vinde  den  Forstaaelse  af  Oldtiden,  hvorpaa  en  sund 
Opfattelse  af  Nutiden  støtter  sig,  Dette  er  altsaa  de 
gamle  Sprogs  historiske  Betydning.  Det  er  nu  aaben- 
bart,  at  en  flittig  og  omhyggelig  Læsning  af  Kilde- 
skrifterne maa  give  et  betydeligt  Udbytte  i  den  angivne 
Ketning,  og  at  man  maa  gjøre  sig  til  Herre  over  et  Folks 
Sprog  for  fuldstændig  at  forstaa  dets  Literatur  og 
Folkeliv.  En  saadan  Forstaaelse  af  den  gamle  Literatur 
kan  imidlertid  kun  opnaas  af  en  Filolog,  Drengen  skal 
derimod  aldeles  ikke  have  nogen  fuldstændig  Forstaaelse 
hverken  af  den  gamle  eller  den  nyere  Historie,  for  det 
Første,  fordi  Historieundervisningen,  som  det  almindelig 
anerkendes,  skal  tjene-  et  etisk  Formaal;  og  der  gives 
altsaa  mangfoldige  Ting,  ja  hele  Perioder  og  Eetninger, 
som  slet  ikke  skulle  føres  frem  for  Barnet.  Vi  kunne 
f.  £ks.  slet  ikke  skildre  den  senere  romerske  Kejsertid, 
visse  Perioder  af  Frankrigs  og  mange  andre  Landes 
Historie,  uden  at  vi  maa  overspringe  saa  Meget,  at  vi 
egenlig  kun  give  Børnene  en  svag  Forestilling  om  Aar- 
sagerne  til  de  Virkninger,  vi  fremstille.  Barnet  maa 
altid  f.  Eks.  have  et  næsten  intetsigende  Begreb  om  Aar- 
sagerne  til  det  romerske  Riges  Forfald.  Usædelighed, 
Vellystighed,  som  spiller  en  saa  stor  Rolle  i  Konge- 
krønikerne,  og  som  har  saa  overordenlig  udstrakte  Virk- 
ninger, kan  ikke  skildres  for  Barnet.  Desuden  maa  en 
Mængde  Ting  overspringes,  fordi  Barnet  ikke  er 
modent  til  at  forstaa  dem.  Det  gjælder  altsaa  om 
at  give  Barnet  mere  et  Billede,  et  livligt  og  fyldigt 
Billede,  af  Personer  og  Tilstande,  som  passe  for  dets 
Fatteevne;  vi  maa  herved  tillige  huske  paa,  at  Barnet 

ikke  kan  fatte  en  sammensat  Karakter,  fordi  det  oftest 
mangler  al  Erfaring  i  den  Ketning.  Anvende  vi  nu  disse 
Bemærkninger  paa  det  foreliggende  Spørgsmaal,  finde 
vi,  at  forholdsvis  kun  Lidt  af  den  klassiske  Literatur 
egner  sig  til  Læsning  for  Barnet,  maaske  endnu  mindre 
end  man  sædvanlig  benytter;  thi  vilde  f.  Eks.  ikke  en 
stor  Del  af  Horats'  Oder  virke  sandselig  inciterende  paa 
Drengen,  hvis.  Skønhederne  ikke  forsvandt  under  den 
grammatikalske  Drøvtyggen,  ikke  at  tale  om  den  bekendte 
Scene  i  Odysseen  mellem  Åres  og  Afrodite  foruden 
adskillige  andre  Steder  hos  Homer,  der  ikke  saa  let 
kunne  overspringes.  Saaledes  maa  altsaa  den  største 
Del  af  de  Værker,  i  hvilke  den  klassiske  Literatur  ud- 
folder sit  Indhold  klarest  og  skønnest,  være  en  lukket 
Bog  for  Disciplene,  1)  fordi  Lidholdet  kunde  paavirke 
dem  uheldigt  i  etisk  Henseende,  2)  fordi  dets  Forstaaelse 
kræver  en  Voksens  Modenhed.  Naar  vi  hertil  føje,  at 
den  sproglige  Vanskelighed  stiller  en  Del  af  de  samme 
og. adskillige  andre  Bøger  udenfor  Skolens  Undervisnings- 
kreds, faa  vi  paa  vor  Liste  blandt  Andet:  den  største 
Del  af  Plato,  hele  Aristophanes,  Tragikerne,  den  største 
Del  af  den  græske  lyriske  Poesi,  Thukydid.  Og  endda 
vil  man  fremstille  det  som  en  Mulighed  at  grunde  en 
almindelig  Dannelse  paa  græsk  Sprog  og  Literatur, 
o:  paa  Homer,  Herodot  og  Xenophon.  Af  latinsk  Lite- 
ratur falder  i  ethvert  Tilfælde  noget  af  det  Ældste  og 
Interessanteste,  en  stor  Del  af  Plautus  og  Terents,  bort. 
Alt  dette  indrømme  nu  selv  Filologerne;  jeg  anfører 
instar  omnium  følgende  Ytring  af  Konferensraad  Madvig: 
„Jeg  tager  derfor  ikke  i  Betænkning  at  ^klære  det  for  en 
Illusion,  naar  man  venter  med  en  ikke  stor  Udvidelse  af  den 
Tid,  der  benyttes  til  Latin  og  Græsk  (altsaa  med  mere  Tid 
end  der  nu  anvendes!!),  at  kunne  bringe  Disciplene  til 
en  baade  selvstændig  og  fyldig  Tilegnelse  af  den  græske 
Literatur  efter  Sprog  og  Indhold."  Naar  nu  Madvig  i  de 
samme  Artikler   („Berlingske  Tidende"    for    15de — 16de 

Marts)  udtaler,  at  den  klassiske  (saavel  som  den  mate- 
matiske) Undervisning  ikke  vel  kan  føres  til  samme 
Maal  for  alle  Disciple,  og  „at  Trangen  til  at  beskue 
Fortiden  med  egne  Øjne  og  tale  med  den  selv  i  dens 
Sprog  ikke  altid  bliver  staaende  paa  samme  Trin,"  synes 
han  at  antyde,  hvad  der  ogsaa  oftere  er  fremsat,  at  man 
skal  lade  Græsk  være  valgfrit,  og  at  det  muligvis  fuld- 
stændig maa  opgives.  Madvig  benægter,  at  Disciplene 
tilegne  sig  nogen  selvstændig  og  fyldig  Forestilling  om 
den  græske  Kultur;  han  faar  altsaa  kun  •? røver  af 
Literaturen,  men  er  det  da  ikke  en  mærkværdig 
Kejtethed  at  lade  en  Dreng  bruge  nogle  af  sine  bedste 
Kræfter  til  at  lære  saa  meget  Græsk,  at  han  kan  forstaa 
det  ringe  Pensum  af  Forfattere,  man  kan  byde  ham  i 
Skolen.  Det  gaar  som  med  Fransk  i  Pigeskolerne: 
man  skal  lære  det,  men  man  maa  helst  lade  være  at 
læse  Literaturen.  Den  samme  Betragtning:  at  Arbejdet 
ikke  lønner  sig,  kan  anvendes  paa  Latin.  Naar  Barnet 
har  arbejdet  3  Aar  paa  at  tilegne  sig  Grammatiken  ved 
Hjælp  af  en  Læsebog  og  en  Sønderlemmelse  af  Phædrus, 
Cæsar  eller  Cornelius  Nepos,  af  hvilke  kun  Cæsar  kan 
interessere  ham  synderlig,  føres  han  til  Ciceros  Taler  og 
dermed  ind  i  det  romerske  Stats-  og  Ketsvæsen  —  man 
tænke  sig,  førend  han  endnu  har  Begreb  om  dansk 
Stats-  og  Betsvæsen.  Han  skal  klare  sig  forskellige 
indviklede  Forhold,  f.  Eks.  den  politiske  og  sociale  Til- 
stand under  Borgerkrigene,  Altsammen  noget,  der  egenlig 
ligger  over  hans  Fatteevne,  og  som  han  derfor  danner 
sig  højst  ubestemte  Forestillinger  om.  Han  samler  en 
Del  ufordøjet  St©f  i  sin  Hukommelse,  som  han  maaske 
aldrig  faar  Lejlighed  til  at  klare  sig.  Altsaa  Cicero 
maatte,  ligesom  Demosthenes  nu,  i  alt  Fald  henvises  til 
Skolens  øverste  Klasser.  Det  skal  nu  ikke  nægtes,  at 
Læsningen  af  Cicero,  Livius,  Vergil,  Horats,  Ovid  bringer 
et  æstetisk  og  historisk  Udbytte,  som  ikke  maa  sættes 
lavt,  men  Spørgsmaalet  er,  om  det  under  de  nuværende 

Forhold  kan  hjælpe  at  læse  dem  i  Grundsproget.  Det 
er  et  pædagogisk  Misgreb  at  lade  for  lang  Tid  hengaa, 
forend  Barnet  kan  begribe,  hvorfor  det  tilegner  sig 
Kundskaben,  og  skal  man  have  mere  Udbytte  af  Skriftet 
i  Grundsproget  end  i  Oversættelse,  maa  man  kunne 
Sproget  saaledes,  at  man  kan  tænke  i  det.  Af  personlig 
Erfaring  véd  jeg,  at  Flertallet  ikke  opnaaede  denne 
Færdighed  under  den  gamle  Ordning,  hvor  den  skriftlige 
Øvelse  spillede  saa  væsenlig  en  Eolle;  at  man  nu  skulde 
opnaa  den,  er  aldeles  utroligt.  Madvig  antyder  selv  for 
Græsks  Vedkommende,  at  en  flydende  mundtlig  Over- 
sættelse meget  ofte  fremkommer  ved  Hjælp  af  det  trykte 
eller  skrevne  Hjælpemiddel  eller  en  Kammerats  Hjælp. 
Min  og  mangfoldige  Andres  Erfaring  taler  for,  at  dette 
er  det  Almindelige  baade  for  Græsks  og  Latins  Ved- 
kommende. „Men,"  kunde  man  sige,  „det  Væsenlige  er, 
at  det  unge  Menneske,  som  forlader  Skoleij,  har  Evne 
og  Literesse  til  selv  at  læse  videre,"  Erfaringen  taler 
her  tydelig  for,  at  særdeles  Faa  udenfor  dem,  der 
søge  til  et  videnskabeligt  Studium  (Sprog,  Historie, 
Filosofi,  Æstetik),  aabne  en  latinsk  eller  græsk  Bog  efter 
deres  Dimission.  Iblandt  mine  Bekendte  husker  jeg  f.  Eks. 
kun  en.  Ja,  ikke  en  Gang  Oversættelser  læser  man 
hyppig.  Lad  os  endelig  ikke  kaste  hele  Skylden  herfor 
paa  Lærerne  og  Undervisningen;  det  vilde  være  et  for- 
færdeligt Ansvar  for  dem  saavel  som  for  den  øverste 
Styrelse;  der  er  jo  en  naturlig  Grund  i  Sprogenes 
Vanskelighed,  som  selv  den  bedste  Undervisning  ikke  i 
Længden  vil  kunne  overvinde.  Den  anden  Hovedgrund 
for  at  beholde  de  klassiske  Sprog  hentes  fra  deres  Be- 
tydning for  Sammenligningen  med  Modersmaalet  og  andre 
Sprog.  Hertil  bemærker  jeg  følgende:  Selv  om  man  ikke 
giver  den  ringeste  særlige  Anvisning,  vil  enhver  nogen- 
lunde vel  begavet  Dreng  uvilkaarlig  blive  ledet  til  at 
sammenligne  det  fremmede  Sprog  med  Modersmaalet, 
men  det  maa  ikke  overses,   at  Intet  synes  at  tale 

for,  at  man  til  Sammenligningen,  som  forøvrigt 
hidtil  er  bleven  paaagtet  saa  lidt  som  muligt, 
just  skal  vælge  et  fjærnstaaende  Sprog  eller  et 
dødt  Sprog.  Trods  alle  Ligheder  vil  der  dog  altid 
være  Forskellighøder  nok  f.  Eks.  mellem  Dansk  og  Tysk 
eller  Dansk  og  Engelsk  til  at  øve  Barnets  Sprogsands 
paa,  og  det  praktiske  Udbytte  for  Hukommelsen  bliver 
i  ethvert  Tilfælde  større  ved  de  levende  Sprog.  Den 
videre  Udførelse  heraf  opsætter  jeg,  men  vil  dog  endnu 
berøre  nogle  formenlige  Fortrin  ved  de  gamle  Sprog, 
der  ofte  fremhæves.  Man  kan  naturligvis  ikke  nægte,  at 
det  er  et  Fortrin  at  kunne  Latin,  naar  man  skal  til  at 
lære  Fransk,  men  hvad  vil  det  sige  Andet,  end  at  ethvert 
Sprog  læres  lettere,  naar  man  i  Forvejen  kan  et  be- 
slægtet; Fransk  er  altsaa  ogsaa  en  Hjælp  til  at  lære 
Latin,  eftersom. frem  og  tilbage  er  lige  langt,  Kun  for 
den  fransk^  historiske  Grammatik  vilde  jo  ganske 
vist  Sammenligningen  med  Latin  være  en  Vinding. 

Da  Skolen  i  mangfoldige  Aar  har  staaet  under  over- 
vejende; Indflydelse  af  Universitetet,  hvilket  oftere  har 
fremkaldt  vel  berettigede  Protester*),  har  man  anført 
Hensynet  til  de  specielle  Fagstiidier  som  en  væsenlig 
Grund  for.  at  beholde  Latin  og  Græsk.  Ifølge  min  Grund- 
betragtning kan  jeg  ikke  tillægge  denne  Grund  noget 
Værd;  de  praktiske  Ulemper,  der  i  Begyndelsen  ville 
opstaa,  naar  man  udelader  Latin  og  Græsk,  ville  ikke 
være  saa  vanskelige  at  overvinde.  I  mine  Øjne  er  den 
væsenligste  Grund  til,  at  de  beholdes,  at  man  én  Gang 
har   dem;  thi  man  bør  ikke   letsindigt   og  hovedkulds 


*)  Overlærer  Krebs  siger  1860:  „Skolen  udøver  en  Kunst,  som 
ikke  kan  kontrolleres  af  Universitetslæreren.  En  Mand  kan 
visselig  være  en  udmærket  dygtig  Universitetslærer  og  dog 
aldeles  mangle  de  Forudsætninger,  der  ere  nødvendige  for  at 

'  kunne  bedømme  en  Skolemands  Virksomhed;  og  er  det  saa, 
da  forekommer  det  mig,  at  Staten  ikke  bør  ordne  dennes 
Virksomhed  ind  under  hins  Kontrol." 

bortkaste  Noget,  førend  man  kan  faa  fald  Erstatning. 
Med  den  vamle  Vanekærlighed  til  Latin  og  Græsk,  der 
ofte  fremtræder  hos  ældre  Skolemænd,  kan  jeg  imidlertid 
ikke  sympatisere,  naar  jeg  tænker  paa,  hvor  Mange  der 
have  maattet  lide  og  endnu  lide  under  den.  Idet  jeg  nu 
beder  om,  at  man  ved  Angrebet  paa  disse  Bemærkninger 
(thi  jeg  venter  mere  Angreb  end  Tilslutning)  ikke  vil 
sætte  Autoritet  i  Stedet  for  Argumenter,  Noget,  der  i 
denne  Sag  er  særlig  Fare  for,  —  skal  jeg  til  Brug  for 
disse  Angreb  opstille  følgende  Hovedanker  mod  de  ældre 
Systemer : 

1)  Skolen  lider  af  for  stærk  Centralisation  (sml.  Adjunkt 
Rosings  Ytringer  i  „Fædrelandet"  Marts  1877Slutn.); 
dette  viser  sig  i  den  overdrevne  Vægt,  der  lægges 
paa  Eksamen  (heri  samstemme  Fr.  Lange,  Lefolii, 
Jiirgensen,  Brasen,  til  Dels  J.  L.  Ussing  og  Flere), 
og  paa  bestemte  Minima  for  Læsnin^n  af  For- 
fattere. 

2)  De  egenlige  Skolemænd  have  haft  og  have  for  lidt 
Indflydelse. 

3)  Undervisningen  lider  af  Hensynet  til  Latin  og  Græsk, 
der  optage  for  stor  en  Del  af  Skolens  Tid  og 
Kræfter  i  Forhold  til  Udbyttet. 

4)  Man  skjelner  ikke  tilstrækkelig  mellem  almindelig 
Skole  og  Specialskole  og  kommer  derved  ind  paa 
uklare  Teorier. 

5)  Disciplene  ere  i  stadig  Fare  for  at  bUve  over- 
læssede, saavel  af  de  anførte  Grunde,  som  fordi  man 
stadig  begynder  med  for  store  Fordringer  til  det 
enkelte  Fag  og  først  siden  slaar  af. 

8.  Bagger. 


Den  nye  Samfundsopgave. 


I. 

Det  er  en  gammel  Bekendt,  denne  vor  ny  Samfunds- 
opgaye,  som  har  sat  saa  mange  velmenende  Penne  i 
Bevægelse.  Man  kan  maaske  ikke  forfølge  dens  Spor 
tilbage  til  Skoleanordningen  af  1814:  thi  paa  den  Tid 
gik  man  ud  &a,  at  som  dér  var,  saaledes  maatte  og 
skulde  der  ogsaa  være  blandt  Andet  et  aandeligt  Svælg 
mellem  Samfundsdelene;  —  men  en  Snes  Aar  senere  er 
Bevægelsen  i  fuld  Gang,  og  fra  det  Øieblik  fortsættes 
den  stødvis  helt  op  til  vore  Dage.  Fra  1835 — 48  leder 
Trykkefrihedsselskabet  den  hellige  Krig;  1852  optager 
det  Haderslevske  Folkeskriftselskab  den  faldne  Fane  og 
holder  den  højt  ivejret  indtil  1864;  saa  kommer  *igen 
en  lille  Pavse,  hvorpaa  i  1866  Udvalget  for  .Folke- 
oplysningens Fremme  træder  ind  paa  Arenaen.  Navulig 
det  sidstnævnte  Selskabs  ledende  Motiver  og  Formaal 
ligner  Samfundsopgavens  fra  1876 — 77  paa  en  Prik. 
Sagen  forholder  sig  nemlig  saaledes.  Den  herskende 
Gennemsnits-Intelligens  besinder  sig  en  skøn  Dag  paa, 
at  et  stort  Antal  Mennesker  læser  Bøger,  ser  Skuespil, 
køber  Billeder  eller  synger  Sange,  som  den  (Gennemsnits- 
Intelligensen)  aldrig  i  Verden  vilde  indlade  sig  paa  at 
læse,  se,  synge,  end  sige  give  Penge  ud  for.  Den  For- 
skel  i  Aandsnydelser,   man   her   er   blevet  opmærksom 

paa,  befindes  at  være  baade  fordærvelig  og  farlig;  den 
bør  modvirkes,  og  dette  Hværv  opfatter  Gennemsnits- 
Intelligensen  da  saaledes :  at  den  gennem  Prisnedsættelser 
maa  gøre  sine  egne  Aandsnydelser  tilgængelige  for  og 
ved  Kolportage  etc.  søge  at  indsmugle  dem  hos  de  videste 
Kredse.  Udvalget  for  Folkeoplysnings  Fremme  betegner 
det  i  1866  som  sit  Hovedformaal  at  levere  billige  Udvalg 
eller  Uddrag  af  vore  gode  Forfattere ;  og  Folkeoplysnings- 
reformatorerne  af  friskeste  Datum  kræver  ti  Aar  senere, 
at  man  „skal  skaffe  vore  bedste  Forfattere  (Skuespil  og 
Skuespilfremstillinger  etc.)  Indgang  hos  Folket  til  billige 
Priser."  Der  er,  som  man  ser,  intet  egenligt  Nyt  under 
Solen.  Det  Nye  ligger  kun  i  det  Udvortes,  det  Akces- 
soriske,  kort  sagt  i  det  Uvæsenlige.  Det  er  gaaet 
„Samfundsopgaven"  som  en  Mand,  der  har  været  ude  af 
sine  Venners  Synskreds  en  Stund,  og  som  imidlertid 
har  lagt  sig  Skæg  til,  er  blevet  fyldigere,  lidt  mere 
rynket  i  Ansigtet  eller  ældre:  Vennerne  kan  ikke  kende 
ham  igen  med  det  forandrede  Udseende  og  den  for- 
andrede Dragt,  og  de  bukker  ærbødigt  og  belevent  som 
for  en  vildfremmed  Gentleman. 

Ved  vor  nye  Samfundsopgave  kan  det  Ny,  det 
Forandrede  stikke  i  to  Udvortesheder.  Dels  kan  den 
Læsning  o.  s.  v.,  som  „Folket"  nyder,  have  ligesom  skiftet 
Farve  og  faaet  en  anden  Tournure;  og  dels  kan  denne 

samme  Læsning  etc.  være  vokset  i  Henseende  til  Masse, 

hvoraf  saa  atter  følger,  at  Udbredelsesmetodeme ,  den 
rent  merkantile  Side  af  Sagen,  maa  være  undergaaet  visse 
Modifikationer.  Gaa  engang  igen  tilbage  til  Frederik 
den  6tes  fortræffelige  Skolelov,  med  dens  indirekte  Paabud 
om  tvungen  Skolegang.  Efterhaanden  som  dette  Paabud 
blev  efterkommet  af  Fler  og  Flere,  forøgedes  langsomt 
og  gradvis  ude  i  „Folket"  baade  Evnen  og  Færdigheden 
til  at  læse.  Men  har  man  først  erhvervet  sig  en  vis 
Dygtighed  i  en  eller  anden  Ketning,  faar  man  i  Reglen 
ogsaa   Lyst   til   at   lægge    den   for   Dagen;    og   desuden 

maatte  jo  den  Interesse  for  offenlige  Spørgsmaal,  som 
Læsefærdigheden  havde  været  med  til  at  vække,  nu 
ogsaa  omvendt  bidrage  til  at  skærpe  baade  Læseevnen 
og  Læselysten.  Altsaa:  Flere  og  Flere  læste,  og  Flere 
og  Flere  (thi  de  to  Ting  høre  nøje  sammen)  læste  større, 
mere  udførlige  Skrifter,  end  det  tidligere  havde  været 
Tilfældet.  Men  hermed  var  de  Folks  Stilling  helt  for- 
andret, som  engang  havde  opkastet  sig  til  Leverandører 
af  lavfolkelig  Lekture.  Det  havde  sikkert  en  lang  Tid 
været  et  yderst  knebent  Levebrød;  nu  kom  der  jo  nok 
Vind  i  Sejlene,  men  samtidig  kom  ogsaa  en  Mængde 
ny  Sejl  op  paa  Siden  af  de  ældre,  og  Vinden,  Efterspørgslen, 
var  ens  for  dem  Alle.  Selvopholdelsesdriften  maatte  da 
lede  ind  paa  nye  Paafund:  af  Frygt  for,  at  Bjerget  ikke 
skulde  gaa  til  Muhammed,  skyndte  Muhammed' sig  til 
Bjerget,  eller  med  andre  Ord;  'Kolportagesystemet  kom  i 
Brug.  Dermed  var  straks  én  Vanskelighed  overvundet; 
men  hvordan  skulde  man  bære  sig  ad  med  at  skaffe 
større  Bøger,  Skrifter  ikke  paa  8  eller  16,  men  paa  200 
og  400  Sider?  Der  kunde  jo  ikke  være  Tale  om  at 
bevæge  dette  Publikum  til  at  give  1,  2,  3  eller  flere 
Kroner  for  Læsning  paa  engang;  man  maatte  nødvendigvis 
fordele  Betalingen  i  smaa  Poster  og  paa  mange  Hefter, 
man  maatte  lave  en  Subskription.  Men  saa  en  skøn 
Dag  blev  Subskribenterne  kede  af  at  subskribere,  eller 
en  Konkurrents  Kolportør  lokkede  de  Vægelsindede  hen 
til  sin  Bod:  —  og  der  stod  den  ulykkelige  For- 
lægger med  sit  fuldstændig  værdiløse  Oplag  af  den  sidste 
Halvdel  af  en  eller  flere  Bøger!  Saaledes,  som  et  Slags 
Tvangsmiddel  snarere  end  som  Lokkemad,  indførtes 
Præmiesystemet,  og  det  gennemløb  derpaa,  under  Kon- 
kurrencens Svøbe,  hurtigt  de  bekjendte  Olietryks-,  Uhre- 
og  Symaskine-Faser.  I  de  sidste  Dage  skal  man  lykkelig 
og  vel  være  naaet  til  Sofaerne,  medens  man  i  Sverig 
allerede  for  længere  Tid  siden  har  stillet  hyggelige  smaa 
.Landejendomme  i  Udsigt. 

Som   sagt,  hele  denne  Udvikling  er  saa  selvfølgelig 
og  naturnødvendig,    at  et  kløgtigt  Hoved  allerede  Aar 
1814  til  Nød  kunde  have  profeteret  den.     Vil  man  nu 
endelig  dvæle  længere  ved  den,  maa  man  da  allermindst 
glemme,  hvilke  forholdsvis  store  og  betydningsfulde  For- 
dele den  har  bragt  Samfundet.     Hvad  der  end  nemlig 
læses   eller  ikke  læses:   selve  det,  at  der  læses  Mere  og 
Mere,  og  at  Flere  og  Flere  læser  større  Bøger  end  før, 
—  er  uimodsigelige  Vidnesbyrd  om  et  voksende  intellek- 
tuelt  Liv.     Kolportørerne   og   Præmierne    er  ikke   blot 
blevne  fremkaldte  af,   do  har  ogsaa  tjent  til  at  fremme 
den   større  Læselyst;    og  da  alle  vore  aandelige  Evner 
og  Tilbøjeligheder  jo  kun  udvikles  og  styrkes  ved  at  øves, 
maa   man   vistnok   erkende,    at   baade    Kolportagen   og 
Præmieringen  (ligegyldigt,  hvad  der  saa  end  kolporteredes 
og  præmieredes)  har  givet  sit  Stød  med  til  visse  Samfunds- 
lags aandelige  Fremskridt.     Men  med  det  intellektuelle 
Opsving   følger   altid   visse   moralske   Omformninger;    og 
ialfald  om  det  saa  haardt  angrebne  Præmiesystem  turde 
man  vel  sige,   at  det  endog  har  virket  direkte  morali- 
serende og  sædeliggørende.     Eller  har  det  maaske  ikke, 
paa  sit  begrænsede  Omraade  og  under  en  ny  Form,  lært 
Folk    at   holde  Ord,    at  efterkomme  indgaaede  og  ofte 
kedsommelige  Forpligtelser?     Ja,  man  smiler  rimeligvis 
af  saadan    en  Jævnførelse    og   finder   den  haartrukken; 
men  de  Smilende  bør  skynde  sig  at  erindre,  at  netop 
efter  Præmieringsmetoden  ikke  alene  opdrætter  vi  vore 
Hunde    og  Heste,    men    opdrager   vi    ogsaa   vore  Børn! 
Hvem  har   ikke  som  Barn  været  „artig"   under  Udsigt 
til  Slikkerier,  flittig  med  Henblik  paa  Ros  eller  Karakter- 
penge, eller  er  omvendt  blevet  skræmmet  ved  Frygt  for 
Skænd  og  Straffe?     Og  hvem  kan  sige,  hvor  Meget  blot 
han    selv,    end    sige    da,    hvor   Meget   den    civiliserede 
Menneskehed  skylder  denne  ældgamle,  naive  og  for  visse 
Udviklingsstandpunkter  endnu  saa  praktiske  Opdragelses- 
maksime! 

Samfundsopgavens  ny  Mænd  har  imidlertid  ikke  Øje 
for  Sligt.  Ledet  af,  jeg  véd  ikke  hvilken  instinktmæssig 
Drift,  skyr  de  saa  vidt  muligt  at  omtale  det  Intellek- 
tuelle og  holder  derimod  bevægede  Foredrag  om  den  nu 
om  Stunder  saa  stærkt  feterede,  men  desværre  saa  lidet 
praktiserede  Sædelighed.  Og  her,  forekommer  det  mig, 
river  deres  Patos  dem  hen  til  højst  graverende  og 
meget  farlige  Beskyldninger.  De  paastaar  om  hine  Folk, 
som  udgiver  lavfolkelig.  Lekture,  at  de  „spekulerer  i 
onde  Tilbøjeligheder,"  de  gør  dem  til  „samvittighedsløse" 
Personer,  der  altsaa  med  Overlæg  stræber  efter  at  de- 
moralisere Publikum !  I  Sandhed,  en  alvorlig  Anklage  og 
vel  skikket  til  at  ophidse  store  Dele  af  Befolkningen  mod 
nogle  Faa  blandt  deres  Medborgere  I  Og  hvorpaa  støttes 
saa  denne  haardeDom?  Næppe  paa  et  personligt  Kend- 
skab til  de  Paagældende  eller  til  deres  Motiver ;  thi  disse 
Mænd  tilhøre  saa  godt  som  uden  Undtagelse  et  Dannelses- 
lag, som  den  herskende  Gennemsnits-Intelligens  ikke 
kommer  og  ikke  indlader  sig  i  Berøring  med.  Heller 
ikke  paa  et  nøjagtigt  Kendskab  til  selve  den  triste 
Kælder etage-Litératur ;  thi  man  har  kun  „kigget  i,  købt, 
ja  endpgsaa  (!)  læst"  en  tre,  fire  Bøger  og  har  enten 
slet  ikke  studeret  eller  dog  i  al  Fald  ikke  meddelt  en 
eneste  Oplysning  fra  den  Klasse  Romaner  og  Fortællinger, 
som  udgør  Kolportage-Læsningens  Hovedstyrke.  Endelig 
om  muligt  endnu  mindre  paa  en  almindelig  psykologisk- 
kritisk Overvejelse;  thi  i  saa  Fald  maatte  man  jo  have 
betænkt,  at  Størsteparten  af  vore  mest  udbredte  Dag- 
blade („Dagstelegrafen",  „Dagens  Nyheder",  „Folkets  Avis^* 
o.  s.  V.)  indtil  for  faa  Aar  siden  har  udbredt  mindst 
lige  saa  slette  Skrifter  som  Grosset  af  dem,  der  kolpor- 
teres, og  man  vilde  da  vistnok  være  veget  tilbage  selv 
for  en  stiltiende  Indrangeren  af  disse  Blades  hæderlige 
Udgivere  og  Redaktører  blandt  „samvittighedsløse"  Folke- 
forførere! Der  er  saaledes  ikke  fremført  blot  Skygge  a,f 
Bevis!    Men  som  det  saa  ofte  praktiseres,  har  man  søgt 

at  bøde  paa  Manglen  af  Grunde  ved  nye  Beskyldninger, 
og  efter  at  have  fremstillet  Folkelæsningens  Forhandlere 
som  Fjender  af  Ordenen  og  Moralen,  præsenterer  man  dem 
nu  yderligere  som  lumpne  Optrækkere,  som  Pengepugere 
og  Blodsugere  af  den  alier  modbydeligste  Art.  De  mæd- 
sker  sig,  siger  man,  med  den  Fattiges  Armod,  de  bedrager 
ham  tidt  for  hans  sidste  og  altid  for  hans  surt  erhver- 
vede Skilling!  Og  her  bydes  der  os  rigtignok  Argu- 
menter ;  men  jeg  vred  ikke,  om  Nogen  ved  nærmere  Efter- 
tanke vil  tillægge  dem  stort  Værd.  For  det  Første  ankes 
der  over,  at  f.  Eks.  „Blodsugeren  eller  Rædselshuset  i 
Adelgade"  koster  ikke  Mindre,  men  snarere  Mere  end 
Skrifter  af  Paludan-Miiller  eller  Chr.  Winther.  Imidlertid 
overstiger  jo  ogsaa  Prisen  blot  for  en  Bog  afSpielhagen 
Prisen  for  Goethes  samlede  Værker,  og  man  kan  .som 
bekendt  købe  hele  Holberg  omtrent  for  det  Samme,  som 
man  maa  give  for  „Den  forvandlede  Konge"  eller  „Bertran 
de  Born" !  Den  Slags  Sammenstillinger  egner  sig  nær- 
mest til  at  afgive  en  uskyldig  Tidsfordriv  for  Gemytter, 
som  er  meget  ubevandrede  i  Kunsten  at  tænke;  thi  alle 
Andre  maa  jo  vide  eller  kunne  slutte  sig  til,  .at  hverken 
det  aandelige  Værd  eller  endog  blot  Omfanget  af  et 
trykt  Værk  plejer  at  bestemme  dette  Værks  Salgspris, 
men  at  tværtimod  en  Mængde  andre  Faktorer  (deriblandt 
f.  Eks.  Driftsomkostningerne)  træder  normerende  til.  — 
Og  dernæst  fordømmer  man  i  høje  Toner,  at  alle  disse 
Præmier  opføres  og  beregnes  med  Bogladeprisen  —  det 
vil  sige  den  Pris,  enhver  privat  Køber  af  et  enkelt 
Stykke  maa  give  —  og  ikke  med  Engros-Prisen,  som 
tilstaas  for  store  Indkøb  eller  ved  kontant  Betaling  af 
betydelige  Beløb.  En  højst  følgerig  Indvending!  Eller 
ligger  det  ikke  lige  for,  at  hvis  dette  Princip  skal  gen- 
nemføres, maa  alle  mulige  Handelsforhold,  og  ikke  blot 
de  litterære,  komme  til  at  undergaa  den  fuldstændigste 
Revolution?  Dog,  det  faar  nii  være  I  i  denne  Sammen- 
hæng kan  vi  nøjes  med  at  erindre  om,  at  Principet  fak- 

2* 

tisk  ikke  er  gennemført,,  og  at  man  hverken  har  Grund 
eller  Ret  til  at  etablere  et  Undtagelsesforhold  fra  det 
Almindelige  i  Favør  af  Rocamboladernes  Beundrere. 

Fra  Belysningen  af  dette  ene,  ikke  væsenlige  Punkt: 
Masseforøgelsen  af  den  lavfolkelige  Lekture  og  den  der- 
ved betingede  forandrede  Salgsmetode  —  har  den  nye 
Samfundsopgave  hentet  omtrent  al  sin  Nyhed.  Ja,  hele 
Opgaven  er  jo  næsten  blevet  sat  blot  deri:  at  prædike 
et  Korstog  mod  de  „samvittighedsløse  Optrækkere"  og 
foreløbig  at  overvælde  dem  med  de  mest  vidtrækkende 
Invektiver.  Fler  end  en  Enkelt  vil  nu  forhaabenlig  finde, 
at  man  indlægger  sig  større  Fortjeneste  af  Samfundet 
ved  at  bekæmpe  end  ved  patetisk  at  gentage  ubeviste  Be- 
skyldninger; men  desuden  maa  al  denne  Udenoms- 
Agitation  være  tørt  tilbage  til  sit  sande  Værd,  før  der 
kan  blive  Tale  om  at  komme  selve  det  springende  Punkt, 
det  Uforanderlige  i  „Samfundsopgaven"  ind  paa  Livet. 
Derfor  endnu  et  Par  Ord  til  bedre  Orientering!  —  For 
det  Første  findes  der  da  blandt  Kolportageliteraturen 
Skrifter,  som  ogsaa  den  herskende  Gennemsnits-Intelli- 
gens plejer,  at  skænke  sit  Bifald.  Lad  mig  paa  Maa  og 
Faa  nævne  „Danmarks  Mindekrans"  med  Uddrag  af  Saxo 
og  andre  Historikere  samt  med  originale  Træsnit;  eller 
Hefteskriftet  „Illustreret  Folkebibliotek",  som  vel  med 
Hensyn  til  Tryk  og  Papir,  men  næppe  i  Henseende 
til  Indhold  og  til  Billedernes  kunstneriske  Værd  staar 
under  den  saa  højrøstet  anbefalede  „Familieven".  Frem- 
deles: blandt  de  Forfattere  og  Oversættere,  som  har  ar- 
bejdet eller  arbejder  for  Kolportage-Literaturen ,  træifer 
man  Forkæmpere  for  den  kristelige  Konservatisme,  Ud- 
givere af  og  Medarbejdere  ved  de  mest  bekendte  Dag- 
blade, rettroende  teologiske  Kandidater,  Lærere  eller 
Forstandere  for  københavnske  Opdragelsesinstituter  o.  s.  v. 
o.  8.  V.  Allerede  af  disse  to  Fakta  vil  man  kunne  slutte 
sig  til,  om  de  angrebne  Forlæggere  nærmest  maa  lignes 
med   Købmænd,    som   kun    og   med    Overlæg   forhandle 

samfundsfordærvende  Varer,  eller  snarest  med  Købmænd, 
som  efter  gængse  Skik  (og  forresten  jo  „under  Ansvar 
for  Loven'')  søger  at  byde  Forskelligartet  for  den  for- 
skellige Smag.  —  Dernæst  hvad  Priserne  angaarl  Her 
er  det  jo  ganske  vist  muligt,  at  der  i  enkelte  Tilfælde 
kan  være  begaaet  Overgreb;  men  i  det  Hele  og  Store 
vil  saadanne  dog  vist  være  blevne  forhindrede  af  en  Kon- 
kurrence, som,  hvad  vel  Enhver  kan  tænke  sig  til,  netop 
paa  dette  Omraade  maa  være  alt  Andet  end  blid,  hen- 
synsfuld eller  høflig.  Og  tag  saa  f.  Eks.  de  ovenfor 
nævnte  to  Skrifter.  „Danmarks  Mindekrans"  udgaar  i 
Hefter  paa  28  tospaltede  Kvartsider  eller  paa  godt  og 
vel  SVa  almindeligt  Oktavark;  Heftet,  der  er  illustreret, 
koster  60  Øre  eller  omtrent  17  Øre  pr.  Oktavark,  me- 
dens den  almindelige  Bogladepris  for  et  saadant  ikke- 
illustreret  Ark  er  16  Øre.  Og  saa  faar  Abonnenten  ikke 
desto  mindre  aldeles  gratis  enten  et  forgyldt  Pariser 
Tafelur  eller  et  stort  Olietryk  i  forgyldt  Ramme ! !  „Illustr. 
Folkebibliotek"  indeholder  i  hvert  Hefte  rigeligt  4  Oktavark 
og  4  Illustrationer;  naar  man  giver  40,  45,  50  Øre  for 
dette  Hefte  eller  c.  10,  11,  12  Øre  pr.  Ark,  faar  man, 
ligeledes  aldeles  gratis,  et  temmelig  stort  Olietryks- 
Billede.  Nu  overveje  man,  at  en  fattig  Studerende,  for 
hvem  det  kan  være  baade  en  aandelig  og  tidt  tillige  en 
nmteriel  Livsfornødenhed  at  anskaffe  sig  Bøger,  at  han 
kun  i  de  sjeldneste  Tilfælde  kan  faa  disse  for  en  lige 
saa  billig,  end  sige  billigere  Pris,  medens  ingen  For- 
lægger giver  ham  hverken  Ur  eller  Billeder  i  Tilgift! 
Man  vil  da  se,  hvor  sentimental  denne  Humanitetsfølelse  er, 
som  opløfter  Ramaskrig  over  Bekosteligheden  af  Sy- 
pigers og  Droskekudskes  Aandsnydelser,  skønt  den  ikke 
har  et  Suk  tilovers  for  mangfoldige  videnskabeligt  Dan- 
nedes langt  pinligere  Situation! 

Men  der  er  endnu  én  Bemærkning  at  tilføje.  Den 
Agitation,  man  med  et  saa  let  Sind  har  rejst  paa  Basis 
af  unøjagtige  Slutninger,    vil  meget  nemt  kunne  hidføre 

Kesultater,  som  man  hverken  har  forudseet  eller  ønsket. 
Der  er  allerede  nu  god  Udsigt  til,  at  Markedet  vil  blive 
overfyldt  med  Folkelæsning; .  og  saa  vidt  jeg  véd,  er  vi 
endda  meget  langt  fra  at  have  set  det  sidste  Forsøg  paa 
Løsningen  af  en  „  Samfundsopgave *^  Dersom  det  ikke 
skulde  lykkes  at  hæmme  denne  unaturlige  Overproduktion 
(der  blandt  Andet  ogsaa  vil  komme  til  at  berøre  den 
„dannede"  Literatur  og  den  officielle  Boghandel  pinligt), 
staar  vi  om  kort  Tid  overfor  en  lille  økonomisk  Krise. 
Faa  eller  Ingen  vil  tjene,  men  de  Fleste  eller  Alle  tabe, 
og  der  vil  følge  en  Reaktion,  som  det  næppe  staar  i 
Folkeoplysningsselskabets  eller  et  subventioneret  Privat- 
foretagendes Magt  at  yde  tilstrækkelig  Modvægt  imod. 
Dog,  —  lad  os  ogsaa  se  bort  herfra.  Lad  os  tænke  os,  at 
det  i  Løbet  af  kort  Tid  lykkedes  Agitationen  at  trænge 
de  saakaldte  samvittighedsløse  Folkeford ærvere  bort  fra 
Markedspladsen,  og  at  Publikum  i  de  Boder,  der  fandtes, 
for  Fremtiden  kun  kunde  erholde  den  Slags  Skrifter  til 
Købs,  som  Gennemsnits-Intelligensen  havde  undersøgt, 
accepteret  og  stemplet :  —  vilde  saa  Samfundet  være  vel 
rejst,  og  skulde  det  gaatil  Capitolium  og  takke  Guderne? 

n. 

Med  det  Spørgsmaal  er  vi  inde  paa  hvad  jeg  kaldte 
det  Væsenlige  i  „Samfundsopgaven",  paa  dens  bestandige 
Drivfjeder  og  dens  uforanderlige.  Formaal.  Formaalet 
har  vi  set;  det  var,  husker  man,  at  fortrænge  og  erstatte 
visse  Samfundsdeles  Bøger,  Billeder,  Sange  og  Skuespil 
med  saadanne,  som  Gennemsnits-Intelligensen  føler  sig 
tiltrukken  af  eller  dog  ikke  frastødes  og  kedes  ved. 
Og  Driv^edren  er  den  Overbevisning:  at  det  Gode  er 
godt,  det  Sande  sandt,  og  det  Skønne  skønt  for  Alle. 
Man  ligesom  tiltaler  den  ubekendte  lavfolkelige  Læsekreds 
og  siger:  den  Kost,  jeg  nyder,  ærede  Medborger,  kan 
Du  umuligt  vrage,   og  den,  jeg  vrager,  kan  Du  umuligt 

nyde.  Med  Mindre  Du  er  en  fordærvet,  en  raa  og 
usædelig  Person  1 

Denne  Opfattelse  er  ikke  blot  meget  grusom,  den  er 
vistnok  ogsaa  helt  og  holdent  falsk.  Det  kan  formentlig 
bevises,  at  hvad  der  gør  Indtryk  paa  og  glæder  En,  nød- 
vendigvis maa  lade  en  Anden  kold  og  ligegyldig;  at  der 
endog  paa  det  Sædeliges  Omraade,  i  al  Fald  i  mindre 
iøjnespringende  Detailler,  er  fine  Nuancer  mellem  Sam- 
fundslagene, som  forhindrer  Fællesskab  i  Aandsnydelser; 
og  endelig,  at  man  fordummer  i  Stedet  for  at  forædle 
Menneskene  ved  at  paatvinge  dem  f.  Eks.  en  Læsning, 
som  deres  Intelligens  ikke  er  mægtig. 

Lad  mig  kort  minde  om,  hvad  der  gør  en  poetisk 
Bog,  et  Billede  osv.  tiltalende  for  den  saakaldte  Dannede, 
Det  er,  som  man  siger,  aldrig  blot  det,  der  sker,  men 
tillige  og  væsenligt,  hvorledes  det  sker.  Med  andre  Ord, 
man  kræver  af  Kunstneren  —  ligegyldigt,  enten  han  saa 
fremstiller  det  Levende  eller  det  Livløse,  Naturen  eller 
Mennesket,  det  Bevægede  eller  det  Rolige  —  man  kræver 
hos  ham  et  aabent  Blik  for  noget  finere  Karakter - 
mærker  ved  Genstandene  end  dem,  det  groveste  og  slø- 
veste Øje  ser.  Gennemsnits-Intelligensen  bryder  sig  ikke 
om  en  Literatur,  der  er  malet  med  spidse  Pensler ;  men 
den  vil  dog  heller  ikke  have  den  malet  med  Svaber- 
koste.  Anderledes  i  den  lavfolkeligste  Lekture ;  vi  er  kun 
kommet  en  Grad  eller  nogle  Grader  ned  (thi  Naturen 
gør  som  bekendt  ingen  Spring),  men  de  forholdsvis  finere 
Nuancer  og  Kendetegn  er  allerede  forsvundne.  Her  er 
saa  godt  som  ingen  Beskrivelser,  og  slet  ingen  af  lidet 
opsigtsvækkende  Fænomener;  til  Nød  nogle  Ord  om  en 
Storm,  ikke  om  et  Landskabs  sollyse  Stilhed ;  maaske  en 
Skildring  af  en  Mands  Raseri,  men  ^næppe  af  hslns 
drømmeriske  Eftertænken.  Og  den  Karakteristik ,  som 
henvender  sig  til  Indbildningskraften,  regner  kun  med 
grove  eUer  de  groveste  Iagttagelser;  Havet  er  „i  Oprør", 
Skyerne  er  „tættCj  sorte"  og  „bedækker  hele  Himlen", 

kort  sagt,  det  er  næsten  kun,  hvad  et  Barn  formaar  at 
opfatte.  Og  saaledes  ikke  blot  er  denne  Læsning,  men. 
saaledes  vil  de  paagældende  Læsere  ogsaa  have  den» 
Enhver  véd  jo  fra  det  daglige  Liv,  at  træffer  saadan  en 
Læser  en  finere  nuanceret  eller  detailleret  Beskrivelse^ 
saa  springer  han  den  over,  eller  den  dysser  ham  i  Søvn. 
Dog,  lad  os  for  en  Sikkerheds  Skyld  ikke  nøjes  med  at 
appellere  til  Erfaringen,  men  lad  os  bevise,  at  det  for- 
holder sig  saaledes.  Man  kan  nemlig  bevise,  hvordaa 
Folk  læser.  For  det  Første  er  Sætningsbygningen  i  disse 
Skrifter  ofte  saa  forvirret,  og  navnlig  afstedkommer  de 
relative  Pronominer .  en  saa  molboerisk  Sammenfiltring, 
at  kun  den,  som  er  tilfreds  med  „Meningen"  i  store 
Træk,  overhovedet  kan  læse  dem.  Men  at  være  tilfreds 
med  den  omtrentlige  „Mening"  er  det  Samme  som  at 
ignorere  Nuancemel  Og  dernæst  er  det  blevet  oplyst, 
at  i  de  mest  udbredte  Skillingsblade  etc.  vrimler  det  af 
vanskelige  Kunstudtryk,  af  franske  og  engelske  Ord,  af 
saa  intime  Hentydninger  til  udenlandske  Forhold  og  Per- 
soner, at  Publikum  absolut  ikke  kan  forbinde  nogen  som. 
helst  Forestilling  dermed.  Disse  Udtryk  og  Hentydninger 
maa  altsaa  —  mentalt  —  springes  over;  og  hvert  eneste 
af  dem  indeholder  ikke  desto  mindre  det  finere  Karakter- 
mærke. Naar  det  f.  Eks.  i  Dagsnumeret  af  et  Blad 
hedder,  at  „Kongens  Nytorv  var  besat  af  en  Skarer 
Astronomer  ad  hoc",  ligger  jo  Nuancen  netop  i  det  for 
alle  ikke  latinsk  Kyndige  ufattelige  „ad  hoc".  Men  dersom 
Folk  bryder  sig  om  Nuancebestemmelser,  vil  de  ikke  et 
Sekund  beskæftige  sig  med  Forfattere,  hvis  Nuance- 
bestemmelser er  Mesopotamisk. 

Vi  kommer  nu  til  det  afgørende  Punkt.  Vi  har  an- 
tydet, hvor  grovt  iagttaget,  og  udtrykt  denne  lavfolkelige 
Literatur  er,  hvor  reduceret  den  er  til  kun  at  omfatte 
Begivenheder,  Liv,  Handling  etc. ;  vi  har  fremdeles  godt- 
gjort, at  saa  grov  og  saa  stofrig  fordrer  Publikum  den; 
det  staar  da  tilbage  at  vise,   at  netop  saaledes  og  ikke 

anderledes  maa  ogsaa  Publikum  fordre  den.  Det  maa 
kræve  en  anden  Slags  Læsning  end  Gennemsnits-Intelli- 
gensens, fordi>  det  baade  intellektuelt  og  organisk  er 
anderledes  udviklet  end  den  og  dens  Ordførere.  De 
Sidste  har  finere  Sanser,  de  har  mere  complicerede  aande- 
lige  Evner,  og  de  følgelig  baade  modtager  eller  danner 
sig  og  forstaar  saavel  mere  detaillerede  Sanseindtryk 
som  mere  komplicerede  Forestillinger.  Den  mindre  in- 
telligente Del  af  Samfundet  derimod  har  selv  kun  grove 
Sanseindtryk  og  savner  Evne  eller  Færdighed  til  at  føre 
alle  de  Tankekræfter  i  Uden,  hvis  Medvirkning  udfordres 
til  Dannelsen  eller  Forstaaelsen  af  en  compliceret  Tanke. 
Det  er  dette,  der  skal  illustreres. 

Først  blot  en  Indskudsbemærkning  for  at  afværge 
Misforstaaelser.  De  Uligheder,  hvorom  der  i  denne  Sag 
er  Tale,  falder  ikke  sammen  med  og  har  Intet  at  gøre 
med  Stænder-  eller  Kasteforskelle.  Mellem  Stænderne 
har  der  til  alle  Tider  foregaaet  i  al  Fald  en  delvis  Ind- 
og  Udvandring,  saa  Afkom  fra  den  ene  Baas  blev  puffet 
ind  i  en  anden;  og  da  nu  Efterkommerne  overalt  med- 
bragte deres  nedarvede  intellektuelle  Anlæg,  ser  man 
allerede  heraf,  at  der  maa  være  saa  vel  braadne  som 
hele  og  smukke  Kar  i  alle  Stænder.  Nej,  Skillelinierne, 
der  sondrer  Individerne  efter  deres  intellektuelle  Ud- 
vikling, kan  ikke-  drages  lodret,  men  vandret;  og  vi  faar 
da,  amfiteatralsk,  en  Uendelighed  af  Lag,  som  gaar  over 
i  og  glider  ind  i  hinanden,  og  hvor  en  „Arbejder"  gerne 
kan  træffes  temmelig  højt  oppe,  en  „Kapitalist" 
temmelig  lavt  nede.  Naar  der  altsaa  i  det  Følgende 
idelig  hentes  Beviser  fra  Bønders  Forhold  er  Meningen 
ikke  den,  at  aUe  Bønder  eller  at  ene  Bonden  befinder 
sig  paa  det  skildrede  Udviklingstrin.  Der  er  blot  i-Li- 
teraturen  nogle  paalidelige  Vidnesbyrd  og  Oplysninger 
om  saadanne  Individers  Aandsliv,  som  tilhøre  den  §erde 
Stand,  —  hvorimod  disses  Aandsfrænder  i  de  tre  øverste 
Stænder  ikke  har  vidnet  om  sig  selv  eller  ikke  er  blevet 

saa  skarpt  iagttagne.  Og  desuden  er  de  Førstes  Stilling 
mere  ærlig  og  klar:  de  hverken  læser  eller  køber  al 
Verdens  „store  Klassikere",  medens  deres  Ligemænd 
blandt  Adel  og  Bourgeoisi  vel  heller  ikke  læser,  men 
dog  undertiden  køber  dem  og  derpaa  antager  en  Mine, 
som  om  de  kunde  dem  udenad  og  var  henrykte  over  dem. 
Med  det  tagne  Forbehold  kan  vi  ga^  over  til  en 
iøvrig  træffende  Ytring  af  George  Sand.  Hun  har  for- 
undret opdaget,  at  „Bonden  ser  ikke.  Man  skulde  tro," 
fortsætter  hun,  „at  netop  deres  Sanser,  da  de  er  i  stadig 
Berøring  med  Naturen,  maatte  være  meget  udviklede; 
men  det  Modsatte  er  Tilfældet.  De  iagttager  Intet  eller 
iagttager  falsk.  De  har  tidt  et  poetisk  Syn  paa  Hel- 
heden; men  enhver  Detaille,  som  de  ikke  har  personlig 
Interesse  (Fordel)  af,  undgaar  deres  Opmærksomhed." 
Denne  Karakteristik  gælder  Individer  i  alle  Lande;  for 
vort  eget  Folks  Vedkommende  kan  man  finde  den  god- 
kendt f.  Eks.  i  Allens  „Breve  fra  danske  Krigsmænd". 
Se  engang  efter,  hvad  saadan  en  menig  Soldat  taler  om ! 
Han  fortæller  om  en  hel  Del,  om  Kampene,  Marscherne, 
Lejrlivet,  Forskansningerne,  eller  om  Agerbruget  hjemme 
og  ude,  om  politiske  Rygter,  om  Bekendte,  Overordnede, 
Gud,  Konge  og  Fædreland.  Men  om  finere  Sanseindtryk, 
om  detaillerede  Syns-  eller  Lydbilleder  f.  Eks.,  véd  han 
under  ingen  Omstændigheder  at  berette,  eller  hvis  han 
beretter  derom,  er  hans  Beretning  i  de  mere  Udvikledes 
Øjne  falsk.  Jeg  mindes  kun  to  Steder.,  hvor  der  fore- 
kommer et  Slags  Landskabsmaleri.  I  det  første  Brev, 
som  tydeligt  afspejler  den  mere  dannede  Literaturs  uheldige 
Indflydelse,  hedder  det  om  „det  saa  bekendte  Augusten- 
borg", at  det  er  en  Plet,  „hvor  Fuglenes  muntre  Sang 
genlyder  i  Skovens  tætte  Hvælvinger,  som  omkranser 
den  bugtende  Strand."  Og  den  anden  Brevskriver,  som 
ligeledes  er  „angekrånkelt",  fortæller  saaledes:  „Egnen, 
hvorigennem  jeg  er  kommen,  er  meget  smuk,  især  om- 
kring Skanderborg.   Der  er  det  meget  behageligt,  udenfor 

Byen  er  en  temmelig  høj  Bakke,  hvorpaa  Frederik  den 
6tes  Mindestøtte  er  oprejst;  den  er  udmærket  smuk. 
Støtten  selv  er  af  Sten  med  mange  smukke  Marmor- 
Figurer,  og  ovenpaa  Støtten  staar  Kongens  Brystbillede 
med  den  nedlagte  (!)  Krone  og  Scepter  og  Hovedet  om- 
slynget med  en  Lavrbærkrans ;  paa  den  ene  Side  staar 
Friheds-Engelen  med  det  brudte  Aag  i  Hænderne,  paa 
den  anden  Side  staar  en  Engel  med  Retfærdighedens 
Vægtskaal.  Der  er  ogsaa  mange  smukke  Ind- 
skrifter; jeg  beklager  kun,  at  jeg  ikke  havde 
Skrivetøj  ved  Ha  an  den,  da  jeg  var  ude  at  bege  den. 
Men  jeg  havde  nær  forglemt  Pladsen,  den  er  smukt  ind- 
hegnet og  anlagt  ined  Gange  og  Blomsterbed,  og  paa 
denne  Høj  ser  man  ud  over  en  stor  og  herlig  Fersk- 
vandssø, som  næsten  helt  omgiver  Byen,  afvekslende  Skove 
og  Bakker  og  flade  Enge.  Nu  maa  jeg  fortælle  Kristen 
Hdt  om  Agerdyrkningen  .  .  .  ."  Her  har  man  et  Par 
Eksempler  ikke  blot  paa,  hvad  der  gør  Indtryk,  men 
ogsaa  paa,  hvor  Meget,  der  ses,  —  og  vel  at  mærke: 
Exempler  ikke  fra  de  alier  lavest  Udviklede!  Nu,  og 
hvad  er  det  saa  ikke  for  besynderlige  utilstrækkelige 
Billeder,  at  „Kuglerne  trimlede  som  en  Flok  Olden- 
borrer",  eller  at  Vandet,  hvori  der  faldt  en  Bombe, 
„maatte  i  Vejret  som  den  højeste  Mast!"  Og  som  det 
gaar  med  Synsbilledeme ,  saaledes  gaar  det  med  Lyd- 
billederne ;  de  lader  til  at  være  faa,  grove  og  uadækvate. 
En  sjelden  Gang  giver  Kuglen  „et  Brøl"  forbi  Vedkom- 
mendes Øre:  i  Reglen  sammenlignes  Larmen  med  Hagl- 
vejr, Biernes  Summen,  Oldenborrers  Brummen,  kort  sagt 
med  Fænomener,  som  den  for  os  har  Lidet  tilfælles 
med.  Om  at  disse  Mennesker  skulde  opfatte  eller  glæde 
sig  ved  det  fine  og  skiftende  Spil  af  Lys  og  Skygge, 
skulde  se  Bladenes,  Træernes,  Jordsmonnets  svagt  nuan- 
cerede Konturer,  skulde  fornemme  den  sarte  Duft,  der 
veksler  med  den  langsomt  vekslende  Vegetation  etc, 
endelig   om   at   de  skulde  have  Øje  for  Egnens  mang- 


28  Yilh.  Møller:  Den  nye  Samfundsopgave. 

foldigt  varierede  Stilhed  eller  lige  saa  mangfoldige  Lyd 
—  derom  er  der  ikke  Tale!  Saa  snart  Sanseindtrykket 
refererer  sig  til  lidt  finere  Forhold  og  Former,  kender 
de  det  ikke,  forstaar  det  ikke  og  aner  ikke  engang,  at 
det  kan  være  almindeligt  eller  blot  findes  hos  Andre. 
For  saa  vidt  nærmer  deres  Standpunkt  sig  mere  til  og 
belyses  bedst  af  Børnenes.  Vis  engang  f.  Eks.  et  syv- 
otteaars  Barn  Billeder.  „Der  er  en  Mand  med  Skæg," 
siger  Barnet  og  peger  frem  for  sig.  „Og  der  kommer 
Køerne  ned  ad  Hierjen!  Og  der  er  en  lille  Dreng,  som 
leger  med  en  Hund."  Disse  og  lignende  Bemærkninger 
mest  om  levende  Genstande  (eller  Genstande,  det  op- 
fatter som  levende)  er  Alt,  hvad  man  faar  ud  af  det. 
Det  viser  den  fuldstændigste  Ufølsomhed  for  et  hvilket 
som  helst  Behag,  som  kunde  være  fremkaldt  ved  For- 
bindelsen af  Sø,  Skov  og  Bjerg,  og  det  har  heller  ikke 
Spor  af  Begreb  om,  at  Andre  kan  besidde  en  mere  kom- 
pliceret æstetisk  Bevidsthed.  (H.  Spencer).  Nuvel,  skønt 
vi  er  en  Grad  eller  to  højere  oppe  i  Soldaterbrevene, 
ser  man  dog  vistnok  let  Aandsslægtskabet.  Og  naar 
man  da  betænker,  hvilken  Udvikling  af  Organismen  og 
dens  enkelte  Dele  Barnets  Standpunkt  forudsætter  eller 
svarer  til,  tør  det  formodenlig  siges,  at  der  ogsaa  til 
dets  voksne  Aandsfrænders  Standpunkter  maa  høre  (for 
at  bruge  en  kort  og  ufuldstændig  Betegnelse)  en  vis 
Hjærnestruktur,  som  ikke  lader  sig  vilkaarligt  omkal- 
fatre, men  som  maa  respekteres. 

Andre  af  den  lavfolkelige  Literaturs  Egenskaber  kan 
tjene  til  yderligere  at  belyse  disse  af  Gennemsnits- 
Intelligensen  forladte  Udviklingsstadier  De  „spændende 
Scener  og  vekslende  Begivenheder",  hvortil  hele  Indholdet 
er  reduceret,  har  f.  Eks.  en  meget  mørk  Farve.  Det  drejer 
sig  næsten  udelukkende,  fortæller  man  os,  om  Mord, 
Utugt  og  Forbrydelser  overhovedet ;  og  det  er  blevet  op- 
lyst, at  af  44  Smaaartikler  i  Numeret  af  et  Skillings- 
Dagblad  omhandlede  25  eller  26  Ulykkestilfælde  og  Lig- 

nende.     Men  saa  stiller  man  naivt  Forholdet  paa  Hovedet 
og  spørger,    om  dette  Publikum  dog  ikke  efter  Dagens 
Slid    og  Slæb    fortjener   at  faa  et  lysere  Indtryk  af 
Verden.     Som  om  noget  som  helst  Blad  kunde  faa  eller 
beholde  Abonnenter,  naar  dets  Artikler  stred  imod  deres 
Smag,  det  er:    deres  Naturel!     Eller  som  om  Alverdens 
Præmier   kunde   bevæge  Folk,   jeg  vil  ikke  sige  til  at 
købe,  men  til  at  læse  for  Fornøjelse  Skrifter,  som  fjerner 
sig   fra    deres    egen  Livsanskuelse,    deres  Syn  paa  det 
Sømmelige  o.  s.  v. !     Ogsaa  hos  Gennemsnits-Intelligensen 
og  hos  dem,  som  staar  højere,  findes  der  dog  formodenlig 
„onde  Instinkter" ;  men  hvem  falder  her  paa  at  søge  sin 
Underholdning  hos  Eugene  Sue  og  Chavette,  hvem  lader 
sig  her  friste  af  „Venustempler"   og   „Kjærlighedsraad- 
givere",  og  hvem  vilde  her  —  selv  om  Carl  Blochske  Ma- 
lerier var  Præmien  —  jeg  siger  ikke:    subskribere  paa, 
men  læse  med  Behag  fra  Ende  til  anden  blot  Johannes 
Wildt?     Og  saa  er  der  desuden  i  modsat  Retning  Noget, 
man  vel  kunde  havt  Øje  for:    det  er  alle  hine  mundligt 
forplantede  Eventyr,  Sagn,  Viser  o.  s.  v.,  som  man  næsten 
jamrer  over  er  blevet  skudt  af  som  en  Ham,  der  ikke  længer 
passer  for   Organismen.     I  hvilken  Roman  myrdes    dér 
mere  ugenert,  mere  massevis,  mere  oprørende  end  i  dem? 
Hvor  vil  man  finde  et  rigere  Prøvekort  paa  Forførelser 
og  alle  Slags  utugtige  Forbindelser?    Hvilken  Straffelov 
har   en   rigere    Samling   af  Forbrydelsestilfælde?     Og  i 
hvad  for  trykte  Værker  endelig  kan  man  paapege  blot 
tilnærmelsesvis  saa  plumpe  Betegnelser  af  tvetydige  Ting 
og  Forhold,    en  saa  raa,    saa  gemen,    saa  svinestiagtig 
Tale?    Nu,  dette  aandelige  Luftlag  har  endog  Største- 
parten af  de  lavest  Udviklede  hævet  Hovedet  op  over; 
men   naar  Jorden  saadan  ligesom  løfter  sig  under  En 
og  skyder  En  et  Par  Tommer  i  Vejret,    er  man  derfor 
ikke  straks  med  Hovedet  inde  i  Skyerne,  end  sige  oppe 
over  dem.    Og  man  skal  ikke  hejses  derop! 

Den  nøjagtigste  Karakteristik  af  det  „Mørke",  som 
er  over  Folkelæsningens  Begivenheder  og  Scener,  ligger 
vel  i  disse  to  Adjektiver:  det  Grusomme  og  det 
Hemmelighedsfulde.  Som  oftest  eller  rettest  altid  gaar  det 
jo,  paa  sin  Teologisk,  tilsidst  det  Ondegalt;  men  forinden 
har  Uskyldigheden,  det  Ædle  og  Elskelige  maattet  døje 
mange  slemme  Ting.  Der  er  „en  sand  Fortælling",  en 
Firskillingspiece,  Høverne  i  Borreveileskov,  som  man  har 
sagt  mig  har  gjort  og  gør  megen  Lykke.  I  den  spiller 
„en  høj,  grumme  hæslig  gammel  Kærling"  en  lige  saa 
hemmelighedsfuld  som  overflødig  Rolle,  og  Pointen  er,  at 
Røverne  navnlig  bemægtige  sig  frugtsommelige  Koner. 
Naturligvis  bliver  Banditeme  fanget,  Anføreren  faar  spansk 
Støvle  paa,  og  Benet  bliver  klemt  saaledes,  at  „Marven  flød 
ud  af  Benknokleme."  Derpaa  tilstaar  han,  at  da  han  havde 
hørt,  man  kunde  blive  ikke  blot  hug-  og  skudfri,  men 
ogsaa  usynlig,  naar  man  spiste  Hj ærtet  af  otte  ufødte 
Børn,  havde  han  dræbt  syv  Barselkvinder  og  udtaget  og 
ædt  Fostrenes  Hjærte.  Videre  kan  man  dog  ikke  godt 
drive  de  Skyldfris  Ulykke,  og  man  spørger  da  maaske, 
hvor  Nogen  kan  finde  Behag  i  at  læse  Sligt.  Jeg  svarer: 
at  saadanne  Skildringer  er  for  et  lavere  Udviklingstrin 
det  Samme,  som  en  smuk  Tragedie  er  for  de  Videre- 
komne. Man  har  jo  nok  fablet  om,  at  i  Tragedien  lige- 
som balancerer  Brøde  og  Straf;  men  dersom  der  bestod 
et  nøje  Forhold  mellem  de  to  Faktorer,  vilde  Ingen  have  et 
Overskud  af  Medfølelse  med  Tragediens  Helt,  saa  lidt  som 
man  har  et  Overskud  af  Medfølelse  med  den  uforbederlige 
Tyveknægt,  der  kommer  i  Kachotten.  Og  se  saa  desuden  paa 
Menneskeaandens  høieste,  dens  tragisk  skønneste  Sørge- 
spil :  paa  den  Opfinder,  som  kommer  for  tidligt  til  Verden 
med  sin  smukke  og  nyttige  Opfindelse,  paa  den  Videnskabs- 
mand, som  udtaler  Sandheder,  hans  Samtid  endnu  ikke 
er  moden  til  at  forstaa,  kort  sagt  paa  den  aandelige 
Sædemand,  der  udsaar  god  og  frugtrig  Sæd,  men  i  en 
Jordbund,  som  ikke  er  beredt  til  at  modtage  den  og  ikke 
indeholder  Betingelserne  for  dens  Vækst:  —  hvad  Brøde 

har  han,  eller  er  det  en  Forbrydelse,  at  han  er  større, 
klogere,  bedre  end  alle  de  Andre?  Og  alligevel  bliver 
man  siddende  og  følger  den  Slags  Skuespil!  .  .  .  Alt  det 
er  Indvendinger,  som  man  begynder  at  lægge  Vægt  paa, 
og  netop  af  Hensyn  til  dem  har  da  ogsaa  i  den  nyeste  Tid 
flere  udmærkede  Forskere  (f.  Eks.  Leon  Dumont)  be- 
nægtet, at  Tragedien  vakte  Glæde,  Følelse  af  Velbehag 
etc.  Efter  deres  Opfattelse  lokker  kun  vor  Interesse,  vor 
Nysgærrighed,  vore  Ønsker  om  Uheld  for  det  Antipatiske 
og  Held  for  det  Sympatiske  os  til  Virkelighedens  eller 
Kunstens  tragiske  Begivenheder ;  og  de  tilføjer,  at  det  er 
Sammenholdsdriften  (Homo  sum,  humani  nihil  o.  s.  v.), 
som  flokker  os  og  alle  levende  Væsener  selv  om  Skue- 
spil, hvor  vi  ikke  kunne  hjælpe  vore  Lige.  Men  jeg  tror, 
den  Forklaring  er  urigtig.  Thi  hvis  den  var  sand,  maatte 
vi  jo  gaa  bort  fra  et  Sørgespil  opbragte,  forbitrede,  ude 
af  os  selv;  og  man  vilde  da  heller  ikke  kunne  forstaa, 
at  visse  Samfundslag  øjensynligt  fornemmer  Lystfølelse 
ved  Synet  af  Henrettelser,  farlige  Trapezkunster,  for  ikke 
at  tale  om  Tyrekampe,  Hanefægtninger  etc.  Derimod 
bhver  Alting  fatteligt  og  tydeligt,  naar  man  husker  paa, 
at  ganske  sikkert  „Grusomhedsdriften  er  et  af  den  men- 
meskelige  Naturs  Grundinstinkter",  og  at  denne,  hos  de 
forskellige  Individer  stærkt  modificerede.  Tilbøjelighed 
træffende  er  blevet  karakteriseret  som  „en  særlig  Slags 
vellystig  Stemning".  Der  er  ogsaa  i  de  Dannedes  Inter- 
esse for  Tragedier  en  „Grusomhedens  Vellyst",  men 
en  Grusomhed,  som  er  blevet  afstumpet  vedlkkebrug  og 
begrænset  eller  næsten  gjort  ukendelig  af  den  fyldigere 
Refleksion  samt  af  Opdragelsens  mangfoldige  Indflydelser; 
ganske  den^  samme  Drift  kræver  paa  mindre  fremskredne 
Udviklingstrin  sin  Næring  i  grovere,  brutalere  Hæadelser 
og  Forestillinger,  og  maa  kræve  den  i  saadanne,  fordi 
den  her  selv  er  mindre  alstumpet,  mindre  begrænset, 
mindre  ukendelig.  Atter  i  denne  Sammenhæng  ligger 
Paralellen  med  de  organiske  Udviklingsstadier  lige  for; 

thi  „i  al  Fald  indenfor  de  dannede  Samfundskredse  træder 
Grusomheden  mest  iøjnefaldende  frem  i  Barndommen  og 
Ungdommen."  {Natv/re  1875).  —  Det  maa  blot  endnu 
tilføjes,  at  denne  Grusomhed  ingenlunde,  som  Mill  har 
bemærket,  er  simpelt  hen  Haardhjærtethed  eller  Mangel 
paa  Medlidenhed  og  Samvittighedsnag.  Fler  end  jeg 
har  f.  Eks.  vistnok  set  „jævne  Folk"  klappe  deres  Hund 
saa  haardt,  at  den  peb  eller  hvinte,  og  det  uagtet  Hunden 
Intet  havde  gjort,  uagtet  dens  Herre  bogstaveligt  elskede 
den,  og  uagtet  han  aabenbart  ikke  egenlig  tilsigtede  at 
paaføre  Dyret  en  Lidelse. 

Tag  derpaa  det  Hemmelighedsfulde!  Hvor  og  hvor- 
ledes end  det  Mystiske  optræder,  er  det  bestandig  kun 
en  Form  af  Overtro;  man  undres,  fordi  man  ikke  for- 
staar,  fordi  man  endnu  ikke  har  erhvervet  sig  nøjagtige 
Forestillinger  om  Tingene.  Navnlig  en  vildfarende  Op- 
fattelse af  Aarsagesforholdene  spiller  paa  dette  Omraade 
en  umaadelig  betydningsfuld  Rolle.  Er  det  f.  Eks.  ikke 
besynderligt  at  høre  om  Frankrigs  mest  udbredte  Alma- 
nak: at  da  man  for  et  Par  Aar  siden  gav  den  noget 
bedre  Tryk  og  Papir,  men  lod  Indholdet  og  Prisen  være 
uforandret,  faldt  Køberne  (Bønderne)  fra  i  Massevis,  saa 
man  var  nødt  til  at  vende  tilbage  til  den  vante  Ud- 
styrelse. Hvordan  skal  man  kunne  forklare  sig  det? 
Ganske  vist  saaledes:  at  da  den  for  Almanakens  Publi- 
kum passende  Læsning  stadig  var  kommet  til  det  med 
slet  Tryk  og  Papir,  sluttede  dette  lidet  udviklede  Publi- 
kum, at  hvor  der  ikke  var  slet  Tryk  og  slet  Papir,  var 
der  heller  ikke  passende  Læsning.  Med  andre  Ord, 
hvad  der  kun  var  en  ligegyldig,  ledsagende  Omstændighed 
gjorde  de  franske  Bønder  til  en  Aarsag.  Man  vil  da 
ogsaaAunne  forstaa,  hvorfor  allerede  de  onde  og  gode 
Personer,  som  en  vis  Klasse  Læsere  skal  kunne  inter- 
essere sig  for,  er  og  maar  være  betegnede  ved  Klæderne : 
ved  en  kulsort  Dragt,  en  rød  Kappe  eller  hvad  det  nu 
kan  være.    Og  i  det  Hele  taget  af  aldeles  lignende  psy- 

kiske  Processer  (ensartede  med  vore,  men  ledte  ind  paa 
et  falsk  Spor)  bares  og  bæres  al  Verdens  Overtro,  — 
„deune  omhyggeligt  og  systematisk  gennemførte  Pseudo- 
videnskab",   som  Tylor  kalder  den.     Den  groveste  Er- 
faring har  lært  selv  den  Laveststaaende,  at  til  Virkninger 
svarer  der  gæme  Aarsager;  men  den  Erkendelse,  at  der 
maa  være  et  vist  Forhold,    baade  kvantitativt  og  kva- 
litativt, mellem  disse  to  Faktorer,  formaar  hans  Aands- 
evner   ikke   at   magte.     Derfor   har  han  teoretisk  Intet 
imod,  at  et  Menneske  kan  vente  sig  Hug-  og  Stikfrihed 
samt    Usynlighed    fra    noget     saa    absolut    Uforholds- 
mæssigt og  Uvedkommende  som  Nydelsen  af  otte  ufødte 
Børns  Hjærter,    og  derfor  betragter  han  det  heller  ikke 
som  meningsløs  Tale,    at  „taber  man  sit  Strømpebaand 
paa  Vejen  til  sin  Kæreste,  betyder  det,    at  man  vil  faa 
en  kold -Modtagelse"  {Tycho  Brahes  Drømme  <&  Spaahog). 
Tværtimod,    paa   alle    Omraader,    hvortil   ikke    strænge 
eksperimentelle  Prøvelser  har  brudt  Broerne  af,  gennem- 
føres med  ubøjelig  Konsekvens  den  vildledende  Opfattelse. 
Man  har  lært  i  Tanken  at  forbinde  Ting,   som  man  saa, 
virkelig  stod  i  Sammenhæng;  nu  vender  man  op  og  ned 
paa  det,  slutter,   at  en  Forbindelse  i  Tankerne  nødven- 
digvis maa  betinge  et  lignende  Sammenhæng  i  Virkelig- 
heden,   og  arbejder  saa  videre  med  Analogier  og  Sym- 
boliseren.    Det    „pudsigste"    Eksempel   er  Suluen,    som 
tygger  paa  et  Stykke  Træ  for  at  —  blødgøre  og  formilde 
sin  Fjendes  Hjærte;  men  den  hessiske  Soldat,  der  venter 
at   blive   fri  for  Værnepligt  ved  at  gaa  med  et  nyfødt 
Barns  Hue  i  Lommen,  giver  ham  ikke  Stort  efter  (Tylor). 
Og  Hesseren   har   saare   mange   baade   nære    og   ikke- 
§æme Frænder  herhjemme;  det  er,  hvad  vi  lærer  af  de 
mange  Drømme-  og  Spaabøger,    de  mange  „Nøgler"  og 
„Raadgivere" ,    ja   af   de   folkelige   Fortællingers   Helte, 
Komposition  og  Kostumer,    af  de  Teorier,    de  henstiller 
som  Noget,  Ingen  vil  falde  paa  at  kalde  Galmandssnak, 
af  de  Drømme,  der  spiller  en  saa  betydningsfuld  Rolle  i 

dem,  o.  8.  V.  Man  bør  da  blot  igen  erindre,  at  i  Men- 
neskeslægtens, i  Samfundets  og  i  hvert  Individs  Historie 
svarer  Overtroens  forskellige  Intensitet  til  forskellige  Ud-^ 
yiklingsstadier ,  samt  at  vi  ogsaa  for  dette  Punkts  Ved- 
kommende har  i  Børnenes  Aandsliv  et  fortræffeligt  Pen- 
dant til  talrige  Voksnes. 

Der  kunde  endnu  fra  de  lavfolkelige  Skrifter  frem- 
drages mangt  et  Træk,  som  karakteriserer  det  Dannelses- 
lag, hvis  naturnødvendige  Aandsføde  Skrifterne  er.  Man 
har  saaledes  bebrejdet  disse  Tryksager  deres  „slette 
Uendelighed",  deres  „Tomhed";  paa  dem  passer  fremfor 
alle  andre  Tyskernes  „vi el  Geschrei  und  wenig  WoUe". 
Men  passer  dette  Prædikat  ikke  ogsaa,  om  end  i  ringere 
Grad,  paa  Adskilligt  af  Gennemsnits-Intelligensens  Li- 
teratur,  og  passer  det  ikke  paa  Skrifter  fra  et  andet,  ja 
fredlyst  Omraade?  Det  henstilles  til  den  upartiske 
Dannelses  Bedømmelse,  hvad  andet  Prædikat  den  vil  til- 
dele 90  Procent  af  alle  Prædikener  og  Opbyggelses- 
skrifter  eller  30 — 40  Procent  af  alle  Salmer,  meget  po- 
pulære Fædrelandssange  etc. ;  og  hvem  véd  saa  ikke,  at 
den  Kunst  at  skrive  for  et  „bredere"  Publikum  netop  be- 
staar  i  at  skrive  saaledes,  at  Læseren  efter  at  have  over- 
staaet  de  første  Linier  af  en  Spalte  kan  „sove"  til  om 
paa  næste,  og  dog  være  med?  Den  Lære  har  jeg  selv 
engang  faaet  af  en  Mand,  som  de  Fleste  vil  være  enige 
om  at  indrangere  blandt  vore  intelligenteste  Stilister;  og, 
hvis  jeg  turde  tilføie  endnu  en  personlig  Erindring  — 
saa  traf  jeg  en  Anden,  en  Forretningsmand,  temmelig 
mismodigt  læsende  i  en  Bog,  hvis  Anskuelser  jeg  vidste^ 
han  fuldstændigt  sympatiserede  med.  Da  jeg  spurgte, 
hvad  der  var  i  Vejen,  svarede  han,  at  han  ikke  forstod 
Bogen,  og  da  han  skulde  præcisere  Grunden  dertil,  sagde 
han:  „Jeg  véd  ikke  selv,  men  ...  jeg  kan  ikke  følge 
med."  Udviklingen  var  ham  for  kondenseret,  den  kræ- 
vede uafbrudt  Opmærksomhed,  hvis  man  ikke  skulde 
tabe  Traaden.    Hvem  tænker  nu  ikke  igen  paa  Børnene, 

hvis  Opmærksomhed  det  er  saa  vanskeligt  at  fastholde 
i  længere  Tid  om  et  bestemt  Emne!  —  Dog,  det  maa 
yære  nok  med  disse  Belysninger  ^f  intellektuelle  For« 
skelligheder;  vi  skylder,  som  man  erindrer,  ogsaa  at  sige 
et  Par  Ord  om  de  moralske. 

Her  lader  imidlertid  det  Materiale,  „Samfnnds- 
opgavens^  Mænd  har  bragt  frem,  os  fuldstændigt  i 
Stikken.  Thi  skønt  hele  Agitationen  har  en  etisk  Ten- 
dens, er  der  ikke  blevet  noteret  blot  et  eneste  Fæ- 
nomen, som  kande  sige  os  Noget  om  hine  Skrifters  og 
deres  Læseres  Etik.  Man  har  talt  meget  om  nogle  usle 
politiske  Smæderomtlner;  men  disse  Pamfleter  skrive 
sig  fra  Tiden  nærmest  efter  vor  sidste  sørgelige  Krig, 
hvor  Gemytterne  var  saa  overophidsede,  og  de  kolpor- 
tere, i  forstørret  Udgave,  nærmest  hine  Dages  tragi- 
komiske Bysnak.  '  Og  desuden,  har  ikke  Gennemsnits- 
Intelligensen  sin  Smædeliteratur,  og  nyder  den  ildce  med 
roUg  Samvittighed  dens  Indhold?  Forskellen  er  stadig 
kun  en  Gradsforskel,  og  det  saa  vel  i  Henseende  til, 
hvem  og  hvad,  som  til,  hvorledes  der  bagvadskes.  — 
Fremdeles  har  man  lagt  Vægt  paa,  at  afdøde  Grevinde 
Danner  pludselig  er  blevet  Romanheltinde  par  excellence; 
men  man  har  glemt  at  vise  os,  paa  hvad  Maade  denne 
Heltinde  optræder.  Sæt,  det  gaar  som  i  Qrev  Bamy 
eUer  dm  fornemme  og  simple  Verden ,  hvor  „den  for  sin 
bakkantiske  Dans  saa  berømte  smukke  Grisette,  Ulrika 
Comelino**  ikke  desto  mindre  er  Et  med  „den  dydige 
tilbageholdne  Komtesse  Alvitra  Bamy^;  sæt  kort  sagt, 
at  Heltinden  er  en  Anden  end  den,  Folk  siger,  hun  har 
været,  saa  Romanens  og  „Folks"  Grevinde  Danner  kun 
har  Navnet  tilfælles :  hvad  Besynderligt  eller  Betænkeligt 
er  der  saa  ved  denne  Kultus  af  „en  Kvinde  af  Folket?" 
Man  bør  dog  huske  fra  Folkeeventyrene,  at  Massen  altid 
har  næret  Forkærlighed  for  sine  Egne,  for  de  Oversete, 
de  Simple  for  dem,  der  ikke  var  saa  dumme,  som  de 
saa,  ud  til!  —  Hermed  er  vi  altsaa  lige  nær;   og  da 

s* 

Folkeeventyrene  netop  ikke  er  rigtig  folkelig  Aandsføde 
mere,  tør  man  heller  ikke  nøjes  med  at  henvise  til  dem, 
hvor  jo  ellers  Magt  (høj  Stand,  Skønhed  6tc.)  samt  List 
hyppigst  eller  stadigt  gaar  for  Ret,  og  hvor  det  endog 
er  den  fordægtige  Fiffikus  tilladt  at  dreje  St.  Peder  en 
Yoksnæse  og  snyde  sig  ind  i  Himmerige.  Men  de  før 
citerede  Breve  fra  dcmske  Krigsmænd  bringer  ogsaa  her 
en  Smule  Lys.  De  indeholder  nemlig  en  Del  Ord,  som 
er  brugte  i  en  helt  anden  Betydning  end  den,  de  saakdlate 
Dannede  tillægger  dem.  Og  denne  forskellige  Bemærkelse 
ikke  blot  umuliggør  en  fælles  Forstaaelse  af  Et  og  det  Samme ; 
den  peger  ogsaa  tilbage  til  afvigende  Forestillinger.  Naardet 
f.  Eks.  etsteds  hedder,  at  „det  var  ét  farligt  Syn  at  se 
Feltpræst  Bøjsen  at  staa  for  Alteret",  da  har  Fore- 
stillingen om  det  Herlige  hos  denne  Mand  en  Nuance, 
som  lig  et  svagt  Ekko  leder  os  tilbage  til  det  gamle: 
„den,  der  ser  Gud,  skal  dø."  Tiltaleformer  som  „højt- 
elskede Ven"  og  Underskrifter  som  „Din.  højt  elske- 
lige Mand",  „Din  Ven  og  ærbødigst"  oplyser  formentlig 
ogsaa  Lidt  om  de  paagældende  Forholds  Karakter,  lige  saa 
vel  som  det  lakoniske  Svar  fra  en  efter  Alt  at  dømme  for- 
træffelig Ægtemand:  „Jeg  ønsker  Dig  til  Lykke  med 
vores  lille  nye  Datter."  Mest  betegnende  er  dog  maaske 
et  Brev  fra  en  vis  Gardehusar;  thi  dersom  de  Forbin- 
delser, han  behandler  saa  overlegent,  ikke  af  hans  Om- 
gangskreds betragtedes  med  helt  andre  Øjne  end  dem, 
vi  betfagter  dem  med,  vilde  han  saa  lidt  som  Nogen 
have  vovet  at  tale  saa  frit  og  frejdigt  om  dem.  Det 
paagældende  Sted  er  meget  kuriøst;  men  jeg  vil  ikke 
paastaa,  at  det  bereder  „dannede^  Lsdsere  en  etisk  Til- 
fredsstillelse*). Imidlertid,  Gardehusaren  skriver  Føl- 
gende: 

*)  Andre  Eksempler  paaOrd  med  forandret  Betydning:  Raa  Kul- 
sviere (kraftige,  brave);  frivillige  Strømper  (forærede) ;  naar 
vi  skal  oversættes  (sættes  over);  er  mindre  let  8aaret(let 
saaret);  Guds  behagelige  Visdom;  her  er  Morskab,  naar  Kug- 

„Jeg  hayer  nyligen  faaet  Brev  fra  Stine  min  Søster  og 
det  er  mig  kært,  at  hun  haver  det  godt;  jeg  haver  ogsaa 
faaet  Brev  fra  Hendrik;  men  £ra  Ane  haver  jeg  ikke  éiaet 
Brev  endnu,  men  det  er  formodenlig  min  Skyld;  men  jeg  er 
lige  glad  enten  at  hun  vil  skrive  mig  til  mér  eller  ikke,  for 
jeg  haver  Kærester  nok  og  kan  faa  flere,  hvis  at  jeg  maa 
leve  og  have  min  Helsen.  Jeg  flk  mig  en,  da  vi  rejste  l^em 
&a  Felten  og  var  nede  ved  Bingsted,  og  Du  kan  tro,  det  er 
en  smuk  Pige,  og  jeg  haver  hende  endnu,  for  det  er  en  Pige, 
jeg  kan  være  bekendt,  og  hun  staar  sig  ogsaa  godt,  saa  den 
gamle  faar  formodenlig  snart  sin  Afsked,  for  det  kan  ikke 
l^ælpe,  at  jeg  tænker  paa  at  beholde  hende,  for  den  Familie 
er  altfor  stolt  og  jeg  er  lige  saa  stolt ,  og  det  er  derfor  jeg 
er  bleven  ked  af  den»  gamle  Sludder.  Jeg  haver  forresten 
ikke  bestemt  mig  til  Nogen  endnu,  saa  der  kan  ikke  Nogen 
stole  paa  mig  til  Sikkerhed.  Saa  ikke  videre  for  denne  Gang 
end  Du  maa  hilses  og  min  kære  Moder,  I  hilses  alle  paa 
det  Kærligste  fra  mig,  og  lev  vel,  det  ønskes  af  mig 

Niels " 

m. 

For  Mange  vil  Alt  dette  —  bortset  fra  min  Frem- 
stillings Mangelfuldhed  —  være  fuldstændig  uforstaæligt ; 
de  vil  ikke  kunne  forestille  sig,  at  ligesom  der  i  vore 
Dage  overalt  er  Aander,  som  i  Forhold  til  den  her- 
skende Dannelse  kan  siges  at  tilhøre  det  20de, 
21de  eller  22de  Aarhundrede,  saaledes  er  der  ogsaa 
Aander,  som  i  Forhold  til  den  tilhører  det  18de,  17de 
eller  16de.  Men  de,  som  er,  eller  kan  gøre  sig^  fortrolige 
med  [denne  „Udviklingslærens"  nødvendige  Konsekvens, 
—  de  vil  heller  ikke  være  i  Forlegenhed  med  deres  Dom 
overfor  alle  saadanne  Bestræbelser,  som  tilsigter  at  for* 
trænge  den  slette  Literatur  og  den  slette  Kunst  med  „det 
Bedste  og  mest  Ægte"  —  eller  det  Næstbedste  ogNæst- 
ægteste  —  af  Landets  og  de  Fremmedes  Aandsprodukter. 

Man  maa  ikke  misforstaa!    Det  er  godt  og  nødven- 


lerne  de  gaar,   saa  er  Enhver  af  os  opbragt  og  er  munter 
og  gladf(oprjenait) ;  o.  s.  v. 

digt,  at  Arbejderen  saa  vel  som  Kapitalisten  kan  komme 
i  det  kgl.  Teater,  at  Bonden  saa  vel  som  hans  Herreds- 
foged kan  faa  fat  paa  Sten  Blicher  og  Hauch.  Netop 
fordi  det  fremskredne  intellektuelle  Standpunkt  hverken 
betinges  af  Stand  eller  Formue,  bør  saa  lidt  som  muligt 
Kitlen  eller  den  slunkne  Pengepung  kunne  spærre  Ad- 
gangen til  de  fineste  Kunstnydelser.  For  Literaturens 
Vedkommende  burde  nu  de  officielle  Forlæggere  billigvis 
kunne  magte,  hvad  der  er  at  gøre;  men  desværre  skor- 
ter det  adskillige  Steder  paa  Energi,  paa  Intelligens,  paa 
Kapital  eller  paa  Mod.  Den  stereotyperede  Folkeudgave 
af  Holberg,  vi  først  nu  har  faaet,  kunde  og  skulde  vi 
havt  for  længe  siden;  og  lige  saadan  kunde  og  burde  vi 
vel  havt  den  stereotyperede  Godtkøbsudgave  af  H.  C. 
Andersens  Eventyr,  som  vi  endnu  ikke  har.  Ogsaa  frem- 
mede Forfattere,  f.  Eks.  Spielhagen  og  Jules  Verne,  vilde 
formentlig  —  den  Første  behændigt  lokaliseret,  den 
Sidste  forstandigt  bearbejdet  —  have  kunnet  samle  (gennem 
Subskription  og  Kolportage)  lige  saa  mange  Tusinder  af 
Købere,  som  de  har  Hundreder.  Naar  da  saaledes  de 
rette  Vedkommende  af  en  eller  anden  Grund  bliver  neden 
under  deres  Opgave,  maa  Uvedkommende  hjælpe  til  med 
at  løse  den;  og  „Udvalget  for  Folkeoplysnings  Fremme^ 
fortjener  i  den  Henseende  og  omfattes  sikkert  ogsaa 
af  Alle  med  Agtelse  og  Sympati.  Det  er  sandt, 
at  dets  Ledere  har  begaaet  Misgreb.  Udgivelsen  f.  Eks. 
af  S.  Qrundtvigs  (oven  i  Købet  uheldigt  redigerede) 
„danske  Kæmpeviser^  er,  ligesom  mangfoldige  grundt- 
vigianske Idrætter,  et  Forsøg  paa  atter  at  vænne  de  Børn 
til  Flasken,  som  er  begyndt  at  spise  Kød;  og  den  ængste- 
lige Frygt  for  moderne  Digtere  og  nyere  Tids  Tænkesæt 
lader  en  hel,  og  ikke  den  mindst  intelligente.  Gruppe  af 
de  Ubemidlede  gaa  tomhændede  af  Legen.  Her  bør 
netop  ikke  den  Slags  Upartiskhed  være  styrende,  som 
under  Paaskud  af  at  udelukke  „brændende  politiske  og 
kirkelige  Spørgsmaal^'  i  Virkeligheden  kun  understøtter 

en  eneste  politisk  og  kirkelig  Anskuelse,  men  tværtimod  den 
sande  Upairtiskhed,  som  respekterer  og  tolererer  for- 
skeDige  Meninger,  fordi  den  véd,  at  de  svarer  til  forskellige 
Mennesker.  Dog,  Savnet  af  det  Bedste  maa  ikke  gøre 
uretfærdig  mod  djet  Gode,  og  at  „Udv.  fgr  FolkopL 
Fremme^  har  udrettet  endog  meget  Godt,  maa  Enhver 
indrømme.  Ogsaa  af  den  Grund  burde  den  nye  Sam- 
fundsopgaves Mænd  være  traadt  anderledes  op.  Thi  de 
har  bragt  mer  end  én  falsk  Forestilling  om.  dette  „Ud- 
valgs" Rækkeevne  ud  blandt  Publikum;  og  vel  har  de 
oTervældet  det  med  saadan  Ros,  som  fylder  meget  i 
Munden:  men  det  er  jo  som  bekendt  Kendsgæmingerne 
og  ikke  Ordene,  Tingene  og  ikke  Adjektiverne,  der  rose. 
Det  nytter  ikke,  man  siger  en  Købmand  mange  Kompli- 
menter for  hans  Forretning;  hvis  man  samtidig  bringer 
ikke  blot  to,  men  ti  og  tyve  Konkurrenter  til  at  ned- 
sætte sig  i  samme  Gade,  benægter  man  i  Gæmingen, 
livad  man  forsikrede  i  sin  Tale. 

Altsaa  —  for  at  bruge  en  nærliggende  nytestamentlig 
Vending  —  det  er  godt,  at  Intelligensens  Evangelium 
prædikes  for  alle  Stænder  og.  alle  Formuesklasser;  men 
derfor  er  det  endnu  ikke  godt,  om  man  genindfører 
Tvangsdaaben  eller  forhindrer  visse  Dele  af  visse  Sam- 
fundslag i  at  dyrke  deres  Guder.  Og  mød  dette  dobbelt- 
sidige Maal  fører  den  rejste  Agitation.  Det  kan  naas  ad 
to  Veje.  Af  en  Artikel  i  „Folkelæsning"  (Smaastykker 
II,  3  H.)  synes  det  at  fremgaa,  at  man  skal  have,  mini- 
steriel Bevilling  til  at  lade  kolportere  Skrifter;  og  det 
er  mig  bekendt,  at  flere  Politimestre  har  betragtet  og 
straffet  i  al  Fald  Kolportage  af  Skrifter,  hvormed  der 
var  forbundet  Præmier,  som  ulovlig  Omløben  med  Varer. 
Sæt  nu,  man  fremtidig  kun  giver  enkelte  Udgivere  Be- 
villing, eller  sæt,  man  forhindrer  i  det  mindste  de  ilde- 
sete Præmieforetagender:  i  første  Tilfælde  vil  de  saa- 
kaldte  „samvittighedsløse"  Forlæggere  blive  trængt  om- 
trent helt  bort  fra  Markedet,  og  i  sidste  Tilfælde  vil  de 

i  al  Fald  blive  forhindrede  fra  at  udgive  større  Bøger! 
Men  der  er  ogsaa  en  anden  Metode.  En  af  de  Mænd  her  i 
Landet,  som  har  størst  Kendskab  til  og  ser  mest  prak- 
tisk paa  hele  dette  Anliggende,  har  indrømmet:  at  det 
naturligvis  var  umuligt  at  give  de  Mennesker,  han  saa 
vel  som  de  Andre  kaldte  raa  og  usædelige,  Smag  for 
god  Læsning.  Men,  mente  han,  dersom  det  kunde  lykkes 
at  oversvømme  Markedet  med  umaadeligt  billige  Skrif- 
ter, vilde  man  maaske  kunne  gøre  det  til  en  slet  For- 
retning at  forlægge  blot  for  det  lavesstaaende  Publikum, 
og  maa  vilde  saaledes  kunne  bringe  den  perhorrescerede 
Gren  af  Literaturen  til  at  sygne  hen  eller  dø  bort. 
Denne  tilsyneladende  saa  fredelige  Eampmaade  er  be- 
kosteligere og  mere  omsvøbsagtig  end  den  forrige;  men 
ogsaa  den  kan  føre  til  Rom.  Ved* Hjælp  af  Statstilskud 
og  private  Pengegaver  kan  man  naturligvis  blive  sat  i 
Stand  til  at  underbyde  en  hvilken  som  helst  Forlægger, 
der  skal  staa  paa  egne  Ben.  Lokkede  af  de  lave  Priser 
vil  i  al  Fald  en  stor  Del  for  en  Tid  søge  hen  i  den  ny 
Butik,  den  ikke-subventionerede  Udgiver  maa  lukke,  og 
mens  Græsset  gror,  dør  Horsemor.  Saa  staar  man  igen 
ved  det  glædelige  Resultat:  at  et  stort  Publikum  delvis 
maa  læse,  hvad  der  ligger  over  dets  Fatteevne,  og  delvis 
maa  lade  være  at  læse. 

Vi  har  i  vort  Sprog  en  Talemaade,  som,  rigtigt  for- 
staaet,  er  meget  oplysende ;  man  siger  om  visse  Mennesker 
i  visse  Tilfælde,  at  de  har  ikke  kunnet  fordøje,  hvad 
de  har  læst.  Hyppigt  bruges  Udtrykket  om  Folk,  som 
ikke  paa  staaende  Fod  kan  gøre  klart  Rede  for  det  Læste ; 
men  her  spiller  jo  Hukommelsen,  Evnen  til  at  fremstille, 
Tilhørerens  Standpunkt  og  endnu  mange  flere  Faktorer 
den  afgørende  Rolle.  Nej,  man  maa  gøre  Alvor  af  Pa- 
ralellen,  og  huske  paa,  at  Fordøjelsesprocessen  er  en 
kemisk  Operation  af  Organismen,  som  gaar  ud  paa  Til- 
egnelse af  de  for  Legemet  passende  Substanser  dels  ved 
ligefrem  Opsugning  og  dels  ved  dybt  indgribende  Om- 

dannelser  (Carl  Vogt).  Man  vil  da  se,  at  denne  Tale- 
maade  netop  sigter  mod  en  Læsning,  som  ikke  staar  i 
Forhold  til  den  Paagældendes  intellektuelle  (og  fysiske) 
Udviklingsstandpunkt ;  og  man  vil  paa  Forhaand  kunne 
forstaa,  at  ligesom  det  —  hvad  Enhver  véd  —  ikke  er 
gavnligt,  men  tidt  endog  farligt  for  Legemet,  saaledes 
kan  det  heller  ikke  være  gavnligt  eller  ufarligt  for 
Åandslivet,  om  det  skal  hente  sin  Næring  fra  ikke  „pas- 
sende Substanser^.  Statistikerne  har  endog  trot  at  kunne 
paavise,  at  den  saakaldte  „Halvdannelse"  —  den,  der 
karakteriseres  af  det  Ufordøjede  —  var  allerede  rent 
kriminelt  set  farligere  for  Samfundet  end  Uvidenheden; 
man  læse  f.  Eks.  i  Oettingens  Moralstatistik  Paragraf  48 
(S.  571 — 80,  2den  Udg.).  Men  selv  om  den  Slags  Op- 
giSrelser,  hvad  jeg  unægtelig  tror,  er  lidet  bevisende,  saa 
véd  man  dog  &a  det  daglige  Liv,  at  ikke  de  er  f.  Eks. 
de  bedste  Politikere  eller  de  bedste  Kunstdommere,  som 
slaar  om  sig  med  mere  komplicerede  Forestillinger,  end 
de  har  Aandsfærdighed  til  at  opfatte  og  danne.  Man 
husker  fra  før  den  Soldat,  som  omkransede  den  bug- 
tende Strand  med  Hvælvinger;  her  har  man  et  Referat 
af  hans  Sidemand,  og  man  dømme  saa  selv  om  dennes 
Ærhghed,  Beskedenhed  og  Paalidelighed: 

„Yi  stormede  frem  mod  Batteriernes  aabne  Bdsvælg  og 
en  Geværild  som  den  tætteste  Hagl.  Min  Herre,  Eammer- 
jimkeren,  var  den  første,  som  stormede  frem  mod  Skanserne, 
^fi)  i^Si  i^S  ▼AT  den  første,  som  fulgte  ham.  Jeg  havde  lovet 
at  følge  ham  og  jeg  holdt  mit  Ord,  indtil  jeg  ikke  kunde 
mere.  Jeg.  fulgte  ham  ind  i  Skoven,  en  Kugle  ramte  mit 
højre  Knæ,  men,  kære  Moder,  vær  glad  og  lad  os  forenede 
takke  Gud,  jeg  fik  ingen  videre  Skade,  Kuglen  var  enten 
mat  eller  den  ^først  havde  slaaet  imod  et  Træ  og  ved  Til- 
bagefaldet slog  hen  paa  mig.  Skønt  jeg  straks  efter  mær- 
kede, at  min  Skade  var  ubetydelig,  kunde  jeg  dog  ikke  læn- 
gere følge.  Aldrig,  aldrig  glemmer  jeg  denne  Stund,  Kammer- 
junkeren greb  min  Haand,  Taarer  perlede  i  hans  stolte 
£fje,  BOm  smertede  mig  langt  dybere  end  mit  ubetydelige 
Saar  .  ** 

Det  var,  naar  de  lavere  Udviklede  læste,  hvad  der 
laa  over  deres  Horisont;  men  om  de  nu,  blot  for  en 
ringe  Del,  lod  være  at  læse?  Det  er  formodenlig  over- 
flødigt at  forklare,  at  dette  for  de  Paagældende  vilde 
være  ensbetydende  om  ikke  med  en  absolut  intellektuel 
Stillestaaen,  saa  dog  med  en  meget  langsommere  Frem- 
adskriden  i  Intelligens.  Sagen  har  forøvrigt  ogsaa  en 
anden  Side.  Paa  det  Sted  i  Indledningen  til  Studiet  af 
Sociologien,  hvor  Spencer  godtgør  Vanskelighederne  ved 
at  bibringe  den  Aand  komplicerede  Forestillinger,  som  ikke 
besidder  en  forholdsvis  saa  kompliceret  Færdighed,  fører 
han  blandt  Andet  den  typiske  Søulk  i  Ilden,  ...  en  gammel 
Marineofflcer,  hvem  det  stadige  Liv  paa  Søen  har  holdt 
Qæmt  fra  Koncerter  og  Baller.  „Du  hører  ham  lejlig« 
hedsvis  tilstaa,  eller  rettere  rose  sig  af,  at  han  har  stor 
Glæde  af  Sækkepiben.  Medens  endnu  de  sidste  Gadencer 
af  en  Sonate,  som  en  ung  Dame  har  spillet,  vibrerer  i 
vore  Øren,  gaar  han  hen  til  hende  og  spørger,  om  hun 
ikke  kan  spille  „Polly,  sæt  nu  Kedlen  paa^^  eller  „Johnny 
kommer  hjem  igen".  Og  naar  der  ved  Bordet  bliver 
Tale  om  Koncerter,  griber  han  Lejligheden  til  at  ud* 
trykke  sit  Mishag  ved  klassisk  Musik  og  lægger  næppe 
nok  Skjul  paa  sin  Foragt  for  dem,  som  kan  gaa  hen  og 
høre  paa  saadant  noget  Tøjeri.^  Denne  gamle  Søofficer 
kan  staa  som  Repræsentant  for  de  Samfundslag,  mod 
hvis  gængse  Aandsnydelser  man  fejder !  Og  har  saa  Sam- 
fundet Ket  til,  i  Stedet  for  den  Sækkepibe  og  den  „Polly, 
sæt  nu  Kedlen  paa",  som  fornøjer  og  adspreder  disse 
Lag,  at  stille  dem  Valget  mellem  slet  ingen  Musik  .  .  og 
Instrumenter  og  Sonater,  som  ikke  fornøjer  og  adspreder 
dem?  Eller  bedre,  har  det  Ret  til  at  stille  kun  den 
Ubemidlede  dette  Valg,  kun  den,  der  er  længst  nede 
paa  Stands-Trappestigen?  Thi  det  kan  ikke  gentages 
for  ofte:  fraregnet  Alle  de,  som  har  studeret,  læses  der 
af  mangfoldige  Folk  i  fine  Klæder  Bøger,  som  ikke  staar 
stort   over   og   ofte   under  Grosset   af  den   lavfolkelige 

Lekture.  Hør  paa  Tyendets  Fortællinger  om,  ikke  hvem 
der  holder,  men  hvem  der  læser  SkiUingsbladene ;  spørg 
i  Lejebibliotekeme,  om  hvad  for  Bøger  der  hentes  til  de 
„Dannedes^  Huse;  og  lær  endelig  af  Folk,  som  handler 
med  udenlandsk  Literatur,  at  Forskellen  paa  mangen 
Adehgs  eller  Bourgeois'  og  den  simplere  Klasses  Læs- 
ning er  den :  at  de  Første  læser  Gaboriau,  Féval,  Bréhat, 
Paul  de  Kock  etc.  og  kun  paa  Fransk,  medens  den 
sidstnævnte  læser  de  samme  Forfattere,  men  kun  paa  Dansk. 
Det  er  vel  afgjort,,  at  Samfundet  alene  under  en 
Betingelse  tør  forbyde  eller  vanskeliggøre  Nogen  nogen 
som  helst  Slags  Nydelser:  nemlig  hvis  disse  Nydelser  di- 
rekte eUer  indirek-te  medfører  Farer  for  Andre.  Og  det 
er  jo  ogsaa  det,  man  har  villet  paastaa,  at  den  lav^ 
folkelige  Lekture  var  samfundsfarlig.  Man  er  f.  Eks. 
angst  for  Socialismen.  Man  har  talt  om,  at  de  slette 
Romaner  udsaaede  Had  og  Mistænkelighed  mod  de  pe- 
kuniært eller  socialt  Bedrestillede,  at  man  af  „Selv- 
opholdelsesgrunde^  maatte  modvirke  deres  Udbredelse; 
og  da  man  ellers  ingen  Beviser  havde  pad.  Haanden,  har 
man  kaldt  en  Meningsfælle  fra  Figaro  til  Hjælp  —  fra 
Figaro  med  dets  Kokamboladefeuilletoner,  dets  Kokotte- 
nyheder, dets  Forbryderhistorier!  Denne  Meningsfælle 
fortæller  da  en  Historie,  der  har  al  Anonymitetens  ufor- 
lignelige Garanti:  om  at  en  Mand  en  Dag  traf  to  Ar- 
bejdere læsende  ivrigt  paa  det  Sted  i  Den  evige  Jøde, 
hvor  Arbejderne  opbrænde  deres  Principals  Ejendom,  og 
at  han  saa,  de  lo,  som  Sejrherrer  ler  (!!).  Han  giver* 
sig  i  Snak  med  dem,  og  den  Ene  siger,  at  han  fore- 
trækker at  læse  fremfor  at  arbejde,  da  man  jo  alligevel 
snart  skal  til  at  dele  Ejendommene,  samt  at  Ben  evige 
Jøde  er  hans  „Katekismus".  —  Hvad  beviser  nu  denne 
Anekdote,  selv  om  den  er  sand?  At  en  Bog  lige  saa 
vel  som  et  Foredrag,  en  Samtale  o.  s.  v.  kan  „løse  den 
bundne  Tanke",  kan  sætte  vore  Meninger  i  System  og 
formulere   vore  Fordringer   i  et  bestemt  Program  eller 

bestemte  Slagord,  det  er  jo  Altsammen  gammelt  Nyt  og 
betyder  Lidet;  Spørgsmaalet  er  dog  rel,  hyorfra  Tanken, 
hvorfra  Meningerne,  hvorfra  Fordringerne  kommer?  Og 
da  man  undertiden  kalder  Digterne  Seere,  saa  lad  os 
spørge  en  af  dem  til  Raads.  I  Joseph  Noirel  har  Gher- 
buliez  tegnet  en  socialistisk  Arbejder;  men  hvorfor  er 
denne  ualmindeligt  hæderlige,  ualmindeligt  villiestærke 
og  begavede  Mand  bleven  Socialist  uden  netop  paa  Grund 
af  hans  he}e  foregaaende  og  nuværende  Liv,  paa  Grund 
af  hans  Forældres  og  hans  Ijæmere  Omgivelsers  Ind- 
flydelse, paa  Grund  af  hans  Situation  i  det  Øjeblik, 
Fortællingen  begynder.  Der  staar  desuden  om  Helten  de 
paaagtelsesværdige  Ord:  „Han  havde  i  al  Hemmelighed 
læst  adskillige  socialistiske  Skrifter,  men  han  havde  ikke 
engang  behøvet  at  læse  dem.  Der  er  visse  Ideer,  som 
findes  overalt  i  vore  Dage;  man  indaander  dem  med 
Luften^  ....  Luften  er  det  ikke  saa  let  at  faa  Bugt 
med!  —  Og  som  med  Paastanden  om  Hadet  og  Mis- 
tænkeliggørelsen, saaledes  forholder  det  sig  med  den  Tro, 
at  slibrige  Passager  eller  Skildringer  af  utugtige  Forhold 
gør  Folk  utugtige.  Mener  man,  en  Drukkenboldt  bliver 
afholdende,  fordi  Drukkenskab  fremstilles  som  en  Last? 
og  dersom  Erfaringen  modbeviser  det,  mener  man  saa. 
Folk  bliver  drikfældige,  hvis  de  læser,  at  det  er  dejligt 
at  drikke?  Angaaende  disse  Forhold  hersker  for  Tiden 
Anskuelser,  som  er  de  sande  stik  modsatte.  Man  til- 
lægger Digtekunsten  en  Indflydelse  paa  det  praktiske 
Liv,  som  den  aldrig  har  havt  og  ikke  har;  og  man  bilder 
sig  ind,  at  Folk,  selv  om  de  99  Hundrededele  af  deres 
Liv  er  optaget  af  den  praktiske  Dont,  alligevel  gennem 
Læsning  i  den  resterende  Hundrededel  kan  blive  bedre, 
ædlere  og  faa  renere  Sæder!  En  Bog  er  og  bliver  imid- 
lertid Noget,  som  hver  enkelt  Læser  „gør  ud  af,  hvad 
ham  behager.^  Det  maa  jo  vel  ogsaa  være  passeret  de 
Mænd,  som  prædike  Baal  og  Brand,  at  de  har  faaet 
Skrifter  i  Hænde  (Boccacio  f.  Eks.),    hvor  der  ikke  var 

sparet  paa  yarme  eller  saftige  Farver:  har  man  da  ikke 
kunnet  læse  dem ,  uden  at  Ens  Instinkter  f6r  op  til 
Kogepunktet  og  kogte  over  i  Udskejelser?  Og  saa*  lever 
endda  disse  Mænd  ikke  blot  mellem  Bøger,  men  væsenlig  med 
og  aandelig  set  af  Bøger!  Skulde  der  nu  imidlertid  være 
hændet  dem  Noget,  som  man  til  Syvende  og  sidst  er 
nødt  til  at  kalde  menneskeligt,  saa  var  Skylden  i  al 
Fald  ikke  Bogens.  Thi  det  Spejl,  en  Abekat  glor  ind  i, 
kan,  som  Lichtenberg  siger,  ingen  Apostel  skue  ud  af. 
Det  er  altid  Læserens  egen  Fantasi  og  dens  aldeles 
selvstændigt  skabende  Virksomhed,  som  afsted- 
kommer Ulykken;  med  andre  Ord,  de  kyniske  Drifter 
vækkes,  naar  Læseren  er  en  kynisk  Fantast.  Grund- 
laget for  Fantasteriet,  som  Bogen  rigtignok  gav,  søger 
og  finder  andre,  ikke-læsende  Individer  af  samme  Gruppe 
i  et  Par  forbispadserende  Damestøvler,  i  en  IQole  eller 
hvad  véd  jeg,  —  og  dette  Grundlag  kan  enhver,  selv 
den  „reneste"  Bog  give  ...  og  giver  den  de  Forberedte. 
Eller  behøver  man  at  minde  om,  at  i  mangt  et  Nonne- 
kloster har  selve  de  Kristnes  hellige  Skrift  afgivet  Grund- 
laget for  de  rædselsfuldeste  kønslige  Fantasterier,  for  de 
modbydeligste  Udskejelser? 

Lad  da  ikke  Kræfterne  blive  optagne  og  opslidte 
af  en  saa  melankolsk-  frugtesløs  Virksomhed  som  den: 
at  fejde  mod  Bøger,  hvor  det  er  Menneskene,  der  skal 
rammes;  lad  os  omsider  lu)lde  op  at  kæmpe  mod  Virk^^ 
ninger  og  Udtryk  for  Aarsager,  i  Stedet  for  mod  Aar- 
sageiTie  selv !  Her ,  hvor  Emnet  har  været  Lekture  og 
Kunstnydelser,  er  der  ingen  Anledning  til  at  tale  om 
Forsøg  paa  at  reformere  Folks  Handlemaade;  vil  man 
saadanne,  da  maa  man  ved  Siden  af  Stikordet  „Oplys- 
ning!" sætte  „Opdragelse!"  og  gennem  Øvelse  af  de 
højere  Følelser,  gennem  hyppigt  gentagne  praktiske  Over- 
gange &a  Stenming  til  Handling,  stræbe  efter  at  gøre 
de  ædlere  Tilbøjeligheder  sikrere  og  bestandig  slag- 
færdige.    Men    for    det    intellektuelle   Fremskrids   Ved- 

kommende  har  vi  maaske  godt  af  at  mindes  det  gamle 
Ord  om,   hvor  naar  Grenene  skal  krøges.    De  Voksne 
rokker  man  næppe  langt  af  Pletten,    og  allermindst  di- 
rekte;  men   der   er   et   uhyre   stort   og   lidet  opdyrket 
Territorium  blandt  de  Smaa,   hvor  man  endnu  kan  faa 
fat   paa   Nøglen   til   hele   Individernes  intellektuelle   og 
moralske  Fremtid,  i  al  Fald  for  saa  vidt,  som  ikke  Arve- 
ligheden  har   stillet   en   ubønhørlig   Dæmning   i   Vejen. 
Hvad  ligger  ikke  her  for  en  Mængde  Opgaver  og  venter 
paa,   at  Folk  skal  komme  og  give  sig  i  Kast  med  Løs- 
ningen!    George   Sand   fortæller   f.   Eks.  ogsaa   om    en 
Hr.  de  Lafifores  Metode,    som  hun  selv  har  prøvet  paa 
Mange,    som   har  været  anbefalet  af  de  kompetenteste 
Dommere  (for  senere  at  blive  glemt),  og  hvorefter  man 
i   femten  Timer   kan   lære   et  jævnt  begavet  Barn  at 
læse.    Det  er  næsten  færre  Timer,  end  Børn  paa  Landet 
behøver  Maaneder   til    at  tilegne  sig  den  vanskelige  og 
for  Intelligensens  Udvikling  saa  vigtige  Færdighed.     Hvad 
om  nu  et  Folkeoplysningsselskab  søgte  at  tilpasse  efter 
vore  Forhold,    at  praktisere  i  det  Smaa  og  at  udbrede 
i  store   Kredse  Kendskab  til  den   Slags  Metoder?     Om 
det  traadte  vejvisende   til,    opflammende  Statens  og  de 
Privates  Kappelyst,    belønnende  med  Gratialer  og  Præ- 
mier baade  Læreres  og  Elevers  Flid  ?    Om  det  fulgte  det 
Eksempel,    som   Kongen   af  Italien   og   den   brysselske 
Forening  for  Folkeundervisning  har  givet,    og   paa   sin 
Bekostning  skikkede  Skoler  og  deres  Forstandere  fraByerne 
ud  paa  Landet,  fra  Landet  ind  til  Byerne,  for  at  de  kunde 
lære  deres  Fædreland,  deres  Medborgere  og  Samfundets 
aandelige    og   materielle    Kapitaler    at   kende?    Maaske 
man  paa  den  Maade  vilde  virke  langsomt,   men  langt, 
ogsaa  ude  blandt   de  Voksne;    og  maaske  man  i  disse 
Bestræbelser  kunne  finde  det,  man  tror  at  have  fundet, 
men  som  man  har  søgt  paa  urette  Sted:  en  Samfunds- 
opgave. YUhelfli  løUer. 

I. 

Turneringen. 

Herolderne  ud,  og  Staven  ivejret; 
Fanfarer;  og  Rækkerne  fremad  f6r. 
Da  hvirvlede  Sandet  i  Støvskyer  op, 
Og  atter,  som  var  det  af  Luften  fortæret, 
Det  svandt  uden  Spor 

For  den  susende  Storm,  i  de  dundrende  Rækkers 

Galop. 

De  bøjede  af,  og  de  hilste  med  Lansen; 

Trop  forbi  Trop 

Arenaen  rundt  i  to  buede  Veje; 

Det  var  som  en  Skov,  hvor  Grenene  viftende  neje. 

Næste  Gang  gælder  det;  fast  i  Jer  Sadel, 

Frankrigs  Adel, 

Næste  Gang  gælder  det  Dystløbdansen. 

Den  skønneste  Dames  snehvide  Haand 

Rækker  Jer,  virket  med  gyldne  Baand, 

Tapperhedskransen. 

Champfleur-de-Milan  paa  den  venstre  Fløj. 

Om  Livet  smækker,  i  Sadlen  høj. 

Slank  som  en  Kvinde. 

Vesiret  er  aabent.  Du  ser  hans  Træk; 

Hans  Blik  er  saa  frejdigt,  som  Skovens  Bæk, 

Der  kruses  af  Foraarets  Vinde. 

Om  Munden  svæver  saa  fint  et  Smil, 

Og  Øjnene  sende  Dig  Pil  paa  Pil, 

Som  baade  kan  læge  og  saare. 

Han  vil  vel  Kransen  sig  kaare. 

Mandigt  er  Blikket,  men  spæd  er  den  Haand, 

Som  tvinger  den  prustende  Ganger. 

Den  fatted  vel  hellere  Harpens  Baand;  — 

Champfleur-de-Milan  er  Sanger. 

Saa  slog  de  Vesiret  for  Brynene  ned, 

Og  Gangernes  Gummer  om  Bidslerne  bed; 

Saa  red 

De  Herrer  saa  haardt  mod  hinanden. 

Da  bøjed',  oppe  fra  Bænkeranden, 

Hvor  Hertugen  sad  og  Eampsenechalen, 

De  Skønne  sig  frem,  og  saa'  hvor  de  stred. 

Og  mangen  en  Kind  blev  blussende  hed; 

En  Skygge  over  et  Øje  gled:  — 

Da  Rækkerne  atter  tilbage  red, 

Laa  Sangeren  ene  paa  Valen. 

De  løfted  ham  op.    Han  retted  sig  selv 
Ivejret,  og  op  mod  Tribunernes  Hvælv, 
Hvor  Sejerherrerne  Kampprisen  fik. 
Han  sendte  et  eneste  Blik. 
Blegt  var  hans  Ansigt,  men  ingen  Mine 
Meldte  hans  Græmmelse,  røbed  hans  Pine; 
Stolt  gennem  Hobens  hoverende  Larm, 
Støttet  paa  trofaste  Tjeneres  Arm, 
Tilbage  til  Teltet  han  gik. 

Hans  Hjælm  var  borte,  hans  Skjold  var  taget. 
Han  bar  kun  sig  selv  og  sin  Stolthed  af  Slaget; 
Endnu  han  ejede  Sangerens  Evne, 
Harpen  han  greb  og  Strængene  slog, 
Dem  vidste  han  vel  at  føje. 

Men  dengang  Skumringen  Dagen  forjog, 
Da  sænked  med  Sorg  han  sit  Øje. 
Han  havde  ved  Mændenes  vilde  Stævne 
Mistet  langt  mer,  end  han  selv  turde  nævne. 

Han  sad  paa  sit  Leje,  og  Skumringen  faldt. 
Da  stod  i  hans  Teltdør  en  fremmed  Gestalt. 
„Gak  bort,  Du  Smaadreng,  Champfleur  er  ej  mer, 
Det  er  kun  en  stakkels  Sanger,  Du  ser. 
Gak  bort.  Du  Smaadreng;  hvad  vil  Du  herinde? 
Den  Ridder,  Du  søger,  vil  ikke  Du  finde; 
Han  misted  sin  Hjælm,  dens  prunkende  Fjær, 
Han  misted  sin  Dame.     Champfleur  er  ej  merl'^ 

Da  kasted  den  Fremmede  Kappen  og  skred 

Hen  til  hans  Leje  og  bøjed  sig  ned; 

To  Skælmer  kigged  af  Øjnene  ud, 

Og  Røsten  lød  fra  en  Kvinde: 

„Min  Ridder,  I  biede  for  mig  Eders  Skrud. 

En  Slagsbroder  søger  jeg  ikke  herinde; 

Og  var  I  saa  stærk  som  den  vilde  Stud, 

I  skulde  mig  aldrig  vinde. 

Ved  Kampen  delte  jeg  Kransene  ud; 

Her  vil  en  Fletning  jeg  binde. 

En  Ridder  i  Rustning  er  stolt  og  skøn, 

Men  Sangeren  større.    Og  her  er  hans  Løn!^ 


II. 

Laguna  morta« 

Venezia  1876. 

Kanalvandet  skvulper  og  spiller 
I  Venezia  ud  og  ind 
Og  fløjter  Kanzoner  med  Triller 
I  Takt  til  den  legende  Vind. 

Men  bag  ved  Murano  sig  strækker^ 
Under  en  Klageljd  dump, 
Lig  Feberpatienter  i  Rækker, 
De  „døde  Laguners''  Sump. 


Her  ror  ingen  Barke,  her  sejler 
Mistænksom  Felukken  forbi; 
Venezias  Taame  spejler 
Paa  Hoyedet  sig  deri. 

Venezias  Taame  og  Tinder 
Og  Broer  og  røde  Sejl 
Og  døde,  forvitrede  Minder 
I  den  „døde  Lagunes''  Spejl. 


III. 

Adelina  drømnier. 

Venezia  1876. 
Der  har  været  En  ved  min  Dør  inat. 
Jeg  havde  dog  Erogen  i  Ørkenen  sat, 
Havde  lukket  forsvarligt  og  stænget  mig  inde, 
Man  véd  ej  hvad  Enøsene  kan  fgta  isinde. 
Erogen  er  af  og  Øskenen  brudt, 
Mine  Sko  ved  Døren  tilside  skudt. 


Der  har  været  En  ved  mit  Bord  inat. 

I  Orden  havde  jeg  Alt  forladt; 

Viften  og  Shalet  er  kastet  tilside. 

Der  er  Elat  paa  Papiret,  det  blændende  hvide. 

Man  har  taget  sig  Frihed  med  Blæk  og  med  Pen, 

Og  skrevet:   „Jeg  kommer  imorgen  igen." 

Der  har  været  En  i  min  Drøm  inat. 

Jeg  syntes,  jeg  havde  ham  Stævne  sat, 

Syntes,  han  bejed  sig  over  min  Pude 

Og  hvisked:  Det  blæser  saa  koldt  derude  I 

Han  frøs,  den  Stakkel,  han  bad  saa  ømt. 

Madonna!   hvor  har  jeg  dog  sælsomt  drømt  I 


IV. 
Henover  en  Valplads. 

Det  var  aarle  om  Morgnen,  de  drog  fra  deres  Hjem, 

Under  Lurens  Jubeltoner  med  Lyst  gik  det  frem, 

Dagvæden  laa 

Over  Vejkantens  Straa, 

Højt  oppe  i  Luften  slog  Lærken. 

Der  faldt  blinkende  Glans  fra  Skybankens  Top, 

Solen  stod  op 

Bag  Morgenskyens  Vold, 

Forgyldte  hvert  Skjold 

Og  gmstred  i  hvert  Led  af  Pansersærken. 


^ddagssolen  brændte  paa  den  smægtende  Flok; 

De  var  nu  paa  Retræten,  de  havde  £aaet  nok, 

Langs  Vejen  de  laa, 

Stirred  mod  det  Blaa 

Og,  ønsked  sig  Skyer  for  Solen. 

Skjoldene  var  buled'.  Pansersærken  smidt; 

Haardt  var  der  stridt. 

Sværdene  i  Skaar, 

Væskende  Saar 

Og  røde  Pletter  nedad  Vaabénkjolen. 

De  laa  til  om  Aftnen,  til  Engduggen  faldt, 

Saa  rejste  de  sig  mødige  og  saa  blev  de  talt; 

Hælvten  var  der  ej, 

Den  var  vandret  den  Vej, 

Hvorfra  Ingen  vender  mødig  tilbage. 

Mod  Solnedgangen  saa'  de  og  tænkte  paa  den  Sky 

Fra  Morgenens  Gry, 

Paa  den  skingrende  Lur, 

Paa  Pansrets  Politur,  — 

Og  Aftenskyen  hørte  deres  Klage. 


V. 
I  Paradiset. 

Det  voksed  langsomt.    Tomme  kun  for  Tomme. 

Af  Havet,  som  et  dovent  Kæmpedyr, 

En  Fjeldryg  hæved  sig,  snart  hist,  snart  her, 

Og  gisped  tungt  i  Gryets  svage  Skær. 

Da  krummed  sig  langs  Havets  Dybder  Kysten, 

Og,  følgende  de  rappe  Vindes  Spor, 

Der  svang  sig  op  med  lette  Slag  fra  Dalen, 

Mod  Morgenhimlen  med  et  Glædes  Gys, 

Som  den,  der  vaagner  effcer  Feberdrømme, 

Højt  stræbte  Bjergets  ungdomskække  Pande. 

Og  Solen  skinned  paa  de  nye  Lande, 

Og  alle  Vinde,  vuggende  i  Kor, 

Fra  Højden  hilste  den  opstandne  Jord. 

Der  laa  den,  dampende  af  Frugtbarheden. 
Det  pipled,  spired,  mylred  af  dens  Skød; 
Ustandset  Livets  Kilder  af  den  brød. 
Og  den  blev  smykket,  som  den  aldrig  siden 
Er  bleven  smykt  ved  nogen  Højtidsfest. 

Rundhaandet  var  den  Vært,  som  Bordet  dækked, 

Og  der  var  Eum  og  Retter  for  hver  Gsast 

En  Strøm  af  rige  Kræfter,  rulled  Tiden 

Sin  raske  Bølgerække  Lag  paa  Lag, 

Og  overalt  hvor  Bølgens  Aande  rækked. 

Det  dufted  som  af  Muld  en  Foraarsdag  .... 


Der  var  saa  lunt,  selv  dér  hvor  Skyggen  faldt, 
Hvor  Eæmpebuskens  yppige  Gestalt 
For  Solen  spændte  sine  Silkeskærme. 
Der  var  et  løvindhegnet,  fredlyst  Kum, 
Og  der  var  Vinden  tavs  og  Fuglen  stum, 
Og  intet  Trin  af  Dyr  sig  turde  nærme 
Den  Plads,  som  Dyrets  Hersker  havde  søgt. 
Og  Løven  kom  med  Spring,  og  stille  stod. 
Og  trak  sig  baglæns,  skamfuld.  Fod  for  Fod 
Bort  fra  en  Lighed,  som  dens  Blik  ej  taalte; 
Og  Antilopen  studsed,  da  den  maalte 
Sin  egen  Ynde  med,  hvad  her  den  skued:  — 
Hvor  Solen  dæmpet  gennem  Skærmen  lued, 
Paa  Blomsterbolstre,  trygt  i  Skyggen  inde, 
Laa  sovende  den  første  Mand  og  Kvinde. 


Han  drømte,  Adam.    Først  som  Barnet  drømmer, 

Om  lyse  Fnug,  som  gennem  Luften  svømmer. 

Om  Dyr,  som  kommer  kælent,  naar  man  kalder, 

Om  grønne  Enge,  Fugle  smaa  paa  Grene, 

Om  Kilder  og  om  blanke  Glimmersteae. 

Saa  standsed  Kilden.    Fuglene  fløj  bort, 

Og  Bækkens  Vande  blev  et  Bækken  sort, 

Og  underlige  Dyr  befolked  Vandet. 

Han  saa'  dem,  levende,  med  Dyndet  blandet, 

Han  saa'  dem  mylre,  fare  om  og  svømme. 

Og  Adam  skælved  let  i  sine  Drømme. 


54  S»^G  ^  Holger  Drachmann. 

Det  bobled  op,  og  Bækkens  Bund  sig  hæved. 
Dens  Vande  voksed,  Dyrene  med  Vandet. 
De  drev  omkring,  og  hvor  et  enkelt  landed, 
Dér  krøb  det  op,  og  hagede  sig  fast. 
De  rejste  sig,  og  Dyrehammen  brast. 
De  havde  Ben  og  Arme,  Brystets  Hvælv 
Og  Hoved.    Adam  gøs  og  saa'  sig  selv. 


De  maalte  stumt  hverandre;  og  saa  tog 
Den  Stærkeste  fra  Jord  en  Sten  og  slog 
Den  Nærmeste  for  Panden,  saa  han  segned. 
Det  var  en  Drøm.    I  Drømme  Adam  blegned. 


De  sloges  Alle.    Vidt  og  bredt  der  lød 
En  Stønnen,  og  saa  faldt  de  og  var  død. 
Snart  veg  for  Køller  Stenen,  saa  kom  Buer 
Og  Pile,  Lanser,  saa  kom  Jæmhuer, 
Og  da  jo  Huen  skulde  kløves,  kom 
Et  Sværd.    De  skifted  troligt  Vaabnet  om. 
Og  stedse  hed  det:  Fælde  eller  falde! 
Det  var  en  sælsom  Slægt.    De  sloges  Alle. 


Saa  gik  de  fra  hverandre,  bort  i  Flokke. 

Der  blev  lidt  Rum  og  Tid  for  andre  Sager 

End  netop  dem,  hvorved  man  Livet  tager 

Fra  den,  som  ej  kan  værge  for  sit  Liv. 

De  bygged  Bolig  for  dem  selv  og  Viv, 

De  saaed  Korn,  og  skar  det  med  en  Kniv, 

De  avled  Frugter,  og  de  avled  Sønner. 

Da  steg  mod  Himlen  deres  Sang  og  Bønner, 

Og  Himlen  sendte,  som  til  Tak  for  Sangen, 

Trang,  Tvivl  og  Nød  og  Sot,  en  Slump  ad  Gangen. 

Og  Slægten  voksed,  og  dens  Nød  med  den. 

Dens  Sygdom  slog,  hvor  Sværdet  før  kun  leged, 

Dens  Pinsler  brøled,  hvor  kun  før  blev  skreget, 

Dens  Kvinder  visned,  blege  blev  dens  Mænd. 

De  jaged  i  et  Kapløb  sig  tildøde 

Om  Rang  i  Flokken  og  om  daglig  Føde; 

Blod  randt  i  Strømme,  bitre  Taarer  fløde, 

Og  Adam  saa\  hvor  Hjærnen  maatte  gløde. 

Hvor  Senen  maatte  spændes  over  Evne 

Før  Munden  den  blev  mættet.  Tørsten  slukket 

I  den  uhyre  Livskamps  Kæmpestævne. 

Og  Adam  hørte  rædselsslagen  Sukket, 

Som  svæved  over  Millioner  Lig 

Han  vaagned  op  af  Drømmen  med  et  Skrig, 
Og  saa'  til  Siden,  der  hvor  Eva  hvilte. 

Hun  sov.    I  Drømme  hun  til  Adam  smilte. 


Michael  Wiehe. 


I. 

Naar  jeg  for  mig  selv  nævner  Navnet  Michael  Wiehe, 
drager  der  en  Række  Billeder  forbi  min  Sjæls  Øje, 
Minder  fra  dybe,  uudslettelige  Ungdomsindtryk,  og  Erin- 
dringen fremkalder  atter  Følelsen  af  hin  ydmyge  Beundring 
og  sanseløse  Hængen  ved  Kunstnerens  Læber,  som  ethvert 
ungdommeligt  Sind  uvilkaarligt  betoges  af,  naar  Wiehes 
Spil  drog  Tilskuerne  ind  i  sin  Tryllekreds.  Jeg  ser  ham 
som  Mortimer  bøjende  sig  frem  med  Kappen  slaaet 
over  de  afvæbnede  Arme,  med  Vanvidstanken  lysende  ud 
af  de  stirrende  Øjne  og  Ansigtet  som  forklaret  i  over- 
jordisk Elskovslængsel  —  jeg  mindes  ham  som  Cheva- 
lieren  i  Ninon  ung  og  dejlig  som  en  guddommelig  Heros, 
en  Kidderlighedens  straalende  Genius,  udæskende  den  hele 
Verden  til  Ungdommens  Kamp  for  Skønhedens  og  Kærlig- 
hedens Ret  —  eller  han  staar  for  mig  i  Henriks  grønne 
Jægertrøje  i  Alferne,  lænende  sig  op  til  Træet  som  hen- 
sunken i  Sfærernes  Musik,  en  Endymion,  hvis  halvaabne 
Læber  længes  mod  Lunas  Sindet  betagende  Drømmekys 
i  den  magiske  Maaneskinsnat  —  og  atter  skifter  Billedet 
og  han  bliver  Joseph  Surface,  hvor  han  skrider  ind 
med  den  dragende  Gang  mellem  Bagtalerne  og  Sladreme 
i  dæmonisk  Højhed,  medens  der  bliver  Dødsstilhed  overalt, 
hvor  hans  kolde,  hastige  Sideblik  slaar  ned.  Eller  jeg 
husker  Wiehe,   naar   han   gik   ned   ad   Gaden   med   et 

underligt  uagtpaagivende ,  aands&aværende  Udtryk,  idet 
Læberne  lydløst  memorerede  ElskoYSord  og  romantisk 
Tale,  der  intet  havde  med  den  omgivende  Sværm  at 
skaffe.  Man  vilde  følge  efter  og  vovede  det  ikke.  Man 
undrede  sig  over,  at  han,  fra  hvis  Skikkelse  Baretten 
med  de  vajende  Fjedre  og  Ridderkaarden  syntes  uad- 
skillelige, virkelig  gik  saadan  der  i  Buegangene  i  en 
moderne  Overfrakke  med  en  Kolle  under  Armen.  Var  han 
virkelig  af  denne  Verden,  sværmede  ikke  i  et  romantisk 
Feland,  men  boede  her  i  København  mellem  Spækhøkerne 
og  Grossererne  som  andre  Dødelige? 

Ja,  han  førte  her  et  ubemærket,  borgerligt  Liv  uden 
al  ydre  Larm.  Tidligt  gift  levede  han  en  Lærds  eller 
Filosofis  stilig  Dage,  hyppigt  syslende  med  teologiske 
Skrifter.  Han  stod  i  ingensomhelst  personlig  Rapport 
til  Publikum.  Han  hørte  ikke  til  de  Skuespillere,  om 
hvilke  Byen  har  meget,  alt  for  meget  at  fortælle.  Og 
han  selv  havde  da  allermindst  at  fortælle.  Han  var  tavs, 
i  Selskabslivet,  i  Kaféen,  i  Foyeren,  en  stille  Drømmer. 
Som  i  Eventyret,  hvor  først  i  Midnatstimen  den  fortryllede 

I  Prins  i  Slottet  vaagner  op  af  Trolddomssøvnen  til  Liv  og 
alt  omkring  ham  rejser  sig  af  Forstenelsen  til  Bevægelse 

i  og  Frihed,  saaledes  begyndte  i  Virkeligheden  Wiehes  Liv, 
naar  han  traadte  ind  paa  Scenen  om  Aftenen  i  den 
illusoriske  Verden.  De  tre,  fire  Timer,  han  spillede, 
udgjorde  hans  sande  Liv,    den  malede  og  kostumerede 

i  Skikkelse  det  var  den  virkelige  Wiehe.  Drømmeren  om 
Dagen,  Borgeren  og  Københavneren  var  kun  en  Maske, 
en  Avtomat,  den  af  Hverdagslivet  forgjorte  Kunstens 
Fyrste. 

Han  var  en  udpræget  Romantiker,  og  for  de  roman- 
tiske Skuespillere  er  Theatret  Hus  og  Hjem ,  Rollerne 
deres  Livsafsnit,  Forestillingerne  deres  højeste  Nydelser, 
medens  alt  hvad  der  hører  udenfor  Scenen  kun  er 
Biting.  De  vil  evig  blive  uforstaaelige  for  deres  Anti- 
poder, Filistre   kaldte   man   dem   i   gamle   Dage,    hvis 

aandelige  Virksomhed  kun  er  deres  Levebrød,  medens 
Livet  i  Hjemmet,  Familieglædeme  o.s.  v.  er  deres  Hjærtesag. 
Den  Seen  bort  fra  Virkeligheden,  som  drev  den  literære 
Romantiker  fra  Naturen  ind  mellem  Kulisserne  og  blev 
saa  skæbnesvanger  for  Poesien,  den  gavnede  kun  Skue- 
spilleren ved  at  forlene  bam  med  en  kraftig  Illusions- 
evne,  der  rev  Tilskuerne  med  sig.  Wiehes  betagende 
Magt  beroede  paa,  at  han  selv  var  betaget,  ikke  just  af 
den  enkelte  Rolle,  men  af  hele  sin  Kunst,  eller  rettere 
han  var  behersket  i  dobbelt  Forstand,  thi  Følelsen  løb 
ikke  af  med  ham,  men  sporede  ham  kun,  anspændte 
Nerver  og  Sener,  samlede  hver  sjælelig  og  legemlig  Evne 
til  Fuldkommengørelsen  af  det  Ideal,  der  foresvævede 
ham.  Den  sværmeriske  Kærlighed  til  siu  Kunst,  som 
Michael  Wiehe  var  opfyldt  af,  formede  sig  til  glødende 
Erotik  paa  Scenen;  Livssaften  strømmede  frodigt  gennem 
Theaterfigureme,  fordi  han  alene  levede  i  dem.  I  Livet 
var  han  barnløs;  de  Skikkelser,  )ians  Aand  kaldte  frem 
for  Lyset,  vare  hans  sande  med  Smerte  undfangne  Børn, 
Kød  af  hans  Kød,  Blod  af  hans  Blod.  Aften  efter  Aften 
hentede  Musen  som  Drømmepigen  i  Turgeniews  Visioner 
ham  til  en  overjordisk  Flugt,  under  hvilken  hendes  Kys 
sugede  Blodet  fra  hans  Hjærte  —  indtil  hans  Kraft  var 
udtømt  og  han  svag  og  udmattet  sank  sammen. 

IL 
Michael  Wiehe  debuterede  den  22  Juni  1837.  Straks 
gjorde  han  ingen  Lykke.  Han  spillede  i  de  paafølgende 
Aar  større  og  mindre  Roller,  Elskere  og  galante  Kavalerer 
til  almindelig  Misfornøjelse.  Han  fandtes  sær  og  underlig; 
snart  spurgtes  der  fornemt,  om  det  skulde  være  fine 
Manerer,  at  han  saadan  trak  paa  Benene,  snart  vittigt 
om  det  betegnede  den  højeste  Erotik,  naar  han  skelede 
i  de  patetiske  Momenter.  Han  fik  at  mærke,  at  han  var 
kommen  midt  ud  i  Theatervrøvlet,  Ravnekrogen  Køben- 
havns værste  Sladderhjøme,  ud  imellem  den  Andersenske 

Ånderede,  hvor  der  hakkedes  dygtigt  paa  ham.  Saa  en 
skøn  Dag  skød  han  Ham  og  udfoldede  Vingerne,  og 
Sladderen  forstummede  pludselig  omkring  ham.  Man  tay 
forbavset.  Han  havde  spillet  Aladdin,  han  havde  været 
Aladdin,  været  det  unge  straalende  Geni,  den  drømmende 
jomfruelige  Yngling,  den  sværmende,  tilbedende  Elsker, 
den  mandige,  myndige  Fyrste. 

Det  var  i  November  1842,  og  det  var  allerede  i 
Fyrrerne,  at  han  spillede  ikke  faa  af  hine  romantiske 
Elskerroller,  der  grundlagde  hans  Berømmelse  og  dannede 
Glorien  om  hans  Hoved :  Prins  Julian  i  Amanda,  Chevalieren 
i  Ninon,  Hans  Thomassøn  i  Trolddom,  Kjartan  i  Kjartan 
og  Gudrun  og  lignende. 

Fandt  han  her  forønsket  Lejlighed  til  at  tale  det 
poetiske  Sprog,  der  var  hans  egentlige  Modersmaal,  saa 
blev  han  dog  ikke  fri  for  at  ofre  til  Tidens  Smag:  den 
tungsindige  Drømmer  maatte  forvandle  sig  til  Duft- 
vaudevillens sødladne,  nette  unge  Menneske.  Michael 
Wiehe  maatte  i  'Amagerbukser  med  blank  Hat  løbe  en 
yndig  Tagfat  omkring  Huset  efter  Fru  Heiberg,  han 
maatte  slgule.  sig  sammen  med  en  høj  Silkehat  bag 
Skærmbrædtet  for  at  se  Fru  Heiberg  eksersere  patriotisk 
i  Alékatten.  Romeo  og  Abekatten!  Han  fordærvedes 
saalidt  herved  som  ved  de  BonvivantroUer,  der  overdroges 
ham  som  Publikums  Yndling.  Naar  han  spillede  Møller 
i  Embedsiver  eller  Ægtemanden  i  Ude  og  hjemme,  i  hvilke 
Københavnerne  fandt  ham  allersødest,  fordi  det  morede 
dem  at  se  Romantikeren  paa  Kunstens  Trone  stængt  inde 
i  Hverdagslivet,  diskuterende  med  en  Kendermine  om 
Trøfler  og  fine  Vine  og  Middagsselskaber  —  sligt  brød 
Afstanden  ned  mellem  den  Tavse  og  de  meget  talende 
Hovedstadsbeboere  —  naar  han  saaledes  gav  den  tæmmede 
Løves  Rolle,  saa  kom  der  maaske  en  Smule  Koketteri 
over  hans  Spil,  men  det  var  et  ufrivilligt.  Han  legede 
ikke  med  slige  Roller,  han  behandlede  dem  ligesaa  om- 
hyggeligt som  de  alvorligste  Opgaver,  og  udførte  dem. 

uagtet  han  af  Naturen  var  intet  mindre  end  en  Bonvivant, 
med  Lune  og  Overlegenhed.  Der  kom  ikke  engang  her 
et  falskt  Ord  over  hans  Læber.  Den  slette  Literatur, 
Duftvaudevillens  Vammelhed  og  den  Scribeske .  Kutine 
saavelsom  den  støjende  Theaterbeundring,  Damernes  For- 
liebelser  og  den  personlige,  smigrende  Hyldest  i  det 
selskabelige  Liv,  hele  dette  Uvejr  gik  over  hane  Hoved 
uden  at  røre  ham.  Som  en  ung  Skønhed,  der  er  fuld- 
kommen sikker  paa  sin  Ynde  og  netop  derfor  altfor  stolt 
til  behagesyg  Koketteren,  saaledes  stod  han  pletM  paa 
Scenen,  glemmende,  at  der  udenfor  Lamperækken  sad 
forliebte  Damer,  begejstrede  Studenter  og  gabende  Filistre, 
kun  erindrende,  at  han  var  Thalias  indviede  Præst,  og 
at  Gudinden  stiller  strænge  Fordringer  til  sine  Dyrkere. 
Aldrig  befængtes  hans  Kunst  af  personlig  Forfængelighed. 
Paa  Publikums  Gunst  var  han  absolut  sikker ;  da  han 
engang  havde  erhvervet  sig  sin  Plads,  gjordes  Rangen 
ham  aldrig  stridig,  selv  om  Kritiken  engang  imellem, 
naar  hans  Geni  vovede  noget  nyt,  forfærdedes  og  tog 
allehaande  Reservationer,  saaledes  overfor  Fremstillingen 
af  Tordenskjold  som  Sømand.  Kun  da  Høedt  sagde  det 
kgl.  Theater  Farvel,  kom  Wiehe  i  Opposition  til  Folke- 
meningen ved  ikke  at  ville  forlade  sin  saa  uretfærdigt 
behandlede  Ven.  Men  Publikum  kastede  saa  snart  som 
muligt .  hele  Skandalen  over  paa  Høedts  Hoved,  og  næppe 
var  Wiehe  vendt  tilbage  til  Scenen,  førend  man  slagtede 
de  fedeste  Kalve  og  alt  var  glemt.  Hvor  højt  han  stod, 
kan  maaske  bedst  maales  ved  den  eneste  Lejlighed,  hvor 
han  traadte  frem  for  Offentligheden  udenfor  Scenen.  Det 
var  under  de  dengang  meget  hidsige  Theaterstridigheder, 
at  Fædrelandet  havde  bragt  en  fordømmende  Kritik  over 
Høedts  Virksomhed  som  Sceneinstruktør,  hvorfor  Wiehe 
tilski*ev  Bladets  Redaktør  følgende  Brev: 

„Hr.  Bedaktør!  Da  jeg  næsten  aldrig  læser  nogen 
Theateranmeldelse  i  Deres  meget  ærede  Blad  uden  at  have 
en  Fornemmelse,   som   om  jeg   læste   i   et   Smudsblad   (hvad 

der  navnlig  karakteriserer  Smudsbladet  er,  mener  jeg,  Bag- 
YBBkelse  saaledes  indrettet,  at  Bagvaskeren  ikke  kan  drages 
retlig  til  Ansvar)  og  jeg  ellers  hverken  holder  eller  læser 
Smudsblade,  har  jeg  herved  den  Ære  at  fratræde  Abonnementet 
paa  Fædrelandet^ 

I  den  Bemærkning,  hvormed  Redaktøren  indledte 
Brevet,  vovede  han  end  ikke  at  fremsætte  det  mindste 
fornærmelige  Ord  mod  Wiehe.  Hans  hele  moralske  og 
kunstneriske  Personlighed  var  efterhaanden  bleven  ligesom 
hellig  og  ukrænkelig.  Men  man  kan  ogsaa  her  maale 
Styrkegraden  af  Wiehes  Venskab  for  Høedt;  thi  man  kan 
begribe,  at  der  ikke  hørte  saa  Lidt  til  for  at  den  tavse 
Wiehe  skulde  træde  op  som  offentlig  Anklager. 

m. 

At  Høedt  har  havt  en  stor  og  gennemgaaende  Ind- 
flydelse paa  Wiehes  Kunst,  derom  kan  der  ingen  Tvivl 
være.  Der  var  ikke  faa  Punkter,  hvor  Høedt  var  Vennen 
overlegen  uden  derfor  at  besidde  samme  eminente  sceniske 
Begavelse.  Og  Høedt  havde  den  store  Fordel,  at  han 
kunde  udtale  hvad  Wiehe  blot  følte,  forme  til  Teori  alt 
Iivad  den  anden  formaaede  i  Praksis.  Derfor  maa  man 
dog  ingenlunde  tro,  at  Forholdet  mellem  dem  kan  be- 
stemmes som  mellem  den  naturlig  Begavede  og  den 
grundig  Studerende  eller  mellem  den  ildfulde  Kunstner 
og  den  kloge  Beregner;  thi  hverken  var  Wiehe  uden 
Stadium  eller  Høedt  uden  Lidenskab,  hin  ikke  ulogisk, 
denne  ikke  kold.  De  mødtes  maaske  i  en  vis  teologisk 
Betragtning  af  Livet,  der  tydelig  satte  sit  Mærke  i  Wiehes 
Kunst,  medens  den  hos  Høedt  slog  ud  i  halvfilosofiske 
Skrifter.  Hovedsagen  var  imidlertid,  at  hvad  Høedt 
bragte  den  danske  Skuespilkunst,  den  realistiske  Kamp 
imod  det  konventionelle  Theatralske:  Tale  mod  Deklama- 
tion, Natur  mod  Schonthuerei,  indeholdt  i  sig  et  saadant 
Sandhedselement,  at  det  nødvendigvis  maatte  gøre  et 
stærkt  Indtryk   paa  Wiehe.     Han  var  anlagt  paa  som 

Eimstner  at  lade  sin  Natur  raade,  og  han  maatte  da 
føle  sympatetisk  med  en  Anskuelse,  der  havde  Naturen 
til  Feltraab. 

Men  vel  at  mærke,  hans  Natur  var  ganske  romantisk. 
Den  nye  Lære  akcentuerede  sig  derfor  ikke  saa  stærkt 
i  hans  Spil  som  i  Høedts.  Han  deklamerede  ikke,  men 
tildels  fordi  han  i  Almindelighed  var  bundet  af  Verset, 
behandlede  han  ikke  Eepliken  saa  Mt  efter  den  daglige 
Tales  Forbillede,  som  egentlig  fordredes  efter  de  strænge 
Principer.  Der  fandt  netop  den  Sammensmeltning  af  det 
Naturlige  og  det  Romantiska  Sted  i  hans  Diktion,  som 
udgjorde  Kærnepunktet  i  hans  Spil.  Medens  Høedt 
behandlede  Talen  som  en  Virtuos  sit  Instrument,  gjorde 
Løb  og  Triller,  Stakkato  vg  Flageolet  saa  at  det  susede 
En  om  Ørene  som  et  helt  Orkester,  var  der  kun  en 
enkelt  Klangfarve,  en  vis  Monotoni  over  Wiehes  Replik- 
fremsigelse,  Ordet  sprang  spontant  fra  hans  Læber  som 
en  stødvis  kommende,  ustandselig  Strøm,  og  hvormeget 
han  end  gav,  man  syntes  dog  altid  han  holdt  meget,  ja 
det  Bedste  tilbage.  Og  selv  en  tarvelig  Prosa  føltes  i 
hans  Mund  næsten  som  Vers,  hans  Tale  var  som  en  Sang, 
en  Hymne  til  Elskovens  Pris,  hvor  der  ingen  Plads  var 
for  en  markeret  Betoning,  hvor  der  ingen  Tid  var  tilovers 
for  det  løsrevne  Indfald. 

Man  skal  saaledes  have  Vanskelighed  ved  at  finde 
det  enkelte  geniale  Træk  som  integrerende  Del  i  Wiehes 
Kunst;  jeg  forstaar  derved  en  saadan  Replikbetoning, 
Mine  eller  Gestus,  hvorigennem  den  hele  Personlighed 
synes  at  aabenbare  sig  paa  særlig  intensiv  Maade.  Som 
Eksempel  herpaa  vil  jeg  anføre,  at  den  tyske  Skuespiller 
Seydelmann  ved  Fremstillingen  af  en  russisk  Bonde,  der 
fortæller  om  sin  Hustrus  og  sit  Barns  Død,  ved  Replikens 
Slutning  bedækkede  Øjnene  med  Hænderne  og  med  dæmpet 
Stemme  sang  nogle  Takter  af  en  russisk  Kirkehymne: 
man  fik  som  ved  et  Lynglimt  Indtrykket  af  Mandens 
fromme  Overtro.    Saadanne  Træk  tror  jeg  ikke,  at  Wiehes 

Soller,  ialtfåld  ikke  de  romantiske,  opvise.    I  det  Hele 
taget  ^atte  han  sjældent  noget  til.     Han  gav  alt,  hvad 
der  stod,  forstørrede  og  idealiserede  Digterens  Billede, 
kastede  saa  stærkt  et  Lys  over  det,  han  formaaede,  men 
han  holdt  sig  Teksten  efterrettelig.     Han  kunde  derfor 
godt  samle  Udtrykket  til  en  iøjnefaldende  Klarhed  paa 
et  enkelt  Sted,  som  f.  Eks.  hvor  han  i  Axel  og  Valborg 
huggede  Klædet  over,   hvor  hans  Øje  funklede  med  en 
i       uhyggelig  næsten  afsindig  Glæde  og  hans  Stemme  skar 
stærkere  end  Sværdet;   men  han  brugte  kun  Tekstens 
I       foreskrevne  Ord  og  Gestus.    Jeg  har  dog  hørt  fortælle, 
I       at  han  engang  paa  en  Herregaard  under  Oplæsningen  af 
I       Paludan-Mullers  Lucifers  Fald  lo  saa  vildt  og  forfærdeligt 
med  Lucifers  Latter,  at  Gaardens  Folk  styrtede  rædsels- 
slagne til  i  den  Tanke,  at  et  Menneske  rallede  i  Krampe- 
trækninger.    De,    der  have  hørt  hans  afsindige  Latter 
som  CaUgula,   ville  næppe  betvivle  Sandheden  heraf;  i 
Rollen  vaj  imidlertid  Latteren  foreskreven. 

Heller  ikke  i  Karakteropfattelsen  kom  Realismen 
stærkt  &em,  undtagen  maaske  i  de  senere  Aar,  og  selv 
der  kun  sparsomt.  Som  et  prægnant  Eksempel  kan  dog 
nævnes  en  Rolle,  han  udførte  i  et  kun  faa  Gange  spillet 
Stykke  Kterlighedsdrømme  af  Scribe  og  Najac  —  et  Forsøg 
af  Scribe  paa  at  anslaa  Bonsensskolens  Toner.  Wiehe 
var  her  en  Ægtemand,  endnu  filistrøsere  og  mere  upoetisk 
end  Gabrielles  Husbond,  og  gav  denne  med  stive  Flipper, 
som  om  han  aldrig  havde  vidst  at  Romantik  var  andet 
end  det  at  elske  sin  unge  Kone,  selv  om  hun  var  forliébt 
i  en  Officer.  Jeg  skulde  tro,  at  noget  saadant  som 
Assessor  Wilhelm  hos  Kierkegaard,  det  danske  Sidestykke 
i  til  Augiers  og  Ponsards  Ægtemænd,  har  foresvævet  Wiehe. 
Her  var  en  stærk  realistisk  Bestræbelse  ligesom  naar 
han  for  enhver  Pris  vilde  faa  den  begede  Gut  ud  af 
Oehlenschlågers  lidt  ferskvandsagtige  Tordenskjold.  Men 
som  Erik  i  Erik  og  Abel,  en  af  hans  allersidste  Roller, 
havde  han  støbt  den  svage,  umandige  Konge  om  til  en 

Martyr  og  udstyret  ham  med  en  kristuslignende  Skikkelse, 
saa  hele  Rollen  egentlig  var  lagt  an  paa  Aftenbønnen  før 
Mordet.  Saa  vidt  kunde  han  i  det  Hele  aldrig  naa  i 
Naturalisme,  at  han  fik  det  Historiske  med.  Han  vilde 
hin  Aften,  der  var  Mindefesten  for  Frederik  den  Syvende, 
ligesom  inkarnere  det  ulykkelige  Danmark  i  den  voldelig 
overfaldne  Erik;  denne  Tanke  alene  bevægede  ham,  og 
han  kunde  aldrig  give  andet  end  sine  egne  bevægende 
Følelser  og  Tanker. 

Da  han  i  sine  sidste  Theateraar  mer  og  mer  gik 
ind  i  Earakterfaget  og  spillede  Skurkeroller,  skulde  man 
synes  at  der  netop  her  var  Lejlighed  for  ham  til  rea- 
listisk Fremstilling.  Alligevel  var  han  selv  her  meget 
afhængig  af  Traditionen.  Han  sagde  sig  ikke  løs  fra 
den  konventionelle  Maske,  hvis  Alder  synes  at  strække 
sig  helt  op  til  Mysteriernes  Djævlefremstillinger.  Som 
i  Norden  Mørkets  Fyrste  var  sorthaaret,  i  Syden  rød- 
haaret,  saaledes  skiftede  ogsaa  de  onde  Mennesker  Farve 
paa  Scenen,  og  overalt  vare  de  ligesom  den  halvt  komiske 
halvt  forfærdelige  Frister  listende  og  luskende,  skelende 
og  skulende.  Det  er  den  moralske  Fordømmelse,  der 
slaar  ud  i  den  æstetiske  Afsky.  Enhver,  dei"  har  set 
Michael  Wiehe  som  Sortebroder  Knud,  vil  erindre,  hvor- 
ledes han  kom  krybende  frem  med  fæle  Grimasser,  hvor- 
ledes hans  hele  Maske  indtil  den  skinnende  hvide  Hals 
var  anlagt  paa  at  fremkalde  en  Uhyggelighedsfølelse  — 
trods  dette  var  Virkningen  dog  saa  overordentlig,  fordi 
man  følte  en  imponerende  aandelig  Overlegenhed  bag 
hvert  af  Munkens  Ord.  Og  paa  samme  Maade  hørte 
hans  Joseph  Surface,  skønt  han  her  ikke  dulgte  sin 
personlige  Skjønhed,  tilSortebroderslægten.  I  Forførelses- 
scenen  med  Lady  Teazle  var  hans  Blik  slangeagfig  for- 
tryllende, hans  hele  Væsen  ligesom  forgiftede  Luften  i 
Værelset;  men  hvor  vidunderlig  Skikkelsen  end  var,  det 
var  ikke  Sheridans  Tartuffe,  han  fremstillede,  det  var 
en  langt  større  Inspiration,  der  var  over  Michael  Wiehe, 

end  Rollen  kunde  bære  og  Fru  Heibergs  noget  knibske 
Fremstilling  af  Koketten  kunde  blive  ensartet  med.  Hans 
Form  for  det  Onde  var  det  Dæmoniske,  han  følte  sig 
dreven  af  onde  Magter,  mod  hvilke  Forstand  og  Vilje  vare 
kraftesløse.  Saaledes  spillede  han  endog  Ealigula.  Naar 
dennes  blodtørstige  Fantasi  gav  sig  Luft  i  en  vild  Glæde 
over  at  han  var  istand  til  med  ét  Ord  at  bringe  Hustruens 
„hvide  Hals^  under  Bøddeløksen,  saa  var  Afsindet  saa- 
ledes i  Wiehes  Ord  og  Mine,  at  den  romerske  Kejser 
kun  blev  et  fraadende  Rovdyr.  Drifter  og  Længsler  — 
Ærgærrighed,  Vellyst,  Grusomhed  —  fyldte  hans  hele 
Væsen,  gjorde  Blikket  glødende  og  Læben  veltalende 
som  i  de  romantiske  Roller  Ungdommens  Sværmeri. 

IV. 

Romantik  og  Realisme  ere  dog  blot  Ord,  som  antyde 
de  groveste  og  videste  Artsbestemmelser,  de  ramme  endnu 
ikke  Individet  —  og  Wiehe  var  særegen  indtil  Særhed. 
Han  var  legemligt  og  aandeligt  stemplet  som  Særling: 
kalveknæet  og  svagt  skelende,  ikke  desmindre  bogstaveligt 
dejlig  som  Ridder  og  Elsker;  udenfor  Scenen  saa  stum, 
at  Ildesindede  antoge  ham  for  dum,  ikke  desmindre  paa 
Theatret  det  intelligenteste  Organ  for  al  Verdens  skønneste 
Poesi.    Han  var  saa  at  sige  det  levende  Paradoks. 

Det  Sære  ved  ham  som  Skuespiller  aabenbarede  sig 
deri,  at  han  aldrig  formaaede  at  spille  det  Normale  eller 
dog  ikke  at  spille  det  normalt.  De.  blotte  Helte  „med 
de  bare  Struber"  laa  ikke  for  ham.  Medens  Nielsens 
Stil  var  rund  og  bred  (cre  rotundo),  var  Wiehes  om  end 
ikke  spids,  saa  dog  skarp  og  præcis.  De  Roller,  som 
klædte  ham  bedst,  fordi  de  stemmede  bedst  med  hans 
Væsen,  det  var  dem,  hvori  der  var  en  vis  Modsigelse 
mellem  Skallens  Bitterhed  og  Kærnens  Sødme,  hvor  noget 
vist  Frastødende  i  det  Udvortes  skjulte  over  en  vel  gemt 
og  vel  dækket  Inderlighed,   Der  var  noget  Knibsk,  noget 

Kysk,  noget  Forbeholdent  i  hans  Væsen,  der  saaledes 
kom.  til  sin  B.et. 

Han  spillede  med  stort  Bifald  den  Rolle  i  Møllen  i 
Marliff  hvor  den  unge  Svend  aldeles  ikke  forstaar  eller 
gaar  ind  paa  Møllerkonens  Tilnærmelsesforsøg.  Han  havde 
en  Glandsrolle  som  Taddeo  i  Den  Yngste,  fordi  Taddeo 
er  gaaet  igennem  Livet  urørt  af  Kvindeblik  og  f.  Eks. 
Soubrettens  Forelskethed  preller  ganske  af  paa  ham  — 
indtil  Elskoven  med  Et  bryder  ind  i  hans  Sjæl.  Og  derfor 
var  hans  Udførelse  af  Benedikt  i  Shakspeares  Megen 
Larm  for  Ingenting  saa  uforglemmelig,  fordi  han  her 
havde  at  spille  Brydningen  mellem  den  sære,  kantede 
Benedikts  trodsige,  halvkomiske  Uvilje  mod  Kvinden  og 
den  vaagnende  Kærlighed  til  Beatrice.  Ynglingens,  den 
Lærdes,  Humoristens  Kulde  overfor  Kvinden  lykkedes 
ham  lige  godt,  naar  blot  denne  Kulde  ved  et  pludseligt 
Kærlighedsforaar  blev  optøet.  I  Analogi  hermed  var  han 
fortrinlig  som  Englænderen  i  J^  Kurmetode,  først  stiv, 
tilknappet  til  Halsen,  afmaalt  i  Hver  Gebærde,  lidt  snurrig 
ved  sin  Akcent,  tilsidst,  da  han  endelig  forstaar,  at  han 
elskes,  tagende  sin  Lykke  med  Storm.  Og  selv  naar 
han  spillede  en  saa  umiddelbar  Rolle  som  Ghevalieren 
i  NinoHy  laa  Pointen  i  Modsætniogen  mellem  hans  første 
ydmyge  Kejtethed  overfor  den  beundrede  Kvinde  og  den , 
Hensynsløshed,  hvortil  han  tilsidst  af  sin  Lidenskab  drives. 

Det  laa  for  ham  at  udhæve  det  mod  Mængdena 
Væsen  Afstikkende,  det  Forunderlige  i  Adfærd  og  Sind, 
som  gjorde  den,  der  udmærkede  sig  derved,  ,til  et  For- 
argelsens Tegn  for  sine  Omgivelser.  En  huguenottisk 
Alvorsmand  mellem  livsglade  Hofmænd,  en  sværmerisk 
Forelsket  mellem  Spidsborgere  (Henrik  i  Alferne),  en 
over  sin  tabte  Fæstemø  sørgende  Elsker  mellem  vilde 
Vikingekonger  (Alf  i  Hagbarth  og  Signe)  —  ligegyldigt 
hvad  det  var,  hvorved  Forargelsen  vaktes  —  det  var 
Opgaver  for  ham.  Han  spillede  d'Aubigné  i  Hauchs 
Henrik  af  Navarra  og  havde  Glanspunktet  i  sin  Rolle 

p&a  det  Sted,  hvor  han  først  imod  Hofmændene,  derpaa 
imod  EoBgen  selv  hævder,   at  han  er  i  Kongens  Naade: 

d^Aubigné. 
Omstændighederne  synes  at  vidne  mod  mig  og  dog  — 

Henrik. 
JO)  d'Aubigné,  Bu  er  i  min  Unaade. 

Baronen  0)ukket  dybt). 

Jeg  takker  for  Eders  allemaadigste  Yidnesbyrd  om  Eden 
Unaade,  det  var  en  stor  Lettelse. 

d'Aubigné  (h»ftig). 

Yed  Himlens  Gud,  da  det  nu  gælder  om  at  vise,  at  jeg 
ikke  har  spillet  noget  falsk  Spil,  saa  skal  Intet  hindre  mig 
fra  at  sige  Sandheden:  Jeg  erklærer  da  højt  og  lydeligt,  at 
jeg  ikke  er  i  Eders  Unaade  .... 

Baronen  (afsides). 
Det  er  en  uforskammet  Knægt. 

fl'enrik. 

Nej,  denne  Gang  er  det  mit  Alvor,  d'Aubigné,  Du  er 
nn  virkelig  i  min  Unaade,  derved  bliver  det. 

d'Aubigné. 

Hvad  saa  Eders  Majestæt  finder  for  godt  at  foregive, 
BBa  paastaar  jeg  dog  endnu  som  før,  at  jeg  er  i  Eders  Naade. 

Henrik. 
Og  jeg  paastaar  endnu  som  før,  at  Du  er  i  min  Unaade. 

d'Aubigné 

(endnu  hæftigere). 

Nej,  siger  jeg!  Jeg  er  i  din  allerhøjeste  Naade,  i  en 
ganske  særdeles  Naade,  i  en  overordenlig  stor  Naade,  i  større 
Naade  end  nogensinde  før. 

Baronen. 

Men  —  Hans  Migeøtæt  maa  dog  bedst  vide,  om  I  er  i 
lums  Naade  eller  ikke. 

Paa  dette  Sted  brast  hele  Theatret?  i  Latter.  Re- 
plikeme  vare  i  og  for  sig  ikke  særdeles  fint  formede, 

men  Wiehe  sagde  dem  med  en  saa  humoristisk  Mangel 
paa  Evne  til  at  forstaa  hvad  der  virkelig  foregik,  med 
en  saa  stivnakket  Trods,  at  han  i  sin  blinde  Særhed 
dominerede  hele  Scenen.  Den  halvt  barokke,  halvt 
sublime  Situation,  der  i  og  for  sig  er  dramatisk  fortrinlig, 
var  som  lagt  til  Rette  for  Michael  Wiehe.  —  Alfe 
Sværmeri  for  sin  afdøde  Brud  blev  under  hans  Behand- 
ling trods  Sentimentaliteten  ikke  umandigt,  fordi  det 
stod  i  saa  skærende  Kontrast  til  Broderens  og  Hagbarths 
Vildskab,  at  Tilskueren  følte  det  som  om  der  hørte  et 
usædvanligt  Mod,  en  sjælden  Selvstændighed  til  i  saa- 
danne  Omgivelser  at  være  et  saadant  Følelsesliv  bekjendt. 
Og  paa  lignende  Maade  havde  han  som  Henrik  i  Alferne 
alle  Grimmemændenes  Prosa  til  Folie;  de  maatte  anse 
den  henrykte  for  forrykt,  og  i  hans  Slutningsord:  „Lader 
mig  fare!"  laa  den  af  højere  Magter  Mærkedes  hæftige 
Bøn  om  Ensomhedens  Fred.  Huguenotten,  Kongesønnen 
og  Jægerdrengen  lykkedes  ham*  alle  saa  fortrinligt,  fordi 
de  med  deres  Tanker  hang  saaledes  ved  en  højere  Verden, 
at  deres  Omgivelser  ikke  kunde  blive  kloge  paa  dem. 

Fra  den  maanesyge  Henrik  skete  Overgangen  i  ikke 
altfor  store  Spring  til  Edgars  forstilte  Vanvid  i  Kong 
Lear  og  til  den  udtømte  og  virkeligt  sindssyge  Galigula 
—  højere  og  højere  Potenser  af  det  Abnorme,  stedse 
større  Opgaver  for  den  geniale  Særling. 

V. 

For  Enhver,  der  har  set  Michael  Wiehe,  danner 
hans  Spil  Maalestokken  for  erotisk  Skuespilkunst.  Andre 
kunne  være  elegantere  som  Bressant  f.  Eks.  eller  større 
Virtuoser  som  Delaunay  eller  af  en  mere  moderne 
Nervøsitet  som  Sonnenthal,  ingen  har  givet  den  mandlige 
Elskov  i  en  ædlere  og  skønnere  Form. 

Den  Elskov,  han  fremstillede,  var  ikke  af  sanselig 
Art.     Han    spillede   ikke   Kærligheden    til   den    enkelte 

Kvinde,  hans  Øje  fæstede  sig  ikke  lidenskabeligt  paa 
hans  Medspillerske ,  hans  Hænder  brændte  ikke  efter  at 
gribe  hende,  han  attraaede  ikke  hende,  til  hvem  Kærligheds- 
ordene  klang  fra  hans  Læber.  Han  beundrede  hende, 
tilbad  hende  som  et  jordisk  uopnaaeligt  Ideal,  han  værgede 
for  hende  som  for  en  kostbar  Blomst,  der  ikke  tør  ud- 
sættes for  barske  Storme,  han  nærmede  sig  hende  ær- 
bødigt, bragte  hende  sit  Liv  som  en  ringe  Tribut  til 
hendes  Skønhed.  Han  selv  var  betaget  af  Eros,  hans 
Væsen  var  som  flydende  Lava,  men  Flammen  berørte 
ikke  den  Elskede.  Saaledes  var  hans  Erotik  af  sær 
usanselig  eller  oversanselig  Art. 

Den  Elskov,  han  fremstillede,  var  en  Religion.  Han 
troede  paa  Kvinden,  overfor  hvem  hans  Sjæl  fyldtes  med 
en  mysteriøs  Lidenskab,  for  hvis  Skyld  han  kunde  dø 
som  Martyr.  Og  denne  Religion  var  ikke  af  protestantisk 
Natur  —  saalidt  som  nogen  anden  romantisk  Tro  — 
det  var  en  ren  katolsk  Helgendyrkelse,  en  glødende 
fanatisk  Madonnatilbedelse. 

Saaledes  i  Maria  Stuart*  Hvor  var  ikke  hans  Liden- 
skab skøn  og  himmelstormende  der  hvor  Mortimer  sammen- 
blander den  jordiske  noget  verdslige  Maria  med  den 
hellige  Gudsmoder.  Her  i  denne  Rolle,  hvor  han  udfoldede 
saa  stor  en  plastisk  Skønhed,  at  havde  man  kunnet  tage 
en  Række  Gibsafstøbninger  over  ham,  havde  man  besiddet 
de  dejligste  Statuer  —  her  lignede  han  en  af  hine 
Correggioske  Figurer,  der  vender  Blikket  op  imod  den 
skønne  unge  Madonna  paa  Himmeltronen,  og  i  hvis  Øje 
paa  engang  flammer  den  højeste  sanselige  Ekstase  og  en 
Art  religiøs  Tilbedelse.  Dog  hos  Wiehe  var  Sanseligheden 
langt  mere  dæmpet  og  aandeligt  forædlet. 

Elskoven  var  endelig  hos  ham  Ridderlighed.  Han 
var  en  Elsker  fra  Minnesangernes  og  Trubadurernes  Tid, 
ialfald  saaledes  som  Romantismen  har  fremstillet  den. 
Som  Ridder   var   han   paa   engang   sværmende  som  en 

Yngling  og  bevæbnet  til  Kamp  som  en  Mand.  Det  yax 
denne  Modsætning,  der  altid  prægede  hans  Spil.  Naar 
han  i  Den  Yngste  i  de  første  Akter  havde  ladet  sit  hele 
Væsen  smelte  hen  i  den  ømmeste  næsten  barnlige  Hen- 
givenhed for  den  forklædte  Pige  og  havde  været  helt 
og  holdent  den  tungsindige  Drømmer  og  stille  lidt  pedan- 
tiske Lærde,  saa  naar  han  i  sidste  Akt  drog  Sværdet  for 
hende,  forvandledes  han  pludselig  fra  Isse  til  Fod  til  en 
Ridder  og  en  Mand.  Saaledes  ogsaa  i  Ninonj  hvor 
hans  Spil  vel  var  den  mest  straalende  Diamant  i  hans 
Eunstnerkrone.  Hvad  var  det  for  et  Indtryk,  man  gik 
bort  med,  naar  man  havde  set  denne  geniale  Præstation? 
Først  følte  man,  at  Wiehe  var  netop  hvad  Ghevalieren 
skulde  være,  „et  ædelt  Kar  af  fin  Natur^,  saa  at  Ens 
Øje  havde  glædet  sig  over  den  vaagnende  Ynglingenatur 
i  dens  skønneste  Foraarsstemninger ,  og  endelig  at  man 
havde  været  Vidne  til  hvorledes  en  ædel  Aand  forsvarede 
sin  Elskede  ridderligt  og  fortvivlede  og  døde  som  en 
Mand.  Den  centrale  Replik  i  hans  Spil,  Kulminations- 
punktet, der  dannede  Overgang  fra  Yngling  til  Mand, 
blev  Udæskningen  til  Richelieu: 

Men  dette  skal  han  vide: 
Ethvert  Gebet,  der  vindes  kan  ved  Magt 
Og  der  ved  Frygt  kan  aves  eller  lokkes 
Ved  diplomatisk  Kunst,  er  let  hans  Bytte. 
Men  hint  Gebet,  der  underfuldt  er  dannet 
Af  Lidenskab,  id  Sværmeri,  af  Drømme, 
Hvor  Tvang  og  Trods  ej  taales,  hvor  et  Blik 
Bønfaldende  og  ømt  kan  opnaa  alt, 
Til  Værn  for  det  en  talrig  Livvagt  samles. 
Et  ædelt  Ridderskab  af  Frankrigs  Ungdom, 
For  denne  Skare  vogte  han  sig  vel! 
Mod  den  hånd  Magt  og  Despotiets  Vilje 
Skal  bryde  sig  som  Straa! 

Hvor  var  han  vidunderlig  dejlig  naar  han  udslyngede 
disse  Ord,  hvor  flammede  hans  Aasynl    Naar  man  gik 

hjem  efter  saadan  en  uforglemmelig  Afben,  ør  og  for- 
timdet  i  Hovedet,  var  man  fristet  til  at  drive  timevis 
om  i  Oademe  med  Versestumper  paa  Læben  indep  man 
kunde  vende  tilbage  til  den  virkelige  Verden.  Man 
hverken  nænnede  eller  formaaede  hastigt  at  tilintetgøre 
Indtrykket  af  hin  Aabenbaring  fra  en  anden  Verden. 

Det  var  ikke  Hertz'  sarte  Poesi,  der  havde  begejstret 
Wiehe  til  denne  Aabenbaring.  I  hele  sin  Opfattelse  af 
Elskovens  Væsen  forholdt  han  sig  Qendtlig  overfor  den 
Aand  i  dansk  Literatur,  der  fra  Oehlenschlåger  førte 
gemiem  Hertz  og  Winther  til  Aarestrup,  Opfattelsen  af 
Elskoven  som  sanselig  Livsglæde,  og  derimod  følte  han 
sig  aandsbeslægtet  med  den  asketisk-teologiske  Retning, 
som  fik  sin  Repræsentant  i  Paludan-Miiller  og  Kierkegaard. 
Kaianus  vilde  han  sikkert  have  yndet  at  fremstille  som 
en  Renhedens  Apostel,  og  paa  den  anden  Side  er  der  i 
det  Eierkegaardske  Symposion  hos  det  unge  Menneske  og 
overhovedet  i  Kierkegaards  hele  usanselige  Erotik  Tr^k, 
der  minde  om  Wiehes  Kunst.  løvrigt  var  han  ikke  meget 
influeret  af  Poesien  og  havde  til  Gengæld  ingen  Indflydelse 
paa  den  —  jeg  tvivler  paa  at  nogen  af  vore  betydelige 
Digtere  har  skrevet  Roller  med  bestemte  Tanker  paa 
ham.  Moderne  nordisk  Drama  kom  han  slet  ikke  til  at 
spille,  hverken  Bjørnson  eller  Ibsen,  og  med  Studenter- 
vaudevillen  havde  han  selvfølgelig  ingen  Sympati.  For 
&t  spille  Eibæk  maatte  han  omforme  ham  til  en  i  Nord- 
sjselland  fodvandrende  Evangelist. 

Men  hans  Kunst  var  den  skønneste  Blomst,  Roman- 
tismen har  sat  herhjemme,  og  den  har  paavirket  ethv^ert 
for  Poesi  modtageligt  Sind,  som  har  levet,  medens  han 
virkede.  De  unge  Mænd,  han  fremstillede,  vare  ikke 
laeget  forskellige  indbyrdes,  thi  hans  Fantasi  var  ikke 
befolket  med  Skikkelser,  men  behersket  af  et  Ideal. 
Og  dette  Ideal  af  sværmerisk  Begejstring  og  mandig 
Kraft  bragte  han  sit  Folk. 

Eller  rettere  han  stod  for  os  alle  som  en  ideal 
Skikkelse,  ikke  blot  fordi  han  bar  Genieta  Mærke  paa 
sin  Pande,  men  fordi  han  som  Menneske  besad  en  moralsk 
Højbed,  der  uvilkaarligt  bragte  En  til  at  slaa  Øjet  ned. 
Dette  var  og  blev  Hemmeligheden  ved  hans  Kunst.  Derfor 
kunde  den  mest  glødende  Elskovstale  strømme  fra  hans 
Læber  med  en  næsten  jomfruelig  Renhed.  Han  syntes 
os  paa  engang  en  drømmende  Yngling  og  en  myndig 
Mand,  en  stille  Tænker  og  en  Helt,  en  Elsker  og  en  Asket. 

Slutningen  af  1876  bragte  et  nyt  Finsk  Tidsskrift 
(for  yitterhet,  vetenskap,  konst  och  politik)  udgivet  af  C. 
G.  Estlander,  hvilket  sikkert  her  i  Danmark  vil  om- 
fattes med  Sympati.  Skønt  Finland  i  Rummet  ligger  os 
saa  fjæmt,  er  den  finske  Folkeaand  dog  nær  beslægtet 
med  den  danske,  nærmere  i  Slægt  med  os  end  selve  den 
svenske  er,  og  man  vil  her  med  Opmærksomhed  og  In- 
teresse følge  hvad  der  fremkommer  i  det  Helsingfors^ske 
Organ.  —  Aaret  1877  har  allerede  bragt  et  helt  nyt 
Firkløver  af  skandinaviske  Tidsskrifter:  tre  svenske, 
Framtidenj  redigeret  afDr.  Carl  von  Bergen  (Stock- 
holm), Vår  Tidf  udgivet  af  Frøken  Lotten  v.  Kræmer 
(Stockholm),  Sanningssokaren,  udgivet  af  Dr.  A.  F.  Åker- 
berg (Upsala)  og  endelig  Nyt  norsk  Tidsskrift,  udgivet 
af  Proff.  J.  E.  Sars  og  J.  Lieblein  (Kristiania),  alle 
fire  anti-ortodokse  og  forsaavidt  lutter  Forbundsfæller  for 
„Det  nittende  Aarhundrede^.  Hvert  af  disse  Tidsskrifter 
har  dog  sin  særegne  Karakter. 

JEVamtiden  er  ikke  nogen  Begynder,  det  har  en  flere- 
aarig  Fortid  (1868 — 71)  en  hæderlig  og  god,  og  Udgiverens 
varmt  skrevne  Forord  viser,  med  hvilken  Fasthed  han 
vedkender  sig  Tidsskriftets  tidligere  Principer.  Dette 
Organs  betydelige  Omfang  vil  tillade  det  at  optage  større 
videnskabelige  Afhandlinger  saavel  fra  Naturvidenskabens 

som  fra  Historiens  og  Politikens  Omraader,  og  det  er 
allerede  i  sine  første  Hæfter  fremtraadt  med  nogle  af 
Sverigs  bedste  Nayne  som  Nordenskiold  og  Hedin. 
Vi  gøre  særligt  vore  Læsere  opmærksomme  paa  en  Ar- 
tikel i  Tidsskriftets  Februarhæfte,-  „Literårt  Fribyteri" 
af  A.  Hedin,  i  hvilken  Forf.  paa  den  mest  overbeyisende 
Maade  kritiserer  et  svensk  Regeringsforslag  til  Ordning 
af  den  literære  Ejendomsret  og  fremhæver  Nødvendig- 
heden af  en  international  Beskyttelse  ikke  blot  mod 
Eftertryk,  hvad  allerede  er  opnaaet,  men  mod  Oversæt- 
telse. Da  i  sin  Tid  Paul  Heyses  I  Paradisset  mod 
Forfatterens  Ønske  blev  den  Gyldendalske  Boghandel  be- 
røvet, tog  jeg  forgæves  Ordet  for  samme  Sag,  som  Hi. 
Hedin  nu  forfægter.  Hans  politiske  Indflydelse  er  saa 
betydelig  og  hans  Anseelse  saavel  hos  Modstandere  som 
hos  Venner  saa  stor,  at  man  tør  vente  sig  noget  Udbytte 
af  hans  Bestræbelser. 

Vår  Tid  er  af  alle  Tidsskrifterne  det  finest  ud- 
styrede og  turde  med  sit  sirlige  Papir  og  sine  nette  lUu- 
s1a*ationer  nærmest  være  at  betragte  som  et  Tidsskrift 
for  den  elegante  Verden.  Som  udgivet  af  em  Dame  hen- 
vender det  sig  særligt  til  Dameverdenen.  Det  vil  næppe 
indlade  sig  med  Fagvidenskaberne,  men  giver  lette  og 
korte  Fremstillinger,  skrevne  i  en  behagel^  Stil  og  af 
almenfatteligt  Indhold. 

SanningssoJcareh^  er  et  Studentertidsskrift,  sikkert 
nærmest  beregnet  paa  Sverigs  Studenterbyer.  Det  kalder 
sig  Tidsskrift  „for  Fomufttro  og  praktisk  Kristendom^ 
og  beskæftiger  sig  udelukkende  med  det  religiøse  Spørgs- 
maal.  Det  staar  som  sine  Kollegaer  paa  den  firie  Forsk- 
nings Grund;  det  er  optraadt  med  yderste  Moderation; 
den  Tone,  det  har  anslaaet,  er  blød  og  følelsesfuld ;  det 
synes  fremfor  Alt  bestemt  paa  ikke  at  skræmme.  Mere 
lader  sig  endnu  ikke  godt  sige  derom  efter  de  første 
Prøvenumre.  Vi  bleve  lidt  urolige  ved  at  se  den  lille 
Stabel  af  Fomuftdogmer,   Hr.  Arnoldson  lod  sin  Af«« 

handling  i  det  første  Hæfte  udmunde  i;  thi  det  forekom- 
mer 08,  at  en  hyilkensomhelst  Dogmatik  maa  yære  den 
„Sandhedssøgendes^  Væsen  imod ;  men  iøvrigt  have  vi  en 
saa  oprigtig  Tillid  til  den  dygtige  Udgivers  Vilje  og 
Eyne,  at  vi  ingensomhelst  Tvivl  nære  om  den  Nytte, 
Tidsskriftet  kan  gøre  ved  at  bidrage  sit  til  at  bringe  Liv 
og  Bevægelse  ind  i  de  maaske  altfor  fredelige  aandelige 
Forhold  i  Sverig.  Og  det  kan  stifte  en  saadan  gavnlig 
Uired  uden  nogen  Fare  for  at  den  gensidige  Forsonlig- 
hed skal  gaa  tabt  eller  den  polemiske  Tone  fra  nogen  af 
Siderne  udarte;  thi  i  Sverig  er  det  lykkeligvis  ikke  Brug 
at  indblande  Ukvemsord  i  videnskabelige  eller  literære 
Debatter.  Freden  har  maaske  været  vel  dyb;  der  findes 
f.  Eks.  maaske  ved  Upsala- Universitetet  lidt  for  meget 
Hensyntagen,  lidt  for  meget  kollegialt  Kammeratskab  — 
som  det  jo  ogsaa  var  at  vente  i  en  lille  By  —  mellem 
Teologer  og  Ikke-Teologer,  mellem  Professorerne  i  de  for- 
skellige Fakulteter,  saa  at  de  aandelige  Brydekampe  mel- 
lem uensartede  Overbevisninger  forhindres  istedenfor  at 
udkæmpes ;  men  det  er  i  ethvert  Tilfælde  smukt ,  at  man 
i  den  hterære  Republik  iagttager  en  anstændig  polemisk 
Tone  og  —  var  der  lidt  Ladhed  eller  Ligegyldighed  med 
i  Spillet,  saa  er  det  dobbelt  godt,  at  det  nye  Tidsskrift 
brmger  Modsætningerne  til  at  træde  op  imod  hinanden. 
Vise  Svenskerne  sig  i  vore  Dage  i  deres  Presse  som  et 
nogenlunde  fredelskende  Folk,  saa  skal  Ingen  med  Rette 
kunne  sige  det  Samme  om  de  Norske.  Det  er  ingen  Hemme- 
lighed, at  den  offentlige  Tone  i  Norge  er  næsten  ligesaa 
Biet  og  hensynsløs  som  å  Danmark.  Men  hvad  der  er 
mindre  bekendt  ior  de  Danske  det  er  den  Friskhed,  det 
Liv,  den  Modtagelighed  for  Tidsalderens  ny  Ideer,  som 
findes  hos  de  bedst  begavede  ældre  og  yngre  Mænd  i 
Norge  —  sikkert  en  betydelig  større  Modtagelighed  end 
der  findes  i  de  to  Nabolande ,  hvis  Kultur  er  ældre.  I 
Kampen  mod  Ortodoksien  er  Norge  det  af  de  tre  Lande, 
der  senest  er  traadt  ind  paa  den  literære  Arena.  Sindene 

er  derfor  meget  uopdyrkede  og  Ortodoksiens  Selyforsvar 
yil  rimeligris  blive  lidenskabeligere  end  i  de  andre  Lande. 
Men  ikke  desmindre  er  det  sandsynligt,  at  Nordmændenes 
aandelige  Frigørelse  vil  ske  fuldt  saa  hurtigt  som  de 
Danskes.  Man  ser  det  af  den  energiske  Maade,  hvorpaa 
man  har  grebet  Værket  an;  man  har  ikke  i  Norge  an- 
slaaet  den  sentimentale  Tone,  som  ikke  findes  stødende 
i  Sverig,  man  er  gaaet  resolut  og  mandigt  til  Arbejdet 
paa  Amerikansk. 

Nyt  norsk  Tidsshrift  er  i  denne  Henseende  et  Fæ* 
nomen.  Hvo  havde  endnu  for  faa  Aar  siden  trot  paa 
Muligheden  af,  at  et  saadant  Tidsskrift  lod  sig  grundlægge 
i  Norge  og  at  man  vilde  se  det  baaret  oppe  af  Landets 
bedste  Videnskabsmænd!  Vi  havde  i  tidligere  Tid  hellere 
ønsket,  at  vore  norske  Menings-  og  Forbundsfæller  di- 
rekte vare  blevne  „Det  nittende  Aarhundredes"  Med- 
arbejdere; vi  frygtede  en  Splittelse  af  de  ikke  saa  meget 
talrige  Kræfter;  man  har  i  Norge  ment,  at  en  gennem- 
gribende Virkning  paa  Sindene  dér  kun  var  mulig  ved 
Hjælp  af  et  lokalt  Organ,  og  vi  ere  efter  at  have  set 
de  norske  Tilstande  nærved  tilbøjelige  til  at  tro,  at  man 
har  havt  Ket,  saa  meget  mere  som  den  norske  Bevægelse 
har  sin  selvstændige  Ejendommelighed,  der  ikke  burde 
udviskes.  Medens  den  frisindede  Retning  i  de  svenske 
Universitetsbyer  i  Regelen  lader  sig  føre  tilbage  til  en 
oprindeligt  svensk  Lære,  den  Bostromske  Filosofi,  har 
den  fritænkerske  Retning  i  Norge  taget  sit  Udgangs- 
punkt i  en  fremmed  Aandsbevægelse :  Positivismen.  Vi 
anse  dette  Udgangspunkt  for  særdeles  heldigt  og  lægge 
ikke  Dølgsmaal  paa,  at  det  synes  os  frugtbarere  end 
den  svenske  Retnings. 

Positivismen  er  nu  imidlertid  et  paa  én  Gang  fransk 
og  engelsk  Fænomen,  og  man  havde  paa  Grund  af  Nor- 
ges nærmere  Slægtskab  og  betydeligere  Samkvem  med 
England  end  med  Frankrig  kunnet  vente,  at  det  snarere 
var  blevet  en  af  Positivismens  engelske  Repræsentanter, 

man  i  Norge  havde  anerkendt  som  Mester  end  dens 
franske  Ophavsmand.  Man  har  ikke  desmindre  i  Norge 
knyttet  den  fremadskridende  Bevægelse  til  Gom  te' s 
Navn,  og  vi  for  vor  Del  glæde  os  derover,  fordi  det  er 
08  et  Symptom  paa,  at  de  norske  Videnskabsmænd  ikke 
tænke  paa  at  afbryde  Forbindelsen  med  det  franske 
Folk  og  den  romanske  Aand  i  det  Hele,  Noget,  den 
grasserende  ivrige  Germanisme  lod  befrygte.  Gentagne 
Gange  har  Bjørnson  i  sine  senere  Foredrag  (lig^^^^  ^ 
enkelte  Repliker  af  Bedaktørm)  vist  sig  tilbøjelig  til  at 
stille  Germansk  (deri  indbefattet  Norsk)  og  Romansk  i 
et  lignende  absolut  Modsætningsforhold  til  hinanden  som 
det,  hvori  han  paa  et  tidligere  Udviklingstrin  satte 
Dan  sk -Norsk  og  Tysk.  Han  har  udvidet  National- 
bornerthedens Ring  uden  at  sprænge  den.  Vi  have 
undertiden  ogsaa  ment  i  en  anden  fremragende  norsk 
Digters  Udtalelser  at  kunne  spore  samme  Tilbøjelighed 
til  at  sætte  det  Norsk-Tyske  i  stiv  Modsætning  til  det 
Franske.  Derfor  anse  vi  det  for  meget  heldigt  til  Mod- 
arbejdelse af  Ensidighed,  at  saa  begavede  Mænd  som  det 
nye  Tidsskrifts  Udgivere  vise,  at  de  ikke  lade  sig  beherske 
af  digteriske  Stemninger  og  Antipatier,  men  for  deres 
Lands  Kultur  drage  Nytte  af  enhver  Lære,  der  kan 
fremme  den,  ligegyldigt  i  hvilket  Folk  den  først  har  set 
Lyset. 

Den  ene  af  Udgiverne  har  jo  ogsaa  allerede  i  sin 
Udsigt  over  den  norske  Historie  med  Glans  godtgjort 
den  Gomte'ske  Metodes  Frugtbarhed  overfor  et  nationalt 
Æmne,  og  selv  den  fordomsfulde  Nordmand  maa  kunne 
se,  at  Lærens  fremmede  Oprindelse  ikke  har  noget  at 
betyde,  naar  den  kan  blive  Kød  og  Blod  i  saadanne 
Værker  som  Sars's.  Men  vi  kunne  paa  den  anden  Side 
ikke  holde  den  Lidsigelse  tilbage,  at  selve  det  nye  Tids- 
skrift ikke  tilstrækkeligt  har  lagt  an  paa  at  betage  Læren 
dens  fremmede  Præg.  Det  er  smukt  og  godt,  at  Ud- 
giverne som  det  i  Lidledningen  siges,  ere  forberedte  paa 

at  deres  Foretagende  ikke  vil  svare  Regning  i  økonomisk 
Henseende.    De,  som  indlede  en  stor  aandelig  BeYaBgelse, 
kunne  ligesaa  lidt  vente  at  se  sig  belønnede  med  Penge 
som  med  Tak  og  Æresbevisninger.    Men  de  burde  ikke 
forsømme  at  gøre  hvad  de  formaa  for  at  vinde  Læsere. 
Den,   der  selv  erklærer  at  ville  gøre  Propaganda,  den, 
der  som  Apostelen  vil  „fange  Mennesker^,  maa  anvende 
nogen  Omtanke  paa  selve  Menneskefangstens  Kunst,  paa 
selve  den  vanskelige  Idræt  at  vække  den  Ligegyldiges, 
Adspredtes,     Søvniges,    Uvilliges    Literesse.      Men    Af- 
handlingerne i  de  første  Hefter,  saa  dygtige  de  forøvrigt 
have   været,    synes  ved  deres  Form  snarere  beregnede 
paa  at  støde  fra  end  paa  at  vinde,  ikke  at  tale  om  at 
man  allerede  i  det  første  Hæfte  optog  et  stort  Stykke  af 
en  Ordbog.     Artiklerne  have  gennemgaaende  været  for 
vanskelige   og  for   specielle.     Den   ypperlige  Historiker 
Dr.  G.  Storm  har  i  sin  Afhandling  om  „Normannerne  i 
Vikingetiden^'  medtaget  altfor  megen  Detailpolenuk,  Sars 
er  i  sit  ellers  saa  vel  skrevne  Forord  gaaet  vel  lidet  op- 
dragende til  Værks,    og  de  øvrige  Artiklers  Forfattere 
ere  endnu  meget  strængere  i  deres  Form.    Hvor  Æninet, 
en  mangesidig  Belysning   af  den   positivistiske  Filosofi, 
allerede  er  Læsernes  Flertal  saa  fremmed,  burde  man 
lægge    an   paa   en   i   høj    Grad   forstaaelig   Behandling. 
Men  alle  Forfatterne   aftrykke    store  Stykker  Frandk   i 
Teksten,  en  Fremgangsmaade ,   der  ligesom  a^fviser  alle 
de   Læsere,    der   ej    forstaa   Fransk.     Og   ikke   at  tale 
herom,  saa  er  Teksten  saa  overfyldt  med  fremmede  Ord, 
at  den  for  mangen  norsk  Læser  umuligt  kan  klinge  som 
Modersmaalet : 

Hr.  J.  G.  Krogh  skriver:  „Idet  den  ikke  Issnger 
hvilede  paa  en  naturlig  universel  Lydighed  mod  en 
umiddelbar  og  permanent  Aabenbaring,  blev  Troen 
undergivet  Demonstrationens  Beskyttelse,  hvorved 
man  nødvendigvis  maatte  indrømme  den  permanente 
Kontrovers,  ja  endog  Muligheden  af  en  Gendrivelse. 

Den  naturlige  Teologi  er  en  god  Eksponent  for  den 
temporære  Fusion  af  Tro  og  Fornuft,  som  kun  kunde 
ende  med  at  Troen  absorberedes  af  Fornuften.  Den 
repræsenterer  den  kontradiktoriske  Dualisme  eto.^ 

Hr.  W.  Dons  skriver:  „Viljens  negative  Frihed  til- 
hører UdTiklingsprocessen  og  har  kun  Betydning  som 
Gennemgangspunkt,  indtil  Væsenet  enten  har  fæstnet 
sig  i  et  non  posse  peccare  eller  og  i  et  non  posse 
non  peccare,  hvilket  sidste  dog  ikkun  er  en  meta- 
fysisk Mulighed,  der  alene  tillægges  Realitet  af  den  i 
Syndeu  bundne  Fantasi,  hyilket  udgør  en  af  dennes  egne 
Selvstraffe,  mens  den  modsatte  Mulighed  er  den  etiske 
Udviklings  iboende  Telos  og  Ideal/^  og  et  andet  Sted: 
„Alle  de  mange  Entiteter,  som  Metafysiken  tænker 
sig  som  den  fænomenale  Verdens  noumenale  Sub- 
strat, ere  derfor  i  Virkeligheden  enten  kun  rene  Fantasi- 
anskuelser  eller  og  rent  lormale^  abstrakte  Generalisa- 
tioner af  Kendsgerningerne  og  deres  System." 

Og  selv  Sars  skriver  „Den  byronske  Weltschmerz 
og  Zerrissenhed  udbredte  sig  i  Literaturen." 

Det  er  utvivlsomt,  at  skal  det  nye  norske  Tidsskrift 
trænge  igennem.  Noget  vi  af  Hj ærtet  ønske,  da  maa  For- 
fatterne stille  sig  Afstanden  mellem  den  Tankekreds,  de 
selv  bevæge  sig  i,  og  den,  i  hyilken  deres  Landsmænd 
leve,  langt  mere  levende  for  Øje.  De  ere  grundige  og 
lærde  Mænd,  deres  Holdning  har  den  Soliditet,  som 
findes  hos  Videnskabsmænd,  for  hvem  den  egentlige 
Journalistik  er  noget  ganske  fremmed,  og  som  bringe  en 
Art  Offer,  idet  de  prøve  paa  at  skrive  ret  populært. 
Men  en  Videnskabsmand  kan  gaa  igennem  Journalistiken 
uden  at  blive  hængende  i  den,  i  det  Tilfælde  vil  hans 
Form  kun  vinde  derved  uden  at  Indholdets  Videnskabe- 
lighed behøver  at  lide;  de  grundige  og  alvorlige  Skribenter, 
der  slutte  sig  om  det  nye  Tidsskrift,  bør  betragte  dets 
Tilblivelse  som  en  Anledning  til  at  gennemgaa  et  stilistisk 

Kursus,  de  ikke  endnu  have  havt  Lejlighed  til  at  under- 
kaste sig. 

Gøre  de  det,  er  deres  Indflydelse  sikker.  Thi  de 
have  paa  Grund  af  den  politiske  Partidelings  Natur  i 
Norge  en  ganske  anden  Udsigt  til  Magtstilling  end  deres  I 

Meningsfæller  i  Danmark.     De  have  det  store  liberale  I 

Parti  i  Ryggen,  de  betragte  sig  endog  som  Medlemmer 
deraf  selv  om  de  ikke  ere  optraadte  politisk;  de  danne  | 

med  andre  Ord  Fortroppen  for  et  kraftigt  og  indflydelses- 
rigt  Folkeparti,    hvis   Førere    med   Sympati    følge    den  | 
aandelige  Fremskridtsbevægelse  i  Landet;  de  have  derfor 
en  hel  Række  af  Pladser  inde  i  Landets  eneste  Universitet  ' 
og  saaledes  gode  Midler  ihænde  til  at  opdrage  og  vække 
den  hele  studerende  Ungdom  i  Norge. 

«.  B. 

Den  gamle  danske  Adels  Fald  og  begyndende 
Opløsning  under  Frederik  III. 

I. 

De  mægtige  Bevægelser,  som  i  fuld  Overensstemmelse 
med  den  almindelige  evropæiske  Udvikling  havde  gennem- 
bølget  det  danske  Samfund  i  Begyndelsen  af  det  16de  Aar- 
hundrede,  fandt  deres  Afslutning  ved  Grevefejdens  Ophør 
og  Rigsdagen  i  København  1536.  Men  kun  paa  det 
kirkeligt-religiøse  Omraade  var  Kampens  Udgang  klar. 
Hierarkiet  var  kastet  til  Jorden;  de  troende  Katoliker 
vare  paa  enkelte  Undtagelser  nær  som  blæste  bort  paa 
en  forunderligt  hurtig  Maade,  Reformationen  i  dens 
lutherske  Form  stod  med  Sandhedens  Sejr  overfor  sine 
Tilhængere,  med  Sejrens  Magt  overfor  sine  hemmelige 
Modstandere  og  den  store  Skare  af  de  Svage.  I  Hen- 
seende til  Magtfordelingen  i  Staten  var  derimod  Stridens 
Resultat  mere  indviklet  og  mere  ubestemt.  Sikkert  var 
det,  at  Folkepartiet  var  den  slagne  Part;  men  hvem  til- 
hørte Sejren,  Kongedømmet  eller  Aristokratiet?  Det 
sidstes  Andel  i  den  var  den  mest  iøjnefaldende,  det 
førstes  dog  langtfra  ubetydelig.  Sagen  var,  at  de  Prin- 
ciper, som  havde  været  repræsenterede  i  Kristiem  II's 
Bestræbelser,  og  som  under  hans  Regering  havde  frem- 
kaldt en  saa  voldsom  Strid  mellem  Kronen  og  Adelen, 
ikke  vare  fremmede  for  det  Kongedømme,  som  under 
Kristian  IH's  Ægide  holdt  sit  Indtog  i  København,  støttet 

af  det  store  Flertal  af  den  danske  Adel.  Nærmere  beset 
var  Adelens  Udbytte  af  Kampen  derfor  mere  en  social 
end  en  politisk  Sejr.  Bøndernes  og  Borgernes  Nederlag 
og  Ydmygelse  betød  Adelens  yderligere  Stigning  i  Rang 
i  Samfundet,  og  samtidigt  forøgedes,  i  hvert  TiKælde 
foreløbigt,  den  Kløft,  der  adskilte^  den  fra  de  andre 
Stænder,  og  som  betegnedes  ved  den  raske  Fortsættelse 
paa  den  Bane,  der  var  betraadt.  Afrundingen  af  Herre- 
gaardenes  Godsomraade  og  Forøgelsen  af  Vanskeligheden 
ved  fra  en  lavere  Samfundsklasse  at  stige  op  i  de  Fries 
og  Frelses  Stand.  Men  paa  den  anden  Side  betød  Bigs- 
raadets  Sprængning,  Bispernes  Afsættelse,  der  var  en 
Tort  for  flere  af  de  mægtigste  Familier  i  Landet,  og 
Bispemagtens  Overdragelse  til  Kongen  et  bestemt  Frem-. 
skridt  for  Kongedømmets  Sag,  og  dette  føltes  saameget 
desmere,  som  Sejren  ganske  vist  var  vunden  af  Kongen 
og  Adelen  i  Forening,  men  dog  hovedsagenligt  ved  den 
Kreds  af  holstenske  og  andre  tyske  Krigs-  og  Statsmænd, 
som  havde  omgivet  Kristian  HI.  Forholdet  var  langt 
forskelligt  fra  det  Øjeblik,  da  Adelen  og  Bisperne  havde 
indkaldt  hans  Fader*). 

Men  desuagtet  var  det  danske  Kongedømme  dog 
foreløbigt  langtfra  stærkt  nok  til  at  maale  sig  med  det 
reorganiserede  Rigsraad  og  med  Adelen,  udrustet  som 
den  var  med  vidtrækkende  Privilegier  og  med  en  An- 
seelse, der  lod  Borgerne  1560  erklære,  at  Gud  havde 
givet  dem  den  Egenskab  at  være  „fattige  Lemmer  under 
Eders  kongelige  Majestæt  og  Danmarks  Adel****).  De 
Punkter,  hvor  man  er  i  Stand  til  at  paavise  Konge- 
magtens  forøgede  Indflydelse,    ere  væsenligst  Ledelsen 


*)  L.  Daae  i  Forhandlinger  i  Videnskabs-Selskabet  i  Kristiania 
Aar  1867  p.  204—10  og  Norsk  historisk  Tidsskrift  m,  475  ff» 
C.  Paludan-Muller,  De  første  Konger  af  den  oldenborgske  Slægt, 
p.  622—28.    A.  Heise  i  Historisk  Tidsskrift  4.  R.  HI,  471  f. 
**)  Danske  Magazin  VI,  852. 

af  den  ydre  Politik,  der  allerede  i  det  16de  og  endnu  mere 
i  det  17de  Aarhundrede  omend  under  stærke  Svingninger 
for  en  stor  Del  gik  over  i  Hænderne  paa  Kongen  og 
lians  tyske  Baader,  Forandringerne  i  Lensvæsenet,  der 
gaye  det  en  mere  monarkisk  Form  og  vare  i  Overens- 
stemmelse med  Bestræbelsen  for  at  centralisere  Besty- 
relsen,  samt  maaske  Naturalisationen  af  en  Mængde 
fremmede  Adelsslægter,  hos  hvilke  det  ganske  vist  ikke 
er  muligt  at  paavise  en  mere  monarkisk  Grundanskuelse, 
men  som  i  hvert  Fald  betragtedes  med  megen  Mistænk- 
somhed og  Skinsyge  af  deres  danske  Standsfæller  og 
derfor  udgjorde  Stof  til  Uenighed  indenfor  Adelen.  Ud- 
over disse  Punkter  synes  Kristian  III  og  Frederik  II 
ikke  at  have  gjort  noget  alvorligt  Forsøg  paa  at  udvide 
deres  Magt.  Men  skøndt  disse  Kongers  og  Adelens  In- 
teresser faldt  sammen  i  mange  af  Tidens  aandelige  og 
materielle  Spørgsmaal,  viste  der  sig  dog  snart  sikre  Tegn 
paa,  at  hvad  der  var  sket  1536,  i  større  Forstand  kun 
var  en  Vaabenstilstand  imellem  de  to  Statsmagter,  hvis 
Principer  vare  saa  forskellige.  Under  Frederik  II  kom 
i  hvert  Tilfælde  til  sine  Tider  en  faretruende  Spænding 
til  Syne  mellem  ham  og  hans  Adel,  og  efter  hans  Død 
rettede  denne  en  Række  Klager  til  Rigsraadet  over  hans 
Regeringsførelse. 

Imidlertid  omgav  i  Midten  og  Slutningen  af  det 
16de  Aarhundrede  en  straalende  Nimbus  den  danske  Adel. 
Af  dens  fornemste  Slægter  udgik  en  Række  betydelige 
Mænd,  der  gjorde  sig  højt  fortjente  af  Fædrelandet  i 
Fred  og  Krig,  til  Lands  og  til  Vands;  en  livlig,  held- 
bringende Forbindelse  fandt  Sted  imellem  dem  og  Viden- 
skabens Dyrkere,  og  rundt  om  paa  adskillige  Gaarde  og 
Borge  udfoldede  Adelsfruerne  en  stille  og  dog  derfor 
ikke  mindre  rig  Virksomhed.  Men  i  meget  svarede  den 
Glans,  der  udgik  fra  Træets  Grene,  ikke  til  Stammen 
selv.  En  Udvikling  var  begyndt  indenfor  Adelsstanden, 
som  i  meget  højere  Grad  end  Kongedømmets  Virksomhed 

forberedte  dens  Fald.  Med  Hensyn  til  Jordegodsbesid- 
delsen, det  sande  Grundlag  for  Adelens  Magt,  yiste  det 
sig  snart,  at  den  Tilvækst,  Inddragelsen  af  Kirkegodset 
havde  givet  den,  for  mange  Slægters  Vedkommende  ibke 
forslog  overfor  den  hyppige  Deling  af  Ejendommene 
imellem  Arvingerne,  tilmed  da  Klostrenes  Ophævelse  nu 
nmuHggjorde  en  Forsørgelse  af  de  ngifte  Døtre  ved  at 
indsætte  dem  i  disse.  Mange  Adelige  tabte  ved  det  ringe 
Jordegods,  der  blev  dem  til  Del,  deres  Position  og  Bank 
ned  til  at  knn  at  være  lidet  hævede  over  de  mere  vel- 
havende Bønder*).  Men  ogsaa  en  anden  Hovedomstæu- 
digbed  bidrog  tit  at  undergrave  Adelens  økonomiske 
Stilling.  Den  større  Tilbøjelighed  til  et  nydelsesrigere 
Liv,  som  var  et  Særkende  for  Eenæssancetiden,  brød  i 
det  16de  Aarhundrede  med  en  Naturmagts  hele  Erait  fira 
Syden  ind  over  Danmark.  De  ofte  med  Ødselhed  og 
Fra^  nyopførte  Herregaarde,  der  rejste  sig  over  hele 
Landet,  den  stigende  Overdaadighed  i  Klædedragt  og 
især  den  overhaandtagende  Umaadeholdenhed  i  Spise  og 
Drikke  slugte  Summer,  der  ikke  stode  i  Forhold  til  Ind- 
tægterne, medens  selve  Adelsmændenes  legemlige  Kraft 
svækkedes  ved  Udskejelserne.  Men  ogsaa  paa  et  andet 
Punkt  var  Adelens  Stilling  bleven  vaklende.  Omend  mange 
af  Middelalderens  Ideer  i  deres  inderste  Grund  vare 
urokkede,  saa  vare  Stats-  og  Samfundslivets  Former  dog 
i  Færd  med  at  undergaa  store  Forandringer.  Konge- 
magten antog,  som  allerede  omtalt,  en  noget  anden 
Skikkelse;  paa  det  kirkeligt-religiøse  Omraade  havde 
Individualitetens  og  Frihedens  Eet  vel  kun  et  Øjeblik 
kunnet  hævde  sin  Sejr,  men  Gejsthgheden  var  dog  rykket 
Jorden  og  Menneskene  nærmere;  Borgerstandens  Frem- 
gang i  Virksomhed  og  Dannelse  var  ikke  standset  trods 

lelstoft  i  Historisk  Tidsskrift  4.  B.  V,  158—59.  Rasmuesen 
Ude,  HoUtenshuB  og  NakkebøUe  I,  34.  Gjellerup  i  ffistorisk 
askrift  4.  R.  IT,  17. 

den  demokratiske  Bevægelses  Nederlag;  en  videre  Syns- 
kreds havde,  uden  at  dens  Betydning  dog  maa  overdrives, 
aabnet  sig  i  forskellige  Retninger;  Videnskaberne  ud- 
viklede sig  friere,  og  det  nationale  Sprog  brød  sig  nye 
Baner.  Indflydelsen  paa  Adelsstandens  Stilling  udeblev 
ikke.  Den  danske  Adel  havde  fra  Middelalderen  af, 
skøndt  ikke  feudal,  hvilet  paa  Feudalitetens  store  Forud- 
sætning, den  særlige  Krigertjeneste.  Den  synes  et  Øje- 
blik efter  Reformationen  at  have  taget  et  Tilløb  til  at 
ville  give  dette  gamle  Grundlag  en  videre  Udvikling; 
mange  af  de  danske  adelige  Ynglinge  søgte  Uddannelse 
i  fremmed  Krigstjeneste.  Men  næppe  paa  noget  Punkt 
var  Forandringen  fra  Middelalderen  større  end  her. 
Adelshærenes  Tid  var  forbi,  Lejehærenes  i  fuld  Kraft. 
Den  Rolle,  Adelige  nu  kunde  indtage,  var  meget  mindre 
som  Førere  for  deres  eget  Følge  end  som  Oberster,  for 
hvervede  Skarer  eller  som  Officierer  i  en  kongelig 
Hær.  I  Længden  synes  den  danske  Adel  for  den  over- 
vejende Dels  Vedkommende  ikke  at  have  fundet  sig  til- 
rette i  disse  Forhold.  Resultatet  blev  i  hvert  Tilfælde, 
at  Standens  Medlemmer  mistede  deres  krigeriske  Til- 
bøjeligheder, at  den  i  Gerningen  ophørte  at  være  en 
Kidderstand,  men  dermed  tillige  opgav  sin  historiske 
Forudsætning  og  den  Form,  hvorund[er  den  hidtil  havde 
hævdet  sin  Plads  i  Samfundet.  Spørgsmaalet  blev,  om 
den  kunde  finde  en  ny  Form  for  sin  Stilling  uden  sam- 
tidigt at  opgive  noget  i  sine  Privilegier  overfor  Kongen 
eller  i  sin  Afsluttethed  overfor  de  andre  Stænder.  Paa 
dette  Problems  Skær  strandede  i  Virkeligheden  den 
danske  Adel.  Den  havde  som  Helhed  betragtet  ikke 
Resignation  til  at  bringe  de  nævnte  Ofre,  hverken  i  den 
ene  eller  i  den  anden  Retning,  og  uden  dette  viste  det 
sig,  at  nye  karakteristiske  Former  for  en  Virksomhed 
hleve  en  Selvmodsigelse.  Skulde  Grundtrækket  for  den 
hlive  dens  Lærdom,  vilde  Borgerstanden  let  kunne  maale 
sig  med  den  og  altsaa  gøre  Fordring  paa  samme  Stilling; 

skulde  den  forandres  til  en  Embedsadel  eller  Hofadel, 
vilde  den  ikke  længe  kunne  hævde  sine  politiske  Rettig- 
heder overfor  Kronen*).  Følgen  blev  Usikkerhed  i  Ten- 
denser, Splittelse  i  Standpunkter  og  Mangel  paa  Energi 
i  Handlingens  Øjeblik.  Den  monarkiske  evropéeiske  Be- 
vægelse, der  for  Aristokratiets  Vedkommende  gik  i  Ret- 
ning af  dets  Omdannelse  til  en  Hofadel,  undlod  ikke  at 
faa  sin  Betydning  for  adskillige  af  de  danske  unge 
Adelige,  der  paa  deres  Udenlandsrejser  ikke  uden  Sym- 
pati saa'  deres  Standsfæller  søge  Erstatning  for  deres 
tabte  Privilegier  i  Fyrstens  Naade  og  i  et  straalende  og 
bedaarende,  men  tillige  sløvende  Hofliv,  medens  de  sam- 
tidigt ved  Universiteterne  hørte  Souverænitetsteorierne 
fuldt  videnskabeligt  udviklede  slaa  sig  imøde**).  Hjem- 
komne bevarede  de  disse  Indtryk,  knyttede  sig  selv 
nærmere  til  Hoffet,  og  omend  de  i  Regelen  næppe  vare 
klare  over,  hvad  Konsekvenserne  kunde  blive  for  deres 
Rettigheder,  blev  denne  tFdvikling  sikkert  ikke  uden 
Betydning  for  adskilliges  Vedkommende  i  den  afgørende 
Time***).  I  Modsætning  til  disse  stod  den  Kreds  af 
Adelsmænd,  der  som  Rigsraader,  Kanselliembedsmænd 
eller  paa  anden  Maade  ofrede  sig  til  Statstjenesten ; 
forskellige  i  Dannelse  som  i  Anskuelser  stode  de  saagodt 
som  alle  paa  Aristokratiets  traditionelle  Grund  uden  dog 
derfor  at  være  uberørte  af  Tidens  Omskiftelser,  allerede 
tildels  derved  ikke  frie  for  noget  selvmodsigende  i  deres 


*)  Gjellerup,  anf.  St.  p.  24—42. 

**)  Exempler  paa  Indtrykket  heraf  ere  forskellige  Dissertationer 
af 'danske  Adelige  ved  fremmede  Universiteter,  saaledes  Otte 
Skeel's:  Cædes  Cåroli  I  Britanniarum  regis  oratione  expressa 
(Tubingae  1653)  og  den  samme  Adelsmands:  Monarchiae  dig- 
nitas  prae  aliis  rerumpublicarum  formis  maxime  illustris  (Tu- 
bingae 1655). 

*♦*)  Jvfr.  en  brandenborgsk  Gesandts  Bedømmelse  af  den  danske 
Adel  i  Orlich,  Geschichte  des  preussischen  Staats  im  17ten  Jahr- 
hnnderte  I,  226—27. 

Stilling.    Nogles  Dannelsestrin  var  sikkert  ingenlunde  i 
Oyerensstemmelse  med  den  Virksomhed,  de  vare  kaldede 
til  andres  Begavelse  og  Kundskaber  gjorde  dem  snarere 
til  dygtige  Jurister  end  til  betydelige  Statsmænd.    Der 
Tar  Mænd  iblandt  dem,  for  hvilke  Korfits  Ulfeldt  nærmest 
staar  som  Repræsentant,  han,  som  dristigt  optog  Kampen 
med  Kongemagten,  idet  han  søgte  sin  Berettigelse  dertil 
i  de  gamle  aristokratiske  Principer,    men  hvis  Handle- 
maade  dog  mere  gør  Indtrykket  af  en  Ministers  Brud 
med   sin  Konge   end   af  en  middelalderlig  Adelsmands 
Rejsning  mod  sin  Herre.     Der  var  alvorlige  Patrioter, 
som  Otte  Krag,   der   betragtede  det  som  en  Brøde  at 
røre  ved  Privilegierne,  og  der  var  endeligt  maadeholdne, 
reformvenlige,  men  vistnok  tillige  fra  ICarakterens  Side 
noget  svage  Medlemmer   af  Standen,   der,   som  Gunde 
Rosenkrands,  vare  tilbøjelige  til  indtil  en  vis  Grad  at 
komme  Tidens  Fordringer  i  Møde  uden  dog  at  være  i 
Stand  til.  at   lede  en  Bevægelse  i  denne  Retning.     Og 
bagved  hele  denne  med  det  politiske  Liv  bekendte  Del 
af  Adelen  stod  den  større  Masse,   de  egentlige  Land- 
junkere,  uden  højere  Dannelse,  langtfra  udfyldende  deres 
Plads  i  Samfundet,  for  en  Del  forarmede,  for  en  anden 
Del  betydelige  Jordegodsbesiddere,  stive  og  trodsige  paa 
deres  Privilegier,  mere  fortrolige  med  Spise  og  Drikke, 
allerhøjst  med  Landvæsen  end  med  Verdensbegivenhederne. 
Til  at  rokke  Adelens  Stilling  bidroge  nu  i  høj  Grad 
de  ulykkelige  Krige,  hvori  Danmark  indvikledes  i  første 
Halvdel  af  det  17de  Aarhundrede.     Landets  store  Øde- 
læggelser ramte  fortrinsvis  den  jordbesiddende  Stand  og 
fremskyndede  betydeligt  dens  materielle  Ruin.    Samtidigt 
bleve  Krigene  Anledning  til,  at  de  andre  Klassers  Stem- 
i^g  paa  en  saa  stærk  Maade  vendte  sig  imod  Adelen. 
Det  var  under  Farer  og  særligt   under  Krige,   at   den 
priviligerede  Stand  skulde  vise  sig  sine  Privilegier  værdig, 
det  var  ved  Heltemod,   Ridderlighed  og  Opofrelser,  at 
Adelen  skulde  hævde  sin  Ret  til  sin  særligt  begunstigede 

Plads.  Men  naar  nu  Adelen  under  disse  Forhold  viste 
sig,  vel  næppe  upatriotisk,  men  ikke  stor  og  krigerisk, 
viste,  at  dens  Opdragelse,  som  Jørgen  Sefeldt  senere 
sagde,  mere  gik  i  Retning  af  Ørkesløshed  og  Oyerdaadig- 
hed  end  i  Retning  af  Exig  og  Bedrifter,  da  brød  Mis- 
stemningen og  Spændingen  frem.  Da  var  det,  at  de 
Tanker  og  Følelser,  som  havde  gæret  i  enkelte  klare 
Bevidstheder,  som  Kristoffer  Dybvads,  sloge  ned  i  Masserne. 
Det  hidtil  givne  blev  underkastet  Drøftelse,  og  Resultatet 
af  denne  blev,  at  man  udfandt,  at  Aarsagen  til  Adelens 
Privilegier  laa  i  Forudsætninger,  som  ikke  længere  bleve 
til  Virkelighed*).  Man  erindre  tillige,  at  de  store  Krige 
nødvendiggjorde  Skatter  og  Byrder,  som  aldrig  tidligere, 
og  at  Kravet  til  Adelen  om  mod  dens  Friheder  at  ud- 
rede sin  Del  derved  naturligvis  stadigt  blev  større,  sam- 
tidigt med,  at  dens  Rigdom  aftog.  Følgen  blev,  at  omend 
det  ingenlunde  kan  nægtes,  at  Adelen  ikke  sjeldent  gik 
ind  paa  at  yde  Afgifter,  som  strede  imod  alle  Privilegier 
og  Recesser,  vare  de  dog  hverken  tilstrækkelige  til  at 
redde  Landet  eller  til  at  tilfredsstille  Kongens  og  de 
andre  Stænders  Fordringer. 

Modsætningen  mellem  Adelen  og  Kristian  IV,  der 
allerede  tidligere  var  traadt  stærkest  frem  i  de  Øjeblikke, 
hvor  Landets  Stilling  var  farligst,  vistnok  mere  som  Følge 
af  Tingenes  hele  Udvikling  end  paa  Grund  af  bestemte 
Planer  fra  Kongens  Side  om  Forøgelse  af  Kronens  Magt, 
viste  sig  under  disse  Omstændigheder  mest  levende  i 
hans  sidste  Krig  og  de  faa  Aar  af  hans  Regering,  der 
fulgte  derpaa.  Kristian  IV's  Stemning  imod  Adelen  var 
yderst  ophidset,  og  af  Rigsraadets  Holdning  kunde  paa 
den  anden  Side  en  kejserlig  Ambassadør  faa  det  Lid- 
tryk, at  det  mindre  syntes  at  frygte  Fjenden  end  sin 
egen  Konge  under  Vaaben**).    Men  Adelen  gik  sejrrig 


•)  Snhms  nye  Samlinger  I,  197—99.    Gjellerup,  anf.  St.  p.  29, 
♦*)  Fryxell,  Beråttelser  ur  Svenska  historien  VII,  247. 

ud  af  Kampen  med  den  aldrende  Konge,  hvis  sidste 
Forsøg  paa  at  udvide  sin  Magt  maatte  opgives,  vel 
navnlig  paa  Grund  af  hans  egen  Mangel  paa  Kraft  og 
paa  Evne  til  ret  at  benytte  Omstændighederne,  maaske 
ogsaa  fordi  den  politiske  Stilling  i  Evropa  i  disse  Aar 
—  under  et  af  de  Bølgeslag,  som  ofte  for  en  Stund 
synes  at  afbryde  Forholdenes  Udvikling  — ,  ikke  var 
gunstig  for  Kongemagtens  Forøgelse.  Aarene  1647  og 
1648  vare  i  Danmark  som  en  svag  Efterklang  af  den 
begyndende  Frondekamp  i  Frankrig  og  Karl  I's  Fangen- 
skab i  England,  i  det  Hele  af  den  europæiske  Tilstand, 
om  hvilken  Madame  de  Motteville  skrev:  L'étoile  était 
alors  terrible  eontre  les  rois*).  Dyrt  maatte  Frederik  III 
ved  sin  Haandfæstning  betale  sit  Kongevalg. 

Men  alligevel  var  den  Fordel,  Adelen  havde  vundet, 
kun  kortvarig.  Afgørende  Forhold  fremskyndede  dog 
dens  Fald.  Dens  indre  Styrke  formindskedes  stadigt. 
Brudet  mellem  Korfits  Ulfeldt  og  de  øvrige  Raader 
varslede  ilde.  Tyske  Raadgivere  omgave  Kongen.  Rigs- 
dagene bleve  hyppigere  og  gave  de  lavere  Stænder  Lej- 
lighed til  at  komme  til  Orde.  Men  fremfor  alt  blev  det 
af  Vigtighed,  at  Frederik  III  og  hans  Hof  langt  mere 
systematisk  end  Kristian  IV  stilede  pjaa  Kongemagtens 
Udvidelse,  vistnok  snart  fortrolige  med  Tanken  om  en 
fuldstændig  Forandring  af  Forfatningen.  Det  er  ikke 
her  Stedet  til  nærmere  at  undersøge,  hvorledes  disse 
Planer  udviklede  sig.  Det  maa  være  nok  at  erindre  om, 
at  det  saakaldte  Svigersønnepartis  Fald  i  Aaret  1651  i 
Virkeligheden  betød,  at  Kongen  havde  faat  mere  Luft, 
som  den  svenske  Resident  kaldte  det,  at  det  aabenlyst 
udtaltes  ved  Hoffet,  at  Haandfæstninger  strede  imod  den 
Kongerne  tilkommende  Myndighed**),  og  at  en  af  Rigs- 


*)  Mémoires.    Paris  1855.    II,  104. 

*♦)  Otte  Krags   Kommentarer  til   Frederik  III's  Haandfæstning. 
\  Ny  kgl.  Samling  Fol.  634  c.  Kongl.  Bibi. 

raademe,  Oluf  Parsberg  1654  i  et  Brev  til  Korfits  Ulfeldt 
ytrede  om  Kongens  Raadgivere:  De  holde  Kongen  saa 
yarm,  at  snart  ikke  en  ærlig  Mand  kan  faa  ham  i 
Tale,  medmindre,  en  af  dem  er  tilstede;  paa  den  Maade 
kan  jo  Sandheden  aldrig  komme  for  Dagen;  men  de, 
som  have  Magten,  regere,  som  de  ville.  Gud  raade  udi 
Længden,  hvorledes  det  skal  gaa;  den,  som  nu  ikke  vil 
give  mere  bort,  end  han  selv  har,  kaldes  iblandt  Hoben 
et  ondt  og  arrigt  Menneske  "O* 

Saaledes  var  det  til  Adelens  store  Sorg  klart  nok, 
at  Haandfæstningens   strenge   BestemmelBer   og   særligt 
de,  der  skulde  forebygge,  at  Fremmede  og  Uadelige  om- 
gave Kongen,  kunnet  Øjeblik  havde  havt  noget  Resultat, 
men  hurtigt  derpaa  havde  vist  sig  frugtesløse.    Da  kom 
endeligt   den   svenske   Krig    1657,    fremkaldt   baade   af 
Frederik  III  og  af  enkelte  Adeliges  opblussende  patri- 
otiske Følelse  og  Had  til  Naboriget,  men  ogsaa  frygtet 
af  en  anden  Del  af  Adelen,  som  egnet  til  at  gøre  Kongen 
enevældig.     Det  maa  fastholdes,   at   under  denne  Krig 
viste  ikke  faa  af  Adelen  virkeligt  en  ædel  Holdning  saa- 
vel  ved  Opofrelser  af  Penge  som  ved  Tapperhed  i  Kampen; 
men  disse  Bedrifter  kom  for  silde,   de  virkede  kun  iso- 
lerede og  forhindrede  ikke,  at  Folkestemningen  dvælede 
mere  ved  de   udygtige  og  upatriotiske  Gerninger.     En 
stærk,  uhyggelig  Gæring  bredte   sig  rundt  om  i  Provin- 
serne, og  paa  Gaderne  i  København  fandtes  opslaaet  en 
Paskvil,   hvori   Rigsraademe   kaldtes    „hjærneløse,   ære- 
forglemmende,   letfærdige,   menederiske    Rigstyve,   Rigs- 
forrædere,    Rigsødelæggere"  **).      Og    da   Katastrofen  i 
Krigen  endeligt  kom,  da  blev  det  Københavns  Borgere, 
der  reddede  Landet,  medens  det  var  Rigsraadet,  der  fik 
Skyld  for  alle  Ulykkerne.     Under  alt  dette  forarmedes 
Adelen,  ligesom  forøvrigt  alle  Landets  Indbyggere,  som 


*)  Brev  af  30te  Maj  1654.    Geh.  Ark. 
*♦)  De  la  Gardiska  Archivet  X,  76—77. 

ingensinde  tidligere,  Regeringsmaskineriet  yiste  sig  i  den 
Grad  forfejlet,  at  Rigsraadet  selv  indgik  med  Forslag  til 
Kongen  om  Indførelsen  af  en  kollegial  Forfatning,  ja 
endog  tilraadede,  at  lade  hver  Stand  i  hver  Provins  have 
en  Deputeret  hos  Raadet  for  at  kunne  varetage  dens 
Tarv*),  Frederik  III's  fremmede  Raadgivere  fremkaldte 
Kristen  Skeels  og  Gunde  Rosenkrandses  Klagesuk""*),  og 
Kongens  Planer  om  Enevælde  modnedes***).  Støttet  til 
de  lavere  Stænders  Misstemning,  til  Hæren,  til  Hoffet 
og  til  enkelte  fremragende  Mænd  af  selve  Adelens  Midte, 
sammenkaldte  han  nu  endeligt,  *  som  bekendt,  en  Rigsdag 
til  et  Møde  i  København  i  September  1660. 

n. 

Det  vil  af  det  Foregaaende  kunne  forstaaes,  hvilke 
Betingelser  der  var  tilstede  for  Frederik  HI  til  at 
gennemføre  en  Statsforandring  af  en  saa  gennemgribende 
Karakter  som  den,  der  foregik  1660.  Men  det  maa  paa 
den  anden  Side  heller  ikke  glemmes,  hvilken  Modstand 
han  havde  at  bekæmpe.  Lovens  Ret  og  Aarhundreders 
Tradition  var  den  danske  Adelsstands  Styrke  i  dens 
poHtiske  Dødsstund.  Til  at  overvinde  denne  Skrairke 
var  det  ikke  nok  for  Kongen,  at  Uenighed  og  Splid 
fandtes  indenfor  Adelens  Lejr,  ikke  nok,  at  adskillige 
Hofadelige  sympatiserede  med  ham  eller  villigt  overgave 
sig  ved  første  Stormløb,  ikke  nok  at  andre  ønskede  at 
sætte  Foden  paa  deres  Standsfællers  Nakke,  heller  ikke 
at  Forbindelsen  mellem  de  Adelige,  der  havde  givet  Møde 
i  København,  og  dem,  der  holdt  sig  tilbage  paa  deres 
Gaarde,  næppe  var  synderligt  stor.  Nej,  det  maatte  være 
ved  Overrumpling,  ved  Trusel   om  Anvendelse  af  Magt, 


*)  Bigsraadets  Indlæg  til  Frederik  IH  af  5te  April  1658.    Gh.  Ark. 
**)  Suhms  nye  Samlinger  I,  2d9  ff.   Maanedsskrifbet  Orion  II,  83, 90. 
***)  Geijentanun  (Svidelius),    Om  orsakema   till   Carl  X  Gustafs 
anfall  på  Danmark  i  August  1658  p.  16. 

kort  sagt  ved  revolutionære  Foretagender,  at  Omvælt- 
ningen skulde  udføres.  Frederik  III  gøs  ikke  tilbage 
derfor.  Da  han  den  26de  September,  medens  Partierne 
tørnede  sammen  i  Skatte-  og  Lensspørgsmaalene ,  for 
første  Gang  traf  Aftale  med  Hans  Svane  og  Hans  NansBn 
om  Arveregeringens  Indførelse,  tilføjede  han:  I  maa  se 
til,  at  hvad  der  skal  gøres,  det  bliver  gjort  snart;  thi 
Ophold  bliver  skadeligt;  dersom  de  andre  vinde  Tiden, 
kunne  de  maaske  vinde  mere.  Dagen  efter  fik  alle  Offi- 
cierer  fra  Majorer  af  og  nedad  Ordre  til  at  forlade 
København  og  begive  sig  til  deres  Regimenter*).  Den 
8de  Oktober  vedtoge  Gejstlighed  og  Borgerstand  at  over- 
drage Kongen  Arveregeringen,  den  10de  modtog  Kongen 
dem  paa  Slottet,  den  Ilte  proklameredes  Belejringstilstand 
i  København,  Portene  lukkedes,  Borgerskabet  skulde 
holde  sig  rede,  naar  Stormklokken  lød.  De  militære 
Myndigheder  rundt  om  fik  Ordre  til  at  holde  Fæstningerne 
„Kongen  og  det  kongelige  Hus  til  Haande"  og  ordne 
Militien  til  at  dæmpe  indvortes  Uro  og  udvortes  Over- 
fald. Samme  Dag  underrettede  Kongen  Raadet  om,  at 
„han  vilde  være  undskyldt,  om  der  kom  noget  efter**. 
Da  gik  der,  som  en  af  Borgerstandens  Deputerede  be- 
mærkede i  sin  Dagbog,  Banghed  og  Rædsel  an  for  somme ; 
de  Adelige  saa'  med  Mistillid  til  hverandre  og  vidste 
ikke,  hvem  der  viar  Ven.  og  hvem  der  var  Fjende;  nød- 
tvungent gik  de  ind  paa  Arveregeringens  og  Haandfæst- 
ningens  Ophævelse**). 

Slaget  var  tabt.  Hvad  Aarhundreder  havde  skabt, 
var  omstyrtet.  Et  Aristokrati,  med  politiske  Rettigheder 
saa  godt  som  det  rigest  udstyrede  i  Europa,  var  rystet 
i  sin  Grund.     Hvilke   end  de  af  Kongen  tilsagte  Privi- 

*)  Historisk  Kalender  II,  418.     Baden,  Danmarks  Historie  IV, 
471—72. 
**)  Nordisk  Universitets  Tidsskrift  HI,  1;  135.    Baden,  an£  St.  IV, 
b02 — 503.    Vaupell,  Den  danske  Hærs  Historie  p.  48.    Danske 
Samlinger  2.  R.  E,  93.    Riegels,  Kristian  V's  Historie  p.  44. 

legier,  hvilken  end  den  nye  Forfatning  maatte  blive,  tre 
Ting  stode  fast,  afgørende  for  Adelens  Stilling,  afgørende 
for  dens  Stemning.  Den  hav.de  mistet  sin  Stilling  som 
Kongens  Vælgere,  dens  Rettigheder  vare  lagte  i  Kongens 
Haand,  og  det  ved  Haandfæstningen  bestemte  kontrakts- 
mæssige  Forhold  mellem  den  og  Kongen  var  ophørt. 
Naar  Forandringens  Natur  var  en  saadan,  kunde  mange 
Spaltninger  og  mange  Modsætninger  mødes  i  den  største 
Harme.  Landjunkeren  saa'  med  Skræk  hen  til  Sand- 
synligheden af  Skattefrihedens  Tab,  til  Muligheden  af 
Formindskelsen  af  Afstanden  mellem  sig  og  de  ufrie 
Bønder.  Den  praktiske  Politiker  saa'  fastslaaet,  hvad 
længe  havde  truet,  de  Fremmedes  og  Borgerliges  over- 
vejende Magt  i  Statsstyreisen,  og  endeligt  kunde  den 
teoretisk  dannede  Aristokrat  med  Sor^  dvæle  ved,  hvor- 
ledes hele  den  Opfattelse  af  Samfundslivet,  som  han 
havde  delt,  med  ét  var  kastet  til  Jorden.  For  ham  stode 
hans  Rettigheder  ikke  som  erhvervede,  men  som  med- 
fødte; Privilegierne  hvilede  ikke  paa  et  af  Hensynet  til 
Samfundet  indrettet  Forhold,  der  kunde  forandres,  naar 
dettes  Tarv  krævede  det,  men  de  vare  en  naturlig  Ret, 
medens  dog  Adelens  særlige  Stilling  tillige  var  uad- 
skillelig fra  Samfundets  Vel.  Og  hvad  angik  Forholdet 
mellem  Individet  og  Staten,  der  nu  blev  lig  Kongen, 
hvor  stor  var  da  ikke  der  Forskellen  imellem  den  ari- 
stokratiske Opfattelse  af  den  gensidige  Forpligtelse  og 
den  absolutistiske  af  den  ubetingede  Underkastelse!  Det 
var  altsaa  Rettigheder,  der  vare  truede  eller  allerede 
ophævede.  Samfundsstilling,  der  var  rokket.  Principer, 
der  vare  kuldkastede.  Og  nu  Maaden,  hvorpaa  dette 
var  sket.  I  Formen  var  det  ved  frivillig  Overenskomst, 
men  i  Virkeligheden  ved  Magt.  Selv  om  Enevældens 
Indførelse  i  absolut  Forstand  maaske  har  baaret  Legi- 
timitetens  højere  Stempel  som  et  nødvendigt  Led  i  Dan- 
marks historiske  Udvikling,  saa  var  det  dog  i  de  ydre 
Begivenheders  Række  Magten,  der  havde  skabt  Ret. 

Hvad  der  var  begyndt  som  et  Magtspørgsmaal,  ved- 
blev foreløbigt  at  være  det.  Følgen  blev,  at  Karakter- 
trækket for  Stemningen  hos  den  største  Del  af  Adelen 
blev  aftvungen  Føjelighed  med  Haab  om  Tilbagevenden 
til  den  gamle  Tingenes  Tilstand,-  med  Lyst  til  at  virke 
derfor,  naar  Lejlighed  gaves.  Da  Portene  bleve  lakkede 
i  København  den  Ilte  Oktober,  skal  Niels  Trolle,  Norges 
Statholder,  have  udbrudt:  Er  det  saaledes  ment,  at  vi 
paa  denne  Maade  skulle  miste  vor  Frihed?  I  de  følgende 
Dage  brusede  Ophidselsen  endnu  stærkere.  Niels  Trolle, 
Otte  og  Erik  Krag  lode  sig  forlyde  med,  at  de  hellere 
vilde  miste  Hovedet  end  føje  sig  i  Ydmygelsen*).  Som 
Fører  for  de  Misfornøjede  stod  nærmest  Otte  Krag; 
retskyndig,  modig,  begavet  med  en  levende  Patriotisme, 
overbevist  om  sin  Ret,  traadte  han  ofte  ubesindigt  op 
mod  sine  Modstandere.  Traditionen  vil,  at  det  var  ham, 
der  bortskaffede  det  ene  af  Originaleksemplareme  af 
Haandfæstningen  for  at  gemme  det  til  bedre  Tider.  En 
Samtidig  beretter:  „Da  den  Forandring  med  Arverege- 
ringen faldt  paa,  bleve  Otte  Krag  og  hans  Hus  ganske 
forandrede.  Folkene  afskedigede,  og  han  bad  mig  have 
Taalmodighed;  thi  dette  kunde  ikke  staa  længe"**). 
Hvad  han  her  ytrede,  var  ikke  forskelligt  fra  de  Ud- 
talelser, der  faldt  fra  andre  Adelige,  naar  de  dristede 
sig  til  at  sige  deres  Mening.  Og  rundt  omkring  paa 
Herregaardene  ramte  Efterretningerne  fra  København  som 
en  dyb  Sorg.  Fyenske  Sagn  fortælle  om,  at  Markus 
Pallesen  Rodsten  til  Lundsgaard  i  Hidsighed  udbrød: 
Det  skal  aldrig  ske,  ja  tilskrive  endog  „Kongen  i  Fyen", 
Hr.  Jørgen  Brahe  til  Hvedholms  Død  til  Indtrykket  af 
Revolutionen  ***) . 

*)  Becker,    Samlinger  til  Frederik   m's  Historie   I,   204,   206. 

Danske  Samlinger  2,  R.  II,  110. 
**)  Iris  og  Hebe.   1806.  IH,  33.    Burmann-Becker,  Johan  Monrads 

og  Rasmtis  Æreboes  Autobiografier  p.  28 — 29. 
**♦) Becker  I,  211.    Boesen,   Beskrivelse  over  Lundsgaard  p.  62. 

Baden,  anf.  St.  IV,  559—60. 

Dog  var  denne  yderliggaaende  Stemning  ikke  ene* 
raadig,  sely  indenfor  den  mod  Traditionen  trofasteste 
Kærne  af  Adelen.  Gnnde  Rosenkrands  staar  som  Re- 
præsentant for  dem,  der  hårde  forudset  Ulykkerne  og 
taget  Ordet  for  Rrformer  og  Forandringer  i  Forfatningen ; 
men  hvad  der  nu  var  sket,  stemmede  dog  kun  slet  med 
hans  Ønsker;  det  sønderbrød  den  rolige  Udvikling,  han 
havde  arbejdet  paa  og  truede  den  gamle  danske  Adels 
Tilværelse,  for  hvilken  han  følte  saa  varmt.  Dog  bøjede 
han  sig  i  hvert  Tilfælde  foreløbigt  for  det;  sin  Opfattelse 
udtrykte  han  i  følgende,  halvt  fatalistiske  Ord:  Er  Souve- 
ræniteteh  et  Menneskepaafund,  vil  den  falde  bort  af  sig 
seh;  er  den  derimod  et  Værk  af  Gud,  er  det  jo  forgæves 
at  sætte  sig  op  derimod"^).  Det  var  Sorgens,  men  ogsaa 
Resignationens  og  Svaghedens  Opfattelse.  Noget  for- 
skellig fra  Gunde  Rosenkrandses  Standpunkt  var  den 
næsten  70aarige  Jørgen  Sefeldts.  Af  hans  Udtalelser  i 
en  af  ham  i  Aaret  1661  afgiven  Betænkning  om  nogle 
Punkter  angaaende  Retsvæsen  og  Adelsprivilegier  frem^ 
gaar  det,  hvorledes  det,  som  i  dette  Øjeblik  stærkest 
havde  betaget  ham,  var  Følelsen  af  Adelens  egen  Brøde 
som  Aarsag  til  dens  Fald.  Han  skildrer  med  Sorg 
Adelens  Opdragelse  til  Ørkesløshed  og  Overdaadighed, 
fremhæver  Følgerne  deraf  for  dens  økonomiske  og  sociale 
Stilling  og  tilraader  Udslettelsen  af  Kasteforskellen,  Op- 
høret af  Adskillelsen  mellem  Stænderne  saavel  i  Blod 
som  i  Gods  som  den  eneste  Redning  for  Standen**). 
Umiddelbare  Udtalelser  om  selve  Forfatningen  kendes 
ikke  af  ham,  men  da  han  i  November  1660  blev  udnævnt 
til  Rigskantsler,  synes  det  som  om  Regeringen  har  følt 
sig  sikker  paa,  at  hans  Sorg  over  Tilstanden  ikke  betød 
Opposition. 


*)  Orion  II,  81—108.    Nyerup,  Efterretninger  om  Kong  Frederik 

den  Tre^e  p.  865—56. 
♦*)  Kyt  bistorisk  Tidsskrift  VI,  208—14. 

Vidt  forskellig  saavel  fra  den  egentlige  Opposition 
som  fra  Gunde  Rosenkrands  og  Jørgen  Sefeldt  stod 
imidlertid  den  Kreds  af  Adelsmænd,  der  allerede  inden 
Statsomvæltningen  havde  sluttet  sig  til  Kongen,  der  paa 
Rigsdagen  havde  været  et  saa  væsenligt  Moment  til  at 
sønderbryde  deres  Standsfællers  Modstand,  og  som  nu 
kunde  betragte  sig  som  Sejrherrer.  Den  talrigste,  omend 
mindst  iøjnefaldende  Del  af*  dem  har  vistnok  bestaaet  af 
de  ikke  faa  Adelige,  der  ifølge  deres  Stilling  havde 
samlet  deres  Interesser  om  Hoflivet*).  Adskillige  iblandt 
dem  vare  naturaliserede  Fremmede,  Kongens  Indflydelse 
kunde  let  gøre  sig  gældende,  og  den  tilvante' Under- 
danighed berøvede  dem  deres  Modstandsevne.  Men  forrest 
imellem  hele  det  adelige  Regeringsparti  stod  Hannibal 
Sehested.  Det  var  et  i  høj  Grad  mærkeligt  Fænomen, 
at  Adelsstandens  maaske  betydeligste  Talent  af  en  af 
de  ældste  dansk-slesvigske  Slægter  blev  et  af  de  vigtigste 
Redskaber  til  dens  Fald.  Hans  Holdning  maa  forklares 
ved  den  Spænding,  han  allerede  under  Kristian  IV  var 
traadt  i  tU  de  andre  Rigsraader;  han  havde  i  Modsætning 
til  disse,  som  Slange  siger,  „vidst  vel  at  skikke  sig  efter 
Herrens  Sind".  Da  han  senere  var  falden  som  et  Oflfer 
for  sin  egen  tvivlsomme  Optræden  i  Norge  og  for  Adelens 
og  Frederik  IH's  fælles  Had,  havde  han  maattet  forlade 
Danmark.  Men  han  havde  snart  i  Overensstemmelse 
med  sin  Fortid  sat  sit  Haab  om  Oprejsning  til  en  Ud- 
soning med  Kongen  og  havde  vendt  sine  Hævnplaner 
mod  sine  Standsfæller.  I  Aaret  1658  var  det  lykkedes 
ham  atter  at  komme  til  Hoffet,  og  omend  hans  Ophold 
hos  Karl  Gustav  under  den  anden  svenske  Krig  paany 
havde  gjort  ham  mistænkt,  havde  han  og  Kongen  dog 
genfundet  hinanden,  medens  derimod  hans  Families  For- 
bitrelse   imod   ham  var  stegen  til  det  højeste**).     Det 


*)  Holberg,  Danmarks  Historie  III,  319. 
♦*)  Danske  Magazin  3.  R.  I,  299. 

var  under  saadanne  Omstændigheder,  at  Kongen  skal 
hsLve  gjort  ham  først  af  alle  til  sin  Fortrolige  med  Hensyn 
til  den  forestaaende  Omvæltning,  og  at  han  den  21de  August 
1660  gav  ham  Løfte  om  en  aarlig  Pension  paa  6000  Rdlr. 
Under  selve  Rigsdagen  anvendte  han  den  Indflydelse, 
han  endnu  havde  tilbage  paa  enkelte  ham  mere  venlig- 
sindede Adelige,  og  viste  sig  ved  de  vigtigere  Optrin  ved 
Frederik  III's  Side*).  Med  den  af  Kongen  opnaaede 
Suverænitet  sympatiserede  han  vistnok  fuldtud,  ja  det 
synes  endog,  som  om  den  ydre  Politik,  han  fortrinsvis 
var  Talsmand  for,  nemlig  Tilslutningen  til  Frankrig,  for 
en  Del  har  været  fremkaldt  af  Ønsket  om  hos  dette  Rige 
med  dets  enevældige  Kongemagt  at  søge  en  Støtte  mod 
mulige  Intriger  fra  Sverigs,  Hollands  eller  Kejserens  Side 
blandt  den  ny  Tilstands  hjemlige  Modstandere**).  Det 
saa'  ogsaa  ud  til,  at  han  skulde  blive  en  af  de  vigtigste 
Mænd  til  at  føre  den  ny  Regeringsform  ud  i  Livet.  Han 
udnævntes  til  Rigs&katmester  og  blev  Medlem  af  Stats- 
kollegiet  og  Højesteret,  hyppige  Ambassader  betroedes 
ham.  Og  dog,  en  underlig  Nemesis  hvilede  over  ham, 
Tiden  var  ikke  gunstig  for,  at  en  dansk  Adelsmand 
skulde  blive  den  mægtigste  Mand  i  Riget.  Han,  der  var 
hadet  af  den  faldne  Adel,  kunde  selv  indenfor  Regeringens 
Kreds,  ikke  finde  nogen  fast  Fod  at  staa  paa.  Stolt  og 
bydende,  som  han  var,  taalte  han  ingen  Medbejler;  han 
blev  Uvenner  med  sine  Omgivelser,  og  især  var  Kristoffer 
Gabel,  der  langt  mere  end  han  selv  var  en  Mand  for 
den  ny  Tingenes  Tilstand,  ham  en  sejrrig  Rival  i  Striden 
om  Kongens  Gunst.  Og  naar  han,  der  kendte  Adelens 
sande  Svaghed,  ikke  øjnede  Oprør  og  Borgerkrig  i  hvert 
et  Spor   af  Misfornøjelse   og   derfor  virkede  for  Land- 


*)  Nordisk  Universitets  Tidsskrift  HI,   1 ;  78—79.    Nyerup,  anf. 

St.  p.  294.    Suhms  nye  Samlinger  I,  231.    III,  6—6. 
*♦)  Frederik  Gabels  Indlæg  til  Kristian  V  af  2.  Septbr,  1689  om 

Suverænitetens  Indførelse.    6h.  Ark. 

magtens  Eeduktion,  ja  ikke  tog  i  Betænkning  at  minde 
om,  at  de,  der  indjoge  Kongen  Frygt,  mere  søgte  deres 
egen  end  Kongens  og  Rigets  Fordel,  —  da  synes  der  at 
have  rejst  sig  Stemmer,  der  hviskede  Mistanke  i  Frederik 
III's  Øre  om,  at  han  i  Hjærtet  ej  havde  glemt  de  op- 
hævede Privilegier*).  Saaledes  blev  hans  Indflydelse 
ringere  end  forventet,  vistnok  ogsaa  ringere  end  det  var 
heldigt  for  Landet. 

En  roligere  Stilling  indtog  vistnok  Henrik  Bjelke. 
Det  var  ham,  der  den  Ilte  Oktober  havde  bragt  Kongen 
Underretning  om  Adelens  Hensigt  at  sprænge  Rigsdagen, 
og  det  var  ham,  der  i  det  efter  Arveregeringens  Over- 
dragelse nedsatte  Udvalg  først  havde  tiltraadt  Biskop 
Svanes  Forslag  om  at  overdrage  Kongen  Ret  til  selv  at 
ordne  Regeringen  med  de  i  ren  enevældig  Aand  klingende 
Ord,  at  dersom  der  kom  Mistro  mellem  Konge  og  Under- 
saatter,  kom  der  og  Frygt,  og  hvor  der  var  Frygt,  var 
der  og  Had  og  Avind**).  Det  var  næppe  personlige 
Interesser  eller  Sympatier  og  Antipatier,  der  bestemte 
ham  til  Frafald  fra  sine  Standsfæller ;  sandsynligere  er 
det,  at  militære  Forestillinger  om  Lydighed  vare  blevne 
de  overvejende  hos  ham,  der  mest  havde  færdedes  i  Krig 
i  Indland  og  Udland,  og  som,  hans  Hæderlighed  ufortalt, 
næppe  besad  nogen  fremragende  Begavelse  eller  betydelig 
Karakterfasthed.  Han  fulgte  Ove  Gjedde  som  Rigsadmiral 
og  vedblev  i  Reglen  at  være  nøje  knyttet  til  Kongen. 
Paa  en  lignende  Maade  har  vistnok  den  anden  af  Admi- 
ralerne, den  senere  saa  berømte  Niels  Juel  af  Stjærne- 
juelemes  Slægt  stillet  sig.  Det  taler  stærkt  for  Frederik 
III's  Tillid  til  ham,  at  han  beholdt  den  betroede  Post 
som  Chef  for  Holmen,  i  hvilken  Egenskab  han  netop 
skulde  vaage  over  Havnens  Sikkerhed  i  Tilfælde  af 
Oprørsforsøg. 

*)  Ny  danske  Magazin  IV,  279  ff. 

**)  Spittler,  Geschichte  der  dånischen  Revolution  p.  127.    Suhms 
nye  Samlinger  I,  248. 

Næppe  var  nu  Statsforandringeii  fuldført,  førend  An- 
tallet af  de  Mænd,  der  sluttede  sig  til  Kongen  og  satte 
sig  ud  over  den  Ydmygelse,  der  var  tilføjet  dem  og  deres 
Stand,  paa  en  for  dennes  Genoprejsning  højst  ildevars- 
lende Maade  betydeligt  forøgedes.  Hengivenhed  for 
Kongen,  Følelse  af  en  Forandrings  Nødvendighed,  endnu 
mere  Haab  om  Hofgunst,  Lyst  til  at  glimre.  Indtryk  fra 
fremmede  Lande,  Underkastelse  under  det  Bestaaende 
og  utallige  andre  Bevæggrunde  frembragte  meget  hurtigt 
en  yderligere  Spaltning  indenfor  Adelens  Rækker,  saa- 
meget  mere  som  næsten  ingen  af  disse  Aarsager  vare 
nye,  men  saa  godt  som  alle  i  længere  Tid  havde  virket 
i  Stilhed  og  forberedt  Adelens  Fald.  Om  Nogle  galdt 
det  nu  vistnok,  at  de  jævnt  og  uden  bratte  Overgange 
giede  over  i  den  ny  Strøm,  saaledes  rimeligvis  Ove  og 
Jørgen  Bjelke,  Jens  Juel,  en  Broder  til  Admiralen,  der 
blev  udset  til  Gesandt  i  Sverig  og  senere  indlagde  sig 
saa  store  Fortjenester  af  Landet,  og  Peder  Retz,  der 
skøndt  en  af  de  ariseteste  Rigsraader  ikke  havde  spillet 
nogen  fremragende  Rolle  paa  Rigsdagen  og  allerede  den 
26de  Oktober  blev  udnævnt  til  Kantsier  og  som  saadan 
modtog  en  Instruks,  hvori  det  hed,  at  han  skulde  „i 
Synderlighed  sine  Consilia  derhen  dirigere,  at  vor  og 
vore  Arvingers  Suverænitet  og  Arverettigheder  uforanderligt 
konserveres".  Et  bestemt  Omslag  er  det  derimod  muligt 
at  paavise  hos  Ove  Juel  af  Liliejuelernes  Slægt  og  hos 
Erik  Krag ;  begge  havde  under  Kampene  om  Privilegierne 
i  September  gjort  sig  bemærkede  ved  deres  skarpe  ari- 
stokratiske Ytringer;  om  Erik  Krag  havde  det  endog 
været  den  almindelige  Mening,  at  han  baade  vilde  miste 
sin  Stilling  som  Sekretær  i  Kanseliet  og  sit  Len.  Men 
det  varede  ikke  længe,  inden  begge  modtoge  Tillidsposter 
og  Embeder  og  øjensynligt  stærkt  stege  i  Kongens  Gunst, 
samtidigt  med  at  de  i  en  særegen  Grad  forsonede  sig 
med  den  ny  Tilstand.  Det  kan  bemærkes,  at  Erik  Krags 
%  for  Redelighed  ikke  var  stort;   han  havde  Ord  for 

Bestikkelighed,  overfor  sine  Fjender  var  han  haard  og 
stolt*).  Men  ved  Siden  af  de  nævnte  stod  en  hel  Række 
andre  Adelige.  Det  var  Mænd,  og  det  undertiden  de 
betydeligste,  af  de  første  Slægter,  af  Jueler,  Bjelker, 
Krager,  Friiser,  Parsberger,  Urner  og  Retzer,  som  havde 
ilet  med  at  knytte  sig  til  den  ny  Enevælde. 

Imidlertid  var  Organisationen  af  den  ny  Regerings- 
form paabegyndt.  At  den  maatte  blive  kollegial,  •  vare 
vel  Alle  enige  om.  Men  den  moderat-konstitutionelle 
Retning,  der  var  kommen  til  Orde  i  den,  endnu  medens 
Rigsdagen  var  samlet,  udstedte  Provisionalordonnants  af 
4de  November,  veg  snart  for  en  mere  konsekvent  absolu- 
tistisk. Følgen  blev,  at  den  Plads,  der  ved  den  endelige 
Ordning  af  Kollegierne  blev  forbeholdt  Rigsraademe  og 
den  gamle  danske  Adel,  blev  yderligt  forringet.  I  Februar 
1661  fandtes  i  Statskollegiet  af  elleTe  Medlemmer  kun 
tre  af  den  danske  Adel,  i  KrigskoUegiet  af  elleve  kun  to, 
i  Kanseliet  af  syv  kun  tre,  i  Skatkammeret  af  otte  kun 
fire**),  naturligvis  næsten  alle  Mænd,  der  havde  sluttet 
sig  til  Regeringen,  og  det  var  kun  en  ringe  Trøst,  at 
alle  de  gamle  Rigsraader  bleve  Medlemmer  af  Højesteret; 
thi  selve  den  Omstændighed,  at  denne  Rigets  højeste 
Domstol  ogsaa  optog  Borgerlige  var  en  Krænkelse  af  det 
gamle  Privilegium  om,  at  Adelige  i  Æres-  og  Livssager 
kun  kunde  dømmes  af  deres  Lige***).  Rigsraademe  til- 
sidesattes i  det  Hele;  den  sædvanlige  ny  Betegnelse  af 
dem  som  kongelige  Rigens  Raader  viste  hen  til  For- 
andringen fra  Rigets  Repræsentanter  til  kongelige  Em- 


*)  Becker  1,  206,  208.  H,  439.  Molbech,  Birkerods  Dagbøger 
p.  120.  Nielsen,  Skadst  Herred  p.  118 — 19.  Leonora  Kristinas 
„Jammersminde"  p.  17,  51. 
**)  Gehejmesrk.  Aarsberetninger  II,  164 — 65. 
***)I  en  Sag  mod  den  tyske  Eventyrer  Jørgen  Løvenklau  i  1661 
fordrede  Niels  Trolle,  at  Sagen,  der  var  ærerørig,  kun  skulde 
paadømmes  af  Adelige.  Kongebrev  til  Joach.  Gersdorf  af 
20.  Januar  1661.     Sjællandske  Tegneiser.    Gh.  Ark. 

bedsmænd,  samtidigt  med  at  deres  Adgangsret  til  Kongen 
indskrænkedes  som  Følge  af  de  nye  Hofskikke'*').  Embeds- 
afsættelser,  som  Niels  Trolles  i  Sommeren  1661  fra  Stat- 
holderskabet i  Norge,  hang  uden  Tvivl  sammen  med 
Kegeringens  Hensigt  at  skille  i^g  af  med  sine  Modstandere; 
men  især  var  den  Maade,  hvorpaa  Afskedigelserne  af 
Hærens  Officierer  foretoges,  en  Tom  i  Øjnene  paa  Adelen. 
Regeringen,  der  havde  udført  Revolutionen  i  Tillid  til 
den  væbnede  Styrke,  søgte  fremfor  alt  at  sikre  sig  dennes 
blivende  Troskab.  Følgen  blev,  at  det  ikke  fortrinsvis 
blev  de  Fremmede,  som  de  Indfødte  havde  haabet,  men 
især  danske  Adelige,  hvis  Tjeneste  man  nu  erklærede 
ikke  længere  at  behøve. 

Trods  den  Spaltning,  der  foregik  indenfor  Adelen, 
maatte  disse  Grundtræk  ved  Tilstanden,  Regeringens 
Bestræbelser  for  at  bryde  de  tidligere  Forhold,  tilside- 
sætte den  herskende  Samfundsklasse  og  tage  nye  Kræfter 
i  Brug,  vedligeholde  Misstemningen  hos  den  største  Del 
af  Standen.  Enhver  ny  Forordning,  enhver  Embeds- 
afskedigelse  var  som  et  Stik  i  Hjærtet  paa  Oppositionen. 
Med  en  Ængstelighed,  der  næppe  var  fri  for  at  være 
overdreven  og  i  hvert  Tilfælde  alt  andet  end  egnet  til 
at  berolige  Gemytterne,  vaagede  Regeringen  over  ethvert 
Skridt  fra  deres  Side,  som  nu  vare  blevne  dens  naturlige 
Modstandere.  Vel  var  Belejringstilstanden  i  København 
bleven  hævet  allerede  den  19de  Oktober,  men  den  Ilte 
November  blev  der  givet  Ordre  til  nøje  at  passe  paa  alle 
fremmede  Standspersoner  og  Officierer,  der  maatte  an- 
komme til  Hovedstaden;  ingen  Skibe  maatte  landsætte 
Passagerer  indenfor  Toldbodbommen,  og  nogle  Orlogs- 
skibe skulde  lægges  for  Havnen  til  dens  Beskyttelse**). 
Ved  Suverænitetsakten  af  10de  Januar  1661  maatte  Under- 
skriverne blandt  andet  forpligte  sig  til  ikke  at  deltage 


*)  Becker  I,  221,  431.    Gehejmeark.  Aarsberetn.  II,  125. 
**)  Fogtmann,  Reakriptsamling  I,  6 — 6. 

i  noget  Raad  eller  nogen  Forsamling,  der  var  rettet  imod 
Kongens  Rettigheder,  eller  indlade  sig  med  nogen  Ind- 
lænding  eller  Udlænding  imod  dem.  Regeringen  frygtede 
øjensynligt  en  ligefrem  oprørsk  Bevægelse  og  særligt 
Forbindelser  med  Naboen  hinsides  Sundet,  for  hvem 
Kongens  forøgede  Magt  naturligvis  maatte  rumme  en  stor 
Fare.  Spor  til,  at  den  sidste 'Frygt  ikke  var  ganske 
blottet  for  al  Grund,  vise  sig  ogsaa;  i  hvert  Tilfælde 
foreligger  der  en  samtidig  svensk  Beretning  om,  at  nogle 
fornemme  Medlemmer  af  den  danske  Adel  havde  ladet 
falde  Ytringer  om,  at  Danmark  ikke  længere  kunde  for- 
blive i  sin  nuværende  Tilstand,  men  at  man  burde  komme 
tilbage  til  en  Forbindelse  mellem  de  tre  nordiske  Riger 
med  Kalmarunionen  som  Grundlag*).  Men  omend  den 
svenske  Regering  heller  ikke  var  utilbøjelig  til  at  ville 
forøge  Tvisten  mellem  Konge  og  Stænder,  saa  skete  der 
dog  intet  alvorligt  fra  nogen  af  Siderne.  Frederik  III 
kunde  se  den  første  Tid  skride  hen,  *  uden  at  Hans  nys- 
erhvervede  Rettigheder  truedes. 

Dog  var  Gæringaperioden  ikke  gaaet  hen,  uden  paa 
ét  Punkt  at  efterlade   blivende  Følger.     Det  var  i  Hen- 
seende til   de   skaanske  Adeliges   Stilling.     Skaanes  Ad- 
skillelse fra  Danmark  havde  berørt  Adelen  i  høj   Grad 
smerteligt,  ikke  alene  af  patriotiske  Grunde,   men  ogsaa 
fordi  en  ikke  ringe  Del   ejede  Godser  baade  paa  denne 
og  paa  hin  Side  af  Sundet.    Man  maatte  altsaa  enten 
aflægge  Ed  til  begge  Fyrsterne,    hvilket  kunde  føre   til 
mange  Kollisioner,  eller  sælge  sine  Godser  paa  det  ene 
af  Stederne.     Modsatte  Følelser  gjorde  sig  gældende,  og 
Følgen  var  bleven  Vaklen   og  Forskel  i  Opfattelsen  hos 
[elte.    Nogle  havde  afslaaet  at  aflægge  Ed  til  den 
e  Regering,  andre  havde  begæret  Opsættelse  der- 
atter   andre    havde    afiagt   den,    maaske    tildels    i 
'ølelse  af  en  forestaaende  Brydning  med  den  danske 

IsBon,  Sverige  under  Phalzkonimgame  II,  192—88. 

Konge*).  Nu  var  dette  Brud  sket,  og  Virkningerne  deraf 
udebleve  ikke.  Det  Eksempel,  som  i  de  første  Aar  af 
Frederik  III's  Regering  var  givet  af  Eorfitz  Ulfeldt  og 
nogle  af  hans  Tilhængere  ved  at  emigrere  til  Sverig,  blev 
nu  efterfulgt  af  flere  af  de  Misfornøjede.  Adskillige,  som 
tidligere  havde  taget  det  i  Betænkning,  aflagde  nu  Eden 
til  den  svenske  Konge,  flere  Officierer,  som  vare  blevne 
afskedigede,  gik  i  dennes  Tjeneste.  Der  var  endog  et 
Éljeblik,  hvor  Hovedet  for  den  skaanske  Adel,  Iver  Krabbe, 
syntes  at  være  bestemt  paa  at  forlade  Danmark,  som 
den  svenske  Resident  bemærkede,  „af  Jalusi,  fordi 
Fremmede  og  især  Holstenerne  foretrækkes  de  Danske", 
noget  som  antoges  at  ville  blive  Signal  til  en  almindelig 
Udvandring  af  Skaaningeme.  Men  han  betænkte  sig,  og 
blev  endog  om  Efteraaret  1661  udnævnt  til  Statholder  i 
Norge,  og  som  det  gik  ham,  gik  dét  flere,  skøndt  den 
svenske  Regering  søgte  at  paavirke  Adelen  i  sin  ny  Provins 
til  Gunst  for  sig**).  Men  hvorledes  Stemningen  var 
overfor  hele  dette  Spørgsmaal,  fremgaar  bedst  af  den  til 
Ligprædikenen  over  Niels  Krabbe  til  Skellinge  føjede 
Levnetsbeskri^lse,  naar  det  i  den  hed,  at  han  blev  hos 
Kongen  af  Danmark,  „indtil  Regeringen  ved  Arvehyldingen 
forandredes",  men  da  forlod  Landet  og  gik  til  Skaane 
„for  sine  sær  og  synderlige  Aarsager,  som  alle  disse 
Eigers  og  Landes  fornemme  Patrioter  noksom  er  bevidst 
og  derfor  af  Alle  og  Enhver  til  hans  reputerlige  Efter- 
sagn  og  Amindelse  i  hans  Grav  videre  eftertænkes  og 
ihukommes,  end  her  fornødent  er  in  specie  at  erindre"  ***). 
Under  alt  dette  var  et  for  Adelens  hele  Stilling 
betydningsfuldt  Punkt,  nemlig  om  dens  nye  Privilegier, 
blevet  staaende  uafgjort.     Som  Svar  paa  det  Udkast  til 

*)  Samlingar  till  Skånes  historia  H,  90—92.    Cronholm,  Skånes 

historia  H,  29,  35,  47. 
*♦)  Becker  I,  212,  216,  218,  224r-26,  252,  260.    Cronholm  U,  198. 

Tham,  Svenska  riksdagar  I,  180. 
***)  Torkild  Tuesen,  Ligprædiken  over  Niels  Krabbe.    Kbh.  1665. 


104         3.  A.  Fridericia:  Den  genUe  daoske  Adels  Fald 

dem,  som  den  havde  overleveret  til  Kongen  samtidigt 
med  den  ophserede  Haandfæstning,  havde  deu  kun  faaet 
et  ganske  almindeligt  Tilsagn  om  deres  Forbedring,  (^ 
i  de  følgende  Maaneder  liørtes  intet  derom*).  Endeligt 
udstedtes  de  den  S4de  Juni  1661,  og  dermed  afsluttedes 
den  herskende  Usikkerhed.  Men  den  opnaaede  Forvisning 
hørte  ikke  til  de  glædelige.  Vel  vare  de  fleste  af  Adelens 
Rett^heder  som  Godsejere  opretholdte,  men  hvor  for- 
skeUigt  herfra  stod  det  sig  ikke  med  dens  politiske 
Rettigheder?  Om  Deltagelse  i  Statsstjrelse  og  Lov- 
givning herskede  den  dybeste  Taushed,  Adgangen  til 
Emheder  var  ikke  længere  given,  men  afhængig  af -Dyg- 
tighed. Dens  Stilling  som  fri  og  frels  Stand  var  ophørt, 
idet  den  havde  mistet  sin  ubetingede  Skattefrihed  for  de 
ordinære  Jordebogsafgifter  og  sin  Skattebevillingsret  for 
de  ekstraordinære  Afgifter.  Teoretisk  svarede  dette  til, 
at  Forpligtelsen  til  BoBtjeneste  paa  sin  Side  ophævedes, 
men  praktisk  var  Byttet  kun  slet.  Og  naar,  hvad  dens 
sociale  Stilling  angaar,  Adelens  Plads  i  Samfundet  som 
Éørste  Stand  anerkendtes,  omend  med  et  Forbehold  med 
Hensyn  til  den  Bangadel,  som  paatænktes  dannet,  saa 
formindskedes  Fordelen  herved  stærkt  ved  en  anden 
særdeles  vigtig  Omstændighed.  Intet  begrænsede  længere 
Kongens  Ret  saavel  til  at  adle,  hvem  han  vilde,  som  til 
at  meddele  fremmede  Adelige  Naturalisation.  Alt,  hvad 
Adelen  havde  kæmpet  for  i  denne  Henseende,  var  ende- 
ligt og  afgørende  tabt.  Det  var  et  Grundforhold  i  Adels- 
standens Liv,  der  herved  var  fastslaaet.  Kongerne  troede 
at  maatte  have  en  Adel.  Denne  Adel  behøvede  ikke  at 
være  den  gamle  danske. 

Den  10de  Juli  bleve  Privilegierne  i  en  højtidelig  For- 
samling af  Baad  og  Adel  paa  Københavns  Slot  overgivne 
Idste  Medlem  Jøi^en  Krnse.     Kansleren 


BBkrift  8.  R.  ID,  591.     Danske  Samlii^er  2.  B. 
jr  I,  au,  215. 

Peder  Retz  'mindede  om  Troskab  mod  Aryekongén,  en 
officiel  Taksigelsestale  holdtes  med  Ønske  om  Lykke  og 
Velsignelse  for  Kongen,  Pauker  og  Trompeter  lode  sig 
høre;  et  herligt  Gæstebud  endte  Dagen.  Men  hos  de 
fleste  yar  Glæden  kun  et  Skin;  Sorg  rugede  i  Gemytterne; 
med  Oluf  Parsbergs  Død  faa  Dage  efter  brast  det  sidste 
Haab  om  bedre  Privilegier.  Misfornøjelsen  lagde  sig 
for  Dagen  ved,  at  Adelen  ikke  vilde  tillade,  at  Privi- 
legierne maatte  trykkes.  Forholdene  havde  forandret 
sig  siden  Frederik  III's  første  Regeringsaar,  —  da  var 
det  Kongen,   der  ikke  ønskede  Haandfæstningen  trykt*). 

III. 

Næppe  var  Privilegiespørgsmaalet  afgjort,  førend 
andre  Begivenheder  bragte  nye  Momenter  ind  i  Forholdet 
mellem  Adel  og  Regering.  De  skreve  sig  fra  dennes 
tydelige  Bestræbelse  for  ved  en  kraftig  og  stræng  Op- 
træden mod  Enhver,  som  paa  nogen  Maade  kunde  siges 
at  overtræde  den  mod  Kongehuset  skyldige  Respekt,  at 
hævde  Kronens  Magt,  vise  Modstanderne  dens  Styrke, 
gøre  Indtrykket  af  en  ny  Tingenes '  Tilstand  og  tillige 
svække  Adelen  og  forøge  Kronens  Indtægter  ved  at 
ramme  nogle  af  de  rigeste  danske  Slægter. 

Kaj  Lykke  blev  det  første  Offer  for  disse  Bestræbelser. 
En  anset  Slægt  talte  ham  imellem  sine  Medlemmer;  vidt- 
strakte Jordegodsbesiddelser,  paa  over  5000  Tdr.  Hart- 
korn, vare  tilfaldne  ham  ved  Arv.  Let  og  udsvævende, 
men  ogsaa  indtagende  og  vindende,  omend  ikke  smuk, 
havde  han  tiltrukket  sig  en  vis  Opmærksomhed.  Ved 
at  hverve  et  Regiment  under  den  svenske  Krig  havde 
han  faaet  en  Fordring  paa  Kronen  paa  32000  Rdlr. 
Men  ved  Frederik  III's.  Hof  var  Stemningen  ham  næppe 


*)  Holberg  El,  346.    Becker  I,  255—56.    Danske  Magazin  3.  R. 
lY,  31. 

gunstig;  han,  der  i  sin  Tid  havde  været  nøje  knyttet  til 
Korfitz  Ulfeldts  Parti,  var  nu  en  ubelejlig  Kreditor*). 
Da  var  det,  at  et  for  fem  Aar  siden  skrevet  Brev,  hvori 
han  for  at  formaa  sin  tidligere  Frille  Sophie  Abelsdatter 
til  at  blive  i  sin  Tjeneste  havde  brugt  fornærmelige 
Ytringer  om  Dronning  Sophie  Amalie,  i  Sommeren  1661 
blev  spillet  i  Hænderne  paa  Hoffet,  rimeligvis  af  Sophie 
Abelsdatters  egen  Mand,  Ridefogden  Peter  Børting,  der 
følte  sig  krænket  af  Kaj  Lykke**).  Politiske  og  fiskale 
Hensyn,  Dronningens  lidenskabelige  Had  og  egennyttige 
Lykkeridderes  Eænker  forenede  sig  om  at  kaste  sig  over 
Byttet.  Uden  Modstand  overgav  Kaj  Lykke  sig  paa 
Naade  og  Unaade.  Han  lod  sig  formaa  til  i  en  Erklæring 
at  betegne  sin  Handling  som  Majestætsforbrydelse,  er- 
kendte, at  denne  Forbrydelse,  som  forøvrigt  Datidens 
danske  Lovgivning  slet  ikke  nærmere  havde  indladt  sig 
paa,  burde  medføre  Tab  af  Liv,  Ære  og  Gods,  men  an- 
raabte  Kongen  om  at  lade  sig  nøje  med  en  Del  af  hans 
Formue.  Frederik  III  gik  ind  derpaa,  men  denne  konge- 
lige Naade  var  ikke  til  Ære  for  Kronens  Bærer.  Den 
Overenskomst,  der  afsluttedes,  havde  ganske  Karakteren 
af  en  Handel.  Kaj  Lykke  købte  Pardon  ved  at  opgive 
sin  gamle  Fordring  og  ved  desuden  den  1ste  August  at 
udstede  en  Forskrivning  til  Kongen  paa  100000  Edlr. 
mod  Pant  i  to  af  sine  Godser,  Gisselfeld  og  Rantzau- 
holm.  Men  det  viste  sig  snart,  at  Sagen  ikke  var  afgjort 
hermed.  Tre  Uger  efter  flygtede  Kaj  Lykke,  uden  Tvivl 
som  Følge  af  en  paany  begyndt  Forfølgelse.  Om- 
stændighederne kendes  ikke  nærmere ;  maaske  har  Dron- 
ningens Had  ikke  følt  sig  tilfredsstillet  ved  de  af  Stats- 
kassen vundne  Fordele.    Man  havde  jo  hans  Erklæring 


*)  Rasmussen,    Gisselfeld  p.   94—96.      Historisk   Tidsskrift  HI, 

374—75,  886.    Hofmann,  Danske  Adelsmænd  H,  338. 
"**)  Rasmussen  Søkilde,   Kaj  Lykkes  Fald  p.  9,  16.     Med  denne 
Forf.*s  Fremstilling  af  Processen  kan  jeg  ikke  være  enig. 

om  hans  Brøde  og  om  den  Straf,  den  fortjente;  man 
lod,  som  om  den  sluttede  Overenskomst  savnede  al  Be- 
tydning. Den  2den  September  foretoges  Sagen  i  Højeste- 
ret; vistnok  støttet  til  fremmed  Ret,  særligt  vel  til  Romer- 
retten, som  det  ikke  var  første  Gang,  at  man  i  Spørgs- 
maal  om  Majestætsforbrydelser  lod  suplere  den  danske 
Lovgivning,  gik  Fiskalens  Fordring  ud  paa  Tab  af  Ære, 
Liv  og  Gods  med  Sønderbrydeise  af  hans  Vaaben  og 
anden  offentlig  Illustration  af  den  ham  overgaaede 
Skændsel*).  Forgæves  indlagde  hans  Hustru  en  Bøn  om 
Naade,  forgæves  paaberaabte  hun  sig  Forskrivningen  af 
1ste  August,  forgæves  forsøgte  Raaderne  at  bevæge  Kongen 
til  nogen  Moderation;  han  nægtede  at  modtage  dem. 
Kaj  Lykke  havde  jo  dømt  sig  selv.  Højesteret  fældede 
Dom  i  Overensstemmelse  med  Fiskalens  Fordring.  Men 
hvad  det  kom  fuldt  saa  meget  an  paa,  var  at  gøre  Ind- 
trykket rigtigt  gribende.  Nogle  Dage  efter  sønderbrød 
Skarpretteren  den  Dømtes  Vaaben;  en  Voksfigur,  udklædt 
som  Kaj  i  hans  sædvanlige  Dragt,  halshuggedes  paa 
Retterstedet  paa  Slotspladsen,  medens  400  Musketerer 
og  Pikenerer  samt  200  Ryttere  omgave  det.  Masser  af 
Mennesker  vare  Tilskuere,  i  Slottets  Vinduer  saaes  Kongen, 
Dronningen  og  hele  Hoffet.  Da  Eksekutionen  var  sket, 
kørtes  BiUedet  op  igennem  Gaderne  til  Galgen  paa 
Gammeltorv,  Hovedet  blev  naglet  fast  til  en  Pæl,  faa 
Dage  efter  blev  Kroppen  begravet  under  Galgen,  en 
Skamstøtte  med  en  Indskrift  blev  oprejst.  Men  Kongen 
glemte  heller  ikke  den  anden  Side  af  Sagen ;  med  største 
Hurtighed  beslaglagdes  Gods   og  Penge   rundt  om  paa 


*)  OriginaJbrevene  i  Gh.  Ark.  Rothe,  Berømte  danske  Mænds 
Eftermæle  II,  298,  303—6.  Danske  Magazin  V,  136.  Becker 
I,  257.  Under  Processen  søgte  man  paa  enhver  Maade  at 
komme  bort  fra  Forskrivningen  af  Iste  August.  Se  ogsaa  Konge- 
brev af  2.  Septbr.  til  Grev  Kristian  Rantzau.    SjælL  Tegneiser. 

alle  hans  Ejendomme.  Paa  denne  Maade  trøstede  man 
sig  over  ikke  at  kunne  faa  fat  paa  Forbryderen  selv*). 
Men  en  Ting  endnu  var  opnaaet,  den  enevældige 
Kongemagt  havde  vist  sig  i  sin  mest  truende  Skikkelse. 
I  Stævningen  havde  det  heddet:  Andre  til  Eksempel  og 
Afsky;  en  stor  Forfærdelse  greb  Gemytterne,  Rygter 
udspredtes  om,  at  andre  Processer  skulde  følge  efter. 
Adelen  saa'  deri  Planer  om  at  berøve  den  dens  Godser**). 
Og  virkeligt  varede  det  ikke  Aaret  ud,  inden  endnu  en 
Adelsmand,  og  det  endda  en  af  de  fornemste,  havde 
mistet  Størstedelen  af  sine  Ejendomme.  Det  var  Eorfitz 
Ulfeldt.  Under  de  store  Begivenheder  havde  han  og 
Leonora  Kristina  siddet  som  Fanger  paa  Hammershus, 
men  deres  Fremtidsskæbne  havde  været  en  stadig  Gen- 
stand for  Rygter  blandt  deres  Standsfæller,  for  Drøftelse 
af  Regeringen.  Planer  om  Dødsstraf  synes  endog  at 
have  været  under  Forhandling,  men  mildere  Tanker 
sejrede  dog  tilsidst.  Resultatet  blev,  at  der  efter  lang- 
varige Underhandlinger  paa  Hammershus  den  14de  Decbr. 
afnødtes  Ulfeldt  og  hans  Hustru  et  Revers,  hvorved  de 
afgave  Løfte  om  Troskab,  paatoge  sig  Forpligtelse  til  at 
tage  blivende  Ophold  i  Fyen,  frasagde  sig  Leonora  Kri- 
stinas Grevindetitel  og  afstode  alt  Jordegods  undtagen 
Leonora  Kristinas  Mødrenearv.  Under  Bevogtning  førtes 
de  derpaa  til  København,  hvor  de  maatte  aflægge  en 
Troskabsed  og  underskrive  endnu  en  Forpligtelse,  hvor- 
ved de  blandt  andet  bandt  sig  til  ikke  at  afholde  nogen 
aabenbar  eller  hemmelig  Forsamling.  Da  de  i  Juleugen 
1661  afrejste  til  EUensborg  i  Fyen,  havde  man  altsaa 
med    dem   fortsat  den  betraadte  Bane,    solgt  Tilgivelse 


*)  Rothe  II,  299—316.     Rasmussen,  Gisselfeld  p.  99.     Becker  I, 
258—60.    Først  efter  Sophie  Amalies  Død  kom  han  tilbajfe  til 
Danmark  1685.    Nielsen,  Skadst  Herred  p.  66—67. 
**)  Becker  I,  259,  264,  276. 

for  Gods  og  paa  enhver  tæxikelig  Maade  søgt  at  fore- 
bygge oprørske  Planer*). 

Regeringens  Optræden  var  under  disse  Forhold  ikke 
skikket  til  at  forsone  dens  Modstandere,  og  mange  andre 
Forhold  bidroge  desuden  til  at  holde  Misfornøjelsen  yed- 
Hge.  Tunge  Skatter  hyilede  paa  Jordegodset;  under 
Gabels  Auspicier  fortsattes  Afskedigelsen  af  danske  Offi- 
cierer;  i  Løbet  af  1662  foregik  Lenenes  Overgang  til 
Amter,  hvorved  Adelen  mindedes  om  dens  Afhængighed 
og  i  det  mindste  tildels  berøvedes  en  betydelig  Ladtægts- 
kilde.  Tilsidesættelsen  af  de  gamle  Rigsraader  vedblev 
og  viste  sig  navnlig  ved  Indførelsen  af  en  ny  Rangordning, 
hvor  Statholderen  i  København  Frederik  Ahlefeldt  og 
Eigsmarsken  Eørbitz  vare  satte  foran  de  gamle  Med- 
lemmer af  Raadet,  men  som  det  dog  lykkedes  disse  ved 
en  tydeligt  udtalt  Misfornøjelse  at  faa  noget  forandret**). 
Citadellet  i  København  rejste  sig  som  et  Bolværk  for 
Kongemagten;  en  af  Hoffets  nye  Ynglinge,  Ingeniøren 
Henrik  Ruse  havde  opført  det ;  med  Bitterhed  saa'  Adelen 
hen  til  den  ny  mod  den  selv  rettede  Fæstning.  En 
nhyggelig,  mistroisk  Stemning  hvilede  over  Alle,  Kongen 
frygtede  for  Uroligheder,  Adelen  for  Spioner.  Da  var 
det,  at  Regeringen  i  Foraaret  1663  modtog  Efterretninger, 
der  kunde  bringe  den  til  at  tro  paa  en  omfattende  og 
farlig  Sammensværgelse,  ledet  af  Kongens  gamle  Fjende, 
Korfitz  Ulfeldt. 

IV. 

En  Uge  efter  sin  Ankomst  til  EUensborg,  den  3die 
Januar  1662,  holdt  Korfitz  Ulfeldt  et  glimrende  Velkomst- 


*)Nyt  historisk  Tidsskrift  IV,  414—38.  Historisk  Tidsskrift 
4.  B,  n,  876—81.  Danske  Samlinger  2.  R.  I,  190—95.  Danske 
Magazin  4.  R.  IV,  257—73. 

**)  Becker  I,  278—79,  310.  Danske  Magazin  V,  32.  Fogtmann, 
Reskriptsamling  I,  109. 

gilde  for  en  stor  Del  af  Fyens  Adel,  selv  gamle  Uvenner 
vare  indbudne,  det  var  som  en  Forsoning  og  Indledning 
til  en  ny  Forstaaelse*).  Men  de  muntre  Dage  va?ede 
kun  kort.  Pengeforlegenheder,  Processer  og  Sygdom 
forbitrede  Humøret,  Skinsyge,  Had,  Hævnfølelse  blussede 
op  paany.  En  fortærende  Uro  bemægtigede  sig  Ulfeldts 
Sind,  Og  fra  hans  Omgivelser  slog  ingen  Stemning  i 
Møde,  der  kunde  berolige  hans  Lidenskaber.  Eundt  om 
rugede  Misfornøjelse  med  Regeringsforandringen  og  den 
politiske  Tilstand**).  Hvor  naturligt,  at  disse  Følelser 
fandt  Genklang  i  hans  egen  Sjæl.  *  Ingen  hadede  Magt- 
haverne som  han,  ingen  havde  som  han  gjort  sig  til  ét 
med  de  aristokratiske  Ideer,  der  nu  skulde  tilintetgøres. 
Da  var  det,  at  under  saadanne  Indtryk  Planer  og  For- 
haabninger  dukkede  op  i  hans  urolige  Sjæl,  Udsigten  til 
at  genvinde  et  forspildt  Liv  viste  sig  i  det  Fjerne;  men 
bort  maatte  han  først,  bort  fra  den  forhadte  danske 
Luft,  bort  fra  sine  mistænksomme  Fjender  for  i  Udlandet 
at  søge  Lægedom  for  sit  rystede  Helbred  og  —  ja  hvem 
kunde  vide  det  —  maaske  Lejlighed  til  at  vende  tilbage 
som  stor  og  mægtig. 

Han  satte  al  sin  levnede  Indflydelse  i  Bevægelse, 
og  virkeligt  lykkedes  det  ham  i  April  at  erholde  kongelig 
Tilladelse  til  en  Rejse  pa^  18  Maaneder  til  Badene. 
I  Midten  af  Juni  forlod  han  Danmark,  gik  over  Amster- 
dam til  Briigge  og  foretog  derfra  en  Udflugt  til  Paris, 
hvortil  Ludvig  XIV  paa  hans  egen  Foranledning  havde 
indbudt  ham;  han  benyttede  Lejligheden  til  at  søge  at 
lægge  sin  Fjende  Hannibal  Sehested,  der  var  dansk 
Ambassadør  i  Frankrig,  for  Had  og  forhandlede  forøvrigt 
med  den  franske  Konge  og  hans  Ministre  om  forskellige 
Handelsforhold.    Brevvekslingen  fortsattes  efter  hans  TU- 


*)  Molbech,  Birkerods  Dagbøger  p.  74 

**)  En  Anonyms  Biografi  af  Ulfeldt  i  Ny  kgl.  Saml.   4to.   2139  b. 
Pufendorf,  De  rebus  gestis  Friderici  Wilhelmi  p.  448. 

bagevenden  til  Briigge,  og  i  den  Uklarhed,  der  hviler 
over  den,  skimtes  det,  at  det  Hele  kun  var  en  Indledning 
til  noget  mere,  der  skulde  komme*).  Men  imidlertid  var 
hans  Skæbne  begyndt  at  fuldbyrdes.  I  November  dræbte 
hans  Søn  Kristian  for  at  hævne  sine  Forældre,  men 
sikkert  uden  deres  Vidende,  paa  Gaden  i  Briigge  deres 
tidligere  Fangevogter  paa  Hammershus,  General  Fuchs, 
en  Begivenhed,  der  satte  meget  ondt  Blod  ved  Hoffet  i 
København,  hvor  den  opfattedes  ikke  som  en  blot  Privat- 
hævn,  men  som  et  Udbrud  af  de  Danskes  Had  til  de 
herskende  Tyskere**).  I  Maj  skiltes  Leonora  Kristina 
fra  sin  Mand  for  at  foretage  sin  bekendte  Kejse  til 
England;  hun  skulde  aldrig  gense  ham  mere;  Katastrofen 
i  hans  Liv  var  nær. 

I  de  sidste  Dage  af  Marts  1663  havde  Frederik  IH 
nemlig  fra  Amtmand  Ditlev  Ahlefeldt  i  Flensborg  mod- 
taget en  Underretning,  der  gik  ud  paa,  at  Kurfyrst 
Frederik  Vilhelm  af  Brandenborg  havde  meddelt  ham, 
at  han  ønskede  at  betro  en  af  Kongen  af  Danmarks 
paaUdelige  Ministre  særdeles  vigtige  Ting.  Som  Følge 
deraf  sendtes  Ahlefeldt  i  April  til  Kurfyrsten  i  Kønigs^ 
berg,  og  den  Kundskab,  man  nu  efterhaanden  indhentede, 
var  i  det  væsenlige  af  følgende  Indhold: 

Da  den  brandenborgske  Kurprins's  Informator  Daniel 
Stephani  i  Juli  1662  opholdt  sig  i  Amsterdam,  havde 
han  der  truffet  Korfitz  Ulfeldt,  der  havde  ladet  sig  for- 
lyde med  at  have  meget  vigtige  Ting  at  meddele  Kur- 
fjTsten.  Dette  havde  Stephani  berettet  Baron  Otto  von 
Schwerin,  og  paa  dennes  gentagne  Opfordringer  havde 
Frederik  Vilhelm  sendt  Generalmajor  Alexander  von  Spån 
ta  Ulfeldt  i  Bnigge.     Til   denne   fortalte   da  Ulfeldt  i 

*)  Ho&tiann  H,  802.  Skandin.  Literatur  Selsk.  Skrifter  1806.  II, 
192—94.  Morelly,  Lettres  de  Louis  XIV  I,  140—43.  For- 
skellige Breve  i  Gh.  Ark. 

**)  Wolff,  Journal  for  Politik  1816.  H,  90—96.  Becker  I,  316. 
Danske  Samlinger  VI,  227—28,  282—33. 

Januar,  at  den  hele  Gejstlighed  og  Adel  og  en  stor  Del 
af  Almuen  i  Danmark  var  misfornøjet  med  den  nuværende 
Konge,  og  at  flere  Gejstlige  og  Adelige  havde  anmodet 
ham  om  at  hjælpe  dem  til  at  berøve  Frederik  III  Kronen; 
den  største  Del  af  Landet  var  da  beredt  til  Oprør  og 
til  at  vælge  en  anden  Konge.  Da  hans  Forsøg  paa  at 
berolige  dem  havde  været  frugtesløse,  havde  han  nu 
besluttet  at  henvende  sig  til  Kurfyrsten;  han  nærede 
Haab  om  at  kunne  lede  Foretagendet  saaledes,  at  denne 
blev  indkaldt  som  Konge  af  de  Danske;  forøvrigt'  vilde 
han  senere  aabenbare,  paa  hvilken  Maade  Planerne  skulde 
bringes  i  Udførelse,  og  hvilke  Betingelser  han  selv  vilde 
stille.  Paa  Ahlefeldts  Opfordring  sendte  Kurfyrsten  i 
Juli  atter  Spån  til  Ulfeldt,  der  denne  Gang  begyndte 
med  at  gøre  nogle  Vanskeligheder,  henviste  til,  at  han 
selv  var  bleven  gammel,  og  at  Sagen  havde  hvilet  saa 
længe,  at  nogle  i  Danmark  paa  Grund  af  Fattigdom 
havde  maattet  begive  sig  i  Kongens  Tjeneste,  og  andre 
i  Fortvivlelse  tænkte  paa  at  begynde  Oprør  under  en 
andens  Ledelse.  Endeligt  gik  han  dog  ind  paa  Sagen  og 
lovede  at  tage  den  saaledes  i  sin  Haand,  at  Kurfyrsten 
skulde  blive  indkaldt  som  Konge  mod  Forpligtelse  til  at 
regere  efter  den  tidligere  Forfatning.  Saasnart  det  rette 
Tidspunkt  var  kommet,  vilde  han  meddele  det  til  sine 
Venner,  som  da  skulde  begynde  Værket.  Han  udmalede 
derefter  vidtløftigt  Træk  af  den  herskende  Misfornøjelse : 
otte  af  de  fornemste  Adelsmænd  havde  saaledes  opfordret 
ham  til  at  komme  ind  i  Riget  og  overlægge  med  dem, 
hvorledes  man  skulde  afkaste  Aaget  for  ikke  helt  at 
blive  gjort  til  Slaver.  Dog  tilraadede  han  tilsidst  at 
opsætte  alle  Skridt  til  næste  Sommer  og  vilde  i  Mellem- 
tiden, da  der  ikke  kunde  forhandles  skriftligt  om  Sagen, 
komme  til  Kurfyrsten  i  Berlin*). 


!•)  Originalaktstykkeme   i  Gh.  Ark.      Paus,    Korfitz   Ulfeldt  II, 
221—48. 

Det  er  bekendt,  at  der  overfor  disse  Meddelelsers 
Anklage  staar  en  fast  og  vedholdende  Benægtelse  fra 
Ulfeldts  Side  af  deres  Paalidelighed,  og  at  der  heller 
ikke  i  andre,  samtidige,  hidtil  fremdragne  Kilder  findes 
noget  af  dem  uafhængigt  Støttepunkt  for  dem.  Men  det 
maa  paa  den  anden  Side  fremhæves,  at  Benægtelsen, 
naar  den  forlader  den  rene  Almindelighed,  snarere  synes 
ibt  gaa  udenom  Sagen  end  at  gaa  nøjere  ind  paa  den*), 
og  at  Saiidsynligheden  for  en  falsk  Paastand  dog,  alt 
taget  i  Betragtning,  med  mere  Ret  vender  sig  imod 
Ulfeldt,  for  hvis  Karakter  den  næppe  kan  antages  at 
have  været  fremmed,  end  mod  den  i  Virkeligheden  udenfor 
Sagen  staaende  Kurfyrste  af  Brandenborg.  Og  hvad  de 
andre  Kilders  Taushed  angaar,  vilde  dette  Moment  kun 
have  nogen  Betydning,  hvis  der  var  Tale  om  en  forberedt 
Sammensværgelse,  og  ikke  som  her  om  henkastede  Tanker, 
«om  det  udtrykkeligt  siges,  at  det  ikke  er  muligt  at  for- 
handle skriftligt  om,  og  som  Ulfeldts  Venner  først  senere 
skulle  underrettes  om.  Det  maa  endvidere  særligt  be- 
mærkes, at  baade  saadanne  Planers  Opstaaen  og  det 
foreløbige,  næsten  indfaldsagtige  ved  dem  var  overens- 
stemmende med  Stemninger  hos  Ulfeldt  og  hans  Hus 
paa  den  Tid,  saaledes  som  de  kendes  andetsteds  ^a. 
Hans  Uro  og  tillige  hans  Had  til  det  danske  Kongehus 
var  stadigt  vokset;  nu  havde  han  desuden  hjemme  været 
Vidne  til  Misstemning  selv  hos  dem,  der  tidligere  havde 
støttet  Kongen  mod  ham  selv.  Planer  havde  rørt  sig  i  hans 
Sjæl,  men  de  havde  ingen  fast  Grund  fundet  i  en  daad- 
kraftig  Vilje,  ligesaalidt  som  virkelige  Støttepunkter  i 
Omverdenen.  Man  læse  Leonora  Kristinas  og  deres  Søn 
Kristians  Breve  fra  denne  Tid,  og  man  vil  tro  at  høre 
Hævnfølelsen  banke  i  deres  Aarer,  og  man  læse  Ulfeldts 
egne  Breve  til  Hustruen  eller  til  Vennen  la  Peyrére  fra 


*)  Se  Historisk  Tidsskrift  4  R.  H,  875—76.    Wolff,  Journal  for 
PoHtik  1816  1, 128.    Skandin.  Literat.  Selsk.  Skrifter  1808.  p.  174. 

Juni  og  Juli  1663,  hvor  Uro  og  Lidenskab  have  formet 
sig  til  skeptisk  Haan  og  Spot*),  og  man  vil  forstaa,  at 
en  saadan  Sjæl  kunde  undfange  Planer,  men  ikke  føde 
dem  fuldbaarne,  kunde  være  halv  utilbøjelig  til  at  ind- 
lade sig  paa  noget,  derpaa  gribe  det  med  Begærlighed 
og  udmale  det  med  Fantasiens  frieste  Farver  og  saa 
igen  atter  opsætte  det  og  skyde  det  ud  i  Fremtiden, 
saaledes  som  han  bar  sig  ad  i  sin  anden  Samtale  med 
Spån. 

Ved  Siden  af  Spørgsmaalet  om  Ulfeldts  Handle- 
maade  har  imidlertid  Sagen  en  anden  almindeligere  Be- 
tydning, som  angaar  den  danske  Adels  Forhold  til  hans 
Planer.  Det  maa  her  for  det  første  bestemt  fastholdes, 
at  Ulfeldt  ikke  engang  selv  paa  nogen  Maade  har  om- 
talt, at  danske  Adelsmænd  have  været  Medvidere  i  hans 
Forhandlinger  med  Kurfyrsten;  han  har  kun  med  den 
almindelige  Misfornøjelse  som  Baggrund  og  med  Angivelse 
af  forskellige  enkelte,  for  største  Delen  vistnok  upaalide- 
lige  Symptomer  paa  den  forsikret,  at  adskillige  havde 
opfordret  ham  til  at  sætte  sig  i  Spidsen  for  et  Oprør, 
der  —  som  hint  under  Kristiern  II  —  skulde  støde  Kongen 
fra  Tronen  og  bevirke  Udvælgelsen  af  en  anden  Regent 
paa  Grundlag  af  den  gamle  Forfatning.  Der  er  næppe 
noget  usandsynligt  i  denne  Fremstilling;  saaledes  kunne 
efter  hele  Adelens  Stemning  meget  vel  Ytringer  være 
faldne  i  den  misfornøjede  Kreds  paa  EUensborg,  og 
maaske  endog  enkelte  have  skrevet  i  en  lignende  Tone 
til  ham  i  Udlandet. 

Det  Resultat,  som  man  altsaa  synes  at  maatte 
komme  til  i  dette  omstridte  Punkt,  kan  da  indbefattes 
i  følgende:  De  brandenborgske  Beretninger  om  Ulfeldts 
Forslag  maa  i  alt  væsentligt  antages  at  staa  til  Troende; 
kun   maa   man  ikke  derfra  slutte  til  en  bestemt,   om- 


♦)  Danske  Samlinger  VI,  223—27,  230,  233.    Afskrifter  i  Ny  kgL 
Saml.   4to.   2139  b. 

fattende  Plan,  men  kun  til  en  umoden  Ide.  Ingen  dansk 
Adelsmand  har  været  Medvider  i  hans  Forbindelser  med 
Kurfyrsten,  men  ikke  faa  have  givet  deres  Følelser  Luft 
overfor  ham  og  i  ham,  den  gamle  Agitator,  den  fuldtro 
Aristokrat  og  Frederik  III's  bitre  Fjende  set  den  Red- 
ningsmand, som  skulde  afkaste  det  forhadte  Aag. 

-     Det  var  i  Slutningen  af  Maj,  at  den  danske  Regering 
gennem    den  hjemkomne  Ditlev  Ahlefeldt   underrettedes 
om  Ulfeldts  første  Samtale  med  Spån.    Den  traf  hurtigt 
Anstalter  for  om  muligt  at  faa  Ulfeldt  paagreben;  der- 
imod opgav  den  snart  sin  første  Beslutning  om  foreløbigt 
ikke   at   bringe  Sagen  frem  for.  Oflfentligheden   og  uden 
at   oppebie    den  ny  Indberetning   fra  Spån  blev  Sagen 
forelagt  for  Højesteret*).    Ogsaa  ved  denne  Proces  søgte 
man  uden  Tvivl  en  Støtte  i  Kejserretten   og  satte  sig 
tillige   med  en  storartet  Hensynsløshed  ud  over  enhver 
Stævning   til   den  Anklagede.     Da  Sagen   foretoges   for 
Retten,  førte  Ingen  hans  Sag.    Det  var  uden  Tvivl  kun 
med    dyb    Sorg,    at   Medlemmerne   af  det   gamle  Raad 
betragtede  denne  Fremgangsmaade**).    Men  Trykket  fra 
oven  var  for  stærkt;  enstemmigt  fældede  Højesteret  den 
24de  Juli   den  bekendte  Dom,  hvorved  Ulfeldt  dømtes 
fra  Liv,  Ære,  Adelsskab  og  Gods.     Nye  Anstrængelser 
ble  ve  nu  gjorte  for  at  paagribe  Ulfeldt;   men   det  var 
forgæves ;  det  lykkedes  ham  at  undslippe  fra  Belgien  for 
nogen  Tid  at  flakke  om,  indtil  Døden  indhentede  ham  i 
Midten  af  Februar  1664  ombord  i  en  Baad  paa  Rhinen; 
hans  Lig,  der  blev  begravet  i  Byen  Neuburg,  fandt  end 
ikke  Ro;   hans  Sønner  erholdt  det  udleveret,    og  ned- 


♦)  Paus  n,  249—53.     Danske  Magazin  3.  R.  I,  283,  294.    H,  76. 

**)  I  et  Votum  af  23de  Juli  støtter  Theodor  Lenthe,  der  var 
Medlem  af  Højesteret,  sig  til  Kommentarerne  til  Lex  Julia 
M&oestatis,  til  Earl  IV's  gyldne  Bulle  og  til  Karl  V'a  peinliohe 
Halsgerichtsordnung.  Aksel  Urup  udtrykte  i  sit  Yotmn  af 
samme  Dag  Ønsket  om,  at  man  ved  Stævning  eller  paa  anden 
Maade  kunde  faa  Ulfeldt  tilstede  inden  Eksekutionen.  Gh.  Ark. 

8* 

gravede  det  enten  i  Basel  eller,  som  det  antoges  for 
sandsynligere,  under  et  Træ  i  Schwarzwald*).  Imidlertid 
havde  den  engelske  Regering  udleveret  Leonora  Kristina, 
der  førtes  til  sit  langvarige  Fængsel,  og  nogen  Tid  der- 
efter foregik  Ulfeldts  Henrettelse  in  effigie  paa  en  endnu 
voldsommere  Maade,  end  Tilfældet  havde  været  med  Kaj 
Lykkes,  hans  Godser  inddroges,  hans  Gaard  i  København 
nedbrødes,  og  en  Skamstøtte  oprejstes  paa  dens  Plads. 
Men  Sagen  havde  for  Regeringen  tillige  en  hel  anden 
Side;  hvad  den  længe  havde  skimtet  som  en  Mulighed, 
syntes  nu  at  have  antaget  en  bestemtere  Skikkelse;  man 
troede  at  se  et  Oprørsforsøg  af  en  Del  af  Adelen  som 
umiddelbart  forestaaende.  Det  er  højst  sandsynligt,  at 
denne,  som  det  af  det  foregaaende  vil  være  set,  i  Virke- 
ligheden ganske  ubegrundede  Ængstelighed  for  en  Sammen- 
sværgelse, er  bleven  næret  og  forøget  af  Adelens  talrige 
Fjender  ved  Hove,  som  med  Glæde  benyttede  Lejligheden 
til  at  udsaa  Mistanke  og  Bagvaskelser.  Den  febrilske 
Frygt,  baade  for  indre  og  ydre  Fjender,  som  i  det  Hele 
er  karakteristisk  for  Regeringen  i  de  første  Aar  efter 
1660,  naaede  under  disse  Forhold  sit  Højdepunkt.  Medens 
de  vildeste  Rygter  om  Oprør  og  Mordbrandsplaner  fløj 
fra  Mund  til  Mund,  fandt  Troppesamlinger  Sted  saavel 
i  København  som  i  Provinserne,  Breve  holdtes  tilbage. 
Ordrer  gaves  til  at  paagribe  forskellige  fyenske  Adelige**). 
Dog  drev  Stormen  til  en  vis  Grad  snart  over.  De  i 
Hovedstaden  tilstedeværende  Adelige  indleverede  paa  egne 
og  deres  fraværende  Standsfællers  Vegne  en  Troskabs- 
forsikring  til  Kongen,  og  ingen  Adelsmand  delte  Otto 
Sperlings  Skæbne  at  blive  reven  med  ind  i  Ulykken. 
Men  dog  bleve  visse  blivende  Følger  tilbage.    Mistænk- 


*)  Breve  fra  Gustav  Georg  Balche  til  Dietrich  Reinking,  Heiters- 

heim  22de  Marts  og  25de  April  1664.    Gh.  Ark. 
**)  Gazette  de  France  1663  II,  845—52,  856,  860,  986.    Becker  II, 
4,  8—10,   288—89. 

somheden  havde  faaet  ny  Næring,  og  Adelens  TUside- 
sættelse  forøgedes  paa  Grund  deraf.  Hverken  fremmede 
eller  indfødte  samtidige  Iagttagere  vare  blinde  for,  at 
den  ulfeldtske  Tragedie  var  bleven  et  Led  i  Udviklingen 
af  Forholdet  mellem  Adel  og  Konge,  og  tillige  et  Led  i 
Adelens  Tilbagegangs  Historie*). 

V. 

Aaret  efter,  1664,  betegnedes  ved  en  ny  Konflikt 
imellem  Kongen  og  en  anden  af  den  danske  Adels  for- 
nemste Medlemmer.  Det  er  ovenfor  set,  hvorledes  Gunde 
Rosenkrands  ikke  kunde  regnes  til  dem,  der  havde  stillet 
sig  i  egentlig  Opposition  til  selve  Enevældens  Indførelse. 
Ikke  desto  mindre  var  han  snart  kommen  i  en  skæv 
Stilling  til  Magthaverne.  I  Hj  ærtet  kunde  han,  hos  hvem 
Traditionerne  havde  saa  dyb  en  Grund,  aldrig  forsone 
sig  med  den  nye  Tid.  Hans  Pengeforhold  vare  som  saa 
mange  af  hans  Standsfællers,  blevne  aldeles  forstyrrede 
i  Aarene  omkring  1660;  hans  Fordringer  paa  Kronen 
havde  givet  Anledning  til  Forviklinger  med  denne.  Han- 
nibal Sehested  var  ham  ikke  gunstig,  Mænd  som  Gabel, 
Kørbitz,  Lenthe  og  Kiise  havde  fortrinsvis  kastet  deres 
Had  paa  ham,  der  i  tidligere  Tid  med  størst  Iver  havde 
taget  Ord  for  de  Fremmedes  Fjærnelse  fra  Statsstyreisen. 
Under  disse  Omstændigheder  voksede  Kongens  Uvilje 
stadigt  imod  ham;  et  Besøg,  som  han,  uvist  i  hvilken 
Hensigt,  aflagde  hos  sin  tidligere  Fjende,  Hertug  Kristian 
Albrecht  af  Gottorp,  gjorde  kun  ondt  værre,  og  kort 
efter  bragte  hans  Slægtning  Rentemester  Mogens  Friis 
ham  en  Advarsel  fra  højere  Sted  mod  oftere  at  indfinde 
sig  i  Højesteret  eller  StatskoUegiet.   Saaledes  var  Kongens 


♦)  Oluf  Roaenkrands's  Apologia  nobilitatis  Danicae  1684  p.  86 — 87. 
Aitzema,  Verhael  van  saeken  van  stået  en  oorlogh  X,  745. 
Wicquefort,  Histoire  des  Provinces-Unies  I,  294. 

Unaade  erklæret.  Gunde  Rosenkrands,  allerede  i  For- 
vejen i  én  højst  pinlig  Stilling  ved  sine  Kreditorers 
Plagerier,  kom  herved  i  den  største  Bevægelse.  Hans 
aristokratiske  Blod  oprørte  sig  imod  at  søge  Kongens 
Tilgivelse,  Frygten  for  Kaj  Lykkes  og  Korfitz  Ulfeldts 
Skæbne  slog  Hovedet  paa  Sømmet.  Han  bestemte  sig 
til  at  §aa  i  Landflygtighed  og  paa  en  gammeldags  Adels- 
mands Vis  søge  sig  en  anden  Herre.  Underligt  nok 
bragte  hans  Omsorg  for  at  bevare  sine  Traditioner  og 
sin  adelige  Ære  ham  til  et  Brud  med  sin  egen  Fortid. 
Ingen  i  Danmark  havde  som  han  ført  Hadet  til  Sverig 
som  Valgsprog;  i  Ord,  i  Skrift  og  i  Gerning  havde  han 
lagt  sine  Følelser  for  Dagen,  og  nu  blev  det  Sverig,  han 
søgte  hen  til,  den  svenske  Konge,  han  tilbød  sin  Tjeneste. 
I  al  Hemmelighed  og  i  største  Skynding  satte  han  den 
26de  Juli  paa  en  Baad  over  til  Skaane;  tre  Dage  efter 
opsagde  han  i  et  Brev  til  sine  Embedsbrødre  i  Raadet 
Lydigheden  til  den  danske  Konge.  Kun  igennem  Skrifter, 
i  hvilke  han  forsvarede  sin  Handlemaade,  navnlig  imod 
Beskyldningerne  for  at  være  flygtet  for  sine  Kreditorer, 
var  han  for  Fremtiden  knyttet  til  Danmark*). 

Det  var  ikke  med  overlegen  Sindsro,  at  Frederik  HI 
betragtede  Gunde  Eosenkrands's  Flugt.  Forbindelsen 
imellem  Adelen  og  Udlandet,  særligt  Sverig,  var  en  stadig 
Genstand  for  hans  Betænkeligheder,  og  kort  efter  fik  han 
ogsaa  fra  sin  Gesandt  i  Stokholm  Underretninger  om 
hemmelige  Brevvekslinger  mellem  København  og  Sverigs 
Hovedstad,  der  ikke  vare  egnede  til  at  dæmpe  hans 
Uro**).  Men  i  Virkeligheden  var  allerede  det  Tidspunkt 
kommet,  hvor  en  alvorligere  Frygt  for  Adelens  Holdning 
havde  tabt  sin  Grund.  Gunde  Rosenkrands^  Konflikt 
med  Regeringen  danner  den  sidste  af  de  store  Begiven- 


*)  Orion  n,  110—22. 

**)  Becker  II,  42.    Fryxell,  Handlingar  rorande  Sveriges  historia 
I,  129—30. 

Leder,  som  betegnede  Forholdet  mellem  Itonge  og  Adel 
i  de  første  Aar  efter  1660,  Fra  dette  Øjeblik  af  og  ikke 
alene  under  hele  Frederik  lU's  følgende  Eegering,  men 
ogsaa.  langt  hen  under  Kristian  V  træder  ikke  nogen 
enkelt  Mand  frem  som  en  særlig  Repræsentant  for  Bryd- 
ningen mellem  de  4o  Statsmagter.  Et  andet  Stadium  af 
denne  var  begyndt.  Med  1664  afsluttedes  den  kortvarige 
Periode,  hvor,  som  ikke  ofte  i  Danmarks  Historie,  en 
Del  af  Folket  og  Regeringen  havde  staaet  i  en  saa 
bestemt  Modsætning  til  hinanden,  at  Oprør  og  Forbindelser 
med  Udlandet  havde  været  frygtede  af  den  ene  Part,  og 
Tanken  derom  ikke  havde  været  fremmed  for  den  anden, 
en  Periode,  hvor  en  Betragtning  af  Aarsageme  til,  at 
Borgerkrig  ikke  kom  til  at  hærje  Landet,  paatvang  sig 
Samtiden  og  paatvinger  sig  Eftertiden,  og  hvor  det  findes, 
at  de  for  Adelens  Vedkommende  ikke  laa  i  Utilbøjelighed 
til  Oprørsforsøg,  end  ikke  i  Følelsen  af  Mangel  paa  Ret, 
men  meget  mere  i  indbyrdes  Skinsyge  og  Uenighed, 
Mangel  paa  Førere,  Eraftesløshed  og  Adskillelse  fra  de 
andre  Stænder*). 

VI. 

Med  de  fremragende  Mænds  Bortgang  fra  Skuepladsen 
vender  Blikket  sig  atter  mod  den  store  Helhed.  Det 
karakteristiske  ved  Udviklingen  indenfor  denne  er  nu,  at 
de  samme  Momenter  som  hidtil  vedblive  at  virke  til 
Adelens  Opløsning,  men  med  stedse  voksende  Kraft. 

Det  er  muligt  ved  adskillige  Eksempler  at  paavise, 
hvorledes  Antallet  af  dem  blandt  Adelen,  der  opgave 
Modstanden  mod  den  ny  Tilstand,  efterhaanden  forøgedes. 
Mænd,  som  Ejler  Holk,  der  vedblev  at  bevare  den  vigtige 


♦)  Se  Hannibal  Sehesteds  politiske  Testamente.  Ny  danske  Ma- 
gazin  IV,  284—85.  Herman  Conring,  Dé  regno  Daniae.  1662. 
Opera  omnia  IV,  400—401. 

Post  som  Kommandant  paa  Kronborg,  som  Niels  Banner,, 
der  bad  Kongen  om  Tilladelse  til  at  forandre  den  hara 
skænkede  fyenske  Gaard  Hagenskovs  Navn  til  Frederiks- 
gave,  og  som  de  unge  HoQunkere  Just  Høg,  Marcus  Ojøe 
og  Otte  Krabbe,  der  stode  højt  i  Frederik  HI's  Gunst 
og  senere    bleve   bekendte   Statsmænd,   høre   til   denne 
Klasse"").     Om  de  tre  sidste  maa  det  imidlertid  frem- 
hæves, at  de  kun  bøjede  sig  for  selve  Kongemagten  og: 
ikke  for  den  herskende  fremmede  Indflydelse,  men  tvært- 
imod gennem  hele  deres  Liv  bevarede  deres  Danskhede 
Andres  Holdning  viser  derimod  hen  i  den  Retning,  som 
senere  blev  saa  almindelig  og  var  ødelæggende  for  den 
nationale   Adel,    nemlig   Tilnærmelsen   til   og   Sammen- 
blandingen med  de  indvandrede  tyske  Slægter.    Saaledes 
gik  Rentemester  Mogens   Friis   de   Fremmedes  Ærinde 
overfor  Gunde  Rosenkrands,   og  Ove  Juel,   der  særligt 
hurtigt  skilte  sig  fra  Adelens  almindelige  Sag,  forlovede 
sin  Datter  med  den  iblandt  hans  Standsfæller  med  Rette 
saa  højst  ildesete  Kristoffer  Gabels  Søn  Frederik**). 

Imidlertid  undergik  efterhaanden  ogsaa  uden  Tvivl 
Misfornøjelsen  hos  det  oppositionelle  Parti  en  Forandring. 
Det  er  blevet  bemærket  af  Stuart  Mill,  at  naar  en  i  sit 
Væsen  forkastelig  Samfundstilstand  bliver  Genstand  for 
Modsigelse,  begynder  Opfattelsen  af  det  urigtige  i  den 
med  Misbrugene,  og  det  er  fra  dem,  at  Angrebene  efter- 
haanden vende  sig  imod  selve  Principerne.  Det  turde 
maaske  antages,  at  naar  en  Samfundsklasse  er  bleven 
berøvet  sin  Magt  og^  sine  Rettigheder  og  lidt  efter  lidt 
svækkes  mere  og  mere,  gaar  det  omtrent  omvendt.  Først 
er  det  Sorg  og  Harme  over  selve  det  væsenlige  og 
karakteristiske  ved  Forandringen,  der  er  den  fremher- 
skende Følelse;  senere  bliver  denne  Stemning  vel  en 
Tidlang  tilbage  hos  de  dygtigste,  mest  begavede  og  tillige 


♦)  Vedel-Simonsen,  Hagenskov  p.  76—77.    Hofmann  II,  213. 
**)  ffistorisk  TidBskrift  8.  R.  m,  616,  619. 

mest  teoretiske  af  de  Misfornøjede,  men  hos  den  store 
Flerhed  bliver  Misstemningen,  forsaavidt  som  den  i  det 
Hele  holder  sig,  nærmest  rettet  imod  de  enkelte  faktiske 
Følger  af  Forandringen,  der  dog  kunne  skælnes  fra  selve 
dennes  Grundprincip.    Denne  Betragtning  kan  finde  An^ 
vendelse  ved  en  Undersøgelse  af  den  danske  Adels  Stilling 
overfor  Eegeringen  efter  1660.    Det  væsenlige  ved  Stats- 
forandringen  var  jo  selve  Enevældens  Sejr   og   dermed 
Ophøret  af  Adelens  og  Rigsraadets  politiske  Rettigheder, 
Kongevalg,   Deltagelse   i  Lovgivningen   og  Skattefrihed. 
Det  var  uden  Tvivl  Misstemning  over  Tabet  heraf,  der 
traadte  i  Forgrunden  i  den  første  Tid,  det  var  det,  som 
Niels  Trolle  forbitredes  over,  naar  han  talte  om  at  miste 
Friheden,  eller  som  Adelsmænd  beklagede  sig  over  til 
Ulfeldt,  naar  de  talte  om  det  tyngende  Aag.    Det  er  nu 
sikkert,  at   der  en  Række  Aar  kan  mærkes  Spor  af  en 
saadan  mod  selve  Kegeringsprincipeme  ^endUig  Stem- 
ning; men  det  er  højst  sandsynligt,  at  Misfornøjelsen  hos 
Flertallet  efterhaanden  nærmest  knyttede  sig  til  enkelte 
med  Statsforandringen  i  Forbindelse   staaende  Forhold, 
og  der  vil  da  her  være  Grund  til  særligt  at  betragte 
Adelens  Formuestilstand   og   dens  Benyttelse  i  Statens 
Tjeneste  som  Embedsmand. 

De  materielle  Forholds  Vigtighed  for  en  Adelsstand, 
d«r  som  den  danske  væsenligt  var  en  Jordegodsadel,  og 
h™  Forrettigheder  nu  udelukkende  knyttede  sig  til  dens 
Stilling  som  Godsejere,  er  selvindlysende.  Saaledes  maatte 
det  blive  et  Moment  af  afgørende  Betydning  i  dens  Liv, 
da  dens  Formuestilstand,  saaledes  som  Tilfældet  blev 
efter  1660,  efterhaanden  forværredes  i  en  overordentlig 
Grad,  og  Opbud  og  Udlæg  af  Ejendommene  til  Kredi- 
torerne næsten  blev  en  Regel  indenfor  de  fleste  Slægter. 
Hovedaarsageme  hertil  laa  imidlertid  ikke  i  Adelens 
forandrede  politiske  Stilling.  Forarmelsen  var  begyndt 
inden  Statsomvæltningen,  for  en  stor  Del  paa  Grund  af 
Standens  egen  slette  Økonomi,  og  det  var  Landets  hele 

ulykkelige  Tilstand  efter  Svenskerkrigene,  som  der  hverken 
vax  en  god  Finanstilstand  hos  Staten  eller  en  blomstrende 
Handel  og  Industri  til  at  ophjælpe,   der  i  højeste  Grad 
havde  forøget  den.    Imidlertid  traadte  andre  Omstændig- 
heder til   som  medvirkende,   og  det  netop  nogle,    som 
havde  deres  Grund  i  Forholdet  mellem  Adel  og  Regering. 
De  store  Fordringer,  som  ikke  faa  Adelsmænd  havde  paa 
Kronen  navnlig  fra  Krigens  Tid,   bleve  kun  slet  betalte 
og  gave  Anledning  til  mange  Forviklinger.    Det  tør  ikke 
siges,  at  Regeringen  principmæssigt   søgte  at  unddrage 
sig  den  danske  Adels  Krav;  men  det  er  højst  sandsynligt, 
at  Valget  imellem  hvem  af  dens  Kreditorer,   der  skulde 
begunstiges,  er  blevet  bestemt  ved  større   eller  mindre 
Indflydelse  ved  Hove,  og  at  det  saaledes  blev  en  naturlig 
Følge  af  Forholdene,  at  de  danske  adelige  Fordrings- 
havere i  Reglen  mødte   særlige  Vanskeligheder.     Dette 
maatte  naturligvis  sætte  ondt  Blod  hos  mange,  naar  man 
paa  den  anden  Side  saa'  de  forhadte  Parvenuer,  som 
Hahn,  Ruse  og  flere  andre  beriges  med  Gods  og  Guld. 
Hertil  kom  nu  den  større  Strænghed,  hvormed  det  ny 
Regimente  vaagede  over  den  kongelige  Kasses  Ret,  særligt 
med   Hensyn    til   Lensmændenes   Restancer*).     Hoved- 
aarsagen,  hvorover  Adelen  beklagede  sig,  var  imidlertid 
Skattepaalægene.    Hovedgaardene  vare  i  Modsætning  til 
tidligere  blevne  skattepligtige;  samtidigt  vare  Afgifterne 
i  stærk  Stigning  og  bleve  desto  mere  følelige,  jo  mere 
Velstanden  i  det  Hele  sank  ned.    Desuden  maatte  der 
svares  Skatter  ikke  alene  for  de  beboede  Gaarde,  men 
ogsaa  for  dem,   som  man  ikke  kunde  faa  nogen  Fæster 
til  at  besætte  og  saaledes 'ingen  Landgilde  fik  af,  hvilket 
under  de  daværende  Forhold,  hvor  efter  Krigene  saadanne 
øde  Gaarde  fandtes  i  et  næsten  utroligt  Antal,  bibragte 
Herremændene   et   yderligere  Tab.     Og  Regeringen  var 
med  Hensyn  til  Skatternes  Opkrævning  ikke  til  at  spøge 


*)  Vedel-Simonsen,  Elvedgaard  I,  163--67. 

med;    naar   de   ikke   bleve  betalte,   indtraadte  militære 
Eksekutioner  eller  endog  Konfiskationer  af  Godset*). 

Kesultatet    af   alle    disse   Omstændigheder   var   nu 
dobbeltsidigt.    Misfornøjelsen  bevaredes  i  talrige  Kredse, 
men  samtidigt  svækkedes  Modstandsevnen  netop  hos  dem, 
som  havde  Grund  til  at  føle  den   stærkest.     Det  var  i 
denne  Henseende   allerede    af  nogen  Vigtighed,    at  ad- 
skillige Adelsmænd,  der  havde  mistet  deres  Godser,  søgte 
Midler   til  at  komme  igennem   Livet   ved  at  skaffe   sig 
Ansættelse   som  OfQcierer  i  den  nyskabte  staaende  Hær, 
en  Stilling,  der  nu  under  disse  Forhold  ikke  var  egnet 
til  at  bevare  Uafhængigheden**).     Men  af  langt  mere 
gennemgribende  Betydning   for   hele    den  danske  Adels 
Liv   var    en    anden  Følge    af  Forarmelsen.     Under   det 
gamle  Regimente  havde  Adelen,  der  ikke  igennem  Majo- 
rater  var  i  Stand  til  at  bevare  Godserne  i  hver  enkelt 
Familje,   søgt  en  Erstatning  herfor  ved  at  bevare   dem 
som   Standens   Ejendom    igennem    den    Grundregel,    at 
Adelige  havde  Eneret  til   at  besidde  adeligt  Gods.    Nu 
begyndte  derimod  Salget  af  adelige  Godser  til  Uadelige 
og  Fremmede.     Thi  omend  Recesserne  ikke  betragtedes 
som  ophævede,  undtagen  forsaavidt  som  de  begrænsede 
Kongens  Rettigheder,  og  altsaa  Forbudet  mod,  at  Uadelige 
købte  frit  Gods  eller  fik  det  overdraget  for  Gæld  uden 
Opbud  til  Adelige  inden  en  vis  Termin,  vedblev  at  bestaa, 
saa  vare  dog  Københavns  Borgere  og  visse  Embedsmænd 
benaadede   med   adelige  Privilegier,  og  dertil  kom,  at 
Adelen,  tvungen  af  Gæld  nu  selv  ofte  søgte  pg  fik  Be- 
villinger til,   åt  Bestemmelsen  om  Opbud  maatte  bort- 
falde***).    Saaledes  begyndte   den  materielle  Grund  at 
svinde  bort  under  Fødderne  paa  Adelen. 

*)  Becker  I,  800.   Fogtmann  I,  281.   Gnnde  Rosenkrands'f  atrykte 

Apologi.    Danske  Herregaarde,  Holmegaard. 
*♦)  Hiatoriek  Tideekrift  4.  R.  IV,  466. 

*♦♦)  Becker  H,  7,  148.  Estrup,  De  danske  Majorater  p.  12.  Sulims 
nye  Samlinger  I,  16—17.  T.  Beckers  haandskrevne  Samlinger, 
AdeL  Eongl  Bibi. 

Paa  en  ganske  lignende  Maade  virkede  Adelens  for- 
mindskede Anvendelse  i  Statens  Tjeneste.  For  at  bedømme 
dette  Forhold  rigtigt  maa  det  imidlertid  fastholdes,  at 
man.maa  komme  br>rt  fra  at  antage  en  saa  at  sige  fuld- 
stændig Udelukkelse  fra  de  fleste  vigtigere  Embeder. 
I  saa  godt  som  alle  betydningsfuldere  StiUinger  bevaredes 
adskillige  danske  Adelige,  selvfølgeligt  fortrinsvis  de,  som 
havde  sluttet  sig  til  Kongedømmets  Sag;  i  flere  af  Kol- 
legierne, i  Landsdommerposteme  og  som  Gesandter  fandtes 
et  ikke  ringe  Antal  af  dem.  Men  paa  den  anden  Side 
betegner  det,  at  der  er  Grund  til  at  betone,  at  ikke  faa 
søgte  og  fik  Lejlighed  til  at  virke  i  Statens  Tjeneste  en 
Tilstand  væsenligt  forskellig  fra  den  før  1660.  Sammen- 
ligningsvis  med  denne  fyldtes  Embederne  med  BorgerUge 
og  Fremmede,  og  især  var  dette  Tilfældet  med  Stillingerne 
som  Amtmænd,  ved  Hoffet  og  i  Hæren.  Dette  Forhold 
var  dels  en  naturlig  Følge  af  selve  Enevældens  Indførelse, 
dels  begrundet  i  Omstændigheder,  som  kunne  tænkes 
adskilte  fra  denne  Begivenhed. 

Det  var  paa  Grundlag  af  Lighedsprincipet,  at  An- 
grebene paa  Adelen  vare  begyndte,  og  at  baade  Regering 
og  de  lavere  Stænder  havde  kæmpet  1660*),  det  var  med 
Fordring  paa  at  føre  det  ud  i  Livet,  i  hvert  Tilfælde  i 
mange  vigtige  Forhold,  at  Regeringen  var  optraadt,  da 
den  1661  i  Borgerstandens  Privilegier  havde  lovet,  at 
Kongen  vilde  „ogsaa  ærlige  Folks  Børn,  hvad  Stand  de 
og  vare,  til  Hæder  og  Nytte,  eftersom  han  dem  capabel 
befinder,  befordre".  At  der  baade  i  Kollegierne  og  i  de 
andre  Embedsposter  ansattes  Borgerlige,  var  derfor  en 
Selvfølge.  Ligesaa  naturligt  et  Hensyn  var  det  for  Kongen 
ikke  at  realisere  en  ny  Regeringsform  ved  Mænd,  der 
kunde  antages  at  være  fjendtUgt  stemte  imod  den,  og 
hertil  kom  endnu,    at    da   det  sikkert  var  Mangel  paa 


*)  Estrup,  Om  Lighedsprincipet  ved  Rigsdagen  i  København  1660. 
Blandinger  fra  Sorø  VI,  114—25. 

dygtige  Kræfter  hos  den  danske  Adel,  der  havde  været 
et  vigtigt  Moment  til  Landets  Tilbagegang,  var  dette 
ogsaa  en  berettiget  Grund  til  at  optage  andre  Elementer 
i  Statsstyreisen.  Men  ogsaa  andre  Forhold  vare  med- 
virkende. I  Aarhundreder  havde  Tyskere  indtaget  en 
freioragende  Rolle  som  Raadgivere  hos  de  danske  Konger; 
under  Frederik  III  havde,  med  Undtagelse  af  en  kort 
dansk  Reaktionsperiode  umiddelbart  efter  hans  Tron- 
bestigelse, Forholdet  udviklet  sig  stærkt  i  denne  Retning; 
Kongen  havde  selv  været  Erkebiskop  i  Bremen  foruden, 
at  hans  Dronning  var  tysk.  1660  sønderbrød  nu  Skran- 
kerne for  de  Fremmedes  Indflydelse;  intet  Under,  at  den 
steg  i  en  højst  betydelig  Grad,  og  at  saavel  Indfødte 
som  Udlændinge  fik  det  Indtryk,  at  Tyske  oversvømmede 
Landet*).  De  Adeliges  Stilling  forværredes  ved  disse 
Mænd,  der  i  dem  saa'  deres  naturlige  Fjender;  de  have 
vistnok  ogsaa  Hovedskylden  for,  at  der  fra  Regeringens 
Side  ikke  forsøgtes  noget  alvorligt  for  at  udjævne  Over- 
gangens Braad  og  forsone  en  dog  endnu  saa  vigtig 
Samfundsklasse. 

Men  hvilke  end  saavel  de  naturlige  som  de  mere 
tilfældige  Aarsager  vare  til  Adelens  i  hvert  Fald  relative 
Fortrængelse  fra  dens  Stilling  som  Kronens  Raadgivere 
og  Embedsmænd,  saa  anerkendte  den  i  sin  Helhed  ikke 
Berettigelsen  af  nogen  af  dem.  Baade  Standsfølelser  og 
nationale  Følelser  bragtes  i  Kog  hos  den, derved.  Den 
sørgede  dybt  over  at  se  Regeringen  tilsidesætte  Respekten 
for  det  medfødte  Adelsskab  og  for  Slægtens  Anseelse; 
den  saa'  med  Ringeagt  ned  paa  Parvenueme,  og  den 
hadede  Tidens  nivellerende  Retning.  Den  havde  mistet 
sin  sikre  og  lette  Lejlighed  til  at  opnaa  Ansættelse  i 
Kanseliet,  Len,  og  naar  man  var  heldigt  stillet,  endog 
Plads  i  Rigsraadet.     Den  saa'  Lykkeridderne   fylde  de 


*)  Herman  Conring,   Opera  omnia  IV,  399.     Danske  Samlinger 
2.  K.  n,  132. 

Pladser,  den  mente  tilkom  sig;  mange  vare  henviste  til 
et  ufrivilligt  Otium.  Der  er  talrige  Eksempler  paa  den 
derover  herskende  Misfornøjelse;  skarpe  Ord  faldt  indenfor 
de  Adelige,  særligt  imod  Føreren  for  det  tyske  Partis 
Kristoffer  Gabel*).  Det  interessanteste  Bevis  paa  Stem- 
ningen er  imidlertid  Oluf  Rosenkrands's  mærkelige  Svar 
paa  en  af  Generalauditøren  Poul  Tscheming  i  Aaret  1663 
mod  Adelen  udgivet  Brochure**).  Han  begynder  her, 
ikke  uden  taktisk  Dygtighed  i  Polemiken,  for  at  blotte 
sine  Modstandere  med  at  fremhæve,  at  Angrebene  paa 
Adelen  i  Kraft  af  det  naturlige  Lighedsprincip  i  Uge  saa 
høj  Grad  ramme  Kongedømmet  og  kun  stamme  fra  Lysten 
til  en  demokratisk  Republik;  enhver  af  hans  Læsere 
kunde  vel  forstaa,  at  Eksemplet  var  taget  fra  England, 
hvor  en  Konges  Hoved  var  faldet  paa  Skafottet  efter  en 
demokratisk  Revolution.  Han  hævder  dernæst  den  gamle 
Slægts  Betydning  overfor  den  nyskabte  Adel:  kun  det 
Adelsskab  er  sandt  og  fuldkomment,  som  hverken  svigter 
i  Dyd  eller  halter  i  Blod;  men  Hovedopgaven  for  ham 
er  at  vise,  hvorledes  den  Uvirksomhed,  som  hans  Stands- 
fæller  anklages  for,  aldeles  ikke  kan  lægges  dem  til  Last ; 
de  ønske  kun  at  tjene  Staten,  men  andre  komme  dem  i 
Vejen  „Mænd,  som  snarere  Lykke  end  Fortjeneste  have 
hævet  til  Æresposter,  undertiden  Parvenuer  af  den  laveste 
Almue,  uden  Slægt  og  uden  Dyder,  som  ere  opdragne  i 
Skam  uden  at  lære  noget  og  senere  have  plettet  deres 
Ungdom  ved  Samliv  med  fordærvede  Mennesker,  og  som 
i  Erindring  om  deres  Oprindelse  af  HSd  til  de  Ædel- 
baame  drives  til  at  paaføre  de  berømmelige  Slægtej: 
Skade  og  Ulykke". 


*)  Oluf  Rosenkrands,  Statua  triumplialis  Nicolai  Trolle.  Becker 
II,  41,  406.  The  Hfe  of  Edward,  Earl  of  Clarendon,  written 
by  himself  LE,  414. 

**)  Nobilitatis  responsum  ad  famosmn  factiosi  calunmiatoris  libellmn 
de  ordine  subditornm  in  regno  Daniae. 

Men  denne  Misfornøjelse  var  kun  et  af  Resultaterne 

af  de   Fremmedes    og  Borgerliges  Magt.     Med  Hensyn 

til  Udviklingens  Gang  var  det  af  større  Vigtighed,   at 

Adelsstandens  Svækkelse  ogsaa  herved  blev  større.    De 

Adelige,  der  opnaaede  Embeder,  vare  for  største  Delen 

i  Længden  ude  af  Stand  til  at  bevare  deres  Uafhængig- 

hedsaand  og  frigøre  sig  for  den  Underdanighedstone,  der 

var   uadskillelig   fra  det  enevældige  Kongedømme;   hos 

mange  voksede  Tilbøjeligheden  til  at  søge  Ly  for  Stormene 

i  Tilknytning  til  og  Giftermaalsforbindelser  med  de  nye 

Magthaveres  Familjer,  og  hos  Resten,  der  ved  den  paa- 

tvungne  Uvirksomhed  mistede  Sporen  til  at  stræbe  efter 

politisk  Dannelse  og  som  kun  i  yderst  ringe  Grad  var 

anlagt  paa  en  stille,  videnskabelig  Virksomhed,  mærkedes 

efterhaanden  en  stærk  Tilbagegang  i  aandelig  Henseende. 

Saaledes  havde  ved  Frederik  HI's  Død  i  Aaret  1670 

Kongemagten   i   en    meget    væsenlig  Grad  befæstet  sin 

Stilling  overfor  Adelen.    Misfornøjelse  og  Uvilje  herskede 

vel  endnu;  kun  kort  Tid  behøvede  man  at  færdes  i  de 

adelige  Kredse  i  Danmark  fpr  at  bemærke  den*).    Men 

de  skarpe  Ytringer,  der  kunde  falde,  svarede  ikke  længere 

til  en  alvorlig  Vilje  til  at  arbejde  paa  en  Forandring, 

endnu  mindre  til  nogen  Evne  dertil.    Oppositionspartiets 

Høvdinger  vare  døde,   saaledes  baade  Otte  Krag,  Niels 

Trolle  og  Iver  Krabbe.    Misstemningen  var  begyndt  at 

rettes  fra  den  ny  Tilstands  Kærne  til  dens  Yderpunkter. 

De  skaanske  Adelige  vendte  utilfredse  med  deres  Stilling 

som  svenske  Undersaatter  deres  Blikke  tilbage  mod  deres 

gamle   Fædreland**).     Og   indenfor   selve  Adelsstanden 

skrede  de  to  Bevægelser,    der   havde    deres  Oprindelse 

langt  tilbage  i  Tiden,  fremad  med  en  rivende  Hurtighed. 

Paa  den  ene  Side  foregik  Omdannelsen  fra  Rigsstand  til 

Hofadel,  fra  uafhængige  Adelsmænd  med  Bevidsthed  om 


*)  Danske  Samlinger  2.  R.  HI,  7,  37. 
**)  Rothe,  Berømte  danske  Mænds  Eftermæle  II,  385 — 86. 

medfødte  Rettigheder  til  bøjelige  Hofmænd,  der  søgte 
Erstatning  for  Tabet  af  politisk  Magt  i  kongelig  Naade, 
fra  danske  til  tyske  Slægter,  paa  den  anden  Side  traadte 
forgældede  Fallenter  eller  raa  Landmænd  istedenfor  vel- 
havende  Jordegodsbesiddere.  Den  gamle  danske  Adels 
Opløsning  var  begyndt.  Til  at  faldende  den,  behøvedes 
kun  Tiden. 

J.  L  FrMerlcia« 


Nemesis  og  Ægyptologien. 

En  Kritik. 


Professor  M.  Goldschmidt  siger  et  Sted  i  første 
Bind  af  sine  lAvserindringer  og  Resultater,  at  han,  før 
han  i  Fremtiden  kan  naa  til  poetisk  Produktion,  maa 
gennem  den  Livspoesi,  han  betegner  med  Ordet  Nemesis, 
og  han  føjer  til,  at  han  føler  sig  saa  tiltalt  af  sin 
"videnskabelige  Forskning  til  Bestemmelsen  af  denne 
Ides  Væsen,  at  han  vil  være  taknemmelig,  hyis  det  til 
Stadighed  maa  forundes  ham  at  bygge  og  bo  paa  de 
Strande.  Naar  den  fremragende  Forfatter  lægger  en 
saadan  Vægt  paa  Tanken  som  paa  Metoden  i  sidste 
Del  af  det  Arbejde,  han  i  denne  Tid  har  fremlagt  for 
Publikum,  er  det  en  Selvfølge,  at  det  er  en  væsenlig 
Opgave  for  Kritiken  at  søge  at  komme  til  Klarhed  over 
Nemesisbindets  videnskabelige  Betydning.  Men  der  frem- 
træder her  en  Vanskehghed.  I  de  Udviklinger,  G.  giver, 
viser  han  sig  i  Besiddelse  af  saa  omfattende  videnskabe- 
lige Interesser  og  en  saa  vidt  udstrakt  Belæsthed,  at 
det  maa  forbavse  enhver.  Han  belyser  sin  Grundide 
ikke  blot  ved  Hjælp  af  Filosofien;  Historien  og  Filologien, 
Sprogvidenskaben  og  Ægyptologien  yder  hver  sit  Bidrag 
til  Bestemmelsen  af  Nemesis.  At  finde  en  Kritiker,  der 
som  Forfatteren  kan  spænde  over  alle  disse  Videns- 
omraader,  maa  vistnok  regnes  for  umuligt.    Men  da  en 

saa  betydelig  Maud  som  Prof.  G.  har  en  bestemt  For- 
dring paa,  at  en  Diskussion,  han  indleder,  bliver  taget 
op  af  dem,  der  beskæftige  sig  med  de  Æmner,  han 
behandler,  maa  det  være  mig  tilladt  at  underkaste  det 
enkelte  Afsnit  af  G.'s  Værk,  som  jeg  til  en  vis  Grad  er 
i  Stand  til  at  bedømme,  nemlig  det  ægyptologiske,  en 
kritisk  Vurdering  i  den  sikre  Forventning,  at  andre  vil 
paatage  sig  det  samme  for  de  øvrige  Afsnits  Ved- 
kommende. 

Den  Opgave,  jeg  stiller  mig,  bliver  altsaa  den,  at 
undersøge  G.'s  Nemesis  i  dens  Forhold  til  Ægyptologien, 
at  se,  om  han  har  Ret  i  de  Udviklinger,  han  giver  om 
Ægypternes  Religion  i  Oldtiden,  og  i  de  Slutninger, 
hån  drager  heraf  med  Hensyn  til  sit  specielle  Formaal. 
Først  maa  dog  det  Spørgsmaal  besvares:  hvorledes  brin- 
ger G.  sin  Nemesis  i  Forbindelse  med  Ægypten?  Svaret 
er  dette:  da  han  bestemmer  Nemesis  som  Menneskets 
Følelse  af,  at  der  i  Virkeligheden  i  Tilværelsen  findes 
en  alt  omfattende,  alt  regulerende,  levende  Orden,  og 
da  han  gjør  det  til  sin  Opgave  at  vise,  at  denne  Fore- 
stilling gaar  tilbage,  saa  langt  vi  kan  følge  Menneske- 
slægten, og  Ægyptens  Historie  er  den  af  alle,  der 
rækker  længst  tilbage,  vender  han  sig  her  hen.  Der 
skal  ikke  her  gives  nogen  Kritik  af  denne  Nemesis- 
bestemmelses filosofiske  Værd  saa  lidt  som  af  det  Over- 
blik, han  derpaa  giver  over  Ideenå  eller  vel  snarere 
Ordets  Historie;  jeg  konstaterer  blot,  at  han  til  Slut- 
ning gennem  en  Undersøgelse,  hvis  Korrekthed  maaske 
kan  bestrides,  kommer  til  det  Resultat,  at  den  Gudinde, 
Grækerne  kaldte  Nemesis,  for  dem  var  Inkamationen  af 
„Verdenssamvittigheden",  men  han  finder  tillige,  at 
største  Delen  af  de  Fortællinger  og  Attributer,  Grækerne 
knyttede  til  denne  Gudinde,  først  kan  finde  deres  For- 
klaring, naar  man  drager  den  oldægyptiske  Gudelære 
ind  i  Betragtningen,  og  idet  han  saa  vender  sig  her 
hen,  træffer  han  for  første  Gang   sin  Gudinde  som  en 

sideles    klar    og    bestemt    formet    Skikkelse.      Det    er 
Ægypternes  Hathor. 

Naar  han  nu  skal  føre  Beviset  for,  at  hun  er  den 
oprindelige  Nemesisgudinde,   nøjes   han  ikke   med  paa 
Dilettantvis  at  argumentere  ud   fra  andre  Videnskabs- 
mænds Anskuelser;  han  yil  fuldstændig  forandre  det  af 
alle  moderne  Forskere  antagne  Grundlag  for  den  ægyp- 
tiske Religion.    Her  som  gennemgaaende  er  hans  Metode 
noget  forskellig]  fra  den  almindelige;  han  begynder  ikke 
med    at  fremføre   direkte  Indvendinger  mod  det  ældre 
System,  men  tager   straks  fat  paa  at  bygge  sit  nye  op. 
Er  dette  nu  i  alle  Punkter  uomtvistelig  rigtigt,   er  selv- 
følgelig Sagen   dermed    afjgjort;    men  kan  der  paavises 
ikke  ubetydelige  Mangler  og  Fejlslutninger  deri,  er  man 
berettiget  til  uden  videre  at  fastholde  det  gamle,  i  hvis 
Bygning  der  ikke  er  rokket  en  Sten.    Og  hertil  kommer, 
at  han  i  Behandlingen  af  det  Materiale,  han  benytter, 
afviger  i  en   ikke   ringe   Grad   fra   den   Metode,   selve 
StoflFets  Natur  paabyder. 

Tusinder  og  tusinder  af  Gravindskrifter  og  Hymner, 
af  Bønner  og  Litanier  og  mystiske  Billeder  samt  først 
og  sidst  Dødebogen,  Ægypternes  Bibel,  findes  rundt  om 
i  de  ægyptiske  Monument-  og  Indskriftsamlinger  —  det 
er  det  forvirrende  store  Stof,  der  maa  benyttes,  naar 
der  skal  gives  en  Fremstilling  af  Jordens  ældste  Kultur- 
folks Religion.  Og  et  Tidsrum  af  over  3000  Aar  skiller 
de  ældste  Indskrifter,  vi  kende y  fra  de  yngste;  vil  man 
lære  Gudetroen  at  kende  i  dens  oprindelige  Form,  maa 
man  udsondre  fra  Betragtningen  eller  i  alt  Fald  kun 
med  den  skarpeste  Kritik  benytte  Indskrifter  fra  Tiden 
efter  Alexanders  Erobring  af  Ægypten ,  fordi  der  er  den 
største  Sandsynlighed  for,  at  den  ægyptiske  Gudelære 
paa  denne  Tid,  da  Folket  saa  længe  har  staaet  under 
fremmedes  Herredømme,  ved  den  forkrøblende  Ind- 
flydelse, dette  har  paa  Folkekarakteren,  og  ved  de 
optagne  fremmede  Impulser  er  bleven  saa  forkvaklet,  at 

9* 

den  i  væsenlige  Henseender  afviger  fra  den  gamle  Tids 
Lære.  Men  dernæst  følger  det  saavel  af  en  almindelig 
historisk  Betragtning  som  af  de  særlig  ægyptiske  For- 
hold, at  en  Doktrin,  bygget  paa  Oplysninger,  der  hentes 
fra  et  stærkt  begrænset  Antal  Monumenter,  ikke  vil  være 
tilstrækkelig  begrundet  til  at  kunne  vise ,  hvor  Religionens 
Udgangspunkt  maa  søges.  Den  var  jo  ikke  den  samme 
til  de  forskellige  Tider,  men  undergik  paaviselig  en  Ud- 
vikling, efterhaanden  som  Folket  udviklede  sig;  den  var 
ikke  paa  samme  Tid  den  samme  i  hele  Ægypten,  thi  i 
de  forskellige  Landsdele  tilbades  forskellige  Guder;  den, 
var  endelig  ikke  altid  paa  samme  Tid  og  samme  Sted 
den  samme  hos  de  forskellige  Klasser  i  Befolkningen, 
thi  vi  finde  f.  Eks.  en  langt  mere  aandig  Betragtning  af 
Livet  efter  Døden  i  de  Indskrifter,  der  ere  indhuggede 
paa  Kongernes  Grave  under  det  XIX.  Kongedynasti 
(1500  f.  V.  Tidsr.),  end  i  dem,  der  findes  paa  Privat- 
gravene fra  samme  Tid.  Er  dette  Tilfældet,  er  det 
klart,  at  den,  der  benytter  et  ringe  Antal  Monumenter, 
er  udsat  for  at  kombinere  Tekster,  der  gaa  ud  fra  et 
helt  forskelligt  Grundlag,  og  for  saa  at  antage  en  religiøs 
Forestilling,  hvis  Betydning  paa  et  enkelt  Sted,  til  en 
enkelt  Tid  eller  for  en  enkelt  Stand  er  uomtvistelig,  for 
den  væsenlige  og  oprindelige. 

Jeg  sagde  ovenfor:  Goldschmidt  vil  omdanne  hele 
det  hidtil  antagne  Grundlag  for  Ægypternes  Religion. 
Men  da  selve  dette  Grundlag  næppe  kan  antages  at 
være  almindelig  bekendt,  maa  dets  Hovedtræk  for  For- 
staaelighedens  Skyld  antydes  her.  Da  man  paa  saa  godt 
som  alle  de  ægyptiske  religiøse  Monumenter  fra  de 
ældste  til  de  yngste  finder  Solen  dyrket  som  Guddom, 
paa  dem  fra  den  senere  grublende  Tid  uddybet  til 
Gj emme  for  dybsindige  filosofiske  Anskuelser,  men  mere 
og  mere  direkte  tilbedt,  jo  længere  vi  naa  tilbage  i 
Tiden,  har  man,  støttet  ogsaa  paa  Etnologiens  Bered- 
villighed til  at  akceptere  en   saadan  Antagelse,   ment, 

at  Ægypternes  ældste  religiøse  Forestillinger  samlede 
sig  om  Solen;  man  har  antaget,  at  denne  oprindelige 
Sol-  og  Lysguddom  har  opløst  sig  til  forskellige  Gude- 
former i  de  forskjellige  Landskaber,  saa  at  altsaa  hver 
enkelt  Hoyedlokalgud  har  udviklet  sig  som  Særform  paa 
Grundlag  af  Ursolguden,  og  man  har  saa  tænkt  sig,  at 
den  mytisk  skabende  Fantasi  har  dannet  alle  de  utallige 
Guder  og  Gudinder,  først  kvindelige  Supplementer  til 
den  første  Mandgud,  saa  Personifikationer  af  alle  deres 
enkelte  Egenskaber,  efterhaanden  som  disse  udformedes 
skarpere. 

Det  er  denne  Betragtning,    G.  vil  omstyrte.     Han 
siger  det  udtrykkelig:   „Ægyptismen  danner  et  Bolværk 
mod  den  Antagelse,   at  Hovedindholdet  af  Myterne  ikke 
er  andet  end  Syn  paa  Daggry  og  Syn  paa  Solen^.    Han 
vil  i  Modsætning  hertil  fastslaa,  at  Ægypternes  tidligste 
Gudsforestilling  har  samlet  sig  i  Ideen  om  et  oprindeligt 
Guddomspust  over  Vandene,  og  at  dette  har  inkarneret 
sig  i  Guden  Num.    Bevisførelsen  er  denne.     Der  findes 
en  lille  Præposition,    der  lyder   ni  og  skrives  med  en 
Hieroglyf,  der  forestiller  en  Bølgelinje,  saaledes    y^^^**^. 
Den  betyder  „af,  fra".     Men   i  en  Tid  forud  for  den 
allerældste  historiske  har  den,  siger  G.,  betydet  Pustet 
over  Vandene,   og  det  er  som  Personifikation  heraf,  at 
Num  kommer  i  Besiddelse  af  denne  Kvalifikation.     At 
dette  er  rigtigt,  ses  af,,  at  en  Hieroglyf,  der  bruges  for 
at  betegne  „Verdens  første  Aarsag",  Ammon,  d.  e.  den 
skjulte,  ser  saaledes  ud  ^^^,  thi  dette  er,  siger  G., 
Bølgelinjen  i  Navneringen*),  og  da  Ammon  er  Pustet  over 
Vandene    som    Person    og   Ringen   betegner   Personlig- 
heden, maa  Bølgelinjen  ni  være  Pustet.     For  at  dette 


*)  Navneringen  er  egenlig  Seglringens  Kreds,  der  sattes  om 
Faraonernes  Navne;  den  uendelige  Bing  antydede  Kongens 
Guddommelighed.  Omkring  de  egenlige  Gadenavne  sattes  den 
ikke,  saaledes  ikke  om  Osiris'  egenlige  Navn,  men  vel  om 
hans  Titel  nn-nefer  =  det  gode  Væsen. 

Bevis  skal  være  fyldestgørende  maa  det  for  det  første 
være  afgjort,  at  dette  Tegn  er  Vandlinjen  i  Navneringen^ 
for  det  andet,  at  Åmmon  hele  den  historiske  Tid  igen- 
nem staar  som  Urguden  og  som  saadan  er  Aanden  over 
Vandene.  Men  ingen  af  Delene  lader  sig  paapege. 
Tegnet  er  efter  al  Sandsynlighed  slet  ikke  det,  G,  an- 
tager det  for,  thi  Navneringen  skrives  altid  dDl  med 
Signetet  ved,  medens  dette  Tegn  altid  skrives  som  oven- 
for, og  det  er  altsaa  kun,  naar  man  slet  ikke  har  nogen 
anden  Forklaring  at  fremføre,  at  man  nødes  til  at  be- 
nytte G.'s.  Men  nu  findes  der  en  enkelt  Hieroglyf,  der 
skrives  ganske  som  denne,  kan  lyde  men  eller  amen*) 
og  forestiller  et  Bassin  med  Vand  i  (Vandlinien  har 
altsaa  her  kun  en  billedlig,  ingen  lydlig  Værdi);  er  det 
saa  ikke  rimeligt  at  antage,  at  det  er  dette  Tegn,  der 
bruges  til  at  betegne  Ammon?  Og  da  nu  Bestemmelsen 
af  denne  som  Luftguden,  „Pustet  over  Vandene",  først 
hører  hjemme  i  den  sene  Ptolemæertid  og  sandsynligvis 
beror  paa  en  græsk  Paavirkning,  bortfalder  hele  Argu- 
mentationen med  Pustet  over  Vandene. 

Var  det  imidlertid  rigtigt,  som  G.  siger,  at  Ammon 
overalt  i  Indskrifterne  fra  den  ældste  til  den  yngste  Tid 
betegnes  som  Verdens  Aarsag  tænkt  som  Personlighed, 
Urguden,  og  havde  han  dernæst  Ket  til  fuldstændig  at 
identificere  Num  med  denne  Ammon,  vilde  hans  Ud- 
viklinger jo  endda  staa  ved  Magt.  Men  Ammon  fore- 
kommer ikke  før  det  Ilte  Kongedynastis  Tid  (2500  f.  v. 
Tidsr.),  hans  Navn  findes  ikke  i  Dødebogen  undtagen  i  det 
allersidste  Par  Kapitler,  der  jo  slet  ikke  staar  i  nogen 
Sammenhæng  med  det  egenlige  Værk,  han  træder  først 
frem  for  os  med  tydelige  Omrids ,  da  hans  Hjemstad 
Theben  bliver  Eigets  Hovedstad.  Og  i  den  store  Hymne 
til  ham,  der  findes  i  Museet  i  Bulaq  —  den  er  fra  det 
18de  Dynastis   Tid  (1800  f.  v.  Tidsr.)   — ,    den  største 


*)  H.  Brugsch:  Grammaire  hieroglyphique  p.  126,  Nr.  362. 

Ammonshjmne ,  vi  har,  og  en  Tekst  altsaa,  der  særlig 

gaar  ud  paa  hans  Forherligelse,   kaldes  han  Ptahs  Søn 

og  det  siges,    at  hans  Virksomhed  i  Tidernes  Morgen 

følger   efter  denne  Guds.     Altsaa  kan  Ainmon  hverken 

fastholdes   som   den  tidligste  Gudsforestilling   eller  selv 

som    den,    hvem    de    senere  Ægyptere    gjennemgaaende 

ansaa  for  den  oprindelige  Skabergud.     Selv  om  da  Num 

fuldstændig    dækkede   Ammon,    manglede    dog    Beviset 

for,  at  han  er  Urguddommen.     Men  denne  fuldstændige 

Identifikation  er  ikke  berettiget.     Som  Skabergud  stUles 

Num   undertiden  lig  Ammon  og  kaldes  saa   „den,    der 

har  skabt  Guder  og  Mennesker^';  i  sine  andre  Former 

holdes  den  thebiske  Gud  ude  fra  Num.     Og  selv,  hvor 

han    hyldes   som   den    skabende   Gud,    saaledes   i   den 

ovennævnte  Hymne,  træffe  vi,  hvor  vi  maatte  vente  at 

finde  Num,  hvis  han  var  den  faste  Sideform  af  Ammon 

som  Skaber,  en  anden  Gudeskikkelse,  det  er  Tum,  den 

nedgaaende    Sol.      Og   det    er    ganske   naturligt,    thi  i 

den  største  Skabelsestekst,  vi  har,  i  det  17de  Kapitel 

af  Dødebogen,   sikkert  det  ældste  Afsnit  af  dette  Værk, 

træffer  vi  Tum  som  Skaberguden:  „Jeg  er  Tum  som  det, 

der   er,    idet    jeg   var    alene    paa    Oceanet,    dannende 

Himlen,  skabende  Væsenerne ^^    At  altsaa  en  anden  Gud 

kan   fremføres   som   udfyldende   den    skabende    Side   af 

Ammons  Virksomhed,   uden  at  Num,  der  dog  har  dette 

som  sin  Specialitet,  nævnes,  viser  klart,  hvor  uberettiget 

det  er,  fuldstændig  at  ville  identificere  Num  og  Ammon. 

Af  det  foregaaende   fremgaar,    tror    jeg,    at    den 

sproglige  Begrundelse  af  ni   som  Pustet   over  Vandene 

er  uholdbar*).    Opstillingen    af  Ammon  som  oprindelig 


*)  Jeg  skal  dog  for  FaldstændighedB  Skyld  bemærke,  at  Loft- 
gaden  blandt  Elementargudemey  der  i  Ptolemæertiden  som 
Følge  af  græsk  Paavirkning  findes  nævnte  paa  ægyptiske  Monu- 
menter, kaldes  ni.  Men  da  dette  Ord,  som  G.  rigtig^  siger, 
intetsomhelst  Sted  ellers  findes  i  Betydningen  af  Luft,  og 
man  i  Indskrifterne  fra  den   Tid  finder  den  særeste  Spillen 

Guddom   urigtig,    Identifikationen    af   Num    med    ham 
yilkaarlig  og  Num  som  Inkarnationen   af  den  tidligste 
Gudsforestililling  er  dermed  væltet  over  Ende.     Og   er 
det  altsaa  ikke  paavist,  at  Num  er  Urguden,  fra  hvem 
Guddomspustet  naaede  igjennem  Verden,  falder  dermed 
Sammenstillingen    af  ham    med    Livsaanden    Nif,    med 
Urvandene  Nu,  med  Menneskesjælen  Ba  og  med  Menneske- 
aanden  Khu   til  Jorden.      Ind  i  det  sidst  nævnte  Ord 
lægger    G.    i   Øvrigt  mere,    end   man    almindelig    gjør. 
Idet  han  bringer  Ordet  som  Tegnet,   hvormed  det  skri- 
ves,  i   Forbindelse  med  Ibisfuglen,   Tegnet  for  Guden 
Thot,  lader  han  Khufuglen  som  Uraand  svæve  over  Ur- 
vandene  og  befrugte  disse,    d.  v.  s.  Urgudinden  Hathor, 
der  i  dette  Fugleægteskab  antager  en  Gaases  Skikkelse. 
Jeg  véd  ikke,  hvorpaa  alt  dette  støttes,  og  tror  ikke, 
det  er  fremdraget  tidligere;  indtil  derfor  de  Bevismidler, 
der  giver  Begrundelsen  deraf,  er  fremførte ,  kan  G.  ikke 
gøre  Fordring  paa,  at  man  skal  tillægge  disse  Paastande 
videnskabelig  Betydning. 

Ved  Slutningen  af  det  Kapitel,  jeg  nu  har  gennem- 
gaaet.  Afsnittet  om  den  tidligste  Gudsforestilling,  siger 
G.  selv,  at  „sligt  kan  kaldes  løst  og  usikkert",  og  han 
vender  sig  da  for  at  „genfrembringe  den  oprindelige 
Skuen  paa  Verden  og  dens  Princip"  til  Monumenterne. 
Men  Betydningen  af  de  Bevisrækker,  han  her  fremfører, 
svækkes  ikke  lidt  ved  hans  Metodes  Mangel  paa  Over- 
ensstemmelse med.  de  ovenfor  omtalte  Grundprinciper 
for  enhver  Behandling  af  Emner  indenfor  den  ægyptiske 
Mytologis  Omraade.  De  Indskrifter,  han  fremdrager 
som  Støtte  for  sine  Udviklinger,  er  meget  faa  og  disse 
saa  godt  som  alle  fra  Øen  Filae,  hvis  ældste  Monumenter 
ere  fra  Tiden  lige  før  Alexanders  Erobring  af  Aegypten , 
mens   de   fleste   er   fra   Ptolemæertiden.      At   nu   Num 

med  Ord  og  Lyde,  maa  man  sikkert  antage,  at  de  gude- 
dannende  Præster  har  spaltet  Ordet  nif-Aande.  og  G.  kan 
heller  ikke  heri  finde  nogen  Støtte. 

naynlig  i  en  senere  Tid  har  været  tilbedt  som  Skaber- 
gad paa  flere  Steder  i  Landet,  nægter  Ingen;  det  skulde 
fastslaas,  at  han  var  den  ældste  og  almindelig  antagne, 
men  herfor  er  saa  sene  Indskrifter  naturligvis  intet  Bevis. 
Hovedargumenterne   føres   da  heller  ikke  med  Tekster, 
men  med    Billeder.     Ikke   heller  de  er  dog  afgørende. 
De  er  fire;  af  dem   findes  det  ene   slet  ikke  paa  noget 
ægyptisk    Monument,    men   hentes   fra   en   græsk  For- 
fatter ;  det  andet  er  fra  Kejser  Avgustus's  Tid ;  det  tredje 
havde  nogen  Betydning,    hvis   det  var  bevist,  hvad  G. 
erklærer   for  selvfølgeligt,  at  „Ptah  kun  er  en  Virkning 
af  Num" ,   men   da  dette  ikke  er  bevist  og  næppe  kan 
bevises  (se  ovfr.  p.  135),  bortfalder  ogsaa  det.    Saa  er 
der   kun    ét   Billede   tilbage   til    Støtte   for  G.'s    Teori. 
Naar    man    nu    betænker,     hvor    uendelig    talrige    de 
ægyptiske   Mindesmærker    af  religiøst  Indhold  er,  maa 
man  indrømme,  at  ét  Billede  er  temmelig  lidt  at  støtte 
sig  til,   naar  man   vil  forandre   Grundbetragtningen   af 
hele    Religionen.      Men   var   ogsaa    de    andre   Billeder 
tilforladelige,  det  er  dog  ikke  paa  dem  og  vore  vilkaar- 
Uge  Tydninger  af  deres  gaadefalde  Figurer,  at  man  nu 
til  Dags  skal  bygge  en  Skildring  af  dé  gamle  Ægypteres 
Religion;  vi  har  jo  intet  som  helst  Middel  til  at  kontrol- 
lere, hvor  vidt  et  saadant  Billede  tydes  korrekt,  naar 
vi  ikke  benytter  Teksterne  i  det  videste  Omfang.    Og 
dette  det  eneste  rigtige  Princip  opstiller  G.  selv:   „Vi 
maa   søge   vore   Oplysninger   fra   tydelig   udtalte   Tros- 
sætninger og  Trosbekendelser,  fra  Hymner  og  Sange,  som 
staa  i  Indskrift  paa  Templerne  eller  ere  opbevarede  i 
Papyri."     Men  han  har  ikke  falgt  det;  han  har  af  vil- 
kaarlig  kombinerede  og   vilkaarlig    tydede  Billeder ,    af 
Tekststumper  samlede  alle  Vegne   fra     opført  en  Byg- 
ning, hvis   spinkle  Piller  falde  sammen  ved  det  mindste 
Pust.     Jeg  tror  derfor,  at  jeg  er  i  min  Ret,  naar  jeg 
som  Resultat  af  denne  Undersøgelse  fastslaar,   at    det 
tidligere  antagne  System  for  den    ægyptiske   Gudelære 

staar  sikkert  som  før  G.  skrev  sin  Nemesis,  og  jeg  maa 
derfor  i  det  følgende,  hvor  Hathor,  Ægypternes  Nemesis, 
skal  betragtes,  benytte  det  som  Grundlag. 

Selvfølgelig  drages  de  Linjer,  der  hos  G.  begrænse 
Hathor,  i  Fortsættelse  af  dem,  der  bestemmer  hele   den 
ægyptiske    Religion,    og   da  den  foregaaende  Udvikling 
vil  have  vist,  at  disse  Hypoteser  maa  skydes  til  Side  og 
Soldyrkelsen    maa   fastholdes    som  Udgai^igspunkt ,   maa, 
naturligvis  ogsaa  de  Værdier ,   G.  indsætter  for  de    for- 
skellige   Betegnelser    for    Hathor,   modificeres   i    Over- 
ensstemmelse hermed.     Og  dertil  kommer,   at  G.   her, 
hvor  han  nærmer  sig  mere  og  mere  til  det  Punkt,   han 
stræber  at  naa,  Forbindelsespunktet  mellem  det  græske 
og  det  ægyptiske,  i  sin  dristige  Iver  føres  til  at  knytte 
Kombination  til  Kombination,  uden  at  han  tænker  paa, 
at  det  ikke  saa  meget  gælder   om   at  opsøge   alle    de 
Kombinationer,  der  ere  mulige,  som  om  at  finde,   hvor 
mange  af  dem  der  ere  sandsynlige.     Jeg  tvivler  nu  ikke 
om,    at  G.    i   sine  Samlinger  har  liggende  vægtige  og 
gyldige  Beviser  for,  at  hans  Sammenstillinger,  der  fore- 
kommer  mig   vilkaarlige,    er   fuldt    berettigede*),    men 
endnu   ere   Beviserne  ikke  fremførte,    og  indtil  de    ere 
det,  nødes  vi  til  Trods  for  al  Beundring  for  det  Talent, 
hvormed  han  forstaar  at  samle  saa  spredte  Traade,   at 
skyde  hele  denne  Udvikling  til  Side.     Naar  G.   saaledes 
siger,  at  Hathor  betegnes  med  Hjortehovedet  eller  med 
en  Gaas  eller  at  Ordene  Mena  og  Nemt  ere  almindelige 
Navne   paa   hende    og   derpaa    grunder    vidt   rækkende 
Slutninger,  tør  jeg  naturligvis  ikke  benægte,    at  dette 
kan   være   Tilfældet,    men    der   er  ikke  her  ført  noget 


*)  Muligvis  finde  visse  af  dem,  hvis  Be^jrmndelse  jeg  ikke 
kj ender,  Støtte  i  Værker,  som  ikke  findes  her  i  Byen  og  derfor 
have  været  mig  utilgængelige;  et  saadant  er  den  udvidede 
engelske  Udgave  af  Bnnsens  „Aegyptens  Stelle".  Er  det  Til- 
fældet, bortfalder  min  Dom  naturligvis,  men  G.  citerer  intet 
Steds  noget  nyere  Værk,  jeg  ikke  har  havt  Adgang  til  at  benytte. 

Bevis   derfor,    der  er  ikke  henvist  til  noget  Sted,  hvor 
Beviset  findes,    og  jeg   kender  intet,   der  støtter  disse 
Paastande  —  de  maa  da  lægges  hen,  indtil  Forsvaret 
er  ført.      Og  ganske  paa  samnxe  Maade:    det   kan   vel 
være,  at  der  vil  kunne  fremføres  Beviser  for,  at  G.  har 
Ret  til    af  alle   de    op    til   Hathor   grænsende   religiøse 
Territorier,  af  alle  de  med  hende  nær  beslægtede  Gud- 
inder   at  drage  saa  mange  ind  under  hende,  som  han 
gør  —  det  er  for  nogles  Vedkommende  mere,  for  andres 
mindre  sandsynligt,  men  saa  meget  er  sikkert  og  maa 
gentages  atter  og  atter,  endnu  ere  Beviserne  ikke  frem- 
komne,  og  indtil  det  sker,  maa  Deduktionen  lægges  til 
Side.     Det  er  ikke  Meningen  dermed  at  paastaa,  at  vi 
fuldstændig  skal  opgive  ethvert  Forsøg  paa  at  samle  de 
Iplnkeltoplysninger,    der   findes    rundt   om,   til   Helheds- 
billeder;  jeg  vil  kun  fastholde,   at   saa   længe    der  til 
hfifjre   og  venstre  for  os  højner  sig  vældige  Dynger  af 
ubearbejdet  Materiale,  fra  hvilke   der  vil  kunne  hentes 
rige  Oplysninger  om  den  Gudinde,   der  her  behandles, 
som  om  alle  de  andre,  er  den  Metode  ikke  den  rette, 
som  idet  den  tunder  med  det  stærkt  begrænsede  Stof, 
den  raader  over,  som  var  det  det  hele,  søger  ved  kække 
Kombinationer  at  frembringe  et  paa  alle  Punkter  fuldt 
udpenslet  Billede.     At  lade  Udsagn  om  f.  Eks.  Isis  uden 
videre  gælde  Hathor  —  som  Plutarks,  at  hun  i  Hermo- 
polis  tilbades    som    den  hellige  Retfærdighed   —   vilde 
være  berettiget  i  to  Tilfælde.    Enten  kunde  Beviset  være 
ført  for,  at  de  var  fuldstændig  identiske   som  Dévéria 
har   paavist   det    for   Hathors    og  Nubs  Vedkommende. 
Det  er  ikke  Tilfældet  her.    Eller  ogsaa  kunde  man  have 
udtømt  alle  de  Kilder,  der  behandlede  de  to  Gudinder, 
fundet,  at  væsenlige  Momenter  pegede  hen  paa  en  saadan 
Identifikation,   og  det  vilde  i  saa  Fald  være  fuldt  be- 
rettiget at  kitte  Stoffets  Huller  til  ved  Benyttelse  af  det 
tilgrænsende   Materiale.      Men    ligger    der    ti    og    tyve 
Gange   saa  meget  upaaagtet  hen,  som  der  er  benyttet, 

imaa  det  fordres,  at  der  til  Karakteristiken  af  Hathor 
kun  bruges  Udsagn,  der  gælder  hende  selv  og  de  Gud- 
inder, hvis  Identitet  med  hende  er  paavist,  thi  den 
eneste  gyldige  Undskyldning  for  den  fri  Behandling,  den, 
at  Kilderne  er  udtømte,  findes  ikke  her. 

Naar  jeg  altsaa  maa  være  uenig  med  G.,  saavel  med 
Hensyn  til  den  Metode,  han  benytter,  som  med  Hensyn 
til  det  Udgangspunkt,  han  har  valgt,  og  naar  jeg  tror, 
at  den  blotte  Berøring  af  Eritikens  Saksespids  faar  en 
Bække  Sammenføjninger  til  at  løbe  op  fra  den  ene  Ende 
til  den  anden,   er  det  klart,   at  Hathor   maa  tage  sig 
noget  anderledes  ud  for  mig    end   for  ham.     Med   faa 
.  Strøg  kan   de  væsenligste    af   de   Linier  drages ,    der    i 
Følge   hvad  jeg   kjender  til    den  moderne  Ægyptologi, 
vil  komme  til  at  begrænse  hende.     Hun  er  først  som 
Personifikation  af  Rummet,  hvor  Solen,    Horus  bryder 
sig  sin  Bane  (Navnet  Hat-hor  betyder  Horusbolig),  side- 
ordnet med   Solen,    d.  v.   s.    i    det    mytologiske    Sprog 
Horus's  Hustru.     Men  hver  Morgen  stiger  Horus  frem 
fra   det   mørke   Rum,    dette   frembringer   altsaa   Solen, 
Hathor   bliver   Horus   Moder,    og   her    fremkommer  nu 
Berøringen  med  Isis,  idet  denne  i  Følge  den  almindelige 
Tradition  er  Horusmoderen.     Og  hver  Aften,  naar  Solen 
synker  bag  Vestbjærget,  modtager  det  samme  moderlige 
Rum  ham,  for  at  skænke  ham  nyt  Liv  .til  den  næste 
Morgen  at   rejse    sig    straalende  i  Øst.      Og  naar  man 
husker,  at  Ægypterne  paralleliserede  særlig  Kongernes, 
dernæst  ogsaa  hvert  enkelt  Menneskes  Liv  med  Solens 
daglige  Bevægelse ,  bliver  Hathors  Forhold  til  Mennesket 
let  forstaaeligt.     Det  er  som  en  ny  Horus,  at  Kongen 
ses   sugende  Modermælken  af  Hathors  Bryst.     Og  som 
hun  hver  Nat  skænker  Solen  nyt  Liv  til  at  stige  Trem, 
giver  hun  det  døde  Menneske,  der  har  overstaaet  Dom- 
men, nyt  Liv  ved  at  række  sit  Halsbaand,  Livssymbolet, 
frem  imod  ham,  eller  ved  at  lade  ham  drikke  af  det 
Bæger,  hun  fra  den  hellige  Sykomors  Grene  holder  ham 

i  Møde.  Dog  er  hun  ikke  her  den  naadige,  den 
trøstende,  thi  den,  der  har  bestaaet  Dommen,  har  Ret 
til  at  fordre  nyt  Liv.  Og  ganske  vist  lade  Indskrifter 
fra  den  seneste  Ptolemæertid  hende  være  Personifikationen 
af  det  skønne  og  det  gode,  mens  andre  noget  ældre 
viser  hende  som  Glædens  Gudinde  med  Tamburinen  i 
Haanden,  men  saa  vidt  mig  bekjendt  giver  de  ældre 
Indskrifter  hende  ikke  slige  Funktioner,  og  de  kan  altsaa 
her  lades  ude  af  Betragtning. 

Der  er  i  disse  Linier  givet  et  Omrids  af  Hathor- 
figuren,  som  de  fleste  af  dem,  der  beskæftiger  sig  med 
ægyptisk  Mytologi,  vistnok  vil  anerkjende  som  nogen- 
lunde korrekt.  Men  til  en  Sammenstilling  med  Nemesis 
er  denne  Skikkelse  ikke  brugelig,  Af  de  Forklaringer 
af  Nemesisattributeme,  G.  véd  Hjælp  af  Hathors  Insignier 
giver,  er  nogle,  som  ovenfor  visty  næppe  aldeles  korrekte, 
andre  ser  vel  tiltalende  ud,  men  skønt  det  sikkert  er 
fortjenstligt  at  have  peget  paa  en  saadan  Forbindelse 
som  mulig,  maa  det  vel  erindres,  at  G.'s  Væsens- 
bestemmelse  af  Hathor,  den,  at  hun  er  »Naturen  som 
Helhed,  som  skøn,  levende  Orden,  som  Livsfylden, 
hvoraf  alt  fremkommer,  opholdes  og  fornys,  som  Be- 
vægelsesmagten  i  Himmellegemernes  Gang,  som  For- 
nuftigheden i  de  jordiske  Tings  Gang,  i  Menneske- 
samfundet og  Individernes  Skæbne,  som  Tilværelsens 
Højtidelighed,  der  har  meddelt  sig  Menneskets  Indre  og 
derigennem  strængt  kærlig  kalder  til  Ansvar  for  Livet", 
—  at  hele  denne  Bestemmelse  foreløbig  staar  uden 
afgørende  Bevisstøtte.  Ligheden  mellem  visse  Attributer 
konstituerer  kun  Muligheden  af  et  Slægtskab  mellem  de 
to  Gudinder;  væsenlige  Grundoverensstemmelser  i  deres 
Karakter  er  ikke  paaviste.  Saa  synes  det  da  at  maatte 
fastholdes,  at  mellem  Hathor  og  Nemesis  strækker  der 
sig  endnu  et  Gab  saa  bredt  og  dybt  som  det  Middel- 
liaysbassin,  der  skiller  Grækenland  fra  Ægypten. 

Jeg  er  her  færdig  med  min  Oversigt  over  det 
ægyptologiske  Afsnit  af  G.'s  Nemesis.  De  Mangler,  der 
i  det  foregaaende  ere  paaviste,  stamme,  tror  jeg,  &a 
et  enkelt  Grundforhold  i  G.'s  Væsen,  som  han  ikke  ret 
har  taget  i  Betragtning,  da  han  besluttede  at  hellige  sig 
til  en  blot  videnskabelig  Virksomhed.  Før  G.  blev 
Videnskabsmand,  har  han  været  Digter  i  30  Aar.  Hans 
mangeaarige  digteriske  Virksomhed  har  naturligvis  ud- 
viklet hans  aandelige  Fart,  hans  Fantasi  ganske  særlig 
stærkt,  og  saaledes  prædisponeret  gaar  han  nu  til  at 
blive  Videnskabsdyrker.  Men  den,  der  vil  behandle  et 
Æmne  saa  omfattende  og  saa  vanskeligt  som  ægyptisk 
Mytologi,  maa  først  og  fremmest  være  i  Besiddelse  af 
en  aarvaagen  Omsigt  til  at  samle  Enkeltheder ,  en  sindig 
Betænksomhed  i  Kombinationen  af  det  indvundne  Stof, 
en  kilden  Forsigtighed  med  at  opstille  Formodninger , 
et  strængt  logisk  Trit  i  Udviklingerne.  Først  naar  vi 
ere  naaede  saa  vidt,  at  det  store  System  skal  opstilles, 
der  rækker  til  det  heles  Grænser  og  dog  tager  den 
fineste  Centrumsdetail  med,  bliver  der  Brug  for  den 
kække  Fantasi.  Men  før  den  Tid  kan  komme,  maa 
Landet  i  en  ganske  anden  Grad  end  nu  være  oppløjet 
ved  grundige,  stærkt  begrænsede  Detailforskninger.  Hvis 
Prof.  G.  føler  sig  kaldet  til  at  stille  sig  Side  om  Side 
med  de  Mænd,  der  arbejde  paa  denne  Maade  —  det 
er  Folk  som  Pierret,  Grébant,  Lefébure,  Naville  — ,  og 
saa  tage  fat  paa  at  skovle  Sanddyngeme  bort  fra  Old- 
tidsresteme,  vil  han  sikkert  blive  modtaget  med  varm 
Anerkendelse.  Men  det  kan  vel  næppe  være  uærbødigt 
at  sige,  at  G.  i  Kraft  af  den  Nemesisbestemmelse,  hans 
digteriske  Virksomhed  afgiver  for  hele  hans  aandelige 
Fysiognomi ,  vanskelig  vil  kunne  finde  sig  til  Rette  under 
saa  smaa  Forhold.  Og  i  saa  Fald  maa  man  ønske,  at 
han  ikke  af  Lyst  til  Erobringer  i  fremmede  Riger  maa 
opgive  lykkelige  Fremtidschancer  i  det  skønne  Land, 
han  er  uindskrænket  Hersker  over.  Emil  Slomann. 


Midler  til  at  erstatte  Latin  og  Græsk  som 

Skolefag/) 


I  Aaret  1875  er  der  af  den  tyske  Filosof  Eduard  v. 
Hartmann  fremsat  et  Forslag  til  Omordning  af  den 
lærde  Skole  (die  Reform  des  hoheren  Schulwesens  1875), 
som  har  tildraget  sig  saa  megen  Opmærksomhed,  at  man 
endog  kan  høre .  erfarne  Skolemænd  omtale  det  som  et 
grundigt  og  gennemtænkt,  maaske  noget  radikalt  Forslag 
til  en  Omordning.  Forslaget  er  det  samme,  som  her  er 
fremsat  af  Dr.  Pingel  (der,  mærkelig  nok,  ikke  har  kendt 
Fs  Bog,  førend  han  fremkom  med  sine  Bemærkninger), 
og  gaar  nd  paa  at  udelukke  Latin  af  Skolens  Fagkreds 
og  bygge  den  klassiske  Dannelse  væsentlig  paa  et  nøjere 
Kendskab  til  den  græske  Literatur,  der  ved  sit 
æstetiske  og  historiske  Værd  antages  at  være  det  mest 
passende  Grundlag  for  en  almindelig  Dannelse.  Dette 
er  for  os  Danske  egentlig  det  nye  i  Hartmanns  Bog,  thi 
hans  øvrige  Ideer  ere  for  største  Delen  oftere  fremsatte 
og  til  Dels  gendrevne  f.  Eks.  af  Madvig.  Hartmann  frem- 
hæver saaledes  den  Fare  for  Disciplenes  legemlige  og 
aandelige  Sundhed,  der  opstaar  ved  den  store  Ophobning 
af  Stof;  han  siger,  at  Skolebørnene  ere  værre  stillede 
end  Børnene  i.Fabrikeme,  der  dog  ved  Lov  ere  nogen- 
lunde  sikrede   mod  Overanstrængelse.    Hartmann   taler 


O  Jævnf.:  „Om  Afskaffelsen  af  Latin  og  Græsk  som  Skolefag"  i 
forrige  Hæfte. 

for,  at  Forældrene  bør  have  Indflydelse  paa  Børnenes 
Undervisning  derved,  at  man  stiller  en  Del  Fag  som 
valgfri;  han  ser  det  fejlagtige  i  Tvedelingen  og  udtaler, 
at  de  bedste  Midler  til  aandelig  Udvikling  kun  kunne 
være  af  én  Art;  han  gjør  opmærksom  paa,  at  Latin-  og 
Realgymnasiet  hver  kun  have  grebet  den  ene  Side  af 
Opgaven  og  derfor  maa  forfejle  Maalet.  Hartmann  er- 
kender endelig,  at  den  latinske  Literaturs  æstetiske 
Værd  er  bleven  overdreven  i  høj  Grad,  og  at  Latinens 
praktiske  Nytte  ikke  vil  være  vanskelig  at  erstatte. 
Medens  jeg  nu  altsaa  i  disse  Anskuelser  finder  Støtte- 
punkter for  de  Meninger,  jeg  har  fremsat,  forekommer 
derimod  hans  Ide  om  at  sætte  Græsk  i  Stedet  for  Latin 
mig  forfejlet  og  tillige  utilstrækkelig  motiveret.  Hart- 
mann er  endnu  hildet  i  Vildfarelsen  om  Sprogenes  forma- 
listiske Betydning  og  om  at  de  nyere  Sprogs  Former 
ikke  ere  saa  nyttige  til  Aandens  formale  Dannelse  som 
de  gamles,  fordi  de  ere  i  Forfald  —  en  Synsmaade,  der 
forlængst  er  bleven  modbevist  af  Sprogforskerne  (se  April- 
hæftet S.  7).  Hermed  staar  i  Sammenhæng  hans  Over- 
vurdering af  det  græske  Sprog  i  rent  sproglig  Henseende. 
Han  kalder  (S.  50)  Græsk  „die  philosophischeste  und 
poetischeste  Spracha  der  Welt  zugleich";  han  nægter  ikke, 
at  det  græske  Sprog  er  svært,  men  just  Overvindelsen 
af  disse  Vanskeligheder  „ist  grade  das  hochste  und  un- 
ubertreffliche  Bildungsmittel  fur  den  Geist".  Han  vil 
(S.  67)  vide,  at  et  grundigt  Studium  af  Græsk  hjælper 
mærkværdig  til  at  lære  Latin,  men  at  det  Omvendte  ikke 
er  Tilfældet  (!).  Og  endda  er  Græsk  kun  det  næstbedste; 
Sanskrit  vilde  være  det  bedste,  hvis  dets  Literatur  besad 
den  samme  „massvoUe  Stoflfbeherrschung"  som  den  klassi- 
ske. Af  de  nyere  Sprog  sætter  han  Fransk  øverst  paa 
Grund  af  Syntaksens  formale  Betydning  og  „fordi  den 
franske  Stil  udelukker  Udtryksmaadens  Individualitet  og 
bringer  Tankegangen  ind  i  en  conventionel  typisk  Form". 
Fransk  skal  da  drives  saaledes,  at  der  kan  skrives  frie 

Opgaver  i  dette  Sprog.   Engelsk  repræsenterer  efter  H.'s 
Mening  det  dybeste  Trin  af  sprogligt  Forfald,  som  over- 
hovedet kan  tænkes  (!) :  det  har  kun  praktisk  Betydning, 
og  hvad  den  engelske  Literatur  angaar,  da  gør  Sprogenes 
Slægtskab  det  muligt  at  gengive  Forfatterne  saaledes  i 
Oversættelse,  at  denne  Oversættelse  næsten  gør  samme 
Tjeneste  som  Originalen  (!)  Man  tænke  her  paa  Shakespeare, 
Dickens  og  Byron!     Endelig  bør  man  efter  H.'s  Mening 
ved  Udarbejdelsen  i  Modersmaalet  holde  sig  til  frie  (ikke 
beskrivende)  Opgaver.    Alt  dette  er  dels  for  længe  siden 
gendrevet,  dels  er  det  saa  ensidigt,  at  det  kun  kan  gælde 
for  Paradokser.    De  gamle  Sprogs  historiske  Betydning 
ligesom  Historiens  Betydning  i  det  hele  synes  han  ikke 
at  have  Øje  for,  og  han  kommer  saaledes  ved  en  ensidig 
æstetisk  Vurdering  til  den  Anskuelse,  at  de  latinske  For- 
fattere  slet  ikke  ere  værd  at  læse  i  Skolen,  idet  han 
altsaa  overser  deres  Betydning  for  Kulturhistorien. 
Skønt  der  i  Dr.  Pingels  Artikler  fremtræder  en  noget 
lignende    Synsmaade,    har    dog   denne   sidste    en   langt 
klarere  Forestilling  om  Historiens  Betydning.   H.  vil  have 
en  sammenlignende  (!)    konfessionsløs  Religionsundervis- 
ning med  kristelig  (!)  Dogmehistorie  i  øverste  Klasse,  og 
alt  dette  skal  være  et  tvungent  (!)  Fag  for  alle  Kon- 
fessioner og  Religioner.   Dette  er  maaske  ægte  preussisk, 
men   fuldstændig   ulogisk^    Naturhistoriens  orienterende 
Virksomhed  har  han  meget  lidt  tilovers  for.    Han  gaar 
ud  fra,  at  af  hver  3  Børn  har  ét  Talent  for  Musik  og 
ét  for  Tegning  i  et  saadant  Omfang,  at  det  kan  lønne 
sig  at  uddanne  det  ved  en  Undervisnings-  og  Øvelsestid, 
som  han  selv  anslaar  til  8 — 9  Timer  ugenlig,  og  kommer 
til  det  Resultat,  at  den  tvungne  Skoletid  bør  indskrænkes 
til  24  Timer  ugenlig,  medens  dog  Undervisningens  „Inten- 
sitet^ skulde  forøges.   H.,  der  ikke  er  Skolemand,  overser 
herved,  at  det  ikke  kan  nytte  at  tage  fra  Skoletiden, 
naar  Forberedelsen  besværliggøres  og  tager  længere  Tid. 
Naar  han  endvidere  taler  om^det  Usunde  i  at  tilbringe 

mer  end  4  Timer  i  det  samme  Værelse,  er  det  ikke  rigtig 
klart,  om  han  husker  paa  hvad  Frikvarterer,  Udluft- 
ning og  Ventilation  kan  udrette. 

Hartmann  og  Pingel  have  Fortjenesten  af  at  have 
vist  det  latinske  Sprogs  Undværlighed  og  den  latinske 
Literaturs  forholdsvis  ringe  æstetiske  Betydning,  men  de 
have  ikke  givet  nogen  Grund  for  Græsks  Uundværlighed ; 
thi  H.'s  sproglige  og  æstetiske  Grunde  have,  som  ovenfor 
vist,  ikke  meget  at  sige.  Der  bliver  da  kun  tilbage 
den  kulturhistoriske  Betydning,  der  fremhæves  af  Pingel, 
men  som  Madvig  for  længe  siden  har  udviklet  samtidig 
med  at  han  udførlig  og  indtrængende  advarede  mod  den 
æstetiske  Overvurdering.  Og  denne  historiske  Betyd- 
ning har  da  den  romerske  Literatur  lige  saa  vel  som 
den  græske;  thi  fordi  den  romerske  Literatur  ikke 
hævede  sig  til  Højde  med  den  græske,  mister  den  dog 
ikke  sin  Betydning  som  en  nyttig  Kilde  til  Kundskab  om 
det  Folk,  der  har  spillet  den  største  Rolle  i  Verdens- 
historien. Romerens  Virksomhedsdrift  har  givet  sig  Luft 
i  Handling,  i  Magtudvikling,  i  Organisation  af  det  erobrede; 
at  iagttage  disse  Egenskabers  enkelte  Virkninger  i  Kultur- 
livet og  det  politiske  Liv  er  vist  nok  en  lige  saa  betyd- 
ningsfuld Opgave  som  at  følge  en  Literaturudvikling. 
Men  det  er  væsenlig  den  romerske  Literatur  (Historikerne, 
Talerne),  der  sætter  os  i  Stand  til  en  ^aadan  Iagttagelse. 
Den  æstetiske  Indflydelse  fra  den  græske  Literatur,  kommer, 
som  Madvig  bemærker,  til  os  paa  en  langt  fyldigere  og 
lettere  tilgængelig  Maade  i  den  nyere  Literatur,  der  er 
saa  stærkt  paavirket  deraf,  end  i  selve  de  gamle  Skrifter. 
Ved  Spørgsmaalet  om  Erstatning  ville  vi  da  betragte  først 
den  historiske  Side,  dernæst  den  sproglige,  tilsidst 
den  praktiske.  Madvig  (Maanedskr.  for  Literat.  8 
Bind  S.  590)  siger:  „at  hvis  ikke  paa  denne  Maade  (o: 
ved  deres  kulturhistoriske  Betydning)  de  gamle  Sprogs 
Vigtighed  for  Dannelsen  kan  godtgøres,  ingen  Betragt- 
ning af  Sprogundervisningen  som  saadan  vil  kunne   af- 

værge,  at  de  maa  anses  som  saadanne  Midler  for  specielle 
Studier,  der  —  blive  at  lære  efter  Enhvers  Behov." 
Med  andre  Ord :  Hovedvægten  ligger  paa  det  historisk- 
literære  Indhold,  medens  Sproget  kim  under  den  Forud- 
sætning er  uundværligt,  hvis  det  er  aldeles  nødvendigt 
for  Opfattelsen  af  Indholdet.  Nu  er  det  jo  netop  en 
Hovedfejl  ved  den  foregaaende  og  nuværende  Tilstand, 
en  Fejl,  som  bevises  ved  mangfoldige  samstemmende 
Vidnesbyrd,  at  der  altid  er  bleven  lagt  for  lidt  Vægt 
paa  Indholdet  og  for  megen  Vægt  paa  Sproget, 
og  at  altsaa  Madvigs  Teori  aldeles  ikke  er 
bleven  udført  i  Praksis.  Denne  Teori  maa  iøvrigt 
aldeles  være  bleven  glemt.  Jeg  erindrer  f.  Ex.  at  jeg 
for  nogle  Aar  siden  har  talt  med  en  højt  anset  Filolog 
og  Lærer  af  Madvigs  Skole,  hvem  den  anførte  Betragt- 
ning forekom  fremmed.  Men  lad  os  heller  ikke  trøste 
os  med  den  Tanke,  at  Fremtiden  skulde  forbedre  Lærerne 
og  Methoden  saaledes,  at  Maalet  derved  kunde  naas ;  fra 
troværdig  Kilde  véd  jeg,  at  ikke  en  Gang  en  Lærer  som 
Dr.  Nutzhom  ved  Privatundervisning  har  kunnet  bibringe 
velbegavede  Disciple  en  virkelig  Interesse  for  den  græske 
Literatur  i  dens  græske  Form. 

Sagen  er  deiine:  den  anførte  Teori  har  med  en 
Ensidighed,  som  næppe  er  mindre  end  den,  der  frem- 
træder i  den  formalistiske  Betragtning  søgt  at  redde  de 
gamle  Sprog  for  Skolen  ved  at  gøre  et  Supplement  til 
den  historiske  Undervisning  (thi  som  et  saadant  maa 
Læsningen  af  de  gamle  Sprog  betragtes  efter  Madvigs 
Teori),  altsaa  en  Del  —  maaske  en  meget  væsenlig 
Del,  men  dog  kun  en  Del  —  af  Historieundervisningen  til 
det  centrale  i  vor  højere  Undervisning,  noget  der  aldetøs 
forstyrrer  Ligevægten  i  den  encyklopædiske  Teori,  som 
Madvig  fremsætter.  Medens  den  egenlige  Historieunder- 
yisning  nejes  med  2 — 3,  højest  4  Timer  ugenlig,  raade 
de  gamle  Sprog  over  indtil  15  Timer  o:  gennemsnitlig 
mer  end  5  Gange  saa  megen  Tid,  hvortil  endnu  maa 

regnes  den  længere  Tid,  der  bruges  til  Forberedelsen  i 
disse  vanskelige  Undervisningsfag  og  den  aandelige  An- 
strængelse,  der  udkræves  hos  Disciplen,  fordi  han  maa 
tilegne  sig  noget,  der  i  Forhold  tilj  sin  Vanskelighed  yder 
saa  lidt  Løn  og  kun  daarlig  formaar  at  fængsle  hans 
Interesse.     Og  da  nu  selve  Indholdet  af  det  læste 
med  Lethed   kunde   tilegnes   gennem   Oversættelser  i  3 
Timer  ugenlig,  bruge  vi  altsaa  mindst  5  Gange  saa  megen 
Tid  og  Anstrængelse  til  dette  ene :  at  faa  Indholdet  just 
i  den  oprindelige  Form  fra  første  Haand.    Jeg  tror,  at 
her  foreligger  et  stort  pædagogisk  Misgreb ;  thi  Disciplene 
faa  slet  ikke  fat  paa  denne  Form,  saaledes  at  de  derved 
just  tænke  sig  ind  i  Romernes  og  Grækernes  Forestillings- 
kreds.   Hvad  er  Disciplens  Virksomhed,  naar  han  læser 
Klassikerne?    Han  oversætter  dem  o:  han  sætter  de 
latinske  og  græske  Forestillinger  om  i  sit  eget  Sprogs 
Forestillinger  med  mere  eller  mindre  Held,   Dygtighed 
og  Iver,  men  altid  til  en  vis   Grad  mekanisk  uden  at 
han  i  Regelen  arbejder  paa  at  udfinde  det  ejendomme- 
lige ved  det  fremmede  Sprogs  Ord,  som  i  saa  mange 
Tilfælde  gaar  ud  fra  en  hel  anden  Forestilling  end  det 
tilsvarende  i  Modersmaalet.    Ganske  vist  er  det  en  god 
Øvelse  at  udfinde  f.  Eks.  de  danske  Ord,  som  dække  et 
Ord  som  ratio,  der  jo  efter  en  gammel  Lærers  Udsagn 
„kan   betyde   alt  undtagen  en  Støvleknægt'^   men   som 
Forholdene  ere,  faar  Discipelen  kun  en  begrænset  Øvelse 
heri  og  vil  vanskelig  komme  til  at  interessere  sig  derfor, 
fordi  Kampen   med   det   sproglige  Udtryk   er   ham   for 
haard.    Og  det  er  endda  kun  de  dygtigere  Disciple,  der 
kunne  og  ville  skabe  en  saadan  Oversættelse  med  leksi- 
kalsk og   grammatisk  Hjælp;  en  stor  Del,    maaske    de 
fleste,  gengiver  kun  en  udenad  lært  Remse ;  det  er  altsaa 
en   tankeløs  Ombytning   af   de   fremmede   Udtryk   med 
Modersmaalets.    Ved  de  nyere  Sprog  kan  der  være  Tale 
om  en  større  Nydelse  og  en  dybere  Forstaaelse  af  Origi- 
nalen, naar  man   nogenledes   har   tilegnet  sig  Sproget. 

Man  mærker  det  især  ved  Forfattere,  der  have  særegne 
Ejendommeligheder  i  Sprog  og  Form,  f.  Eks.  Dickens. 
Mange  af  Personerne  fremtræde  der  i  et  klarere  Lys, 
naar  man  læser  deres  Ytringer  i  Originalsproget.  Men 
de  klassiske  Forfattere,  som  vi  læse  i  Skolen,  ere  jo  for 
en  meget  stor  Del  Historikere,  hvor  der  altsaa  ikke  kan 
tabes  saa  meget  ved  ikke  at  læse  Originalen.  Ved  Dig- 
terne er  det  noget  anderledes,  men  som  vi  ovenfor  have 
sagt:  et  fuldstændigt  Billede  af  historiske  Forhold 
maa  vi  fra  først  af  opgive  at  fremstille.  Naar  jeg  nu 
altsaa  udtaler  den  Mening,  at  vi  skulle  lade  Disciplene 
læse  de  klassiske  Forfattere  i  Oversættelse,  da  er  det 
forsaavidt  ikke  nyt,  som  Flertallet  af  Disciplene  i  Grunden 
læser  og  altid  har  læst  dem  i  Oversættelse,  idet 
de  ikke  have  bragt  det  saa  vidt,  at  de  kunne  nyde  Ind- 
holdet uden  hvert  Øjeblik  at  ty  til  den  ene  eller  anden 
Form  af  Hjælp,  og  mit  Forslag  gaar  altsaa  kun  ud  paa 
i  Stedet  for  en  Oversættelse,  der  maaske  tilfører  enkelte 
detaillerede  Oplysninger  om  de  gamles  Forestillingskreds, 
men  til  Gengæld  lemlæster  Indholdet  og  gør  det  uklart, 
at  sætte  en  Oversættelse,  der  opgiver  den  fragmentariske, 
utilstrækkelige  og  lidet  lønnende  Beskæftigelse  med  de 
gamles  sproglige  Forestillinger,  men  til  Gengæld  gør  det 
muligt  at  give  de  øvrige  Led  af  Kulturhistorien  en  langt 
fyldigere  Behandling.  Man  tale  ikke  her  om  at  ofre 
dette  sproglige  Led  af  Kulturhistorien;  man  o'frer  ikke, 
hvad  man  med  den  nuværende  Undervisningstid,  hvor 
lang  den  end  er,  ikke  kommer  til  at  besidde.  Man  und- 
gaar  det  pædagogiske  Misgreb  at  lade  Barnet  arbejde 
2 — 3  Aar,  førend  det  i  Indholdet  kan  finde  selv  den 
tarveligste  Løn  for  sin  Møje,  og  man  aabner  det  Ad- 
giangen  til  at  kunne  forstaa  en  Forfatters  Ejendomme- 
lighed, som  tidligere  maatte  forekomme  det  at  bero  paa 
Antallet  af  Afvigelser  fra  den  sædvanlige  Sprogbrug. 

Det  forekommer  mig,  at  denne  Anskuelse  kun  er  en 
videre  Udvikling  af  Madvigs  Teori;  thi  uden  at  nægte 

den  gamle  Literaturs  Betydning  for  Kulturhistorien 
stræber  jeg  kun  at  vise,  at  den  største  Del  af  Arbejdet 
ved  de  gamle  Sprog  (15  4-  3  =  12  Timer  ugenlig,  altsaa 
over  en  Tredjedel  af  Skolens  hele  Undervisningstid)  an- 
vendes paa  at  tilegne  sig  det  rent  formelle^  o:  sproglige 
i  den  klassiske  Literatur,  d.  v.  s.  en  enkelt  Del  af  et 
Tillæg  til  den  kulturhistoriske  Undervisning.  Ved  saa- 
ledes  at  forstyrre  Ligevægten  i  Skolen  har  Madvigs 
Teori  altsaa  lagt  en  Byrde  paa  Lærernes  og  Disciplenes 
Skuldre,  som  de  stadig  have  vaandet  sig  under.  En 
Ophobning  af  ufordøjeligt  Stof  virker  let  sløvende  paa 
Læreren,  og  paa  Disciplen  kan  det  let  have  den  Virk- 
ning, at  hans  Fantasi,  der  stødes  tilbage  af  det  vanske- 
lige, søger  sig  Næring  i  overdreven  Romanslugen  eller 
endnu  uheldigere  Beskæftigelse.  Hermed  vil  jeg  naturlig- 
vis ikke  paastaa,  at  en  Anskuelse,  som  den  jeg  har 
fremsat,  vilde  have  fundet  Tilslutning  eller  have  ladet 
sig  gjennemføre  1850,  selv  om  den  var  kommen  til  Orde. 
Madvig  fremhæver  vist  nok  med  Rette,  at  den  gamle 
Historie  er  af  Vigtighed  som  det  fælles  Grundlag  for 
de  nyere  Folks  Historie,  men  selve  hans  Teori  viser, 
hvor  tilbøjelig  man  er  til  at  overdrive  denne  Betydning, 
og  derved  er  man  vist  nok  ogsaa  kommet  til  at  for- 
sømme den  nyere  Historie  utilbørligt.  Det  er  jo  dog 
af  største  Vigtighed  for  Statsborgeren,  desto  vigtigere, 
jo  højere  han  staar  i  Samfundet,  at  han  er  bekjendt 
just  med  den  nyere  Historie.  Man  tænke  kun  paa,  hvor 
vigtigt  det  er  at  have  en  nogenlunde  klar  Forestilling 
om  de  sociale  Rørelser  i  den  nyere  Tid,  man  tænke 
paa  de  mange  Gentagelser  i  visse  Lande ,  f .  Eks.  Frankrigs 
Historie ,  Gentagelser  af  de  samme  indre  og  ydre  politiske 
Fejl ,  der  altsaa  ikke  ere  komne  til  almindelig  Bevidsthed. 
Spørger  man  altsaa:  hvorledes  skal  man  erstatte  de 
gamle  Sprog  som  Led  af  den  historiske  Undervisning, 
svarer  jeg:  væsenlig  ved  en  betydelig  Udvidelse  af 
Undervisningen  i  den  gamle  Historie,  saaledes  at  der  i 

Oversættelse  læses  betydelige  Partier  af  Forfatterne. 
Jeg  tænker  mig  det  nærmest  i  den  Form,  at  man  for- 
uden den  historiske  Lærebog,  som  helst  ikke  maa  være 
for  detailleret,  havde  en  historisk  Læsebog,  der  samlede 
hele  det  Stof,  som  man  vilde  benytte,  og  som  naturlig- 
vis dels  maatte  være  godt  oversat,  dels  forsynet  med  de 
fornødne  Oplysninger.  Der  vilde  da  være  Lejlighed  til 
at  indføre  Disciplen  i  Literaturhistorien  ved  Læsning  af 
de  bedste  Forfattere;  der  vilde  være  Tid  til  at  give 
udførlige  og  tiltrækkende  Skildringer  af  de  gamles 
offenlige  og  private  Liv,  at  gøre  Disciplene  bekendte 
med  Kunstens  Historie,  alt  dette  knyttet  til  Læsningen 
af  Forfatterne.  Der  vilde  blive  en  ganske  anden  For- 
bindelse mellem  Historieundervisningen  og  Læsningen  af 
Literaturen  end  tidligere;  thi  det  er  et  Faktum,  at  man 
hidtil  sædvanligvis  har  ladet  Børnene  selv  besørge  denne 
Forbindelse,  uden  at  Læreren  har  givet  nogen  betydelig 
Vejledning,  og  uden  at  man  har  iagttaget  den  naturUge 
Orden,  at  Læreren  i  Latin  og  Græsk  tillige  underviste 
i  den  gamle  Historie,  uagtet  dette  vel  maa  siges  at 
være  forudsat  ved  Ordningen  af  filologisk  Embedseksamen. 
Lad  os  altsaa  tænke  os,  at  man  i  de  øverste  Klasser 
anvender  1  Time  daglig  paa  Historieundervisningen  og 
Læsningen  af  de  gamle  Forfattere.  Der  vilde  da  alligevel 
blive  én  betydelig  Del  af  den  Tid,  som  man  hidtil  har 
anvendt  paa  de  gamle  Sprog,  til  overs.  Noget  af  denne 
Tid  bør  man  vistnok  lægge  til  Undervisningen  i  de  nyere 
Sprog,  men  det  forekommer  mig  rimeligt,  at  man,  hvis 
man  beslutter  sig  til  en  Omordning,  tillige  bør  gøre 
endnu  én  væsenlig  Forandring.  Saaledes  som  den  filo- 
sofiske Undervisning  ved  Universitetet  nu  er  indrettet, 
gør  den  næppe  megen  Gavn.  Der  gives  de  unge  Men|;iesker 
en  Slags  Oversigt  over  Filosofien  ved  at  indføre  dem  i 
de  Anskuelser,  som  vedkommende  Professor  har  dannet 
sig  om  et  eller  flere  Punkter  af  Filosofien,  hvortil  da 
Fremstillingen   knyttes.     Der   er   ganske   vist   et    Slags 

System  i  denne  Fremgangsmaade ,  men  det  maa  ikke 
overses,  at  man  meget  ofte  kaster  de  unge  Mennesker, 
som  først  nu  skulle  forsøge  at  staa  paa  deres  egne 
Ben,  ind  i  filosofiske  Stridigheder,  hvor  i  der  ganske  vist 
er  et  Pirringsmiddel  for  deres  Aand,  men  som  ogsaa 
for  tidlig  kan  kaste  dem  ind  i  en  Tankeudvikling,  hvortil 
de  mangle  de  fornødne  Forudsætninger.  Desuden  er  det 
et  Faktum,  som  alene  kan  bevises  ved  de  Bøger,  der 
benyttes,  at  Docenterne  i  Reglen  ikke  have  nogen  klar 
Følelse  af,  at  de  ere  Lærere  for  de  unge,  at  de 
vanskelig  kunne  sætte  sig  ind  i,  hvad  disse  kunne  og 
ville  modtage.  Man  samler  en  Mængde  Stof  sammen 
fra  forskellige  Steder:  fra  Historien,  Filosofiens  Historie, 
Naturvidenskaberne,  Matematiken,  og  i  denne  Blanding 
drukner  man  da  det  unge  Menneskes  Interesse,  som  dog 
temmelig  let  lader  sig  fængsle.  Følgen  er,  at  Studen- 
terne gaa  fra  Forelæsningerne  med  en  ufærdig  eller  slet 
ingen  Forstaaelse  af  det,  de  have  hørt,  og  saa  maa 
Manuduktørvæsenet,  der  maaske  ingen  Sinde  har  floreret 
mere  end  for  Øjeblikket,  bøde  derpaa  ved  en  Afretning 
til  Eksamen.  Under  disse  Omstændigheder  forekommer 
det  mig  heldigere ,  at  der,  ligesom  i  Tyskland,  allerede  i 
Skolen  give  en  Oversigt  over  Filosofiens  Historie  som 
en  Del  af  Historieundervisningen.  Der  maatte  da  lægges 
overvejende  Vægt  paa  den  gamle  Filosofi,  der  indeholder 
Stof  nok  til  Ansporelse  af  den  unges  Tænkeævne,  uden 
at  den  kaster  ham  ind  i  Døgnets  Stridigheder,  som 
altid  mere  eller  mindre  ville  berøre  det  religiøse  og 
sædelige  Omraade;  han  vil  gøre  Bekendtskab  med  det 
Grundlag,  til  hvilket  Filosofien  saa  ofte  ad  forskellige 
Omveje  vender  tilbage,  og  ikke  omtumles  mellem  luftige 
Teorier ,  der  maaske  Aaret  efter-  have  forandret  Skikkelse 
og  altsaa  kun  kunne  betragtes  som  et  Slags  aandeligt 
Fyrværkeri.  Til  denne  nøjere  Betragtning  af  den  gamle 
Filosofi,  der  maatte  støtte  sig  navnlig  til  Platos  Værker 
eller  Dele  af  disse ,  kunde  knyttes  en  kortere  Redegørelse 

for,  hvorledes  Hovedtankerne  vare  blevne  opfattede  i 
den  nyere  Tid.  En  øvet  Lærer  vilde  da  ogsaa  uden 
Tvivl  bedre  end  Docenten  forstaa  at  begrænse  sig  og 
kende  de  Forudsætninger ,  fra  hvilke  han  kunde  gaa  ud. 

Vi  komme  nu  til  den  sproglige  Side  af  Sagen. 
Om  man  end  forkaster  den  formalistiske  Teori,  kan  man 
dog  ikke  nægte,  at  de  gamle  Sprog  udvikle  Aanden  i 
en  bestemt  Retning  til  klar  Opfattelse  af  de  sproglige 
Forhold,  at  de  vise  os  Sproget  paa  et.  ældre  Trin  og 
derved  opfordre  til  Sammenligning.  Men  naar  man  ikke 
just  gaar  ud  fra,  at  man  til  Sprogøvelsen  skal  vælge 
noget  specielt  fjæmt  og  vanskeligt,  ville  vi  i  de  nyere 
Sprog  finde  tilstrækkeligt  Stof  til  en  omfattende  Sprog- 
øvelse ;  endvidere  vil  den  sammenlignende  Sprogforskning 
og  den  historiske  Grammatik  kunne  hjælpe  til  at  aabne 
Blikket  for  Sammenhængen  mellem  Sprogene,  og  For- 
skellen mellem  de  ældre  formrige  Sprog  og  de  nyere 
afslebne.  Lad  os  undersøge  Betingelserne  herfor  lidt 
nøjere ;  thi  mange  ville  naturligvis  ryste  paa  Hovedet  ad 
denne  Teori,  som  endnu  er  saa  godt  som  uprøvet. 

Som  Udgangspunkt  tænkes  naturligvis  Modersmaalet. 
Naar  Barnet  kan  læse  flydende,  nødes  man  omtrent  ved 
det  8de  Aar  til  at  bibringe  det  nogle  af  de  vigtigste 
grammatiske  Begreber  igennem  Eksempler,  som  afpasses 
nøje  efter  Barnets  Fatteevne  og  kun  medtage  det  aller- 
nødvendigste. Af  Formlæren  bør  man 'vistnok  kun  gøre 
opmærksom  paa  Ejeformen,  Udsagnsordets  Bøjning  i  de 
vigtigste  Tider  af  Handleform  og  Forskellen  mellem  de 
stærke  og  de  svage  Udsagnsord,  noget  der  efter  min 
Erfaring  slaar  bedre  Rod  hos  Barnet  end  Forestillingerne 
fra  Ordføjningslæren,  fordi  her  er  noget  ligesom  haand- 
gribeligt  at  holde  sig  til.  Naar  man  nu  efter  den 
Rækkefølge,  som  jeg  anser  for  den  rigtige,  og  som  jeg 
nedenfor  skal  begrunde  ganske  kort,  optager  Engelsk 
som  det  første  fremmede  Sprog  (omtrent  ved  det  fyldte 
niende  Aar,  hvad  der  i  det  mindste  passer  paa  Forholdene 

i  de  københavnske  Privatskoler),  vil  man  straks  have 
baade  Ligheder  og  Uligheder  til  Sammenligning.  Frem- 
trædende Ligheder  ere  f.  Eks.  den  fælles  Ejeforms- 
endelse  s,  de  stærke  og  svage  Udsagnsords  ensartede 
Dannelse,  Endelsertie  i  Tillægsordenes  Gradbøjning, 
Stedordenes  Bøjning,  enkelte  Ligheder  i  Flertalsdannelsen ; 
Uligheder  findes  f.  Eks.  i  det  meste  af  Flertalsdannelsen 
og  i  Tillægsordenes  Bøjning.  Hvis  man  nu  altsaa  paa 
denne  Maade  gjennemgaar  det  alier  væsenligste  af  den 
danske  og  den  engelske  Grammatik  i  Løbet  af  2  Aar 
(9 — 11  Aars  Alderen),  vil  man  vist  nok  ikke  anstrænge 
Barnet,  men  paa  én  Gang  udvikle  Sprogsansen,  vække 
Interessen  ved  at  knytte  det  fremmede  til  det  bekjendte 
og  samtidig  danne  faste  Holdepunkter  for 
Hukommelsen;  det  sidste  skulde  være  den  praktiske 
Fordel  ved  den  angivne  Fremgangsmaade.  Af  Ord- 
føjningslæren  behøvede  man  i  denne  Tid  kun  at  medtage 
foruden  det  anførte:  den  simpleste  Sætningsbygning, 
Forskellen  mellem  Hovedsætning  og  Bisætning,  den  lidt 
ejendommelige  Brug  af  Verbalsubstantiver  paa  Engelsk, 
svarende  til  den  danske  Infinitiv.  Ved  det  fyldte  Ilte 
Aar  kunde  Tysk  optages,  og  man  vil  da  have  endnu 
større  Stof  til  Sammenligning.  Her  bør  man  imidlertid 
gaa  varsomt  og  langsomt  frem  for  ikke  at  forvirre 
Barnet.  Det  vil  efter  Haanden  være  muligt  at  lade 
Barnet  forstaa  Formernes  Betydning  i  Sætningen,  og  at 
Tysk  staar  paa  et  ældre  Trin  end  de  to  andre  Sprog, 
samt  de  forskjellige  Ligheder  og  Uligheder.  Det  maa 
da  navnUg  fremhæves,  at  der  i  Ejeformen  haves  en 
væsenlig  Lighed,  der  fremtræder  i  alle  tre  Sprog,  men 
som  paa  Tysk  ikke  er  trængt  ind  i  Flertallet,  at  der  i 
de  Ord,  som  ikke  have  nogen  Endelse  i  Flertallet,  er 
er  en  vis  Parallelisme  mellem  Dansk  og  Engelsk  (Dyr, 
Svin,  deer,  swine)  og  at  de  her  ere  faa,  medens  paa 
Tysk  langt  flere  ere  uden  Endelse.  Den  sædvanlige 
Fremstilling   i   de   tyske    Grammatiker   forudsætter,    at 

Ordene  efter  den  svage  Bøjning  føje  en  eller  n  til  Fler- 
tallet. Dette  er  jo  teoretisk  urigtigt  og  praktisk  i  det 
mindste  unødvendigt.  Hvorfor  kan  man  ikke  lige  saa 
godt  fortælle  Barnet,  at  n  er  faldet  bort  i  Entallet, 
hvilket  dog  er  det  rigtige?  Endvidere  maa  man  gøre 
opmærksom  paa  Overensstemmelsen  mellem  de  danske 
og  tyske  Flertalsendelser  e  og  er  i  Modsætning  til  den 
engelske.  Ved  Udsagnsordene  er  det  meget  let  for  Børnene 
at  forstaa,  hvorledes  de  samme  Grundtræk  (den  svage 
og  stærke  Bøjning)  genfindes  i  alle  tre  Sprog.  Ved 
Tillægsordene  bliver  man  opmærksom  paa  betydelige 
Uligheder,  men  en  gennemgaaende  Lighed  fremtræder 
dog  i  Gradbøjningen;  ved  de  personlige  Stedord  og 
Ejestedordene  træffe  vi  gennemgaaende  Ligheder,  medens 
der  dog  i  de  selvstændige  Former  af  Ejestedordet  ( —  der 
meinige  —  Engelsk  mine)  er  en  vis  særlig  Lighed  mellem 
Tysk  og  Engelsk.  Ved  Talordene  er  Lydligheden  over- 
ordenlig let  at  paavise,  i  Biordenes  og  Tillægsordenes 
Dannelse  (Endelsen  lig  —  ly  —  lich)  mærkes  ogsaa 
Slægtskabet;  endelig  vil  man  ved  Forholdsordene  have 
rig  Lejlighed  til  at  se  Tysk  som  det  tormrigste  Sprog, 
Dansk  som  det,  der  har  bevaret  visse  Spor  af  de  gamle 
Former  (Udtryk  som  til  Blods,  til  Fods,  i  Live,  ad 
Aare  o.  s.  v.)  og  Engelsk  som  det  mest  afslebne. 

Jeg  tænker  mig  disse  Ting  indøvede  lidt  efter  lidt 
meUem  det  Ilte  Aar  og  Konfirmationsalderen.  Uagtet 
jeg  i  det  hele  tænker  mig  Rektor  Dahls  eller  Overlærer 
Foghs  Inddeling  lagt  til  Grund  for  vor  fremtidige  Skole- 
ordning, tror  jeg  dog,  at  den  i  København  og  maaske 
over  alt  i  de  større  Byer  maatte  ændres  saaledes,  at 
Forberedelsesskolen  gik  fra  6te  til  8de  Aar,  Mellem- 
skolen fra  9de  til  14de.  Da  der  hersker  temmelig  delte 
Meninger  om,  hvor  vidt  man  skal  begynde  med  Engelsk 
eller  Tysk,  vil  det  være  nødvendigt,  at  jeg  her  be- 
grunder min  Opfattelse  af  dette  Spørgsmaal.  Det  første 
fremmede    Sprog,    der    optages,    maa,    som    allerede 

Comenius  bemærker,  være  et  Nabofolks  Sprog,  o:  et 
Sprog,  som  staar  Modersmaalet  nær  i  Bygning  og  som 
tillige  paa  Grund  af  Samkvemmet  kan  være  af  praktisk 
Betydning.  For  hundrede  Aar  siden  kunde  der  altsaa 
ikke  være  Tale  om  Engelsk ,  da  dette  Sprog  kun  opfyldte 
den  første  Betingelse,  men  nu,  da  Forbindelsen  med 
England  ikke  længer  er  indirekte  (over  Hamborg),  men 
direkte,  kan  det  praktiske  Hensyn  ikke  længer  være  det 
overvejende,  idet  de  to  Sprog  have  omtrent  samme  Be- 
tydning, i  det  mindste  for  de  Handlende.  Det  gælder 
nu  altsaa  om  at  vise,  hvad  der  i  pædagogisk  Henseen(Je 
er  at  foretrække,  og  det  maa  selvfølgelig  være  det,  der 
falder  Barnet  lettest.  Her  maa  vi  lægge  Mærke  til, 
1)  at  Engelsk  i  sin  Bygning  staar  Dansk  nær,  som  oven 
for  er  vist,  og  2)  at  det  Ordforraad,  som  Barnet  i  Be- 
gyndelsen skal  beskæftige  sig  med ,  væsenlig  er  af  nordisk 
Oprindelse ,  og  derfor  ikke  vil  volde  Barnet  meget  større 
Vanskelighed  end  det  tyske,  som  ganske  vist  ligner  det 
danske  mere.  Naar  vi  nu  gaa  ud  fra  den  Grundsætning, 
at  man  saa  tidlig  som  muligt  bør  lade  Barnet  øve  sig 
i  Oversættelse  fra  Modersmaalet  til  det  fremmede  Sprog, 
maa  vi  give  Engelsk  Fortrinet  som  Begyndelsessprog, 
thi  det  er  aabenbart  lettere  at  oversætte  fra  Dansk  til 
Engelsk  end  fra  Dansk  til  Tysk,  hvor  selv  den  modnere 
Elev  har  Vanskelighed  ved  at  anvende  Formerne  rigtig. 
Sætter  man  sig  strængt  det  Maal  kun  at  læse  Sproget, 
hvad  der  næppe  er  rigtigt,  vil  han  nemme  Tysk  og 
Engelsk  omtrent  lige  hurtigt,  thi  han  vil  paa  Tysk,  der 
jo  næsten  er  et  dødt  Sprog,  ikke  lægge  videre  Mærke 
til  Formerne  og  kun  holde  sig  til  Ordforraadet,  saa  at 
han  omtrent  læser  Tysk  lige  som  Engelsk ,  noget  jeg 
ved  Forsøg  har  overbevist  mig  om. 

Jeg  vilde  anse  det  for  en  stor  Vinding,  om  Fransk 
blev  opsat  til  efter  Konfirmationsalderen  (det  14de  Aar), 
hvor  man  naturligst  afslutter  Mellemskolen.  Dette 
Sprog,  der  hører  til  en  hel  anden  Sprogklasse  end  vor, 


Latin  og  Græsk  som  Skolefag.  157 

Og  i  sin  hele  Udtryksmaade  og  Karakter  ligger  os  saa 
fjæmt,  maa  nødvendigvis  blive  det  sidste,  der  optages, 
og  det  maa  betegnes  som  en  fuldstændig  Misforstaaelse 
af  dets  sproe:lige,  pædagogiske  og  praktiske  Stilling, 
naar  man  vil  skubbe  det  ind  mellem  de  to  germaniske 
Sprog  eller  endogsaa  gøre  det  til  Begyndelsessproget. 
I  det  man  nu  fortsatte  Læsningen  af  Tysk  og  Engelsk 
ved  at  gennemgaa  nogle  Klassikere  og  muligvis  dertil 
knytte  de  begrænsede  mundtlige  og  skriftlige  .Øvelser, 
maatte  man  i  den  højere  Skole  begynde  Fransk  med  et 
betydeligt  Timeantal  (5 — 6  Timer)  og  drive  denne  Under- 
visning med  Kraft  i  de  4  Aar,  der  ere  tilbage.  Man 
maa  da  forbinde  denne  Undervisning  med  den  engelske 
ved  at  paapege  dels  Lighederne  (f.  Eks.  Hovedordenes 
Flertalsdannelse ,  Lideformsdannelsen,  de  fraskilte  Eje- 
stedord), og  oplyse,  hvorledes  det  engelske  Sprog  er 
bleven  til,  dels  de  mange  Uligheder.  Det  vil  ogsaa  være 
muligt  at  oplyse  Sammenhængen  mellem  Latin  og  Fransk 
ved  nogle  sproghistoriske  Bemærkninger,  paa  samme 
Maade  som  Madvig  antyder*) ,  at  man  kan  støtte  Under- 
visningen i  den  danske  Grammatik  ved  at  undersøge 
Formernes  Oprindelse  af  det  ældre  Sprog,  uden  at  det 
derfor  er  absolut  nødvendigt  at  lære  Islandsk.  I  Øvrigt 
vise  forskellige  engelsk-amerikanske  Grammatiker,  at 
man  paa  en  praktisk  Maade  kan  fremstille  f.  Eks. 
Suffiksernes  og  Affiksemes  Oprindelse  og  Betydning 
uden  at  forudsætte  Kendskab  til  Stamsproget.  Som 
Grundlag  for  den  hele  grammatiske  Undervisning  tænker 
jeg  mig  i  Mellemskolen  en  dansk-engelsk-tysk  Grammatik, 
hvor  der  dels  skematisk  er  fremstillet  alle  tre  Sprogs 
Former  saa  vidt  muligt  parallelt,  dels  de  almindelige 
grammatiske  Begreber  af  Ordføjningslæren  ere  anvendte 
paa  alle  tre   Sprog,  hvorved  meget  Arbejde  vil  kunne 

*)  „Berlingske  Tidende":  .  .  .  Læreren  i  Dansk  bør  have  Kund- 
skab deri  (Oldnordisk)  og  kunne  bruge  denne  Kundskab  med  Takt 
til  Disciplenes  Belærelse. 

spares.  At  et  saadant  Grundlag  kan  til  Veje  bringes 
efter  de  oven  for  givne  Antydninger,  har  jeg  overbevist 
mig  om,  og  efter  at  jeg  i  Aar  har  foretaget  nogle  For- 
søg med  Børn  i  forskellig  Alder,  antager  jeg  til  næste 
Aar  at  kunne  gøre  mere  omfattende  Undersøgelser  med 
et  trykt  Grundlag.  Naturligvis  maa  altid  det  enkelte 
Sprogs  Former  være  vel  indøvede,  førend  man  begynder 
Sammenstillingen.  I  den  franske  Grammatik,  der  vilde 
blive  brugt  i  de  øverste  Klasser,  maatte  der  gives  et 
Begreb  om  Afstanmingen  fra  Latin  paa  den  oven  for 
anførte  Maade.  Med  Hensyn  til  Spørgsmaalet,  om  Old- 
nordisk skal  have  Plads  i  Undervisningen  eller  ikke,  vil 
jeg  bemærke,  at  dets  Bevarelse  nærmest  bliver  af  sproglig 
Betydning,  thi  selve  Indholdet  vil  saa  godt  som  altid 
være  tilført  Disciplen  igjennem  Historieundervisningen. 

Forfatteren  gaar  altsaa  ud  fra  Foghs  eller  Dahls 
Ordning  af  de  lavere  Klasser  (6 — 14  Aar),  hvor  de 
foreslaaede  Forandringer  temmelig  let  kunne  iværksættes 
med  de  Modifikationer,  som  Forholdene  i  Byerne  kunde 
gøre  ønskelige.  For  de  højere  Klasser  (14 — 18  Aar) 
tænkes  en  Ordning  som  den  før  1871 ,  med  den  væsenlige 
Forandring,  at  Latin  og  Græsk  erstattes  1)  ved  en  ud- 
videt Undervisning  i  Historien,  der  omfatter  Læsning  af 
de  gamle  Forfattere  i  Oversættelse  samt  en  Udsigt  over 
Filosofien,  særlig  den  græske  Filosofi's  Historie;  2)  ved 
en  Udvidelse  af  Undervisningen  i  de  levende  Sprog, 
hvorved  Sprogenes  Sammenhæng  og  historiske  Udvikling 
tydeliggøres,  idet  der  tillige  ved  omfattende  Læsning  af 
Forfatterne  vU  være  Lejlighed  til  at  give  Disciplene  et 
Begreb  om  Literaturens  Hovedretninger  og  til  at  støtte 
den  historiske  Undervisning.  Kun  for  at  tydeliggøre  min 
Opfattelse  har  jeg  S.  159  opstillet  et  Skema,  hvor  den 
omtalte  Skoleplan  er  betegnet  ved  H. 

Men  det  er  naturligvis  ikke  min  Mening,  at  vi  om 
et  Par  Aar  vilde  kunne  gennemføre  en  saadan  Ordning; 
for  det  første  maa  der  gaa  en  hel  lille  Udvikling  forud, 

for  det  andet  maa  der  tages  alle  Haande  praktiske 
Hensyn.  Der  er  ingen  Tvivl  om,  at  man  lige  saa  godt 
kunde  lære  Begyndelsesgrundene  af  Latin  og  Græsk  ved 
Universitetet  som  Begyndelsesgrundene  af  Sanskrit,  He- 
braisk, Oldslavisk  o.  s.  v. ;  der  behøvedes  blot  et  mere 
omfattende  Kursus,  og  nogen  Tid  vilde  der  vindes  ved 
den  filosofiske  Undervisnings  Henlæggelse  til  Skolen. 
Men  for  at  gøre  Overgangen  lempelig  og  dog  berede 
Vejen  for  det  virkelig  nye,  vilde  jeg  foreslaa  følgende 
midlertidige  Ordning  af  de  højere  Klasser.  Græsk  stiUes 
som  valgfrit  Fag  uden  for  den  almindelige  Undervisning; 
til  Gengæld  udvides  Historieundervisningen  til  5  Timer 
ugenlig;  Fransk  faa  5  -f  5  -f  3  -f  3  Timer,  Tysk  og 
Engelsk  2  i  hver  Klasse.  I  Stedet  for  de  to  sidste  Sprog 
kan  læses  Græsk.  Undervisningen  i  Latin  faar  5  Timer, 
i  hvilke  Læsningen  af  Forfattere  spiller  Hovedrollen; 
Latin  anvendes  bl.  A.  til  lejlighedsvis  at  forklare  det 
franske  Sprogs  historiske  Udvikling.  I  de  matematisk- 
naturvidenskabelige Fag  vender  man  i  det  væsenlige  til- 
bage til  Forholdet  før  1871.  Denne  sidste  Ordning 
betegnes  i  Skemaet  ved  L 

Hvilken  Modtagelse  denne  Udvikling  end  faar ,  haaber 
jeg  dog  den  vil  vise  én  Ting:  at  det  navnlig  er  Manglen 
paa  bestemte,  vel  overvejede  Grundsætninger,  som  har 
bragt  vort  Skolevæsen  ind  i  den  nuværende  Forvirring. 
Det  synes  endnu  at  være  en  Trossætning,  som  man 
stadig  hører  udtalt  i  den  aller  skarpeste  Form:  at  man 
for  at  være  Skolemand  kun  behøver  praktisk  Øvelse  og 
(maaske?)  ejendommeligt  Anlæg;  det  andet  gaar  af  sig 
selv.  Medens  man  anerkender  Agerdyrkningslæren  med 
dens  Hjælpemidler  som  en  Videnskab,  menes  der,  at 
man,  hvor  Talen  gr  om^ Menneskesjælens  Udvikling,  kan 
nøjes  med  løse  Meninger,  og  at  man  ikke  behøver  at 
kende  og  støtte  sig  til  tidligere  Tiders  aandelige  Arbejde 
paa  dette  Omraade;  paa  Undervisningens  Omraade  er 
Fagkundskaben  overflødig!  Og  dog  ere  de  samme,  som 
stærkest  hævde  dette,  selv  optraadte  som  Teoretikere, 
eller  endog  som  spekulative  Pædagoger,  der  ikke  have 
nogen  betydelig  Praksis  at  støtte  sig  til!  Lad  os  da 
haabe,  at  den  kommende  Ordning  ikke  som  sidst  skal 
blive  et  Kompromis  mellem  forældede  Anskuelser  hos 
Ikke-Sagkyndige  og  uklare  Ønsker  hos  dem,  der  ikke 
kunne  afvente  Udviklingens  rolige  Gang,  men  Frugten 
af  et  ærligt  og  vedholdende  Arbejde  efter  bestemte 
Principer  og  med  en  fremtidig  videre  Udvikling  for  Øje. 

S.  lagger. 


Fritz  Hultmann, 


I. 

Jj  remstilleren  af  Studenterrollerne  paa  vort  Theater,  den 
Skuespiller,  der  friskest  og  mest  karakteristisk  har 
formaaet  at  reproducere  Typen  paa  dansk  intelligent 
Ungdom,  saaledes  som  Hostrup  havde  udkastet  den,  er 
ikke  selv  Student.  Ja,  hvad  mere  er,  han  har  slet  ikke 
taget  Del  i  Studenterlivet  herhjemme,  hverken  i  den 
kammeratlige  Passiar  paa  Kvistkamrene  og  paa  Knejperne 
eller  i  Lørdagssoldene  i  Studenterforeningen  og  Punche- 
drikningen  hos  de  forskellige  Lars  Mathiesen'er;  paa  Re- 
gentsen havde  han  næppe  været,  førend  dens  Beboere 
fejrede  hans  femogtyveaarige  Jubilæum  som  Klint  under 
Provstens  Ægide,  og  med  Hostrup  har  han  kun  talt  et 
Par  Gange  i  sit  Liv,  tilfældigt  og  flygtigt.  Hans  Kunst 
udsprang  ikke  sammen  med  Hostrups  direkte  af  det  Liv, 
der  i  Fyrrerne  pulserede  herhjemme  i  den  akademiske 
Ungdom  —  det  nye  Drama  forefandt  vel  enkelta  af  de 
sceniske  Kræfter,  det  havde  Brug  for:  Lieutenant  v. 
Buddinge  stod  parat  til  at  trække  i  Uniformen,  og  de 
første  Tilskuere  af  Oenboeme  saa'  en  Smedesvend,  som 
aldrig  senere  har  havt  sin  Mage,  men  Klint  var  ikke  til- 
stede. Efter  en  halv  Snes  Aar  var  Hultmanns  Talent 
modnet  til  denne  Rolle  paa  den  Jordbund,  som  de  Ho- 
strupske Stykker  havde  skabt.  Men  som  sagt,  han  havde 
ikke  studeret  Studenterne  for  at  spille  den,  ikke  anstillet 

mangeaarige  Undersøgelser  af  disses  Manerer  og  Væsen, 
Jargon  og  Temperament;  nej  det  Klædebon  af  Ungdom 
og  Livsglæde,  som  Hostrup  havde  kastet  over  sin  Helt, 
det  passede  til  en  given  Tid  saa  fuldkommen  til  Hult- 
mann som  Doktorkappen  passer  Sganarel.  Der  indeholdes 
en  Art  Kritik  over  Hostrups  dramatiske  Karakteristik  i 
den  Omstændighed,  at  Skuespillerens  Personlighed  saa 
let  kunde  udfylde  hans  Studenterskikkelse;  det  viser 
ialfald,  at  det  skarpe  Blik,  Digteren  besad  overfor  Fi- 
listrenes Individualitet,  sløvedes  naar  han  skulde  fæstne 
det  paa  sine  Yndlinge. 

Det  var  Hultmanns  gode  Stjæme,  der  paa  et  Tids- 
punkt af  hans  Skuespillervirksomhed,  hvor  han  paa  en 
vis  Maade  stod  i  Brechen,  og  hvor  det  for  enhver  Pris 
gjaldt  om  at  vinde  Terræn,  førte  ham  Klints  Rolle  i 
Hænde.  Det  var  umiddelbart  efter  den  minderige  Sæson 
1855 — 56,  i  hvilken  de  tvende  Dioskurer,  Wiehe  og  Høedt, 
lyste  paa  Hoftheatrets  Himmel,  medens  Fru  Heiberg 
havde  opslaaet  sit  Paulun  indenfor  det  hellige  Uiums 
Mure  paa  Kongens  Nytorv.  Trods  alle  Angreb  holdt 
Heiberg  haardnakket  ud,  trolig  sekunderet  af  de  faa 
Kampfæller,  der  vare  ham  levnede  fra  Stridens  Hede. 
^Imellem  dem  var  Hultmann  én  af  de  første  og  paa  ham 
tyngede  de  prekære  Forhold  haardest.  Han  maatte  gøre 
dobbelt  Arbejde  i  denne  Sæson  eller  rettere  maatte 
fordoble  sig  selv.  Han  havde  været  vellidt  af  det  store 
Publikum  lige  siden  sin  Debut,  endog  meget  yndet  i 
enkelte  Roller,  men  det  falder  af  sig  selv,  at  et  markeret 
Genis  som  Wiehes  og  en  overlegen  Aandfuldhed  som 
Høedts  maatte  sætte  hans  fordringsløse  Talent  i  Skygge. 
Nu  faldt  Lyset  des  stærkere  paa  ham,  da  han  maatte 
dublere  begges  Rollefag.  Tidligere  havde  han  været 
mere  end  en  utilité,  men  altid  overvejende  anden  Elsker, 
nu  skulde  han  pludselig  afgive  Stof  til  en  grand  premier 
role.  I  denne  Sæson  1855—56,  hvor  han  spillede  Wiehes 
Rolle  i  Abekatten  og  Høedts  i  N^  —  den  sidste  til  Hei- 

bergs  store  Tilfredshed  — ,  hvor  han  maatte  udføre  den 
unge  Sømands  store  og  anstrængende  Rolle  i  Capriciosa 
mere  end  en  Snes  Gange,  ligesaa  ofte  spille  Poul  Fleming 
i  Elverhøj  og  desuden  optræde  som  romantisk  Elsker  i 
Kongens  Læge  —  i  denne  Sæson,  hvor  han  baade  skulde 
være  her  og  der,  var  det  forstaaeligt,  at  Publikum  vendte 
sig  lidt  uvilligt  fra  ham.  Hultmann  var  uden  Skyld, 
men  Jman  var  forvænt  med  en  intensivere  erotisk  Længsel, 
med  en  mere  blændende  og  pikantere  Diktion.  Gold- 
schmidt f.  Eks.  skriver  om  ham  at  han  „spiller  Fleming 
og  gør  det  upaaklageligt,  er  Elsker  omtrent  som  Jfr. 
Larcher  er  Elskerinde,  dog  med  mere  Livskraft  og  Evne 
til  Smil,  er  en  livlig  og  vakker  Københavner  sOm  i  JV^', 
men  en  elskende  Riddersmand,  i  hvis  Mund  Sproget  bliver 
rytmisk  —  nu,  af  den  Art  er  hans  Begavelse  ikke,  derhen 
fører  heller  ikke  hans  højst  rosværdige  Flid  og  øjensyn- 
lige Kærlighed  til  Scenen.^ 

Goldschmidt  har  Ret  i,  at  Riddersmanden  laa  Hult- 
mann Qæmt.  Hans  Ansigtstræk,  hans  hele  Habitus  har 
et  altfor  moderne  og  borgerligt  Præg,  til  at  han  kan 
frembringe  den  Illusion  om  det  Middelalderlige,  som 
Elskeren  i  de  romantiske  Dramer  kræver. 

Da  denne  Kampens  Sæson  var  endt  med,  at  de  Fra- 
faldne, Høedt  og  Wiehe,  med  klingrende  Spil  droge  ind 
i  Fæstningen,  saa'  det  galt  ud  for  Hultmann.  Skulde 
han  atter  træde  tilbage,  ikke  længer  være  Nummer  Et? 
Et  lykkeligt  Tilfælde  gjorde,  at  man  straks  i  Sæsonens 
Begyndelse  opførte  Oenboeme,  Hultmann  fik  endelig 
Klints  Rolle  og  dermed  vandt  hans  Skuespillervirksomhed 
sit  Relief.  Fra  den  Aften  var  han  en  Personlighed  som 
Kunstner.  Det  var  noget,  han  formaaede,  som  de  andre 
ikke  forstode  eller  ikke  magtede.  Fra  nu  af  drak  han 
af  sit  eget  Glas,  hvor  lille  det  end  var. 

n. 

Tilfældet,  ikke  en  ubetvingelig  Lyst  gjorde  Hultmann 
til  Skuespiller.   Han  gik  som  ungt  Menneske  paa  Kunst- 


164  F^^  Haltmamu 

akademiets  Modelskole,  ernærede  sig  møjsommeligt  som. 
Tegner  og  Litograf  og  tænkte  aldrig  paa  Scenen.  En 
Dag  fandtes  der  imidlertid  et  Avertissement  i  Avisen  om, 
at  det  kgl  Theater  havde  Brug  for  Folk  med  Tenor- 
stenmie,  og  da  han  paa  Akademiet,  naar  der  blev  sunget 
en  Vise,  ofte  havde  vakt  de  Andres  Opmærksomhed  ved 
sin  høje  og  smukke  Stemme,  bevægede  hans  Kammerater 
ham  til  at  prøve  Lykken  og  melde  sig  hos  Bestyrelsen. 
Hvad  der  intet  Under  var,  men  hvad  der  overraskede 
Hultmann  selv  overordentlig:  den  unge  smukke  Fyr, 
hvem  Naturen  havde  skænket  saa  prægtig  en  Stemme, 
sikrede  man  sig  straks.  Og  saaledes,  man  kan  ikke  sige, 
gik  Hultmann  til  Theatret,  men  faldt  han  pludselig  ned 
mellem  Kulisserne.  Han  havde  ikke  som  saa  mange  andre 
næret  sygelige  Ungdomsdrømme  om  sceniske  Lavrbær- 
kranse,  han  havde  ikke  tvivlende  prøvet  og  vejet  sig  selv, 
om  han  nu  virkelig  duede  dertil,  om  hans  Ydre  svarede 
til  det  Indre,  om  han  skulde  kæmpe,  om  han  vilde  sejre 
—  nej  han  kom  ganske  aaben  og  frejdig,  som  den  lystige 
Svend,  for  hvem  Bordet  straks  dækker  sig,  og  man  mod- 
tog ham  øjeblikkelig  med  Kyshaand. 

Sangtimeme  begyndte.  Dog,  hans  Stemme  var  kun 
blevet  skolet  et  Aars  Tid  — r  saa  pludselig  forsvandt  den. 
Den  vordende  Tenorist  og  Sanger  blev  hæs;  Stemmen 
gik  paany  i  Overgang  for  langsomt  at  omforme  sig  til 
den  høje,  klangfulde  Baryton,  der  blev  Hultmann  saa 
uskaterlig  i  hans  Lystspilroller.  Men  foreløbig  var  hans 
Fremtid  som  Sanger  højst  usikker  og  hans  Skæbne  af- 
hang af  hans  dramatiske  Begavelse. 

Den  Undevisning,  han  havde  faaet  i  Skuespilkunst, 
var  imidlertid  ikke  stort  bevendt.  Hans  Instruktør  var 
Stage,  Datidens  Bonvivant  og  elegante  Elsker,  der  som 
Skuespiller  allerede  var  paa  Retur.  Man  kunde  tro  i 
dette  Valg  at  se  en  klog  Forudseenhed,  der  bestod  i  at 
give  Hultmann  den  Kunstner  til  Lærer,  hvis  Arvetager 
han  skulde  blive,   hvis  man  ikke  vidste,   at  Stage  slet 

ingenting  bestilte  ved  sine  Elever,  kun  hævede  sin  In- 
struktørgage regelmæssigt,  men  aldeles  ikke  havde  For- 
stand paa  Kunstens  Teori.  Hvad  tror  man  vel  det  var 
for  en  Bolle,  Stage  tog  sig  paa  at  gennemgaa  med  den 
fremtidige  Vaudevilleelsker.  Det  var  Olaf  Trygvason  i 
Hakon  Jarl^  og  hvorfor?  Fordi  Stage  mente,  at  han  selv 
ekcellerede  i  dens  deklamatoriske  Patos ,  og  ansaa  den 
for  skikket  til  Øvelsesstykke  for  enhver  Begynder  uden 
Personsanseelse,  saameget  mere  som  sjælden  Nogen  kom 
udover  den  til  andre  Opgaver.  For  Hultmanns  særegne 
Individualitet  havde  Stage  intet  Blik  og  heller  ikke  nogen 
anden  indenfor  Theatrets  Mure  synes  i  denne  vor  Scenes 
Glansperiode  at  have  anet,  hvilken  Vej  den  unge  Mand 
skulde  ledes. 

Hjælpen  kom  udenfra,  og  atter  var  det  Hultmanns 
gode  Lykke,  der  med  et  Ryk  rev  ham  ud  fra  Elevernes 
og  Debutanternes  trøstesløse  Skyggeeksistens  og  bragte 
ham  frem  i  det  forløsende  Lys  foran  Lamperækken. 

Arnesen  var  bleven  opmærksom  paa  ham  i  de 
Smaaroller,  han  havde  udført  (de  findes  ikke  i  Overskous 
Theaterhistorie),  og  havde  overtydet  sig  om,  at  det  var 
Manden,  for  hvilken  han  netop  havde  Brug.  Han  gik  da  til 
Hultmann  og  foreslog  ham  at  indstudere  en  Rolle  med 
ham,  i  hvilken  han  kunde  komme  til  ordentHg  at  debu- 
tere. Det  forstaar  sig,  at  Hultmann  heller  end  gærne 
samtykkede.  Rollen  var  Smith  i  Et  Bejseæventyr,  som 
efter  at  være  opført  ved  en  Sommerforestilling  nu  skulde 
indlemmes  i  det  kongelige  Theaters  Repertoire,  men  med 
forandret  Rollebesætning. 

Hermed  hang  det  saaledes  sammen.  Phister  havde 
dengang  været  den  unge  Mand  og  Foersom  Eammeraaden, 
men  denne  sidste  havde  taget  Rollen  med  en  saa  for- 
tvivlende drævende  Langsomhed,  at  han  fuldkommen  slog 
Stykket  ihjel  dermed.  -Nu  vilde  Phister  spille  Kammer- 
raaden,  til  hvem  han  havde  en  original  Figur  fuldfærdig 
i  Hovedet,  og  Arnesen  søgte  med  en  omsigtsfuld  Generals 

PersonalkundBkal)  Hnltmann  ud  til  sin  godmodige  og  ge- 
mTtlige  Galning,  med  liTis  Karakter  hans  egen  havde  saa 
mange  Berøringspunkter.  Han  var  da  ogsaa  en  god 
Lærer,  og  Resultatet  af  de  Tvendes  Bestræbelser  og 
Stadier  blev  et  fuldstændigt  succes  baade  for  Stykket 
og  Debutanten,  da  Hultmann  den  22de  April  1843,  33 
Aar  gammel,  debuterede  som  Smith.  Phister  havde  Tæret 
ubetalelig  morsom  som  den  lille  jappegale  Eanunerraad, 
der  svippede  op  og  ned  ad  Trapperne  i  de  blanke  Wel- 
lingtonstøvler —  han  havde  valgt  sig  lige  det  modsatte 
Spil  af  Foersoms;  men  Hultmann  var  dog  Aftenens  Helt, 
der  tog  Tilskuerne  med  Storm.  Skønt  det  som  bekendt 
er  en  hæslig  Vane  at  kysse  Pigerne,  og  skønt  Hr.  Smith 
ikke  har  meget  andet  at  bestille  i  Stykket,  saa  glemte 
man  dog  Rollens  Tomhed  over  den  Ungdom  og  Poesi, 
der  lyste  ud  af  hans  klare  Øjne  og  halvt  skælmske  halvt 
ømme  Smil.  Publikum  kunde  have  udraabt  til  ham  med 
Hakon  Jarl: 

Jeg  lider  Dig  fast  som  Du  var  en  Kvinde, 
saaledes  erobrede  han  ^ærterne. 

Indtagende  uden  at  være  sødlig,  munter  uden  at 
Tsere  affekteret,  undertiden  ellevild  og  dog  aldrig  støjende, 
undertiden  l^ærtelig  men  undgaaeude  ethvert  Skær  af  Sen- 
timentalitet —  saaledes  smilte  og  lo  og  sang  Hultmann 
sig  ind  i  Publikums  Gunst. 

Han  havde  vundet  sig  en  Position,  nu  gjaldt  det  at 
befæste  og  udvide  den.  Dette  fiddt  ham  i  Begyndelsen 
vanskeligt.  Han  havde  kun  £aa  Strænge  paa  sin  Bue, 
han  kunde  ikke  omforme  hverken  sin  Stemme  eller  sin 
Person,  hans  Talent  var  begrænset  til  Elskerfaget  og 
selv  der  atter  til  de  muntre  Elskere.  Karakterroller, 
markerte  eller  komiske  Roller  var  der  jo  desuden  Kræfter 
nok  til  ved  Theatret.  Da  han  langt  senere  fik  Opgaver  i 
denne  Retning,  mærkedes  det  hvor  lidt  hans  Begavelse 
var  bleven  skolet,  hvor  lidt  prøvet  og  strakt  paa  Øvel- 
sens Prokrustesseng. 

Han  fik  da  ogsaa  kun  faa  Roller  af  nogen  Betydning 
i  de  første  Aar  efter  sin  Debut.  Han  vegeterede  i  nogen 
Tid,  indtil  hans  Kunst  skød  Blomst. 

I  Virkeligheden  passer  et  saadant  Billede,  hentet  fra 
Planteverdenen,  fuldkommen  paa  Hultmanns  Talent.  Ved 
et  Tilfælde  var  det  blevet  plantet  i  Theatrets  Jordbund. 
Ingen  Gartner  havde  hæget  om  det  med  daglig  Omhu 
og  fremelsket  det  efter  en  bestemt  Plan,  pludselig  havde 
det  sat  Knop.  Medens  det  nu  spirede  langsomt,  hentede 
det  sin  Næring  fra  meget  forskellige  Elementer. 

Jeg  kan  kun  flygtigt  berøre  en  i  sig  selv  betydelig 
Faktor  for  Hultmanns  Talent.  Den  Skuespiller,  der  se- 
nere saa  dygtigt  gengav  den  lette  Selskabstone ,  har 
naturligvis  uddannet  sig  efter  bestemte  Forbilleder.  Den 
flinke  Kunstner  med  det  klædelige  Væsen  var  en  velset 
og  hyppig  Gæst  i  en  af  de  mest  intelligente  Selskabskredse, 
som  Datidens  København  havde  at  opvise.  Den  var 
Samlingspladsen  for  en  Skare  af  elegante  unge  Mænd 
og  vittige  Hoveder,  som  hverken  diskuterede  fllosoflsk 
eller  debatterede  politisk,  men  som  agtede  den  Kunst  at 
samtale  og  dyrkede  den  med  Talent.  Herhen  søgte 
Hultmann  efter  Theatret  og  sad  der  Aften  efter  Aften, 
ikke  saameget  førende  eller  deltagende  i  Samtalen,  som 
derimod  opmærksomt  lyttende  efter  baade  dans  Indhold, 
Tone  og  Form.  Hans  Sans  for  den  urbane  Tale  og  af- 
rundede Diktion  uddannedes  her  og  jeg  er  vis  paa,  at 
hans  hele  Holdning  paa  Scenen  er  den,  som  yndes  og 
efterstræbes  i  det  finere  københavnske  Bourgeoisi.  Hult- 
manns Elegance  er  aldrig  strandet  paa  det  Balletmæs- 
sige,  hans  harmoniske  Bevægelser  have  undgaaet  de  runde 
Armes  og  de  sammenslåaede  Hæles  pretentiøse  Gratie, 
som  altid  klæbte  ved  selv  Phisters  Elegance,  men  paa 
den  anden  Side  maa  det  indrømmes,  at  han  heller  ikke 
hævede  sig  til  den  Adel  og  Værdighed  i  Væsen,  som 
fornem  Fødsel  eller  stor  Begavelse  eller  en  mægtig  Ka- 
rakter kan  forlene  med.    Hvad  han  besad,   var  hverken 

mer  eller  mindre  end  Selskabsmandens  Pli.  Utvungen- 
hed, Sikkerhed,  Venlighed  uden  Familiaritet,  Tilbage- 
holdenhed uden  fremtrædende  Selvfølelse,  en  maaske  lidt 
for  beleven  Høflighed  —  saadant  blev  Hultmanns  Væsen 
paa  Scenen,  og  med  et  saadant  Væsen  behager  man 
Kvinder,  om  man  end  ikke  erobrer  dem  og  gør  sig  alle 
Mænd  til  gode  Bekendte,  nogle  til  Venner,  ingen  til 
Fjender. 

Dog,  Selskabslivet  dannede  fomemlig  Hultmanns  ydre 
Væsen  paa  Scenen;  derimod  udvikledes  hans  unge  In- 
telligens, vaktes  og  tilfredsstilledes  paa  engang  hans 
kunstneriske  Sans  ikke  ude  i  det  virkelige  Liv,  men  deri- 
mod paa  et  Forum  for  Illusion,  for  Drømme  og  Længs- 
ler: paa  Tilskuerpladsen  i  det  kongelige  Theater.  Hver 
Aften  han  ikke  spillede  var  han  en  sikker  Mand  paa 
Pletten,  var  han  Publikum.  Det  er  nu  en  Egenskab, 
som  er  meget  faa  Kunstnere  givet,  den  at  kunne  gøre 
sig  til  Publikum  overfor  Kammerater.  At  gøre  sig  til 
Kritiker  er  mindre  vanskeligt,  men  ganske  umiddelbart  at 
give  sig  hen  i  de  andres  Kunst ,  uden  jBagtanke  eller 
Misundelse,  uden  Bedre- Viden  eller  Overlegenhed  at  stille 
sig  beundrende,  henreven  og  glad  mellem  den  store  skue- 
lystne  Mængde  —  det  hører  der  et  saa  elskværdigt  Na- 
turel som  Hultmanns  til.  Jeg  tror  saaledes  ikke,  at  han 
direkte  lærte  af  hvad  han  saa',  jeg  mener  dermed,  at 
han  med  bevidst  Kritik  gjorde  sig  Rede  for , det  Sande  eller 
Falske  i  Spillet,  for  det  Originale  eller  Imiterede,  og  saa 
derefter  dannede  sig  én  kunstnerisk  Teori,  efter  hvilken 
han  udformede  sit  Spil  og  sine  sceniske  Figurer.  En 
bekendt  Theateranekdote  fortæller  om,  hvorledes  den 
store  Skuespiller  Schrøder  som  ung  var  meget  utilbøjelig 
til  at  se  det  Dygtige  i  Eckhofs  Præstationer  og  derimod 
yderst  ivrig  efter  at  opdage  det  Forældede,  hvorfor  han 
en  Tidlang  af  Drilleri  forfulgte  den  Gamle  Forestilling 
efter  Forestilling  med  Blyant  og  Noterebog,  i  hvilken 
han  optegnede  de  formentlige  Fejl.   Et  Rescensenthværv 

af  den  Natur  vilde  Hultmann  have  gyst  tilbage  for. 
Nej,  han  inddrak,  indsugede  i  sig  hele  den  rige  Fylde 
af  Skønhedsindtryk,  som  Scenen  udfoldede  for  den  be- 
gejstrede Adept. 

I  hans  Læreaar,  der  gaa  hen  til  Slutningen  af  Fyr- 
rerne, blomstrede  jo  i  Virkeligheden  yor  sceniske  Kunst 
med  en  Herlighed,  som  man  nu  knap  forstaar.  Reper- 
toiret var  kun  saa  som  saa:  Ryge  yar  lige  død  og  Tra- 
gedien tildels  med  ham,  det  indenlandske  Drama  repræ- 
senteredes egentlig  kun  af  Hertz  men  rigtignok  med  Ar- 
bejder som  Ninon,  og  af  fremmed  Komedie  sad  Scribes 
Eonversationsstykker  paa  Højsædet.  Men  hvad  gjorde 
det  om  man  spillede  daarlige  Stykker,  naar  de  bleve  ud- 
førte som  de  blev.  Vor  æstetiske  Periode  endte  her- 
hjemme ligesom  med  en  glimrende  Fyrværkerisol  af  sce- 
nisk Kiinst.  Fru  Nielsens  danske  Kvindelighed  lyste 
med  et  blidt  og  indtagende  Skær,  Fru  Heibergs  jødisk- 
kosmopolitiske Brillant  blændede  med  et  Skin  af  tu- 
sinde Facetter,  den  unge  Wiehe  udsendte  fortærende 
Ildstrømme  af  erotisk  Inderlighed,  Rosenkildes  humo- 
ristiske Spøg  steg  op  i  glade  Sværmere,  Phisters  Vid 
og  Intelligens  udfoldede  sig  i  funklende  Latterkaskader 
—  man  nødes  til  at  udbryde  med  Hugo:  fen  passe, 
et  des  meUleurs!  Men  hvilken  Kunstner  sjæl  kunde 
konune  i  Berøring  med  saamange  Thalias  Udvalgte  uden 
selv  at  føle  sig  kaldet,  uden  i  sig  at  fornemme  en  Gnist 
af  den  hellige  Ed?  Et  saa  bevægeligt  og  modtageligt 
Gemyt  som  Hultmanns,  der  kun  levede  og  aandede  for 
at  bhve  regnet  som  fuldgod  mellem  Scenens  Adelstand, 
optog  Alt  i  sig,  ønskede  sig  en  Polyps  tusinde  Arme  for 
at  fange  og  nyde  desmere.  Saa  tog  han  da  fra  den  ene 
lidt  Lyrik  og  Sværmeri,  fra  den  anden  Humøret  og  Skæl- 
meriet, fra  den  ti'edje  Logiken  og  Viddet  —  og  alt  smel- 
tedes harmonisk  sammen  med  hans  egen  Personlighed. 
Han  sad  som  en  Aladdin  i  Kunstens  underfulde  Have 
og  samlede  de  skønne  Frugter,  og  hans  Lykke  tilførte 
ham  en  Noureddin,  der  bragte  ham  til  Bevidsthed  om, 

hvorledes  Frugterne  skulde  vurderes  som  kostbare,  ufor- 
gængelige Ædelstene,  og  der  ingenlunde,  som  den  rigtige 
Noureddin,  vilde  tilegne  sig  dem  selv. 

Hultmann  var  hverken  kritisk  eller  selvreflekteret 
anlagt;  hans  gode  Lykke  viste  sig  da  ogsaa  deri,  at  han 
i  Arnesen  besad  en  Ven,  der  var  hans  Suplement  som 
Kritiker  og  som  skaanselløst  bedømte  og  irettesatte  ham, 
forfalgte  ham  som  Schroder  forfulgte  Eckhof  for  at  notere 
Fejlene.    I  mange  Aar  stod  han  hjælpsomt  ved  hans  Side. 

m. 

Arnesen  hørte  til  det  Slags  Mennesker,  om  hvilke 
Folkesproget  meget  betegnende  paastaar,  at  de  ere  bidte 
af  en  gal  Skuespiller.  Det  er  Folk  med  en  ulykkelig 
Kærlighed  til  Theatret,  som  ikke  afskrækkes  fra  at  forny 
deres  Frieri  til  Thalia,  hvor  ofte  de  saa  end  erholde 
Kurven.  Arnesen  havde  de  fleste  af  Typens  Egenskaber« 
Han  spillede  fortræffeligt  Privatkomedie  og  høstede 
mange  Triumfer  ved  Studenterforestillingeme  —  hans 
Adolf  i  Adolf  og  Henriette  skal  have  været  et  lille  Mester- 
værk; han  skrev  en  hel  Del  Stykker  og  bearbejdede  og 
oversatte  endnu  flere  —  de  originale  duede  ikke  meget; 
hvad  der  lykkedes  bedst  for  ham,  var  vel  hans  Part  i 
Capridosa;  han  gav  sig  ikke  lidt  af  med  Theaterkritik, 
og  man  vil  i  hans  Artikler  finde  om  end  ikke  fine  æstetiske 
Bedømmelser  af  de  omhandlede  Skuespil,  saa  dog  mange 
gode  og  skarpe  Udtalelser  om  Skuespillerne.  Han  havde 
allehaande  Planer  om  Theatrets  Administration,  om 
Feu'en  —  til  hvis  Indførelse  han  som  bekendt  gav  Stødet 
ved  de  i  Fædrelandet  under  Mærket  C.  F.  (Capriciosas 
Forfatter)  offentliggjorde  Artikler  —  og  i  Særdeleshed 
var  han  uudtømmelig,  naar  Talen  kom  paa  Iscenesættelsen, 
paa  Prøvernes  Ordning,  Førelse,  kortsagt  paa  hele  en 
Theaterbestyrelses  dramaturgiske  Hverv.  Han  repræsen- 
terede dengang  herhjemme  de  franske  Teorier  paa  dette 
Punkt,  dem,  som  enhver  Theaterelsker  endnu  den  Dag 


Fritz  Hultmaxm.  171 

idag  maatte  ønske  virkeliggjorte.  Han  kom  ikke  selv 
til  at  føre  dem  ud  i  Praksis,  skønt  han  engang  stod  paa 
Nippet  dertil  eller  rettere  besad  visse  Muligheder  derfor. 
Det  var  dengang  Heiberg,  udnævnt  til  Theaterchef, 
ønskede  at  knytte  Arnesen  som  Medhjælp  til  sig  og  i 
den  Hensigt  fik  ham  overdraget  en  Post  som  Comiteret 
Men  tre  Uger  efter  at  Sæsonen  var  begyndt,  havde 
Arnesen  allerede  faaet  nok  af  dette  sit  Embede  og  gik 
tilbage  til  sin  Eontorchefstol  i  Finansministeriet. 

Der  findes  i  Overskous  Den  kgl,  danske  Skueplads^ 
Historie  en  Fremstilling  af  Arnesens  Fremgangsmaade, 
der,  hvor  stærk  Farve  Overskou  end  har  paasat  for  at 
sværte  sin  tidligere  Ven  og  Medarbejder,  dog  er  let 
gennemskuelig  for  en  blot  nogenlunde  betænksom  Læser. 
Overskou,  der  gløder  af  Iver  for  blot  at  fremstille  Heiberg 
i  det  gunstigste  Lys  og  prise  hans  Fortjenester,  haaner 
først  Arnesen,  fordi  han  ved  „Morgenkaffen  hos  Mini^ 
udtalte  sig  med  saa  stor  „Suffisance"  om  Theatervæsenet, 
at  man  skulde  tro,  en  Direktør  blot  behøvede  at  tage 
ham  med  paa  Raad,  for  at  alt  skulde  blive  godt.  Der- 
næst skriver  han  saaledes:  „Hans  Begærlighed  efter  i 
Gerning  at  vise  det  havde  gjort  ham  meget  beredvillig 
til  at  modtage  den  ham  tilbudte  Post  som  Eomiteret; 
men  da  Heiberg  selv  udkastede  Repertoiret,  be- 
satte Roller  og  varetog  Ledningen  i  alle  Ret- 
ninger, syntes  der  ikke  for  Arnesen  at  skulle  blive 
Lejlighed  til  at  gøre  sig  gældende." 

Man  standser  forbavset  ved  Læsningen.  Kan  noget 
være  urimeligere  end  Heibergs  Opførsel,  at  anmode  om 
at  faa  en  Raadgiver  og  ansvarhavende  Minister  under 
sig  og  saa  handle  fuldkommen  paa  egen  Haand  og  for 
egen  Regning  uden  Hensyn  til  denne?  Dog,  Overskou 
ser  tydeligt  nok  Sagen  kun  fra  en  Partimands  Side  og 
gør  sig  lystig  over  den  meget  ubehagelige  Position,  i 
hvilken  Arnesen  herved  stededes.  Denne  lidet  dulgte 
Spot  træder  endnu  bestemtere  frem,  naar  han  fortæller: 

„For  dog  at  have  noget  at  gøre,  tiltog  han  sig  fra  sin 
Tiltrædelse  at  forfatte  og  under  sit  Navn  udstede  Prøve- 
sedlerne,  hvad  der  allerede  førend  Sæsonens  Aabning 
forvoldte  endel  Evakleri,  da  hans  hensynsløst  ansatte 
Prøver,  hvortil  de  Rollehavende  ikke  fandt  sig. tilbørligt 
forberedte  ....  og  han  •  først  efter  lange  Kævlerier 
vranten  lod  sig  bevæge  til  at  forandre  sine  Disposi- 
tioner." 

Man  tænke  sig,  hvilken  Anmasselse!  Altsaa,  da 
Heiberg  slet  ikke,  hverken  til  Repertoire  eller  Rolle- 
fordeling eller  Administration  vilde  have  noget  med  ham 
at  skaffe,  tiltog  Arnesen  sig  den  Frihed  under  Navn  at 
ansætte,  paa  hvilke  Dage  og  til  hvilket  Klokkeslet  der 
skulde  holdes  Prøver,  det  vil  sige,  at  forrette  simpel 
Regissørtjeneste.  Ja,  hvis  hans  Ansættelse  da  ikke  blot 
skulde  være  et  tomt  Ord,  saa  maatte  han  dog  i  det 
Mindste  have  saa  megen  Myndighed,  og  hvis  han  da  i 
det  Hele  skulde  komme  nogen  Vej  med  et  saa  uregerligt 
Folkefærd  som  Theatermennesker,  saa  var  han  vist  nødt 
til  ikke  „at  forandre  sine  Dispositioner",  fordi  der  gjordes 
Indsigelse  imod  dem.  Men  for  Overskou  er  Sligt  Tegn 
paa  Vrantenhed.  For  Læseren  af  hans  Bog,  der  véd, 
hvorledes  han  ellers  ynder  at  tale  om  Koterier,  saasnart 
SkuespiUeme  gøre  Indsigelse  mod  Chefen,  er  det  højst 
snurrigt,  naar  han  dernæst  tilføjer:  „Ved  Lempe  fra 
Personalets  Side  var  imidlertid  et  alvorligt  Sammenstød 
undgaaet  indtil  den  17de  September",  med  andre  Ord 
Arnesens  Ordrer  vare,  som  det  hørte  sig  til,  blevne  efter- 
komne. Nu  hænder  den  skrækkelige  Begivenhed;  en 
Skuespiller  mener,  at  han  er  overlæsset  med  Arbejde  og 
anmoder  om  at  faa  en  Prøve  forandret;  Arnesen,  hvis 
eUers  hans  Ord  ere  paalideligt  refererede,  svarer,  at  det 
skal  være  forbi  med  den  gamle  Slendrian,  og  at  han 
maa  gaa  til  Direktøren  med  den  Slags  Indvendinger. 
Denne  delvise  Opfordring  følger  Skuespilleren,  og  Heiberg, 
mirabile    dictu,    „finder  Anmodningen  velbegrundet"    og 

beordrer    Oplæsning    og    Prøve    udsat.      Arnesen    tog 
umiddelbart  derpaa  sin  Afsked. 

Det  er  muligt,  at  Skuespilleren  dengang  havde  Ret 
—  efter  Overskous  partiske  Fremstilling  kan  man  hverken 
paastaa  eller  benegte  det  — ,  vist  er  det,  at  Heiberg 
næppe  burde  handle,  som  han  gjorde.  Det  er  dog  ind- 
lysende, at  skulde  Arnesen  komme  i  nogen  Anseelse  hos 
Personalet,  saa  maatte  Chefen  paa  ingen  Maade  under- 
kende hans  Domme  og  især  da  ikke  ved  ifit  første 
„Sammenstød^'  lade  ham  i  Stikken,  ja  indirekte  tildele 
ham  en  Irettesættelse.  Dog,  Sagen  havde  en  dybere 
Grund  end  det  ser  ud  til  hos  Overskou,  og  det  er  ogsaa 
derfor,  at  jeg  har  opholdt  mig  véd  den,  og  ikke  blot  for 
at  have  den  tarvelige  Fornøjelse  at  eftervise  den  Over- 
skouske  Theaterhistories  Forvanskninger,  skønt  det  er 
pinligt  nok,  hvergang  man  vil  benytte  denne  Bog^  der 
som  Dokumentsamling  er  saa  uundværlig,  at  maatte 
arbejde  Sandheden  frem  fra  tykke  Lag  af  æstetiske 
Fadæser  og  historiske  Unøjagtigheder.  Der  er  saaledes 
al  mulig  Grund  til  at  berigtige,  hvor  man  er  istand 
dertil,  og  derved  gøre  Bogens  Brug  sikrere  for  andre. 

At  Arnesen  saaledes  trak  Foden  bort,  næppe  han 
havde  faaet  den  inden  for  Theaterdøren,  kan  daarligt 
forsvares,  men  laa  i  hans  hele  Karakter.  Han  var  et 
hurtigt  Hovede,  et  lyst  Hoved  med  mange  Ideer  og  Ind- 
fald^ men  til  hans  fortrinlige  Evne  til  at  opdage  Mang- 
lerne ved  en  Ting  svarede  ikke  en  dansk  Udholdenhed 
til  sejgt  og  trægt,  i  Aarevis,  at  afbøde,  hjælpe,  omordne. 
Der  var  noget  fransk  ved  hans  Temperament,  ligesom 
hans  hele  Aandsretning  og  æstetiske  Sysselsættelser 
pegede  hen  mod  Frankrig.  Han  var  af  Natur,  hvad 
man  dér  kalder  en  houlevardier ,  for  hvem  Minis  Kafé 
daarligt  erstattede  Boulevardkaféeme,  og  som  med  Vold 
og  Magt  i  en  Fart  vilde  forandre  vor  skikkelige  Skue- 
plads til  et  Théåke-Frangais  eller  ialtfald  et  Oynmase. 
Han  var,  om  man  vil,  en  finere,  intelligentere  Chiewitz. 

Derfor,  da  han  kom  op  til  Bygningen  paa  Kongens  Ny- 
torv med  sine  revolutionære  Ideer,  var  det  intet  Under, 
at  det  gik  som  det  gik.  Han  kunde  ikke  vide,  at  Heiberg, 
fra  det  Øjeblik  af^  ban  kom  til  Roret,  helt  forandredes,  og 
blev  ligesaa  stiv  og  konservativ,  som  han  før  havde  været 
kritisk  og  reformvenlig.  Det,  som  Arnesen  allerførst 
vilde  omkalfatre,  det  var  Prøverne;  hele  det  gamle 
System  med  de  faa  Prøver  og  den  tarvelige  Ind- 
studering skulde  igæmes  og  det  franske  System  indføres. 
Naturligvis  stødte  han  straks  paa  Skuespillernes  begej- 
stringsløse  Inerti,  og  da  han  ikke  troede  sig  istand  til 
at  overvinde  den  „gamle  Slendrian^,  støttet  som  den 
var  af  Heibergs  fomemiue  Slaphed,  gav  hans  lette  Natur 
helt  efter,  og  han  flygtede  bort. 

Men,  som  sagt,  disse  Forhold  have  den  dybere  Be- 
tydning, at  de  ligesom  danne  Forspillet  til  det  ulige 
interessantere  Drama,  der  foregaar  indenfor  Theater- 
murene  nogle  Åar  senere:  Striden  mellem  Heiberg  og 
Høedt.  Det  var  begge  Gange  det  Gamle  og  det  Ny,  der 
mødtes,  og  det  var  begge  Gange,  desværre,  det  Gamle, 
der  sejrede,  og  det  var  de  samme  Principer,  der  i  Høedt  | 

fik  en  af  Naturen  saa  langt  bedre  udrustet  Stridsmand,  | 

at  han  fuldkommen  kunde  maale  sig  med  sin  Modstander  | 

indenfor  det  omkæmpede  Terræn,  medens  Arnesens  Ulykke  i 

var,  at  han  med  al  sin  Lyst  og  brændende  Interesse 
aldrig  drev  det  til  at  præstere  noget  Ægte  indenfor  det 
Dramaturgiskes  Omraade,  fordi  noget  Overfladisk,  noget 
Usammenhængende  i  hans  Natur  splittede  ham,  bragte 
ham  til  hyppigt  at  skifte  Maal  og  sjældent  til  at  naa 
det  engang  satte. 

Jeg  tror  da  heller  ikke,  at  hans  dramaturgiske 
Principer  vare  gennemførte  paa  alle  Punkter,  ja  næppe 
nok,  at  han  selv  vilde  have  kunnet  gennemføre  dem. 
De  gik  fomemligst  ud  paa  et  naturligere  Spil.  Ikke 
saaledes,  at  han  for  enhver  Pris  vilde  udrydde  alt  det 
Konventionelle   i   den   sceniske   Kunst,  -^  han   nærede 

næppe  synderlig  Interesse  for  det  Patetiske  og  Frem- 
stillingen af  Tragedien  — ,  men  han,  Scribes  Over- 
sætter, trængte  paa  for  at  faa  det  langsomme  Replik- 
skifte i  Lystspillet  forvandlet  tU  en  virkelig  Konversation. 
Konversation  var  jo  i  det  Hele  Stikordet  paa  den  Tid; 
det  var  paa  Konversationen,  man  gjorde  Jagt  i  det 
selskabelige  Liv,  det  var  den,  man  vilde  høre  mønster- 
værdigt fremstillet  paa  Scenen.  Arnesen,  som  selv  kunde 
Tære  saa  glimrende  i  Samtale,  tragtede  efter  at  virke 
stimulerende  paa  Skuespillernes  Dialog,  der  gik  i  mage- 
ligt Trav  Side  om  Side  istedenfor  at  ride  Væddeløb. 
Og  den  Hurtighed  og  Gaaen-ind-i-hinanden,  han  ønskede 
i  Talen,  indsaa  han  ogsaa  førte  til  livligere  og  naturligere 
Bevægelser,  i  det  Hele  til  et  friere  Væsen  paa  Scenen. 
Han  samler  saaledes  sin  hele  Teori  i  følgende  Passus: 

„Der  er  hos  os  en  Rest  af  en  gammel  Skole  —  jeg 
skulde  tage  meget  fejl,  om  det  ikke  er  Rahbek,  der  har 
grundet  den  — ,  fta  hvis  Læreregler  Flertallet  af  vore 
Skuespillere  ikke  have  Mod  eller  Indsigt  nok  til  at  løs- 
rive sig,  en  Skole,  hvis  Elever  saa  at  sige  ere  udelukkede 
fra  Konversationsstykkeme,  en  Skole,  i  hvilken  man  har 
lært  saaledes  at  spille  Komedie,  at  man  ikke  mere  kan 
lade  være  at  spille  Komedie.  Det  er  deri,  de  Franskes 
Uopnaaelighed  i  Lystspillet  bestaar,  at  de  ikke  spille 
Komedie.  Men  det  er  ogsaa  den  samme  forældede  Skole, 
der  gaar  igennem  vor  umaadelige  Langsomhed  og  vor 
distinkte  Udtale  af  de  mest  almindelige  Konversations- 
Fraser;  det  er  denne  Skole,  man  genkender  i  vore  Skue- 
spilleres Stillinger  paa  Scenen,  at  de  næsten  aldrig  vove 
at  sige  et  Ord,  førend  de  ere  komne  lige  ned  til  Suflør- 
kassen,  at  de  tro,  at  de  bestandig  skulle  staa  med  de 
tre  Fjerdedele  af  deres  Person  vendte  imod  Publikum, 
at  de  skulle  pointere  ethvert  Ord,  hvori  der  ligger  en 
Hentydning  eller  en  Vittighed,  at  de  —  for  at  bruge  et 
trivielt  Udtryk  —  skulle  give  Publikum  alting  ind  med 
Skeer." 

Det  er  over  tredive  Aar  siden,  disse  Ord  bleve  skrevne. 
Hvor  maa  de  ikke  have  t-ruffet  det  Rette  dengang,  naar 
der  endnu  den  Dag  i  Dag  findes  saamange  Elever  af  hin 
Skole,  Arnesen  betegnede  som  forældet. 

Saadan  var  altsaa  den  Mand,  hvis  Venskab  og  Under- 
visning var  Hultmann  sikret  fra  den  Tid  af,  at  hans 
linge  Talent  havde  baaret  Arnesens  lille  Siykke  uskadt 
gennem  den  første  Forestillings  Farer.  Og  Elev  og  Lærer 
passede  fortrinligt  til  hinanden.  Hultmann  blev  Arne- 
sens levendegjorte  Doktrin.  Igennem  Skuespilleréns  rene 
og  smagfulde  'Diktion  hører  man  hin  Fordring  til  den 
lette  Eonversationstone ;  og  Hultmanns  hele  Selskabelig- 
hed paa  Scenen  er  Tidens  Fordring  til  den  dannede  unge 
Mand,  sat  i  System  effcer  Arnesensk  Mønster.  Og  denne 
holdt  sin  Elev  strængt  til  Bogen.  Kun  gennem  meget 
omhyggelige  Studier  er  det  lykkedes  Hultmann  at  naa 
det  Trin  i  Kunsten,  han  indtager.  Man  tror  saa  let  om 
en  Skuespiller  af  hans  Art,  at  han,  overladende  sig  til 
sit  Naturel,  spiller  løs  paa  en  Art  Inspiration.  Det  har 
nu  i  det  Hele  ikke  meget  paa  sig  med  denne  Inspiration, 
hvormed  man  mener  Naturens  Skødebørn  kunne  lade  sig 
nøje.  Der  gives  enkelte  Kunstnere,  som  kun  det  fyldte 
Hus  sætter  ret  i  Aande,  og  der  er  næsten  ingen,  der 
undgaar  Forestillingsaftenens  nervøse  Spænding,  dog  de 
Dygtigere  bruge  kun  denne  Spænding  som  en  Drivfjeder 
og  Spore,  der  yder  dem  en  Kraft,  uden  hvilken  de  næppe 
udholdt  Spillets  store  fysiske  Anstrængelser.  Faa  have 
imidlertid  været  flittigere  end  Hultmann.  Enhver  Rolle, 
selv  om  den  var  nok  saa  ubetydelig  og  slet  intet  inde- 
holdt end  hvad  han  jo  hundrede  Gange  før  havde  bragt 
paa  Scenen,  blev  gjort  til  Genstand  for  en  minutiøs 
Undersøgelse  og  Indpræntning,  Paa  den  Maade  erstat- 
tede han  saa  at  sige  Theatrets  mangelfulde  Indstudering, 
thi  naar  andre  Skuespillere  kom  uforberedte  til  Prøven 
og  med  Bogen  i  Haanden  maatte  hjælpe  sig  gennem 
Rollen  for  saa  paa  Forestillingsaftenen  at  forlade  sig  paa 

Sujfliøirens  inspirerende  Aand,  var  Hultmann  istand  til 
kun  at  anvende  Prøverne  til  den  sceniske  Figurs  Opbyg- 
ning og  den  finere  Udarbejdning  af  Stoffet,  som  han 
medbragte  fuldfærdig  hjemmefra. 

Arnesens  Undervisning  var  iøvrigt  rig  paa  praktiske 
Vink.  Saaledes  gav  han  Hultmann  det  gode  Baad  altid 
ved  et  Stykkes  Begyndelse  at  hæve  Stemmen  en  haJv 
Oang  saa  stærkt  som  ellers  og  den  Erfaring,  som  vi  alle 
liave  høstet  med  Hensyn  til  Uroen  i  Theatret  ved  Tæp- 
pets Opgang,  ved  hvilken  ofte  Halvdelen  af  en  Akt  kan 
gaa  tabt,  gør  det  ønskeligt,  at  denne  Praksis  blev  al- 
mindelig indført.  Jeg  kan  tilføje,  at  den  største  nulevende 
tyske  Dramaturg  Heinrich  Laube  har  fastslaaet  det  som 
Hegel,  at  et  Stykkes  Eksposition  altid  spilles  i  et  lang- 
sommere Tempo  end  dets  øvrige  Dele, .  saa  at  han  endog 
her  opgiver  enhver  finere  Nuance  for  blot  at  indpræge 
Tilskuerne  uudslettelig  Dramets  Basis  og  Indhold. 

Gennem  saadant  et  enkelt  Træk  faar  man  et  Indtryk 
af,  hvor  frugtbringende  Arnesens  Omgang  kunde  være. 
Han  var  iøvrigt  en  stræng  Bjritiker,  hvis  Ros  var  yderst 
knap.  Udtalte  han  saa  engang  imellem  sin  Tilfredshed 
var  hans  Anerkendelse  ogsaa  en  langt  større  Opmuntring 
end  Tilskuernes  Bifaldsklap,  der  ofte  snarere  gjaldt  Per- 
sonen end  Kunstneren. 

Til  Paavirkningen  fra  Selskabslivet  som  et  Centrum 
for  Dannelsens  indre  og  ydre  Former  kom  saaledes  dels 
Theatrets  almindelige  artistiske  Indflydelse  dels  Arnesens 
speci^Uere  baade  teoretiske  og  praktiske  Dramaturgi. 
Omtrent  ved  Aaret  Halvtreds  var  da  Hultmann  moden 
og  kunstnerisk  bevidst.  Herre  over  alle  sine  Midler. 

IV. 

Lad  os  nu  se,  hvilke  Opgaver  der  havde  været 
ham  stillede  under  hans  Læreaar,  af  saadanne,  der  tælle 
i  hans  Kunstnervirksomhed.  Jeg  forbigaar  Operaroller, 
som  Juliano  i  Den  sorte  Domino^   fordi  han  netop  her 

kun  fremstillede  det  Elegante  i  den  ydre  Form,  i  Bukket, 
Hilsenen,  Manererne.  Netop  i  den  sidste  Tid  har  Hult- 
mann  i  en  iøvrigt  højst  forskellig  Rolle  vist  den  samme 
Evne,  til  ligesom  at  lade  et  Menneske  gaa  helt  op  i  den 
Idræt  at  være  en  sort  Kjole,  nemlig  som  Konsul  Lind  i 
Fdlliten,  hvor  man  uvilkaarligt  kom  til  at  tænke  paa 
H,  C.  Andersens  Skygge,  naar  man  saa'  denne  fine  Skik- 
kelse sno  sig  imellem  Middagsselskabets  Gæster.  Det 
var  Rigdommen,  inkarneret  i  de  elegante  Manerer,  ligesom 
Juliano  havde  været  Fornemheden  udtrykt  ved  det  aristo- 
kratiske Væsen. 

Men  det  er  de  unge  Roller,  Elskerne  fra  den  Tid, 
vi  ville  dvæle  ved.  Det  er  i  1846,  at  han  faar  sin  første 
Hostrupske  Rolle,  den  lidt  flove  Hellebæk  i  Intrigerne, 
derpaa  følger  1847  Basalt  i  Genboerne,  tidligere  spillet 
af  Holst,  dengang  Michael  Wiehe  var  Klint,  og  i  1848 
Herløv  i  Eventyr  paa  Fodrejsen  og  Halling  i  En  Spurv 
i  Tranedands,  I  1849  forsøgte  han  sig  i  den  Oehlen- 
schlågerske  Tragedie  som  Oluf  i  Dronning  Margrethe. 

Han  spillede  den  stakkels  Prætendent  endnu  mange 
Aar  senere,  inden  Vilhelm  Wiehe  efter  sin  Ansættelse 
ved  det  kgl.  Theater  lagde  Beslag  paa  den  som  en 
Rolle,  med  hvilken  han  i  Norge  havde  høstet  mange 
Triumfer.  Det  Modsatte  havde  maaske  været  Tilfældet 
med  Hultmann;  alligevel  stod  han  efter  min  Mening 
langt  højere  som  den  forelskede,  viljeløse  Ungersvend 
end  Wiehe.  Ingen  af  dem  forsøgte  at  give  en  historisk 
Figur,  ingen  af  dem  tænkte  paa  at  vise  os  Bastarden  i 
Oluf  gennem  Ejendommeligheder,  der  kunde  minde  os 
om  hans  paa  engang  jævne  og  dog  kongelige  Herkomst. 
Begge  spilte  paa  den  egne  Person.  Men  Hultmann  havde 
den  store  Fordel  overfor  Wiehe,  at  det  stod  i  hans 
Magt  at  fremstille  Olufs  Naivetet,  medens  den  anden 
maatte  lægge  hele  Vægten  paa  hans  lyriske  Erotik.  Den 
Naivetet,  Hultmann  fandt  Udtryk  for  her  som  andetsteds, 
var  Lykkens.     Hans  Smil  var  et  Menneskes,   som  tror 

godt  om  Folk,  som  mener,  at  alle  vil  En  det  yel,  som 
ikke  vil  lade  sig  bilde  ind,  at  den  overvejende  Del  af 
Menneskeheden  er  nogle  store  Slyngler,  man  kan  vente 
sig  alting  af  —  fordi  ingen  har  tilføjet  ham  selv  nogen 
Fortræd  eller  Krænkelse.  Det  er  muligvis  en  Lykke  at 
have  en  saadan  godtroende  Karakter,  det  er  ialtfald  kun 
Lykken,  der  giver  En  den.  Denne  Tillidsfuldhed  om- 
former sig  i  det  ydre  Udtryk  let  til  et  Præg  af  Sand- 
druhed og  Ærlighed,  og  det  var  derfor  det  andet  Karakter- 
træk i  Hultmanns  Spil  som  Oluf,  at  man  tydeligt  fornam, 
hvorledes  det  Væv  af  Løgne  og  Intriger,  hvormed  man 
omgav  ham,  var  ham  fremmedt  og  imod.  Her  nyttede  dette 
Præg  i  Hultmanns  Tale  og  Væsen  ham;  det  forekommer 
mig  derimod  altid  at  have  skadet  ham  i  et  Fag,  i  hvilket 
han  har  talrige  Eoller  at  opvise,  nemlig  de  franske 
Lapse  og  blaserte  Vellystninge. 

Hertil  kommer  jeg  tilbage  senere;  i  denne  Sammen- 
hæng vil  jeg  endnu  blot  berøre,  at  Hultmann  kun  en 
enkelt  Gang  har  faaet  Lejlighed  til  at  lægge  denne 
Karakterens  Bravhed  for  Dagen,  saaledes  at  Billedet  helt 
og  holdent  kom  til  at  bero  paa  den.  Det  var  i  en  mindre 
Eolle  som  Helmut  i  En  Skavanh  Han  spiller  her  en 
ung  Provindsbeboer,  der  lige  ankommen  til  København 
er  lidt  forviltret  over  Forholdene  der,  men  gaar  bus  paa 
med  en  Uforfærdethed  og  Ukendtskab  med  alle  det 
sociale  Livs  Kløfter  og  Skær,  som  kun  den  allerbedste 
provinsielle  Samvittighed  kan  udruste  et  Menneske  med. 
Det  var  den  pantsatte  Bondedreng,  gjort  elskværdig  og 
brav.  Hultmann  var  prægtig  heri,  saa  uforstyrrelig  et 
Naturbarn  som  man  ikke  skulde  tro,  at  en  indfødt 
Købenbavner  kunde  svinge  sig  op  til.  Men  denne  Rolle 
havde  endnu  den  Mærkelighed,  at  i  den  forsøgte  Hult- 
mann for  første  og  sidste  Gang  at  give  Figuren  en  sær- 
egen Karakter  gennem  en  Forandring  af  sin  Stemme, 
Han«  Helmut  talte  med  en  let  provinsiel  Akcent,  som 
jeg  nsffppe   tror  nogen  Sprogforsker  vilde   anse   for  en 

Gengivelse  af  en  bestemt  Dialekts  Lydnatur,  men  som, 
hvad  der  var  Hovedsagen,  bibragte  Tilskuerne  den  rette 
niusibn  med  Hensyn  til  den  landlige  Egn,  i  hvilken  det 
naive  mandlige  Gudsord  havde  set  Dagens  Lys.  Og  dette 
var  ogsaa  alt,  hvad  man  kunde  forlange,  saavist  som 
det  i  Skuespilkunsten  især  af  alle  Kunster  ikke  kommer 
an  paa  at  fremstille  det  Sande,  men  kun  det,  der  fore- 
kommer Publikum  sandt.  Endnu  blot  dette,  at  denne 
Jargon  heller  ikke  beroede  paa  et  Studium  af  en  eller 
anden  dansk  Dialekt,  men  Hultmann  var  en  Dag  bleven 
slaaet  af,  hvor  uforligneligt  naivt  en  syngende  Tone 
havde  klædt  en  ung  Piges  Tale  og  havde  moret  sig  med 
at  imitere  denne.  Et  tilfældigt  Indtryk  havde  affødt 
en  kunstnerisk  Produktion. 

Til  hin  Rolle  som  Oluf  slutter  sig  de  romantiske 
Elskere :  Henri  d'Albret  i  Dronning  Marguerites  Noveller 
(1851)  og  senere  Bertram  i  Kongens  Læge  og  Poul 
Fleming  i  Elverhøj;  af  dem  var  den  sidste  den  mest 
lykkede ;  men  man  vil  nu  bestemtere  forstaa,  at  Selskabs- 
tonen hos  Hultmann  ikke  slog  til  overfor  en  Shakspearsk 
Erotik  og  knap  nok  overfor  det  tørre  Scribeske  Skema 
for  en  forelsket  Ungersvend.  Skulde  Rollen  faa  Liv  og 
Varme,  maatte  Skuespilleren  selv  besidde  en  overlegen 
sjs^lelig  Kraft,  som  Hultmanns  Aandsudvikling  ikke  havde 
kunnet  forlene  ham  med. 

Men  endnu  samme  Aar,  i  hvilket  han  optraadte  i 
Dronning  Margrethe^  begyndte  han  at  spille  de  Holbergske 
Leandere,  og  under  hans  lange  Kunstnerløbebane  er  der 
fra  den  Tid  næsten  ikke  spillet  noget  Stykke  af  Moliére 
eller  Holberg,  hvor  ElskerroUen  ikke  er  tilfaldet  ham. 
Efter  min  Mening  har  han  staaet  overordenlig  højt  i 
disse  Roller  og  burde  nydt  stor  Anseelse  for  sit  klassiske 
Spil,  men  Publikum  har  aldrig  ejet  megen  Sans  for  slige 
beskedne  Fremtoninger  og  har  helt  overset  ham  heri. 
At  jeg  vover  saa  stort  et  Ord  som  klassisk  om  en  ellers 
saa  moderne  Skuespiller  som  Hultmann,  ligger  i, "  at  jeg 


Fritz  Hultmann.  Igl 

tror,  at  baade  hans  Fortrin  og  Mangler  her  ligeligt  kom 
ham  tilgode  og  nødte  ham  til  at  holde  Figuren  indenfor 
de  gamle  Digteres  strænge  Linjer.  Han  kunde  intet  selv 
give  til,  men  burde  det  heller  ikke,  og  han  forstyrrede 
aldrig  det  Indtryk,  Tilskueren  modtog  af  Tidsaanden  og 
Rollens  Psykologi. 

1  Virkeligheden  er  jo  Leanders  sjælelige  Indhold 
meget  begrænset.  Man  mærker  bestandig,  at  han  er  den 
vordende  Jeronimus.  Ogsaa  denne  ht^r  jo  slaaet  Gækken 
løs  og  sprunget  godt  omkring  inden  han  fik  „Ligtornerne" 
og  Konen,  som  gjorde  en  brat  Ende  paa  Lystigheden. 
Men  Leander,  som  er  en  brav  Mands  Søn,  er  selv  en 
god  og  skikkelig  Fyr.  Hvor  han  er  mest  forfløjen  som 
i  Maskeraden  er  han  dog  saa  fin  af  Væsen,  at  han  ingen- 
lunde indlader  sig  med  ethvert  Fruentimmer,  og  egentlig 
kun  gaar  paa  Bal  fordi  han  er  plaget  af  Ungdommens  for 
hidsige  Livskraft.  Han  er  hverken  en  Laps  eller  en 
Vellystning.  Og  hvor  er  han  ikke  adstadig  og  ærbar  i 
Henrik  og  Pernille  og  skikkelig  i  Kilderejsen,  og  paa 
samme  Maade  hos  Moliére,  hvor  fornuftig  er  ikke  Cli- 
tandre  i  les  femmes  savantes  og  hvor  værdig  er  ikke 
Valére  i  Tartuffe,  Jeg  nævner  særlig  disse  tvende  Roller, 
fordi  Hultmann  har  spillet  dem  og  det  saaledes,  at  hans 
Fremstilling  ganske  faldt  sammen  med  Traditionen  i 
Théåtre-Frangais,  saaledes  som  den  endnu  holdes  oppe 
af  Bressant  og  Delaunay.  De  havde  netop  den  samme 
lidenskabsløse  men  dog  faste  |Maade  at  fremsige  Alex- 
andrineme  paa  i  en  Smule  Pasgængertrav,  og  dertil 
megen  Personlighed  og  Anstand. 

Hultmann  var  netop  saa  lystig  og  bar  sig  med  saa 
megen  rolig  Anstand  som  Rollen  fordrede.  Der  er  som 
bekendt  to  Gange  sket  Forsøg  paa  at  bryde  Traditionen 
paa  dette  Punkt:  først  da  Michael  Wiehe  gød  en  napo- 
litansk Maaneskinsnats  Sværmeri  over  Elskeren  i  de 
Usynlige,  dernæst  da  Emil  Poulsen  omskabte  Leander  i 
Maskeraden   til   en    drømmende    Romeo.     Begge  Gange 

lykkedes  det  at  vække  Publikums  ellers  slappe  Interesse 
for  den  Holbergske  Erotik.  Og  dog,  skønt  det  var  in- 
teressant, skønt  det  var  aandfuldt,  det  var  ikke  det, 
Holberg  havde  villet;  det  var  noget  andet,  der  maaske 
var  skønnere  og  bedre,  men  ikke  det  ægte.  Hvad  gjorde 
E.  Poulsen  som  Leander?  Han  fremstillede  den  maskerade- 
lystne unge  Købmand,  der  render  ud  om  Natten  og  sover 
om  Dagen  istedetfor  at  skrive,  der  altid  er  drengeagtig 
angst  for  sin  Faders  Vrede,  som  en  en  elskovssyg  Drøm- 
mer. Naar  han  ved  Stykkets  Begyndelse  kommer  ind 
gabende,  har  Holbergs  Leander  Tømmermænd;  E.  Poul- 
sens var  Heinesk  zerrissen.  Sandt  nok  Leander  viser 
sig  hæftigt  indtaget  i  Leonora,  men  derfor  er  det  ikke 
tilladt  at  gøre  hine  Ord,  som  Poulsen  lagde  en  hel  Ver- 
den af  Følelse  i:  Kærlighed,  Henrik,  det  er  noget,  man 
ikke  kan  hegriie,  til  de  centrale  i  Rollen;  thi  Henriks 
Skrupler  over  den  Kærlighed,  som  er  kommen  saa  hastig, 
synes  meget  ræsonnable  for  Tilskuerne  og  den  store 
Elskov  ikke  meget  mere  end  en  almindelig  Balforliebelse. 

Derfor  havde  Hultmann  Ret  i  at  tage  denne  og  lig- 
nende Roller  mere  konventionelt.  Muligt  at  han  var  lidt 
for  adstadig  og  afmaalt,  vist  er  det,  at  man  ikke  har 
Lov  til  at  [gøre  Holbergs  Klassicitet  romantisk.  Hult- 
mann gav  her  som  altid  først  Borgeren,  dernæst  den 
højere  Middelstands  dannede  Væsen  og  endelig  saamegen 
Ungdom  og  Lystighed,  der  lader  sig  forene  med  at  være 
gode  Forældres  lydige  og  velopdragne  Søn  og  med  ikke 
at  ønske  noget  højere  end  hurtigst  muligt  at  blive  gift 
med  Leonora. 

Intetsteds  var  Hultmann  ypperligere  end  som  den  unge 
Herremand  —  det  er  Leanders  Livsstilling  —  i  Henrik  og 
Pernille.  Og  i  denne  Rolle  findes  der  ogsaa  det  bedste 
Eksempel  paa,  hvad  og  hvorledes  der  bør  spilles  i  Hol- 
bergs Dialog.  Leander  er  kommet  til  Byen  for  at  ægte 
sin  Leonora,  men  erfarer  til  sin  Forbavselse  og  Skræk 
gennem  Henriks  og  Arvs  ligelydende  Vidnesbyrd,  at  den 

unge  Dame  i  hans  Fraværelse  har  indladt  sig  i  det  mest 
vidtgaaende  Koketteri  med  hans  egen  Tjener.  Efterat  han 
først  i  sin  Vrede  har  villet  revse  dem  begge,  betænker 
han  sig  og  siger  som  saa: 

,,Jer  skal  intet  ondt  vederfares.  Hvad  skal  jeg  tænke? 
hvad  skal  jeg  sige?  hvad  skal  jeg  gøre  herved?  Er  nogen 
Sorg  i  Verden  saa  stor,  som  kan  lignes  med  min?  Er  nogen 
Ulykke  mere  uformodentlig  paakommet  et  Menneske  .  . .  Mit 
Hjærte  er  saa  omspændt  af  Sorg  og  Forbitrelse,  min  Hjæme 
saa  forvirret,  at  jeg  véd  ikke,  hvad  Resolution  jeg  skal  tage. 
Jeg  vil  bryde  ind  i  Huset  og  opofre  den  Forræderske  .... 
Nej,  hun  skal  leve,  det  er  hende  større  Straf,  og  jeg  vil 
omkomme  mig  selv,  at  hun  maa  leve  med  des  større  Skændsel 
og  Foragt"  o.  s.  v. 

Tænk,  om  en  Skuespiller  virkelig  vilde  spille,  hvad 
her  staar,  om  han  ved  Ordenes  Betoning,  Miner  og  Be- 
vægelser vilde  male  et  til  Døden  fortvivlet  Menneske, 
som  kun  vaklede  mellem,  om  han  skulde  dræbe  sin  El- 
skede eller  lægge  Haand  paa  sig  selv.  Enhver  føler  det. 
Sligt  vilde  føre  os  milevidt  bort  fra  Holberg;  vi  har  ikke 
med  nogen  Othello  at  gøre;  den  gamle  ærværdige  Me- 
nuet skal  ikke  afbrydes  med  vilde  Tigerspring.  Ordene 
her  ere  rent  konventionelle  Udtryk  for  Tanken,  Formler, 
der  engang  for  alle  anvendes  naar  visse  Følelser  skal 
udtrykkes.  Af  samme  Art  er  Leonoras  Talemaade  Mit 
Hjærte  sidder  i  min  Hals,  der  hverken  bør  have  noget 
komisk  eller  særlig  patetisk  Anstrøg,  men  kun  sige  saa- 
meget  som  Nutidens  unge  Piges  jeg  er  saa  rædsom  angst, 
Leanders  store  Ord  ville  ligeledes  omskrevne  ikke  klinge 
stærkt  i  vore  Øren,  og  derfor  har  Hultmann  Ret,  naar 
han  i  denne  Monolog  rolig  gaar  ned  til  Lampérækken 
og  med  sagte  bedrøvet  Stemme  uden  mange  Nuancer 
og  Overgange  fremsiger  Leanders  Tirade  jævnt  og  al- 
vorligt. 

Ja,  hvis  Ordet  Lidenskab  turde  anvendes  om  en 
eneste  af  den  gamle  Komedies  ElsfcerroUer,  da  var  Hult- 
manns  Spil  ikke  paa  sin  Plads  og  Wiehe  og  E.  Poulsen 

havde  ydet  mere  end  geniale  Forsøg,  nemlig  anvist  Vejen 
for  en  ny  Spillemaade.  Men  det  er  ikke  saa.  Drifter 
og  Passioner  af  en  saa  alvorlig  Art,  at  de  kunde  for- 
styrre den  satiriske  festivitas,  forekomme  ikke  i  Holbergs 
Konversations-  og  Intrigestykker.  Og  netop  derfor  var 
Hultmann  sikker  her.  Hvor  Følelsen  slaar  om  fra  bun-* 
den  Varme  til  luende  Ild,  der  hører  hans  Kunst  op. 

Hans  hele  Udvikling  havde  ført  ham  derhen,  at  han 
var  bleven  Indehaver  af  to  store  sjælelige  Omraader. 
Han  kunde  dels  tale  Hjærtets  simple  Sprog  uden  nogen- 
somhelst  Forfalskning  og  dels,  ligesom  et  Trin  højere, 
kunde  han  lade  Hjærtets  mest  usammensatte  Følelser 
indgaa  en  tæt  Forbindelse  med  Dannelsens,  den  køben- 
havnske Dannelses  Væsen.  Han  kunde  lade  Ungdom- 
mens glade  Sind  og  ærlige  Aabenhed  smelte  sammen 
med  Selskabets  fine  Sprog  og  elegante  Manerer,  saaledes 
at  disse  netop  tydede  hen  paa  en  ufordærvet  Aand.  Var 
han  da  ikke  som  skabt  til  at  fremstille  den  glade  og 
dannede  Student? 


V. 

Hvormed  tilbringer  egentlig  Hostrups  Student  sin 
Tid?  Han  læser  ikke.  Kobbersmedemesteren  spørger  i 
Genboerne  Kontubernalerne,  om  det  er  det  Værelse,  i 
hvilket  de  sidde,  at  de  „lære  deres  Lektier".  Og  Klint 
svarer:  Ja  her  læse  vi,  men  Hultmann  føjede  lumskelig 
til:  naar  vi  læse.  Ja,  naarl  Hverken  Basalt  eller  Klint 
eller  nogen  af  de  andre  kender  noget  til  Forelæsninger 
eller  Eksaminer  eller  Arbejde,  Herløv  synes  endog  at  have 
mest  Lyst  til  at  smutte  fra  det  Altsammen  ved  at  lade 
„den  Gamle"  købe  sig  en  Gaard  i  Jylland,  og  i  det 
Højeste  faar  man  en  Fornemmelse  af,  at  der  venter  den 
alvorligste  af  dem  et  eller  andet  lunt  Præstekald,  hvortil 
deres  mangehaande  Anstrængelser  gøre  dem  særlig  vær- 
dige og  skikkede. 

Saaledes  ere  de  da  som  Liljerne  paa  Marken  og 
Himmelens  Fugle,  der  hverken  saa  eller  høste  eller  sanke 
i  Lade,  men  som  dog  Forsynet  sørger  for  eller  forsørger 
—  med  det  bevidste  Præstekald.  Der  gives  en  anden 
Art  af  unge  Studenter  her  i  Danmark;  det  er  dem  som 
slide  sig  møjsommeligt  frem  ved  Hjælp  af  offentlig  Under- 
støttelse, de  atter  og  atter  maa  ansøge  om,  og  fornem- 
ligst  ved  en  daglig  mange  Timers  Information  og  som 
rundtomkring  i  Kvistkamre  og  Bagbygninger  læse  sig 
til  den  truende  og  uafviselige  Eksamen,  ja  maaske  for- 
dybe sig  og  søge  Glæde  i  strænge  videnskabelige  Stu- 
dier. Det  er  ikke  dem,  som  Hostrup  skildrer,  thi  deres 
Liv  bestaar  i  en  oprivende  Kamp  for  Tilværelsen,  medens 
Eibæk,  KUnt  og  Basalt  mene,  at  dé  opfylde  alle  For- 
dringer, der  kan  stilles  til  en  brav  Student,  naar  de  blot 
more  sig  rigtigt  himmelgodt.  Det  bestræbe  de  sig  da 
for  af  al  Magt  og.  de  har  to  Muligheder  dertil:  Soldet 
og  Forliebelsen. 

Det  er  Soldet,  Hostrup  har  besunget  og  idealiseret 
i  de  mange  fortrinlige  Sange,  'han  har  strøt  rundt  om- 
kring i  sine  Lystspil;  det  er  Soldet  i  Miniatur,  som 
repræsenteres  ved  Gildet  paa  Fortunen  i  En  Spurv  i 
Tranedands  eller  som  danner  Baggrunden  for  General- 
forsamlingen i  Oenboeme,  Dengang,  da  morede  man  sig 
i  Studenterforeningen,  man  var  politisk  liberal,  skandi- 
navisk begejstret  og  opfyldt  af  en  stærk  Tro  paa  Stu- 
dentens sociale  Mission  og  Betydning.  Nu  keder  man 
sig  i  Studenterforeningen  —  det  er  en  offentlig  Hemme- 
lighed —  og  skønt  man  vel  synger  de  gamle  Drikkeviser 
og  deklamerer  de  samme  Fraser  om  Studenterne,  Ung- 
dommen og  Skandinavismen  og  hele  det  øvrige  Bric-å- 
brac,  er  der  ikke  en  Sjæl,  der  mere  trorderpaa,  ikke  én, 
som  ikke  véd,  at  det  at  være  Student  vil  sige  snarest 
muligt  at  skulle  have  Eksamen  og  Brødet  og  at  Studenter- 
nes Karakter  af  Stand  forlængst  er  forbi.  Dog  udtaler 
man  det  sjældent  ligefrem.     Men  denne  Mangel  paa  en 

Tanke,  en  Idé,  en  fælles  Bestræbelse,  der  kunde  binde 
de  unge  Mennesker  sammen,  gør  Foreningen  til  en  Klub 
eller  et  Læseselskab  af  ganske  almindelig  Årt  og  tager 
Vejret  fra  Soldene.  Noget  saa  aandløst  som  et  alminde- 
ligt Lørdagssold,  saaledes  som  dets  Præg  har  været  i 
en  lang  Aarrække,  det  kan  Udenforstaaende  aldeles  ikke 
tænke  sig.  Og  ét  endnu:  Hostrup  forsikrer  i  den  be- 
rømte Vise,  at  Studenten  „ser  ved  Lampen  Musernes 
Dans";  det  er  muligt,  at  Metaforen  undertiden  svarer 
til  Realiteten.  Vist  er  det,  at  Muser  og  Gratier  ikke 
ville  se  paa  Studenternes  Dans,  men  bange  vende  sig 
bort,  naar  de  unge  Russer  udklædte  som  Damer  svinges 
rundt  og  kurtiseres  af  deres  Kampaerater.  Styggere  Syn 
kan  Ens  Øje  ikke  godt  hvile  paa. 

Det  er  for  at  man  gennem  Modsætningen  kan  forstaa 
en  svunden  Tid,  at  jeg  anfører  dette.  Den  Uskyldighed, 
der  sætter  Glorie  om  Hostrups  Studenter,  turde  en  ny- 
modens Digter  ikke  udstyre  sine  Helte  med;  ja,  en 
Uerfarenhed  lig  den  ganske  unge  Piges  vilde  slet  ikke 
vor  Tids  unge  Mand  sætte  Pris  paa  at  besidde.  Der 
gives  en  Mængde  forskellige  Typer  af  Studenter,  der 
vente  paa,  at  en  Poet  skal  tage  dem  paa  Kornet,  men 
den  naive  lystige  Fyr  er  forsvundet  fra  Virkeligheden 
for  at  føre  en  idealere  Tilværelse  i  Sange,  Noveller  og 
Vaudeviller. 

Næsten  alle  Hostrups  Studenter  ere  forelskede  og 
blive  sædvanligt  forlovede  i  Stykkets  Midte  for  saa  at 
faa  Forældrenes  Samtykke  i  Slutningen.  Det  er  Dramets 
regulære  Gang  hos  os,  saa  deri  synes  der  ikke  at  ligge 
noget  karakteristisk  Træk  netop  for  Studenterne.  Men 
er  det  ikke  mærkværdigt,  at  Hostrup  ikke  har  forsøgt 
at  give  en  eneste  Afskygning  af  Kærlighedsfølelsen  hos 
den  danske  Ungdom  undtagen  de  højst  trivielle  Nuance- 
ringer mellem  den  lidt  sværmeriske  Basalt  og  den  lystige 
Klint.  Kærligheden  ér  for  dem  begge  en  let  Rus,  der 
hensætter  den  ene  i  en  melankolsk,  den  anden  i  en  for- 

nøjet  Stemning.  Et  alvorligt  eller  følt  Ord  veksles  der 
ikke  mellem  de  Elskende  —  Hostrups  Undskyldning 
ligger  iøvrigt  tildels  i,  at  Damerollerne  som  bekendt 
spilledes  af  Herrer  — ,  førend  Digteren  skriver  Eventyr 
paa  Fodrejsen  med  direkte  Henblik  paa  det  kgl.  Theater, 
og  selv  dér  lider  Basalts  Ord  ialfald  ved  Læsningen  af 
en  lidt  flov  Sentimentalitet.  Der  er  ikke  Spor  af  Liden- 
skab, af  Længsler  eller  Drifter  i  de  tamme,  halvteologiske 
Fraser. 

Tag  til  Modsætning  den  franske  Hostrups,  Henri 
Murgers  Skildringer  af  Bohémelivet  i  Paris,  læs  blot 
hans  fortrinlige  Stykke  la  vie  de  boheme,  som  for  nylig 
opførtes  i  en  fuldkommen  forkvaklet  Skikkelse  paa  Kasino- 
theatret  her  i  Byen,  og  føl  hvorledes  man  pludselig 
springer  fra  en  fantastisk  Verden  over  i  Virkeligheden. 
Eodolphe,  Marcel,  Schaunard  og  Coline  r—  Digteren, 
Maleren,  Musikeren  og  Videnskabsmanden  —  ere  hver 
for  sig  klare  og  gennemsigtige  som  Typer  og  individuelle 
Mennesker.  Men  naar  disse  drikke,  saa  blive  de  fulde; 
naar  de  ingen  Penge  have,  saa  gaa  de  ikke  paa  Gæsteri 
i  Herregaarde,  men  arbejde;  i  deres  Værelser  veksler 
derfor  larmende  Gilder  med  Kulde  og  Sult  —  og  naar 
de  elske,  saa  favne  de  Væsener  af  Kød  og  Blod  og  ikke 
abstrakte  Fantomer,  aldrig  nubem  pro  Junone.  Vie  de 
Boheme,  der  er  Ungdomsaarene,  saaledes  som  de  gaa 
hen  med  Tilintetgørelse  af  de  falske  Idealer,  indtil  Mand- 
dommen og  den  modne  Desillusion  samtidig  indtræder; 
Hostrups  Studenterskildringer  betegne  den  Tid,  i  hvilken 
man  slet  ikke  studerer,  men  kun  morer  sig,  i  hvilken 
man  er  lidt  poetisk  og  noget  overmodig,  hvor  man  synes 
godt  om  hele  Verden  og  tror  den  nærer  de  samme 
Følelser  overfor  En  og  opfyldes  af  ganske  uskyldige  og 
ubestemte  Foraarsfølelser  og  Længsler  —  for  nogle  varer 
denne  Stemning  Aar  igennem,  andre  fornemme  den  i  en 
kort  Kusperiode,   atter  andre,   og  jeg   tror  næsten   dé 

fleste,   kommer  den  kun  over  flygtig,   forbigaaende,   en 
enkelt  Dag  eller  Time. 

Den  lette  Forliebelse,  den  naive  Lystfølelse  sammen 
med  Studentens  dannede  Væsen,  alt  dette  kunde  netop 
Hultmann  fremstille.  Hans  lyse  Humør  og  Glæde  over 
Theatret  omformedes  til  Studentens  Glæde  over  Studenter- 
standens Herlighed,  hans  Erotik  slog  fuldkommen  til 
overfor  det  lyriske  Udbrud,  og  hans  ydre  Habitus  udsprang 
netop  ligesom  Studentens  af  det  højere  Bourgeoisi.  Hans 
gode  Lykke  viser  sig  i,  at  han  netop  fandt  disse  Opgaver 
for  sig.  Hans  Studentergalleri  er  fortrinligt  fra  først  til 
sidst.  Højst  sætter  jeg  Klint  i  Oenhoeme;  fra  det  jZfje- 
blik,  han  kom  ind  med  det  smalle,  paa  engang  fine  og 
godmodige  Ansigt  og  betragtede  de  to  Spidsborgere  med 
sit  overlegne  Smil,  stod  Figuren  lyslevende  for  En. 
Kulden  overfor  v.  Buddinge,  Gemytligheden  paa  Regensen 
og  dernæst  den  sjælelige  Grebethed  overfor  den  evige 
Jøde  afrundede  efterhaanden  Billedet.  „Ja,  det  er  intet 
Under,"  sagde  Hultmann  engang  til  En,  der  roste  hans 
Spil  i  denne  Scene,  „at  jeg  ser  betaget  ud;  paa  mig 
virker  Illusionen  saa  stærkt,  at  jeg  snarere  tror,  det  er 
Ahasverus  end  Phister,  der  staar  for  mig,  og  altid  har 
nogen  Betænkelighed  ved  at  give  ham  Haanden."  I  Sligt 
er  der  en  Reminiscens  fra  den  Tid  af,  Hultmann  var 
Tilskuer,  eller  rettere,  han  kan  i  et  saadant  Øjeblik  føle 
sig  baade  som  Skuespiller  og  Tilskuer.  I  anden  Akt 
udførte  han  en  sand  tour  de  force  ved  at  løbe  omkring 
mellem  de  Spillende  og  uden  egentlig  at  have  noget- 
somhelst  at  gøre  ligesom  opfylde  Scenen  med  Klints 
Aand,  alt  med  en  Gratiøsitet  uden  Mage,  og  endelig  kom 
i  tredje  Akt  hele  hans  Skælmeri  ham  tilgode  i  Dialogen 
med  Basalt,  hvor  han  driller  denne  med  sin  mystiske 
Viden  —  at  se  Hultmann  med  Spølkummen  i  Haandén 
og  det  svinepolidske  Træk  om  Munden  siddende  paa 
Bordet  med  de  lange  Ben  dinglende  ned  studentikos  — 

det  var  et  Genrebillede,   der  havde  al  den  Poesi  i  sig, 
som  de  smaa  Regensværelser  nogenledes  kunde  rumme. 

Men  i  denne  Rolle  naaede  han  ogsaa  en  Naturlighed, 
der  efter  min  Mening  stillede  ham  forrest  mellem  de 
Spillende.  Man  følte  med  et  sandt  Velbehag  hans  klare 
Stemme  og  ligefremme  Betoninger,  det  var  den  samme 
Nydelse,  man  fornemmer  ved  brede,  fuldttonende  Violin- 
strøg* Ikke  én  falsk  Tone,  aldrig  en  skurrende  Mislyd 
paa  Strængen,  knap  en  opløst  Disharmoni. 

VI. 

At  give  et  Apergu  over  alle  de  trehundrede  Roller, 
Hultmann  har  udført,  staar  ikke  i  min  Magt,  og  en 
saadan  Nomenklatur  vilde  desuden  næppe  friste  Læse- 
rens Opiiiærksomhed.  Desuden  have  de  fleste  af  dem 
været  saa  ensartede  af  Karakter,  mange  Lystspilroller 
saa  ubetydelige,  at  det  næppe  er  værdt  at  spilde  mange 
Ord  paa  dem.  Enhver  véd,  hvorledes  Hultmann  har  re- 
produceret sin  lystige  Student  i  talløse  Varieteter.  Jens 
Top  i  DeMaraUonen  er  Klint,  endnu  yngre  og  barnligere, 
August  i  Besøget  i  København  er  Herløv  en  Smule  roli- 
gere. De  Ord,  Hostrup  lader  Klint  sige:  „Ethvert  ungt 
Menneske  betragter  jeg  som  Student,  naar  han  er  virkelig 
ung,  ikke  blot  i  Aar,  men  i  Sjæl  og  Sind,"  kunne  staa 
som  Motto  for  de  allerfleste  af  Hultmanns  ElskerroUer. 

Men  til  de  tvende  Grupper  af  Roller,  vi  nu  have 
betragtet,  den  gamle  Komedies  Elskere  og  Studenterne, 
kommer  der  endnu  en  tredje,  langt  mindre  vigtig  og 
lykket  for  Hultmann,  og  som  egentlig  kun  faar  sin  Be- 
tydning gennem  den  Begrænsning,  den  tydelig  sætter  for 
hans  Kunst.  De  lystige  Ynglinge  førte  ham  nemlig  til 
enkelte  Bonvivants,  til  nogle  MarquisroUer  og  derfra  igen 
til  enkelte  Karakterroller.  Møllers  Arbejdsrædsel  i  Ude 
og  Hjemme  —  som  Michael  Wiehe  havde  spillet  som  den 
mageUgste  Dovenskab,  og  Hultmann  gav  som  den  gladeste 
LivUghed  —  lykkes  ham  endnu,  men  saasnart  Lapseriet 

faar  et  Anstrøg  af  Last  som  i  Marquis'ens  Kolle  i  Kamp 
og  Sejr  eller  endnu  mere,  naar .  den  bliver  til  blaseret 
Epikuræisme  som  hos  Grev  Klingsberg  i  Ringen,  eller 
til  Musset'sk  Aandrighed  som  i  En  Kaprice,  der  var 
Hultmann  for  dansk,  for  borgerlig,  for  ærlig.  Hans  Marquis 
var  elskværdig  men  uden  Spor  af  en  Lovelace,  hans 
Klingsberg  manglede  den  Farquharske  Eaahed  som  ligger 
lige  under  Schroders  Overmaling  og  Grev  de  Chavigny 
besad  ikke  den  air  hautain,  der  gør  Fru  de  Léry  Sejren 
vanskelig  og  Triumfen  des  større.  Paa  disse  Punkter 
fattedes  der  Hultmann  Personlighed  og  hans  Studier  af 
dansk  Skuespilkunst  havde  intet  lært  ham  om  Opfattelsen 
af  mandlige  Karakterer,  hvis  Skal  og  Kærne  stod  i  Strid 
med  hinanden. 

Fremmed  Skuespilkunst  har  ingen  Indflydelse  øvet 
paa  Hultmann,  skønt  han  paa  forskellige  Kejser  bar 
besøgt  Verdens  ypperste  Scener  Burgtheatret  og  Théåtre- 
Frangais,  Han  har  ingen  Forbilleder  hjembragt,  kun 
har  han  efter  eget  Sigende  søgt  at  efterligne  Bressant 
som  Marquis'en  af  Auberive  i  Gihoyers  Søn  i  hvilken 
Rolle  han  havde  set  denne  ypperlige  Skuespiller  i  Paris, 
men  jeg  skylder  Sandheden  at  tilføje,  at  næppe  nogen 
af  sig  selv  vilde  have  opdaget  denne  Imitation.  Hult- 
manns  Ansigt  har  nogen  Lighed  med  Bressants,  det  vil 
sige  Overansigtet:  den  høje  Pande,  Haarets  svage  Fald 
og  Næserodens  Skarphed,  men  Underansigtet  er  helt  for- 
skelligt. Bressants  Mund  er  haard,  næsten  grusom,  hans 
Smil  ligesaa  blaseret  og  vellystigt  som  Hultmanns  er 
ejegodt  og  hjærtefriskt.  Overfor  den  Verdensmandens  Er- 
faring, der  stivner  Bressants  Træk,  lyser  Hultmanns 
Ansigt  som  et  Barns,  og  netop  derfor  ere  saa  mange 
Karakterroller  mislykkede  for  Hultmann  eller  have  ialt- 
fald  faaet  en  ensidig  Fortolkning  af  ham.  Jeg  vil  ikke 
videre  omtale  hans  Rizzio  i  Maria  Stuart;  hvem  kunde 
ogsaa  selv  i  Drømme  falde  paa,  at  Nicolai  Rejersena 
fuldendte  Fremstiller  skulde    have    mindste  Berørings« 

punkter  med  den  halvt  afsindige  Italiener.  Nej  Hult- 
mann  maa  ikke  gærne  komme  længere  udenfor  Køben- 
havn end  til  Dyrehaven,  hvad  enten  det  er  de  Fattiges 
eller  de  rige,  allerede  naar  han  skal  bevæge  sig  i  parisiske 
Cirkler,  bliver  Elegancen  for  bleg  og  derfor  kan  det  ikke 
undre,  at  Baron  deTourbiéres  i  Lady  Tartujfe  manglede 
den  rette  Underbund  af  Desperation  og  Fordærvethed, 
kun  Overfladen  var  der,  det  gode  Hoveds  Vittigheder  fik 
Fynd  og  Elem  i  en  kraftfuld,  maaske  lidt  vel  bred  Be- 
handling. I  Aarenes  Løb  er  vort  Theatersprog  kommet 
saa  langt  bort  fra  Arnesens  Principer,  at  det  falder 
Hultnjann  yderst  vanskeligt  at  holde  sine  Repliker  indenfor 
den  naturlige  Eonversationstone,  naar  hans  Medspillende 
bestandig  foretrække,  hvad  Diderot  kaldte  „det  tragiske 
Opstød." 

Det  er  bekendt  at  Hultmann  i  de  sidste  Sæsoner 
har  maattet  spille  Roller  af  meget  forskellige  Fag:  ele- 
gante værdige  Skurke  som  Joseph  Surface,  komiske 
Advokater  som  Destoumelles,  bedragne  men  ædle  Ægte- 
mænd som  Præsidenten  i  Ferréol  og  mange  flere,  der 
ere  i  alle  Teatergængeres  Erindring.  Han  har  altid  her 
været  respektabel,  men  det  er  Nøden  ikke  Lysten,  som 
har  gjort  ham  til  Krybskytte  i  fremmede  Vildtbaner. 
Vort  æstetiske  Publikum  har  ikke  tilladt  ham  at  være 
ung  længer  end  Kirkebogen  efterviste  et  dertil  passende 
Aaremaal.  Rynkerne  have  fundet  ubønhørlige  Kritikere, 
og  skønt  hans  usvækkede  Aandskraft  endnu  var  istand 
til  at  bære  unge  Roller  over  Scenen,  satte  man  Bom  og 
had  ham  trine  over  paa  den  anden  Side  af  Stregen^ 
Han  blev  paa  engang  fra  tyve  Aar  halvtreds. 

Ved  denne  Sæsons  Udløb  forlader  Hultmann  Scenen. 
Hans  Helbred  taaler  ikke  længere  Spillets  fysiske  An- 
strængelser.  Det  er  den  Sidste  af  den  gamle  Generation, 
der  gaar  bort,  den  yngste  af  de  gamle.  Han  har  frem- 
stillet en  svunden  Slægt,  den  danske  Ungdom  i  Liberal- 
ismens første  Dage,  hvis  Begejstring,  baaret  af  Drømme 

og  Illusioner,  holdt  ud  ligetil  den  sidste  ulykkelige  Krig. 
Fra  den  begynder  en  anden  Slægt,  som  endnu  ikke  har 
fundet  sin  poetiske  Beskriver,  men  som  i  sig  har  Ele- 
menter af  Turgénjews  Helte,  af  Augiers  arbejdende  unge 
Mænd  og  Spielhagens  problematiske  Naturer.  Selv  om 
det  danske  Drama  havde  bragt  dem  frem,  vilde  Hult- 
mann ikke  have  magtet  at  levendegøre  dem.  Hverken 
Arbejdsmennesket  eller  Tvivleren  laa  indenfor  hans  Om- 
raade. 

Hans  Kunst  er  en  af  de  sidste  Levninger  fra  vor 
æstetiske  Periode.  Han  repræsenterede  et  endnu  uer- 
stattet  Ideal  af  dansk  Ungdom.  Med  ham  forsvinder 
Studenten  fra  vor  Scene,  og  hans  Ære  er  det  at  have 
fremstillet  Livsglæden  med  en  uforfalsket  Inderlighed, 
en  Værdighed  og  Skønhed,  der  bevirkede,  at  Studenterne 
længe  have  ønsket  at  være  Klint  og  Herløv  netop  saa- 
ledes  som  de  inkarneredes  i  Hultmann. 

Edvard  Brandes. 


Paa  den  Gyldendalske  Boghandels  Forlag  er  nylig 

udkommet: 

Danske  Digtere. 

Charakterbilleder 
af 

Georg  Brandes. 

Indhold:    Carsten  Hauch.  —  Ludvig  Bødtcher.  —  Christiai^ 
Winther.  —  Frederik  Paludan-Miiller.  —  Tillæg.  ^ 

4Kr. 


Søren  Kierkegaard. 

En  kritisk  Fremstilling  i  Orundrids. 


Af 

Georg  Brandes. 

3  Kr.  50  Øre. 


Tredie  Oplag 

af 

En  liden  Hverdags-Postille, 

indeholdende 

15  Terdsltge  Prækener  for  lenigmand. 

Af 

Erik  Bøgh. 

Indhold: 
Tiltrædelsespræken.  —  Folket.  —  Menneskerettighederne. 

—  Frihed.  —  Lighed.  —  Broderskab.  —  Oplysning.  —  Selvstyrelse, 

—  „Den  kære  Fred**.   —  Krigsgalskaben.  —  Flertallet.  —  Be- 
sparelser. —  Fremskndt.  —  Parlamentarisme.  —  Statsklogskab. 

1  Kr.  50  Øre :    smukt  indb.  2  Kr.  75  Øre. 

Indhold. 


Den  ganle  danske  Adels  Fald  eg  begyndende  tpløsning 

under  Frederik  IIL     Af  Dr.  phil.  J.  A.  Fridericia. 

Nemesis  og  Ægyptologien.     Af  Stud.  mag.  E.  Slomann. 

lidler   til   at   erstatte  latin   eg  (Iræsk   som  Skolefag. 

Af  Skolebestyrer  S.  Bagger. 
Frits  Hultmann.     Af  Edvard  Brandes. 


I  Bedaktionsanliggender  bedes  man  henvende  sig  til 
Gand.  mag.  E.  Brandes,  Tordenskjoldogaile  15,  Sdje  Sal, 
hvorhen  ogsaa  aUe  Bøger  og  Blade,  Tidsskriftet  vedkommende, 
ønskes  sendte. 


Dette  Tidsskrift  udkommer  i  maanedlige  Hæfter  paa 
gennemsnitlig  5  Ark  til  en  Pris  af  6  Kroner  halvaarlig.  — 
Subskription,  som  er  bindende  for  ét  Bind  (6  Hæfter),  mod- 
tages i  alle  Boglader  i  Danmark,  Norge  og  Sverig  samt  paa 
de  kgl.  Postkontorer. 

Det  nittende  Aarhundrede. 


Maanedsskrift 


for 


Literatur  og  Kritik. 


Udgivet  af 


Georg  Brandes  og  Edvard  Brandes, 


1877.  —  Juni— Juli. 


København. 

Oyldexidalske   Bosliaxidels  Forlag. 


Trykt  hos  J.  Jørgensen  &.  Oo. 


Paa  den  dyMenlalske  B^ghaBlels  I«rlag  er  udkommet: 

Kongen. 

Af 

Bjørnstjerne  Bjørnson. 

Sdet  Oplas. 
2  Kr.  60  Øre;  eleg.  indb.  3  Kr.  75  Øre. 


Nordens  Historie, 

fortalt  for  de  første  Begyndere. 

Af 

&eoig  St.  Brioka. 

Indb.  1  Kr.  50  Øre. 
Af  samme  Forfatter  er  nylig  udkommet: 

Verdenshistorien, 

fortalt  for  de  første  Begyndere. 

Indb.  a  Kr.  50  Øre. 


Om 

Folkehøjskolen  og  Almendannelsen. 

En  Redegjørelse  og  et  Forsvar. 

Af 

Frits  Sansen, 

Lærer  red  Vonheima  Folkehøiskole  i  GauBdal. 

4  Kr. 


Naar  Mørket  falder  paa. 


Hyad  kan  Klokken  være?  Jeg  glemmer  altid  at 
trække  mit  Uhr  op  om  Morgenen  paa  et  fremmed  Sted. 

Jeg  gider  ikke  rejse  mig.     Se  ud  i  Gaarden ! 

Der  er  intet  Uhr  paa  Ladebygningerne. 

Se  alligevel  ud!  Jeg  kender  mine  Pappenheimere 
paa  deres  Trav,  og  Tiden  gaar  her  nøjagtig  efter  Træsko- 
marchen; —  vi  er  jo  et  demokratisk  Folk! 

Min  nuværende  Vært  og  forhenværende  Skolekamme- 
rat laa  i  Sofaen  med  et  af  de  store  københavnske  Blade 
over  sine  Knæ.  Hans  Fødder  vare  smaa,  og  han  holdt 
ikke  stort  Fodtøj,  for  at  skjule  det.  Han  drejede  Ho- 
vedet bagover,  saa  at  hans  smukke  Ansigt  kunde  smile 
hen  til  mig.  Han  var  bleven  fed  i  den  Tid,  jeg  ikke 
havde  set  ham,  og  Trækkene,  som  for  ikke  mange  Aar 
tilbage  havde  foruroliget  saa  mangt  et  ungt  Pigehjærte 
i  Hovedstadens  Kredse,  viste  allerede  nu  et  utvetydigt 
Anlæg  til  at  gaa  i  Blomst.  Vore  unge  Piger  bevare 
sig  endda  taalelig  længe,  under  vort  tempererede  Klima, 
fra  at  gaa  i  Frø.  Vore  unge  Mænd  gaa  utrolig  hur- 
tigt i  Blomst.  Man  rejser  bort  paa  nogle  Aar,  og  et 
eller  andet  Sted,  ude  i  Verden,  en  drømmende  Aften- 
stund, lader  man  de  friske,  opvakte  Tnglingeansigter  fra 
Hjemmet  drage  langsomt  forbi  i  Hukommejsen.  Revnen 
ender,   som  alle  Revner,  med  at  man  roser  Troppernes 

Holdning  og  lader  blæse  Fanfare.  Man  kommer  hjem. 
Ak  hvor  forandret! 

Min  Vært,  Bom  slet  ikke  har  andet  at  gøre  her 
end  at  lade  sig  fotografere,  ligger  i  den  Sofa,  som 
han  tilligemed  en  Gaard  paa  4 — 500  Tønder  Land, 
god  Jord,  har  arvet  efter  en  Slægtning  langt  ude.  Han 
besøgte  denne  Slægtning  engang  medens  han  endnu  ofd-* 
cielt  studerte  Jus  og  sub  rosa  skrev  smaa  Opsatser  i 
den  frisindede  Presse.  Min  Ven  havde  ikke  den  Qæmeste 
Tanke  om  ved  dette  Besøg  at  ville  gøre  et  coup ;  —  men 
han  kedede  sig  i  Byen  og  trængte  til  lidt  Landluft. 
Hans  Ungdom  og  Godmodighed,  som  han  havde  faaet 
gratis  efter  sin  Fader,  indtog  hans  ^amle,  sære  Slægtning 
for  ham.  Da  han  var  rejst  bort,  savnede  den  Gamle 
noget  i  sin  daglige  Omgang,  og  skrev  efter  ham  næste 
Sommer.  Den  Gamles  Død,  som  paafulgte  kort  efter, 
gjorde  den  trediveaarige  stud.  juris  til  Gaardens  Ejer. 
Nu  ligger  han  i  Sofaen  med  brede,  runde  Skuldre,  stor 
Haarvækst,  med  et  lille  skeptisk  Smil  om  Munden,  der 
slutter  sig  varsomt  om  den  vellagrede  Sigar,  og  siger 
en  lille  Vits  om  sine  egne  Folk. 

Han  har  ikke  giftet  sig.  Han  tager  i  Terminstideme, 
og  forresten  hver  anden,  tredie  Maaned  til  Hovedstaden, 
hvor  han  altid  møder  godt  klædt  og  altid  gør  en  god 
Figur.  Man  paastaar,  at  han  her  og  der  gør  Kur,  men 
jeg  har  talt  med  en  af  de  paagældende  Damer,  og  hun 
har  betroet  mig,  at  det  ikke  har  nogen  Art  paa  sig. 
Rimeligvis  er  det  kun  Levningerne  fra  gammel  Vane. 
Han  gør  engang  imellem  et  lille  Ungkarlegilde,  medens 
han  opholder  sig  i  Byen,  for  sine  gamle  Venner.  Han 
har  engang  været  i  Paris  i  tre  Maaneder,  og  har  bragt 
en  Del  franske  Bøger  hjem  med.  Men  han  læser  dem 
kun  halvt.  Han  bryder  sig  ikke  engang  om  at  skære 
op,  for  at  det  skulde  se  ud,  som  om  han  læste  dem  til- 
ende.    Han  holder  alle  de  større  Blade,   er  Medlem  af 

den  sidst  dannede  Vælgerforening  i  Sognet,  og  har  for 
nyligt  underskreyet  Adressen. 

Jeg  saa'  ud  i  Gaarden.  Bag  Ladebygningens  høje 
Tag  var  Solen  gaaet  ned.  Det  var  Ugens  sidste  Dag, 
og  Dagen  var  endt.  Tvers  over  Gaarden,  i  skraa  Ret- 
ning fra  Udhusene  og  over  til  Forvalterens  Kontor,  kom 
Folkene,  som  skulde  hæve  deres  Ugeløn,,  i  en  Række 
parvis  eller  en  efter  en.  Noget  borte  stod  enkelte  af 
Gaardens  faste  Folk,  Karle  eller  Piger.  De  snakkede 
sammen  eller  vekslede  nu  og  da  et  Par  Ord  med  de 
Forbigaaende.  Alt  gik  saa  dæmpet,  roligt  af,  som  om 
Stilheden  fra  den  synkende  Sol  var  gaaet  over  i  Ge- 
mytterne. Den  gule  Lænkehund  sad  oven  paa  sit  murede 
Hus,  som  om  den  var  støbt  i  Terrakotta.  Jeg  faldt  i 
Tanker  med  Haanden  støttet  under  Kinden  og  Armen  i 
Vindueskarmen. 

Du  sagde ? 

Jeg  vendte  mig  fra  mine  Betragtninger  af  Gaarden 
indefter  mod  Værelset,  hvorfra  et  Spørgsmaal  kom,  som 
jeg  havde  overhørt. 

Undskyld,  jeg  forstyrrer! 

Litet  at  undskylde,  jeg  saa'  paa  Folkene. 

Du  kan  maaske  bruge  dem? 

Hvadbehager? 

Stafifage,  mener  jeg.  Spis  bare  væk.  Uagtet  — 
Kosten  er  noget  ensformig. 

Aa —  det  er  som  man  tager  det. 

Unægteligt.  Hvis  jeg  bare  gad  rejse  mig,  skulde 
jeg  give  Dig  Navneliste  og  Randgloser.  Naar  jeg  har 
fortalt  Dig  om  Numer  Et,  følger  hele  Rækken  af  sig  selv. 

Du  er  stedse  summarisk. 

Naturligt  —  som  Landmand. 

Samtalen  gik  atter  i  Staa.  Jeg  vendte  mig  om  til 
Vinduet  og  saa'  paany  ud  efter  Folkene.  Der  var  en 
lille  Sammenstimlen  udenfor  Forvalterens  Dør.  Enkelte 
Fruentimmer   stod  der    og   ventede    paa    deres   Mænd. 

Efterhaanden,  som  disse  kom  ud,  fik  Eyinderne  dem 
under  Armen,  eller  ved  Trøjeærmet,  og  Parrene  gik 
deres  Vej.  Den  sidste  Kvinde,  som  stod  og  ventede,  var 
høj  og  rank.  Trækkene  kunde  jeg  ikke  se,  og  det  var 
i  Grunden  ogsaa  Hgegyldigt.  Jeg  sad  i  en  halvt  fra- 
værende Døs  og  brød  mig  ikke  stort  om,  hvorledes  Folk 
saa'  ud.  Da  den,  hun  ventede  paa,  kom  ud,  gjorde  hun 
ikke  som  de  andre.  Han  gik  nogle  Skridt  i  Forvejen, 
saa  fulgte  hun.  En  Earl  sagde  nok  noget  til  hende. 
Hun  havde  glemt  en  lille  Bylt,  som  laa  paa  Jorden. 
Manden  vendte  sig,  løb  til,  rev  hende  haardt  i  Armen, 
og  snappede  selv  Byldten.  Der  blev  Latter  omkring 
dem.     Jeg  kunde  høre  den.     Manden  frem.    Han  skreg 

højt.    Om  Nogen  vilde saa  kunde  de  bare  komme! 

osv.  Hun  havde  roligt  fortsat  sin  Gang.  Han  saa'  sig 
om  efter  hende.  Saa  fulgte  han,  drejede  sig  rundt, 
rystede  Næven  mod  Earlene  endnu  en  Gang,  og  saa  var 
de  begge  ude  af  Gaarden. 

Hvem  var  det? 

Jeg  forklarede  saa  godt  jeg  kunde,  hvem  det  var, 
jeg  mente  med  mit  Spørgsmaal. 

Naa,  ikke  andet!  Det  er  rimeligvis  ham,  Søren 
Sandgrav. 

Søren  Sand  — ? 

Grav!  Han  bor  i  saadant  et  Hul.  Han  har  ejet 
en  større  Parcel  en  Gang,  men  satte  det  over  Styr  alt- 
sammen. Nu  gaar  han  og  Konen  paa  Arbejde  her. 
Der  er  en  Rede  Unger  derhjemme;  han  banker  Eonen 
—  af  Skinsyge,  siger  man,  skønt  hun  ingen  Anledning 
giver. 

Hun  giver  ham  ingen  Anledning? 

Nej ;  det  paastaar  de  da  Alle.  Ikkedestomindre 
banker  han  hende.  Naturligvis  er  han  et  Asen,  og 
noget  galt  maa  der  rimeligvis  være  ved  hende. 

Hvorfor  siger  Du  nu  det? 

Ha,  ha!  Du  er  ubetalelig.  Tjen  mig  i,  at  række 
mig  en  Sigar.  Saadan.  Og  lidt  Ild.  Tak.  Hvorfor 
skulde  der  ikke  yære  noget  galt  ved  hende? 

Nej,  Du  har  Ret;  hvorfor  skulde  der  ikke? 

Altsaa  enige!  Lad  os  bare  være  enige.  Disputere 
fører  som  bekendt  ikke  til  noget,  og  allermindst  med 
mig.  Det  stammer  naturligvis  altsammen  fra  Miseren. 
Naar  Folk  først  komme  saa  langt  ned  i  det ,  saa  blive 
de  nogle  Asner.  Hvorledes  skulde  de  kunne  undgaa 
det?  Jeg  gik  i  Begyndelsen  og  tog  mig  lidt  af  Sagerne 
her  nde  omkring.  Men  jeg  blev  snart  færdig  dermed. 
De  Fattige  slog  mig  Plader,  de  mere  Velstaaende  gri- 
nede ad  mig.  Jeg  ærgrede  mig  lidt,  indtil  jeg  havde 
faaet  et  System.    Saa  gik  det. 

Og  Systemet,  om  man  tør  spørge? 

Meget  simpelt.  Man  hjælper  de  Fattige  ved  at  give 
dem  Arbejde,  og  saa  lader  man  Forvalteren  gøre  Af- 
regning med  dem.  Det  Øvrige  kommer  ikke  mig  ved. 
Bliver  de  syge,  saa  er  der  Sygehus  med  fri  Lægehjælp, 
som  vi  betaler.  Er  de  dovne,  saa  bliver  Skaden  deres 
egen.  Jeg  kan  ikke  forhindre  dem  fra  at  faa  de  mange 
Børn.  Egenlig  talt  er  de  gunstigere  stillede  end  vi 
andre,  saa  meget  mere,  som  de  slet  ikke  kende  til  at 
kede  sig,  eller,  hvis  de  kede  sig,  saa  slaas  de.  Hvad 
gør  vi  andre? 

Jeg  rejste  mig. 

Du  har  Ret.    Vi  slaas  ikke! 

Jeg  saa'  ned  paa  min  Vært.  Han  blæste  Røgen  fra 
sig  i  smaa  Ringe.  Hans  Skuldre  var  saa  runde,  hans 
Haar  saa  yppigt,  hans  Pande  saa  blank.  Han  hvilede 
saa  trøstigt,  elegant  i  sin  Magelighed,  paa  sin  arvede 
Sofa  og  sit  System. 

Det  falder  Dig  aldrig  ind,  at  gaa  ud  og  snakke 
med  Folkene  her  omkring?  spurgte  jeg,  idet  jeg  tog 
min  Hat. 

Han  smilede. 

Du  er  virkelig  ubetalelig.  Jeg  sagde  Dig  jo,  at  jeg 
gjorde  det  i  Begyndelsen,  men  det  forbød  sig  af  sig  selv. 
Det  er  umuligt  i  Længden.  Det  er  Kedsommeligheden 
selv.  Man  kan  høre  paa  Dig,  at  Du  aldrig  har  været 
Landmand. 

Men  Du  er  det! 

Jeg  be'r!     Hvor  skal  Du  hen? 

En  liUe  Aftenpromenade. 

Paa  Fangst?  God  Fornøjelse  da.  Man  maa  jo 
ikke  ønske  god  Lykke.  Vil  Du  have  en  Seddel  vekslet? 
Jeg  raader  Dig  til  kun  at  give  Smaapenge  ud  ad  Gangen. 

Aftnen  var  nu  fremrykket.  Da  jeg  var  ude  af  Gaar- 
den  og  havde  Landevejen  for  mig,  med  dens  frodige 
Grøfterabatter,  dens  Hækker,  og  Piletræerne,  hvorigennem 
man  saa'  Markerne  og  Lyngbakkerne,  slog  hele  denne 
fugtigkrydrede  Aande  mig  i  Møde,  som  ingen  glemmer, 
naar  han  en  Gang  har  indsuget  den,  og  som  hæfter  ved 
Aftenlandskabet  ligesaa  vedholdende  som  Fernis  ved  et 
Maleri.  Jeg  fulgte  Hovedvejen  et  Stykke,  drejede  saa 
af  ad  en  Sognevej,  og  gik  lige  ud,  paa  maa  og  faa. 

Der  stod  en  mørk  Granskov  med  sin  mørkviolette 
Banke  og  sine  savtakkede  Rande  op  over  Marken.  Mod 
denne  Baggrund  drev  en  Røg  i  en  langtrukken,  viftende 
Stribe.  Da  jeg  kom  lidt  længere  op  ad  Vejen  saa'  jeg 
Skorstenspiben,  hvorfra  Røgen  udgik.  Derpaa  Taget, 
og  endelig  Huset  selv.  Det  laa  nede  i  et  Hul  med 
nøgne  Skrænter.    Maaske  bo'de  Søren  Sandgrav  her. 

Jeg  havde  ikke  tænkt  paa  selve  Navnet  saa  længe 
jeg  spadserede.  Jeg  havde  tænkt  udenom  Navnet,  paa 
mange  Ting,  som  den  lille  Episode  satte  i  Bevægelse.  Jeg 
stansede.  Her  saa'  saa  forladt  og  øde  ud.  Naar  Aften- 
himlen er  klar,  skyløs,  kun  med  en  Kende  Rødstensrødt 
nede  over  en  mørk  Skovkam,  har  den  altid  for  mig 
noget  stirrende,  haardt  i  sig,  som  om  den  pintes  af  et 
Syn,  den  ikke  kunde  bortjage  saa  lidt  som  afhjælpe. 
Aftenhimlen  ser  saa  meget.     Den  slutter  Dagen  af,    og 

kan  dog  ikke  give  noget  synderligt  Haab  om  Bedring 
den  kommende  Dag.  Den  kan  undertiden  svøbe  sig  i  et 
Farvegevandt  af  alle  Purpurets  Afskygninger  ligesom  for 
at  bolde  Sorgen  ude  —  ligesom  en  Drømmer  og  Tvivler, 
der  dykker  sig  i  Musik  for  at  bolde  Livet  ud.  Der 
ligger  Taarer  bag  den  stærke  Aftenrøde.  Almuen  bar 
et  Mundheld  berom.  Man  er  dog  altid  hjulpen,  naar 
man  véd,  at  det  bliver  Regn  næste  Dag.  Saa  véd  man 
noget.  Men  denne  skyløse  Stirren,  som  slet  ikke  giver 
noget  Løfte,  dette  baarde  Rødstensrødt,  det  er  saa  trø- 
stesløst; omtrent  som  naar  man  læser  i  en  videnskabelig 
Bog,  at  der  er  tre  af  fire  Gbancer  for  at  en  Mand  dør, 
som  bar  denne  eller  bin  Spire  i  sig  til  sin  Opløsning. 
Nej  Morgnen,  især  med  lidt  Blæst! 

Nu  faldt  Navnet  mig  ind  ved  at  se  dette  Hus.  Jeg 
rettede  mine  Skridt  nedefter,  og  standsede  atter.  Jeg 
hørte  Sang. 

Der  stod  en  Ged  og  ruskede  Græs  af  ved  Vejgrøften. 
En  Dreng,  ikke  større  end  Tobak  for  en  Skilling,  sad 
med  de  nøgne  Fødder  i  begge  sine  Hænder  og  passede 
paa  Dyrets  Bevægelser.  Han  var  tydelig  nok  bleven  for 
tidlig  gammel.  Dette  saa'  man  dog  kun  af  Ansigts- 
trækkene. Kroppen  var  sundt  udviklet,  lUle,  kortstammet, 
og  tæt.  Saadan  vilde  ikke  et  Proletarbam  have  set 
ud  i  en  Købstad.  Landluften  gør  Forskellen,  selv  om 
Pryglene  ere  de  samme.  Bag  Geden  laa  endnu  en  anden 
Lille,  som  ikke  var  kommen  ud  over  Kravleperioden,  og 
hvis  Køn  foreløbig  efter  Beklædningen  ikke  lod  sig 
bestemme. 

Drengens  Opmærksomhed  syntes  at  være  ligelig  delt 
mellem  Dyret  og  den  lille  Kravler.  Alt  imedens  han 
røgtede  sit  dobbelte  Hværv  og  bankede  de  to  store 
Tæer  imod  biuanden,  sang  han  med  en  skarp  lille  Stemme 
og  langtrukken,  tydelig  Betoning: 

Jeg  vilde  mig  ud  i  Marken  ride, 
Tarde  ikke  sadle  en  Hest: 
Alle  de  store  Dyr  de  bide, 
De  smaa  de  passer  mig  bedst. 

Saa  lagde  jeg  Gjord  om  vor  lille  Gris, 
Sadled  den  op  med  Dække; 
Saa  slog  jeg  den  med  et  Kosteris; 
Det  var  alt,  den  kunde  mig  trække. 

Nn  ville  vi  ride  til  Troldenes  Høj, 
At  bytte  mit  Hors  mod  Guld; 
Jeg  lyver  dem  paa  mit  lille  Øg, 
Jeg  lyver  mig  Skæppen  fold. 

Saa  red  jeg  mig  onder  Bakken  i  Kvæld, 
Da  vrinsked  min  lille  Gris; 
Hemd  I  Trolde;  naar  saa'  I  vel 
Et  Hors  til  saa  bilHg  Pris? 

Men  da  jeg  kom  under  Bakken  frem. 
Jeg  kunde  ej  længer  binne; 
Du  Griserytter,  rid  Du  kun  l^em, 
Din  Fa'er  er  alt  berinde! 

Jeg  traadte  frem. 

Hvad  er  det  for  en  Vise,  Du  synger,  min  Dreng? 

Han  saa'  i  Vejret;  ikke  synderlig  forskrækket,  snarere 
tankeløs. 

Jeg  hedder  Niels;  Geden  dér  hedder  Stine! 

Ja  saa.    Hvem  har  lært  Dig  den  Vise? 

Nu  blev  han  forlegen,  og  dukkede  sit  Hoved  næsten 
ned  mellem  Tæerne,  som  en  lille  Abekat. 

Hedder  din  Fa'er  Søren? 

Han  saa'  op  igen. 

Ja! 

Er  han  slem  imod  Dig? 

Jeg  véd  ikke  I 

Han  var  nu  øjensynlig  skræmt.  Og  desuden,  hvad 
Ret  havde  jeg  til  at  gøre  disse  Landevejsspørgsmaal? 
Vilde  jeg  have  noget  at  vide,  saa  kunde  jeg  jo  selv  gaa 
ind.    Dér  var  Huset  lige  for  mig. 

Det  indbød  ikke  videre  til  Besøg.  Hvis  det  men- 
neskelige Ydre,  visse  Særegenheder  ved  Beklædningen, 
visse  Bevægelser,  Minespillet  etc.  har  sit  Tiltrækkende 
eUer  Frastødende,  som  paavirker  En,  saa  har  den  men- 
neskelige Bolig  det  ikke  mindre.  Ikke  at  dette  Has  var 
fattigt  og  frastødte  ved  sin  Eummerlighed  alene.  En 
vild  Rosengren,  en  Busk,  et  Træ  stukket  i  Jorden  her 
og  der  af  en  venlig  Haand  kan  forsone  med  mangt  et 
tarveligt  Indtryk  og  skygge  for  megen  Trang.  Hvor  let 
lader  man  sig  ikke  her  lede  ud  af  Sporet?  som  om 
Rosengrenen  virkelig  var  en  Magt  i  Livet!  Jeg  har  en 
Dag  paa  en  Landevej  mødt  en  Mand,  hvis  Beskæftigelse 
var  at  rejse  Aaret  rundt  med  Udpantningsordrer  i  Lom- 
men. Selv  han  lod  sig  bestikke  af  et  lille  Forsøg  paa 
et  Espalier  opad  et  faldefærdigt  Bindingsværk,  hvori, 
som  han  fagmæssig  udtrykte  sig,  „ikke  en  Gang  Bænke- 
biderne tilhørte  Ejeren."  Fra  dette  Hus  slog  En  straks 
den  Overbevisning  i  Møde,  at  man  havde  opgivet  Evret. 
Saa  længe  man  klasker  lidt  Ler  i  Revnerne  paa  Yder- 
væggene, saa  længe  man  stopper  en  Visk  Hø  i  Hullerne  paa 
Straataget,  saa  længe  Ryggetræerne  oppe  ved  Skorstenen 
endnu  viser  lidt  af  en  kraftig  Vilje  til  ikke  at  glide  ned 
ad  Skraaplanet  —  saa  længe  er  der  endnu  lidt  Haab. 

Men  her  var  gabende  Revner  i  Væggene  og  Huller 
i  Taget,  og  Ryggetræerne  havde  næsten  intet  at  holde 
sammen  paa.  Røgen  viftede  sørgmodig  ud  fra  Skor- 
stenspiben. En  enkelt  Krumning  af  Striben  gled  ind  i 
en  Åabning  af  Taget  mellem  to  nøgne  Lægter,  men  kom 
ligesaa  hurtigt  ud  igen.  Der  havde  vist  intet  været  at 
kigge  efter  derinde. 

Jeg  overvandt,  en  opdukkende  Følelse  af  sky  Uvilje, 
og  nærmede  mig  den  aabenstaaende  Halvdør.  Jeg  hørte 
en  høj,  vred  Stemme,  og  blev  staaende. 

Jeg  har  sagt  Dig,  at  Du  skulde  la'  det  være,  Du. 
Jeg  har  sagt  Dig  det  hundrede  Gange,  Du.  Kan  Du 
ikke  svare  . . . .  ?    Naa  Du  vil  ikke  svare?  ....  Nej  jeg 

skal  ikke  slaa!   Jeg  slaa? Nej,  Guds  Straffe- 
dom skal  slaa  ....  Du  har  ikke  gjort  noget? Men 

jeg  har  gjort  noget.    Jeg  har  taget  Dig,  skønt  Du  ikke 
ejede  en  rød  Skilling,  næppe  Særken  paa  Kroppen,  Du. 

Jeg  kunde  ladet  Dig  gaa?    Hør  nu,  Du  véd 

meget  godt,   at  jeg  ikke  kunde    Det  skal  ingen 

Mand  sige  mig  paa,  at  jeg  ikke  holder  a'  Dig Det 

er  det,  som  gør  mig  gal,  flintrende,  ædende  gal.  Uh! 

Jeg  gjorde  et  Skridt,  og  rakte  Haanden  ud  efter 
Elinken.    Men  Stemmen  sænkede  sig  igen. 

Lille  Søren Du  skal  ikke  komme  med  dit  lille 

Søren,  for  Du  mener  kun,  at  Du  vilde  ønske  at  jeg  var 
død Men  skal  jeg  dø,  saa  skal  Du  .... 

Der  faldt  et  haardt  Slag  i  Bordet,  og  noget  Hus- 
geraad  klirrede.  Et  Par  Barnestemmer  begyndte  at 
klynke,  og  Drengen  ude  ved  Geden  bag  mig  gav  sig  til 
at  skraale  højt:  Nu  slaar  han  MoV,  nu  slaar  han  MoV! 

Jeg  stødte  Døren  op,  skridtede  igennem  en  Mellem- 
ting af  en  Slags  Forstue  og  et  Køkken,  og  stillede  mig 
i  Døren  ind  til  Stuen,  hvor  Scenen  foregik. 

I  det  kolde,  klare  Aftenskær,  som  trængte  ind  igen- 
nem de  smaa  Ruder,  saa'  jeg  en  Mand  staa  oprejst  ved 
Enden  af  det  småle  Træbord,  som  løb  langs  med  de  to  Fag 
Vinduer.  Han  vilde  gentage  sit  Slag  i  Bordpladen,  mel- 
lem nogle  Kopper  og  Lerfade  samt  en  stor  Humpel  Brød 
og  en  Flaske,  som  stod  uordentligt  mellem  hverandre, 
men  ved  min  Indtræden  holdt  han  Armen  ud  fra  sig  og 
drejede  Hovedet  paa  Skraa.  Ved  den  anden  Bordende, 
nærmest  op  imod  Vindueskarmen  og  under  et  liUe  Hænge- 
skab, sad  Konen  med  et  Pattebarn  i  Favnen.  En  halv- 
voksen Pige  klyngede  sig  op  til  hende. 

Hvad  er  her  paa  Færde?  spurgte  jeg  med  hævet 
Eøst. 

Manden  maalte  mig  fra  Hoved  til  Fod. 

Jeg  tog  fast  om  Haandtaget  paa  min  Stok  og  stødte 
den  med  et  lille  Eftertryk  i  Gulvet. 

Slaar  De  Deres  Kone? 

Hvad  rager  det  Dem? 

Han  havde  nu  drejet  sig  helt  om  imod  mig.  Jeg 
rettede  mig  og  saa'  ham  lige  ind  i  Ansigtet.  Hans 
Pande  var  bred  og  og  lav,  og  jeg  kunde  se  at  Sveden 
havde  filtret  Haaret  sammen.  Næsen  var  velformet;  han 
Tar  hul  under  Kindbenene,  og  havde  stærk  Skægvækst, 
som  stod  i  mørke  Stubbe  over  Læben.  Han  satte  Hagen 
ind  efter;  hans  Brystvidde  var  usædvanlig  stor,  og  Ar- 
mene lange.  Idet  jeg  mødte  hans  Blik,  faldt  det  mig 
samtidig  ind,  at  han  i  Grunden  burde  være  paa  en 
Sindssygeanstalt,  og  at  jeg  selv  maaske  ikke  var  uden  Fare 
her,  trods  den  forsvarlige  Stok,  jeg  havde  i  Haanden. 

Skammer  De  Dem  ikke? 

Det  var  sandsynligvis  det  fornuftigste  Spørgsmaal, 
jeg  kunde  gøre.    Jeg  tog  ikke  Øjnene  &a  ham. 

Han  maalte  mig  endnu  en  Gang,  og  lod  sig  derpaa 
med  en  utydeUg  Munden  falde  ned  paa  en  Stol  og  gav 
sig  til  at  gnide  de  store  Hænder  henover  Kilæeme,  idet 
han  nu  og  da  skottede  op  til  mig. 

Konen  henne  ved  Vinduet  tyssede  paa  Barnet  ved 
Brystet,  og  skød  med  den  ene  Haand  Pigen  lempelig 
fra  sig.  Hun  syntes  selv  at  være  rolig.  Det  var  vanske- 
ligt at  sige,  hvad  der  laa  i  hendes  Blik,  da  hun  fæstede 
det  paa  mig.  Om  Hjælp  syntes  hun  ikke  at  bede.  Hun 
havde  maaske'i  saa  mange  Aar  bedt  forgæves,  og  væn- 
net sig  til  at  den  ikke  kom. .  Snarere  undrede  hun  sig 
maaske  over,  at  nogen  lagde  Mærke  til  en  saa  hver- 
dagsagtig Ting,  som  dette  Udbrud.  Hun  var  bleg,  med 
mørkt  Haar,  der  var  glattet  ned  under  en  Hue.  Over 
de  tredive  kunde  hun  næppe  være,  og  hvis  man  med 
den  gængse  Benævnelse  vilde  tale  tale  om  „Resterne  af 
fordums  Skønhed",  vilde  man  snarere  sige  for  lidt  end 
for  meget.  Hun  maatte  endogsaa  have  været  over  det 
Almindelige  i  Trækkenes  Regelmæssighed.  Noget  van- 
siret af  Kummer  og  Slappelse  var  vel  nok  dette  Ansigt; 

Og  dog  var  det  snarere  en  vis  værdig  Sørgmodighed,  som 
laa  over  disse  Træk,  end  hint  uhyggelige  Udtryk  af 
arrig  Sløvhed,  frembragt  under  Mishandling,  som  led- 
sager de  fleste  ulykkelige  Forbindelser  hos  Almuen. 
Denne  Bygning  var  i  Færd  med  at  falde  sammen;  men 
en  smuk  Bygning  vedbliver  at  være  smuk,  efterat  den 
er  bleven  Ruin.  Det  er  kun  de  hæslige,  trøstesløse, 
sletopførte  Spekulationskasser,  som  vor  Nutid  kan  prange 
med  i  saa  rigt  et  Flor,  der  viser  den  fuldstændige  Øde- 
læggelsens Vederstyggelighed  i  deres  Fald. 

Og  hvem  véd!  i  hint  halvforrykte  Menneskes  for- 
virrede Udraab  havde  der  dog  ligget  idetmindste  An- 
tydningen af  det,  som  Kvinden,  selv  om  hun  er  kuet 
nok  saa  langt  ned,  mest  vil  opoffire  sig  for;  Kittet  i  den 
skrøbelige  Bygning,  som  Menneskene  rejser  paa  deres 
Ungdom  Og  deres  Lidenskab,  og  som  bliver  dobbelt  saa 
skrøbelig,  naar  først  Murene  har  Eevner  og  Taget  Huller. 

Jeg  stod  og  saa'  fra  den  ene  til  den  anden,  men 
passede  dog  nærmest  at  have  Øje  med  Manden.  Ingen 
af  dem  talte,  kun  Manden  vedblev  at  mumle  uforstaae- 
lige  Ord  mellem  Tænderne. 

Jeg  vidste  i  Grunden  slet  ikke,  hvorledes  jeg  skulde 
tiltale  de  to.  Jeg  var  Fremmed  paa  Stedet,  jeg  kunde 
ikke  med  Henpegning  til  et  eller  andet  af  lokal  Inter- 
esse begynde  en  Samtale.  Jeg  kunde  føle,  hvor  meget 
der  kunde  udrettes  ved  at  der  her  blev  talt.  Tænk, 
om  man  nu  gik  lige  ind  paa  Sagens  Kærne,  med  et 
rask  Snit  skar  løs  paa  det  daarlige  Sted,  hvor  saa 
mange  Aars  Usundhed  havde  trukket  til! 

Hvorfor  truer  De  Deres  Kone? 

Han  vendte  sig  fra  mig. 

Gaa  ud  med  Barnet,  Ane! 

Jeg  vilde  falde  ham  i  Talen.    Han  gentog  hurtigt. 

Gaa  ud! 

Hun   rejste    sig.     Hun   var  høj   og  rank,   som  jeg 

allerede  havde  bemærket  i  Gaarden.     Hun  gik  mig  tæt 
forbi  og.  udaf  Døren,  men  saa'  ikke  paa  mig. 

Jeg  begyndte  halvvejs  at  angre,  at  ieg  var  gaaet 
herind.  Hvad  havde  jeg  at  bestille  her?  Hvis  han 
vilde  gøre  sin  Ret  som  Husejer  gjældende,  selv  om  Retten 
maaske  overfor  visse  juridiske  SpørgsmaaJ  var  nok  saa 
omtvistelig,  saa  maatte  jeg  belave  mig  paa  en  brutal,  i 
mildeste  Fald  en  flov  Udgang  af  denne  Historie.  Havde 
hun  endda  blot  talt,  blot  bedet  mig  om  Beskyttelse! 
men  det  var  Resignationen  selv,  og  overfor  den  bliver 
Ridderens  Vaaben  sløve. 

Men  nu  skulde  der  gøres  noget. 
Jeg  gjorde  det,  at  jeg  satte  mig  ned.    Det  lod  til 
at  overraske  ham.     Jeg  benyttede  mig  straks  af  denne 
lille  Fordel  og  sagde  saa  simpelt  som  muligt,   idet  jeg 
lagde  det  ene  Ben  over  det  andet. 
De  hedder  Søren?  ikke  sandt? 
Han  knurrede  et:  Jo! 

Jeg  kommer  oppe  fra  —  Gaarden.     Kan  jeg  gøre 
noget  for  Dem? 
Noget  —  hva'? 

Der  var  nu  snart  saa  skummelt  i  Stuen,  at  jeg 
vanskeligt  kunde  følge  hans  Minespil.  Jeg  syntes  dog 
at  kunne  se  saa  meget,  at  han  først  missede  agtpaa- 
givende  med  Øjnene  og  saa  lukkede  dem  halvt  med  et 
sløvt,  næsten  iQollet  Udtryk. 

De  gøre  noget  for  mig!  —  Hvad  skulde  det  være? 
He,  he. 

Jeg  begyndte  at  spørge  ham  ud  om  hans  Arbejde, 
om  hvad  han  fortjente,  og  kom  omsider  til  Spørgsmaalet, 
om  der  hvilede  Gæld  paa  Huset? 
Han  blev  livlig. 

Det  er  begribeligt.  Der  hviler  ikke  andet  end  Gæld 
paa  Rønnen.  Man  slider  og  slæber,  og  Alt  hvad  man 
slæber  hjem,  det  tager  den  Rakkerhund  inde  i  N.  —  (han 
nævnede  den  nærmeste  Købstad).    Jeg  laante  100  Daler 

af  ham.  Jeg  fik  100,  men  skrev  mig  for  135.  Da  jeg 
skulde  betale,  kunde  jeg  ikke.  Saa  kom  de  og  skulde 
pante  ud.  Saa  løb  Konen  op  til  —  Gaarden,  og  Man- 
den dér  (det  var  min  Yen)  laante  os  Pengene.  Og  saa 
fik  vi  skikket  Regning  fra  Byen  paa  Eksekusjon  og 
Kjørsel  og  Protokol  og  Gud  véd  hvad,  og  den  var  paa 
75.  Se,  det  var  ikke  én  Gang,  men  to  Gange.  Og  nu 
spørger  De,  om  De  kan  gøre  noget  for  os!  Vil  De 
maaske  skænke  mig  500  Rigsdaler  —  og  bygge  Rønnen 
op  ovenikøbet? 

Jeg  maa  tilstaa,  det  glædede  mig  at  høre,  at  min 
Ven  havde  staaet  dem  bi.  Men  nu  var  jeg  i  ligesaa 
stor  Forlegenhed  med  Svar,  som  jeg  før  havde  været 
med  Spørgsmaal. 

Deres  Kone begyndte  jeg. 

Han  rejste  sig,  og  kom  hen  til  mig. 

Vil  De  maaske  rende  efter  min  Kone? 

Jeg  havde  ligeledes  rejst  mig,  og  greb  om  Midten 
af  min  Stok,  rede  til  at  forsvare  mig.  Udtrykket  i  hans 
Stemme  havde  irriteret  mig;  jeg  følte  mig  saaret,  og  jeg 
følte  en  Aristokrats  Lyst  til  at  slaa  løs  paa  Almue- 
plumpheden, der  har  gaaet  saa  længe  i  isine  Træsko,  at 
den  har  mistet  Følelsen  for,  hvor  den  træder. 

Han  overfaldt  mig  ikke.  Han  vendte  sig  bort,  spyt- 
tede, og  rainsede  en  Mængde  Sætninger  op  i  rivende 
Fart,  med  stedse  voksende  Hast  og  stedse  voksende 
Kraft  i  Eftertrykket  paa  Stavelserne. 

Jeg  lyttede,  halvt  uhyggelig,  halvt  nysgerrig  efter. 
Det  var  de  mørkeste ,  mest  lidenskabelige ,  mindst 
maadeholdne  Bibelsteder,  som,  selv  kaotisk  fordærve- 
lige i  deres  fanatiske  ildsprudende  Kolorit,  af  en  Fana- 
tikers kaotiske  Hjærne  blev  kastet  planløs  omkring  imel- 
lem hverandre.  Der  var  Tale  om  Ondt  og  Ild  og  Belial 
og  Fordømmelse,  Straf  og  Brøde,  Syndeskyld  og  Ud- 
ryddelse ,  og  især  denne  Udryddelse  syntes  det  stakkels 
Menneske  med  Forkærlighed  at  dvæle  ved. 

Jeg  tog  i  Døren  og  traadte  ud.  En  Mand,  der  har 
yæret  indelukket  i  et  Menageri,  vil  ogsaa  gaa  sin  Vej, 
naar  Udgang  tilbyder  sig.  Jeg  kom  forbi  Konen.  Hun 
sad,  stedse  med  Barnet  paa  Armen,  trykket  op  til  sig, 
yed  Arnestedet,  hvor  hun  havde  raget  nogle  Gløder 
sammen,  som  kaistede  et  flimrende,  utydeligt  Skær  over 
hendes  Ansigt.  Jeg  stansede.  Hun  vinkede  ad  mig,  at 
jeg  skulde  gaa.  Der  var  Angst  i  hendes  Miner.  Manden 
larmede  derinde.  Hun  bad  mig  med  nogle  faa,  rørende 
Ord  om  at  gaa,  „for  ikke  at  gøre  ham  endnu  mere 
tosset".  Her  var  i  Virkeligheden  ikke  andet  at  gøre. 
Hvad  der  kunde  have  været  gjort  i  Tide,  det  var  øjen- 
synlig forsømt.  Her  var  et  Dyb.  Jeg  vovede  næppe  at 
se  tilbunds  deri;  ja  jeg  kunde  vel  næppe  se  tilbunds. 
Her  holdt  Fornuftens  Lod  op  at  virke.  Maaske  kunde 
jeg  have  naaet  Bund  med  500  Rigsdaler.  For  nogle 
Åar  tilbage  kunde  maaske  en  venlig  Samtale,  nogle 
daglige  Besøg  have  gjort  det.  Nu  var  Tiden  forbi,  og 
jeg  havde  ikke  de  500  Daler. 

Jeg  kom  hjem  og  traf  min  Vært  liggende  paa  So- 
faen med  Lampen  tændt  paa  Bordet.  Han  læste.  Det 
var  „Jonas  Tværmose"? 

Der  staar  Aftensmad  derinde  til  Dig! 

Tak.     Jeg  er  ikke  sulten. 

Han  saa'  nysgerrig  paa  mig. 

Hvor  har  Du  været? 

Hos  Søren  Sandgrav! 

Han  lo.    Det  er  en  gemytlig  Familie! 

Du  har  dog  taget  dig  kønt  af  dem! 

Det  var  den  Gang.    Der  er  ikke  noget  at  stille  op! 

Slet  ikke? 

Hør,  bliv  nu  ikke  rørende! 

Er  her  nogen  Præst  her  i  Sognet? 

Ja,  naturligvis! 

Gaar  han  ikke  omkring  og  ser  til  Folk? 

Jeg  véd  s'gu  ikke.  Formodentlig  gør  han  det,  naar 
nogen  lader  ham  hente.  Han  spiller  en  meget  god 
L'hombre,  men  noget  forceret.  Han  køber  altfor  gerne 
til  Nolo.    Tag  Dig  en  Sigar! 


Et  Par  Aftner  efter  kørte  vi  ud  sammen.  Min  Vært 
vilde  vise  mig  nogle  af  Egnens  Mærkværdigheder,  og  vi 
havde  i  Selskab  set  saa  mange  af  disse  Mærkværdig- 
heder, som  man  kan  se  mellem  Fyraften  og  Solnedgang. 

Du  falder  jo  rent  i  Staver!  sagde  min  Ven.  Jeg 
foreslaar  at  vi  køre  gennem  Granplantagen  til  Skov- 
ridergaarden ;  saa  kan  vi  faa  os  en  Whist,  —  siden  Du 
nu  er  saa  langt  tilbage  i  Opdragelse,  at  Du  ikke  kender 
til  andet. 

Vi  skal  vel  ikke  tale  om  det  rationelle  Landbrug? 

Vær  rolig.  Skovrideren  har  forpagtet  sin  Jord  bort. 
Staar  Du  for  Skud? 

Hvorledes? 

Jeg  mener  blot,  om  Du  kan  taale  at  høre  Jagt- 
historier.   Nuvel,  det  er  godt.    Diana,  kom  her! 

Han  fløjtede  ad  sin  Hund,  som  allerede  var  slaaet 
ind  paa  Vejen,  der  svingede  hjem  imod  Gaarden.  He- 
stene sprang  under  Linerne,  og  vi  nærmede  os  Gran- 
skoven, som  jeg  hidtil  kun  havde  set  i  det  Fjerne. 

Det  var  mig  ikke  muligt,  trods  min  Værts  stadige 
Tilskyndelser,  at  arbejde  mig  op  paa  Højden  af  den 
selskabelige  Middeltemperatur,  hvor  man  taler  om  Alt 
og  intet,  fordi  man  ikke  bryder  sig  om  at  tale  om  noget. 

Maaske  laa  det  i  Luften.  De  nærmest  foregaaende 
Dages  stirrende  Klarhed  i  Aftnen  var  veget  for  en  tæt 
sammenpakket  Masse  af  Skyer,  der  Dagen  over  havde 
drevet  omkring  paa  Himlen,  og  nu  var  sammenhobet  i 
Formationer  ligesom  Skrueis,  og  laa  Lag  over  Lag 
terrasseformigt  hulende  sig  ned  imod  Horisonten.  De 
lod  langsmed  denne  en  bred,  klar  Stribe  tilovers,  og  fra 

d^nne  Stribe  fik  Genstandene  rundt  omkring  Vejen  et 
ejendammeligt  lavt  Eantljs,  der  bragte  Tanken  hen  paa 
en  Fyrværkeriplæne,  hvor  Solen  er  brændt  af  og  kun 
dens  langsomt  omdrejende  Gløder  oplyser  Omgivelserne. 

Er  Du  nu  igen  i  Søren  Sandgravs  Hule?  spurgte 
min  Ven  leende  og  slog  smaa  Smæld  med  Pisken  i  Luften. 

Jeg  svarede  ham  med  en  let  Forlegenhed,  at  jeg 
unægtelig  var  der,  at  det  maaske  var  noget  tungt  og 
trykkende  i  Luften,  en  egen  Stemning  ud  over  Land- 
skabet, der  atter  bragte  mig  tilbage  paa  det  sørgelige 
Billede  af  sørgelige  menneskelige  Vilkaar.  Åt  jeg  ikke 
kunde  glemme  det  Dyb,  hvori  jeg,  om  end  kun  flygtigt 
og  for  et  Øjeblik  var  kommen  til  iCt  kaste  et  Blik  ned, 
og  at  man  et  saadant  Øjeblik  næsten  kunde  være  til- 
bøjelig til  at  tro  paa  Tilstædeværelsen  af  onde  og  for-, 
dærvelige  Magter,  Tjenere  for  et  ondt  Princip,  der  be- 
mægtiger sig  Mennesket  medens  hans  Fornuft  sover, 
hidser  hans  ødelæggende  Instinkter  og  forvirrede  Fantasi 
til  Had  og  Forfølgelse  mod  det,  der  i  Grunden  er  ham 
kærest,  og  bagefter  spotter  hans  Fortvivlelse,  naar  An- 
slaget er  lykkedes  og  naar  Eftertanken  i  al  sin  logiske 
Kulde  lægger  sin  tunge  Haand  paa  hans  Skulder  og 
siger:  Du  er  hæftet! 

Naa,  Du  kan  saamænd!  svarede  min  Ven  stadig 
smaaleendé  og  svippende  med  Pisken.  Jeg  skal  imidler- 
tid paa  din  lange  Tirade  indskrænke  mig  til  at  svare 
Dig,  at  det  slet  ikke  gaar  saa  drabeligt  til  i  Livet,,  som 
Du  mener.  Du  lever  ikke  tilstrækkeligt  mellem  den 
Slags  Folk,  hvis  Sindsbevægelser  Du  overdriver  og  hvis 
Handlinger  Du  gør  dramatiske.  En  Mand  sætter  over 
Styr  hvad  han  ejer;  Familien  geraader  i  smaa  Eaar, 
i  Forarmelse  endog;  Manden  har  ingen  Dannelse  og 
derfor  ingen  Moral;  Du  eller  jeg  vilde  ikke  bære  os 
saadan  ad.  Han  banker  Konen,  naar  han  er  ærgerlig 
eller  maaske  tillige  halv  fuld.  Hun  finder  sig  deri,  thi 
hvad    skal  hun   gøre  andet?    Efter  Pryglene  enes  man 

atter^  og  Resultatet  af  Forliget  er  en  lille  Pode  til  næste 
Aar.  Det  er  uforanderKg  den  samme  Vise  overalt.  Der 
er  ret  beset  endogsaa  noget  gemytligt  derved.  Og  der 
er  ubetinget  ingen  Plads  for  Katastrofer  deri,  intet 
„Mord  und  Todschlag" ,  hvorpaa  Du  og  dine  Lige  kan 
hænge  Eders  spekulative  Hatte ! 

Hjælp!  skingrede  det  igennem  Skoven.    Hjælp! 

Med  et  Byk  holdt  min  Vært  Hestene  an. 

Hvad  er  dette?    Diana!    Diana  her! 

Hunden  glammede  derinde  i  Skovtykningen.  Det 
skumrede  nu  stærkt  her  mellem  de  høje,  tætte  Stammer. 
Vi  hørte  de  skarpe,  gennemtrængende  Skrig;  det  lød, 
som  om  de  kom  frk  en  Kvinde.  Hundens  Halsen  blan- 
dede sig  der  imellem. 

Diana!  brølede  min  Vært.    Ici! 

Jeg  sprang  af  Vognen. 

Idet  jeg  bøjede  mig  frem  for  bedre  med  Øjnene  at 
kunne  gennemtrænge  Skumringen  langs  Skovkanten,  blev 
de  svære,  nedhængende  Fyrregrene,  et  halvt  hundred 
Ålen  fra  mig,  voldsomt  revet  til  Side,  og  en  menneskelig 
Skikkelse  styrtede  ud  paa  Vejen,  tæt  efterfulgt  af  Hun- 
den, der  gøede  som  en  Rasende. 

Jeg  løb  frem  med  min  Stok  i  Haanden,  og  stansede 
maalløs.  Det  var  en  Kvinde,  der  fo'r  frem  imod  mig 
med  udstrakte  Hænder,  saa  godt  som  nøgen,  skrigende; 

Hjælp!  for  Guds  Skyld,  Hjælp! 

Et  Nu,  saa  var  hun  forbi  mig.  Jeg  slog  med  min 
Stok  til  Hunden,  saa  at  den  pibende  rullede  ned  i  Grøften. 
Saa  vendte  jeg  mig  om! 

Hun  var  naaet  hen  til  Vognen  og  var  sunket  ned 
paa  Huk  ved  Siden  af  den.  Min  Ven  havde  ondt  ved 
at  berolige  Hestene,  som  var  bleven  skræmmede  ved  alle 
disse  Skrig. 

Jeg  løb  om  paa  den  modsatte  Side  af  Vognen,  rev  min 
Overfrakke  af  mig,  fik  fat  i  nogle  Dækkener,  og  traadte 
hen  til  den  ulykkelige  Kvinde  med  Klæderne  foran  mig. 

Kom  her  og  svøb  Dem  ind  i  disse!    Er  De  syg? 

Hun  holdt  Hænderne  for  Ansigtet,  og  rejste  sig  ikke. 
Jeg  maatte  hjælpe  hende  som  et  Barn.  Hun  var  aldeles 
viljeløs,  skælvede  og  hulkede  voldsomt.  Hun  blødte 
omkring  Halsen,  nedad  Armene  og  paa  Knæerne  af  lange 
Kifter.  Da  jeg  havde  faaet  hende  løftet  op,  saa'  jeg  at 
hun  var  høj  og  rank.  Og  efterat  jeg  havde  svøbt  hende 
ind  saa  godt  jeg  formaaede,  tog  jeg  Hænderne  lempeligt 
fra  Ansigtet.    Det  var  Søren  Sandgravs  Kone. 

Her  er  Plads  bag  i  Vognen,  sagde  jeg.  Kom,  lad 
mig  løfte  Dem  op! 

Hun  afslog  det,  hulkede  paany,  og  begyndte  at  for- 
tælle noget,  som  jeg  ikke  forstod. 

Hvad  skal  vi  gjøre?  spurgte  jeg  op  til  Kuskesædet. 

Kom  kun  op,  Ane!  lød  Svaret  ganske  forretnings- 
mæssigt. 

Hun  tog  selv  fat  og  vilde  op  paa  Hjulnavet.  Men 
hun  hulkede  for  meget,  eller  var  for  udmattet;  hun  gled 
ud  og  faldt  med  hele  sit  Legems  Vægt  tungt  ned  paa 
mine  Arme.  Jeg  maatte  tage  dygti|  fat,  og  endelig  fik 
jeg  hende  bragt  til  Sæde. 

Jeg  sad  atter  ved  Siden  af  min  Vært.  Han  vendte 
sig  fra  mig. 

Hvad  er  der  saa  i  Vejen,  Ane?  spurgte  han  lige- 
som før. 

Hun  svarede  ikke. 

Hvor  er  Din  Mand?  * 

Aa  Gud  hjælpe  ham;  han  er  efter  mig! 

Hun  græd  voldsomt,  og  saa'  sig  forvildet  og  angst 
onakring. 

Er  han  efter  Dig?    Vil  han  slaa  Dig? 

Nej,  han  vilde  hænge  mig! 

Det  gav  et  lille  Sæt  i  os  begge. 

Hvor  er  han  da? 

Han  er  inde  mellem  Granerne.  Han  havde  været 
saa   underlig  hele  Dagen,    og  saa    nu  efter  Vesperkost 

laante  han  Lars  Grundløses  Køretøj  og  sagde,  at  jeg 
skulde  tage  paa  mig  og  age  med  ham.  Jeg  spurgte, 
hvor  vi  skulde  køre  hen,  men  han  sagde,  at  det  kunde 
være  det  samme.  Jeg  mente,  at  han  havde  et  Ærinde 
her  omkring,  og  jeg  vilde  tage  Barnet  med  mig,  men 
han  sagde,  at  jeg  skulde  lade  det  blive.  Vi  kørte  her 
ud  ad  Vejen,  og  saa  snart  vi  var  kommen  et  Stykke 
frem,  bøjede  han  af  og  kørte  ind  ad  et  Brændespor  og 
blev  ved  at  køre  derind  mellem  Tykningen.  Jeg  blev 
ræd,  da  jeg  tro'de,  at  han  vilde  stjæle  Brænde,  og  jeg 
sagde,  at  hidtil  havde  vi  da  ikke  været  Skælmer.  Men 
saa  stod  han  af  og  trak  mig  af  Vognen.  Jeg  bad  for 
mig,  men  han  sagde,  at  han  skulde  ikke  slaa;  nu  skulde 
han  aldrig  slaa  mere.  Saa  tog  han  sig  Forlov  og  be- 
gyndte at  rive  Klæderne  af  mig.  Saa  blev  jeg  saa 
frygtelig  ræd  og  bad  for  mig.  Men  han  sagde,  at  nu 
skulde  der  times  mig  det  bedste,  som  han  havde  i  sin 
Magt  at  byde  mig.  Nu  skulde  jeg  først  dø,  og  saa  vilde 
han  dø  bag  efter.  ^  Og  saa  begyndte  han  paa  sin  gamle 
Maade  at  læse  op  alt  det,  som  han  kunde  huske  fra  de 
smaa  Skillingsblade,  som  han  køber  af  dem,  Missjonærerne. 
Han  havde  bundet  mine  Hænder  bagpaa  med  Klæderne, 
og  nu  saa'  jeg,  at  han  gav  sig  til  at  skære  Linerne  fra 
Hesten.  Saa  bad  jeg  til  Gud,  at  han  dog  vilde  fri  mig 
af  denne  Elendighed,  og  saa  fik  jeg  Hænderne  løs,  og 
gav  mig  til  at  løbe  ligesaa  blottet,  som  jeg  var;  og  han 
bag  efter  mig  og  truede  mig  til  at  stanse.  Men  jeg  løb 
tvers  igennem  Alting,  og  jeg  hørte  at  han  faldt  bag  mig, 
og  saa  slap  jeg  omsider  herud,  hvor  Hunden  vilde  bide 
mig.  Jeg  tror  jeg  har  løbet  en  Time  omkring  derinde 
i  Mørkningen,  saa  fortumlet  som  jeg  var! 

Hvad  siger  Du  til  dette?  spurgte  jeg  min  Vært.  . 

Han  saa'  paa  mig  og  trak  paa  Skuldrene. 

Til  Skovridergaarden !    Diana  er  dog  vel  med? 

Diana  kom  listende  bag  efter.     En  halv  Times  Tid 
senere  var  hele  Skovridergaardens  mandlige  Befolkning 

paa  Benene  i  Skoven  som  Klappere.  Jeg  gik  med  Skov- 
rideren. „Det  er  en  egen  Sort  Vildt  dette!  Hvad  saa- 
dan  noget  Eak  ogsaa  kan  finde  paa!  Men  det  Ene  er 
en  Følge  af  -det  Andet.  Man  har  ikke  mere  Krammet 
paa  sine  Folk.  Alle  Love  bliver  traadt  under  Fødder. 
De  gaar  Gud  fordømme  mig  tilsidst  hen  og  skærer  Halsen 
over  paa  os,  med  al  denne  Frihed!" 

Jeg  smilede,  skøndt  jeg  var  oplagt  til  alt  andet. 
I  Skovmørkets  Stilhed  knækkede  vi  de  tøre  Grene  under 
vore  Fødder.  Naaleduften  var  saa  stærk  herinde.  En 
Gang  imellem  hørtes  de  dæmpede  Raab  af  Klapperne, 
for  at  tilkendegive  Retningen,  hvori  denne  besynderlige, 
uhyggelige  Jagt  skulde  gaa. 

De  vil  dog  vel  ikke  mene,  Hr.  Skovrider,  at  Fri- 
heden   ? 

Tys!    De  er  en  ung  Mand  endnu,  og men  hør; 

de  har  ham  vist! 

Vi  hastede  frem  saa  godt  vi  kunde  i  den  Retning, 
hvorfra  Raabene  lød.  Efterhaanden  som  vi  nærmede  os 
blev  Stemmerne  rundtomkring  fra  i  forvirret  Raaben  og 
Spørgen  samlet  om  et  bestemt  Punkt.  Hvor?  Her  til 
højre!  Har  I  fundet  ham?  Hvad,  er  han  løbet?  Efter 
ham!  .  Néj,  han  er  død!    Er  han  død,  det  Asen?  osv. 

Vi  naaéde  Stedet.  En  Mand,  hvem  man  betegnede 
mig  som  Sognefogden,  knælede  ned  mellem  nogle  Granris. 
En  Karl  holdt  en  Løgte  frem.  Min  Ven  traadte  til  fra 
den  modsatte  Side  sammen  med  sine  Klappere. 

Han  har  Linen  om  Halsen.  Grenen  er  knækket 
med  ham.  Den  gad  ikke  holde  længere  paa  ham.  Han 
ser  fæl  ud! 

Er  han  rigtig  død?  spurgte  Skovrideren. 

Saa  død  som  en  Sild.  Han  kan  allenfals  ikke  give 
BOgen  Forklaring;  saa  vi  maa  vel  holde  os  til  Konens. 
De  har  vel  været  to  Alen  af  ét  Stykke! 

Jeg  vendte  mig  bort. 

Efterat  Historien  var  bleven  drøftet  og  atter  drøftet 
hjemme  hos  Skovriderens,  tog  man  omsider  Kortene 
frem.  Jeg  undskyldte  mig,  og  man  fik  sig  en  Trekantet, 
eftersom  Sognefogden  var  Mand  for  at  spille  hvad  det 
skulde  være. 

Under  et  lille  Ophold  i  Spillet  kom  Historien  atter 
paa  Bane. 

At  man  skal  have  saadan  noget  Krapyl  her  i  Sognet ! 

Det  er  en  rigtig  Mundfuld  fra  „Samfundets  Dyb" ! 
sagde  min  Vært  med  et  lille  Nik  til  mig. 

Heldigvis  har  vi  en  stærk  Regering!  sagde  Skov- 
rideren og  smækkede  med  Pibedækslet. 

Jeg  tog  Sigaren  af  Munden: 

Der  er  ødelæggende  Magter  i  Samfundets  Dyb; 
rivende  Strømme  i  de  Lag,  der  ligge  underst.  Nogle 
Beboere  af  disse  Lag  have  arbejdet  sig  op  til  at  have 
Sikkerhedsventiler  i  Form  af  Agitation,  en  Presse,  en 
politisk,  ordnet  Kamptilværelse,  hvor  Kræfterne  tages  i 
Brug,  formes,  affiles,  omdannes,  indtil  de  umærkeligt 
have  indtaget  de  øvre  Lags  Plads  og  saa  selv  fortsætter 
Forsvaret  nedefter.  Hvorfor  grave  vi,  der  saa  højttalende 
kalder  os  Sandhedens  og  Dannelsens  Værger,  ikke  oftere 
Brønde  og  Schackter  ned  til  de  dybeste  Lag,  og  afleder 
de  skadelige  Strømme,  de  giftige  Dampe?  Det  klinger 
unægteligt  kønt  at  tale  om  Fenris  og  Midgaardsormen 
og  Lokes  Afkom,  Mørkets  Børn.  Men  det  vilde  være 
ridderligere,  kærligere  og  forstandigere  at  gaa  ned  i 
Labyrinten  en  Gang  imellem  og  sprede  Lys  i  Mørket. 
Vi,  Sandhedens  og  Dannelsens  Helte,  har  jo  dog  Ariadne- 
traade  nok  til  vor  Afbenyttelse.  Dannelse  forpligter, 
saa  sandt  som  Dannelse  er  vor  Tids  Adel! 

Ikke  sandt,  han  er  brillant!  sagde  min  Vært  og 
legede  „Snurre"  med  sit  Jetonsstykke. 


Skitse  af  Swifts  Liv  og  Forfattervirlisomhed. 


„What  writings  has  he  left  behind?** 
„I  hear  they  *re  of  a  different  kind: 
A  few  in  verset  but  most  in  prose.** 

Swift :  On  ihe  Death  of  Dr.  BwifU 

Fra  den  romerske  Literaturs  Blomstring  laanes 
stundom. Navnet  den  augnstæiske  eller  gyldne  Tidsalder 
for  at  betegne  den  Periode  af  Englands  Literatur,  som 
—  med  et  rundt  Tal  —  indesluttes  i  de  første  30  Aar 
af  det  attende  Aarhundrede.  Denne  Tid,  som  i  politisk 
Henseende  fik  et  bevæget  Præg  ved  Krig  med  Udlandet, 
væbnede  Uroligheder  i  det  Indre  og  vekslende  Kampe 
mellem  Whigger  og  Toryer,  frembød  ogsaa  i  literær  Hen- 
seende et  livligt  Røre.  Det  var  navnlig  en  Tid  for  Prosa- 
forfattere. Vi  have  i  Filosofien  de  engelske  Deisters 
indgribende  Optræden,  vi  have  de  periodiske  Tidsskrifters 
Grundlæggelse  og  glimrende  Periode  ved  Steele  og  Addi- 
son,  vi  have  Defoes  Virksomhed  som  politisk  Skribent 
og  (i  Robinson  Crusoe  og  andre  Værker)  som  Roman- 
forfatter. Og  selv  Poesien  grænser  op  til  Prosaen,  er 
ofte  kun  en  mere  udmejslet  og  finere  tildannet  Prosa. 
Pope,  Tidens  Digterkonge,  siger  i  Fortalen  til  et  af  sine 
Digte  (Essay  on  Man)^  at  han  kunde  have  skrevet  det  i 
Prosa,  men  han  valgte  Vers,  fordi  Læseren  modtager 
stærkere  Indtryk  af  disse  og  lettere  husker  Indholdet, 
og  fordi  han  i  Vers  kan  udtrykke  sig  mere  kortfattet. 

Forskellen  mellem  Tidens  Prosa  og  I^oesi  er  ofte  kun  en 
Forskel  i  Form.  Det  er  i  det  hele  og  store  en  Literatur- 
periode,  behersket  af  Forstanden;  dog  ikke  saaledes,  at 
Følelser  og  Lidenskaber  ere  borte ;  men  de  slaa  ikke  ud 
i  Poesi,  de  lade  sig  hellere  bundfælde  og  hærde  til  en 
bitter  og  gkarp  Satire,  som  det  skete  hos  Swift,  der  er 
en  af  Periodens  stærkeste  Aander. 


I. 

I  et  af  sine  Breve  siger  Swift:  „Jeg  erindi'er,  at  da 
jeg  var  en  lille  Dreng  følte  jeg  paa  Enden  af  min  Snøre 
en  stor  Fisk,  som  jeg  trak  op  næsten  paa  Jorden;  men 
den  faldt  i  Vandet,  og  Skuffolsen  ærgrer  mig  lige  til 
•  den  Dag  i  Dag,  og  jeg  tror,  det  var  Forbilledet  paa  alle 
mine  fremtidige  Skuffelser,"  Det  er  træffende  Ord,  der 
anslaa  den  rette  Grundakkord  til  mange  Begivenheder 
og  Stemninger  i  Swifts  Liv,  Ord,  der  vidne  om  en  Aand, 
som  har  set  den  ene  Illusion  efter  den  anden  bhnke  og 
glimte  et  Øjeblik  foran  sig  som  Fisken  i  Sollyset  for 
saa  i  næste  Minut  at  føle  den  smutte  sig  af  Hænderne 
og  se  den  glide  bort  for  bestandig. 

Den  30.  November  1667  fødtes  i  Dubliii  Jonathan 
Swift,  mere  end  et  halvt  Aar  efter  Faderens  Død.  Skønt 
født  i  Irland,  var  han  af  ren  engelsk  Afstamning:  Mo- 
deren var  fra  Leicestershire  og  Faderen  fra  Herefordshire. 
Farfaderen  Thomas  Swift,  der  var  Præst,  var  en  ivrig 
Tilhænger  af  Karl  den  førstes  Sag,  forfulgt  af  Puritanerne^ 
en  energisk  Karakter,  som  omtales  med  stor  Sympati  af 
Sønnesønnen,  der  sikkert  hos  den  haardnakkede  Præst  har 
fundet  Elementer,  der  vare  beslægtede  med  hans  egen  Natur. 
Swifts  Fader,  der  ved  sin  Død  beklædte  en  Økonoms  Post 
ved  et  Kollegium,  efterlod  sin  frugtsommelige  Hustru  og  en 
lille  Datter  i  knappe  Kaar.  Jonathan  kom  i  Skole  som 
seksaars  Dreng,  nu  som  senere  understøttet  af  Faderens 
Familie.    Noget  over  14  Aar  gammel  begyndte  han  ved 

2Wn%  CoUege  i  Dublin  sine  akademiske  Studier.     Hi- 
storisk og  poetisk  Læsning  var  ham  imidlertid  kærere  end 
flere  af  disse,  han  forsømte  navnlig  de  abstrakt  filosofiske 
Fag,  og  det  rar  knebent  nok,  at  han  fik  sin  første  Grad  som 
Bachelor  of  Arts  (han  tog  senere  to  akademiske  Grader 
til,    den  sidste  som  Doktor  i  Teologien).     Foranlediget 
ved  de  Uroligbeder,  der  brød  ud  i  Irland  efter  Vilhelm 
den  tredjes  Tronbestigelse,   forlod  Swift  dette  Land  og 
begav  sig  til  sin  Moder,  som  allerede  i  nogen  Tid  havde 
boet  i  Leicestershire  i  Mellem -England.     Efter  hendes 
Kaad  opnaæde  han  at  komme  i  Huset  hos  den  frem- 
ragende Statsmand  William  Temple,  der  paa  sine  gamle 
Dage  havde  trukket  sig  tilbage  til  sin  Landejendom  Moor 
Tarh.    Som  Sekretær,  Forelæser  og  lignende  levede  Swift 
her  en  længere  Aarrække,    dog  ikke  uden  Afbrydelser; 
navnhg  var  der  en  større  paa  en  halvanden  Aarstid,  idet 
Swift  i  Vrede  skiltes  fra  Temple,  lod  sig  ordinere  og  til- 
traadte   et  lille  Præsteembede  i  Irland.      Paa   den  ene 
Side   har  Swifts  Ophold  paa  Moor  Park  givet  ham  en 
flittig  benyttet  Lejlighed  til  Studier  i  Sir  Williams  Bog- 
samling;  paa  den  anden  Side  har  det  ikke  heller  været 
frit  for  Ydmygelser,  der  vare  haarde  at  bære  for  Swifts 
stolte,  selvbevidste  Aand.     Ogsaa  Skuffelser  faldt  i  hans 
Lod.   Temple  anvendte  ham  i  en  Sendelse  til  Vilhelm  IH, 
for  at  han  skulde  overvinde  Kongens  Utilbøjelighed  mod  en 
Lov,  Parlamentet  var  stemt  for.     Swift  har  sikkert  med 
gyldne  Forhaabninger  givet   sig  til  sit  Hverv;    men    de 
svandt  hurtig,  han  opnaaede  intet.      Hans  Digterdømme 
gik  det  ikke  bedre.    Dryden,  Pamassets  gamle  Høvding, 
erklærede  ham  rent  ud,  at  han  aldrig  vilde  blive  Digter. 
Swift  glemte  ham   det  ikke  —  han  glemte  overhovedet 
sjælden  den,    der  saarede  ham  — :  mere  end  én  Gang 
ramte  han  ham  i  sine  Skrifter.    Fra  Opholdet  i  Temples 
Hus  skriver   sig   hans  Satire  The  Battle  of  the  Books 
(Bøgernes  JSamp);  den  er  et  Indlæg  i  den  literære  Fejde, 
som  paa  den  Tid  førtes ;  hvilken  Literatur  der  havde  størst 

Værd,  den  antike  eller  den  moderne;  Swift  stillede  sig 
Side  om  Side  med  Sir  William  til  Forsvar  for  Antiken. 
I  sine  Hovedtræk  er  ogsaa  den  berømte  Satire  A  Tale 
of  a  Tuh  (En  Tøndefortælling)  fra  denne  Tid.    • 

Ved  Temples  Død  1699  gjaldt  det  for  Swift  om  at 
sørge  for  sig  selv,  og  nu  begyndte  hans  stundom  embeds- 
jægeragtige  Kamp  for  at  skaffe  sig  et  anstændigt  Ud- 
komme; men  Skuffelse  paa  Skuffelse  ventede  ham.  Han 
henvendte  sig  til  Hoffet  i  Tillid  til  et  Løfte,  Kongen 
havde  givet  Temple  om  den  unge  Gejstliges  Forfremmelse: 
—  uden  Resultat.  Han  lod  sig  engagere  som  Kapellan 
og  Privatsekretær  hos  Lord  Berkeley,  der  som  overordnet 
Embedsmand  rejsta  til  Irland;  det  var  Sekretærposten, 
der  havde  draget  ham;  men  den  maatte  han  opgive  ved 
Ankomsten  til  Lrland.  Saa  haabede  han  paa  et  Provsti, 
hvis  Bortgivelse  tilfaldt  Lord  Berkeley;  men  en  anden 
fik  det,   og  han  maatte  nøjes  med  et  mindre  irsk  Kald. 

Her  holdt  han  sig  imidlertid  ikke  rolig.  De  følgende 
Aar  saa'  ham  ofte  forlade  sin  Sognetilhørerkreds  paa  et 
Dusin  Mennesker  for  i  kortere  eller  længere  Tid  at  op- 
holde sig  i  London.  I  denne  Periode  falder  hans  be- 
gyndende Berømmelse.  Et  politisk  Skrift  af  ham,  hans 
første  trykte  Arbejde,  vakte  megen  Opsigt  og  bragte 
ham  i  Forbindelse  med  Whigpartiets  Ledere.  Hans  tid- 
ligere skrevne  Arbejder  A  Tale  of  a  Tub  og  The  Battle 
of  the  BooJcs  udkom  1704  i  ét  Bind,  anonymt.  Man 
var  snart  paa  det  Rene  med,  at  Tøndefortællingen  var 
af  Swift,  skønt  han  aldrig  offentlig  har  vedkendt  sig 
Forfatterskabet.  Den  vakte  megen  Forargelse,  men  til- 
lige megen  Beundring,  vidt  og  bredt;  som  et  Kuriosum 
kan  nævnes,  at  Swift  fem  og  tyve  Aar  efter  som  Tak 
for  Bogen  fra  en  ubekendt  Kvæker  i  Filadelfia  fik  til- 
sendt en  amerikansk  Skinke,  „som  maaske  ikke  vil  være 
uvelkommen  ved  dit  Bord,  siden  den  er  bestemt  til  at 
lade  dig  vide,  at  dit  Vid  og  dine  Aandsevner  højagtes 
her,  saa  langt  borte  fra  dit  Opholdssted."     Han  var  en 

vel  set  Deltager  i  det  den  Gang  blomstrende  literære 
Kaféliv  og  sluttede  sig  nøjere  til  Liter atnrens  Kapaci- 
teter, som  Åddison,  Steele,  Gay  og  flere.  Hans  Pen  var 
ikke  ledig;  den  frembragte  adskillige  ^maaskrifter,  i  po- 
litisk og  i  anden  Ketning.  Men  ellers  havde  han  lidet 
Held.  En  Sag,  som  han  havde  taget  under  Hænder  til 
Fordel  for  den  irske  Gejstlighed,  strandede  paa  Utilbøjelig- 
hed hos  Regeringen.  Et  Bispedømme,  han  havde  gjort  sig 
Haab  om,  slap  fra  ham,  en  Plan  om  at  gaa  i  en  Gesandt- 
skabspost  til  Wien  blev  ligeledes  til  intet :  han  maatte  nøjes 
med  Løfter  af  de  herskende  Whigger.  Midt  i  1709  rejste 
han  tilbage  til  Irland.  Om  sit  Ophold  fra  denne  Periode 
paa  engelsk  Grund  skrev  han:  „I  Uvished  var  jeg  hele 
dette  Aar  i  England",  og  Uvished  var  for  ham  „en 
elendig  Ting,  —  et  Liv  som  en  Edderkops.** 

Men  godt  og  vel  et  Aar  efter  hans  Bortrejse  er  han 
i  September  1710,  igen  i  London.  Det  var  den  irske 
Gejstlighed,  der  atter  vilde  benytte  ham  til  at  drive  den 
Sag  igennem,  som  sidst  var  mislykkedes.  Og  denne 
Gang  havde  han  Held  med  sig.  Han  kom  imidlertid  ikke 
til  at  vende  tilbage  til  Irland  før  efter  næsten  tre  Aars 
Forløb;  thi  det  varede  ikke  længe,  før  han  droges  ind 
i  de  politiske  Bevægelser.  Det  forrige  Whigministerium 
var  styrtet,  inden  Swift  forlod  Irland,  og  Harley  (Lord 
Oxford)  og  St.  John  (Lord  Bolingbroke)  vare  traadte 
ind  som  Ledere  af  det  nye  Toryministerium.  De  drog 
snart  Swift  til  sig  som  en  talentfuld  og. energisk  Arbejder 
i  deres  Partis  Tjeneste,  Nogen  ligefrem  uværdig  Løben 
over  fra  det  tabende  Parti  til  det  sejrende  er  her  ikke 
Tale  om;  Swift  havde  allerede  tidligere  ^æmet  sig  fra 
Whiggerne  i  kirkelige  Spørgsmaal.  Imidlertid  blev  et 
af  Motiverne  til  hans  daværende  politiske  Stilling  sikkert 
nok  Forbitrelse  og  Hævnfølelse  overfor  Whigpartiets 
Medlemmer,  der  under  hans  forrige  Ophold  intet  havde 
udrettet  for  bam.    Faa  Dage  efter  sit  Komme  til  London 

skriver  han,  da  han  en  Nat  kommer  hjem  efter  at  have 
tru£fet  en  Bekendt  paa  et  Kaffehus:  „I  halvanden  Time 
talte  vi  af  Hjærtens  Lyst  om  Højforræderi  mod  Whig- 
gerne, deres  NedHghed  og  Utaknemmelighed.  Og  jeg 
er  kommen  hjem.  rullende  Harmfølelser  i  mit  Sind  og 
dannende  Hævnplaner:  fuld  af  hvilke  jeg  (efter  at  have 
nedskrevet  nogle  Antydninger)  gaar  i  Seng."  *)  Ved  Blad- 
artikler (han  var  en  Tid  Leder  af  Torypartiets  Organ 
The  Examiner),  Smaaskrifter  og  Digte,  ofte  bittert  per- 
sonlige, kastede  han  sig  midt  ind  i  de  politiske  Kampe, 
han  omgikkes  fortrolig  med  Medlemmer  af  Ministeriet 
og  spillede  en  særdeles  fremtrædende  RoUe  i  Torypartiet. 
Hans  Betydning  steg  mere  og  mere,  og  hans  selvbevidste 
Aand  forstod  at  sætte  den  i  Relief.  Men  hans  Haab 
om  Forfremmelse  skuffedes  atter.  Hans  Venner  blandt 
Ministrene  anstrængte  sig  for  at  skaffe  ham  et  l^ispe- 
sæde;  deres  Bestræbelser  glippede  paa  Modstand  ved 
Hoffet,  hvor  Tøndefortællingen  og  personlig  Forbitrelse 
stod  ham  i  Vejen.  Han  maatte  nøjes  med  Domprovste- 
embedet ved  St.  Patricks'  Kirken  i  Dublin,  og  det  var 
kun  med  triste  Tanker  han  imødesaa'  et  Liv  i  Irland. 
Han  rejste  derover  i  Juni  1713,  men  var  snart  efter 
atter  i  London  for  om  muligt  at  bøde  paa  den  voksende 
Uenighed  mellem  Oxford  og  Bolingbroke.  Han  søgte  at 
støtte  sit  Parti  ved  nye  politiske  Angreb ;  Striden  imellem 
de  to  Ministre  tiltog  imidlertid ;  Bolingbroke  vandt  mere 
og  mere  Indflydelse,  indtil  endelig  Dronning  Annas  Død 
1.  Avgust  1714  gav  Sagerne  en  helt  anden  Vending. 
Georg  I.  kom  paa  Tronen,  og  med  det  samme  styrtedes 
Toryministeriet :  Bolingbroke  flygtede,  Oxford  blev  ka- 
stet i  Tower,  og  Swift  ilede  tilbage  til  sit  Domprovste- 
embede i  Irland. 


*)  Journal  to  Stella,  10.  September  1710,  Works  XXI,  6.  •  (Cita- 
terne ere  anførte  efter  Th.  Sheridans  Udgave,  London  1803, 
der  findes  paa  det  herværende  kgl.  Bibliotek;  ved  CMUoers 
B^ser  har  jeg  tillige  citeret  efter  Tauchnitz  Udgaven.) 

Han  havde  ikke  helt  tabt  Modet,  da  hans  Parti 
splittedes.  Det  hedder  om  ham  i  et  Brev  fra  denne 
Tid:  „Swift  opretholder  sin  ædle  Aand;  og  skønt  han 
er  som  en  Mand,  der  er  slaaet  til  Jorden,  kan  du  endnu 
se  ham  med  et  barskt  Ansigt  og  tagende  Sigte  til  et  Slag 
mod  sine  Modstandere."  Men  Forskellen  var  stor  mellem 
den  travle  Virksomhed  i  London,  midt  i  en  Hvirvel,  der 
holdt  hans  rastløse  Aand  i  stadig  Bevægelse,  omgivet  af 
Venner  og  Beundrere,  og  saa  det  Liv,  der  ventede  ham 
i  Irland  —  et  Land ,  der  ingensinde  havde  været  og 
ingensinde  blev  ham  kært —  med  Tanken  levende  om 
de  Ulykker,  der  havde  ramt  tidligere  Venner.  Bitre  og 
melankolske  Stemninger  brød  da  ind  over  ham.  Syg  og 
med  Tanken  paa  Døden  udbryder  han  i  Vers  som  disse  : 
»Det  er  sandt,  —  hvorfor  skulde  jeg  da  græmme  mig 
ved  at  se  mit  Liv  saa  hurtig  tage  af?  Men  hvorfor  i 
Dunkelhed  her  alene,  hvor  jeg  hverken  er  elsket  eller 
kendt?  Mit  Helbreds  Tilstand  bryder  ingen  sig  om  at 
erfare;  mit  Liv  bekymrer  ingen  Sjæl  sig  om  her;  og  de, 
med  hvem  jeg  nu  færdes,  ville  uden  en  Taare  følge  min 
Ligvogn"*)  (Oktober  1714).  Den  almindelige  Stemning 
i  Dublin  var  ogsaa  højst  ^endtlig  imod  ham.  Han  fik 
sin  Del  af  den  Bitterhed,  Protestanterne  i  blands  Hoved- 
stad nærede  mod  de  faldne  Toryer  og  maatte  —  utvivl- 
somt med  Urette  —  lide  under  den  almindelige  Mis- 
tanke mod  dette  Parti:  at  det  hemmelig  ønskede  en 
Genindsættelse  af  de  landflygtige  katolske  Stuarter.  Han 
var  end  ikke  sikker  mod  Forhaanelse  og  Overfald,  naar 
han  bevægede  sig  paa  Gader  og  Veje. 

Vi  hørte  ovenfor  Swift  sige,  at  ingen  i  Irland  be- 
kymrede sig  om  ham;  han  glemte  eller  var  i  Øjeblikket 
kold  for,  at  der  dog  i  det  mindste  yar  en,  som  gav  ham 
sin  fulde  Deltagelse.     Det  var  en  Kvinde,  Mrs.  **)  Esther 

*)  Works  X,  156—57. 

**)  Mra.  (nu  =  Fru)   var  den  Gang  ensbetydende  med  det  nu- 
værende Mias  (Frøken). 

Johnson,  —  Stella,  som  Swift  senere  kaldte  hende.  Da 
Swift  21  Aar  gammel  kom  i  Huset  hos  William  Temple, 
fandt  han  der  den  lille  Esther  som  en  Pige  paa  en  syv 
— otte  Aar,  tilligemed  hendes  Moder,  der  var  en  Slags 
Selskabsdame  hos  Sir  Williams  Søster.  Han  .fik  Ind- 
flydelse paa  Barnet  og  senere  paa  den  unge  Pige,  hjalp 
hende  i  Valget  af  hendes  Læsning,  talte  med  hende  og 
hayde  i  det  hele  betydelig  Del  i  Udviklingen  af  hendes 
Aand.  Efter  Temples  Død  levede  hun,  der  var  i  Be- 
siddelse af  nogen  Formue,  sammen  med  en  ældre  Ven- 
inde et  Aars  Tid  ude  paa  Landet.  Paa  Tilskyndelse  af 
Swift,  der  følte  sig  ensom  og  fremmed  i  Irland,  flyttede 
saa  begge  Veninderne  (Stella  var  den  Gang  omtrent  en 
Snes  Aar)  over  til  denne  0,  og  med  Undtagelse  af  et 
Par  Udflugter  til  England  forblev  Stella  i  Irland  til  sin 
Dødsdag.  Swift  og  hun  boede  i  Nærheden  af  hinanden, 
men  ikke  under  samme  Tag.  Sladderen  udeblev  ikke. 
Saa  vidt  jeg  kan  se,  har  Forholdet  ikke  haft  anden 
Karakter  end  et  ømt  og  kærlighedsfuldt  Venskab.  —  Stella 
havde  ravnesort  Haar,  mørke  Øjne,  regelmæssige  Træk 
og  var  i  sine  yngre  Dage  lidt  fyldig.  Hun  synes  at  have 
været  en  livlig  Natur,  med  sund,  praktisk  Dømmekraft, 
resolut,  modig,  stundom  noget  heftig,  men  hyppigst  og 
gennemgaaende  med  en  mild  og  fast  Harmoni  over  hele 
sit  Væsen.  Naar  Swift  var  syg,  naar  utaalmodige  og 
bitre  Udbrud  lød  fra  ham,  plejede  hun  ham,  talte  godt 
for  ham  eller  mildnede  ham  ved  sin  Bedrøvelse.  Under 
Swifts  treaarige  Ophold  i  London  1710 — 13  vedligeholdt 
de  en  stadig  Korrespondence ;  hendes  Breve  ere  gaaede 
tabte;  men  Swifts  nøjagtige  og  udførlige  Dagbog,  rig 
paa  Smaaskæmt  og  Smaasladder,  som  om  de  sad  Side 
om  Side  og  smaasnakkede  med  hinanden,  er.  bevaret 
{Journal  to  Stella)  \  han  sendte  den  omhyggelig  over  til 
hende  og  Veninden.  Man  ser,  at  hun  ikke  altid  har 
været  sikker  i  Ortografien ;  Swift  lader  hende  skæmtende 
høre  hendes  Smaasynder,   naar  hun  skriver  aile  for  ale^ 


Skitse  af  Swifts  Liv  og  Forfatieryirksomhed.  223 

wiggs  for  Whigs,  rediculous  for  ridiculous  o.  s.  v.  Gen- 
nemgaaende  har  hun  været  Swift  inderlig  kær.  Meget 
muligt,  at  Tanken  om  et  Ægteskab  med  denne  stundom 
har  ligget  hende  paa  Sinde.  Flere  af  Swifts  Biografer 
(bl.  a.  Walter  Scott)  antage  endogsaa,  at  et  saadant  har 
fondet  Sted  (1716),  med  den  besynderlige  Bestemmelse, 
at  det  skulde  bevares  som  en  dyb  Hemmelighed,  og  intet 
forandres  i  deres  gensidige  Forhold.*)  Hans  sidste  Bio- 
graf, John  Forster,  finder  ingen  tilstrækkelige  Grunde 
for  en  saadan  Slutning.**)  Af  Forsters  Værk,  der  blev 
afbrudt  ved  Døden,  foreligger  kun  første  Del,  og  han 
faar  her  blot  LejUghed  til  uden  videre  Bevis   at  frem- 

• 

sætte  sin  Mening;  men  den  er  sikkert  støttet  paa  gode 
Grunde;  thi  hans  Værk  er  udarbejdet  med  en  over- 
ordentlig Flid,  Grundighed  og  —  stundom  trættende  — 
Nøjagtighed.  Der  er  og  bliver  noget  dunkelt  over  hele 
Forholdet;  dog  er  jeg  tilbøjelig  til  at  slutte  mig  til 
Forster:  at  Stella  hverken  har  haft  en  Hustrus  Navn  eller 
Rettigheder.  Det  vilde  stemme  med  Swifts  hele  Betragt- 
ningsmaade.  Der  var  saaledes  en  Tid  Tale  om  en  For- 
bindelse mellem  Stella  og  en  irsk  Præst,  en  Forbindelse, 
Bom  iøvrigt  ikke  kom  i  Stand.  Den  Gejstlige  har  skrevet 
til  Swift,  der  den  Gang  var  i  London,  og  bl.  a.  bedet  ham 
forelægge  Sagen  for  Stellas  Moder  i  London.  Tanken 
om  at  se  Stella  bundet  til  en  anden  har  haft  sin  Bitter- 
hed for  Swift;  men  da  han  har  besindet  sig,  og  da  Bej- 
lerens Formuesomstændigheder  gør  ham  tryg  med  Hensyn 
til  Stellas  Fremtid,  søger  han  ikke  at  lægge  Præsten 
Hindringer  i  Vejen.  I  et  Brev  til  denne  fra  Swift 
hedder  det:  „Jeg  tror,  jeg  har  sagt  Dem  før,  at  hvis 
mine  Formuesvilkaar  og  min  Sindsstemning 
gjorde  mig  skikket  til  at  tænke  paa  den  Til- 
stand [Ægteskab],  vilde  jeg  sikkert,  blandt  alle  Per- 
soner paa  Jorden,  gøre  samme  Valg  som  De."***)    I  en 

*)  Man  har  ogsaa  fremsat  en  Gisning  om  Impotens. 
♦*)  John  Forster:  The  Life  of  Jonathan  Swift,  1875,  I,  140. 
***)  Forster:  The  Life  of  Jonathan  Swift,  I,  137.   Works  XV,  84. 

Ytring  som  den  fremhævede  ero  vi,  tror  jeg,  paa  Spor 
efter  den  psykologiske  Nøgle  til  Swifts  Stilling.  Fra 
tidlig  Tid  havde  „tusind  Husholdnings-Tanker",  som  ha,n 
udtrykker  sig,  knyttet  sig  hæmmende  til  hans  Forestil- 
linger om  Ægteskahet,  og  han  havde  kun  liden  Tilbøje- 
lighed derfor.  I  stærk  Overensstemmelse  med  hans 
Aands  skærende  Forstandsretning  har  dette  Forhold  for 
ham  opløst  sig  i  en  Mængde  Enkeltbestemmelser,  blandt 
hvilke  han  har  set  igennem  til  de  uskønneste;  de  have 
afskrækket  ham,  saa  han  med  en  Blanding  af  personlig 
Egoisme  og  Geniets  Egoisme  har  holdt  sig  ene.  Han 
har  et  Sted  som  Strøtanke  følgende:  „Ægteskab  har 
mange  Børn:  Anger,  Uenighed,  Fattigdom,  Skinsyge, 
Sygdom,  daarligt  Humør,  Lede  o.  s.  v."*).  Han  har 
været  bange  for  dette  Afkom. 

Der  er  i  Swifts  Liv  et  andet  Kvindenavn,  som  dukker 
op  og  kræver  sin  Plads,  naar  man  nævner  Stella;  det  er 
Vanessa:  såaledes  kaldte  Swift  Hester  Vanhomrigh. 
Denne  unge  Pige  var  sammen  med  sin  Moder,  en  vel- 
havende Enke,  og  tre  Søskende  fra  Irland  flyttet  til 
London,  og  her  gjorde  Swift  i  Aaret  1709  Familjens  Be- 
kendtskab; Hester  var  den  Gang  sytten  Aar  gammel. 
Da  han  det  følgende  Aar  paa  ny  kom  til  England,  for- 
nyede han  Bekendtskabet,  kom  oftere  i  Huset,  vejledede 
og  samtalede  med  den  unge,  begavede  Pige,  hvis  liden- 
skabelige Sind  mere  og  mere  opfyldtes  af  Swifts  Bil- 
lede. Det  synes,  som  hun  mod  Slutningen  af  hans  Op- 
hold med  en  Ildfuldhed,  der  brød  alle  Hensyn,  har  sagt 
ham,  at  hun  elskede  ham*),  og  at  han  da  har  tilbudt 
hende  sit  Venskab  og  holdt  Forholdet  hen  paa  det 
ubestemte  uden  at  nævne  et  Ord  om  Stella.  Men  da 
Swift  var  rejst  til  sit  Domprovsteembede  i  Dublin,    og 


*)  Works  XIV,  179. 

**)  Se  Digtet  Cadenus  and  Vanessa^  Works  X.  —  CJadenus  er  et 
Anagram  for  Decanus^  Domprovst. 

da  Vanessas  Moder  og  Brødre  vare  døde,  fulgte  hun 
med  en  yngre  Søster  efter  Swift  til  Irland ,  hvor  de 
havde  en  Ejendom.  Her  kommer  saa  en  Række  af  otte 
Aar,  i  hvilke  Swift  lige  overfor  Stella  og  Vanessa,  der 
gensidig  mere  og  mere  anede  hinandens  Indflydelse  over 
ham,  staar  i  dette  besynderlige  Forhold,  hvor  de  kvinde- 
lige Lidenskaber  vare  for  stærke  til,  at  et  naturligt, 
aabenlyst  Venskabsforhold  til  begge  Sider  kunde  bringes 
i  Stand,  medens  Swift  fuld  af  ængstelig  Uro  og  Usikker- 
hed ikke  havde  Mod  eller  Lyst  til  at  bryde  med  den 
ene  af  Parterne  ved  en  klar  og  uforbeholden  Opgørelse, 
og  medens  han  vel  ogsaa  skød  Tanken  om  et  Valgs 
Nødvendighed  saa  langt  og  saa  længe  fra  sig  som  muligt. 
Grennemgaaende  har  dog  sikkert  Stella  haft  den  her- 
skende Indflydelse  i  Swifts  Sind.  Vanessas  Kærlighed 
var  lidenskabelig  og  heftig,  optog  helt  hendes  Sind  og 
fyldte  helt  hendes  Liv.  Den  var  i  sit  Udtryk  snart 
urolig  bekymret,  snart  bebrejdende,  truende,  snart  be- 
undrende, tilbedende,  altid  i  sitrende,  urolig  bølgende 
Bevægelse;  den  glimter  og  spiller  og  skifter  i  hendes 
Livs  Stemninger  som  Sollyset  i  det  gyngende  Vand. 
Der  forekommer  i  hendes  Breve  Udtryk  som  disse: 

„Hvis  De  vedbliver  at  behandle  mig,  som  De  gør,  vil  De  ikke 
længe  blive  gjort  urolig  af  mig.  Det  er  umuligt  at  beskrive,  hvad 
jeg  har  lidt,  siden  jeg  sidst  saa'  Dem.  Jeg  er  vis  paa,  jeg  kunde 
have  udholdt  Finebænken  meget  bedre  end  hine  dræbende  Ord 
fra  Dem.«    (1714.) 

„Tro  mig,  det  er  med  den  yderste  Bedrøvelse,  at  jeg  nu  be- 
klager mig  til  Dem,  fordi  jeg  véd,  at  Deres  gode  Hjerte  ikke  kan 
lade  Dem  se  nogen  menneskelig  Skabning  ulykkelig  uden  at  blive 
følelig  rørt.  Dog,  hvad  kan  jeg  gøre  ?  Jeg  maa  enten  lette  mit 
Hjærte  og  fortælle  Dem  alle  dets  Sorger  eller  synke  sammen  under 
den  usigelige  Nød,  jeg  nu  lider  ved  Deres  uhyre  Forsømmelse 
mod  mig.  Det  er  nu  ti  lange  Uger,  siden  jeg  saa'  Dem,  og  i  al 
den  Tid  har  jeg  ikke  modtaget  mere  end  ét  Brev  fra  Dem  og  en 

lille  Billet  med  en  Undskyldning.     O,  har  De  glemt  mig  ? 

Bring  min  Lidenskab  under  den  yderste  Tvang,  send  mig  saa 
fjæmt  fra  Dem,  som  Jorden  vil  tillade j    dog  kan  De  ikke  forjage 

15 

hine  fortryllende  Forestillinger,  som  bestandig  ville  hænge  ved 
mig,  saa  længe  jeg  har  Erindringens  Brug.  Heller  ikke  har  den 
Kærlighed,  jeg  bærer  til  Dem,  kun  Plads  i  min  Sjæl;  thi  der  er 
ikke  et  eneste  Atom  af  mit  Legeme,  som  ikke  er  blandet  med 
den.  Smigr  Dem  derfor  ikke  med,  at  Adskillelsen  nogensinde  vil 
forandre  mine  Følelser:  jeg  finder  mig  urolig  midt  i  Tavsheden, 
og  mit  Hjærte  er  paa  en  Gang  gennemboret  af  Sorg  og  Kærlig- 
hed."    (1720.) 

„Ensomhed  er  utaalelig  for  et  Sind,  som  ikke  er  roligt.     Jeg 
har  henslidt  mine  Dage  med  at  sukke  og  mine  Nætter  med  at 

vaage  og  tænke  paa  — ,   som  ikke  tænker  paa  mig. Jeg 

er  født  med  hæftige  Lidenskaber,  som  alle  ende  i  én:  hin  usige- 
lige Lidenskab,  jeg  har  for  Dem. Var  jeg  en  Sværmer, 

vilde  dog  De  bestandig  være  den  Guddom,  jeg  vilde  dyrke.  Hvad 
Tegn  er  der  paa  en  Guddom  uden  dem,  som  De  kan  kendes  paa? 
De  er  nærværende  overalt;  Deres  dyrebare  Billede  er  altid  for 
mine  Øjne.  Undertiden  slaar  De  mig  med  hin  uhyre  Ærefrygt, 
saa  jeg  skælver  af  Skræk;  til  andre  Tider  skinner  en  henrivende 
Medlidenhed  gennem  Deres  Ansigt,  som  genopliver  min  Sjæl.** 
(1720.)*) 

Hvad  havde  nu  Swift  at  sige  til  denne  gennem  al 
Hæftigheden  saa  ydmygt  tryglende  Kvinde?  Han  for- 
sikrer hende  om  sit  Venskab  og  sin  Agtelse,  søger  at 
tæmme  og  dæmpe  hendes  Lidenskab,  beder  hende  ikke 
gøre  dem  begge  ulykkelige  ved  falske  Forestillinger, 
skænder  og  taler  haardt  til  hende.  Han  besøgte  hende 
paa  hendes  Landsted;  den  tungsindige  Vanessa  oplivedes 
da,  saa  talte  og  læste  de  ofte  sammen  i  Havens  Lysthus 
med  den  smukke  Udsigt  og  det  nærliggende  lille  Vandfald. 
Men  bagved  i  Swifts  Sind  lurede  der  vistnok  dette:  at 
han  var  ked  af  hendes  Heftighed.  Det  var  med 
Uro,  han  havde  set  hende  komme  til  Irland,  og  han 
ønskede,  at  hun  vilde  forlade  det  igen.  Men  hendes 
Lidenskab  blev  stærkere  og  stærkere,  fra  Swifts  Side 
skete  der  intet  til  at  klare  hendes  Stilling,  og  hun  dreves 
da  selv  til  at  foretage  det  afgørende  Skridt.  Hun  skrev 
til  Stella,    der   personlig   var   hende  fremmed,    og  bad 


•)  Woiks  XVI,  116,  213—14,  218, 

hende  oplyse  sig  om,  af  hvad  Natur  Forholdet  mellem 
hende  og  Swift  var.  Harmfuld  sendte  Stella  Brevet  som 
en  bitter  Bebrejdelse  til  Swift.  Denne  kastede  sig  paa 
sin  Hest  og  red  lige  ud  til  Vanessas  Landsted;  i  rasende 
Forbitrelse  gik  han  ind  til  Vanessa  i  hendes  Værelse, 
slængte  uden  at  sige  et  Ord  hendes  eget  Brev  til  Stella 
paa  Bordet  og  red  straks  bort  igen  uden  Forklaring. 
Saaledes  kom  da  Afgørelsen  for  Vanessa;  men  denne 
Afgørelse  rev  med  ét  ubarmhjertigt  Ryk  alle  de  urolige 
Længsler,  Følelser  og  Forhaabninger  itu,  der  havde  fyldt 
hendes  Sind  og  været  hendes  Liv;  den  blev  for  hende 
en  Opgørelse  med  Livet.  Hun  levede  ikke  mange  Uger 
efter  Katastrofen.  Inden  sin  Død  ophævede  hun  et  Te- 
stamente, hvor  Swift  var  indsat  til  hendes  Hovedarving, 
og  fordelte  ^in  Formue  paa  anden  Maade. 

Dette  skete  ved  Aaret  1722.  Kort  efter  udkom  Digtet 
Cadentis  og  Vanessa,  et  Digt,  som  Swift  for  flere  Aar  tilbage 
(1713)  havde  sendt  Miss  Vanhomrigh,  og  hvori  han  under 
raange  Komplimenter  til  hende  skildrer  deres  gensidige 
Forhold,  som  saaledes  nu  i  denne  digteriske  Fremstilling 
blev  lagt  aabent  frem  for  Publikum.  Vanessas  Død 
gjorde  et  heftigt  og  dybt  Indtryk  paa  Swift.  Han  rejste 
fra  Dublin,  og  ene  med  sine  egne  urolige  Tanker  til- 
bragte han  et  Par  Maaneder  nede  i  det  sydlige  Irland. 
Ved  sin  Tilbagekomst  forsonedes  han  med  Stella,  og  det 
gamle  Forhold  indtraadte  efterhaanden  paa  ny. 

Den  bitre  Stemning,  som  Befolkningen  nærede  mod 
Swift  ved  Begyndelsen  af  hans  Embedsvirksomhed  som 
Domprovst  i  Dublin,  var  efterhaanden  veget  mere  og 
mere  bort.  Han  var  i  1720  med  et  lille  Skrift  optraadt 
paa  det  undertrykte  Irlands  Side  mod  England.  Tre 
Aar  efter  talte  han  paa  ny  Irlands  Sag,  med  hensynsløst 
agitatorisk  Talent.  Anledningen  var,  at  den  engelske 
Kegering,  for  at  afhjælpe  en  følelig  Mangel  paa  Smaa- 
mønt  i  Irland,  havde  udstedt  et  Patent  til  en  vis  William 
Wood,  indeholdende  Fuldmagt  til  at  præge  108,000  Pund 

i  Smaamønt  til  Cirkulation  i  Irland.  Forholdsregelen 
var  truffen  af  den  engelske  Regering  uden  i  mindste 
Maade  at  bekymre  sig  om  Irlands  Mening  eller  forelægge 
Sagen  for  det  irske  Parlament.  Denne  Tilsidesættelse 
af  Irlands  Frihed  og  Selvstændighed  er  et  Hovedmotiv 
og  Kærnepunkt  i  den  Agitation,  Swift  satte  i  Gang. 
Han  skrev  sine  syv  saakaldte  Drapier's  Breve,  de  sex 
under  Mærket  M,  J?.,  Drapier  (Klædekræmmer).  *)  Ved 
dem  og  ved  forskellige  Flyveblade  lykkedes  det  ham  at 
gøre  Patenthaveren,  de  nye  Kobberpenge  og  hele  Re- 
geringens Forholdsregel  og  Optræden  i  den  Grad  for- 
hadt, at  Irlænderne  rent  ud  afviste  al  Betaling  i  Woods 
Smaamønt.  Navnlig  det  fjerde  Brev  vakte*  stærkt  Anstød 
hos  Regeringen;  den  udsatte  en  Pris  af  300  Pund  for 
Angivelsen  af  Forfatteren ;  Bogtrykkeren  blev  fængslet ; 
men  Juryen  vilde  ikke  dømme  ham.  Regeringen  kunde 
ingen  Vegne  komme  overfor  den  almindelige  Stemning: 
den  maatte  tage  sit  Patent  tilbage  og  stille  Wood  til- 
freds med  en  Skadeserstatning.  —  Fra  dette  Øjeblik  og 
lige  til  sin  Død  var  Swift  Irlændernes  erklærede  Yndling; 
som  deres  Friheds  Forsvarer  beundrede  de  „Domprov- 
sten", hvor  han  viste  sig;  da  den  engelske  Premier- 
minister Walpole  en  Gang  tænkte  paa  at  bemægtige  sig 
Swifts  Person,  spurgte  man  ham,  om  han  da  kunde 
undvære  10,000  Soldater  til  Eskorte  for  den,  der  skulde 
foretage  Arrestationen. 

I  disse  samme  Aar  falder  Udarbejdelsen  af  Swifts 
Hovedværk,  Gullivers  Besser,  Med  Manuskriptet  færdig 
til  Trykning  rejste  han  i  Foraaret  1726  til  England, 
modtoges  med  aabne  Arme  af  sine  gamle  Venner  og 
tilbragte  især  en  stor  Del  af  Tiden  hos  Pope,  der  boede 
paa  sit  Landsted  i  Twickenham  i  Nærheden  af  London. 
Hans  Forhaabninger  om  at  blive  forflyttet  til  England 


*)   Det  syvende  Brev  udkom  først,  da  Drapier^ s  Brevene  saraledes 
i  ét  Bind. 

synes  at  være  blussede  op  paa  ny.  Han  indførtes  i  den 
Kreds,  der  samledes  ved  Tronfølgerparrets  lille  Hof, 
Man  havde  netop  der  været  optaget  af  en  ung  Enøs, 
en  Art  Kasper  Hauser,  der  var  fundet  i  raa  Natur- 
tilstand i  Hannover,  og  da  Swift  blev  forestillet  for 
Kronprinsessen,  ytrede  han,  at  han  vidste,  at  hendes 
kongelige  Højhed  holdt  af  Kuriositeter,  og  at  hun  derfor 
nu,  da  hun  nylig  havde  set  en  vild  Dreng  fra  Tyskland, 
ogsaa  havde  Lyst  til  at  se  en  vild  Domprovst  fra  Irland. 

Foruroligende  Efterretninger  om  Stellas  Helbred 
kaldte  ham  tilbage  til  Dublin,  hvor  han  førtes  til  sin 
Bolig  med  Klokkeklang  og  Glædesblus  og  ledsaget  af 
en  Æresvagt  af  Borgere.  I  Slutningen  af  dette  og  Begyn- 
delsen af  det  følgende  Aar  udkom  saa  i  to  Dele  Gullivers 
Hejser,  uden  Swifts  Navn,  som  næsten  alle  hans  Skrifter: 
den  Londonske  Boghandler  havde  en  Aften  faaet  Manu- 
skriptet hemmelighedsfuldt  tilkastet  fra  en  Hyrevogn, 
hvori  en  Ven  af  Swift  sad.  Den  Opsigt,  Bogen  gjorde,  var 
umaadelig,  og  man  opdagede  snart,  at  Gullivers  Pen 
ikke  kunde  være  nogen  andens  end  den  irske  Domprovsts. 

Stellas  Helbred  bedrede  sig  imidlertid,  og  næste 
Foraar  var  Swift  atter  i  England.  Under  hans  Ophold 
her  indtraadte  Tronskiftet;  Swift  haabede,  at  Walpole, 
der  ikke  var  ham  god,  skulde  blive  fjærnet  fra  Magten, 
og  at  han  endelig  vilde  opnaa  en  Forandring  i  sine  Kaar; 
han  indfandt  sig  ved  Haandkysningen  hos  den  nye 
Kcibge  og  Dronning  og  modtoges  venligt.  Men  Walpole 
beholdt  Styret,  og  Swifts  Forventning  blev  atter  slaaet 
til  Jorden. 

Selv  var  han  syg,  og  fra  friand  kom  der  Bud,  at 
Stella  mere  og  mere  nærmede  sig  Døden.  Han  forlod 
da  for.  sidste  Gang  England.  Nogle  Maaneder  efter  hans 
Hjemkomst  døde  Stella,  en  Søndag  Aften  i  Januar  1728. 
To  Timer  senere  fik  Swift  Underretning  derom ;  da  han  var 
bleven  ene  i  sit  Værelse  samme  Aften,  opfyldt  af  Tanken 
om  den  Afdøde,  tog  han  Pen  og  Papir  og  begyndte  nogle 

Optegnelser  om  hendes  Liv  og  Karakter,  som  han  fort- 
satte de  følgende  Dage.  Tirsdag  Aften  blev  Stella  be- 
gravet; samtidig  skrev  Swift:  „Dette  er  Begravelses- 
Aftenen,  som  min  Sygdom  ikke  vil  tillade  mig  at  over- 
være. Klokken  er  nu  ni  om  Aftenen;  og  jeg  er  flyttet 
ind  i  et  andet  Værelse,  for  at  jeg  ikke  skal  kunne  se 
Lyset  i  Kirken,  der  er  netop  lige  over  for  Vinduet  i 
mit  Sovekammer."*)  Swifts  Sorg  er  ordknap;  men  gri- 
bende, synes  mig,  vise  disse  simple  Ord,  hvor  dybt  han 
var  ramt. 

De  følgende  Aar  gik  hen  for  Swift  under  rastløs 
Virksomhed  paa  forskellig  Maade.  Af  sin  Formue,  der 
ved  hans  Sparsommelighed  var  vokset  betydelig,  anvendte 
han  en  Del  til  Lindring  for  de  Fattige.  Men  hans  Sind 
blev  bitrere  og  bitrere,  hans  Aand  mere  og  mere  ensom, 
hans  Udfald  og  Satire  hvassere  og  hvassere.  Det  engelske 
Hof  og  Ministerium  var  ham  inderlig  forhadt,  og  Ven- 
nerne derovre  døde  efterhaanden.  Han  skriver  til  Pope 
1735:  „Mr.  Gays  og  Doktorens  [Arbuthnots]  Død  have 
været  skrækkelige  Saar  nær  ved  mit  Hjerte.  At  de  havde 
levet,  vilde  have  været  en  stor  Trøst  for  mig,  om  jeg 
end  aldrig  skulde  have  set  dem:  ligesom  en  Sum  Penge 
i  en  Bank,  hvorfra  jeg  vilde  modtage  i  det  mindste  aarlig 
Rente,  saaledes  som  jeg  gør  fra  Dig  og  har  gjort  fra 
Lord  Bolingbroke."**)  Hertil  kom  hans  mere  og  mere 
svækkede  Helbred.  Fra  sin  Ungdom  havde  han  lidt  af 
Anfald  af  Svimmelhed.  Denne  Sygdom  —  i  Forbindelse 
med  Døvhed  —  udvikledes  stærkere  og  stærkere;  den 
skulde  tilsidst  ende  i  Afsind  og  Aandssløvhed.  Stærke 
Tanker  og  Lidenskaber  havde  hele  hans  Liv  tumlet  og 
slidt  i  ham,  og  han  selv  synes  allerede  tidligere  at  have 
haft  en  dunkel  Forudfølelse  af,  hvordan  han  vilde  ende. 
Digteren  Young  har  fortalt,  at  da  Swift  og  han  en  Gang 

*)  Works  XIV,  247. 
**)  Works  XIX,  167. 

«paserede  sammen  i  Nærheden  af  Dublin,  blev  Swift  til- 
bage ;  da  Young  bemærkede  det,  vendte  han  om  og  fandt 
da  Domprovsten  staaende  i  stum  Betragtning  af  et  Elme- 
træ, hvis  øverste  Grene  vare  visnede  og  hentørrede; 
Swift  pegede  paa  det  og  sagde:  „Det  vil  gaa  mig  som 
hint  Træ,  jeg  vil  komme  til  at  dø  fra  Toppen."  Aaret 
1736  bragte  ham  et  meget  heftigt  Anfald  af  Svimmelhed 
og  Døvhed,  og  i  de  følgende  fire  Aar  fornyedes  disse 
Anfald,  saa  han  blev  mere  og  mere  uskikket  til  at  virke. 
Et  Vidnesbyrd  om  hans  Tilstand  er  denne  Billet,  som 
lian  i  1740  skrev  til  sin  Kusine,  der  havde  taget  sig 
af  hans  Husholdning: 

„Jeg  har  været  meget  elendig  hele  Natten,  og  i  Dag  over- 
ordentlig døv  og  plaget  af  Smerte.  Jeg  er  saa  sløv  og  forvirret,  at  jeg 
ikke  kan  udtrykke  den  Slaphed,  jeg  lider  under  baade  i  Legeme 
og  Sjæl.  Alt,  hvad  jeg  kan  sige,  er,  at  jeg  ikke  er  i  Pine;  men 
jeg  venter  det  med  hver  Dag  og  Time.  Vær  saa  god  at  lade  mig 
vide,  hvorledes  dit  Helbred  er  og  din  Familje.  Jeg  forstaar 
næppe  et  Ord  af  det,  jeg  skriver.  Jeg  er  vis  paa,  mine  Dage  viUe 
blive  meget  faa;  faa  og  elendige  maa  de  blive. 

Jeg  er,  i  disse  faa  Dage, 

din  oprigtige 

J.  Swift. 

Hvis  jeg  ikke  fejler,  er  det  Lørdag, 
Juli  26,  1740. 

Hvis  jeg  lever  til  Mandag,  haaber  jeg  at  faa  dig  at  se,  maaske 
for  sidste  Gang."*) 

Ikke  lang  Tid  efter  at  dette  Brev  var  skrevet,  be- 
gyndte de  sidste  sørgelige  fem  Aar  af  Swifts  Liv.  Den 
gamle,  73aarige  Mand  mistede  Forstandens  Brag,  og  han 
selv  og  hans  Formue  blev  stillet  under  Andres  Varetægt. 
Han  havde  Anfald  af  rasende  Afsindighed  og  kunde  ikke 
længer  kende  sin  Omgangskreds;  han  spaserede  rastløs 
ti  Timer  om  Dagen  op  og  ned  i  sit  Værelse;  en  Svulst, 
som  brød  frem  paa  hans  venstre  Øje ,    voldte  ham  saa 


*)  Works,  XX,  257—58. 

ulidelige  Smerter,  at  man  med  Magt  maatte  forhindre 
ham  i  at  rive  sine  Øjne  ud.  Da  Svulsten  var  svundet^ 
opklaredes  hans  Bevidsthed  i  nogle  Dage;  men  snart 
sank  han  hen  i  en  idiotisk  Sløvhed :  der  var  gaaet  Vand 
i  Hjernen,  Saaledes  levede  han  i  tre  Aar.  Stundom  for- 
søgte han  at  tale ;  men  Ordenes  Betydning  var  bleven  ham 
fremmed  og  ubekendt,  han  kunde  ikke  finde  sig  tilrette 
i  dem,  og  han  opgav  da  Forsøget  med  et  dybt  Suk. 
Eun  faa  Ord  lød  fra  hans  Mund;  da  hans  Husholderske 
paa  hans  76de  Fødselsdag  fortalte  ham,  at  Dublins  Bor- 
gere i  Dagens  Anledning  forberedte  Glædesblus  og  Illu- 
mination, som  de  plejede,  svarede  han:  „Det  er  alt- 
sammen Daarskab,  de  gjorde  bedre  i  at  lade  det  være." 
Enkelte  andre  Ytringer  hørtes  fra  ham,  melankolske 
Udbrud  som:  „Jeg  er,  hvad  jeg  er,"  —  „Jeg  er  en 
Taabe."  Endelig  sank.  han  hen  i  Døden,  stille  og  uden 
Kamp,  næsten  78  Aar  gammel,  den  19.  Oktober  1745. 
Deltagelsen  ved  hans  Død  var  stor;  Dublins  Indbyggere 
stimlede  i  Skarer  sammen  om  Sørgehuset  for  at  faa  et 
sidste  Glimt  at  se  af  Irlands  beundrede  Talsmand  og 
Velgører.  Sin  Formue  havde  han  testamenteret  til 
Grundlæggelsen  .af  et  irsk  Sindssygehospital.  Efter  sit 
eget  Ønske  begravedes  han  i  Stilhed,  i  St.  Patricks  Kir- 
ken i  Dublin,  Den  Mindesten,  der  oprejstes  for  ham, 
bærer  en  latinsk  Indskrift,  han  selv  har  forfattet;  den 
indeholder  blandt  andet  følgende  Ord:  „Her  er  nedlagt 
Liget  af  Jonathan  Swift,  Lærer  i  den  hellige  Teologi,  denne 
Katedralkirkes  Domprovst:  hvor  den  vilde  Harme 
ikke  yderligere  kan  sønderrive  Hjærtet."*) 


*)  „Hic  depositum  est  corpus  Jonathan  Swift,  S.  T.  P.  [sanctæ 
theologiæ  professor]  hu^jus  ecclesiæ  cathedralis  decani:  ubi 
sæva  indignatio  ulterius  cor  lacerare  nequit." 

II. 

Lad  os  et  Øjeblik  forsøge  paa  at  tænke  os  Swift, 
saaledes  som  han  i  sin  kraftige  Alder  bevægede  sig 
om  i  Datidens  Samfund  blandt  Damer  og  Herrer,  livligt 
deltagende,  stille  beskuende,  tørt  satiriserende  eller 
harmfuldt  indigneret,  og  lad  os  i  et  Par  Smaabilleder,. 
frit  komponerede  af  spredte  Træk  fra  hans  Skrifter,  se, 
hvad  Indtryk  han  fik  af  dette  Samfund  paa  et  Far 
Punkter  af  dets  ydre  Optræden. 

Vi  maa  da  forestille  os  Swift  som  en  temmelig  høj, 
kraftig,  noget  førladen  Skikkelse,  iført  den  sorte,  lange 
Præstekappe  med  de  brede  Ærmer,  med  det  hvide  Hals- 
tørklædes to  firkantede  Ender  faldende  et  Stykke  lodret 
ned  over  Vesten.*)  Hovedet  er  dækket  af  den  buklede 
Paryk;  Ansigtsfarven  er  mørkladen  og  Panden  høj;  Øjen- 
laagene  ere  store,  Brynene  mørke  og  buskede,  det 
mellemliggende  Parti  bredt  og  kødfuldt,  saa  man  for- 
staar,  at  Vreden  kan  gøre  hans  Udtryk  skræmmende; 
(2^nene  selv  ere  himmelblaa.  Næsen  svagt  bøjet,  Under- 
ansigtet fyldigt,  Hagen  dobbelt  og  kløftet;  han  har  om 
Munden  et  Træk,  der  spiller  mellem  det  skælmske  og 
bitre,  og  de  fremskudte  Læber  giver  ham  tillige  noget 
hovmo|||gt,  bydende. 

Med  dette  Udseende  tænke  vi  os  ham  i  Selskabs- 
salen  blandt  fashionable  Herrer  og  Damer:  han  kaster 
et  Blik  hen  paa  hint  unge  nygifte  Par,  der  ugenert  for 
Alles  Øjne  hengiver  sig  til  forelskede  Kærtegn  og  Dæg- 
gerier;  det  synes  ham  modbydeligt  og  afskyeligt,  det 
maa  enten  være  Virkning  af  Hykleri  eller  af  et  grumset  ♦ 
Begær,  og  det  forekommer  ham,  som  om  der  blandt 
Døgnets  fire  og  tyve  Timer  maatte  kunne  findes  Tid 
nok  til,  at  de  i  Enrum  kunde  give  deres  Kærlighed  Ud- 


*)  De  engelske   Gejstlige   gik   den  Gang   i   Ornat   selv   udenfor 
Kirken,  i  det  almindelige  Omgangsliv. 

tryk.  —  Den  højrøstede,  flottalende  Dame  der  henne,  som 
ved  tvetydige  og  uanstændige  Udtryk  søger  at  hævde  sit 
Ry  for  Vid  og  Aandrighed  blandt  den  Gruppe  af  Lapse, 
der  omgive  hende,  —  som  bringer  Rødmen  op  i  en  af 
sine  unge  Tilhøreres  Kinder  ved  ugenert  at  hentyde  til, 
hvad  mindre  smukt  der  fortælles  om  den  og  den  af 
hans  Familje :  —  burde  hun  ikke,  tænker  Swift,  behandles 
som  en  skamløs  Slyngel ,  der  havde  forklædt  sig  som 
Kvinde,  burde  ikke  Kvindedragten  rives  af  hende,  og 
hun  selv  sparkes  ned  af  Trapperne  ?  —  Han  vender  Øjet 
bort  og  ser,  hvorledes  de  fleste  Damer,  som  ved  fælles 
Overenskomst,  have  trukket  sig  tilbage  fra  Herrernes 
Samtale  ved  Siden  af,  der  behandler  almeninteressante 
Spørgsmaal:  Literatur,  fremmede  Folkeslags  Sæder  og 
Skikke  o.  s.  v.,  hvorledes  de  danne  en  Klub  for  sig  selv, 
hvor  nu  Kjoler  og  Ærmekruser  og  Kappebaand  beføles, 
kritiseres  og  beundres,  hvor  Sladderen  gaar  lystig  om 
Prisen  paa  Silke  og  Kniplinger,  om  Valget  af  Vifter  og 
Porcellæn,  om  hvor  grusomt  meningsløst  Mrs.  A.  havde 
anbragt  sine  Skønhedspletter  forleden  i  Selskabet,  om 
hvilket  nydeligt  Mønster  Lady  B.  havde  i  sin  Kjole  i 
Teatret  iforgaars,  og  hvor  udmajet  Mrs.  C.  var  i  Kirken 
sidste  Søndag,  —  og  Swift  tænker  i  sit  stille  Sind,  at 
de  gode  Damer  anvende  mere  Omtanke  og  Fli(|p)aa  at 
blive  Narre,  end  de  vilde  behøve  til  at  blive  forstandige 
og  dygtige;  de  synes  ham  kun  at  staa  meget  lidt  over 
Aberne,  som  endda  ere  pudserligere  at  se  paa,  gøre  mindre 
Fortræd  og  ikke  koste  saa  mange  Peng^,  og  en  Abe 
kunde  nok  med  Tiden  lære  at  forståa  sig  taalelig  paa 
é  Fløjl  og  Brokade  og  vilde  vistnok  tage  sig  lige  saa  godt 
ud  deri.  —  Da  saa  Selskabet  foretrækker  at  promenere 
i  fri  Luft  og  foretage  en  lille  Lystsejlads,  og  den  unge 
Dame  der,  som  nylig  beundrede  og  lovpriste  en  tapper 
Kaptajns  Mod,  er  nær  ved  at  faa  ondt,  fordi  en  uskyldig 
Frø  hopper  over  Vejen,  og  skriger  højt  i  Baaden  i  den 
blikstille,   smukke  Sommeraften  og  øjensynlig  mener,  at 

hun  derved  bliver  dobbelt  yndig  i  sine  Beundreres  Øjne, 
—  saa  kan  Swift  ikke  rime  hendes  Adfærd  nu  sammen 
med  hendes  Lovprisning  før:  han  synes,  at  en  Egenskab, 
der  er  god  hos  en  Mand,  ogsaa  maa  være  god  hos  ^n 
Kvinde.  —  Man  gaar  hjemad,  og  Swift  lægger  Mærke 
til  den  unge  Mand  hist  henne,  rige  Forældres  Søn,  som 
spanker  afsted  med  den  brystende  Gang,  med  den  op- 
krampede  Hat  paa  Snur,  med  Kaarden  baaret  paa  nyeste 
Mode;  han  har  faaet  en  fashionabel  Opdragelse ;  Moderen 
har  vaaget  over,  at  han  ikke  smusker  sig  til,  ikke  bliver 
vaad  om  Fødderne,  ikke  kommer  til  at  lege  med  andre 
Børn,  at  han  endelig  ikke  faar  Lov  til  at  hænge  for 
meget  over  Bøgerne,  da  han  har  svage  Øjne  og  saa  let 
kan  overanstrænge  sit  skrøbelige  Helbred:  han  har  jo 
Penge  i  Vente  og  behøver  saa  ikke  at  lære  noget  videre ; 
en  fransk  Huslærer  har  lært  ham  at  parlere  Fransk, 
hans  Danse-  og  Fægtetimer  ere  blevne  omhyggelig  pas- 
sede, og  han  kan  nu  tilstrækkeligt  til,  at  han  formaar 
at  læse  en  Komedie  eller  politisk  Piece ;  —  denne  Mode- 
herre  paa  28  Aar  synes  Swift  at  være  ganske  den  samme, 
som  da  han  for  tyve  Aar  siden  saa'  ham  som  en  otte- 
aars  Knægt,  kun  at  hans  Krop  og  hans  Laster  ere  blevne 
større:  forøvrigt  ganske  lige  saa  dum  og  uforskammet, 
lige  saa  taabeligt  og  næsvist  sladrende. 

Eller  medens  han  sidder  i  det  den  Gang  saa  berømte 
Will's  Kaffehus  paa  Hjørnet  af  Bow  Street  og  Russell 
Street,  hvor  den  literære  Verden  søgte,  hvor  ærgrer  det 
ham  da  ikke  at  høre  disse  fem-seks  Forfattere  der  henne 
med  Vigtighed  og  Alvor  drøfte  deres  egne  ubetyde- 
lige Frembringelser  for  hverandre ,  som  om  det  havde 
været  sande  Mesterværker  af  højeste  Betydning,  —  og 
hvor  ynker  han  ikke  den  Klynge  af  unge  Studenter,  som 
i  ærbødig  Afstand  beundrende  lytte  til  disse  Orakler,  og 
som  saa  senere  gaa  hjem,  sikkert  fulde  af  den  dybeste 
Foragt  for  deres  egne  Studier.  —  Swift  faar  nyt  Stof  til 
Ærgrelse  ved  at  høre   Gæsten   der  henne  ved  et  andet 

Bord  i  Kafeen  tale  med  en  Bekendt;  han  begynder 
netop  at  fortælle  en  Historie:  overmaade  langsomt  og 
sindigt,  fremfører  først  en  Del  indledende  Bemærkninger, 
for  at  der  ingen  Misforstaaelser  skal  finde  Sted,  kommer 
i  den  Anledning  ind  i  flere  Digressioner,  der  bringe  ham 
i  Tanker  om  en  ny  Historie,  som  han  lover  sin  Til- 
hører, at  han  nok  skal  fortælle  ham,  naar  han  er  færdig 
med  denne,  —  gaar  saa  videre  i  sin  Beretning  og  er 
endelig  lige  ved  det  spændende  Pointe  i  Historien,  me- 
dens den  anden  ivrig  hører  efter  for  at  erfare  Opløs- 
ningen, da  Fortælleren  pludselifi^  stanser  ved  et  Navn, 
han  har  glemt,  sidder  længe  og  grunder  og  holder  sig 
for  Panden  og  klager  over  sin  daarlige  Hukommelse, 
erklærer  saa  tilsidst,  at  Navnet  for  Resten  ogsaa  er 
ligegyldigt,  og  kommer  omsider  langt  om  længe  til  en 
Afslutning.  Den  anden  Gæst  kommer  i  Anledning  af 
den  fortalte  Historie  til  at  tale  om  menneskelige  Fejl 
og  Skrøbeligheder  og  aflægger  en  Bekendelse  om  sine 
egne;  han  tilstaar,  at  det  er  dumt  .af  ham  at  gøre  det; 
men  han  er  nu  en  Gang  saadant  et  besynderligt  Men- 
neske, han  kan  ikke  forstille  sig,  om  han  saa  fik  Al- 
verdens Rigdomme  for  det;  han  er  gaaet  glip  af  mange, 
mange  Fordele  ved  sin  Aabenhjærtighed ,  men  der  er 
noget  i  hans  Natur,  der  afskyr  Falskhed  og  Forstillelse, 

—  Swift  kan  ikke  holde  det  ud  længere* 

Vi  forestille  os  endelig  Swift  siddende  blandt  Til- 
hørerne i  Kirken,  Det  støder  ham  nu  først  at  se  Præ- 
stens Ansigt  under  Foredraget  helt  nede  ved  det  Papir, 
hvoraf  han  oplæser  sin  Præken.  Den  hyppige  Brug, 
som  Prædikanten  gør  af  intetsigende  og  overflødige  Be- 
stemmelsesord,  og  Genkomsten  af  forslidte  Vendinger  og 
Udtryk,  der  én  Gang  have  faaet  Hævd,  gør  et  kvalmende 
Indtryk  paa  Swift.  Og  idet  nu  Præsten  ved  patetiske 
Udraab  søger  at  Kevæge  sine  Tilhøreres  Sind,  kan  Swift 

—  mistænksom  overfor  Virkningen  af  denne  Præke- 
maade   —   ikke    lade   være    at   tænke   paa   en   af  sine 


I 


Skitse  af  Swifts  Liv  og  Forfattervirksomhed.  237 

Bekendte,  der  havde  giort  sig  det  til  en  Regel,  naar 
han  læste  en  Bog,  at  springe  alle  de  Sætninger  over,  ved 
hvis  Slutning  han  opdagede  et  Udraabstegn.  *) 

m. 

Swift  var  af  Naturen  udrustet  med  en  Lidenskab, 
der  vistnok  gør  ham  til  den  mest  subjektivt-lidenskabe- 
ligt  bevægede  blandt  den  engelske  Klassicismes  „korrekte" 
Forfettere.  Han  er  fra  denne  Side  set  Periodens  Byron. 
Lidenskaben  hos  begge  var  af  en  mørk,  skæbnesvanger 
Karakter:  hos  Swift  var  den  —  som  man  sagde  ham  — 
en  Aand,  der-  maatte  besværges  og  have  Beskæftigelse, 
hvis  den  ikke  skulde  gøre  Fortræd;  hos  Byron  var  den 
en  Magt,  der  med  Svøber  jog  ham  over  i  Poesien  for 
derigennem  at  finde  Udtømmelse.  I  begges  personlige 
Liv  brød  den  ofte  ud,  stundom  i  sære,  overraskende 
Former.  Begge  følte  de  den  tumle  sig  i  dem  og  gnave 
paa  deres  Livskræfter.  Den  smertelige  Bevidsthed  om 
den  klinger  hos  Swift  gennem  et  Udbrud  som  følgende, 
da  en  eller  anden  var  bleven  betegnet  som  en  smuk 
gammel  Mand:  „Hvorledes,  ved  De  endnu  ikke,  at  der 
ikke  eksisterer  saadant  noget  som  en  smuk  gammel  Mand  ? 
Hvis  den  Mand,  De  taler  om,  har  haft  enten  en  Sjæl  eller 
et  Legeme,  der  var  en  halv  Skilling  værd,  vilde  de  have 
udslidt  ham  for  længe  siden."  Byron  følte  i  denne  Ret- 
ning Slægtskab  med  Swift :  han  tænkte  sig  selv  Muligheden 
af  ligesom  denne  at  komme  til  at  „dø  fra  Toppen  af".**) 

*)  Se:  ^  Letter  to  a  very  young  Lady  on  her  Marriage,  An  Essay 
(m  Modern  EducaOon,  A  Treatise  on  Good  Manners  and  Crood 
Breeding,  Hints  towards  an  Essay  on  Conversation ,  A  Letter 
to  a  Young  Clergyman,  Cadentis  and  Vanessa,  passim.  — 
Works  Vm,  XIV,  X. 
**)  „I  feel  a  something,  which  makes  me  think  that,  if  I  ever 
reach  near  to  old  age,  Hke  Swift,  „I  shall  die  at  top"  first." 
Dagbog  fra  1821.  —  Han  kom  flere  Gange  tilbage  til  samme 
Tanke. 

Denne  Lidenskab  vilde  ikke  tillade  Swift  i  sit  Syn 
paa  og  sin  Opfattelse  af  Ting  og  Tilstande  at  slaa  sig 
til  Ro  ved  Overfladen.  Allerede  i  hans  første  større  Ar- 
bejde hedder  det  ironisk:  „I  samme  Forhold,  som  Let- 
troenhed er  en  mere  fredelig  Aandsbesiddelse  end  Nys- 
gerrighed, i  samme  Grad  er  den  Visdom,  der  færdes  ved 
Overfladen,  at  foretrække  for  den  foregivne  Filosofi,  der 
trænger  ned  i  Tingenes  Dybde."  Og  han  lader  sin  ano- 
nyme Forfatter  videre  fortælle,  hvorledes  det  ydre  oftest 
er  at  foretrække  for  det  indre:  saaledes  lod  han  nylig 
Klæderne  tage  af  en  fin  Kavalers  Lig,  og  han  forbav-* 
sedes  ved  at  se,  hvor  mange  Legemsfejl  der  skjulte  sig 
under  denne  ene  Klædning;  saa  undersøgte  han  Ligets 
indvendige  Dele;  men  jo  længere  han  trængte  frem,  des 
flere  og  større  blev  Manglerne.  En  anden  Gang  saa' 
han  en  Kvinde  blive  flaaet,  „og  man  vil  næppe  tro,  hvor 
meget  det  forandrede  hendes  Person  til  det  værre.** 
Men,  fortsætter  han  i  sit  ironiske  Billed-Sprog,  den,  der 
kan  „tilfredsstille  sine  Forestillinger  med  de  Hinder  og 
Billeder,  som  flyve  hen  paa  hans  Sanser  fra  Tingenes 
Overflade,  —  et  saadant  Menneske,  i  Sandhed  vist, 
skummer  Fløden  af  Naturen,  idet  han  overlader  Filo- 
sofien og  Fornuften  at  slikke  det  sure  og  Bundfaldet 
op."*)  Swift  lod  sig  ikke  nøje  med  saadanne  Indtryk 
fra  Overfladen ,  ikke  heller  strøjfede  Indtrykkene  kun 
Overfladen  af  hans  Sind.  Han  trængte  dybt  ned, 
og  hvad  han  saa'  i  det  Samfund  og  den  Verden,  hvori 
han  fødtes,  og  hvad  der  mødte  ham  selv  personlig 
i  et  Liv,  hvori  Skuffelse  var  et  ofte  varieret  Tema, 
formede  hans  Lidenskab  til  en  harmfuld  Forbitrelse. 
Denne  Harme  faar  ofte  et  stygt  og  uædelt  Udtryk  af 
egoistisk  Hævnfølelse;  men  den  er  paa  den  anden  Side 
det  store  Grundmotiv,  der  ligger  bag  ved  hans  bedste 
Frembringelser.      Det    var   med    Rette,    at    han    i   sin 

Gravskrift  betegnede  den  Lidenskab,  der  i  levende  Live 
havde  sønderflænget  hans  Hjærte,  som  „den  vilde  Harme" 
{s(eva  indignatio).    Indignationen,  den  smertelig  bevægede* 
Indignation,   var   den   glødende   Ild,    ved   hvilken   hans 
skarpe  Vaaben  smededes. 

Men  hos  Swift  antager  Harmen  i  Almindelighed  ikke 
den  nærmest  liggenda  kunstneriske  Form  i  umiddelbare 
patetiske  Udbrud.  Han,  der  bad  Præsterne  vogte  sig  for 
at  lade  den  patetiske  Del  af  deres  Tale  opsluge  den 
paa  Fornuften  grundede,  idet  han  mindede  dem  om,  at 
Tænkerne  vare  enige  i,  at  Lidenskaben  aldrig  burde 
have  Overvægten  over  Fornuften,  —  han  havde  selv  saa 
mange  udprægede  Forstandselementer  i  sig,  at  Liden- 
skaben først  fik  Lov  til  at  træde  frem  efter  i  disse  at 
have  krystalliseret  sig  til  forskellige,  tilsyneladende  rolige 
og  regulære  Former.  Det  middelbare  Udtryk,  som  Har- 
men almindelig  faar  hos  Swift,  bliver  en  paa  mangfoldig 
Vis  varieret,  ofte  ironisk  Satire:  paa  en  eller  anden 
Maade,  ligesom  ved  opstillede  Skærmbrædter,  lader  han 
os  lege  Skjul  med  sin  egentlige  Mening,  han  omskriver 
den  i  et  selvopfundet  Tegnsprog,  vi  dog  ret  vel  forstaa 
og  ikke  kunne  tage  Fejl  af. 

IV. 

Det  betydeligste  af  de  to  Arbejder  fra  Swifts  Éaand, 
der  udkom  1704,  er  En  Tøndefortælling  (4  Tale  of  a  Tul), 
Swift  lader  den  anonyme  Forfatter  til  Skriftet  være  en 
Skribler,  der  under  tre  fiegeringer  har  skrevet  91  Piecer 
i  36  politiske  Partiers  Tjeneste,  og  som  nu  med  rolig 
Samvittighed  har  trukket  sig  tilbage  for  at  hengive  sig 
til  andre  Arbejder.  Bogens  besynderlige  Titel  forklares 
paa  følgende  Maade:  ligesom  der  fortælles,  at  Søfolk, 
naar  de  trues  af  en  Hval,  kaste  en  tom  Tønde  ud 
til  den,  med  hvilken  Dyret  da  morer  sig,  saaledes  skulde 
denne  Tønde  fortælling  beskæftige    de   urolige    Aander, 

der,  støttende  sig  paa  Filosofen  Hobbes'  Bog  Leviathan, 
kunde  befrygtes  som  en  Flok  Leviathaner  at  bringe  Sta- 
'tens  Skib  i  Fare. 

Swifts  Hensigt  var  at  blotte  Misbrug  og  Syagbeder 
i  Literatur  og  Religion.  Det  første  sker  i  ironisk  eller 
allegorisk- satirisk  Form  gennem  Bogens  dobbelte  For- 
syning af  Fortaler  og  Tilegnelser  .og  gennem  de  Digres- 
sioner, hvormed  den  fra  først  til  sidst  er  gennemskudt. 
Hyppige  Udfald  mod  Tilhængerne  af  moderne  Literatur 
i  Modsætning  til  Antiken  gøre  os  denne  tidligere  nævnte 
literære  Fejde  nærværende  og  knytte  en  Forbindelse 
mellem  dette  Arbejde  og  The  Battle  of  the  Books  (se 
foran  S.  217 — 18).  Forøvrigt  er  Satiren  rettet  mod  Kri- 
tikernes Hærskare,  idet  en  „sand  Kritiker"  defineres  som 
en  „Opdager  og  Samler  af  Forfatteres  Fejl",  hvilket  yder- 
ligere bevises  ved,  at  disse  Kritikeres  egne  Frembringelser, 
da  deres  Forestillinger  ere  saa  fyldte  og  optagne  af 
andre  Skribenters  Fejl,  blive  som  en  Kvintessens  af, 
hvad  der  er  slet  hos  de  recenserede  Forfattere.  Oldtidens 
Forfattere  kendte  denne  Kritiker- Slægt,  men  turde  kun 
omtale  dem  under  Skjul  af  et  billedligt  Udtryk:  først 
som  Æsler;  da  imidlertid  dette  Billede  viste  sig  at  ligne 
Originalen  for  meget,  maatte  de  opgive  det  og  betegnede 
nu  Kritikeren  som  en  Ukrudtsplante  med  en  giftig  Blomst 
eller  som  tandløse  Slanger,  der  opgylpe  en  giftig  Vædske. 
Saa  varierer  Swift  Satiren  ved  at  ligne  den  „sande  Kri- 
tiker" overfor  en  Bog  med  en  Hund,  der  ved  et  Gilde 
er  begærlig  efter,  hvad  Gæsterne  kaste  bort,  og  snærrer 
og  knurrer,  naar  der  er  faa  Ben.  Han  gaar  løs  paa  den 
literære  Overfladiskhed,  der  vil  erhverve  sig  Lærdom 
uden  at  ulejlige  sig  med  enten  at  læse  eller  tænke, 
der  bærer  sig  ad  med  Bøger  paa  samme  Maade,  som 
visse  Folk  bære  sig  ad  med  Adelsmænd:  de  lære  deres 
Titler  udenad  og  prale  saa  af,  at  de  kende  dem;  — eller 
man  studerer  grundig  Indholdsangivelsen  bag  i  Værket; 
thi  ved  denne  styres  hele  Bogen  ligesom  Fisken  ved  sin 

Hale:  „saaledes  fange  Folk  Kundskab  véd  at  kaste  deres 
Vid  over  en  Bogs  Bagdel,  ligesom  Drenge  fange  Spurve 
Ycd  at  smide  Salt  paa  deres  Haler."*)  Han  satiriserer 
mod  spidsfindig  Kommenteren,  idet  han  lader  sin  ano- 
nyme Forfatter  foreslaa,  at  hver  Fyrste  i  Kristenheden 
skal  udvælge  syv  af  de  mest  sprænglærde  i  Riget,  lukke 
dem  inde  syv  Aar  i  syv  Værelser  og  der  lade  dem  ud- 
arbejde syv  Kommentarer  til  selve  dette  Anonymens  Ar- 
bejde: hvor  afvigende  fra  hverandre  end  deres  Konjek- 
turer ville  være,  kan  man  være  sikker  paa,  at  de  alle  uden 
ringeste  Spidsfindighed  tydelig  og  klart  kunne  lade  sig 
udlede  af  Teksten.  Det  ordrige,  men  indholdstomme 
Skribleri  rammer  han  i  følgende  Snært:  „Jeg  forsøger  nu 
et  Eksperiment,  der  er  meget  hyppigt  blandt  moderne 
Forfattere,  hvilket  er :  at  skrive  om  ingen  Ting,  —  naar 
Æmnet  er  fuldstændig  udtømt,  at  lade  Pennen  endnu  be- 
standig bevæge  sig  videre:  hvad  der  af  nogle  kaldes,  at 
Viddets  Genfærd  forlyster  sig  ved  at  gaa  igen  efter  dets 
Legemes  Død."  **)  Men  mørkere  og  bitrere  lyder  Satiren, 
naar  Swift  krænger  Samfundet  af  de  kloge  og  de  gale, 
naar  han  aabner  Dørene  til  Sindssygehospitalet  Bedlam 
og  lader  Samkvemmet  mellem  de  to  Verdener  være  uhin- 
dret, naar  han  anviser  de  afsindige  Plads  blandt  de  saa- 
kaldte  fornuftige  og  peger  paa  Celler  i  Bedlam  for  disse 
{Section  IX,  Works  HI,  145). 

I  Bogens  øvrige  Afsnit  fortæller  Forfatteren  en  Hi- 
storie om  tre  Brødre,  Peter,  Martin  og  Jack,  der  af  deres 
døende  Fader  hver  faa  en  ny  Frakke  i  Arv,  som  kan  vare 
hele  deres  Liv,  og  som  tillige  har  den  Egenskab,  at  den 
udvider  sig,  eftersom  deres  Legemer  vokse;  Faderens 
Testamente,  som  han  beder  dem  opfylde  strængt,  inde- 
holder nøjagtige  Oplysninger  med  Hensyn  til  Brugen  og 
Behandlingen  af  Klædningerne.    Brødrene  betyde:  Kato- 

licismen ,  den  engelske  Kirke  (Martin  Luther)  og*  de 
forskellige  afvigende  Kirkesamfund,  Dissenterne  (Johan 
Calvin);  Klædningen,  de  arve,  er  Kristendommen 
i  sin  Oprindelighed;  Faderens  efterladte  Vilje  er  det 
nye  Testamente.  I  det  følgende  berettes,  hvor- 
ledes Brødrene  for  at  imødekomme  Modens  Fordringer 
ganske  tildække  deres  Frakker  med  Frynser,  Broderier, 
Tresser  og  apdet  unødvendigt  Tilbehør.  Peter  fører  an 
her  og  forsvarer  sin  Fremgangsmaade  ved  spidsfindige 
Fortolkninger  og  Fordrejelser  af  Testamentets  Ord;  han 
tiltager  sig  Magten,  hans  Indfald  blive  mere  og  mere 
besynderlige  og  hans  Adfærd  mere  og  mere  tyrannisk. 
Til  sidst  bliver  det  Jack  og  Martin  for  broget;  de  skaffe 
sig  Adgang  til  Testamentet,  som  Peter  har  lukket  inde 
i  et  stærkt  Skrin,  og  se  derefter,  hvor  langt  de  ere  vegne 
fra  dets  Bestemmelser.  De  ville  nu  fjærne  alt  det  over- 
flødige Flitter  fra  deres  Frakker.  Martin  gaar  sindig  til 
Værks  for  ikke  at  beskadige  selve  Tøjet;  sidder  noget 
Broderi  saa  fast,  at  han  ikke  kan  faa  det  bort  uden  at 
flænge  i  Tøjet,  lader  han  det  hellere  sidde.  Men  Jack, 
der  er  opfyldt  af  Forbitrelse  mod  Peter,  river  og  flaar 
i  al  den  Udstadsning,  der  skyldes  denne,  saa  voldsomt, 
at  selve  Frakken  til  sidst  hænger  i  Laser.  Han  bryder 
med  Martin,  hans  Adfærd  bliver  mere  og  mere  forunderlig, 
hans  pjaltede  Dragt  faar  ved  første  Øjekast  en  vis  Lighed 
med  Peters  flitter-  og  frynsebehængte;  ogsaa  hans  hele 
Væsen  minder  om  denne,  og  det  hænder  ikke  sjældent, 
at  Folk  forveksle  de  to  Brødre.  —  Slutningen  af  Manu- 
skriptet beklager  den  anonyme  Forfatter  er  gaaet  tabt. 
Det  er  Swifts  sunde,  grovkornede  Fornuft,  hans  ung- 
dommelige, umiddelbare  Menneskeforstand,  der  i  denne 
allegoriske  Fortælling  kaadt  og  hensynsløst,  ja  selv  liden- 
skabeligt slaar  bag  ud.  Denne  Fornuft  er  af  særlig 
engelsk  Karakter,  den  ser  praktisk  og  politisk  paa  For- 
holdene og  betragter  Religionsspørgsmaalene  mere  (skønt 
ikke  udelukkende)  fra  den  historiske  end  den  dogmatiske 

Side.  Og  en  frodig  Jordbund  for  en  saadan  Betragtning, 
en  saadan  religionshistorisk  Satire  var  netop  Storbritannien, 
hvor  de  religiøse  Spørgsmaal  og  de  religiøse  Partiers 
Stilling  og  Kamp  mod  hinanden  fra  tidlig  Tid  have  spillet 
en  saa  fremtrædende  og  betydningsfuld  Rolle,  og  som 
indenfor  sine  Grænser  foruden  den  anerkendte  Statskirke 
indesluttede  betydelige  Samfund  af  Katoliker  og  forskel- 
lige Grupper  af  Dissentere.  Swifts  Standpunkt  er  i 
Midten,  henad  den  anglikanske  Statskirke  til.  Hans  Haan 
og  Uvilje  vender  sig  med  stor  Styrke  baade  til  højre  og 
venstre,  mod  Katolikerne  og  Dissenteme;  han  lader  sine 
Repræsentanter  for  begge  Partierne,  baade  Peter  og 
Jack,  ende  med  at  blive  forstyrrede  i  Hovedet.  Om 
Peter  hedder  det:  „Paa  sine  Anfalds  Højdepunkt,  kaldte 
han  sig,  som  det  sædvanlig  sker  med  dem,  der  blive  af- 
sindige af  Stolthed,  Gud  den  Almægtige  og  undertiden 
Universets  Behersker.  „Jeg  har  set  ham,"  siger  min 
Hjemmelsmand,  „tage  tre  gamle  højpuUede  Hatte  og 
smække  dem  alle  paa  sit  Hoved,  tre  Etager  højt,  med 
et  uhyre  Knippe  Nøgler  ved  sit  Bælte  og  en  Medestang 
i  Haanden.  Og  naar  nogen,  medens  han  var  i  denne 
Dragt,  vilde  til  at  tage  ham  i  Haanden  for  at  hilse  paa 
ham,  kunde  Peter  med  megen  Ynde,  som  en  velopdragen 
Silkepudel,  række  dem  sin  Fod,  og  hvis  de  afviste  hans 
Høflighed,  saa  løftede  han  den  saa  højt  som  til  deres 
Gab  og  gav  dem  et  fordømt  Spark  paa  Munden,  hvilket 
altid  siden  er  blevet  kaldet  en  Hilsen."*)  Dissentemes 
Adfærd  er  ham  næsten  endnu  mere  forhadt,  Satiren  mod 
dem  har  undertiden  et  bitrere  Anstrøg,  synes  stundom 
udsprungen  af  et  mere  indeklemt  og  galdefyldt  Nag. 
Jack  bliver  Grundlægger  af  Æolisternes  Sekt,  med  hvilket 
Navn  Swift  betegner  de  Dissenter-Grupper,  som  gjorde 
Fordring  paa  en  umiddelbar  Inspiration  i  deres  Prækener, 
og  som  under  disse  søgte  at  tvinge  sig  ind  i  en  ekssta- 

tisk  Tilstand.  Disse  Æolister  fylde  sig  paa  forskellig 
Maade  med  Luft  og  ræbe  atter  denne  ud  til  deres  Til- 
hørere: „Det  store  Karaktermærke ,  ved  hvilket  deres 
vigtigste  Vismænd  bleve  bedst  skælnede,  var  en  vis  Stil- 
ling af  Ansigtet,  som  gav  utvivlsom  Meddelelse  om,  til 
hvilken  Grad  eller  i  hvilket  Forhold  Aanden  satte  den 
indvendige  Masse  i  Bevægelse.  Thi  efter  visse  Mavekneb 
fordrejede  Vindens  og  Dunsternes  Udstrømning  —  efter 
først  ved  deres  Oprør  og  Rystelser  indvendig  at  have 
foraarsaget  et  Jordskælv  i  Menneskets  lille  Verden  — 
Munden,  oppustede  Kinderne  og  fremhævede  Øjnene  paa 
en  skrækkelig  Maade;  under  saadanne  Omstændigheder 
bleve  alle  deres  Opstød  modtagne  som  hellige,  jo  surere 
des  bedre,  og  nedslugte  med  uendelig  Trøst  af  deres 
magre  andagtsfulde  Tilhængere."*)  Naar Dissenteme  gik 
til  den  i  og  for  sig  konsekvente  Yderlighed,  at  de  ved 
alle,  selv  ubetydelige  Lejligheder  anvendte  og  bevægede 
sig  i  bibelske  Udtryk,  gør  Swift  sig  lystig  derover,  idet 
han  fortæller,  at  Jack,  efter  at  han  havde  faaet  Faderens 
Testamente  afskrevet  paa  et  stort  Stykke  Pergament, 
„besluttede  at  gøre  Brug  af  det  ved  de  mest  uundgaaelige 
saa  vel  som  de  usleste  Lejligheder  i  Livet.  Han  havde 
en  vis  Maade  at  danne  det  i  hvilken  som  helst  Skikkelse, 
han  lystede,  saa  at  det  tjente  ham  til  Nathue,  naar  han 
gik  i  Seng,  og  til  Paraply  i  Regnvejr.  Han  kunde  svøbe 
et  Stykke  af  det  om  en  daarlig  Taa,  eller  han  brændte 
to  Tommer  af  det  under  sin  Næse,  naar  han  blev  daarlig; 
eller,  hvis  noget  laa  ham  tungt  i  Maven,  afskrabede  og 
nedslugte  han  saa  meget  af  Pulveret,  som  der  kunde 
ligge  paa  en  Sølv-Penny;  det  var  altsammen  ufejlbarlige 
Hjælpemidler.  I  Overensstemmelse  med  disse  Finesser 
bevægede  hans  almindelige  Tale  og  Samtale  sig  fuld- 
stændig i  hans  Testamentes  Udtryk,  og  han  indskrev  sin 
yderste  Veltalenhed  indenfor  den  Omkreds,  idet  han  ikke 

turde  lade  en  Stavelse  slippe  sig  af  Munden  uden  Hjem- 
mel derfra."*) 

Medens  Swift  saaledes  spotter  og  ler  ad  Peter  og 
Jack,  er  det  kun  betinget,  at  han  giver  den  engelske 
Martin  sit  Bifald.  I  nogle  af  de  tidligere  —  dog  ikke 
den  første  —  Udgave  var  der  en  Fortsættelse  af  Martins 
Historie,  som  Swift  senere  udelod.  Han  skitserer  her  i 
korte  Omrids  Lutherdommens  senere  politiske  Stilling, 
navnlig  i  England,  og  det  paa  en  Maade,  der  ingenlunde 
kunde  være  det  strængt  ortodokse  Høj-Kirke-Parti  be- 
hagelig. Den  anglikanske  Kirkes  Befæstelse  under  Dron- 
ning Elisabeth  fortælles  i  den  Form,  at,  da  Herskerinden 
paa  Godset  Albion  ikke  kunde  forlige  de  tre  Brødre 
Peter,  Jack  og  Martin,  „fordi  enhver  vilde  være  Herre 
og  ikke  tillade,  at  andre  Salver,  Pulvere  eller  Plastre  end 
hans  egne  bleve  brugte,  §ærnede  hun  alle  tre  og  opslog 
en  Bod  for  Folkene  paa  hendes  eget  Gods,  vel  forsynet 
med  Pulvere,  Plastre,  Salver  og  alle  andre  nødvendige 
Materialvarer,  alle  rigtige  og  ægte,  sammensatte  efter 
Recepter,  der  vare  skrevne  af  Læger  og  Apotekere,  hun 
selv  havde  udnævnt;  Recepterne  uddrog  de  af  Peters  og 
Martins  og  Jacks  Receptbøger,  og  af  denne  Blanding 
eller  dette  Miskmask  lavede  de  sig  selv  en  Apotekerbog, 
og  det  blev  strængt  forbudt,  at  nogen  anden  maatte 
bruges,  og  i  Særdeleshed  Peters,  hvorfra  den  største  Del 
af  denne  nye  Apotekerbog  var  stjaalen."**) 

Men  Swifts  bomstærke  Fornuft  faar  i  Fortællingen 
om  de  tre  Brødre  stundom  —  og  det  paa  en  hensynsløs, 
uærbødig  Maade  —  Karakter  af  Protest  mod  religiøst 
Dogmevæsen  overhovedet.  At  derfor  Bogen  kunde  vække 
Forargelse  og  Mistanke  mod  den  ordinerede  Forfatter 
hos  de  strængt  ortodokse,  er  meget  naturligt.  Swift  selv 
skrev  fem  Aar   efter  et  Forsvar,  hvori  han   stræber  at 


*)  Works  m,  171. 
**)  Works  m,  191. 

tilbagevise  Angreb,  rettede  mod  ham  fra  ortodoks  Side, 
og  personlig  har  han  maaske  Ret  i  sin  Forklaring:  i 
denne  søger  han  at  hævde  sig  det  Standpunkt,  at  hans 
Satire  skal  ramme  enkelte  Dogmer  i  afvigende  Tros- 
samfund. En  rationel  Betragtning  undgaar  imidlertid 
ikke  let  at  udvide  de  Grænser,  Swift  har  sat  for  Række- 
evnen af  sin  Satire. 

V. 

Overhovedet  er  Swifts  Stilling  som  udøvende  Præst 
mislig.  Opfyldt  og  gjennemtrængt  af  nogen  dybere 
religiøs  Bevægelse  har  han  næppe  nogensinde  været. 
Hans  Aand  var  for  praktisk,  om  man  vil  for  politisk, 
anlagt  til,  at  religiøse  Spørgsmaal,  som  knyttede  til  en 
bestemt  Dogmekreds,  i  og  for  sig  skulde  have  øvet  nogen 
ret  dybtgaaende  eller  stærkt  betagende  Magt  over  ham. 
Kun  naar  de  paa  en  eller  anden  Maade  antage  en  verdslig 
Form,  naar  de  f.  Eks.  indgaa  som  Led  i  en  social  eller 
politisk  Debat,  faa  de  nogen  stærkere  Grad  af  Interesse 
for  ham.  Kristendommen  er  ham  mere  et  Samfunds- 
spørgsmaal  end  en  Salighedssag.  Han  er  mere  Politiker 
end  Sjælesørger.  Og  dette  Standpunkt  er  for  en  Præst 
misligt. 

Dog  kan  man  ikke  derfor  med  Rette  beskylde  ham 
for  Hykleri.  Naar  han  tager  sine  religiøse  Anskuelser 
frem,  hævder  han  sin  Tilslutning  til  Ortodoksiens  Hoved- 
lærdomme. Hans  Stilling  overfor  Fritænkerne  er  yderst 
fjendtlig.  Det  maa  tilføjes,  at  han  i  sine  Udfald  og  An- 
greb paa  dem  er  i  højeste  Grad  borneret.  Fritænkeren 
har  for  Swift  væsentlig  kun  eksisteret  som  den  rygges- 
løse, rask  væk  fornægtende,  lapsede  Vellystning.  Han 
skriver  f.  Eks.  saaledes :  „  .  .  .  Uvidenhed  og  Last  ere  to 
Ingredienser,  der  ere  aldeles  nødvendige  til  Sammensæt- 
ningen af  dem,  man  almindelig  kalder  Fritænkere  ..."*) 

*)  A  Letter  to  a  young  Ckrgyman,  Works  Vm,  22. 

Mod  fritænkerske  Skrifter  ønsker  han  et  Forbud  ind- 
ført. Han  er  en  Modstander  af  Ophævelsen  af  Testakten, 
der  som  Betingelse  for  Adgang  til  højere  Embeder  satte 
Nydelsen  af  Nadveren  efter  den  anglikanske  Kirkes  Ritus 
(Testakten  ophævedes  først  1828).  Tyrannisk  Samvittig- 
bedstvang  er  ham  ingenlunde  fremmed,  selv  om  den 
skulde  føre  til  Hykleri.*)  Hans  mørke  Lidenskabelig- 
hed gør  ham  yderlig  intolerant. 

Imidlertid,  Swifts  Forstand  var  for  stærk  til,  at  den 
ikke  undertiden  skulde  have  stødt  an  mod  et  eller  andet 
ubegribeligt  i  Kirkelæren,  til  at  der  ikke  stundom  skulde 
have  bevæget  sig  Tvivl  bag  Præstekjolen.  Han  har  ned- 
skrevet Strøtanker  som  disse:  „Religionen  synes  at  være 
bleven  et  Barn  med  Alderen  og  fordrer  Mirakler  til  at 
opføde  sig,  som  den  havde  i  sin  Barndom."  „At  sige,  at 
et  Menneske  er  forpligtet  til  at  tro,  er  der  hverken 
Sandhed  eller  Mening  i"  (is  neither  truth  nor  sense). 
„Jeg  er  ikke  ansvarlig  for  Gud  for  de  Tvivl,  der  opstaa 
i  mit  eget  Bryst,  siden  de  ere  Følgen  af  den  Fornuft, 
han  har  plantet  i  mig,  hvis  jeg  drager  Omsorg  for  at 
skjule  disse  Tvivl  for  andre,  hvis  jeg  anvender  mine 
bedste  Bestræbelser  for  at  undertvinge  dem,  og  hvis  de 
ikke  have  nogen  Indflydelse  paa  mit  Livs  Førelse."  **) 
Swifts  paa  en  Gang  af  stærk  Lidenskab  og  skarp  For- 
stand gennemtrukne  Aand  undgik  ikke  en  smertelig 
Skepsis.  Det  Princip,  han  vedkendte  sig  til  Anvendelse 
for  saadanne  Sammenstød,  var  det,  at,  hvor  Forstanden 
studsede  overfor  et  religiøst  Dogme,  der  stod  den  for 
et  Mysterium,  og  et  Forsøg  paa  at  rokke  dette  kunde 
kun  lede  til  indre  Tvivl  og  Uro.    Det  er  et  Princip,  som, 


*)  Se  A  Project  for  the  Advancement  of  Beligion,  A  Letter  con- 
ceming  ihe  Sacramental  Test,  The  Sentiments  of  a  Church- 
of-England  Man.    Works  IV  og  III. 

*♦)  Works  XIV,  164,  157,  168—59. 

konsekvent  gennemført,  sætter  forsvarlig  Bom  for  Aandens 
Fremskridt. 


VI. 

Swifts  Fantasi  er  uudtømmelig  rig,  hvad  enten  den 
søger  sit  Stof  i  lysere  eller,  hvad  der  hyppigere  sker,  i 
mørkere  Egne,  og  det  Lune,  hvormed  den  ofte  er  parret, 
er,  navnlig  i  hans  yngre  Aar,  af  en  mærkværdig  livs- 
frodig  Beskaffenhed.  Det  kribler  og  krabler  i  Bunden 
af  den,  og  det  ene  Indfald  mere  overraskende  end  det 
andet  stiger  op  fra  den  som  Bobler,  der  stundom  kunne 
have  et  skælmsk,  næsten  poetisk  Farvespil  over  sig.  I 
Dagbogen  til  Stella  findes  der  elskværdige  og  pudsige 
Udslag  af  denne  Evne.  Man  vil  i  Bøgernes  Kamp  kunne 
træffe  et  Æventyr  som  det  om  Edderkoppen  og  Bien, 
der  er  ganske  Andersensk  i  hele  Opfindelsen  og  tilnær- 
melsesvis Andersensk  i  Udførelsen.  *)  Den  Maade,  hvorpaa 
han  i  samme  Værk  giver  Cowleys  Digt  Elskerinden  For- 
trinnet for  samme  Digters  pindariske  Oder,  er  ikke  heller 
uden  en  vis  gammeldags  Ynde :  Pindars  Værker  og  Cow- 
leys Værker  kæmpe  som  Bøger  til  Hest  mod  hinanden; 
Pindar  kløver  med  et  Sværdhug  Oowley  i  to  Dele,  hvoraf 
den  ene  stønnende  bliver  liggende  paa  Jorden ;  den  anden 
„tog  Venus,  vaskede  den  syv  Gange  i  Ambrosia,  slog  den 
derpaa  tre  Gange  med  en  Amarant-Gren,  hvorefter  Læderet 
blev  rundt  og  blødt,  og  Bladene  forvandledes  til  Fjer,  og 
som  den  var  forgyldt  før,  vedblev  den  endnu  stadig  at 
være  forgyldt;  saa  blev  den  en  Due,  og  hun  spændte  den 
for  sin  Vogn."  **)  Han  kan,  tilsyneladende  i  Flæng,  ind- 
tage en  Position,  gribe  et  Indfald  eller  Billede,  som  han 
saa  tumler,  vender  og  bearbejder,  indtil  det  til  ensFor- 


*)  Works  in,  211 — 215.  —  Det  vil  bedst  kunne  sammenlignes 
med  Andersens  Sneglen  og  Eoaenhækken  (4:de  Bind). 
**)  Works  in,  228. 

bavselse  viser  sig  drægtigt  med  de  besynderligste  Indfald 
og  de  mest  uventede  Anvendelser.  Man  kommer  til  at 
tænke  paa  de  Billeder,  hvormed  Børn  more  sig,  som 
sete  paa  én  Led  forestille  et  Menneskeansigt,  men,  naar 
de  sagtelig  vendes  omkring,  pludselig  vise  sig  f.  Eks. 
som  et  eller  andet  Dyrehoved. 

Ligesom  Swifts  Fantasi  er  rig,  saaledes  er  den  i 
ualmindelig  Grad  energisk  og  udholdende.  Derved  op- 
naar  han  den  illuderende  Tilforladelighed,  der  er  et  saa 
fremherskende  Træk  i  hans  Skrifter.  Idet  han  ved  en 
uforstyrret  Detailudmaling  dynger  det  ene  Træk  ovenpaa 
det  andet,  dog  stadig  med  fast  Hold  i  sit  Udgangspunkty 
gør  han  i  Læserens  Øjne  det  usandsynlige  sandsynligt  og 
det  unanlige  muligt.  Et  Vidnesbyrd  om  den  Troværdighed, 
han  ved  sin  Fantasis  omsigtsfulde  Udholdenhed  opnaaede^ 
har  man  deri,  at  det  hændte,  at  man  tog  hans  Satires 
Indklædning  for  Alvor.  For  at  gøre  sig  lystig  over  de 
astrologiske  Almanak-Udgivere,  som  den  Gang  florerede^ 
udgav  han  saaledes  1708  under  Pseudonymen  Isaac  Bi- 
ckerstaff  et  lille  Skrift.*)  Bickerstafif  optræder  som 
grundig  Astrolog  og  søger  at  rense  sin  Videnskab  for 
den  Mistillid,  der  vises  den;  dernæst  leverer  han  en 
Række  Spaadomme  for  det  følgende  Aar.  Dette  Skrift 
hlev  af  den  portugisiske  Inkvisition  taget  saa  alvorlig, 
at  den  befalede,  at  det  skulde  brændes.  Om  Gullivers 
Sejser^  fald  af  Fortællinger  om  flyvende  Øer,  om  Menne- 
sker, der  aldrig  dø,  om  Lande,  beherskede  af  Tomme- 
liden'er  og  Kæmper  og  fornuftbegavede  Heste,  bemærkede 
en  irsk  Gejstlig,  at  der  var  dog  alligevel  nogle  Ting  i  Bogen, 
som  han  ikke  kunde  faa  sig  til  at  tro. 

Swifts  Fantasi  er  tillige  af  stærk  realistisk  Art, 
Den  er  ofte  grov  og  plump,  -holder  sig  næsten  altid 
tungfodet  ved  Jorden  og  er  mere  tilbøjelig  til  at  søge 
ned  i  Gruber   og  Afkroge  end  svinge  sig  op  i  Æteren, 


*)  Works  rV,  101—12. 

Den  har  sin  Støtte  i  og  drager  sin  Næring  af  en  skarp 
og  ubønhørlig  Iagttagelsesevne,  der  væsentlig  saa,  hvad 
der  var  hæsligt,  og  ikke  kunde  frigøre  sig  for  Indtrykket. 
Denne  hans  Fantasis  Beskaffenhed  præger  hans  poetiske 
Produktion.  Der  er  noget  symbolsk  i,  hvad  han  en  Gang 
skriver  til  Stella,  at  Afløbsrenden  i  hans  Bolig,  der  er 
nærved  at  drive  ham  paa  Flugten  med  sin  Stank,  hjælper 
ham  til  Vers  i  et  af  hans  Digte.  Paa  en  eller  anden 
Maade  var  det  ofte  Afløbsrender,  der  inspirerede  ham 
til  at  skrive  Vers.  Men  er  hans  Poesi  i  Almindelighed 
ikke  yndefuld,  saa  er  den  ofte  i  sine  Skildringer  af  en 
ædruelig  og  tør  Kraft,,  der  gennem  ihærdig  Detailudma- 
ling  gør  stærk  Virkning.  Naar  han  i  et  af  sine  Digte 
paakalder  Hogarth  med  sin  Gravstik  til  Hjælp  for  hans 
Skildring,  saa  er  det  egentlig  overflødigt:  han  er  selv  et 
Stykke  af  en  Hogarth:  samme  energiske  Djærvhed  men 
mere  Kynisme  i  Fremstillingen,  samme  skarpe  Iagttagelse 
og  en  næsten  lige  saa  stor  Opfindsomhed  i  den  kraftige 
Ophoben  af  Enkeltheder.  Er  der  ikke  noget  Hogarthsk 
i  et  Digt  som  det,  der  beskriver  en  Regnbyge  i  London? 
Han  skildrer,  hvorledes,  idet  Regnen  truer  med  at  falde, 
Katten  holder  op  at  lege  og  bliver  stille.  Afløbs- 
renderne stinke  dobbelt  hæsligt,  Ligtornene  og  de  hule 
Tænder  værke,  og.Tjenestepigen  hurtig  snapper  sit  Linned 
bort  fra  Tørresnoren,  medens  de  første  Draaber  begynde 
at  stænke,  og  de  heftige  Vindstød  foreløbig  blande  Støv 
og  Regn  i  én  Hvirvel.  Saa  vinder  Regnen  Overhaand  og 
styrter  ned  i  Strømme.    Han  fortsætter  saaledes: 

„De  tilsølede  Kvinder  flygte  i  Flokke  til  Butikkerne,  lade, 
som  om  de  ville  købslaa,  men  købe  intet.  Medens  hver  Vandtud 
sprøjter  lystig,  venter  den  pyntede  Jurist,  til  det  klarer  op,  men 
giver  sig  dog  Mine  af  at  kalde  paa  en  Karet.  Den  opkiltede  Sy- 
pige gaar  med  hurtige  og  lange  Skridt^  medens  der  løber  Strømme 
ned  ad  hendes  oljede  Paraplys  Sider.  Her  begynde  forskellige 
Slags  Folk;  førte  af  forskellige  Skæbner,  at  stifte  Bekendtskab 
neden  under  et  Skur.  Triumferende  Toryer  og  fortvivlende  Whigger 
glemme  deres  Stridigheder  og  forene  sig  om  at  frelse  deres  Pa- 
rykker.   Indelukket  i  en  Bærestol  sidder  Modeherren  iitaalmodig. 

medens  Yandstraaler  nu  og  da  løbe  klaskende  ned  over  Tafi^et,  og 
Læderet  hvert  Øjeblik  lyder  med  frygtelig  Larm,  og  han  derinde 
skælver.  —  —  —  Nu  flyde  de  svulmende  Rendestene  fra  alle 
Kanter  og  bære  deres  Sejrstegn  med  sig  under  Farten:  Snavs  af 
enhver  Slags  Farve  og  Duft  synes  ved  dets  Udseende  og  Lugt  at 
fortælle,  hvad  Gade  det  kom  sejlende  fra.  Eftersom  Strømmene 
styrte  afsted  med  hurtig  Kraft,  danne  de  sig  deres  Løb  fra  Smith- 
field til  St.  Sepulchre,  og,  forenede  i  en  uhyre  Sammenfly  den  paa 
Snow-Hill  Aas,  falde  de  fra  Vandledningen  skraat  ned  til  Holbom 
Bro.  Fejeskam  fra  Slagternes  Boder,  Gødning,  Tarme  og  Blod, 
druknede  Hundehvalpe,  stinkende  Brislinger,  alle  dyppede  i  Mudder, 
døde  Katte  og  Tumip-Toppe  komme  tumlende  ned  ad  Strømmen."  *) 

Stilen  i  hans  Poesi  er  den  samme  som  i  hans  Prosa. 
Begge  Steder  er  den  kortfattet,  sammentrængt  og  bruger 
ikke  flere  Ord,  end  der  ere  nødvendige  til  at  bære  Tanken. 
Men  den  er  ingenlunde  for  sammentrængt.  De  velind- 
øvede  Ordgeledder  marchere  under  Swifts  Kommando 
sikkert  og  taktfast  op,  og  ethvert  sundt  Øje  følger  med 
Lethed  deres  Vendinger  og  Bevægelser.  Hans  Stil  er. 
dernæst  simpel,  uden  al  Flitter  og  Opstadsning,  vævet 
af  godt  og  solidt,  ægte  hjemmegjort  engelsk  Stof;  Swift 
er  en  af  de  engelske  Forfattere,  der  i  sit  Ordvalg  holder 
sig  mest  gennemgaaende  til  det  angelsaksiske  Element 
i  Sproget.  Denne  Stil  og  Udtryksmaade,  som  enhver 
kimde  forstaa,  passede  til  de  jævne  Forklædninger,  han 
paatog  sig:  hvad  enten  han  optraadte  som  borgerlig 
Familjefader  eller  irsk  Klæd^kræmmer  eller  engelsk  Skibs- 
kirurg. 

Verseformen  behersker  han  frit  og  bestemt,  og  Rimene 
ere  ofte  overraskende.  Rytmerne  falde  med  en  skarp, 
tør,  raslende  Klang,  men  fast  og  sikkert.  Og  ligesom 
det  hændte,  at  Hogarth  af  de  Linjer,  Gjavstikken  skar, 
kunde  danne  Pamfletter**),  saaledes  —  men  langt  oftere  — 
kunde  Swift  benytte  Verselinjerne  til  Udfald   af  en  tit 

♦)  Works  X,  78— 79.  —  Se  fremdeles  bl.  a:  A  Beseription.of 
ihe  Morning,  The  Journal  of  a  modem  Lcidy,  A  heautiful 
yomg  Nymph  going  to  Bed.    Works  X,  75.    XI,  81,  216. 

♦*)  Se  hans  Billeder  af  John  Wilkes  og  af  Digteren  Churchill. 

hæslig  bitter,  personlig  Art.  Her  var  da  hans  haarde 
Form  af  skærende  Virkning.  1  jThe  Legion  Club  f.  Eks., 
et  af  hans  allersidste  Digte,  hvor  det  irske  Underhus 
fremstilles  som  en  Daarekiste,  falde  de  korte  trokæiske 
Vers  som  svippende  Slag  af  en  Ridepisk,  ubarmhjærtig 
sønderflængende  *) . 

Men  af  egentlig  Poesi  er  der  knn  faa  Glimt  i  Swifts 
metriske  Produktion.  Det  er,  som  Taine  siger  i  sin  for- 
træffelig  karakteriserende  Afhandling   om   ham:    „Hvad 

hans  Vers  mest  mangle,  er  Poesi. Poesien  var  for 

fin  til  at  gribes  af  disse  grove  Hænder." 

vn. 

De  mere  end  tyve  Aar,  der  laa  mellem  Tøndefortæl- 
Ungen  og  Swifts  Hovedværk  Gullivers  Rejser^  —  en  Tid, 
begrænset  med  runde  Tal  af  hans  30te  og  hans  60de 
Aar  —  omfattede  den  Del  af  hans  Liv,  da  han  indsam- 
lede sit  rigeste  Fond  af  Erfaringer  og  gjorde  sin  største 
Mængde  af  Iagttagelser.  Og  hans  Syn  paa  Livet  ligner 
Mandens  i  Æventyret,  hvis  Blik  var  saa  skarpt,  at  alt, 
hvad  han  saa'  paa,  sprang  i  Stykker.  Hvad  han  betragter, 
sønderdeles,  saa  vi  faa  det  at  se  inden  i,  og  alt  det, 
hvorved  Smudset  klæber,  alt,  hvad  der  er  hæsligt  og 
stygt,  hvad  der  er  latterligt,  ondt,  lavt  og  modbydeligt 
i  Menneskenaturen,  det  drager  Swift  frem  og  afklæder 
paa  det  ubarmhjærtigste.  Thi  til  Ulykke  for  ham  selv 
personlig  var  hans  Sanser  særlig  skærpede  —  og  bleve 


*)  Følgende  Linjer  kunne  tjene  til  Prøve: 
Tie  them,  keeper,  in  a  tether, 
Let  them  starve  and  stink  together; 
Both  are  apt  to  be  unruly, 
Lash  them  daily,  lash  them  duly; 
Though  'tis  hopeless  to  reclaim  them, 
Scorpion  rods  perhaps  may  tame  them. 

Works  XI,  312. 

det  under  hans  Livs  Udvikling  mere  —  overfor  denne 
Side  af  Tingene,  og  for  et  Geni  med  tilbørlig  skarpe 
Sanser  i  den  Retning  vil  der  altid  være  tilstrækkelig 
Stof  i  ethvert  Samfund.  Swift  var  sandhedskærlig  nok 
til  at  fortælle  om  Tingene,  saaledes  som  de  tog  sig.  ud 
for  ham.  Al  Illusion  bekæmper  han  som  en  Dødsfjende. 
Selvfølgelig  er  han  ensidig;  det  er  en  Satiriker  altid. 
Men  denne  Ensidighed  betinger  saa  ogsaa  til  Gengæld 
lians  Kraft. 

I  den  engelske  Skibskirurg,  Lemuel  Gullivers  selv- 
skrevne Fortælling  om  sine  fire  vidunderlige  Rejser  har 
Swift  nedlagt  sin  hvasseste  og  vittigste  Satire.  Af  disse 
Rejser  slutte  de  to  første,  til  Lilliputteme  og  Brobding- 
naggerne,  sig  nøjere  sammen:  først  fordi  i  dem  Bitter- 
heden er  oversprudlet  og  overstænket  med  et  Væld  af 
Lane  og  humoristiske  Indfald  —  fossende  naturligt  ud 
s£  hele  den  fantasirige  Plan  —  som  i  Bogens  senere  Afsnit 
mere  og  mere  drager  sig  bort  og  blotter  den  nøgne 
Bitterhed,  dernæst  fordi  disse  to  Rejser  ved  den  Frem- 
gangsmaade,  Swift  har  anvendt,  mere  inderlig  udfylde 
og  fuldstændiggøre  hinanden. 

Den  første  Egenskab  er  Aarsag  i,  at  Swift,  hvis  hele 
Aandsindhold  og  Anskuelse  i  øvrigt  ligger  saa  Qæm  som 
nogens  fra  Barnets,  ikke  desto  mindre  gennem  disse  to 
Rejser  har  opnaaet  i  det  mindste  at  blive  Grundlag  for 
en  yndet  Bømelæsning;  det  tidligste  Bekendtskab  med 
de  for  Bamefantasien  saa  tiltalende  smaa  bitte  Lilli- 
putter og  med  de  uhyre  Kæmper  ville  mange  kunne  føre 
tilbage  til  den  første  Tid,  efter  at  de  havde  overvundet 
Vanskelighederne  ved  den  Kunst  at  tyde  Bogstaver.  Det 
er  ved  Fantasien,  at  Swift  her  har  sit  Tilknytningspunkt 
til  Børnenes  Forestillingskreds,  —  den  samme  Evne,  der 
før  paa  et  enkelt  Punkt  berettigede  en  Parallel  mellem 
ham  og  Andersen. 

Med  Hensyn  til  Fremgangsmaaden  opnaar  Swift  ved 
fiørrst  at  føre  sin  Type  for  det  normale  Menneske  ind  i 

• 
et  Samfund  af  Pygmæer  og  lige  derefter  ind  i  et  Sam- 
fund af  Giganter  paa  forskellig  Vis  at  belyse  selve 
den  menneskelige  Natur  og  de  menneskelige  Institutioner. 
Idet  Swift  kaster  Gulliver  ind  iblandt  de  knap  sex  Tom- 
mer høje  Lilliputer,  bemægtiger  han  sig,  ved  sin  omsigts- 
fulde  og  solide  Fremgangsmaade,  ved  sin  rolige  og  de- 
taillerede Udmaling,  ganske  lemfældigt,  men  sikkert  nok, 
Stykke  for  Stykke  Læserens  Fantasi,  han  illuderer  ham 
bort  fra  hans  almindelige  Standpunkt,  saa  han  ser 
Mennesketypen,  ikke  længere  i  Gulliver,  men  derimod  i 
Lilliputterne.  Og  dermed  har  Swift  vundet  Spillet. 
Disse  smaa  Væsener,  der  med  Papir,  Pen  og  Blæk  spasere 
om  i  Gullivers  Lommer  for  undersøge  dem,  der  i  hans 
Snusdaase  gaa  i  Snus  til  midt  paa  Benene,  der  maa 
have  fem  Heste  til  at  slæbe  hans  Hat  ind  fra  Strand- 
bredden, —  de  egne  sig  fortræffelig  til  at  latterliggøre 
Menneskene  og  deres  Interesser.  Den  politiske  Strid 
mellem  Whigger  og  Toryer,  der  satte  saa  stærke  Liden- 
skaber i  Bevægelse,  reduceres  her  til  en  ikke  mindre 
heftig  Princip-Strid  mellem  de  Lilliputter,  der  gaa  jned 
lave  Hæle  under  Skoene,  og  dem,  der  gaa  med  høje 
Hæle.  Tvistighederne  mellem  Katoliker  og  Protestanter 
blive  her  til  en  hidsig  Strid  om,  hvorvidt  det  maa  anses 

* 

for  rigtigst,  naar  man  spiser  Æg,  at  slaa  Skallen  itu  paa 
den  brede  eller  den  spidse  Ende.  De  højeste  Stats- 
embeder  besættes  med  dem,  der  kunne  gøre  de  højeste 
Spring  paa  en  udspændt  Line.  De  tre  høje  engelske 
Ordener:  Hosebaandsordenen,  Bathordenen  og  Tidsel- 
ordenen, faa  deres  Pendant  hos  Lilliputterne  i  tre  Silke- 
traade,  én  blaa,  en  rød  og  en  grøn,  der  ved  særlige 
Lejligheder  uddeles  som  Prisbelønning  til  de  tre,  der 
have  vist  sig  behændigst  og  mest  udholdende  i  forlænds 
og  baglænds  at  springe  over  og  krybe  under  en  Stok, 
som  Kejseren  eller  Førsteministeren  eller  begge  i  For- 
ening holde  frem ;  den  sex  Tommer  lange  Silketraad  bæres 
to  Gange  viklet  om  Livet.    Men  hvor  Swift  mener,    at 

noget  i  disse  Lilliputters  Anskuelser  og  Institutioner 
kunde  fortjene  vor  Opmærksomhed,  forstaar  han  med  let 
Haand   at  bringe  Læseren  i  det  rette  Forhold  dertil. 

Naar  derpaa  Swift  fører  Gulliver  ind  blandt  Brob- 
dingnaggeme  —  Kæmper  saa  høje  som  et  Kirketaam, 
der  tage  en  14 — 15  Alen  i  ét  Skridt  —  bringer  han  paa 
ny  vor  Forestilling  ind  under  sin  Kunsts  magiske  Herre- 
dømme, men  denne  Gang  saaledes,  at  vi  nu  gennem- 
gaaende  (thi  atter  her  faar  han  os,  hvor  det  kræves,  let 
og  behændig  til  at  skifte  Synspunkt)  ikke  se  Menneske- 
typen i  det  nye  Lands  Beboere,  men  i  selve  Gulliver.  I 
Skildringen  af  denne  Rejse  vælter  der  ud  af  Swifts  fro- 
dige Opfindsomhed  en  saadan  Mylder  af  Pudsigheder  og 
Indfald,  alle  i  Hovedformaalets  Tjeneste,  at  den  vistnok 
kommer  til  at  staa  højst  af  de  fire  Rejser.  Gulliver  er 
nu  selv  bleven  en  Lilliput  i  Forhold  til  Brobdingnaggerne, 
og  Swift  faar  da  Lejlighed  til  paa  det  føleligste  at  yd- 
myge Menneskenaturen  ved  alle  de  latterlige  og  uværdige 
Situationer,  i  hvilke  han  stiller  sin  Helt.  Her  i  dette 
Land,  hvor  en  ni  Aars  Pige,  der  er  lille  af  sin  Alder, 
er  tyve  Alen  høj,  hvor  en  Vespe  er  saa  stor  som  en 
Agerhøne,  en  Kat  saa  stor  som  tre  Okser  og  en  Bul- 
bider som  fire  Elefanter,  gør  vort  Medmenneske  en  ynkelig 
Figur.  Han  behandles  som  en  Dukke  eller  et  lille  Barn. 
Eller  han  maa  af  sin  Ejermand  lade  sig  bruge  til  at 
tjene  Penge  ved:  han  bliver  ført  omkring  i  Byerne  og 
vist  frem  som  en  Naturmærkværdighed,  han  maa  hele 
Dage  igennem  gøgle  og  gøre  sig  til  Nar,  maa  drikke  paa 
Publikums  Sundhed  af  et  Fingetbøl  og  exercere  med  et 
Stykke  Straa  som  en  Lanse  og  er  endda  udsat  for,  at 
en  uvorn  Skoledreng  slaar  Panden  itu  paa  ham  med  en 
Hasselnød.  En  aarsgammel  Patteglut  vil  putte  ham  i 
Munden  som  et  andet  Stykke  Legetøj ;  medens  han  spaserer 
paa  Middagsbordet,  falder  han  over  en  Brødskorpe;  en 
anden  Gang,  „da  han  gik  alene  og  tænkte  paa  stakkels 
England",   brækkede  han    sit  Skinneben  ved  at  snuble 

over  et  Sneglehus.  En  Vandring  op  paa  et  Muldvarpe- 
skud ender  med,  at  han  falder  i  Hullet  til  Halsen,  og 
da  han  derved  ødelægger  sine  Klæder,  skulker  han  sig 
fra  det  ved  en  Usandhed.  Solgt  til  Hoflfet  i  Brobdingnag, 
maa  han  døje  mange  Drillerier  af  Dronningens  Dværg, 
der  overfor  dette  ubetydelige  Kryb  ret  har  Lejlighed 
til  at  triumfere :  under  et  Middagsmaaltid  kaster  Dværgen 
ham  ned  i  et  Fad  Fløde,  hvor  han  maa  svømme  om,  til 
man  faar  ham  op  og  bragt  i  Seng.  En  Gang  faar  en 
Abe  fat  i  ham,  dægger  og  kæler  for  ham,  som  for  en  af 
sine  Unger,  flygter  op  paa  Taget  med  ham,  tager  alskens 
mindre  appetitlig  Gnaskeri  ud  af  sine  Kæbeposer  og 
stopper  det  ned  i  Halsen  paa  Gulliver  og  dasker  ham, 
naar  han  ikke  vil  spise:  han  maa  holde  Sengen  forten 
Dage  efter  dette  Æventyr.  Hoffets  Æresdamer  paalægge 
sig  ingen  som  helst  Tvang  overfor  dette  lille  Væsen  og 
udføre  højst  ugenert  alle  Toilettets  Forretninger  i  hans 
Nærværelse.  Og  da  Gulliver  har  fortalt,  hvorledes  han 
har  givet  Kongen*)  i  Brobdingnag  en  Beretning  om  Til- 
standene i  Evropa,  fortsætter  han: 

„ —  Efter  at  jeg  havde  været  lidt  tor  vidtløftig  med  at  tale 
om  mit  eget  elskede  Land,  om  vor  Handel  og  vore  Krige  til 
Vands  og  Lands,  om  vore  religiøse  Tvistigheder  og  politiske  Par- 
tier, vandt  Fordommene  ved  hans  [Kongens]  Opdragelse  saa  vidt 
Overhaand,  at  han  ikke  kunde  lade  være  med  at  tage  mig  op  i 
sin  højre  Haand,  og,  idet  han  strøg  mig  sagte  med  den  anden, 
spurgte  han  mig  efter  et  hjærteligt  Udbrud  af  Latter,  om  jeg  var 
Whig  eller  Tory.    Idet  han  derpaa  vendte  sig  til  sin  Førstemini- 


*)  Man  mærke,  hvorledes  Swift  ikke  lader  noget  formaalstjenligt 
Træk  slippe  fra  sig:  medens  Kæmperne  nøjes  med  at  have  en 
Konge,  er  den  regerende  hos  Lilliputteme  Kejser,  „Universets 
Fryd  og  Skræk, Hersker  over  alle  Herskere,  højere  end  Men- 
neskenes Sønner;  hvis  Fødder  trænge  ned  til  Jordens  Midt- 
punkt, og  hvis  Hoved  slaar  imod  Sofen;  paa  hvis  Nik  Jordens 
Fyrster  ryste  i  deres  Knæ;  behagelig  som  Foraaret,  trøste- 
fuld som  Sommeren,  frugtbar  som  Efteraaret,  skrækkelig  som 
Vinteren."  —  Works  IX,  41—42.   Tauchn.  Ed.  70. 

ster,  som  paa  Embedsvegne  stod  bag  ved  ham  med  en  hvid  Stav, 
der  var  næsten  lige  saa  høi  som  Stormasten  paa  „Kongelig  Save- 
Tæn",  bemærkede  han,  hvor  foragtelig  en  Ting  menneskelig  Storhed 
var,  der  kunde  efterabes  af  saadanne  ringe  Insekter  som  mig ;  ,,og 
dog",  siger  han,  Jeg  tør  indestaa  for,  at  disse  Skabninger  have 
deres  Titler  og  Ærestegn;  de  indrette  smaa  Boliger  og  Flækker, 
flom  de  kalde  Huse  og  Byer;  de  gøre  Figur  i  Dragt  og  Udstyr; 
de  elske,  de  kæmpe,  de  disputere,  de  snyde,  de  forraade."  Og 
saaledes  blev  han  ved,  medens  min  Ansigtsfarve  kom  og  gik  flere 
Gange  af  Harme,  ved  at  høre  vort  ædle  Land,  Kunsternes  og 
Yaabnenes  Herskerinde,  Frankrigs  Svøbe,  Evropas  Voldgift,  Dydens, 
Fromhedens,  Ærens  og  Sandhedens  Sæde,  Verdens  Stolthed  og 
Misundelse,  saa  foragtelig  behandlet."*)  « 

Beundringsværdigt  er  det,  hvorledes  Swift  —  her  som 
andet  Steds  —  benytter  sine  Forudsætninger  til  at  give  sin 
Haan  en  dobbelt  Kraft:  thi  naar  Kæmpernes  menneske- 
lige Storhed  bliver  foragtelig  ved  at  efterabes  af  Gul- 
liver og  hans  Medskabninger,  hvor  meget  mere  foragte- 
lige maa  da  ikke  selve  disse,  som  ere  de  virkelige 
Menesker,  blive. 

Brobdingnaggernes  Konge  er  tegnet  med  Sympati 
af  Swift;  han  er  en  ærlig  og  naiv  Mand,  der  bliver 
rædselslagen  ved  Gullivers  Beretning  om  Krudtet  og  dets 
Anvendelse,  og  erklærer  som  sin  Mening,  at  „hvo  som 
helst  der  kunde  faa  to  Kornaks  eller  to  Græsstraa  til 
at  vokse  paa  en  Plet  Jord,  hvor  der  kun  voksede  ét  før, 
vilde  gøre  sig  bedre  fortjent  af  Menneskeslægten  og  gøre 
sit  Land  mere  væsentlig  Tjeneste  end  hele  Politikernes 
Slægt  tilsammentaget."**)  Dette  er  ogsaa  Swifts  Mening, 
og  denne  hans  Mening  hviler  paa  den  sunde  Forstands 
jævne  Blik  for  det  praktiske.  En  Teori,  der  ingen  Til- 
knytning har  med  eller  ikke  kan  omsættes  i  Praksis,  faar 
for  ham  ingen  Betydning.  Derfor  giver  Jian  ogsaa  i  sit 
stille  Sind  Brobdingnaggeme  Ret,  naar  han  lader  Gulliver 
sige  om  dem:  „MedEknsyn  til  Ideer,  Entiteter,  Abstrak- 


♦)  Works  IX,  116—17.    Tauchn.  Ed.  140—41. 

*♦)  Works  IX,  151.     Tauchn.  Ed.  168. 

tioner  og  Transcendentalia  kunde  jeg  aldrig  drive  dea 
mindste  Forestilling  ind  i  deres  Hoveder."*)  Man  kaa 
i  Virkeligheden  sige,  at  Swift  havde  samme  Valgsprog 
som  Newton:  Vogt  dig  for  Metafysik. 

Denne  sunde  Fornuft  —  hvis  Udslag  i  TøndefortæU 
Ungen  jeg  tidligere  har  omtalt  —  følger  i  sin  Haan  og 
Revolte  mod  al  goldt  Teorivæsen,  distræt  Spekuleren  og 
unyttig,  om  end  anstrængt  Arbejden  Swift  over  i  Skil- 
dringen af  Gullivers  Rejse  til  den  flyvende  0  Laputa 
med  det  undergivne  Land  og  er  her  det  fremherskende 
Træk.  De  dannede  og  intelligente  blandt  den  flyvende 
Øs  Indbyggere,  der  kun  have  Sans  for  Matematik  og 
Musik  (Swift  selv  var  uden  Interesse  for  Mixsik),  gaa  med 
Hovedet  bøjet  til  den  ene  Side,  med  det  ene  Øje  vendt 
indad  og  det  andet  op  mod  Zenith;  de  velhavende  holde 
sig  en  Tjener,  væbnet  med  en  lille  Stok,  til  hvis  Ende 
der  er  fæstet  en  Blære  med  raslende  Ærter  eller  Smaa- 
sten;  thi  saa  optagne  af  lærde  Betragtninger  ere  de, 
at  de,  naar  de  skulle  føre  en  Samtale,  maa  daskes 
med  Blæren  paa  Munden,  hver  Gang  de  skulle  tale, 
og  paa  Øret,  hver  Gang  de  skulle  høre;  et  Smæk 
paa  Øjnene  frelser  dem  fra  at  falde  ned  i  Afgrunde 
eller  løbe  Panden  mod  Stolper.  Lagados  store  Akademi 
for  Projektmagere  (3dje  Rejse,  Kap.  V — VI**)  inde- 
slutter Folk  som  ham,  der  ved  kemiske  Midler  haaber 
at  kunne  forhindre  Uldvæksten  paa  Faarene  og  til  Men- 
neskehedens Bedste  vil  udbrede  denne  nyttige  Race,  — 
eller  som  dem,  der  for  Kortheds  Skyld  og  for  at  spare 
paa  Lungerne  ville  have,  at  man  skal  afskaffe  Talen  og 
i  Stedet  for  slæbe  de  Genstande,  man  vil  forhandle  om, 
omkring  med  sig  og  samtale  ved  at  tage  dem  ud  og 
vise  dem  frem;  Forslaget  er  lige  ved  at  blive  gennemført; 
men  saa  true  Kvinderne   og   den  ^dannede  Almue  med 


*)  Works  IX,  151—52.    Tauchn.  Ed.  169. 
**)  I  Kap.  VI  har  Satiren  en  noget  anden  Karakter. 


Skitse  af  Swifts  Liv  og  Forfattervirksomhed.  259 

at  gøre  Oprør:  „saadanné  stadige,  uforsonlige  Fjender 
af  Videnskaben  er  Menigmand." 

Satiren  paa  disse  Steder  har  sin  Baggrund  i  Sam- 
tidens store  Interesse  for  Matematiken  og  Naturviden- 
skaberne, der  atter  frembragte  en  rig  Skare  af  fuskende 
Projektmagere.  The  Boyal  Society  var  bleven  stiftet  1662 
til  Fremme  for  Naturvidenskaben  (pro  scientia  naturali 
promovenda),  og  Akademiets  Medlemmer  havde  sat  den 
eksperimentale  Metode  som  den  eneste,  de  vedkendte 
sig  i  deres  Undersøgelser.  Dette  Selskab  havde  en  meget 
stærk  Indflydelse  paa  Retningen  af  den  følgende  Tids 
Studier.  Her  var  det,  at  Newton  gav  den  første  Med- 
delelse om  sin  Opdagelse.  Men  disse  naturvidenskabe- 
lige Eksperimenter,  hvis  praktiske  Betydning  Swift  ikke 
anede,  stod  for  ham  som  formalistiske  Daarskaber,  og 
Lagados  Projektmagerakademi  spiller  paa  The  Boyal 
Society,  som  han  ogsaa  stikler  til  et  Par  Gange 
i  TøndefortcelUngen  og  Bøgernes  Kamp,  I  Newtons 
Virksomhed  saa'  han  intet  af  Betydning;  han  hørte  efter 
Swifts  Forestillinger  til  dem,  der  paa  den  flyvende  0 
maatte  vækkes  af  Blæredaskeme. 

Henimod  Slutningen  s£  TøndefortcelUngen  lader  Swift 
sin  anonyme  Forfatter  angive  Hovedpunkterne  i  en  Af- 
handling, han  agter  at  skrive  om  Krige  og  Stridigheder, 
og  han  tillægger  her  Dyrene  mindre  Styrke  i  de  krigs- 
avlende  Drifter  end  Menneskene.  De  sidste  Punkter  i 
Afhandlingens  Plan  angives  saaledes:  „Den  menneskelige 
Naturs  Fortræffelighed  bevises  ved  den  uhyre  Række  af 
Lyster,  Lidenskaber,  Fornødenheder  etc,  som  ledsage 
den.  Denne  Sag  bliver  at  behandle  mere  fyldigt  i  For- 
fatterens Panegyrik  over  Menneskeslægten.^*)  Det  blev 
til  Alvor  med  denne  Panegyrik.  Swift  skrev  den  paa 
sin  Maade:  man  vil  kunne  finde  den  i  Gullivers  fjerde 
Rejse.    Gulliver  kommer  her  til  et  Land,  hvor  de  fomuft-^ 


*)  Works  m,  194. 

begavede  Væsener  ere  Heste,  Houyhnhnm'er,  og  Menneske- 
typen finde  vi  i  et  hæsligt  og  modbydeligt  Dyr  af  menne- 
skelig Form,  men  med  grovere  Træk  og  Lemmer,  Skab- 
ninger, for  hvilke  Gulliver  strax  uvilkaarlig  fatter  den 
største  Afsky,  og  som  besvare  hans  afværgende  Adfærd, 
da  han  møder  en  af  dem,  ved  hylende  og  med  forvræn- 
gede Ansigter  at  stimle  sammen  i  Flok  om  ham  og  ved 
fra  et  Træ  at  udgyde  deres  Ekskrementer  over  ham. 
Disse  Yahoo'er,  som  hades  af  alle,  og  som  indbyrdes 
hade  hverandre,  benytter  han  her  som  et  Grundlag  for 
sine  fortvivlede  Blottelser  af  og  sine  voldsomme  Angreb 
paa  alt  det  mest  dyriske,  alt  det  mest  urent-lidenskabe- 
lige,  alt  det  raåeste  og  uskønneste  i  Menneskenaturen. 
Da  Gulliver  har  givet  den  Houyhnhnm,  hos  hvem  han 
er  bleven  optaget,  en  Beretning  om  Forholdene  i  sit 
Fødeland,  i  hvilken  man  bag  Gullivers  rolige  Maske 
tydelig  ser  og  dobbelt  stærk  fornemmer  Swifts  blodige 
Bitterhed,  finder  hans  Beskytter  og  senere  Gulliver  selv 
med  Lethed  Paralleller  mellem  Menneskenes  Færd  og 
Yahooemes  rasende  og  ubundne  Lidenskaber.  Da  f.  Eks. 
Gulliver  har  fortalt,  at  man  indførte  Vinen  i  hans  Fædre- 
land, „fordi  det  var  en  Slags  Vædske,  der  gjorde  os 
muntre  ved  at  bringe  os  ud  af  os  selv,  adspredte 
alle  melankolske  Tanker,  avlede  vilde,  usædvanlige  Fore- 
stillinger i  Hjernen,  løftede  vore  Forhaabninger  og  forjog 
vor  Frygt,  ophævede  hver  Virksomhed  af  Fornuften  for 
en  Tid  og  berøvede  os  Brugen  af  vore  Lemmer,  indtil 
vi  faldt  i  en  dyb  Søvn,"*)  —  saa  faar  dette  sit  til- 
svarende hos  Yahooeme:  „Der  var  ogsaa  en  anden 
Slags  Rod,  meget  saftig,  men  noget  sjælden  og  vanskelig 
at  finde,  som  Yahooeme  søgte  efter  med  megen  Ivrighed, 
og  de  sugede  paa  den  med  stor  Fryd;  den  frembragte 
hos  dem  de  samme  Virkninger,  som  Vinen  har  paa  os. 
Den  kunde  undertiden  faa  dem  til  at  omfavne  og  under- 


♦)  Works  IX,  182.    Teuchn.  Ed.  292. 

tiden  til  at  sønderrive  hverandre ;  de  kunde  hyle  og  grine 
og  tjadre  og  vakle  og  tumle  om  og  saa  falde  i  Søvn  i 
Mudderet."*)  Og,  naar  Yahooerne  ved  deres  Graadighed 
og  Urenlighed  have  paadraget  sig  Sygdomme,  lader  Swifts 
mørke  og  jernhaarde  Fantasi  det  Lægemiddel,  der  an- 
vendes, være  „en  Blanding  af  deres  egen  Gødning  og 
Urin,  der  med  Magt  stoppes  ned  i  Yahooens  Strube." 
Gulliver  tilføjer:  „Dette  har  jeg  siden  ofte  erfaret  er 
bleven  taget  med  Held,  og  jeg  anbefaler  det  her  frit  til 
mine  Landsmænd,  for  det  offentlige  Vels  Skyld,  som  et 
beundringsværdigt  Middel  imod  alle  Sygdomme,  frem- 
bragte ved  Overfyldning."**)  Den  Kultur,  vi  sætte  saa 
megen  Pris  paa,  gælder  i  denne  Rejse  saare  lidet  for 
Swift:  Laster  trives  bag  dens  Dække  lige  saa  vel  som 
hos  de  vilde  Yahooer,  ja  ud  af  den  vokse  nye  Laster 
og  nye  Ulykker.  Og  Swift  blotter  dem  med  kraftig  Haand 
en  for  en,  han  viser  os  forfærdelige  Billeder  af  dem,  — 
lad  være,  de  stundom  ere  forvrængede  og  forvredne,  vi 
genkende  dog  Originalerne  gennem  dem.  Men  ud  fra 
disse  mørke,  hæslige  Skildringer  lyder  der  et  Skrig  efter 
noget  bedre,  et  jamrende  Skrig  fra  en  Aand,  der  vaander 
sig  under,  at  alt,  hvad  den  ser,  er  bedlækket  af  Skarn 
og  Blod. 

Som  tidligere  paa  flere  Punkter  paapeget,  gaar  der 
ved  Siden  af  de  stærke  Lidenskaber  hos  Swift  en  skarp 
Forstand.  Den  vil  i  denne  Rejse  findes  at  beherske  det 
Ideal,  Swift  nu  paa  sine  ældre  Dage  længtes  imod.  Hos 
Houyhnhnmerne,  der  af  Swift  opstilles  som  et  efter- 
lignelsesværdigt  Modstykke  til  Yahooerne,  men  som  for- 
øvrigt ikke  ere  fri  for  Fordomme  eller  i  alle  Maader 
kunne  siges  at  være  et  Mønstersamfund,  søger  han  at 
gøre  den  fuldstændig  lidenskabsfri  Fornuft  til  den  eneste 
styrende  Lov  i  alle  Forhold.     Venskab   og  Velvilje  ere 


*)  Works  IX,  293     Tauchn.  Ed.  301. 
•♦)  Works  IX,  293.    Tauchn.  Ed.  301. 

de  to  Egenskaber,  Houyhnhnmerne  sætte  størst  Pris  paa, 
og  de  besynges  ofte  i  deres  Digteres  Sange.  Dette  Ven- 
skab udstrækkes  ligelig  til  bele  Slægten,  uden  at  Hen- 
synet til  Blodets  Baand  faar  nogen  særlig  Indflydelse; 
kun  hvor  Fornuften  lader  dem  anerkende  en  større  Dyd, 
kun  der  stiger  Venskabsfølelsen.  Man  skimter  Swifts 
egen  Sindsstemning  bag  dette ;  ban  led  under  og  kededes 
ved  de  stærke  Lidenskaber,  og  det  er  vel  næppe  for 
meget  sagt,  at  der  i  den  Maade,  bvorpaa  han  ude- 
lukker al  Kærlighed  mellem  Kønnene  fra  Houyhnhnmerne, 
grundlægger  Ægteskabet  paa  en  fornuftig  Opfyldelse 
af  Naturens  Bestemmelse  og  lader  dets  Lykke  have 
Kod  i  den  samme  Følelse  af  Venskab  og  Velvilje, 
der  omfatter  hele  Slægten,  —  at  der  i  dette  er  en  Gen- 
klang af  hans  Forhold  til  Vanessa  og  Stella:  Udarbej- 
delsen af  Grullivers  Hejser  ligger  jo  netop  omkring  den 
Tid,  da  dette  Forhold  fyldte  ham  med  mere  og  mere 
Uro,  og  Rejsen  til  Hestenes  Land  kan  ikke  være  skrevet 
mere  end  højst  en  to,  tre  Aar,  efter  at  Katastrofen  var 
indtruffet;  thi  den  er  sikkert  efter  Bitterhedens  Stigning 
at  dømme  skreven  sidst  af  de  fire.  Den  melankolsk- 
bitre Stemnings  hvorudaf  4de  Rejse  er  vokset,  vil  man 
i  sammentrængt  Form  finde  i  en  Ytring  som  følgende, 
der  af  Swift  er  bleven  henkastet  som  Strøtanke:  „Skønt 
Fornuften  blev  bestemt  af  Forsynet  til  at  beherske  vore 
Lidenskaber,  synes  det  dog,  at  i  to  Punkter  af  den  højeste 
Betydning  for  Verdens  Tilværelse  og  Vedvaren  har  Gud 
bestemt  vore  Lidenskaber  til  at  herske  over  Fornuften. 
Det  første  er  Forplantningen  af  vor  Slægt,  siden  ingen 
vis  Mand  nogensinde  har  giftet  sig  ifølge  Fornuftens 
Bud.  Det  andet  er  Kærligheden  til  Livet,  hvilket  ifølge 
Fornuftens  Bud  enhver  vilde  foragte  og  ønske,  at  det 
var  til  Ende,  eller  at  det  aldrig  havde  haft  nogen  Be- 
gyndelse."*) 


*)  Works  XIY,  160. 

I  en  lille  Afhandling  om  Swift  af  Thackeray  —  for- 
ivrigt  aandfuld  og  rig  paa  træffende  Bemærkninger  — 
udbryder  han  til  dem,  der  ikke  have  læst  sidste  Del  af 
Gulliver:  „Gør  det  ikke";  han  vil  endogsaa  være  med 
til  at  huje  ad  dens  Forfatter.*)  Dette  er  et  noget  bor- 
neret Standpunkt  at  indtage  overfor  en  Forfatter  af 
Swifts  Ejendommelighed.  I  Stedet  for  paa  enhver  Maade 
at  undgaa  Skildringer  af  den  Art  som  i  4de  Rejse,  er 
det  sikkert  bedre  og  nyttigere  at  lære  saa  meget  som 
muligt  af  den  Sandhed,  der  er  i  dem.  Og  Swifts 
Værk  er  jo  ikke  blottet  for  denne  Egenskab.  Hans 
Skildring  af  den  dyriske  Drukkenskab  stemmer  dog  med 
Virkeligheden.  Ikke  heller  kan  man  nægte,  at  det  har 
sin  berettigede  Side,  naar  han  lader  Gulliver  definere  en 
Soldat  som  „en  Yahoo,  der  hyres  til  med  koldt  Blod  at 
>dræbe  saa  mange  af  sin  egen  Art,  der  aldrig  have  for- 
nærmet ham,  som  han  paa  nogen  mulig  Maade  kan."*) 
Naar  vi  staa  overfor  betydelige  Digtere  og  Forfattere, 
der  ofte  gennem  Smerter  for  dem  selv  dukke  ned  i 
Dybder,   hvor   ingen    af  de   lettere   levende   Mennesker 


*)  Thackeray:  The  English  Humourists  of  ihe  Eighteenih  Century, 
S.  38,  TauchnitzEd.  („As  for  the  moral,  T  think  it  horrible,  shame- 
fal,  nnmanly,  blasphemons ;  and  giant  and  great  as  this  Dean  is, 
I  say  we  should  hoot  him.").  —  Et  andet  Sted  (S.  85^—38) 
begaar  Thackeray  den  Uretfærdighed  at  betegne  Afsky  og 
Foragt  for  Børn  som  et  Hovedmotiv  til  Swifts  mærkværdige, 
nendelig  skarpe  Satire  A  Modest  Proposal  {Et  beskedent  For- 
slag, Works  Xni,  48).  Med  blodig  Ironi  lader  Swift  her  en 
irsk  Familjefader  fremsætte  og  nøjagtig  detaljere  den  Tanke, 
at  man  skal  drage  Fordel  af  det  nhyre  Antal  af  den  fattige 
irske  Befolknings  Børn  ved  at  slagte  dem  og  anvende  deres 
Legemer  til  Spise  og  paa  anden  Maade.  Bag  den  isnende,  næsten 
aandedrætsbetagende  Ro  og  Kulde  i  Fremstillingen  af  Forslagets 
Enkeltheder,  bag  den  hæse  Haan  synes  der  mig  paa  Bunden 
at  ligge  en  virkelig  medfølende  Indignation,  der  i  høj  Grad 
gør  Swifts  Hjerte  Ære. 

**)  Works  IX,  274.    Tauchn.  Ed.  286. 

komme,  og  se  Sider  af  Livet,  der  glide  bort  for  andres 
Øjne,  hvorfor  skulle  vi  saa  til  Tak  for,  hvad  de  have 
udstaaet,  vende  os  bort  fra  dem,  som  om  det,  de  havde 
at  sige  os,  slet  ikke  havde  noget  paa  sig?  I  dette  Til- 
fælde —  ved  Betragtningen  af  Swift  —  er  det  retfærdigere 
og  gavnligere  at  lade  ham  virke  paa  os,  som  en  Satiriker  i 
Følge  sin  Ejendommelighed  maa  virke:  det  vil  sige 
vækkende  og  gørende  opmærksom.  Og  vi  danske,  som 
med  Madam  Vosborg  i  Hostrups  Familietvist  saa  gæme 
lytte  til  Folk,  der,  som  Pastor  Plyss,  gøre  en  „saa  inderlig^ 
tilfreds  med  sig  selv",  vi  kunne  særlig  have  godt  af  ogsaa 
at  høre  Domprovsten  fra  St.  Patrick  tale. 

vm. 

Sammenlignet  med  vor  egen  Literaturs  fremragende 
satiriske  Rejsebeskrivelse,  hæver  Gulliver  sig  et  godt 
Stykke  over  Holbergs  Niels  Klim,  Holberg  har  utvivl- 
somt kjendt  Swiffcs  Værk,  der  udkom  14  Aar  før  hana 
^S^^i  og  vel  ogsaa  i  sin  store  Almindelighed  faaet  en 
væsentlig  Impuls  derfra.  Der  kunde  maaske  drages 
svage  Paraleller  mellem  Holbergs  martinianske  Aber  og 
de  Aber,  der  paa  Nazar  plage  Klim,  paa  den  ene  Side 
og  Swifts  Yahooer  paa  den  anden,  imellem  de  sindige 
og  fornuftijge  potuanske  Træer  og  Honyhnhnmerne ;  Skil- 
dringen af  Forholdene  i  det  filosofiske  Land  Maskattia 
er  næppe  heller  uden  Paavirkning  af  Swifts  flyvende  0, 
og  Tanken  om  Indbyggerne  i  Kiliak,  hos  hvem  visse 
Tegn  i  Panden  angive,  hvor  længe  de  skulle  leve,  kan 
hos  Holberg  være  fremkaldt  af  Gullivers  mørke  Beret- 
ning om  Struldbruggerne,  Folk,  der  fødes  med  en  rund 
Plet  i  Panden,  som  er  et  ufejlbarligt  Tegn  paa,  at  de 
aldrig  kunne  dø.  Men  noget  ligefrem  Laan  fra  Swift 
med  Hensyn  til  Kompositionen  vil  næppe  kunne  paavises 
i  Niels  Klim,  Hvad  der  hæver  Gulliver  oYer  Niels  Klimy 
er  den  større  Enhed  og  Sammenhold  i  Kompositionen, 

den  langt  grundigere,  omhyggeligere  og  alvorligere  Ud- 
arbejdelse,  saa  man  i  højere  Grad  end  ved  Niels  Klim 
faar  Jndtryk  af,  at  den  Stykke  for  Stykke  er  skaaret  ud 
af  Forfatterens  inderste  Sjæl.    Men  saa  er  Gulliver  ogsaa 
Swifts  ypperste  Værk,  Niels  Klim  ingenlunde  Holbergs. 
Ville  vi  i  det  hele  antydningsvis  sammenligne  disse 
to  betydelige  Genier  med   hinanden,   saa-  have    de    det 
kloge    Hoved,    den   realistiske   Iagttagelsesevne   og   det 
rolige  Lune  fælles.    Men  Swift  har  noget,   som  Holberg 
ikke   har:    det,    der   berettigede  Sammenligningen   med 
Byron,  den  mørke  Lidenskabelighed ;  der  er  hos  Holberg 
ikke   Tilløb  til  en  næsten    tragisk  Sønderrevethed  som 
hos  Swift:    Skildringer  som  Yahooerne  eller  Struldbrug- 
geme  (Gullivers  3dje  Rejse,  10de  Kap.)  eller  en  saa  vold- 
som Satire  som  A  Modest  Proposal  vilde  være  umulige 
for  Holberg.    Men  Holberg  har  langt  mere  Ungdom  end 
Swift,  hans  Holdning  er  fastere,  hans  Blik  friere,  hans 
Aand  lysere,  renere,  ædlere  og  langt  mere  sympatetisk 
omfattende   end   Swifts.     Den   stærke,   rolige,    frejdige 
Storhed,  som  Holberg  ejer,  findes  ikke  hos  Swift.     Og 
Omfanget  af  Holbergs  Talent  rækker  langt  videre  end 
Swifts.     Alt  i  alt  er  Holberg  den  største  Aand  af  de  to 
og  har  for  vor  Literatur  og  vort  Aandsliv  en  ulige  større 
Betydning  end  Swift  for  Englands. 

Men  det  er  ikke  gaaet  med  Swift,  saaledes  som  han 
selv  udmaler  det,  at,  naar  en  Køber  Aaret  efter  hans 
Død  spørger  efter  hans  Værker  hos  Boghandleren,  vil 
denne  svare,  at  han  har  sendt  dem  som  Makulatur  til 
Postejbageren,  at  Domprovsten  nok  havde  et  stort  Ry  i 
sin  Tid,  men  at  hans  Skrifter  nu  ere  blevne  forældede, 
og  at  man  har  faaet  en  bedre  Smag.  Endnu  ere  hans 
Værker  bevarede,  endnu  læses  de  bedste  af  dem,  og 
endnu  bære  de  Vidne  om  en  sjælden  kraftig  Aand,  en 
af  Tidens  kraftigste.  Han  skal  beholde  sin  Plads  i 
Litteraturhistorien  som  Englands  store  Satiriker  over 
almenmenneskelige  Forhold.  j^j^  iansen. 


I 


Magnus  Eirikson. 


^I  én  Ting  maa  alle  Lysets  og  Fremskridtets 
Venner  rsere  enige  med  Nyrationalisterne, 
nemlig  i  deres  bestemte  Fordring  paa  Fri- 
b  e  d ,  Frihed  til  at  tnnke,  nndersc^ge  og  nd- 
tale  sin  OTerbevisning**. 

C.  Boaenberg. 
Jeg  tror  ikke,  man  har  Ret,  naar  man  paastaar,  at 
H.  N.  Clausens  Skrift  Katholidsmens  og  Protestantismens 
Kirheforfatning,  LæreogBitus  fra  1825  var  en  Efterklang 
af  den  gamle  Rationalisme ;  det  var  snarere  Begyndelsen, 
om  man  saa  vil,  til  den  ny.  Clausen  udgav  det  nogle 
Aar  efter  han  var  kommen  tilbage  fra  en  videnskabelig 
Udenlandsrejse,  paa  hvilken  han  en  hel  Vinter  igennem 
havde  opholdt  sig  i  Berlin  for  at  høre  Schleiermacher, 
og  Arbejdet  er  aabenbart  blevet  til  under  Paavirkningen 

• 

af  denne  aandfiilde  Teologs  Forelæsninger.  Schleier- 
macher repræsenterer  i  Tyskland  den  vaagnende  Ny- 
rationalisme:  han  vil  uden  at  generes  af  det  dogmatiske 
Snørliv  vise,  hvorledes  den  kristelige  Religion  ikke  alene 
ypperlig  lader  sig  forsone  med  den  moderne  Dannelse, 
men  endogsaa  er  dens  Ophav,  det  levende  Kildespring, 
hvoraf  den  næres ;  og  hvad  det  ny  Testamente  angaar, 
da  maa  det,  mener  han,  være  enhver  sandhedskærlig 
Teolog  magtpaaliggende  at  fremdrage  Alt,  hvad  deraf  er 
oprindeligt  og  fjærne  det,  som  skyldes  senere  Tiders  Ud- 
smykning.   Fornuften  skal  altsaa  ikke  staa  aldeles  bag'- 

bunden  lige  overfor  den  skriftlige  Overlevering :  den  skal 
her  som  overalt  træde  prøvende  og  undersøgende  til. 
Selv  gjorde  han  Begyndelsen  til  den  Bibelkritik,  der 
senere  fortsattes  i  Tyskland  af  de  Wette  og  Tiibingeme. 
Men  i  Danmark  fandt  hans  nysnævnte  Discipel  den  aande- 
lige  Jordbund  kun  lidet  skikket  til  at  modtage  hans  aande- 
lige  Udsæd  og  bøjede  derfor  snart  af  fra  den  Vej ,  han 
var  slaaet  ind  paa.  Ja  i  sit  Livs  Aften  optraadte  han 
endogsaa  temmelig  skarpt  mod  en  yngre  dansk  rationel 
Teolog,  dei:  frejdig  optog  den  Traad,  han  i  sin  Tid  havde 
sluppet.  Det  vilde  være  uretfærdigt,  at  gaa  for  stærkt 
i  Rette  med  den  gamle  Mand  herfor:  hans  sarte  Natur 
var  ikke  skikket  til  at  tage  en  alvorlig  Kamp  op  med  de 
Kulturforhold,  under  hvilke  hans  egentlige  Virksomhed 
falder.  Strømmen  var  i  enhver  Henseende  den  rationelle 
Retning  imod. 

Da  Romantiken  med  Oehlenschåger  holdt  sit  sejrrige 
Indtog  herhjemme,  fik  den  gamle  Rationalisme  sit  Grund- 
stød. Romantiken  tog  Lunet  og  Lidenskaben,  hvis  Ud- 
skejelser Rationalismen  altid  havde  været  bange  for, 
under  sin  Beskyttelse  og  gav  den  oldkristelige  og  Mid- 
delalderens Historie,  som  Rationalismen  å  la  Voltaire 
havde  betragtet  som  en  Samling  Æventyr  og  en  Række 
af  Barbarier,  sin  Ret.  Skønt  Grundtvig  tidlig  sagde 
sig  løs  fra  Romantiken,  var  han  dog  dens  ægte  Søn: 
sine  Vaaben  til  den  gamle  Kirkes  Forsvar  hentede  han 
fortrinsvis  i  dens  historiske  Rustkammer.  Vel  tabte 
han  formelt  sin  Sag,  da  han  i  Kirkens  Navn  tog  til 
Genmæle  mod  hint  Skrift  af  H.  N.  Clausen;  men  i 
Virkeligheden  vandt  han  en  Sejr:  han  havde  opnaaet  at 
blive  Martyr  for  Kirkens  Sag.  Saa  tog  da  den  danske 
Aandsudvikling  under  den  oehlenschlagerske  Skoles  og 
Grundtvigs  Paavirkning  en  afgjort  romantisk-kirkelig 
Retning:  all^  de  begavede  Mænd  bleve  enten  Digtere 
eller  Teologer,  og  den,  hvis  videnskabelige  Sysler  laa 
udenfor  disse  Sfærer,  modtog  et  bestemt   Præg  af  den 

herskende  Kulturstrømning.  Man  har  talt  meget  —  og 
det  med  Kette  —  om  den  tyske  Komantiks  Ekstravagan- 
cer; men  hvor  højt  dens  Flod  end  gik,  kunde  den  dog 
ikke  rokke  saadanne  Klipper  som  Kant  og  Goethe;  de 
bleve  staaende  midt  i  Oversvømmelsen:  Kant  blev  Fader 
til  geniale  Tænkere ;  Goethe  levede  endnu,  da  Julirevolu- 
tionens Efterdønninger  gik  gennem  Evropa.  Den  he- 
gelske  Filosofi  skød  en  kraftig  Gren  i  sit  Venstre,  som 
sugede  Stammens  bedste  Safter  til  sig:  Strauss  optog 
Romantikkens  historiske  Handske  og  bragte  ved  sin  æt- 
sende Kritik  den  bibelske  Histories  Troværdighed  til  at 
ryste  i  sin  Grundvold,  Feuerbach  viste,  hvorlidet  Nuti- 
dens Kirke  havde  tilfælles  med  den  middelalderlige,  og 
hvor  falsk  og  løgnagtig  den  moderne  Dannelse  bar  sig  ad, 
naar  den  mente  at  kunne  forene  sig  med  den  gammel- 
kristelige  Trosénfold.  I  Danmark  havde  man  imidlertid 
garderet  sig  mod  slige  Kætterier.  Grundtvig,  som  tidlig 
var  bleven  opmærksom  paa  de  nytestamentlige  Skrifters 
Uoverensstemmelser,  gjorde  pludselig  „den  mageløse  Op- 
dagelse**,  at  „det  døde  Skriftord"  slet  ikke  vedkom 
Troen  og  Kirken,  de  Troendes  Samfund ;  thi  disse  hvilede 
ene  og  alene  paa  „det  lille  Ord  af  Vorherres  Mund", 
paa  Trosartiklerne  og  Sakramentordene,  og  dermed  var 
Bibelkritiken  sat  til  Dørs.  Hvad  Feuerbach  angik,  fik 
han  sin  talentfuldeste  Modstander  i  den  danske  Roman- 
tiks sidste  Skud,  S.  Kierkegaard,  der  ladende  haant  om 
den  Hjælp,  han  kunde  faa  fra  det  hegelske  Højre, 
søgte  at  bevise,  at  Troen  kunde  være  aldeles  ligegyldig 
lige  overfor  Videns  Angreb;  Troen  var  en  ren  subjektiv 
Anskuelse,  og  Subjektiviteten  var  Sandheden.  Saaledes 
er  da  den  danske  Teologi  med  disse  to  begavede  Mænd 
havnet  i  en  stærkt  katoliseret  Protestantisme,  idet  Grundt- 
vig tager  sit  Standpunkt  paa  den  kirkelige  Traditon,  og 
Kierkegaard  voldgiver  Troen  til  den  religiøse  Extase, 
medens  han  sætter  Sædelighedens  højeste  Maal  i  middel- 

alderlig  Askese  *).    Det  Spor,  Reformationen  havde  anvist, 
er  hermed  forladt. 

Reformationen  var  Renæssancens  ægtefødte  Barn. 
Renaissancen  er  Middelalderens  Oplysningstid,  Reforma- 
tionen dens  Revolution.  Det  var  Interessen  for  Oldti- 
dens Literatur  og  da  navnlig  dens  fri  Filosofi,  som  bragte 
Videnskabsmændene  til  at  lægge  sig  efter  de  klassiske 
Sprog;  men  i  disse  havde  netop  de  halvfjerdsindstyve 
Fortolkere,  Evangelieforfatteme,  Pavlus  og  Kirkefædrene 
skrevet,  og  det  laa  da  nær  at  randsage  den  kristelige 
Klassicisme,  der  altid  stod  En  nærmere  end  den  hedenske, 
og  som  før  havde  været  en  lakket  eller  kun  lidet  paaagtet 
Verden  for  de  Fleste.  Saaledes  blev  da  Bibellæsningen 
drevet  med  Fynd :  ZwingU  og  Kaivin,  Luther  og  Melanchton 
vare  ligesom '  deres  Forløbere ,  Valdez  ,  Wycliff  og  Huss 
ivrige  Bibelgranskere.  Men  denne  Trang  til  Skriftstu- 
dium var  mer  end  en  almindelig  videnskabelig  Nysger- 
righed :  man  vilde  studere  den  oldkristelige  Historie  efter 
Aktstykkerne  for  at  lære  Urkristendommen  at  kjende. 
Det  var  virkelig  et  nyt  Korstog,  men  denne  Gang  i  Aan- 
dens  Verden,  man  foretog  sig.  Man  vilde  selv  se,  hvor- 
ledes det  forholdt  sig,  afdække  de  Farver,  hvormed  Mid- 
delalderens plumpe  Haand  havde  oversmurt  det  oprindelige 
Kristusbillede  og  gøre  sig  det  saa  levende,  saa  nærvæ- 
rende som  muligt.  Man  vilde  skyde  den  Skillemur  til 
Side,  som  Aarhundreder  havde  rejst  mellem  Individet  og 
det  Guddommelige ;  man  vilde  stille  sig  i  et  frit  Forhold 
dertil,  idet  man  kuldkastede  Traditionens  absolute  Av- 
toritet  og  søgte  at  forny  sin  Opfattelse  deraf  pas  Basis 
af  det  daværende  Bevidsthedsstadium.  Men  hvad  Andet 
er  det  den  moderne  Protestantisme,  den  rationelle  Teo- 


*)  Xngen  Eluniacensermunk  kan  have  hidset  Almuen  mere  mod 
Ægteskabets  Vederstyggelighed,  ingen  Franciskaner  ført  vold- 
sommere Tale  om  Kristenhedens  Forfald  end  denne  Mand  i 
sine  Flyveblade. 

logi  i  Reformationens  gamle  Lande  vil?  Fordrer  den 
ikke  nu  som  før  frit  at  forske  i  Skriften?  fordrer  den 
ikke,  at  dens  Lærefrihed  skal  være  ubegrænset  af  ældre 
Bekendelsesf ormler?  ønsker  den  ikke  en  Forsoning  til- 
vejebragt mellem  de  moderne  Bevidsthedsformer  og  det 
Væsentlige  i  Kristendommen?  Dette  kræve  de  tyske 
Nyprotestanter ,  de  franske  Liberalister,  de  hollandske 
Teologer  og  Nyrationalisterne  i  Sverrig.  Kun  i  Dan- 
mark har  Teologien  i  de  sidste  Decennier  udviklet  sig 
uberørt  af  den  Frihedsdrift  og  Trang  til  at  samvirke  med 
den  moderne  Oplysnings  Faktorer,  som  gjorde  sig  gjæl- 
dende  andetsteds.  Den  uforstyrrelige  Beskuelse  af  vort 
Eget,  der  er  ejendommeligt  for  Perioden  1848 — 72  ska- 
dede' ogsaa  den  danske  religiøse  Udvikling.  Man  talte 
i  hin  Periode  meget  om,  at  man  burde  optage  Elementer 
af  det  norsk-svenske  Kulturliv;  men  dermed  mente  man 
egentlig,  at  saadanne  blot  skulde  optages,  for  saa  vidt 
de  stemmede  med  det  daværende  danske  Intelligens- 
partis Anskuelser.  Bjørnson  forherligede  man ,  saa  længe 
han  skrev  norske  Bondenoveller  med  kirkelig  Tendens; 
da  han  begyndte  at  blive  skeptisk  lige  overfor  den  kø- 
benhavnske Dannelse  og  den  nationalliberale  Samfunds- 
betragtning  blev  han  vist  ud  af  .det  gode  Selskab.  Rune- 
berg blev  lovprist,  fordi  han  havde  besunget-  den  finske 
Frihedskrig,  der  i  meget  mindede  om  den  første  slesvigske, 
af  hvis  Heltes  Lavrbær  man  levede ;  men  Rydberg  og  i 
det  Hele  taget  de  svenske  Nyrationalister  af  den  bo- 
strømske  Skole  bleve  betragtede  som  ikke  eksisterende 
eller  som  den  skandinaviske  Aand  paa  Vildspor.  En 
Gang  imellem  saa'  man  et  lille  rationalistisk  Skrift  komme 
frem  og  derpaa  forsvinde,  formodentlig  fordi  det  følte 
sig  saa  ene  og  forladt  i  sine  ortodokse  Omgivelser.  Saa- 
ledes  f.  Eks.  nuværende  Kultusminister  Fischers  Bog, 
„Astronomien  og  Skriftens  Avtoritet",  d^r  dog  var  en 
ærlig  og  alvorlig  Bekendelse  af  en  yngre  Teolog,  skrevet 
efter    at    han   havde    overstaaet    en   livsfarlig   Sygdom. 

Men  man  synes  ikke  at  haye  taget  stor  Notits  af  den. 
—  Naar  nu  Forholdene  vare  saaledes,  vil  Enhver,  for 
hvem  Syslen  med  religiøse  Problemer  og  Menneskets 
Forhold  til  Verdensprincipet  er  noget  Mere  end  en  blot 
Forretning  og  Søndagsadspredelse,  let  kiinne  indse,  hvor 
uheldig  den  Teolog  maatte  være  stillet,  der  gik  sin  fri, 
selvstændige  Bane  og  ikke  mente,  at  hans  Stadium  var 
afsluttet  med  Gpramsningen  af  nogle  CoUegiehæfter  eller 
en  Haandbog,  men  tværtimod  for  Alvor  tog  fat,  da  de 
formelle  Studier  vare  tilendebragte.  En  Mand,  der  efter 
de  protestantiske  Kirkefædres  Eksempel  ikke  aflod  at 
granske  i  Skriften,  og  som  paa  Luthers  Vis  ikke  vilde 
underordne  sig,  hvad  der  i  den  bestaaende  Kirke  var  i 
Uoverensstemmelse  med  Biblens  Vidnesbyrd  eller  klare 
Fornuftgrunde  *).  Dette  var  Tilfældet  med  den  Mand, 
hvis  Navn  denne  Artikel  har  til  Overskrift.  — 

Ingen  skulde  i  Magnus  Eiriksons  Ungdom  have  trot, 
at  han  en  Gang  var  bestemt  til  at  indtage  en  polemisk 
og  oppositionel  Stilling  i  Literaturen.  Hvis  en  Astrolog 
skulde  have  spaaet  ham  hans  Fremtid,  havde  han  rime- 
Kgvis  sagt,  at  Alt  varslede  skønt  og  godt.  Hans  Fød- 
sel indtraf  paa  en  af  de  nordligste  Gaarde  i  Island 
1806  i  en  af  disse  dejlige  Nætter,  hvor  Midnatssolen 
ikke  forlader  Himlen.  Han  voksede  op  under  kær- 
lige Forældres  Tilsyn  og  Pleje.  Allerede  i  hans  attende 
Aar  døde  Faderen;  men  den  Mand,  Moderen  senere 
ægtede,  Bonden  Bjørn  Sigurdson,  var  ham  i  aJle  Maa- 
der  saa  god  som  en  naturlig  Fader.  Endnu  i  sin 
sene  Alder  erindrer  Eirikson  en  Ytring  i  et  Brev  fra  den 
Gamle ,  som  han  modtog  et  Par  Aar  efter  sin  Embeds- 
eksamen, og  som  rørte  ham  meget.  Den  Gamle  udtaler 
heri  sin  Længsel  efter  at  modtage  ham  i  Hjemmet  og 
sit  Haab  om  en  Gang  at  se  ham  som  Præst  paa  Føde- 
øen; men  han  vil  ogsaa  være  tilfreds,  naar  han  véd,  at 


'*')  Man   erindre  sig  Reformatorens   kategoriske   Svar  paa  Elgs« 
dagen  i  Worms. 

hans  Magnus  har  det  godt  ovre  i  Danmark;  „thi^^  til- 
føjer han,  ^det  er  mig  nok  at  min  Søn  Josef  lever''  *). 
Magnus  var  da  ogsaa  et  inderlig  godt  og  kærligt  Barn, 
en  sjælden  lydig  og  lærvillig  Dreng.  Han  hørte  til  denr 
Klasse  unge  Mennesker,  som  nærer  en  ubetinget  Tiltro 
til  de  ældre  og  anser  det  for  en  Synd  at  handle  mod 
deres  Ønsker  og  Bud;  den  Slags  Subordinationstilbøje- 
lighed,  som  er  ejendommelig  for  dem,  udspringer  ikke  af 
Frygt  eller  Trælle  sind,  den  er  tvært  imod  beslægtet  med 
Ærefrygtsfølelsen ,  uden  hvilken  Oppositionsdriften  let 
udarter  til  Modsigelseslyst  eller  Frækhed.  En  af  Magnus 
Eiriksons  første  Privatlærere,  den  dygtige  og  dannede 
Thorstein  Hjalmarson,  erklærede,  da  han  forlod  hans 
Undervisning,  at  han  skiltes  fra  sin  Elev  „med  en  sand 
Følelse  af  Savn'' ;  og  i  hans  Demissionsattest  fra  Best- 
stads  Latinskole  hedder  det  „at  han  end  ikke  med  et 
eneste  Ord  saarede  eller  fornærmede  sine  Foresatte, 
men  omgikkes  Alle  paa  en  besindig  og  beskeden  Maade.'^ 
Eirikson  nød  da  ogsaa  de  Ældres  fulde  Tillid :  Sted- 
faderen, der  var  en  dygtig  Landmand  og  Faareopdrætter, 
overdrog  ham'  allerede  som  ung  Tilsynet  med  Earlene 
og  Kreaturholdet ;  i  Skolen  var  han  Rektors  Assistent, 
og  havde  Inspektionen  i  IQasserne.  Og  dog  var  Eirik- 
son paa  den  anden  Side  ingen  gammelagtig  eller  over- 
moden Yngling;  tvært  imod  han  var  en  kærnesund  Natur, 
ypperligt  oplagt  til  alt  legemligt  Arbejde.  Baade  hjemme 
paa  Stedfaderens  Gaard  og  hos  Økonomen  paa  Bessestad 
arbejdede  han  i  den  lange  Sommerferie  som  den  flinkeste 
Høstkarl:  Ingen  kunde  som  han  gjøre  Bjørn  Sigurdson 
tilpas,  naar  Høet  skulde  føres  hjem;  da  gjaldt  det  om 
at  faa  de  store  Knipper  saaledes  bundne  paa  Hestenes 
Bæresadler,  at  de  ikke  hang  saa  lavt,  at  Vandet  i  Smaa- 
elvene,  som  skulde  gennemvades,  kunde  fugtiggøre  Høet, 
og  heller  ikke  lægge  det  saa  højt  op,  at  det  ene  Knippe 


*)  Jvnfr.  det  Sted  i  Genesis  XIV.  her  sigtes  til. 

:fik  Overvsegt  over  det  andet.    Forellefiskeriet  i  dé  store 
Aaer  drev  han  ret  con  amore,  og  hele  Dage  laa  han  ude 
paa  Havet  for  at  fange  Sælhunde  og  Hajer  eller  sejlede 
opad  Hjemmegaardens  Kyst,   der   var  over  en  Mil  lang, 
for   at  opdage   Drivtømmer  eller  andet  Vraggods.     Han 
forstod  trods  nogen   af  Gaardens    Karle    at   manøvrere 
mellem  Skæren«   eller  styre  Baaden  gjennem  Brændin- 
gerne.    Og,    siger    en  af  hans  gamle  Venner,    han   var 
under  Udførelsen  af  disse  Foretagender  altid  munter  og 
vel  tilmode,   saa  det  maa  have  været  en  Fornøjelse  at 
arbejde   sammen   med   ham.  —  Efterat  Eirikson  havde 
været  5  Aar  i  Bessestads  Latinskole    dimitteredes  han  i 
Aaret  1829  med  bedste  Karakter  som  Nr.  1  af  det  Aars 
Studenter.    Kort  efter  var  han  saa    heldig  at  blive  an- 
taget   som   Kontorist   hos    Stiftamtmanden   paa   Island, 
Lorents  Angel  Krieger,  hvis  Navn  endnu  den  Dag  i  Dag 
har  en  god  Klang  der  paa  Øen,  og  som  Magnus  Eirikson 
især  mindes  med  stor  Taknemlighed.     Krieger  var,  mel- 
der hans  Nekrolog,    en  Mand    der   havde    døjet   meget 
Ondt  og  virket  meget  Godt;  han  havde    rejst  meget  og 
oplevet  meget.     Skønt  Magnus   Eirikson  (efter  hans  eget 
Sigende)  kun  var  en  maadelig  Stiftskontorist  fattede  dog 
den  fortræffelige  Mand    stor  Velvilje  for  den  unge  Stu- 
dent og  opmuntrede  ham,  da  de  en  Gang  taltes  ved,  til 
at  rejse  ned  til  København  for  at  fuldende  sine  Studier 
der  ved  Universitetet.    Da  Eirikson  ytrede  Frygt  for  at 
gaa   til    en    stor   fremmed  Stad    uden   sikkert  Haab  om 
Understøttelse,  lovede  Krieger  at  understøtte  ham  med 
det    Nødvendige,    indtil   han   havde   faaet   sin   Embeds- 
eksamen.    Dette  Løfte  holdt  han  troligt.     Eirikson  drog 
ned  til  Danmarks  Hovedstad  1831,  underkastede  sig  Ad- 
gangsprøven ved  Universitetet,    blev  Alumnus   paa  Re- 
gensen, fik  næste  Aar  anden  Exainen  samt  5  Aar  efter 
teologisk  Embedsexamen  med  bedste  Karakter  og  havde 
saaledes    Haab    om    snart    at    faa    et    af    de    bedste 
Præstekald   paa  Island,  som  i  Reglen  tilstaas   de    Stu- 

18 

denter,  der  have  fuldendt  deres  teologiske  Studier  ved  Kø- 
benhavns Universitet.  Men  Skæbnen  vilde  det  anderledes. 
Magnus  Eiriksons  Moder  var  en  islandsk  Præste- 
datter af  en  paa  Nordlandet  vidtforgrenet  Præsteslægt. 
Det  havde  været  hendes  fromme  Ønske,  at  Sønnen  skulde 
blive  Præst,  og  hendes  Ønske  mødtes  i  saa  Hensende 
med  dennes  personlige  Trang.  Eirikson  var  26  Aar,  da 
han  begyndte  sit  teologiske  Studium;  altsaa  i  en  Ålder^ 
hvor  et  Menneske  har  Selvstændighed  nok  til  at  veje  det 
Ansvarsfulde  ved  den  Livsstilling,  han  vælger.  Beslutter 
en  ung  Mand  i  27  Aars  Alderen  sig  til  at  blive  kirkelig 
Embedsmand,  handler  han  enten  af  det  ene  eller  det 
andet  af  to  Motiver:  enten  vælger  han  denne  Vej  for  de 
materielle  Fordele,  den  maatte  tilbyde,  eller  ogsaa  af 
religiøs  Drift.  Ingen,  der  kjender  det  Mindste  til  Eirik- 
sons Liv  og  Karakter,  er  vist  i  Tvivl  om,  hvilket  af  disse 
Motiver,  der  har  været  det  tilskyndende  for  ham.  — 
Enhver  Student,  der  har  prøvet  paa  at  studere  Teologi, 
véd  hvor  raadvild  man  i  Begyndelsen  forholder  sig  lige- 
overfor de  forskjellige Hoveddiscipliner:  Dogmatik,  Ekse- 
gese og  Kirkehistorie;  man  begriber  ikke,  hvor  man 
skal  tage  sit  Stade  for  derfra  at  overskue  det  Hele. 
Ikke  saaledes  med  Eirikson;  han  havde  allerede  i  Besse- 
stads  Latinskole  gjennemgaaet  et  lille  teologisk  Kursus, 
der  nærmest  var  bestemt  for  de  Studenter,  som  uden 
videre  Uddannelse  agtede  at  søge  Præstekald  paa  Is- 
land. Paa  den  Maade  var  han  ikke  uden  Fordannelse. 
Men  hertil  kom,  at  han  allerede  tidlig  var  begyndt  at 
læse  i  Biblen  og  anstille  sine  Betragtninger  derover;  en 
aandelig  Sysselsættelse,  som  ikke  er  ualmindelig  paa 
hans  Fødeø,  men  drives  af  simple  saa  vel  som  af  dan- 
nede Lægfolk,  af  Unge  som  af  Gamle.  Saaledes  blev 
det  da  navnlig  Bibelstudiet  og  Skriftfortolkningen,  som  han 
viede  sin  Opmærksomhed;  og  han  blev  snart  bekjendt 
som  en  dygtig  Ekseget,  der  havde  fuldt  op  af  Manuduk- 
tioner.  Manuduktører  i  ny-  og  gammeltestamentlig  Eksegese 

kunde   nu  ogsaa  nok  gøres  nødige  paa  denne  Tid,  da 
den  spekulative  Teologi   med   Dr.  H.  L.  Martensen   var 
kommen    i   Mode   ved    Universitetet,    og   Dogmatiken   i 
den    Grad    satte    alle    spekulerende   Hjæmer   i    Bevæ- 
gelse,   at  man  ingen  Tid  fik  til  at  beskæftige  sig  med 
sproglige  eller  kritiske  Bibelstudier.     Martensen  hørte  i 
det  mindste  som  yngre  til  den  Klasse  af  Teologer,  der 
søgte   at  forsone  Tidens   filosofiske  Bevidsthed    og  æste- 
tiske Dannelse  med   de  gamle  kirkelige  Dogmer.     For- 
uden af  tyske  Tænkere  var  han  paavirket  herhjemme  af 
den  fintdannede  Mynster,  og  udgjorde  et  Led  af  den  hei- 
bergske Kreds.     Hans  Avditorium  var  altid  stærkt  besøgt 
af  Tilhørere,  der  beundrede  hans  aandfulde  Foredrag  og 
smukke  Perioder.    Skønt  mere  Digter  end  Filosof  vidste 
han  dog  at   gjøre  sine  Forelæsninger  højst  tiltrækkende 
for    alle    unge  Tænkere;   det   er    saaledes   bekendt,    at 
Basmus  Nielsen  en  Tid  lang  sad  ved  hans  Fødder.     Og- 
saa  Eirikson    hørte    Martensens    Forelæsninger,     skønt 
disse  først  vare  begyndte , ,  efter  han  havde  underkastet 
sig  Attestats ;  men  han  var  en  af  de  Faa,  der  ikke  fandt 
Behag  i  dem:  Skriften  syntes  at  være  Martensen  det  Se- 
kundære; det  kom  blot  an  paa  at  faa  dens  Udsagn  til 
at  passe  ind  i   det    dogmatiske   System.     Allerede  den 
Gang  følte  Eirikson  Lyst  til  at  optræde  i  Literaturen 
som  Modstander  af  de   „teologiske   Spekulanter**;    men 
hans  Manuduktioner   levnede   ham   ikke    megen  Tid   til 
litterære  Arbejder.     Først  da  en  Begivenhed  indtraf,  der 
paa  én  Gang  oprørte  hans  Retfærdighedsfølelse  og  men- 
neskekjærlige  Sind,  greb  han  Pennen. 

Ved  det  Aar  1840  vare  Baptisterne  komne  frem  her- 
hjemme, og  man  havde  straks  paa  god,  gammel-kirkelig 
Vis  begyndt  at  forfølge  disse  fredsommelige  Mennesker, 
fordi  de  ikke  vilde  lade  deres  Børn  døbe :  Mulkter,  Ud- 
pantninger og  Arrestationer  fulgte  rask  efter  hinanden; 
ja  selv  den  danske  Gejstligheds  Primas  tilligemed  Biskop 
Faber  i  Odense   og  Prof.  Martensen  optraadte  som   de 

18* 

Forfulgtes  Anklagere  og  som  Forsvarere  af  det  intole- 
rante Uvæsen.  Da  kunde  Eiriksoh  ikke  længer  holde 
sig  tilbage.  Han  udgav  efter  en  omhyggelig  Forberedelse 
sit  store  Skrift  „Om  Baptister  og  Bamedaab^,  hvor  han 
med  den  Hensynsløshed,  som  en'  god  Sag  retfærdiggør, 
erklærer,  at  Kirkens  Fremgangsmaade  mod  de  kristelige 
Sekter  kun  endnu  mere  tjener  til  at  bevise  dens  aande- 
lige  Elendighed;  „thi  at  bruge  mod  Nogen  andre  Vaaben 
end  de  aandelige  paa  det  aandelige,  navnlig  kristelige 
Gebet  viser,  at  det  kristelig-aandelige  Liv  er  mere  eller 
mindre  forfalsket  og  uægte  hos  dem,  der  gøre  eller 
raade  til  at  gjøre  det;  thi  vel  kan  en  heftig  aandelig 
Kamp  bestaa  med  Kjærlighedens  Grundlov,  men  en  ud- 
vortes Trang,  Undertrykkelse,  Berøvelse  af  Gods,  Frihed 
eller  Liv  kan  paa  ingen  Maade  bestaa  dermed;  den  der 
strider  efter  den  kristelige  Kærligheds  Grundsætninger, 
vil  derfor  ikke  nogen  Sinde,  kan  ikke  tage  Noget  af 
Alt  dette  selv  fra  den,  han  paa  det  voldsomste  har  be- 
kæmpet og  vil  bekæmpe  med  de  aandelige  Vaaben.  Men 
hvad  Én  kristeligsindet  ikke  vil  eller  kan  gjøre, 
uden  derved  at  overtræde  Kristendommes  Grundlov,  det 
kan  Kirken  eller  et  helt  Samfund  heller  ikke  gjøre, 
undtagen  at  gjøre  sig  skyldig  i  den  samme  Overtrædelse. 
Her  strække  ingen  Beviser  til  for  at  godtgjøre  Kirkens 
Ret  til  udvortes  Tvang  og  Forfølgelse,  saadanne  ville  til 
Hobe,  hvormange  de  end  maatte  blive,  alene  kunne  frem- 
bringe det  absurde  Resultat :  at  man  bør  fremme  og  tage 
Hensyn  til  nogle  underordnede  Formaal  for  derved 
at  give  Slip  paa  Hovedformaalet,  hvorfra  alle  de 
øvrige  underordnede  Formaal  have  deres  Betydning 
Naar  altsaa  Kirken,  for  at  blive  kristelig,  saa  meget 
det  staar  til  den  overtræder  og  tilintetgjør  Kærlighedens 
Lov,  som  er  Kristendommens  Væsen  og  Grundkraft,  saa 
arbejder  den  derved  aabenbart  paa  at  tilintetgøre 
sig  selv  som  kristeligt  Samfund,  og  jo  mer  den 
har  formaaet  at  etablere  Intolerancens  og  Ukærlighedens 

Princip,  desto  mere  har  den  allerede  bevist,  at  den  ikke 
mere  er  et  kristeligt  Samfund  uden  af  Navnet.  Men 
dernæst  beviser  Kirken  ogsaa  sin  Afmagt  ved 
at  forfølge  Sekterne.  Var  den  sig  en  indre  aandelig 
Kraft  bevidst,  der  besjælede  i  det  Mindste  Flerheden  af 
dens  Medlemmer,  saa  var  der  ingen  gyldig  Grund  til  at 
fi7gte  for,  at  den  vilde  lide  Skade  eller  Afbræk  af  et 
lidet,  i  Sammenligning  med  den  ubetydeligt  Samfund, 
med  mindre  at  dette  er  aandelig  stærkere;  thi  saa  kan 
man  godt  forklare  sig,  at  et  aandeligt  svagere,  men  ud- 
vortes stærkere  og  talrigere  Samfund  anvender  den  fy- 
siske Magt  paa  Grund  af,  at  den  ikke  har  tilstrækkeligt 
af  den  aandelige.  Kirken  beviser  derfor  ved  denne  sin 
Fremgangsmaade  tillige  sin  aandelige  Svaghed  og  Ussel- 
hed, just  i  det  den  tror  at  bevise  sin  Kraft  og  Styrke." 
Under  sine  omfattende  Studier  til  dette  sit  Skrift  var 
Eirikson  kommen  til  det  Eesultat,  at  Barnedaaben  al- 
deles ikke  var  apostolisk,  men  senere  opstaaet  og  indført 
i  Kirken.  Han  hævdede  derfor  Baptisternes  Ret  til  at 
holde  paa  den  apjostoliske  Daab  som  den  eneste  ægte, 
samt  til  at  nægte  at  døbe  deres  Spæde,  der  ikke  selv 
kunde  bekende  deres  Tro,  idet  en  saadan  Daab  stred 
mod  deres  religiøse  Overbevisning  og  Samvittighed  og 
Alt  hvad  der  ikke  var  overensstemmende  her- 
med maatte  betragtes  som  Synd.  I  Skriftets  sidste 
vidtløftige  Afsnit  drager  han  til  Felts  mod  de  da  gjæl- 
dende  kirkelige  Anskuelser  om  Daabens  magiske  Virk- 
ninger, som  af  hans  Modstandere  fremstilledes  som  „en 
Nedsænkning  i  Guds  Væsen'*,  „en  Meddelelse  af  den  Je- 
sus iboende  Guddomsfylde",  en  Overgang  til  en  „ny  Natur", 
alle  sammen  moderne  Udtryk  for  den  gamle  odiøse  An- 
skuelse, at  den  Nyfødte  var  besat  af  en  Djævel,  der 
skulde  uddrives  ved  Daabsakten.  —  Eiriksons  frimodige 
og  vægtige  Bog  vakte  ikke  ringe  Opmærksomhed  og  blev 
Gjen  stand  for  udførlige  Anmeldelser  i  de  daværende 
liberale     Journaler,     „Fædrelandet"     og     „Københavns- 


278  H.  Schwanenfiogel : 

posten'^ ;  heller  ikke  i  Engelstofts  og  Scharlings  Tidsskrift 
blev  den  ufordelagtigt  omtalt;  men  nogen  teologisk  Dis- 
kussion vakte  den  ikke,  og  Præsterne,  paa  en  enkelt 
Undtagelse  nær,  toge  sig  vel  i  Vare  for  at  røre  ved  den. 
Men  paa  Forfatterens  personlige  Stilling  og  Udviklingsret- 
ning havde  den  stor  Indflydelse :  hans  Lyst  til  grundig,  selv- 
stændig Undersøgelse  var  vakt,  og  han  besluttede  at  gaa 
videre  paa  den  Vej,  hvorpaa  hans  Retfærdsfølelse  og  Sand- 
hedskærlighed havde  ført  ham  ind.  Men  først  vilde  han 
dog  klare  sine  almindelige  religiøse  Begreber,  og  dette 
gav  Anledning  til  at  han  udarbejdede  sit  lille  Skrift 
„Tro,  Overtro  og  Vantro."  Heri  kommer  han  til  det 
Resultat,  at  „kun  det  kan  og  bør  være  Troens  Gjenstand, 
som  kan  være  Genstand  for  Fornuftsansen,  der  som 
Sandsen  for  det  Aandelige  svarer  til  de  ydre  Sanser 
for  det  Materielle.  Hvad  der  derimod  oprører  den  umid- 
delbare aandelige  Fornuft ssans  og  forekommer  den  u  san- 
synligt eller  urimeligt,  er  ikke  og  bør  ikke  være  Troens 
Genstand,  men  ligger  paa  Overtroens  Omraade.  Da 
Fornuften  er  Sansen  for  det  Aandelige  og  Evige,  saa 
staa  vi  just  ved  denne  Sans  i  Forhold  til  det  højere 
Aandelige,  til  Gud.  Fornuften  er  det  Eør,  den  Kanal, 
ad  hvilken  det  Aandelige,  det  Guddommelige  tilflyder  os. 
Men  anerkende  vi  dette,  saa  maa  vi  ogsaa  anerkende, 
at  det  som  tilflyder  os  gjennem  Fornuften,  er  Troens, 
den  sande  religiøse  Tros  rette  Genstand,  og  at  Troen 
saaledes  har  sin  Grund  i  Fornuften."  Dette  Resultat 
fører,  som  man  ser,  til  det  rent  modsatte  Standpunkt 
af  Kierkegaards,  der  tror,  fordi  det  er  absurd.  Det  kan 
derfor  ikke  undre  os,  at  Eirikson  et  Par  Aar  efter  traadte 
op  mod  det  kierkegaardske  Paradoks,  skønt  han  kendte 
den  store  Dialektiker  personligt  og  fuldt  samstemmende 
med  ham  i  Uviljen  mod  den  spekulative  Teologi. 

Eirikson  var  allerede  i  Anledning  af  sit  første  Skrift 
„Om  Baptister  og  Bamedaab"  tørnet  sammen  med  den 
teologiske  Spekulations    Repræsentant    herhjemme."    Dr. 


Magnus  Eirikspn.  279 

Martensen  havde  beklaget  sig  over,  at  Eirikson  havde  aftrykt 
nogle-  Paragraffer  af  hans  uudgivne  Forelæsninger,  skønt 
disse  vare  nøjagtig  gengivne  efter  Foredraget.  Denne 
lille  Episode  var  et  Forspil  til  den  Polemik  Eirikson 
i  Tidsrummet  1846 — 50  aabnede  mod  den  martensenske 
Teologi;  en  Polemik  der  indeholdes  i  de  tre  Flyveskrif- 
ter „Grundrids  til  Moralfilosofiens  System  af  Dr.  H. 
Martensen",  „Den  ny -danske  Teologies  Kardinaldyder" 
samt  „Spekulativ  Eettroenhed  og  gejstlig  Retfærdighed." 
Det  første  gav  Anledning  til,  at  Eirikson  fik  en  General- 
fiskalsag  paa  Halsen.  Da  det  nemlig  var  hans  faste 
Overbevisning,  at  der  i  den  angrebne  Bog  fandtes  saa 
mange  ureligiøse  og  ukristelige  Vildfarelser,  at  den  maatte 
betragtes  som  baade  farlig  og  skadelig  for  den  akade- 
miske Ungdom,  rettede  han  en  indstændig  Opfordring 
til  højere  Vedkommende,  om  at  tage  sig  af  Sagen,  naar 
Prof.  Martensen  ikke  selv  klarede  for  sig.  'Men  da  Mar- 
tensen efter  Samraad  med  Biskop  Mynster  aldeles  ikke 
replicerede,  og  Avtoriteme  ikke  foretog  noget  Skridt  for 
at  afæske  ham  Erklæring,  skrev  Eirikson  i  Juni'  1847 
et  Brev  til  Kristian  VIII.,  hvori  han  fremhævede  det 
Uforsvarlige  i  at  lade  Sagen  saaledes  gaa  hen  uden  at 
undersøge  den;  og  for  ikke  at  lade  Lejligheden  være  ube- 
nyttet ankede  han  paa  samme  Tid  stærkt  over  flere 
af  den  daværende  absolute  Regerings  Principer  og  Hand- 
linger; thi  han  hørte,  som  man  kan  begribe,  til  hin  Pe- 
riodes mest  udprægede  Frihedsmænd.  Hans  uforbeholdne 
Udtalelser  til  Majestæten  samt  hans  djærve  Ytringer  om 
en  saa  anset  Prælat  som  Mynster  og  en  saa  feteret  Uni- 
versitetslærer som  Martensen  havde  imidlertid  til  Følge, 
at  Generalfiskalen  blev  beordret  til  at  anlægge  Søgsmaal 
imod  ham.  Det  begyndte  at  se  meget  farligt  ud  for 
ham,  og  alle  hans  Venner  ængstedes  for,  hvad  Udfald 
Alt  dette  skulde  faa;  da  døde  Kristian  VIII.  og  General- 
fiskalens  Aktion  mod  ham  blev  standset  ved  det  Amnesti- 
dekret, Frederik  VII.  udgav  efter  sin  Tronbestigelse.  — 

Magnus  Eirikson  selv  følte  sig  ikke  tilfreds  med  denne 
Tingenes  Vending;  han  havde  under  hele  Sagen  været 
ved  godt  Mod  og  gjerne  set,  at  den  var  naaet  frem  til 
Paadømmelse;  thi  han  følte  sig  overbevist  om,  at  den 
ikke  kunde  gaa  ham  imod,  naar  der  dømtes  retfærdigt. 
Derfor  udgav  han  sine  Indlæg  som  Bilag  til  den  sidste 
af  ovennævnte  Brochurer,  for  at  Publikum  kunde  erklære 
sig  om  Sagen. 

Man  skal  sjælden  træffe  en  truet  Anklaget,  der  i  sit 
Forsvar  for  Domstolen  fører  et  saa  ærligt  og  klart  Sprog 
som  Magnus  Eirikson  her.  Han  bruger  ingen  Snigveje 
eller  Prokuratorkneb,  hvorigennem  han  kan  sno  sig  til 
Frikjendelse ;  hans  Optræden  er  frejdig  og  djærv,  og 
hans  Paastande  fremsatte  med  en  Sikkerhed,  der  ikke 
er  avlet  af  Selvtillidsfuldhed  eller  Forfængelighed,  men 
begrundede  i  hans  faste  Tro  paa  den  Sags  Sandhed, 
for  hvilken  han  kæmper.  I  saa  Hensénde  danner  han 
en  skarp  Modsætning  til  sine  Kontraparters  fornemme 
Optræden  og  overlegne  Mine.  Vi  se  her  det  konservative 
Hierarchi  lige  overfor  den  demokratiske  Rationalisme: 
hint  stærkt  indigneret  over  den  Besluttethed  og  Lige- 
fremhed, hvormed  Sløret  for  de  dogmatiske  Mysterier, 
der  kun  tør  løftes  af  de  troende  Indviede,  her  rives  til 
Side  af  en  plump  Uvedkommendes  Haand;  denne  harm- 
fuld over,  at  den  højkirkelige  Teologi  søger  at  etablere 
et  Slags  Anstalt  for  hemmelig  kristelig  Visdom,  hvis 
Bestemmelse  det  skal  være  gjennem  Tiderne  at  forplante 
sig  til  de  Udvalgte.  Magnus  Eirikson  var  den  Gang 
endnu  rationel  Skriftteolog  og  for  saa  vidt  enig  med 
Mynster  og  Martensen,  naar  de  lige  overfor  den  katoU- 
serende  Grundtvig  og  hans  Parti  stærkt  akcentuerede 
Skriftens  Betydning;  men  Skriften  stod  ikke  for  ham 
som  en  Inspirationens  Frembringelse;  den  var  ham  en 
Bog  af  højt  Værd,  som  det  kunde  lue  og  varme  i  ham 
ved  at  læse;  men  traf  han  paa  Noget,  der  stødte  an 
mod  det  Gudsbegreb,  han  tidlig  havde  tilegnet  sig,  da 

vendte  han  sig  enten  bort  derfra  eller  forsøgte  en  selv- 
stændig Fortolkning,  naar  Andres  Kommentarer  ikke  til- 
fredsstillede ham.  Han  var  en  sund  praktisk  religiøs  Na- 
tur. Ligesom  H.  C.  Ørsted  i  „Aanden  i  Naturen",  mente 
han,  at  Tro  og  Viden  var  saa  langtfra  at  staa  i  nogen 
fjendtlig  Modsætning  til  hinanden,  at  de  tværtimod  vare 
at  betragte  som  to  Søstre,  der  understøttede  og  udfyldte 
hinanden,  og  begge  virkede  til  samme  Maal  i  ethvert 
Individ,  der  udviklede  sig  normalt.  Tidlig  havde  flere 
af  de  kirkelige  Dogmer  vakt  hans  Uvilje,  men  fremfor 
Alt  Forsoningslæren  og  Trinitetsdogmet.  For  Magnus 
Eirikson  har  Gud,  saa  langt  han  kan  kan  huske  tilbage, 
altid  staaet  som  en  kjærlig,  naadig  Fader:  det  kunde 
umuligt  være  hans  Vilje,  at  hans  kæreste  Søn  skulde 
slagtes  som  Sonoffer  til  ham  selv  for  Menneskenes  Syn- 
der; ejtt  slig  Tanke  var  meningsløs,  var  at  drive  Spot 
med  det  Helligste,  det  Dyrebareste.  Antog  man  dette 
saa  var  det  jo  umuligt  at  bevare  det  barnlige  Tillids- 
og  Hengivenhedsforhold  til  Gud,  som  enhver  Kristen 
burde  staa  i,  saa  maatte  jo  Enhver  skjælve  for  ham  som 
for  en  fønikisk  Molok.  Og  nu  Treenighedslæren !  var 
den  ikke  absurd,  førte  den  ikke  til  de  urimeligste  og 
uværdigste  Forestillinger  om  Gud:  delte  den  ikke  den 
udelelige,  ene  Gud  i  forskjellige  Personligheder?  Med 
samme  Ret  som  man  paastod,  at  Gud  Fader  og  den 
hellige  Aand  vare  to  forskjellige  Personer,  uagtet  de 
baade  i  Væsen  og  Virkninger  skulde  være  lige,  kunde 
man  ogsaa  paastaa,  at  der  i  Solen  var  to  Sole,  der 
hver  for  sig  omfattede  hele  Solen  og  havde  alle  de  samme 
Egenskaber,  som  Solen  virkelig  har*).  Hans  fromme 
Sjæl  gyste  ved  at  læse  Kirkens  Historie  og  være  Vidne 
til,  hvorledes  den  ene  kristelige  Generation  efter  den 
anden  havde  raset  mod  hinanden,  fordi  de  ikke  kunde 
blive   enige   om  disse  spidsfindige  xDogmer,  der  forekom 


*)  Breve  til  Clara  Raphael  fra  Theodor  Inittiafiuel,  S.  78,  79  og  81. 

ham  væsentlig  firemgaaede  af  kærlighedsløse  Tanke- 
voltigørers  Hjærner  og  gennemførte  ved  Vold  og  Her- 
skerbud. Det  forekom  ham,  som  han  hørte  en  Genlyd 
af  disse  Dissonancer  fra  den  martensenske  Bue.  Mar- 
tensen havde  i  sin  „kristelige  Dogmatik'^  undertiden 
endogsaa  søgt  at  gøre  Dogmerne  endnu  mere  uklare 
end  de  vare  i  Forvejen.  Saaledes  hævdede  han  en  dob- 
belt Trinitet:  „Væsenstriniteten"  d.  v.  s  „Guds  Væsens 
Forhold  til  sig  selv*'  eller  „den  indre  Adskillelse  meUem 
Gud  og  Gud"  og  „den  økonomiske  Trinitet"  d.  v.  s. 
„Triniteten  i  dens  Forhold  til  og  Virksomhed  i  Verden." 
„Gud  Fader  er  oprindelig  et  ubevidst  Naturdyb,  uden 
Selvbevidsthed  og  Frihed,  der  først  kommer  til  Bevidst- 
hed derved,  at  han  avler  Sønnen";  thi  „uden  Sønnen 
kunde  Faderen  ikke  sige  Jeg  til  sig  selv,  da  Jegformen 
er  utænkelig  uden  en  fra  Jegd;  forskellig  Objel^tivitet, 
i  Forhold  til  hvilken  det  sætter  sig  som  Jeg."  At  sige 
Jeg  til  sig  selv  er  her  det  Sammø  som  at  blive  sig  selv 
bevidst,  komme  til  Selvbevidsthed,  og  dertil  skal  det  nu 
være  nødvendigt  for  Gud  at  have  et  „Ikke- Jeg**,  som 
han  kan  sige  „Du"  til.  Men  Fader  og  Søn  ere  dog 
endnu  ikke  fri  og  „frit  virkende",  skønt  de  ere  komne 
til  Selvbevidsthed  som  to  overfor  hinanden  staaende 
„Jeger";  fri  blive  de  først  derved,  at  Aanden  udgaar 
fra  dem;  thi  „Aandens  Udgang  fra  Faderen  og  Sønnen 
betegner  Friheden  i  den  indre  Aabenbaring".  —  Havde 
man  nu  ikke  her  et  Stykke  byzantinsk  Teologi  i  mo- 
derne dansk  Indbagning !  —  Og  maatte  det  ikke  forarge 
enhver  oplyst  Teolog  at  se  den  middelalderlige  *)  Satano- 
logi  genoptaget  og  behandlet  med  stor  Forkærlighed 
og  Udførlighed  i  en  „kristelig  Dogmatik"  fra  Midten  af 
det  19de  Aarh.    Djævlen  fremstilles  heri  som  Logos'**) 


'*')  Jakob  Bøhme. 
*♦)  „I  Begyndelsen  var  Ordet  (Logos),  og  Ordet  var  hos  Gud,  og 
Ordet  var  Gud  (Joh.  I.  1.) 

yngre  Broder,  som  Lucifer,  der  gjør  sig  til  Anti-Deus 
til  det  Gud  modstræbende  Verdensmidtpunkt.  Saaledes 
kommer  altsaa  Djævlen  i  nært  Slægtskabsforhold  baade 
til  Gud  og  Kristus.  Al  denne  sublime  Spekulation  bliver 
tilsidst  vor  ærlige  religiøse  Forsker  for  stærk:  hans 
Kritik  slaar  over  i  Humor  og  han  forfatter  (S.  49  i 
anførte  Brochure)  en  „orienterende  Stamtavle  over  Gud 
og  hans  Sønner".  Øverst  oppe  rangerer  „Gud,  der  — 
skjønt  ubevidst  —  oplader  sig  til  Selvaabenbaring  etc. 
Hans  forskjellige  Sønner  ere  Logos,  Guds  umiddelbare 
Søn  og  Kristus,  Guds  Søn  paa  anden  Haand,  samt  Djæ- 
velen, Kristi  yngre  Broder." 

Det  turde  være  tvivlsomt,  om  vi  til  Dags  Dato  ere 
naaede  saa  vidt  her  i  Danmark,  at  Enhver,  uden  Skade 
for  sig  selv  og  sine,  kan  fremsætte  en  personlig  religiøs 
Anskuelse  paa  Prent.  Den  Gang  var  det  i  ethvert  Til- 
fælde højst  farligt  at  lægge  sig  ud  med  den  legaliserede 
Teologi.  Det  var  ikke  alene  farligt  i  ofiBciel  Henseende : 
avtobiografiske  Optegnelser  af  yngre  Teologer  fra  de 
Dage  vidne  tilstrækkelig  om,  hvor  stor  en  Indflydelse 
hin  unge  Docent  havde  paa  dem;  den  som  ikke  vilde 
være  med  i  den  almindelige  Beundring,  betragtedes  dels 
som  lidende  af  Misundelse  dels  som  en  Ignorant.  Mag- 
nus Eirikson,  som  før  havde  haft  flere  Manuduktioner, 
end  han  kunde  overkomme,  blev  mindre  og  mindre  søgt ; 
og  tilsidst  bankede  ingen  Student  mere  paa  hans  Dør; 
hans  rigelige  Honorarer  ophørte  aldeles.  Det  koster  altid 
uhyre  at  være  mod  Strømmen;  det  ér  sandelig  ikke  til 
at  forundre  sig  over,  at  Størstedelen  af  Menneskene  vel 
vogte  sig  for  at  træde  op  mod  herskende  Anskuelser 
eller  at  de  helt  opgive  et  udmattende  og  for  den  Enkelte 
oprivende  Modstandsforhold.  Magnus  Eirikson  kunde 
imidlertid  ikke  indlade  sig  paa  nogen  som  helst  Gaaen 
paa  Akkord.  Det  er  hans  overordentlige  moralske  Styrke, 
at  han  aldrig  har  kunnet  opgive^  hvad  han  ansaa  for  Sand- 
hed og  Bet,    Dertil  er  hans  Natur  for  enkelt,  hans  Sjæl 

for  tung  af  Ærlighed.  Jeg  tror  ikke,  nogen  Stolthed 
eller  Forfængelighed  har  motiveret  hans  Opposition ;  i 
hvor  vel  disse  Egenskaber  ofte  bringe  Folk  til  at  opret- 
holde deres  én  Gang  indtagne  Stilling.  Den,  der  for- 
staar  at  skælne  Stolthed  fra  berettiget  Selvfølelse  og 
ikke  forveksler  Ydmyghed  med  en  svag  Givenefter  for  en- 
hver Hypotese,  der  er  i  Velten,  skal  næppe  kunne  træflfe 
et  mere  ydmygt  Menneske  end  Magnus  Eirikson  i  sit 
private  Liv.  Og  denne  Ydmyghed  —  jeg  taler  her  nok 
saa  meget  efter  hans  mangeaarige  Bekendtes  Vidnesbyrd, 
som  efter  egen  Dom  —  er  forenet  med  en  sjælden  Trang 
til  at  hjælpe  og  støtte,  uden  Hensyn  til  om  han  herved 
selv  skulde  komme  i  Forlegenhed.  Denne  hans  praktiske 
Menneskekærlighed  skulde  komme  ham  dyrt  til  at  staa 
netop  i  denne  Periode  af  hans  Liv,  hvor  hans  betydelige  Ind- 
tægtskilder vare  stansede,  og  hvor  han  ene  var  henvist  til 
løst  og  tilfældigt  Erhverv.  I  sine  Velmagtsdage  havde  han 
for  at  hjælpe  nogle  Bekjendte  skrevet  paa  Veksler  for  dem. 
Da  Vekslernes  Forfaldsdag  kom,  bleve  de  imidlertid  ikke 
betalte.  Vel  betalte  vedkommende  Bekjendte  i  Begyn- 
delsen Diskontoen;  men  snart  blev  Eirikson  selv  nødt 
til  at  betale  den.  Det  var  40  pCt.s  Rente:  han  var  i 
Aagerkarles  Klør.  Gælden  voksede  lidt  efter  lidt;  en 
Gang  var  den  bleven  10  Gange  saa  stor  som  den  laante 
Kapital.  Vekslerne  vare  lige  ved  at  overvælde  ham :  hans 
knappe  Fortjeneste  gik  hovedsagelig  med  til  at  betale 
Aagerrenter.  Han  maatte  gjøre  ny  Gæld  for  at  dække 
den  gamle,  sled  og  sultede;  men  lige  lidt  hjalp  det. 
Flere  af  hans  Venner  raadede  ham  til  at  erklære  sig 
fallit;  men  dette  hverken  vilde  eller  kunde  han:  to  fat- 
tige Familiefædre,  som  han  selv  i  trange  Tider  havde 
hjulpet,  stode  som  Endossenter  paa  hans  Veksler,  og  han 
vilde  for  Alt  i  Verden  ikke  styrte  disse  i  Ulykke.  Da 
kom  Tilfældet  ham  til  Hjælp,  som  det  kneb  haardest. 
Begge  hans  Blodsugere  blev  dømte  for  Bedrageri  og  Falsk. 
Vekslerne  bleve  omsatte  til   simpel   Gæld,    hvorpaa  der 

kunde  afbetales;  men  først  for  faa  Aar  siden  lykkedes 
det  ham  at  faa  den  fuldstændig  klaret. 

Vilde  Nogen  vel  gaa  i  Rette  med  den  haardt  tryk- 
vede  Mand,  om  han  under  disse  Omstændigheder  havde 
givet  efter  for  Trangen  til  at  komme  i  en  mere  sikret 
økonomisk  Stilling?  1841  havde  en  Slægtning  uden  hans 
Vidende  søgt  et  af  Islands  bedste  Præstekald  for  ham. 
Det  var  allerede  sikret  ham;  men  han  vilde  ikke  op- 
give sine  Studeringer  i  København  og  afslog  at  modtage 
det.  Nu  da  hans  Nød  og  Trang  var  paa  det  Højeste, 
opmuntrede  den  vennesæle  Biskop  Helge  Thordersen 
ham  under  et  Vinterophold  hemede  til  at  søge  et 
ledigblevet  Kald  paa  hans  Fødeø;  Magnus  Eiriksons 
ejendommelige  Opfattelse  af  Daabsdogmet,  forsikrede, 
den  humane  Biskop,  skulde  ingen  Hindringer  'lægge  i 
Vejen  for  hans  Ansøgning;  og  andre  Dogmer  havde  han 
jo  indtil  nu  ikke  officielt  forkastet.  Det  var  en  stor 
Fristelse  for  Eirikson:  han,  den  menneskekærlige  Mand, 
havde  altid  haft  Lyst  til  en  Præsts  praktiske  Gjerning. 
Enhver,  der  kjender  ham,  vil  vide,  hvor  anlagt  han  er 
herfor.  Og  nu  alle  de  øvrige  Goder,  som  her  fulgte 
med:  han  kunde  komme  tilbage  til  sin  Hjemstavn,  som 
han  altid  havde  omfattet  med  den  største  Kærlighed  og 
nu  ikke  set  i  over  25  Aar;  han  kunde  vende  København 
Hyggen,  hvor  han  i  det  sidste  Tiaar  ikke  havde  kjendt 
Andet  end  Savn  og  Fattigdom,  og  hvor  en  Islænding 
dog  aldrig  rigtig  bliver  hjemme;  han  kunde  komme  ud 
af  sin  pinagtige  Gjæld,  faa  sin  Fremtid  og  Alderdom 
sikret,  opnaa  en  anset  Stilling  paa  sin  Fødeø ;  —  ja  hvad 
lokkede  ikke  her!  Den  godmodige  Bisp  skyndede  be- 
standig paa  ham,  at  han  skulde  indgive  sin  Ansøgning. 
Han  gav  da  efter  for  hans,  Venners  og  Slægts  Fore- 
stillinger, indgav  Ansøgningen,  blev  udnævnt  til  Præst 
og  som  saadan  optagen  i  Statskalenderen ;  —  da  indgav 
han  igen  efter  kort  Tids  Forløb  Begæring  om ,  at  haus 
Udnævnelse  maatte  annuleres. 

Han  haTde  hidtil  sat  Skriften  overordentlig  hfijt.  Vel 
betragtede  han  den  ikke  som  en  inspireret  Bog,  men  dog 
eom  den  Overlevering,  hvorpaa  den  kristlige  Kirke  ene  og 
alene  kunde  bygge.  Hvad  han  ikke  i  Skriften  knnde  for- 
sone med  sin  religiøse  Anskuelse,  havde  han  ladet  ligge. 
Nu  skulde  man  imidlertid  mene,  at  han  i  sin  lange  Hjem- 
søgelseetid  ikke  havde  haft  Lejlighed  til  at  sysselsætte 
sine  Tanker  med  Troaspørgamaal ;  men  dette  var  langt- 
fra. Eirikson  er  en  altfor  religiøs  Natur  til  at  Betragt- 
ningen af  Gudsforholdet  nogen  Sinde  kan  komme  ud  af  hans 
Bevidsthed.  I  denne  hans  Trængselstid  havde  de  herhen 
hørende  Tanker  endogsaa  arbejdet  meget  stærkt  i  haos 
Sjæl,  og  han  var  efterhaanden  kommet  til  det  Resultat, 
at  Kristi  Forhold  til  Gud  var  et  helt  andet  i  det  saa- 
kaldte  Johannes  Evangelium  end  hos  de  3  andre  Evan- 
gelister. Til  sidst  blev  det  ham  klart,  at  her  maatte 
foreligge  et  aldeles  uægte  og  uapostolisk  Evangelium. 
Nu  var  det  forbi  med  Haabet  om  at  kunne  overtage  et 
Embede  i  Kirken.  Ikke  alene  Dogmerne,  men  selve  Skrif- 
ten maatte  altsaa  underlægges  Kritik.  Biblen  kunde  ikke 
mere  betragtes  som  en  hellig  Bog,  hvad  Reformatorerne 
og  deres  nærmeste  Efterfølgere  antoge;  den  maatte  be- 
tragtes som  en  Samling  Skrifter,  hvor  det  Sande  og 
Rette  burde  udsondres  fra  det  Uægte  og  Falske.  Biblen 
selv  opfordrede  jo  desuden  til  „at  prøve  Alt  og  beholde 
det  Bedste",  til  „at  undersøge  Åandeme,  om  de  ere  af 
Gud."  Ja,  man  var  ikke  alene  berettiget  til  at  prøve 
Skriften,  det  var  ogsaa  en  Nødvendighed :  den  gode  Virk- 
ninger maatte  ikke  forspildes  eller  sammenblandes  med 
de  fordærvelige.  Kristendommen  kaldte  jo  sine  Bekea- 
.,  _  ..  .j_  ^^^  yjx^g  se  daarlig  ud  med  Friheden, 
le  bestaa  i  at  trælle  under  „hellige"  Bog- 
ie Studier  over  det  ny  Testamentes  Skrifter 
i  første  Aarhundreder,  som  Magnus  Eirik- 
dte,    hw   han    nedlagt    i  Skrifterne   „Om 

Johannesevangeliet",  „Gud  og  Reformatoren",  „Parlus 
og  Kristus**  samt  „Jøder  og  Kristne**,  alle  udgivne  i 
Tidsrummet  1863 — 73.  Han  kommer  her  til  det  Resul- 
tat, at  „Johannes  Evangeliet  hverken  kan  være  skrevet 
af  Apostelen  Johannes  eller  dets  Fremstilling  af  Jesu 
Liv  være  historisk  sand ;  at  Pavlus  Anskuelse  af  Retfær- 
diggjørelsen  for  Gud  er  aldeles  forskellig  fra  Kristi  Lære 
om  Syndstilgivelsen ;  og  endelig,  at  Dogmet  om  Kristi 
Guddom  først  i  Tidens  Løb  og  ved  Forholdenes  Magt 
har  udviklet  sig  i  Kirken  og  ikke  kan  antages  at  være 
hævdet  af  Jesus  selv  eller  hans  Disciple.**  Som  man  vil 
se,  bevæger  vor  Forfatter  sig  her  paa  Felter  som  Tii- 
bingerprofessoren  Baur  og  hans  talentfulde  Disciple  samt 
Hollænderen  Scholten  for  flere  Aar  siden  have  betraadt 
og  gjennempløjet  med  en  saa  kritisk  Skarphed  og  viden- 
skabelig Ihærdighed,  at  man  skulde  mene,  der  Intet  mere 
var  at  gøre  for  en  Efterfølger.  Man  vilde  dog  bedømme 
Sagen  saare  urigtig,  om  man  vilde  maale  Eirikson  med 
den  tiibingske  Alen  eUer  omvendt  anlægge  den  eiriksonske 
Maalestok  paa  Tiibingerne;  ingen  af  Parterne  vilde  kunne 
staa  sig  ved  en  saadan  Vurdering.  Eirikson  savner  saa 
godt  som  ganske  Tubingernes  historiske  Apparat;  men 
Tiibingerne  savne  saa  igjen  hans  Forudsætninger.  Tii- 
bingerne sætte  sig  den  videnskabelige  Opgave  at  paavise 
Udviklingsfaserne  i  Apostelkirken ;  Magnus  Eirikson  stiller 
sig  den  religiøse  Opgave  at  faa  det  udskilt  af  det  ny 
Testamente,  der  forarger  hans  religiøse  Opfattelse  af 
Gud  og  Kristus.  Det  er  ikke  saa  meget  de  historiske 
Uoverensstemmelser  mellem  „Johanfies  Evangelium**  og 
„Synoptikeme**  der  vækker  hans  Opmærksomhed  for  hint 
Evangeliums  Forhold  til  de  3  foregaaende  Evangelier  og 
dets  Stilling  i  den  nytestamentlige  Kanon;  det  er  religiøs 
Indignation  over  „at  Kristus  her  aldrig  henvender  sig  til 
Gud  under  sine  Lidelser,  medens  han  flere  Gange,  og 
navnlig  i  Dødens  Øjeblik,  henvender  sig  til  ham  hos  de 
andre  Evangelister**;  det  er  from  Harme  over,  at  denne 

,,udvalgte  Guds  Tjener  her  glemmer  Gud  over  sig  selv 
og  sine  Fortjenester«.  .  Medens  Tubingeme  har  viden- 
skabelig Interesse  af  at  undersøge  Forholdet  mellem  Pavlus 
og  de  andre  Apostle,  mellem  pavlinsk  og  petrinsk  Kri- 
stendom, at  skildre  Pavlus^  Betydning  for  Kristendommens 
verdenshistoriske  Mission  og  ^ans  Martyrium  for  denne 
Livsopgave,  har  Eirikson  paa  sin  Side  kun  meget  lidt 
tilovers  for  denne  Hedningeapostel,  der  forvanskede 
Urkristendommen  og  i  sin  Stolthed  og  Egenvilje  Intet 
vilde  lære  af  de  Apostle,  der  havde  hørt  til  Jesus  nær- 
meste Omgang.  Guds  faderkærlige  Syndstilgivelse ,  som 
den  læres  af  Jesus  i  den  skønne  Parabel  om  den  for- 
tabte Søn  var  Pavlus'  extraordinære  og  fantastiske  Natur 
for  simpel  og  enfoldig:  han  maatte  have  den  mørke, 
jødiske  Offerteori  rehabiliteret  i  ny  Skikkelse :  Gud  kunde 
kun  tilfredsstilles  ved  et  Offer  af  overordentlig  Art,  ved 
et  uhyie  Offer,  der  bragtes  én  Gang  for  alle;  og  dette 
kunde  kun  ske  ved,  at  Gud  gav  sin  egen  Søn  hen  til 
Ofring;  ved  hans  Offerdød  ere  da  alle  Mennesker  i  Tid 
og  Evighed  retfærdiggjorte.  Men  dermed  rykker  Pavlus 
efter  Eiriksons  Mening  det  ved  Profeterne  og  Kristus 
fremskredne  og  klarede  Gudsforhold  mange  Skridt  til- 
bage, og  den  selvgjorte  Apostel,  der  bestandig  erklærer, 
at  han  vil  befri  Menneskeheden  fra  den  jødiske  Lovs 
Tvang,  skyder  den  tværtimod  atter  ind  derunder  og  stiller 
den  igen  i  et  Qendtligt  Forhold  til  Gud.  Dette  Eiriksons 
bestemte  religiøse  Udgangspunkt  har  da  ogsaa  bevirket, 
at  han  først  sent  lærte  sine  Værkfæller  i  Tyskland  at 
kende,  og  det  er  egentlig  kun  i  hans  sidstudgivne  Skrift 
„Jøder  og  Christne",  at  han  har  benyttet  deres  Hjælp 
og  Vejledning  til  at  paavise,  hvorledes  den  oprindelige 
Anskuelse  af  Jesus  af  Nazareth  som  „Guds  Salvede", 
„Guds  Udvalgte",  „Messias"  efterhaanden  antog  Formen 
af  en  Forgudelse,  der  forvandlede  det  religiøse  Subjekt 
til  selve  Religionens  Objekt.  Messiasanskuelsen  er  endnu 
fremtrædende  i  „Johannes  Aabenbaring",  „Hebræerbrevet", 

Hyrden  fra  Hermas",  „Jakobs  Brev**,  „Klementinerne",' 
Justinus  Martyr"  og  hos  den  første  Eirkehistoriker,  Hege- 
sippus;  men  derpaa  følger  en  Overgangsperiode,  hvor 
den  oprindelige  apostoliske  Lære  om  Jesus  fra  Nazareth 
forvanskes;  denne  begynder  i  Midten  af  det  2det  Aar- 
hundrede  og  ender  paa  Kirkemødet  i  Nicæa,  hvor  Bi- 
skoppernes store  Flertal  ved  Kejser  Konstantins  Magtsprog 
og  Trusler  mod  deres  Vilje  bleve  tvungne  til  at  under- 
skrive Læren  om  Kristi  Guddom.  Begyndelsen  til  denne 
falske  Forestilling  skyldes  efter  Eiriksons  Mening  det 
saakaldte  Johannes  Evangelium,  der  rimeligvis  maa  være 
skrevet  i  sidste  Halvdel  af  det  2det  Aarhundrede  af  en 
Forfatter,  der  har  staaet  Gnosticismen  nærmere  end  den 
apostoliske  Kristendom:  gjennem  den  alexandrinske  Re- 
ligionsfilosofi er  han  bleven  fortrolig  med  den  hedenske 
Logoslære,  hvilken  han  har  overført  paa  Kristus,  „i  hvem 
Ouddomsordet  (Logos)  har  faaet  Kjød  og  taget  Bolig 
iblandt  os".  Johannes  Evangelium  maa  anses  for  et  Ten- 
densskrift, hvori  det  har  været  Forfatteren  magtpaaliggende 
at  fremstille  Kristus'  Mirakler  saaledes,  at  de  kunde  gjøre 
den  mest  mulige  Effekt,  „samt  at  forstørre  dem  ved  en 
vis  Beregning  forud  og  ved  at  lade  Kristus  lægge  an 
paa  Noget."  Kristus  er  i  dette  falske  Evangelium  frem- 
stillet som  en  „lidenskabsløs,  dialektisk  Ordgyder",  der 
atter  og  atter  gentager  sig  selv  og  udtværer  sine  Tan- 
ker. Hans  moralske,  religiøse  Personlighed,  hvorpaa 
Synoptikeme  lægge  saa  megen  Vægt,  er  her  saa  godt 
som  aldeles  udvisket :  Kristus  forhaaner  sine  Forgængere, 
er  fuld  af  Selvros  som  en  Farisæer  og  lader  Alt  dreje 
sig  om  sin  egen  Herlighed.  Men  Sligt  kommer  af,  at 
Forf.  til  „Johannes  Evangeliet"  har  taget  Stade  paa  In- 
kamationslæren ,  Guds  Menneskevordelse ,  en  Idé,  der 
fører  til  „Ophævelsen  af  Gud  i  hans  evige  Væsen,  til- 
intetgør Religionen  og  forgifter  Menneskets  aandelige 
Natur".  Fra  det  Øjeblik  Inkarnationslæren  gjordes  til 
Kristendommens  mest  saliggørende  Dogme  skriver  Kir- 

kens  Forfald  sig.  Derfor  maa  Kristus  atter  gøres  til  hvad 
han  var,  til  Profeternes  Efterfølger  og  Jødedommes  Refor- 
mator. Menneskene  maa  atter  vende  tilbage  til  det 
umiddelbare,  .barnlige  Gudsforhold,  hvorom  Kristus  har 
lært.  Hvor  giftig  dette  Forsøg  paa,  at  gjøre  et  Menneske 
til  Gud,  denne  „Slangeteologi"*)  er,  derpaa  afgiver  de 
voldsomme  Stridigheder,  der  førtes  i  den  østerlandske 
Kirke,  derpaa  præstere  de  teologiske  Skolers  gensidige 
Forkjætrelser  og  Forfølgelser  indenfor  de  unge  lutherske 
Menigheder  tilstrækkelige  Beviser.  Her  er  ikke  Spor  af 
Kristenkærlighed  eller  kristeligt  Broderskab;  Alt  fyldes 
med  Hævn,  Had  og  Forbandelser.  Hvor  utaalelige  disse 
Stridigheder  maa  have  været  for  en  human  og  ren  Ka* 
rakter  derom  vidner  Melanchtons  Udsagn:  han  længtes 
efter  Døden  for  at  blive  befriet  fra  Teologernes  vanvittige 
Raseri  (rabies).  Det  er  fornemmelig  i  sit  ærlige  og 
djærve  Skrift  „Gud  og  Reformatoren"  (1866)  Magnus 
Eirikson  træder  stærkt  op  imod  dette  Dogmerytteri  og 
søger  at  vise  dets  fordærvelige  Følger.  „Tag  et  Barn**, 
siger  han,  „prop  ind  i  det,  saa  snart  det  kan  lade  sig 
gøre,  alle  de  Steder,  som  de  Kirkelig-Ortodokse  lægge 
mest  Vægt  paa,  og  anse  for  Kristendommens  Grundpiller. 
Kør  frem  og  tilbage  med  det  navnlig  i  Stederne  om 
Daaben,  Nadveren,  Kristi  Guddom  o.  s.  v.,  øv  det  dygtig 
i  at  disputere  om  disse  Ting,  at  slaa  om  sig  med  de 
udenadlærte  Citater,  at  være  stivt  og  ubøjeligt,  at  holde 
paa  sin  Mening  til  det  Yderste,  at  skælde  dem,  der  nære 
en  anden  Anskuelse,  for  Kættere,  at  anse  det  for  en  Sa- 
lighedssag  at  slaa  om  sig  med  de  nævnte  Steder  paa  en 
„ortodoks"  Maade,  og  at  fordømme  dem,  der  ikke  gjøre 
det  —  og  det  vil  med  Tiden  lykkes  Dig  (naar  Barnet 
ikke  er  usædvanlig  godmodigt  eller  sagtmodigt  afNaturen)^ 
at  gjøre  det  til  ét  af  disse  kirkelige  Rovdyr,  hvoraf  der 
til  alle  Tider  har  været  flere  eller  færre  blandt  Kirkens 
saakaldte  „Ortodokse".    Det  vil,  siger  jeg,  lykkes  dig  at 


*)  „I  skulle  blive  ligesom  Gud",  Genesis  IH,  6. 

meddele  dette  Barn  det  samme  Sind,  som  hine  kirkelige 
^Rettroende"  have  været  i  Besiddelse  af,  selv  om  det 
ikke  bliver  slet  saa  grusomt  og  blodtørstigt  som  de 
værste  kirkelige  Uhyrer  have  været.  Et  saadant  Men- 
neske ligner  en  Genstand,  der  overalt  er  besat  med 
skarpe  Spidser  eller  Pigge.  Kommer  man  den  for  nær, 
saa  river  eller  støder  man  sig.  Disse  skarpe  Spidser 
ere  ligesom  skabte  til  at  frastøde  eller  adsplitte,  og 
fordi  de  i  Reglen  ere  giftige,  bliver  den  A  dsplitteise,  de 

foraarsage,    ofte   langvarig" „Men   lader   os   nu 

tage  et  andet  Barn.  Lader  os  bibringe  det  ganske  en- 
foldige, religiøse  Forestillinger  om  én  Gud,  som  Alles 
Fader  og  Menneskene  som  hans  Børn,  Lader  os  vænne 
den  unge  barnlige  Sjæl  til  at  tænke  sig  Gud  som  en 
evig,  usynlig  Aand,  der  ser  Alt,  men  selv  ikke  ses  af 
Nogen;  som  har  frembragt  alle  Ting;  som  vedligeholder 
og  styrer  Alt.  Lader  os  vække  Tanken  om  Guds  Almagt, 
Visdom  og  Godhed  i  Barnets  Sjæl  ved  at  henlede  dets 
Opmærksomhed  paa  Guds  Gerninger  og  deres  Beskaf- 
fenhed. Lader  os  saa  ved  Siden  deraf  meddele  den 
barnlige  Sjæl  nogle  faa  Steder,  der  indeholde  Religionens 
Væsen  og  Kærne;  indprente  den,  at  „hele  Loven  og 
Profeterne  hænge  af  de  to  Bud:  at  elske  Herren  sin 
Gud  af  sit  ganske  Hjærte,  af  sin  ganske  Sjæl,  af  sit 
ganske  Sind  og  elske  Næsten  som  sig  selv",  at  „Kjær- 
ligheden er  Lovens  Fylde;  thi  den  gjør  Næsten  intet 
Ondt";  lader  os  indprænte  det,  „at  de  Barmhjærtige 
ere  salige;  thi  dem  skal  vederfares  Barmhjærtighed",  at 
„de  Rene  af  Hjærtet  ere  salige;  thi  de  skulle  se  Gud", 
at  „de  Fredsommelige  ere  salige;  thi  de  skulle  kaldes 
Guds  Børn" ;  lader  os  indprente  den,  at  Kristus  endogsaa 
befaler  os  at  „elske  vore  Fjender,  velsigne  dem,  der 
forbande  os,  gjøre  dem  Godt,  der  hade  os  og  bede  for 
dem,  der  gjøre  os  Skade  og  forfølge  os,  paa  det  vi  skulle 
vorde  vor  Faders  Børn,  som  er  i  Himlene ;  thi  han  lader 
sin  Sol  opgaa  over  Onde  og  Gode,  og  lader  regne  over 

19* 


292  ^  Schwanenflugel ! 

Retfærdige  og  Uretfærdige."  Lader  os  indprente  den 
Unge,  at  „Guds  Rige  ikke  bestaaer  i  Ord,  men  i  Kraft", 
og  at  ikke  Enhver,  der  siger:  „Herre!  Herre!  skal  ind- 
gaa  i  Guds  Rige,  men  den,  som  gjør  Faderens  Vilje, 
som  er  i  Himlene",  at  „en  ren  og  ubesmittet  Gudsdyr- 
kelse for  Gud  og  Faderen  er  denne :  at  besøge  Enker  og 
Faderløse  i  deres  Trængsel  og  bevare  sig  selv  ubesmittet 
af  Verden".  Og  naar  den  Unges  Forstand  begynder  at 
modnes,  saa  lad  ham  fæstne  saadanne  Steder  i  sin  Hu- 
kommelse som:  „I  skulde  kende  Sandheden,  og  Sand- 
heden skal  frigøre  Eder" ;  „prøver  alle  Ting  og  beholder 
det  Gode";  „Bogstaven  ihjelslaar,  men  Aanden  levende- 
gjør".  Lad  ham  derimod  aldrig  vænnes  til  at  lægge 
nogen  særdeles  Vægt  paa-  de  ovenanførte  Steder  om 
Daab,  Nadvere  og  flere  lignende,  da  de  ikke  indeholde 
det  som  er  Kristendommens  Væsen  og  Kærne,  og  des- 
uden i  mer  end  én  Hensende  kunne  omtvistes  og  for- 
anledige Splid  og  Kiv.  Men  lad  den  Unge  indprente 
sig  sig  de  nærmest  ovenfor  anførte  Steder  i  Sjæl  og  Sind 
og  gjøre  dem  til  sit  Livsprincip  —  og  lader  os  saa  se 
hvilken  af  de  To  der  bliver  den  bedste  Kristen!" 

Som  man  af  de  anførte  Citater  vil  se  er  Magnus 
Eirikson  ikke  bange  for  at  bruge  stærke  Udtryk  i 
sine  religiøse  og  teologiske  Stridsskrifter;  men  Enhver,  der 
hylder  den  Mening,  at  Udtryksmaaden  i  en  Bog  maa 
svare  til  det  Æmne,  der  behandles,  vil  ikke  stødes  der- 
ved. Om  store  Ting  bør  der  bruges  stærke  Ord  og  om- 
vendt. Hver  Gang  denne  Mand  har  udgivet  en  Bog  har 
han  „gjort  et  Skridt" ;  og  de  Genstande  han  har  be- 
handlet, have  for  ham  været  Livs-  og  Dødssager.  Længe 
have  hans  Skrifter  i  Reglen  været  forberedte  i  hans 
Sind  og  Tanke:  under  de  forskelligste  Omgivelser,  ved 
Dag  og  Nat  have  Idérne  til  dem  arbejdet  indeni  ham. 
I  hans  fortræffelige  lille  Opbyggelsesskrift  „om  Bønnen" 
taler  han  om  sit  personlige  Gudsforhold  og  hævder  den 
umiddelbare  Lidflydelse  af  et  saadant  paa  den  Troende. 
Selv  de,  der  benægte  Muligheden  af  guddommelige  Med- 

deleiser  gjennem  det  ubevidste  Sjæleliv,  maa  blive  for- 
underlig til  Mode  ved  at  børe  den  gamle  Mand  paa 
sin  elskværdige,  troskyldige  Maade  fortælle  om  sine 
Drømme,  som  ban  uden  nogen  som  belst  baartrukken 
Forklaring  forstaar  at  applicere  paa  en  eller  anden  re- 
ligiøs Tanke,  der  er  bam  af  Vigtigbed.  Hvad  man  end 
vil  dømme  berom,  saa  afgive  dog  altid  bans  plastiske 
Fantasibilleder  et  slaaende  Vidnesbyrd  om,  bvor  dybt  og 
mægtigt  disse  religiøse  Idér  bave  grebet  ind  i  bans  Be- 
yidstbed.  Af  denne  Inderligbed  kommer  ogsaa  den 
Ærligbed  og  Aabenbed,  med  bvilken  ban  arbejder,  saa 
vel  som  den  brede  Omstændeligbed,  bvormed  ban  frem- 
sætter sine  Anskuelser,  samt  disse  lange  forberedende  For- 
taler med  deres  redelige  Erklæringer  og  djærve  Ligefrem- 
bed. Det  ligger  ikke  for  Magnus  Eirikson  at  sige  Noget 
paa  en  „aandrig"  Maade,  at  bruge  snilde  Ordvendinger 
eller  lade  sine  Tanker  løbe  ud  i  en  ironisk  Spids.  Slige 
kierkegaardske  glimrende  Kunstrytterkaprioler  passer 
kun  lidet  for  bans  Stils  jævne,  tilforladelige  Trav.  Hos 
bam  er  der  Intet  at  bente  for  en  dialektisk  Lækkertand 
eller  en  æstetisk  Fraadser;  ban  serverer  kun  Husmands- 
kost, men  den  er  baade  sund  og  nærende.  Kierkegaard 
var  et  Forfattergeni,  denne  Mand  er  en  Karakter.  Han 
bar  bogstavelig  talt  forladt  Fader  og  Moder  og  givet 
Afkald  paa  alle  Livets  Goder  for  at  følge  sin  Over- 
bevisning. Ikke  en  Gang  en  Lærerpost  ved  de  kjøben- 
bavnske  Almueskoler  bar  ban  kunnet  opnaa,  da  Skole- 
direktionens Formand,  en  bekjendt  kjøbenbavnsk  Gejstlig, 
stillede  den  Betingelse,  at  ban  først  skulde  afsværge  sine 
religiøse  Anskuelser;  bvilket  der  ikke  var  nogen  som  belst 
Grund  til,  da  Eirikson  naturligvis  bverken  bebøvede  eller 
vilde  undervise  i  Religion.  Saaledes  blev  ban  umulig- 
gjort for  den  Slags  Embeder,  til  bvilke  ban  ene  var  ben- 
vist, nu  da  ban  ikke  kunde  søge  Præstekald.  Og  dette 
var  saar  meget  mere  at  beklage,  som  bans  bumane  og 
kærlige  Sind  og  bans  jéevne,  letfattelige  Fremstillingsmaade 
havde  gjort  ham  særlig  skikket  til  slige  Bestillinger.  — 

Magnus  Eirikson  havde  altid  levet  saare  tarveligt 
og  knapt;  men  med  Aarene  blev  den  løse  Fortjeneste, 
hvortil  han  ene  og  alene  var  henvist,  ringere  og  ringere, 
og  da  det  omtalte  Gældsforhold,  hvori  hans  gode  Hjærte 
havde  styrtet  ham,  endnu  trykkede,  var  han  virkelig 
udsat  for  at  lide  formelig  Nød.  Da  skøde  enkelte  af 
hans  personlige  Bekendte  og  hans  Forfatterskabs  Ven- 
ner sammen  for  at  tilvejebringe  en  lille  Livrente  til  den 
70aarige  Olding.  Det  er  dennes  tarvelige  Renter  han  nu 
fornemmelig  lever  af.  For  en  Anden  skulde  det  synes 
umuligt  at  komme  ud  af  det  med  saa  Lidt;  men  denne 
Mand  gjør  yderst  beskedne  Fordringer  til  Livet.  Han 
har  Nok:  han  har  Tro  paa  sin  Sags  Sejr  og  Fred  med 
sin  Samvittighed.  Naar  man  har  det,  kan  man  nok 
holde  ud  at  bo  paa  et  fattigt  Tagkammer. 

Vi  se  ikke  rettere  end,  at  Magnus  Eiriksons  Tid 
endnu  ikke  er  kommen.  Andre  Bestræbelser  og  Formaal 
lægge  for  Øjeblikket  stærkt  Beslag  paa  det  danske  Pub- 
likums Opmærksomhed.  Men  naar  vi  en  Gang  uden  Skade 
for  Lidividernes  Frihed  ere  komne  vel  ud  over  vore  poli- 
tiske Tvistepimkter,  da  vil  det  religiøse  Spørgsmaal 
komme  paa  Dagsordenen,  og  da  vil  den  Sag,  som  han 
har  tjent  hele  sit  Liv  igjennem,  atter  gjøre  sig  gjældende. 
Den  rationelle,  den  praktiske  og  tolerante  Side  af  Kri- 
stendommen, vil  atter  komme  til  sin  Ret  efter  de  to 
henrundne  Menneskealdre,  og  da  vil  Eirikson  Skrifter  som 
han  nu  med  Nød  og  næppe  kan  faa  udgivet  og  maa 
sælge  fra  sin  Dør,  finde  talrige  og  villige  Læsere.  Til 
den  Tid  vil  den  gamle  Mand  rimeligvis  være  død;  men 
hans  K^avn  vil  da  holdes  i  Ære  af  en  mere  taknemlig 
Slægt  end  den,  han  nu  lever  blandt;  en  Slægt,  der  vil 
forstaa  at  paaskønne  det  Mod,  den  Selvopofrelse  og  Ud- 
holdenhed, hvormed  han  i  en  lang  religiøs-reaktionær 
Periode,  hvis  fremherskende  Anskuelser  støttedes  af  selve 
Landets  betydeligste  Aander,  kæmpede  mellem  de  Faa, 
der  hævdede  den  Me  Forsknings  Ret  lige  over  for  den 
stivnede  Tradition.  I.  SckwaBeBflagel. 


Et  Par  Bandgloser  til  Pastor  Holcks 
,,Belysnlng  af  Socialismen^^  ^). 


Mellem  Filantropien  og  Socialismen  bestaar  der 
xmegtelig  den  mest  uadskillelige  Forbindelse.  Socialismen 
har  sit  Udspring  fra  Filantropien,  og  Filantropien 
hviler  paa  socialistisk  Grundlag.  Før  Individualismens 
Princip  ud  i  dets  yderste  Konsekvenser,  —  og  lad  os 
se,  hvad  der  bliver  af  Kærligheden  til  Næsten.  Menneske- 
yennen,  der  helHger  sine  Evner  og  sin'  Formue  til 
^kollektive''  Formaal,  maa  dog  være  Tilhænger  af 
„Kollektivismen",  —  som  Schåffle  og  Andre  kalde  Nutidens 
Socialisme.  Og  medens  Filantropen  fører  Valgsproget: 
^elsk  din  Næste  som  Dig  selv'',  saa  har  Socialisten  netop 
valgt  sig  det  samme. 

Det  er  altsaa  ganske  naturligt,  at  „Tidsskrift  for 
Filantropi"  aabner  sine  Spalter  for  Artikler  om  Socia- 
lismen. Besynderligt  er  det  derimod,  at  den  Artikel  om 
Socialismen,  der  har  fundet  Plads  i  Tidsskriftets  andet 
Hæfte,  nærmest  synes  at  have  gjort-  sig  til  Opgave  at 
gøre  Forbindelsen  mellem  Socialismen  og  Filantropien 
uklar.  Muligvis  har  dette  dog  ikke  været  Forfatterens 
bevidste   Hensigt;    —    hvad    denne    egenlig    har   været. 


♦)  Pastor  Holcks  Artikel  findes,  under  Titelen  .,6idrag  til  Be- 
lysning af  det  sociale  Spørgsmaal  og  Socialismen",  optaget  i 
2det  Hæfte  af  „Tidsskrift  for  Filantropi". 

derom   er  det  paa  Grund  af  Artiklens  gennemgaaende 
Begrebsuklarhed  vanskeligt  at  udtale  noget  Bestemt. 

Vi  ile  med  at  anerkende,  at  Forfatteren,  Pastor 
Holck,  straks  i  Begyndelsen  af  sin  Artikel  udtaler,  at 
der  er  „en  dybt  begrundet  Forbindelse  mellem  Filantropien 
og  det  sociale  Spørgsmaal**.  I  Pastor  Holcks  Mund  be- 
tyder nu  „det  sociale  Spørgsmaal^  det  Samme  som 
„Socialismen".  I  hans  Artikel  er  Udtrykkene:  „det 
sociale  Spørgsmaal",  „den  sociale  Bevægelse"  eller  „de 
sociale  Bevægelser",  „de  socialistiske  Bevægelser",  „Socia- 
lismen"  og  maaske  flere  til,  blandede  sammen  paa  en 
saadan  Maade,  at  man  maa  antage,  at  han  betragter 
dem  som  enstydige;  i  alt  Fald  er  det  ikke  muligt  for 
Læseren  at  opdage  Distinktionen.  Umiddelbart  efter 
den  nys  citerede  Udtalelse  om  „Forbindelsen  mellem 
Filantropien  og  det  sociale  Spørgsmaal"  tilføjer  nu  For- 
fatteren, at  „Maalet"  for  „den  sociale  Bevægelse"  (=  „det 
sociale  Spørgsmaal"  =  „Socialismen")  er  „Forsøg  paa 
at  rydde  de  Hindringer  til  Side,  som  stille  sig  i  Vejen 
for  dem,  der  ere  fødte  paa  Samfundets  lavere  Trin  og 
gøre  det  næsten  umuligt  for  dem  at  hæve  sig  til  højere 
Stillinger,  selv  om  deres  Evner  og  Naturanlæg  berettige 
dem  til  at  naa  saadanne,  samt  Forsøg  paa  i  det  Hele 
at  hæve  Samfundets  lavere  Klasser  ved  at  forbedre  deres 
Eaar  baade  i  fysisk,  moralsk  og  intellektuel  Henseende". 
Maaske  vil  det  undre  de  Fleste,  at  „Maalet"  ikke  er 
Hindringernes  Bortryddelse  men  kun  „Forsøg"  paa  at  rydde 
dem  til  Side.  Men  vi  ønske  kun  at  kritisere  saa  lidt 
som  muligt,  og  lade  derfor  den  nys  anførte  Definitioii 
forblive  urørt,  —  baade  med  Hensyn  til  dens  formelle 
Affattelse  og  reelle  Indhold.  Derimod  bør  det  fremhæves 
at  Forfatteren,  umiddelbart  efter  at  have  defineret  „den 
sociale  Bevægelses"  Maal,  erklærer:  „dette  Maal  falder 
ganske  sammen  med  det  Filantropien  sætter  sig". 
Pastor  Holck,  der  er  Filantrop,  indrømmer  da  ogsaa, 
at  han  „godt   kan  sympatisere    med    den    Tanke,   som 

ligger  til  Grund  for  de  sociale  Bevægelser".  Forsaavidt 
angaar  „Maalet^S  er  Pastor  Holck  altsaa  Socialist.  Og 
naar  vi  fremhæve  hans  Tilslutning  til  Socialismens  Maal, 
vil  man,  efter  vore  foran  fremsatte  Bemærkninger,  for- 
staa,  at  vi  ikke  gøre  det  for  at  rette  en  Bebrejdelse 
mod  ham,  men  tvært  imod  for  at  paapege,  at  hans 
Stilling,  forsaavidt,  er  fuldstændig  logisk  rigtig. 

Men  Pastor  Holcks  Enighed  med  Socialisterne,  — 
og  vi  kunne  tilføje  méd  Eommunisteme,  thi  de  første 
Kristnes  Kommunisme  tiltaler  ham  i  høj  Grad  — ,  er, 
hvad  man  kunde  vente,  ikke  af  lang  Varighed.  Saasnart 
Spørgsmaalet  bliver  om,  ved  hvilke  Midler  •  Maalet  skal 
opnaas,  opstaar  der  Splid.  Pastor  Holck  udtaler  sig 
meget  stærkt  imod  Socialisternes  „Veje^.  Han  taler  en 
hel  Del  om,  at  Socialisterne  ikke  benytte  „Aandens, 
men'  Haandens  Magt^ ,  at  de  „vække  urene  og  slette 
Lidenskaber^^  om  j,Talmajestæten"  o.  s.  v.  o.  s.  v.  Og 
om  de  „sociale  Bevægelser",  om  hvilke  han  tidligere 
talte  med  megen  Sympati,  udtaler  han  sig  nu  med  den 
største  Bitterhed.  Det  er  imidlertid  hverken  vor  Opgave 
at  gentage  eller  at  gendrive  alle  hans  Bebrejdelser  mod 
de  socialistiske  „Veje".  Det  maa  være  nok  at  fremhæve, 
at  Socialistemes  „store  Grundfejl",  efter  Pastor  Holcks 
Mening,  bestaar  deri,  at  de,  i  Stedet  for  at  gaa  ad 
„Kristendommens"  Vej  —  „den  eneste  Vej",  der  kan 
føre  til  Maalet  — ,  have  arbejdet  „med  Tilsidesættelse 
af  —  ja  i  Modsætning  til  Kristendommen".  Og,  hedder 
det  videre:  „medens  Fællesskabet  i  den  første  kristne 
Menighed  naaedes  derved,  at  Alle'  gæme  vilde  give,  har 
man  ment  at  kunne  naa  Maalet  ved  at  gaa  lige  den 
modsatte  Vej,  nemlig  ved  at  give  Alle  Lov  til  at  tage". 
Denne  Udtalelse  er  maaske  nærmest  at  betragte  som 
en  velklingende  Frase ;  i  ethvert  Fald  forklarer  Pastoren 
ikke  nærmere,  hvad  praktisk  Betydning  der  skal  tillægges 
Alles  Beredvillighed  til  „at  give",  naar  man  ikke  faar 
„Lov  til  at  tage". 

Altsaa:  Socialisternes  „store  Grandfejl^  er,  at  de 
ikke  gaa  ad  „Kristendommens^  Vej,  der  dog  er  „den 
eneste  Vej^S  ^<>^  fører  til  Maalet!  Lad  os  et  Øjeblik 
standse  ved  denne  Paastand. 

Er  det  sandt,  at  Socialisterne  (eller  deres  Flertal) 
stille  sig  indifferente  eller  vel  endog  ^endligé  ligeoverfor 
Kristendommen?  Pastor  Holck  paastaar  det,  og  han 
udbreder  sig  meget  vidtløftigt  om,  hvorledes  Socia- 
listerne glemme,  at  „Keligioneh  det  vil  sige  (sid) 
Kristendommen"  er  „den  rette  Styrmand",  en  „Løfte- 
stang" o.  s.  V.  o.  8.  V.    Men  har  han  Ret? 

Inden  dette  Spørgsmaal  kan  besvares,  maa  man  vide, 
hvad  det  er  for  en  Kristendom  der  tales  om;  thi  „Kristendom" 
og  „Kristendom"  er  som  bekendt  to  Ting.  Der  er 
først  denne  Kristendom,  som  maaske  tør  kaldes: 
Filosofemes  Kristendom  d.  v.  s.  Kristi  Kærlighedslære, 
der  har  faaet  sit  Udtryk  i  Ordet:  „Elsk  din  Næste  som 
Dig  selv".  Denne  Kærlighedslære,  der  er  opkaldt  efter 
Kristus,  fordi  han,  ikke  først,  men  med  størst  praktisk 
Udbytte  docerede  den,  er  en  af  Grundstenene  i  den 
socialistiske  Bygning,  —  og  til  den n  e  Kristendom  bekende 
saa  godt  som  alle  Socialister  sig,  selv  de  mest  yderlig- 
gaaende,  —  og  naar  de  bekende  sig  til  den ,  er  det  i 
den  Overbevisning,  at  Opgivelsen  af  Kristi  Kærligheds- 
lære og  dens  Afløsning  af  den  rene  Egoismes  Princip 
vilde  bringe  Samfundets  Fred  i  Fare  og,  om  ikke  opløse 
Alt  i  Atomisme,  saa  dog  fremkalde  anarkiske  Tilstande 
paa  alle  sociale  Omraader.  Uagtet  Pastor  Holck  ikke 
synes  at  kende  meget  til  den  Bevægelse  og  den  Literatur, 
der  er  Genstand  for  hans  Omtale,  maa  han  dog  vide, 
at  det  store  Flertal  af  Socialister  bekender  sig  til  denne 
Lære.  Han  maa  dog  have  hørt  denne  saa  ofte  anførte 
socialistiske  Udtalelse:  „Jesus  var  den  første  Socialist". 
At  denne  Udtalelse,  —  der  er  ret  karakteristisk  men 
noget  overdreven,  thi  Jesus  var  jo  ikke  den  første 
Socialist,  men  havde,  ogsaa  i  sin  Egenskab  af  Socialist, 

adskillige  Forgængere — ikke  udelukkende  skyldes  Ønsket 
om  at  gøre  Opsigt  ved  krasse  Ord,  men  at  den  ogsaa  og 
navnlig  er  et  Udtryk  for  en  virkelig  Overbevisning,  lader  sig 
ikke  betvivle.  For  nogle  faa  Aar  siden  holdt  Referenten  for 
den  socialistiske  Arbejderforening  i  Frankfurt,  K.  Frohme, 
en  Tale  i  en  meget  talrig  Arbejderforsamling,  hvor  han 
med  megen  Anerkendelse  udtalte  sig  om  Jesus  fra 
Nazareth.  „Jesus  havde",  ytrede  Taleren,  „i  sin  Tid 
opstillet  det  mest  fuldkomne,  det  mest  konsekvente,  det 
mest  revolutionære  Princip,  der  lader  sig  tænke  .  .  . 
Man  behøver  kun  at  læse  Bibelen  for  at  se,  at  Jesus 
var  sin  Tids  mest  fuldkomne  Demokrat".  Stærkere 
vidste  Taleren  ikke  at  rose  Jesus.  „Den  Religion," 
ytrede  han  videre,  „Jesus  indførte,  var  Kærlighed  til 
Næsten  .  .  .  Denne  Religion  var  senere  bleven  aldeles 
forvansket  af  Præsterne  .  .  .  Saaledes  som  Kristen- 
dommen nutildags  bryster  sig,  har  den  slet  Intet  at  gøre 
med  den  sande  Kristendom!"  Der  vilde  ingen  Grund 
være  til  at  anføre  disse  Ord,  hvis  de  kun  vare  Udtryk 
for  en  aldeles  individuel  Opfattelse;  men  dette  ere  de 
ikke :  det  er  næppe  nogen  Overdrivelse  at  sige,  at  næsten 
alle  Socialister  bekende  sig  til,  hvad  Frohme  kalder 
„den  sande  Kristendom"  d.  v.  s.  Kristi  Kærlighedslære. 
Men  naar  vi  komme  til  den  anden  „Kristendom", 
som  maaske  tør  kaldes  Teologernes  eller  Præsternes 
Kristendom  saa  bliver  Stillingen  rigtignok  en  anden. 
Den  teologiske  Lære  opstiller  som  sin  første  Fordring: 
„Troen"  paa  en  Uskyldig,  som  ved  at  blive  straffet 
med  Døden  har  udsonet,  hvad  de  Skyldige  have  for- 
brudt. Pastor  Holck  har  Ret  i,  at  Socialisterne  eller 
mange  Socialister  (og  Andre  med  dem)  stille  sig  noget 
kølige  lige  over  denne  Lære.  Og  det  er  dette,  som 
Pastoren  beklager;  thi  denne  Lære  er,  efter  hans  Mening 
Vejen,  ja  „den  eneste  Vej",  der  fører  til  „den  sande 
Frihed  og  den  sande  Lighed".  Herom  skriver  han  nogle 
Blade ;  men  hvad  Læserne  ganske  ville  savne  paa  disse 

Blade  er  Beviset  eller  blot  Forsøg  paa  Bevis  for  at 
„Troen"  paa  Principet  „for  Smed  at  rette  Bager"  skulde 
kunne  „løse  det  sociale  Spørgsmaal". 

I  Stedet  for  at  levere  os  dette  Bevis ,  foretrækker 
Forf.  at  give  sig  i  Kast  med  den  unegtelig  lettere  Op- 
gave at  give  en  Fremstilling  af,  hvad  Socialismen  egenlig 
gaar  ud  paa.  Et  Par  Ord  om,  hvorledes  det  er  lykkedes 
Forf.  at  udføre  denne  Opgave! 

„Skal,"  saaledes  begynder  Forf.,  „det  Onde,  det 
Usande  og  Forkerte  bekæmpes  og  besejres,  saa  maa 
det  ses  og  kendes  i  sin  sande  SkiUcelse  (Meget  rigtigt!). 
Derfor  er  det  nødvendigt  at  dvæle  noget  ved  de  Lær- 
domme, som  Socialismen  har  søgt  at  udbrede  og  gøre 
gældende,  da  det  derved  allerbedst  vil  vise  sig,  hvor 
forkert  den  Vej  er,  hvorpaa  der  er  slaaet  ind,  og  hvoir- 
ledes  den  fører  fra  i  Stedet  for  at  føre  til  Maalet". 
Og  paa  de  følgende  Sider,  Afhandlingens  sidste  Fjerdedel, 
fortælles  der  saa  Noget,  som  skal  oplyse  os  om  de 
socialistiske  Lærdomme  og  Socialismens  „sande  Skikkelse^. 
Nogen  meget  fuldstændig  Fremstilling  maa  Læseren 
imidlertid  ikke  vente  at  finde  her:  netop  de  Socialister, 
hvis  Teorier  man  hyppigst  har  forsøgt  at  gennemføre  i 
Praksis,  lades  uomtalte.  Ret  betegnende  e^  det,  at  For- 
fatteren i  filantropisk  Tidsskrift  har  anset  det  for 
hensigtssvarende  ganske  at  forbigaa  hin  berømte  engelske 
Socialist,  der  samtidig  var  en  af  Verdens  største  Filan- 
troper. 

Hvad  faa  vi  da  paa  disse  Sider  at  vide  om  Socia- 
lismens „sande  Skikkelse"?  Vi  faa  at  vide,  at  det  for 
„hele  den  socialistiske  og  kommunistiske  •  Bevægelse ,  i 
Fortid  og  Nutid,"  Karakteristiske  er:  „Kamp  imod 
Ejendom,  Familieliv  og  Kristendom".  Men  imod 
denne  Karakteristik  maa  der  nedlægges  en  bestemt 
Protest:  den  vidner  om  fuldstændig  Mangel  paa  Kend- 
skab til  Socialismens  virkelige  Indhold.  Det  er  usandt, 
at    Socialisterne    bekæmpe    „Ejendommen";     —     deres 

Angreb  gælde  kun  visse  Former  af  Ejendomsretten, 
Det  er  usandt,  at  Socialisterne  bekæmpe  „Familielivet", 
—  ihvorvel  mange  af  dem  ikke  betragte  den  nuværende 
Ordning  af  Forholdet  mellem  Kønnene  som  den  bedst 
mulige.  Det  er  endelig  usandt,  at  Socialisterne  bekæmpe 
„Kristendommen";  —  men  det  er  ganske  vist  sandt,  at 
mange  af  dem  (hvor  mange  lader  sig  ikke  afgøre)  ikke 
have  megen  Sympati  for  den  teologiske  Kristendom. 
Naar  man  udslynger  saadanne  Beskyldninger,  som  Pastor  H. 
gør,  er  man  ogsaa  forpligtet  til  at  føre  et  alvorligt  Bevis 
for  deres  Berettigelse;  men  denne  Side  tager  Hr.  H. 
sig  unegtelig  meget  let.  Dette  bør  ikke  hengaa 
upaatalt. 

Hvad  det  sidste  Punkt  —  Beskyldningen  om  Socia- 
listernes Ukristelighed  —  angaar,  saa  have  vi  allerede 
udtalt,  hvorledes  det,  efter  vor  Mening,  forholder  sig 
hermed.  Vi  skulle  her  tilføje,  at  selv  om  det  blev  godt- 
gjort at  de  fleste  Socialister  ere  imod  den  teologiske 
Kristendom  —  imod  den  filosofiske  kunne  de,  som  an- 
ført, ikke  være,  —  hvad  vilde  det  saa  bevise?  Vilde 
man  her  have  fundet  et  for  Socialismen,  som  saadan, 
betegnende  Træk?  Paa  ingen  Maade!  Hvormange  af 
Socialismens  Modstandere,  specielt  af  de  liberale 
Nationaløkonomer,  bekende  sig,  i  Hjærtet,  til  den  teo- 
logiske Kristendom?  Lad  os  først  faa  det  at  vide!  De 
Udfald  mod  Keligionen,  der  kunne  træffes  i  den  social- 
demokratiske Presse,  ere  aldeles  ikke  karakteriserende 
for  Socialismen.  „Lassalleanerne",  fortæller  Pastor  H., 
»erklære,  at  Gud  er  Indbegrebet  af  Alt,  hvad  de  hade 
og  afsky".  Men  hvor  mange  Antisocialister  have  ikke 
erklæret  akkurat  det  Samme!  James  Mill  (Stuart  Mills 
Fader),  som  man  dog  vel  ikke  vil  betragte  som  Socialist, 
betegnede  jo  idelig  de  kristne  Teologers  Gud  som 
„Ondskabens  non  plus  ultra^  (Se  J.  S.  Mills  Avto- 
biografi).  Og  hvor  mange  lignende  Udtalelser  kunde 
der  ikke  hentes,   fra  den  antisocialistiske  Lejr!  —  Nej, 

de  stærke  Udtryk,  nogle  Socialdemokrater  ofte  betjene 
sig  af,  ere  aldeles  uvæsenlige;  de  berøre  aldeles  ikke 
Kærnen  i  Socialismen. 

Ganske  det  Samme  gælder  om  det  andet  Punkt, 
Beskyldningen  for  Angreb  paa  Familielivet.  Det  er 
unegtelig  en  stærk  Beskyldning,  Pastor  H.  her  fremsætter; 
lad  os  høre,  hvorledes  han  begrunder  den!  Han  hen- 
viser til  Saint-Simonisten  Enfantins  Bestræbelser  og 
meddeler,  at  „den  social-demokratiske  Alliance  i  Genf 
1869  fattede  følgende  Beslutning:  „Ægteskabet  maa  af- 
skaffes som  politisk,  religiøs,  juridisk  og  borgerlig  Ind- 
retning ;  i  Stedet  for  det  faste  Baand,  som  sætter  Skranker 
for  Lidenskaberne,  maa  den  almindelige  Prostitution 
træde".  Det  er  Hr.  Pastorens  „Beviser"!  Og  paa 
Grundlag  af  dem  vover  han  at  paastaa,  at  „den  hele 
socialistiske  og  kommunistiske  Bevægelse,  i  Fortid  og 
Nutid"  har  ^samlet  sig  til  Kamp  mod  Familielivet"! 
Tror  Hr.  Pastoren,  at  den  Omstændighed,  at  en  taabelig 
Resolution  er  bleven  vedtaget  af  en  Flok  Socialdemokrater, 
berettiger  ham  til  at  paastaa,  at  Socialismen  „overalt" 
(sic!)  gaar  ud  paa  Familielivets  Tilintetgørelse?  Har 
han  Ret  til  at  paadutte  Socialismen  saadan  Noget,  saa 
har  han  ogsaa  Ret  til  at  paadutte  Teologien,  at  den 
docerer  „den  frie  Kærlighed",  naar  det  blev  bevist,  at 
denne  praktiseres  af  nogle  Teologer.  —  At  nogle 
Socialister  ønske  Familieforholdene  ordnede  paa  en 
anden  Maade  end  den  nu  almindelige,  er  ubestrideligt; 
men  vi  maa  advare  mod  den  Tro,  at  man  skulde  kunne 
paapege  det  VæsenUge  i  Socialismen  blot  ved  at  citere 
nogle  aldeles  betydningsløse  socialdemokratiske  Udtalelser. 
Det  Eneste,  saadanne  Udtalelser  kunde  karakterisere, 
er  de  Individer,  fra  hvem  de  komme;  men  at  bruge  dem 
til  en  „Belysning  af  Socialismen" ,  er  sandelig  util- 
stedeligt. 

Tilbage  staar  nu  Spørgsmaalet  om  Socialismens 
Stilling  til  Ejendomsretten.     Her  komme  vi  endelig  til 

noget  Væsenligt.  Ja,  havde  Hr.  Holck  klaret  dette  Punkt, 
saa  havde  han  leveret  et  „Bidrag  til  Belysning  af  So- 
cialismén^^ .  Lad  os  høre,  hvorledes  han  har  baaret  sig 
ad  hermed!  Paa  1  Side  —  én  Side!  —  gennemgaar 
Hr.  Holck:  Babeuf,  St.  Simon,  Proudhon,  Marx  og  Las* 
saUe,  —  og  efter  denne  alvorlige  Prøvelse  af  i  det 
Mindste  fire  grundforskellige  Systemer,  føler  hat  sig 
stærk  nok  til  at  udtale,  at  Socialismen  vil  „Ejendoms- 
retten til  Livs^M  Hvad  anfører  han  til  Støtte  herfor,  og 
hvorledes  vil  han  forsvare  at  have  skjult  for  sine  Læ- 
sere, at  det  Socialisterne  bekæmpe,  kun  er  visse  For- 
mer af  Ejendomsretten? 

Han  anfører  „adskillige  Udtalelser,  der  for  den  aller- 
største Dels  Vedkommende  hidrøre  fra  Mænd,  som  have 
haft  Betydning  for  og  Indflydelse  paa  den  hele  Bevægelse, 
og  iiogle  ere  (tænk  engang!)  fremkomne  som  Resultater 
af  Forhandlinger  angaaende  denne  Sag".  —  Vi  vare, 
det  maa  vi  tilstaa,  da  vi  læste  de  af  Pastor  H.  „eksempel- 
vis" anførte  Udtalelser,  ikke  ganske  i  Stand  til  at  for- 
staa,  hvad  der  havde  bevæget  Pastor  H.  til  at  anføre 
dem.  Thi  vi  kunde  dog  ikke  tro,  at  en  alvorlig  Mand 
skulde  mene  at  „bekræfte"  sine  Paastande  ved  at  med- 
dele korte  (3  å  4  Linjer  lange)  forvrængede  Fremstillinger 
af  sociahstiske  Systemer  eller  ved  at  anføre  nogle  intet- 
sigende Exempler  paa  Udtalelser,  ligeoverfor  hvilke  der 
kunde  stilles  en  Række  af  Exempler  paa  akkurat  mod- 
satte Udtalelser.  Vi  fik  derimod  Indtrykket  af,  at  det 
havde  moret  Forf.  at  anføre  nogle  rigtig  fæle  Socialist- 
udtalelser. Men  hvis  det  havde  været  Hr.  H.'s  Opgave 
at  levere  en  Blomstersamling  af  socialdemokratiske  Kraft- 
udtryk, saa  var  hans  Samling  —  i  Forhold  til,  hvad  der 
paa  dette  Omraade  kan  præsteres  —  rigtignok  ynkelig 
mager.  At  vort  Indtryk  af,  at  Forf.  con  amore  havde 
citeret  de  „gudsbespottelige ,  oprørende  og  afskyelige" 
Ytringer;  var  urigtigt,  erfarede  vi  imidlertid,  da  han  paa 
sin  Afhandlings  næstsidste  Side  oplyste  Læseren  om,  at 

han8  Pen  „næsten"  havde  „vægret  sig"  ved  at  skrive 
dem.  Altsaa  blev  vi  dog  nødte  til  at  antage,  at  Pastor 
H.  virkelig  mener  at  „bekræfte"  sine  Beskyldningers 
Rigtighed  ved  paa  fire  smaa  Sider  hultertilbulter  at 
anføre  nogle  af  socialistiske  Bøger  og  socialdemokratiske 
Blade  paa  Maa  og  Faa  udrevne  Stykker.  Imidlertid 
turde  det  dog  være  sikkert,  at  man  ikke  „belyser" 
(i  Pastor  Holcks  Mund  det  Samme  som :  gendriver) 
Socialismen  ved  at  fortælle  om  nogle  Galskaber,  enkelte 
Socialdemokrater  have  begaaet.  Vil  man  belyse  eller 
gendrive  Socialismen,  maa  man  holde  sig  til  det,  der 
er  Kærnen  i  den.  Men  denne  Kærne  har  Hr.  H.  ikke 
søgt  at  finde. 

Læseren  bør  dog  have  en  lille  Ide  om,  hvad  det  er 
for  „Bidrag  til  Belysning  af  Socialismen"  Pastor  H. 
leverer.    Derfor  Følgende: 

Først  „belyses"  den  Babeufiske  Kommunisme,  —  paa 
fem  Linjer.  —  Saa  kommer  Saint -Simonismen.  Den 
faar  en  Hgesaa  udførlig  „Belysning".  Den  vilde  afskaffe 
Arveretten;  men  det  er  dog  ikke  det  samme  som  at  af- 
skaffe Ejendomsretten.  Det  saint-simonistiske :  „åchacun 
selon  sa  capacité;  å.  chaque  capacité  selon  ses  oeuvres^, 
gengives  saaledes:  »Saint-Simonisteme  bekæmpe  al  ned- 
arvet Ejendom  og  sætte  som  Betingelse  for  Ejendom 
Evne  til  at  anvende  den,  idet  Ejendom  alene  betragtes 
som  Middel  for  Arbejdet".  Pastor  Holck,  der  dog  til- 
lægger Socialismens  religiøse  Side  en  saa  overvejende 
Vægt,  finder  det  overflødigt  at  omtale  Saint -Simons 
„Nouveau  Ghristianisme",  at  omtale  denne  religiøse  Be- 
vægelse, der  af  Lacordaire  betegnedes  som  den  betyde- 
ligste siden  Luthers  Dage.  —  Proudhons  „Ejendom  er 
Tyveri"  bliver  derefter  ført  frem.  Nogen  Forklaring  af 
dette  Ord  meddeles  ikke.  Har  Læseren  Lyst  til  at  tro, 
at  Proudhon  betegner  enhver  Ejendomsbesidder  som  en 
Tyv  i  dette  Ords  kriminelle  Betydning,  saa  vil  Hr.  H. 
ikke  forhindre  ham  heri.  —  Derefter  citeres  et  Kraft^ 

udtryk  af  Outine.  Det  er  en  Socialdemokrat,  som  her 
pattes  ind  imellem  de  socialistiske  Teoretikere.  Pastor 
Holck  synes  ikke  at  kjende  nogen  Forskel  mellem  Social- 
demokrater og  Socialister  1  —  Og  saa  komme  vi  til  „de 
socialistiske  Førere  Marx  og  Lassalle",  der  siges  at 
stemme  overens  med  Adam  Smith  —  „der  er  at  betragte 
som  Manchesterskolens  Fader"  —  „i  Antagelsen  af  den 
urigtige  Sætning,  at  Arbejdet  er  den  eneste  Eilde  til  al 
Værdi,  idet  de  erklære  den  for  faststaaende  utvivlsom 
Sandhed  og  udvikle  den  videre  for  at  komme  Ejendoms- 
retten til  Livs." 

Vi  have  ladet  meget  passere;  men  her  maa  vi  dog 
standse  for  at  spørge:  hvad  mener  Pastor  Holck?  Det 
er  ikke  hans  Mening,  om  hvad  der  er  Kilden  til  Værdi, 
som  vi  spørge  om;  thi  vi  formode,  at  Hr.  Pastoren 
endnu  ikke  i  sine  Studier  af  Værdilæren  er  kommen  saa 
vidt,  at  hain  kan  mene  Nogetsomhelst  om  Kigtigheden 
eller  „Urigtigheden"  af  de  Adam  Smith'ske  Sætninger. 
Men  vi  spørge:  hvad  skal  det  sige,  at  Marx  og  Lassalle 
„udvikle"  „den  urigtige  Sætning,  at  Arbejdet  er  den 
eneste  Kilde  til  al  Værdi"  „for  at  komme  Ejendoms- 
retten tiJ  Livs".  Vi  tilstaa,  at  vi  ere  ude  af  Stand 
til  at  opdage  Spor  af  Mening  i  Hr.  Pastorens  „Ud- 
viklinger". 

Karl  Marx's  store  Værk,  „Das  Kapital",  søger  slet 
ikke  at  „komme  Ejendomsretten  til  Livs",  men  det  an- 
griber den  bestaaende  privat  -  kapitalistiske  P  r  o  d u k- 
tionsmaade.  Og  det  lader  sig  ikke  bestride,  at  An- 
grebet er  udført  med  saa  stort  Talent,  at  „Das  Kapital" 
har  opnaaet  at  blive,  som  man  har  sagt,  en  „Socialist- 
bibel", det  Rustkammer,  hvor  Modstanderne  af  den  be- 
staaende social  -  økonomiske  Ordning  fortrinsvis  søge 
deres  Vaaben.  Naar  man  henser  til  den  uhyre  Støtte, 
Nutidens  Socialdemokrater  have  fundet  i  „Das  Kapital", 
skulde  man  tro,  at  Forsvarerne  af  den  bestaaende  Ord- 
ning fremfor  Alt  vilde  søge  at  slaa  „Das  Kapital"  ned. 

20 

Men,  nej !  Den  anti-socialistiske  Presse  og  Literatur  vrimler 
af  rasende  hadefulde  Angreb  paa  Marx  og  hans  Til- 
hængere; —  men  har  den  givet  sig  i  Kast  med  det 
Marx'ske  Værk?  Kun  sjældent,  —  saa  sjeldent  og  saa 
overfladisk  at  det  næsten  ser  ud,  som  om  man  i  den 
anti-socialistiske  Lejr  frygtede  for,  at  man  ved  at  tage 
for  stærkt  fat  paa  det  nævnte  Værk  let  kunde  komme 
til  at  brænde  sig.  Fra  den  seneste  Tid  have  vi  vel  et 
alvorligt  Forsøg  paa  kortelig  at  analysere  den  Marx^ske 
Kollektivisme  i  Schåffles  ypperlige  „Quintessenz  des 
Socialismus^ ;  men  da  Schåffle  behandler  Socialismen  i 
en  værdig  Tone  og  fraraader  at  „gendrive"  den  „med 
Flintekugler",  vil  man  forstaa,  at  han  af  den  bestaaende 
Ordnings  Forsvarere  betragtes  med  skæve  Blik.  Fra  en 
noget  tidligere  Tid  have  vi  H.  v.  Sybels  Foredrag  om 
Nutidens  Socialisme,  hvor  Marx  ogsaa  behandles  med 
Alvor;  men  Sybel,  der  er  nødt  til  at  yde  den  skarpe 
Logik,  hvoraf  „Das  Kapital"  er  præget,  sin  Anerkendelse, 
har  neppe  slaaet  den  Marx'ske  Værdilære  saa  grundigt 
ihjel,  at  den  ikke  vil  rejse  sig  igen. 

Marx  lærer  —  idet  han  nærmest  slutter  sig  til 
Ricardo  — ,  at  Varernes  Bytteværdi  (Bytte værdi,  vel 
at  mærke!)  bestemmes  ved  det  i  Varerne  legemliggjorte 
menneskelige  Arbejde.  Det  er  der  nu  ogsaa  mange 
anti-socialistiske  Økonomer,  der  have  ment  og  fremdeles 
mene,  saa  det  er  der  ikke  noget  Overraskende  i  at  høre. 
Mere  ejendommelig  for  Marx  er  derimod  hans  Paavis- 
ning  af,  hvorledes  Værdien  skal  maales.  Dette  sker, 
efter  Marx,  ved  den  Mængde  menneskelig  Arbejdskraft, 
det  Kvantum  menneskelig  Hjærne-,  Nerve-  og  Muskel- 
substans, der  er  gaaet  med  til  Varens  Produktion.  „Og 
Arbejdets  Kvantitet",  hedder  det  i  „Das  Kapital",  „maa- 
les ved  Tidsvarigheden ,  ved  Arbejdstiden.  Rigtignok 
kunde  det  synes,  at  Følgen  af  at  maale  Varens  Værdi 
ved  det  Arbejdskvantum  (den  Arbejdstid),  der  er  for- 
brugt ved  dens  Produktion,  vilde  blive,  at  jo  mere  doven 

og  udygtig  en  Mand  var,  desto  værdifuldere  maatte  hans 
Vare  blive,  fordi  han  havde  brugt  mere  Tid  til  dens 
Forfærdigelse."  „Men",  svarer  Marx,  „det  Arbejde,  der 
danner  Værdisubstansen,  er  det  samme  mejineskelige 
Arbejde,  Udgivelsen  af  den  samme  menneskelige  Arbejds- 
kraft. Samfundets  samlede  Arbejdskraft  bestaar  ganske 
Tist  af  talløse  individuelle  Arbejdskræfter;  men  enhver 
af  disse  individuelle  Arbejdskræfter  er  lig  de  andre, 
forsaavidt  den  har  Karakter  af  en  social  Gennem- 
snitsarb ej ds kraft,  og  virker  som  saadan,  altsaa  for- 
saavidt  den  til  Varens  Produktion  kun  bruger  den 
gennemsnitligt  nødvendige  eller  socialt  nødvendige 
Arbejdstid."  —  Anvende  vi  nu  den  af  Marx  angivne 
Maalestok  paa  den  Værdi,  Arbejderen  producerer,  saavel 
som  paa  den  Godtgørelse,  han  modtager  for  sit  Arbejde, 
saa  ville  vi  opdage  Følgende:  Arbejderen  producerer 
mere  end  det,  Arbejdskraften  koster;  —  gjorde  han  ikke 
det,  vilde  Fremskridt  overhovedet  være  umuligt;  —  mod- 
tog nu  Arbejderen  for  sit  Arbejde  en  Godtgørelse,  der 
svarede  til  hvad  han  har  produceret,  vilde  han  altsaa 
kunde  styrke  sin  Livskraft  og  forbedre  sine  økonomiske 
Kaar.  Men  dér  hvor  Privatkapitalismen  raader, 
faar  Arbejderen  ikke  en  saadan  Godtgørelse. 
Privatkapitalisten,  der  ikke  selv  arbejder,  men  beskæf- 
tiger lejede  Arbejdere,  betaler  sine  Arbejdere  en  Godt- 
gørelse, som  ikke  er  lig  det  af  Arbejderne  Producerede, 
men  kun  lig  Arbejdskraftens  Bytte  værdi  eller  Markeds- 
pris o :  lig  Omkostningerne  ved  Produktionen  af  Arbejds- 
kraften (jfr.  Ricardo).  Arbejderen  overlader  Kapitalisten 
sin  Arbejdsdag,  lad  os  sige  12  Timer;  kræves  der 
gennemsnitligt  6  Timers  dagligt  Arbejde  til  Tilveje- 
bringelsen af  de  Midler,  uden  hvilke  Arbejderen  umulig 
kan  leve  og  forplante  sig,  saa  faar  han  Erstatning 
for  6  Timers  Arbejde;  men  for  de  øvrige  6  Timer 
faar  han  Intet!  Altsaa  hævder  Marx,  at  under  den 
nuværende   privat-kapitalistiske  Produktions- 

maade  faar  Arbejderen  ikke  hele  den  Værdi,  han  pro- 
ducerer, men  kun  saa  stor  en  Brøkdel,  som  er  nød- 
vendig for  at  holde  Livet  i  ham;  —  Resten  o:  „Mer- 
værdien'^  gaar  i  Kapitalistens  Lomme.  Kapitalistens 
Bestræbelser  gaa  nu  ud  paa  at  forøge  Størrelsen  af  den 
af  Arbejderen  producerede  Værdi,  uden  dog  at  tilstaa 
Arbejderen  nogen  forøget  Godtgørelse,  samt  paa  saa 
vidt  muligt  at  reducere  Arbejderens  nødvendige  Under- 
holdningsomkostninger;  —  med  ét  Ord:  Kapitalisten 
søger  paa  alle  Maader  at  forøge  de^n  „Merværdi",  der 
falder  i  hans  Lomme.  Men  —  siger  Marx  udtrykkeligt 
—  for  dette  „Plusmacherei  des  Kapitals"  er  Kapitalisten 
subjektivt  brødefri;  ja  Selvopholdelsesdriften  gør  det 
endog  til  en  Nødvendighed  for  ham  at  tage  Del  heri. 
Objektivt  er  derimod  et  System  forkasteligt,  der  fører 
til  Arbejderens  Udsugelse.  Systemet  bør  forandres,  og 
denne  Forandring  bør  bestaa  deri,  at  den  nuværende 
privat-kapitalistiske  Produktionsmaade  afløses  af  en 
kollektiv-kapitalistisk  Produktionsmaade,  altsaa  saaledes 
at  Ejendommen  over  Produktionsmidlerne,  —  men 
ogsaa  kun  over  dem,  ikke  over  Nydelsesmidlerne  — 
gaar  over  fra  at  være  Privatejendom  til  at  blive  Kollektiv- 
ejendom. Mange  af  Marx's  Tilhængere  have  forstaaet 
ham,  som  om  det,  der  herved  skulde  opnaas,  var,  at 
hver  enkelt  Arbejder  for  sit  Arbejde  fik  en  Værdi, 
der  akkurat  var  lig  den  af  ham  producerede,  medens 
han  nu  kun  faar  en  linge  Brøkdel  af  den.  Selv  om 
denne  Opfattelse  var  korrekt,  saa  vilde  deraf  dog  aldeles 
ikke  følge  en  Berettigelse  til  at  betegne  den  Marx'ske 
Kollektivisme  som  et  Angreb  paa  Ejendommen.  Andre 
forstaa  imidlertid  Marx  paa  en  anden  Maade,  og  mene^ 
at  hans  Lære  om  den  „sociale  Arbejdstid"  som  Værdi- 
maaler,  fører  til  andre  Resultater.  Det  være  nu  som 
det  vil;  sikkert  er  det,  at  den  Marx'ske  Kollektivisme, 
der  efterhaanden  er  trængt  saaledes  igennem,  at  man 
næsten  kunde  betegne  den  som  „Nutidens  Socialisme", 

aldeles  ikke  er  nogen  Negation  af  Ejendomsretten.  Efter 
Marx  —  der  ikke  engang  forlanger  Arveretten,  afskaffet  — , 
yH  en  stor  Mængde  Midler  (kun  ikke  Produktionskapi- 
taler) fremdeles  kunne  være  Gjenstand  for  Privatejendom ; 
<ien  private  selvstændige  Anvendelse  af  Midlerne  god- 
liendes;  privat  Opsparen  ligesaa;  fri  Bortgiven,  Bidrag 
til  Kunst,  Videnskab  og  humane  Øjemed  ligesaa.  Kollek- 
tivismen stiller  sig  ikke  fjendtlig  ligeoverfor  de  ideale 
Goder,  og  den  er  aldeles  ikke  „materialistisk"  i  dette 
Ords  populære  o : .  raa  og  cyniske  Betydning.  —  Hvad 
Forholdet  til  Familielivet  angaar,  saa  ødelægger  Kollek- 
tivismen aldeles  ikke  det.  Det  gaar  paa  ingen  Maade 
an  at  gøre  den  ansvarlig  for  „den  social  -  demokratiske 
Alliances"  ovenfor  citerede  Resolution  eller  for  lignende 
individuelle  Udtalelser.  Forøvrigt  bør  det  ikke  overses, 
at  der  bag  den  nævnte  Kesolutions  og  andre  lignende 
Erklæringers  plumpe  og  stødende  Udtryk  ligger  en  Tanke, 
der  dog  fortjener  at  diskuteres,  og  som  man  i  alt  Fald 
ikke  ekspederer  ud  af  Verden  med  et  Par  affejende  Be- 
mærkninger. —  Hvad  Kristendommen  (o :  den  teologiske) 
angaar,  saa  staar  Kollektivismen  slet  ikke  i  noget  nødven- 
digt Qendtligt  eller  venskabeligt  Forhold  til  den.  At  mange 
Socialister  ingen  Sympati  have  for  den  teologiske  Kristen- 
dom, er  aldeles  uvæsenligt.  —  Naar  man  endelig  vilde 
spørge  om  Gennemførelsen  af  det  kollektivistiske  Princip 
ikke  vilde  være  det  samme  som  at  bryde  med  alt  Be- 
staaende,  saa  maa  dertil  svares,  at  dette  Princip  dog  ikke 
er  fuldstændigt  nyt,  men  tværtimod  allerede  godkendt  paa 
flere  Omraader  i  Stats-,  Kommune-  og  Familielivet.  I 
ethvert  Fald  vilde  Gennemførelsen  heraf  ikke  i  den  Grad 
revolutionere  Alt  som  Gennemførelsen  af  de  første  Krist- 
nes kommunistiske  Ordning,  og  om  denne  Ordning  siger 
Pastor  H.,  at  „vi  Alle  maatte  ønske",  at  den  „maatte 
kunne  naas,  om  ikke  helt,  saa  dog  tilnærmelsesvis". 

Disse  faa  -Bemærkninger  om-  Marx's  Lære   have  vi 
fremsat  —  ikke  for  enten  at  godkende  eller  gendrive 

den  —  men  for  at  vise,  at  den  dog  i  ethvert  Fald  ikke 
ligner  det,  Hr.  Holck  fortæller  sine  „filantropiske ^'  Læsere. 

Hvorlænge  den  Marx'ske  Socialisme  vil  holde  sig, 
skulle  vi  lade  uafgjort;  men  sikkert  er  det,  at  den  for 
Tiden  har  flere  Tilhængere  end  nogen  anden  socialistisk 
Lære.  Derfor  havde  det  vel  været  Umagen  værd,  om 
Hr.  H.  havde  skænket  den  mere  end  sine  tre  å  fire 
Linjer.  Maaske  vilde  han,  naar  han  havde  syslet  lidt 
længere  med  den,  have  opdaget,  at  den  ikke  kan  anføres 
til  Bekræftelse  paa,  at  Socialismen  negerer  Ejendoms* 
retten,  Familien  og  Kristendommen.  I  Stedet  for  at 
standse  herved  foretrækker  han  imidlertid  at  gaa  videre,, 
og  han  meddeler  os  da  nogle  løse,  ganske  usammen- 
hængende Smaacitater  hentede  fra  Taler  holdte  i  Inter- 
nationale og  under  Pariserkommunen,  Taler  af  Bakunin,^ 
Eug.  Dupont,  Varlin,  endvidere  fra  „Der  Volksstaat"^ 
„et  lille  spansk  Skrift^,  „en  spansk  Journal^  og  lignende 
fortræffelige  Kilder.  For  alle  de  „gudsbespottelige,  op- 
rørende og  afskyelige"  Ytringer,  der  ere  faldne  fra  disse 
Socialdemokrater,  gøres  ikke  blot  andre  Socialdemokrater 
men  Socialismen  overhovedet  ansvarlig.  Forsaavidt  der 
derimod  fra  Socialdemokrater  og  Socialister  er  faldet 
Udtalelser  i  modsat  Retning  —  og  det  er  der  — 
holdes  de  omhyggelig  skjulte.  Og  om  den  internatio- 
nalistiske Bevægelses  filantropiske  Side  faa  LæEreme  af 
filantropisk  Tidsskrift  Intet  at  høre. 

Det  er  disse  Smaacitater,  som  Hr.  Holcks  Pert 
„næsten"  har  vægret  sig  ved  at  nedskrive.  Vilde  det 
ikke  have  været  ønskeligt,  om  Pennen  havde  været  lidt 
mere  standhaftig  i  sin  „Vægring"?  burde  den  ikke  rent 
ud  have  nægtet  at  følge  sin  Herre? 

Vi  tro,  at  vi  nu  have  meddelt  Læseren  saa  meget^ 
Materiale,  at  han  vil  kunne  besvare  dette  Spørgsmaal. 


Vi  have  i  det  Foregaaende  forsynet  Pastor  Holcks 
Artikel  med  nogle  faa  Bandgloser.    Vi  have  ikke  forsøgt 

at  angribe  eller  forsvare,  ja  ikke  engang  at  „belyse" 
Socialismen.  Men  vore  Randgloser  kunne  maaske  kaste 
noget  Lys  paa  Spørgsmaalet  om,  hvorvidt  Pastor  H.  har 
været  heldig  i  sit  Forsøg  paa  at  fremstille  Socialismen 
i  dens  „sande  Skikkelse",  og  paa  at  gøre  Læseren  „be- 
kendt med,  hvad  der  i  denne  (socialistiske)  Betning 
rører  sig."  De  faa  Randgloser  kunde  lettelig  suppleres 
med  mange  til;  men  maaske  vil  man  endog  finde  de 
faa  at  va^e  for  mange.  Vi  skylde  at  meddele,  hvad  der 
har  opfordret  os  til  at  fremsætte  vore  Smaabemærkninger : 

Naar  en  Mand  som  Pastor  Holck,  der  ved  sin  Virk- 
somhed i  Filantropiens  Tjeneste  i  vide  Kredse  har  vundet 
Agtelse,  føler  sig  opfordret  til  at  offenliggøre  et  Arbejde 
under  den  lovende  Titel  „Bidrag  til  Belysning  af  det 
sociale  Spørgsmaal  og  Socialismen",  saa  er  det  rimeligt, 
at  man  skrider  til  Læsningen  af  det  med  nogle  For- 
ventninger. Man  venter,  at  han  vil  bidrage  Sit  til  at 
fjerne  Publikums  almindelige  Mangel  paa  Forstaaen  af 
Socialismen,  og  frem  for  Alt  se  at  klare,  i  Stedet  for  at 
forvirre,  dets  Begreber.  Man  venter,  at  han  vil  opsøge 
Socialismen  dér,  hvor  den  findes,  og  ikke  udgive  nogle 
overilede  socialdemokratiske  Resolutioner  eller  Avisartikler 
for  at  være  „Socialismen".  Man  venter,  at  han  vil  søge 
at  gendrive  Socialismen  med  Grunde,  at  han  vil  holde 
sig  for  god  til  at  komme  med  hadefulde  Denunciationer 
og  de  almindelige  vildledende  Stikord.  —  Det  er  be- 
klageligt, at  alle  disse  Forventninger  skuffes. 

Der  er  i  de  senere  Aar  blevet  publiceret  en  Mængde 
af  saadanne  Artikler,  der  —  langt  fra  at  gendrive  So- 
cialismen —  kun  gøre  Kampen  med  den  stedse  bitrere, 
og  mere  haabløs.  Det  var  dog  paa  Tide  at  advare  mod 
den  Letfærdighed,  hvormed  man  tror  at  have  Lov  til 
at  behandle  Nutidens  alvorligste  Spørgsmaal. 

Aleksis  Petersen. 


Et  utrykt  Digt  af  C.  Bredahl. 


Til  Enkefrue  Professorinde  Borch 
(I  et  Eksemplar  af  Originalndgaven  af  Dramatiske^Scener.) 

Der  knejser  et  Fjeld  over  Jordens  Muld,  . 
Dets  Tind  har  en  Stjærnekraxis : 
Der  hænger  en  Harpe  af  pure  Guld; 
Den  funkler  i  Stjærneglans. 

Der  flagred  en  Fugl  fra  sit  Fængsels  Nat; 
Den  kom  fra  min  Tankes  Vraa; 
Den  skulde  mig  hente  hin  gyldne  Skat; 
Guldharpen  vilde  jeg  slaa. 

Min  Tankefugl  op  efter  Guldet  f6r, 
Fulgt  af  mit  stirrende  Blik; 
Om  Fuglen  slog  Skyen  sit  Taageflor; 
Aldrig  jeg  Guldharpen  fik. 

Men  slaar  end  min  Musa  ej  Harpens  Guld, 
Forsmaar  Du  dog  ej  min  Sang; 
Thi  stedse  Du  var  mig  saa  god  og  huld, 
Fra  Hj  ærtet  din  Stemme  klang. 


Fru  Sødring. 


Hvormange  unge  Kvinder  have  vel  ved  deres  Be- 
trædelse af  Scenen  straks  med  fuldkommen  Resignation 
frivilligt  valgt  sig  det  Fag,  hvorfra  Ungdom,  Skønhed  og 
Gratie:  alt  hvad  der  beundres  og  elskes  hos  deres  Køn 
er  banlyst?  At  spille  de  komiske  FruentimmeroUer,  det 
er  i  Almindelighed  den  sidste  Afsats  paa  Theaterskraa- 
planet,  hvorfra  Kvinderne  glide  over  i  Hverdagslivets 
Mørke,  det  er  det  sidste  Halmstraa,  som  endnu  rækkes 
den  Ulykkelige,  som  ikke  kan  give  Afkald  paa  den  aften- 
lige Kulissefeber.  Hvor  nedværdigende  for  en  ung  Kvinde 
at  være  Duenna,  det  vil  sige  at  maatte  opgive  ethvert 
Haab  om  selv  at  indtage  Tilskuernes  Øje,  tvertimod 
have  til  Pligt  at  stille  Andres  Skønhed  i  Relief  og  endnu 
førend  det  egentlige  kunstneriske  Arbejde  begynder,  sætte 
hele  sit  Talent  ind  paa  at  overvinde  den  evige  Skøn- 
hedsfordring  fra  Mand  til  Kvinde,  —  selv  oin  der  sejres 
i  denne  Kamp,  saa  kæmpes  den  ikke  med  Glæde.  Der- 
for kan  man  rundt  om  i  Theaterverdnen  iagttage,  at 
først  naar  dette  Terræn  er  den  sidste  Retræte,  stride 
Scenens  Amazoner  ogsaa  dér.  Fru  Haizinger,  Burg- 
tbeatrets  komiske  Talent,  der  ejer  samme  Finhed  og 
Overlegenhed  som  Fru  Sødring,  var  engang  den  unge 
straalende  Elskerinde,  til  hvem  alle  Tysklands  Poeter 
skrev  Vers,  og  hvis  Vogn  Studenter  trak  fra  Theatret  i 

Triumftog;  den  Dame,  der  paa  Théåtre  Frangais  indtil 
for  nylig  spillede  Forpagterkonen  i  Kæmg  og  Sejr 
og  Fru  Sødrings  faa  ^ndre  franske  Roller,  Mile.  Na- 
thalie, debuterede  som  Ingenue,  kulminerede  som 
moden  Skønhed  i  de  store  Elskerinderoller,  men  da 
Embonpointet  steg,  imedens  Aarene  gik  hen,  forvandledes 
hun  en  smuk  Aftenstund  til  Anstandsdame  og  Duenna. 

Ikke  saaledes  Fru  Sødring.  Straks  fra  sin  Debut 
af,  der  fandt  Sted  i  November  1843,  var  hun  sig  sit 
Talents  Rækkevidde  og  Begrænsning  helt  bevidst.  Uden 
Tøven,  uden  Forsøgen  sig  frem  valgte  hun  sig  sin  lille 
Plet  i  Kunstens  store  Have,  opdyrkede  den  til  Fuld- 
kommenhed, og  skønt  hun  ingenlunde  kunde  opvise  en 
saadan  straalende  og  duftende  Blomsterflora  som  mange 
af  sine  Medsøstre  i  Thalia ,  vidste  hun  altid  at  inter- 
essere Publikum  for  hvad  der  spirede  paa  hendes  Jord- 
stykke, jeg  kunde  fristes  af  hendes  Kunsts  huslige  Ka- 
rakter til  at  sige  i  hendes  Køkkenhave.  Sjældent  har 
vel  en  Kvinde  været  saa  selvkritisk  anlagt:  aldrig  et 
Fejltrin,  i  det  Højeste  et  Fejlgreb,  som  dog  snarere 
skyldtes  den  herskende  Smag  i  Publikum  end  en  Mis- 
forstaaelse  hos  Kunstnerinden  overfor  sine  Evners  Ejen- 
dommelighed —  jeg  sigter  her  til  hendes  Udførelse  af 
MagdeloneroUeme  hos  Holberg ,  som  jeg  senere  kommer 
tilbage  til. 

At  Gamle  Rosenkildes  Datter  kunde  trække  Veksler 
paa  Publikums  Gunst,  det  var  naturligt;  hun  behøvede 
det  imidlertid  ikke,  som  hun  i  det  Hele  ingen  Hjælp 
eller  Vejledning  trængte  til.  Hun  gik  straks  sin  egen 
Vej  paa  egen  Haand.  Faderen  syntes  da  ogsaa  den 
sidste,  der  kunde  lære  hende  noget.  Som  den  yngre 
Dumas  plejede  at  sige  om  sin  Fader:  det  er  et  Barn, 
jeg  har  faaet,  da  jeg  var  ganske  lille,  saaledes  kunde 
Fru  Sødring  uden  Overdrivelse  paastaa,  at  hun  var  langt 
ældre  i  sin  Kunst  end  den  gamle  Humorist.  Rosen- 
kilde   forblev   hele   sit  Liv  igennem  et  Barn:    et  elsk- 

værdigt  hjærtensgodt  Barn,  naar  han  spillede  Gorfits 
eller  Trop;  en  taabelig  gavflabet  Dreng,  naar  han  spil- 
lede Piberen  eller  Hans  Mortensen.  Naiveteten,  det 
Ubevidst -Komiske,  der  paa  Theatret  aabenbarede  sig  i 
Eapricen  og  linprovisationen  og  i  hans  Prosa  snart  gav 
sig  Luft  i  et  guddommeligt  Indfald,  snart  endte  ude  i 
Bamevrøvlet,  vare  hans  Kunsts  fornemste^  Kendetegn. 
Derfor  var  der  over  ham  denne  uvisnelige  Friskhed  og 
det  sprudlende  Liv,  som  gjorde  ham  og  Tilskuerne  lige 
kaade  og  fornøjede;  men  Enhver,  der  har  set  Fru 
Sødring,  véd,  at  det  ingenlunde  er  Ord  som  Naivetet 
eller  Ungdomsfriskhed ,  der  passe  paa  hendes  markerte 
Talent. 

Tvertimod,  ligesaa  flydende  og  bølgende  og  impromtu- 
mæssig  Faderens  Spil  var,  ligesaa  sikker,  linjestreng  og 
genemtænkt  gestaltede  Datterens  sig.  Hist  brogede 
Farveskitser,  her  nøjagtig  Radering ;  hist  var  Holdnings- 
løsheden Faren,  her  det  Pretentiøse.  Faderen  kunde 
boltre  sig,  hvordan  han  vilde  paa  Scenen,  tillade  sig 
enhver  Grimasse  og  Gebærde,  Datteren  hverken  kunde  eller 
vilde  dette;  Rosenkilde  tog  sig  det  ikke  nær,  om  han 
i^gennem  en  brillant  Mimik  strøjfede  helt  ind  paa  det  Panto- 
mimiske, Fru  Sødring  trak  sig  sky  tilbage  for  alt,  hvad 
der  lignede  ydre  Karrikering.  Det  er  jo  i  det  Hele  en 
sjælden  Egenskab  hos  Kvinden,  at  have  Sans  for  det 
Burleske.  .  Men  Fru  Sødring  gik  som  sagt  sin  egen  Vej ; 
da  hun  lige  straks  havde  opgivet  enhver  Fordring  paa 
at  bestikke  Tilskuernes  Øje,  kastede  hun  sig  med  al  sin 
Kraft  over  den  anden  Side  af  Skuespilkunsten,  over  Re- 
pliken:  hendes  Roller  krævede  intet  sympatetisk  vel- 
klingende Organ;  altsaa  lagde  hun  Hovedvægten  paa 
indtrængende  Tydelighed,  der  tvang  Publikums  Opmærk- 
somhed bestemt  derhen,  hvor  hun  vilde.  Hun  vilde 
illudere  Øret,  ikke  Øjet. 

Saa  uddannede  hun  sig  da  fra  første  Færd  af  en 
særegen   Talevirtuositet.      Hun    bar    sig   ikke   ad   som 

Broderen  Adolf  Rosenkilde,  der  morer  sig  med  at 
vride  Ordlegememe  til  lattervækkende  Monstra,  ikke  som 
P  his  ter,  der  underlægger  hver  Rolle  en  hel  forskjellig 
Stemme,  og  saa  lader  Ordene  danse  som  hvirvlende  Dukker 
paa  den  stærkt  farvede  Baggrund  —  nej,  'hun  forandrede 
saalidt  sin  Stemme  som  hun  udnyttede  dét  enkelte  Ords 
Klangfarve,  og  den  symbolsk  malende  Akcent.  Hun 
brugte  hele  Sætningen  aom  logisk  Bygning  til  drama- 
tisk Virkemiddel.  Enhver,  der  hørte  opmærksomt  efter, 
vil  have  mærket,  hvorledes,  naar  Fru  Sødring  havde 
sagt  en  af  hine  smaa  Repliker,  der  udgjorde  hendes 
Styrke,  Ens  Øre  modtog  en  vis  Klang  af  den  samlede 
Sætning,  der  svarede  til  dennes  rent  logiske  Betydning 
og  at  det  var  denne  Talens  Rytme,  der  paa  engang  hen- 
vendte sig  til  Hoved  og  Hjærte  eller  rettere  gennem 
Forstanden  til  Hjærtet.  De  unge  Kvinder,  de  ere  skønne 
og  indtagende  netop  ved  deres  Ulogiskhed,  de  gamle 
Koner,  de  maa  være  fornuftige,  selv  i  deres  Bornerthed. 
Fru  Sødring,  der  ikke  vilde  ses  paa  og  beundres,  vilde 
fremfor  alt  høres  og  forstaas.  For  at  opnaa  den  be- 
undringsværdige Klarhed  i  Repliken,  der  gjorde  den  saa 
skarp  og  rammende,  lod  hun  i  Tankens  Klædebon,  Sæt- 
ningen, Akcentuationen  snart  være  som  det  fineste  Bro- 
deri, snart  som  dybe  grove  Sting.  Det  gjaldt  om  hver- 
gang  at  slaa  Sømmet  paa  Hovedet,  ikke  spilde  et  eneste 
slaaende  Ord.  Hvor  rig  var  ikke  denne  Modulation! 
Man  tænke  paa  Kobbersmedemadamens  slæbende  Jargon 
med  alle  Æ-lydene,  paa  Madam  Rusts  fordærvede  køben- 
havnske Afsnubben  af  Slutningskonsonanterne  og  man 
springe  saa  i  Tanken  fra  dennes  skingrende  Møjet  godt 
over  til  Madam  Georges  rørende,  graadblandede  Mæle. 
Kamp  og  Sejrs  tarvelige,  meget  konventionelle  Prosa 
blev  igennem  Musiken  i  hendes  Stemme,  der  afvekslende 
aandede  Glæde  og  Stolthed  over  Sønnen,  Ydmyghed  i 
Kærligheden  til  ham  og  Resignation  for  hans  Skyld,  til 
en  sand  Hymne    over  Moderkærligheden,   jeg  ikke  véd 

at  sammenligne  med  andet  end  Hartmanns  skønne  Me- 
lodi i  Moderens  Sang  i  Liden  Kirsten,  En  eneste  Gang 
har  Fru  Sødring  forsøgt  en  fuldkommen  Stemmefor- 
yandling,  nemlig  i  en  af  hendes  sidste  Roller  Fruen  i 
Helene  og  Forsøget  kronedes  med  Held,  men  karakteri- 
stisk nok,  Publikum,  der  var  uvant  med  dette  stærke 
Spil  hos  den  yndede  Kunstnerinde,  var  yderst  sparsom 
med  Bifald  og  Anerkendelse.  Ellers  var  det  altid  den 
samme  Stemme,  kun  et  ødselt  Væld  af  skiftende  Tonefald. 
Og  ligeledes  altid  det  samme  Ansigt,  ingen  særegen 
Maske  for  den  enkelte  Rolle.  Det  er  velbekendt,  at 
Fru  Sødring  satte  en  Stolthed  i  aldrig  at  bruge  Sminke; 
hun  forsmaaede  de  ydre  Effektmidler,  som  den  falske 
Næse  eller  de  malede  Rynker  skaffe  tilveje.  Jeg  ser 
ikke  rettere,  end  at  der  i  denne  fornemme  Foragt  for 
Farven  blandede  sig  nogen  Overtro,  og  vel  at  mærke 
blev  Fru  Sødring  ogsaa  undertiden  sine  Principer  utro, 
f.  Eks.  som  den  kalkunsk-røde  Jomfru  i  Abekatten:  det 
Afgørende  ved  al  scenisk  Kunst  bliver  dog  til  syvende 
og  sidst  Illusionsevnen  og  enhver  maa  vælge  sin  Vej, 
naar  den  blot  fører  ham  til  Rom;  men  det  er  i  hvert 
Fald  højst  interessant  at  lægge  Mærke  til  denne  Sky 
overfor  det  Theatralske  og  overfor  romantisk  Gøgleri  og 
Blændværk  ved  Lamperækken,  som  er  betegnende  for 
Fru  Sødrings  hele  Kunstretning.  Hun  vilde  have  spillet 
Iffland  som  en  Mester;  thi  hendes  Talent  var  ligesaa 
borgerligt  som  Michael  Wiehes  var  romantisk  adeligt. 
Det  kom  an  paa  for  hende  at  have  en  Diktion,  som 
var  ædruelig  og  ægte  og  paalidelig,  at  være  en  Kunstner- 
inde, der  saaledes  besad  alle  en  god  Husmoders  Egen- 
skaber i  sin  Kunst.  Til  Simpelheden  i  Maskeringen 
svarede  ogsaa  Ensartetheden  af  hendes  Gestus:  ingen 
Armbevægelser  kun  smaa  Vendinger  af  Haanden  og 
atter  her  ingen  Ilfærdighed  i  Fingerspillet,  men  kun  en 
enkelt  Knytning  af  den  flade  Haand.  Overalt  et  jævnt, 
naturligt  Udtryk. 

Naar  jeg  har  sagt,  at  der  var  noget  Ifflandsk  ved 
hendes  Kunst,  saa  mener  jeg  kun  dermed,  at  hun  i  sine 
Produktioner  holdt  sig  til  hvad  Hverdagslivet  frembød. 
Hendes  Spil  beroede  helt  igennem  paa  en  Række  med  stor 
Flid  sammenholdte  Iagttagelser  over  hendes  Omgivelser, 
hvilke  hun  daglig  anstillede  omtrent  paa  samme  Maade 
som  en  Naturforsker,  der  særlig  beskæftiger  sig  med  en 
enkelt  Klasse  Dyr,  Dag  for  Dag  indsamler  en  Række  En- 
keltresultater til  Sammenarbejden.  Meget  betegnende  er 
det  derfor,  at  Faderen  opdagede  hendes  store  Begavelse 
ved  den  Majade,  hvorpaa  hun  en  Dag,  hjemkommen  fra  et 
Besøg  hos  nogle  gamle  Damer,  fortalte  om  disses  Samtale, 
gengav  deres  Maner  og  nøje  efterlignede  deres  Talesæt. 
Den  præcise  Komik,  den  skarpe  lagttagelsessans  hos  den 
unge  Pige  slog  den  Gamle  og  gjorde  ham  betænksom, 
og  det  var  nogen  Tid  efter  dette  lille  Optrin,  at  han 
til  Held  for  dansk  Skuespilkunst  en  Formiddag  stak 
Madam  Bur  man  s  Rolle  ind  ad  den  halvaabnede  Dør 
til  Datteren  med  de  faa,  fyndige  Ord:    „Lær  den  I" 

Hun  debuterede  heri,  som  Jazintha  i  Sorte  Domino 
og  som  Madam  Rust  i  Sparekassen  —  Roller,  som  ogsaa 
en  senere  Generation  har  set  og  beundret:  Hun  mar- 
kerede herved  straks  sit  Omraade:  den  latterlige  Pe- 
bermø, den  brave  noget  bornerte  Husmoder  af  den  vel- 
havende Middelstand  og  den  simple  lidt  ubehagelige 
Hovedstadsmadame  fra  Kælderen,  disse  udgøre  de  tre 
Hjørnestene  i  hendes  kunstneriske  Bygning.  Den  fjerde 
er  hendes  kunstneriske  Ideal,  en  Skikkelse,  som  hun 
først  senere  naaede  hen  til,  uden  at  man  derfor  kan 
kalde  den  Kulminationspunktet  i  hendes  Kunst,  det  er  den 
københavnske  fine  Borgéirfrue.  Som  hendes  Bane  var 
begyndt  uden  Vaklen,  saaledes  vedblev  den  at  have  en 
betænksom  og  sikker  Gatigs  Karakter,  men  da  Aarene 
havde  givet  hende  en  stor  Avtoritet,  kunde  hun  med 
megen  Værdighed  inkarnere  sig  som  den  overlegne  bon  sens 
hos  den  ældre  Kvinde. 

De  københavnske  Kredse  tilførte  Fru  Sødrings  Iagt- 
tagelse et  rigt  Stof,  naar  det  gjaldt  om  at  genfremstille 
de  Kvindeskikkelser,  mod  hvilke  Digterne  i  Almindelig- 
hed pleje  at  være  lidet  galante.  I  den  danske  Komedie, 
der  handler  om  Tiden  før  Forlovelsen  er  den  sytten- 
aarige  Pige  Heltinden,  i  den  franske,  der  foregaar  efter 
Ægteskabet  den  tredveaarige  Dame,  i  begge  Lande 
ofres  den  Fyrretyveaarige  paa  det  Komiskes  Alter.  Men 
med  Hensyn  til  denne  Alder,  fra  hvilken  Fru  Sødring 
hentede  sine  Figurer,  var  som  sagt  Lejligheden  god  til 
at  anstille  Observationer.  Det  er  en  Iagttagelse,  som 
de  Fleste  have  gjort,  at  de  ugifte  ældre  Damer  ere  meget 
talrigt  repræsenterede  i  vort  Selskabsliv;  man  besidder 
i  Udlandet  en  langt  større  Ihærdighed  for  at  faa  Peber- 
møerne gift;  medens  man  herhjemme  hurtig  resignerer 
paa  dette  Punkt.  Fru  Sødring  behøvede  blot  at  kaste 
et  Blik  omkring  for  træffe  saadanne  snurrige  Personer, 
som  netop  høre  hjemme  i  en  Købstad  —  og  stort  mere 
var  København  da  ikke  i  Fyrrerne.  De  gamle  pæne 
Jomfruer  saavel  som  de  gode  kaffesladrende  Madamer, 
de  maatte  alle  holde  for,  Fru  Sødring  lurede  dem  alle 
deres  mer  og  mindre  elskværdige  Smaasvagheder  af. 
De  dannede  tilsammen  et  kosteligt  lille  hollandsk  Galleri. 

Imidlertid,  saaledes  som  Fru  Sødring  havde  ud- 
dannet den  egne  Personlighed  til  komisk  Figur,  var 
hun  ikke  istand  til  at  skabe  meget  forskelligartede 
Skikkelser.  Tilskuerne  vare  altid  sikre  paa  at  genfinde 
under  en  hvilken  som  helst  Forklædning  den  Fru  Sødring, 
som  de  saa  godt  kendte  og  hvis  blotte  Indtrædelse  lok- 
kede Smilet  frem.  Desuden  hendes  Iagttagelser  strakte 
sig  ikke  ud  over  Arten  til  de  enkelte  Slægtsmærker,  og 
hun  havde  Vanskelighed  ved  paa  engang  at  fremstille 
Individet  og  Arten.  Der  var  ingen  Væsensforskel  paa 
de  fleste  af  hendes  Borgermadamer,  og  det  var  heller 
intet  særligt  Karakteristisk  ved  en  Tjenestepigerolle 
som  Jomfru  Margrethe  i   En  Spwv  i  Tranedans^   hvor 

morsomt  end  Kupletterne  bleve  sungne;  det  lykkedes 
hende  ikke  at  skabe  et  tydeligt  Billede  af  den  stakkels 
dumme  Jomfru  i  det  adelsgale  Hus.  Jeg  behøver  næppe 
at  bemærke,  at  ligesom  der  intet  som  helst  Spansk 
var  ved  Jacintha  i  Den  sorte  Domino^  ligesaa  lidt  var 
der  noget  Eksotisk  over  Negerinden  Mary  i  En  Kurme- 
tode ]  men  det  var  netop  i  denne  Rolle  en  stor  Nydelse 
at  høre  Fru  Sødring  variere  Tonefaldet  i  den  stakkels 
Gamles  sørgmodige  Fortælling  om  Johns  Død.  Hvor 
mesterlig  denne  Kunsterinde  forstod  gennem  Stemmens 
Klang  at  male  Stemningen  i  den  enkelte  Situation,  det 
vil  være  Enhver  uforglemmelig,  der  erindrer  den  halvt 
berusede  Fru  Bøgedals  sløve  Tilstaaelser  med  den  til- 
slørede Stemme  i  Mester  og  Lærling,  men  netop  her 
var  det  Individuelle  i  Figuren  slet  ikke  fra  Begyndelsen 
fremhævet  saaledes,  at  man  forstod  Fru  Bøgedals  Hang 
til  de  vaade  Varer.  Hun  skiftede  helt  Karakter  i  den 
nævnte  Scene,  og  Tilskuerne  burde  dog  straks  fra  første 
Scene  af  have  set  ligesaa  klart  som  Aage,  naar  han  faar 
Tryllesalven  smurt  paa  Øjnene. 

Fordi  hendes  Kunst  saaledes  holdt  sig  til  den  dag- 
lige Iagttagelse,  og  fordi  hendes  Fantasi  ikke  var  mæg- 
tig nok  til  at  tilskyde  det  Manglende,  naar  hendes  Er- 
faring slog  Klik,  var  det,  at  hun  efter  min  Mening  ingen- 
lunde stod  i  Højde  med  sig  selv  i  et  betydeligt  Rolle-' 
fag,  som  hun  havde  faaet  Hævd  paa,  de  Holbergske 
Magdeloner.  Enkelte  af  dem  vare  absolut  mislykkede, 
som  f.  Eks.  Koblersken  i  Henrik  og  Pernille  og  Fruen  i 
Det  lyJckelige  Skibbrud,  men  i  det  Hele  taget  gik  hun 
ud  fra  den  fejlagtige  Forestilling,  at  alle  disse  Personer, 
der  bære  det  samme  Navn,  burde  spilles  omtrentlig 
som  den  samme  Karakter.  Allerede  hos  vor  ældste,  og 
næsten  vor  dygtigste  Dramaturg  Rosenstand-Goiske  finder 
man,  at  Traditionen  overfor  MagdeloneroUerne,  saaledes 
som  den  skrev  sig  gennem  meget  betydelige  Skuespiller- 
inder jfra  Holberg  selv,   gik  ud   paa  den  størst  mulige 

Variation.  Magdelone  i  et  Stykke  kunde  være  meget 
forskellig  fra  Magdelone  i  et  andet,  det  samme  gjaldt 
iøvrigt  om  Jeronimus;  det  var  kun  de  traditionelle 
Navne  paa  tildels  bestemte  Rollefag.  Men  Fru  Sødring 
holdt  Magdelone  i  Det  lykkelige  Skibbrud  i  næsten  samme 
Tone  som  Navnefællen  i  Den  Stundesløse,' og  dog  er  den 
første  en  ung  og  smuk,  pyntesyg  og  koket  Dame  (som 
Fru  Eckardt  nu  for  Tiden  burde  spille),  medens  den 
anden  er  et  halvfjollet  gammelt  giftesygt  Fruentimmer, 
over  hvilken  Fru  Sødrings  ubetalelige  Komik  med  Rette 
gjorde  sig  lystig.  Og  saaledes  blev  heller  ikke  Kande- 
støberinadamen ,  hvor  dygtigt  den  end  var  tænkt  og 
gennemført,  et  Væsen  for  sig  selv,  idet  der  netop  her 
skortede  paa  den  Fantasi,  der  sammensmelter  Stands- 
ejendommelighederne  og  de  individuelle  Træk  til  et  lys- 
levende Menneske;  det  var  hovedsagelig  en  Magdelone. 
Fru  Sødring  tilhørte  for  meget  sin  Tid,  havde  for  lidt 
Fantasi  til  ret  at  leve  sig  ind  i  Holbergs  Tid-,  da  hun 
ikke  havde  set  saadanne  Mennesker,  kunde  hun  heller 
ikke  reproducere  dem. 

Der  var  desuden  Stueluft  i  hendes  Talent.  Det 
viste  sig  slaaende,  uhyggeligt  slaaende.  da  hun  optraadte 
som  Ammen  i  Romeo  og  Julie.  Skulde  man  ikke  tro, 
at  denne  Opgave  maatte  være  en  sand  Lykke  for  en 
komisk  Skuespillerinde!  Der  er  en  ustanselig  Strøm  af 
Latterlighed  udbredt  over  dette  gamle  Fruentimmer,  der 
Som  altid  hos  Shakspeare  paa  engang  er  en  Type  for 
alle  gamle  Sladdersøstre  og  dog  tillige  en  enkelt  og  sluttet 
Individualitet.  Hvad  enten  hun  sejler  frem  med  Peter 
paa  Slæbetov  eller  fremvrøvler  hin  berømmelige  Historie 
om  Julies  næsegruse  Fald,  Læseren  ser  hende  for  sig  i 
hele  hendes  velgørende  Raahed.  Men  Fru  Sødring  havde 
aldrig  set  slig  kraftig  Natur  ude  i  det  virkelige  Liv  og 
følte  sig  ilde  tilmode  over  disse  brede  Penselstrøg,  da 
hun  selv  kun  satte  Pris  paa  smaa  Vermehrenske  hygge- 
lige eller  nøjagtige  Virkelighedsbilleder. 

21 

Kun  i  det  danske  Husliv  eller  i  det  ideale  Hjem 
Qe  mUage  af  Feuillet)  følte  hun  sig  helt  tilpas.  Der 
kendte  hun  hver  Fuge  og  Fold  i  Tanken  og  Følelsen* 
Og  fordi  hun  var  den  hjemligste  af  alle  vore  Skue- 
spillere, blev  hun  ogsaa  elsket  som  Faa.  Naar  vort 
Hovedstadspublikum  saa'  hende,  var  det  som  man  havde 
hele  Hjemmet,  Fader,  Moder  og  alle  Rollingerne  med  i 
Theatret.  Man  kom  til  at  tænke  paa  den  snurrende 
Temaskine,  naar  hun  talte  dæmpet  og  mildt.  Hele  den 
dagligdags  Pludder,  den  mest  filistrøse  Kaffesnakkerads 
kunde  hun  fremstille  i  en  sympatetisk  Form,  selv  om 
den  var  ganske  sanddru  efterlignet.  Naar  hun  i  Besøget 
i  København  udførte  den  simple,  lidet  poetiske  Idræt  at 
aftørre  det  ved  Aftenselskabet  benyttede  Porcellæn  og 
Sølvtøj  rigtig  omhyggeligt  og  pakke  det  ned  paa  det 
Varsomste  og  Behændigste,  var  der  ikke  en  Husmoder, 
som  ikke  kendte  Situationen  og  havde  Sympati  med  den 
geskæftige  Huslighed,  og  nåar  hun  dækkede  Bord  og 
lagde  for  i  De  Fattiges  Dyrehave,  var  hele  Skovturens 
Poesi  udbredt  over  den  hvide  Dug  med  den  uundgaaelige 
Kalvesteg.  Det  var  mer  end  at  se  sine  egne  Vindver» 
Det  var  at  se  sin  egen  trivielle  Gerning  idealiseret  som 
et  Sindbillede  paa  Hjemmet  og  Husligheden.  Man  var 
forbavset  over  Sligt  kunde  bringes  paa  en  Scene  og  blive 
morspmt  og  kønt,  men  maatte  indrømme  Præstationens 
fotografiske  Nøjagtighed,  som  man  fuldkommen  kunde 
bedømme.  I  saadanne  Roller  talte  og  handlede  Fni 
Sødring  Tilskuerne  lige  til  Hjærtet. 

Idet  hun  saaledes  halvt  forskønnede,  halvt  satiri-- 
serede  over  Hverdagslivets  Figurer  og  Begivenheder, 
undtog  hun  som  sagt  ganske  fra  sin  Satire  Husmoderen 
i  den  fornemme  Middelstand.  Den  Sørensenske  Ma- 
damme, Udannethedens  Repræsentant,  tugtede  hun  med 
Svøber,  men  Fruen  kærtegnede  hun.  For  Halvdannet- 
hedens  Komik  havde  hun  intet  Blik,  hun  havde  knap 
engang  kunnet  spille  den  kostelige  Fru  Varbjerg  i  En 

Spurv  i  Tranedans.  Hendes  Personlighed  havde  ude- 
lukket hende  iEra  at  fremstille  det  .Erotiske;  hendes  hele 
Naturel  havde  afspæi^et  hende  fra  Lidenskabens  Om- 
raade;  selv  for  Matroneværdigheden  og  det  Dronning- 
agtige  slog  hendes  Kræfter  ikke  til.  En  Dronning  Eli- 
sabeths, en  Paulinas  Lidenskab  og  mægtige  Værdighed 
var  Københavnerinden  5*rn.  Saa  blev  da  den  liden- 
skabsløse Godmodighed  og  Forstandighed  hendes  Ideal. 

Hun  spillede  en  Del  af  de  overlegne  ældre  Damer, 
der  have  saa  sikkert  et  Blik  for  alle  det  unge  Hjærtes 
Farer,  der  se  Folk  lige  igennem,  der  forstaa  at  rede 
alle  en  Sags  indviklede  Traade  taalmodigt  og  roligt  fra 
hinanden  og  ligesaa  roligt  vinde  dem  op  igen  til  et 
pænt  Garnnøgle.  Den  gamle  Dame,  hvis  Poesi  Marstrand 
har  givet  i  Besøget^  hvor  hun  træder  Synaalen,  tilsyne- 
ladende helt  optaget  af  denne  ubetydelige  Gerning,  men 
i  Virkeligheden  med  Moderøjets  hele  Ængstelse  vaagende 
over  den  Elskovsscene,  der  spilles  i  Stuen,  hende  var 
det,  som  vi  alle  bevare  som  vort  Billede  af  Fru  Sødring. 
I  Engelskmænd  i  Indien  udførte  hun  en  saadan  Rolle 
med  stor  Virtuositet,  og  i  et  Par  Stykker  skrevne  for 
hende  (ÆgteskabspoUtik,  Orøns  Fødselsdag)  kunde  hun 
ret  hengive  sig  til  sin  Kærlighed  til  disse  Skikkelser, 
der  i  Lystspillet  gøre  samme  Nytte  som  de  frelsende 
E-iddere  i  Melodrameme.  Man  glemte  hendes  Tale  og 
lille  uanselige  Figur  over  den  store  Kraft,  hvormed  hun 
her  talte,  afgjorte,  dømte. 

Fru  Sødring  repræsenterer  i  sin  Kunst  en  Side  af 
det  kvindelige  Ideal,  som  har  hersket  her  i  Landet  i 
den  største  Del  af  dette  Aarhundrede  lige  op  til  vor 
Tid.  Kvinderne  ere  aldrig  før  nu,  og  næppe  nok  nu, 
blevne  berørte  af  Emancipationens  friere  Ideer,  ikke 
engang  Karrikaturen,  Baronesse  Mille,  er  synderlig  dansk. 
I  vor  æstetiske,  dannede  Nation  dømmes  Kvinden 
efter  Skønhed  og  Talenter,  den  unge  Pige  er  smuk,  den 
ældre  Dame   er  forstandig  og   dannet  eller  hun  er  em 

latterlig  grim  gammel  Jomfru  eller  en  dum  bomeret 
Madame.  Fru  Sødring  har  nøjagtig  reproduceret  de 
herskende  Tanker.  Hun  har  med  Finhed  og  godmodig 
Spot  harcelleret  Pebermøen  og  Kælderkonen,  og  hun  har 
øat  hele  sit  sjældne  Talent  ind  paa  at  forherlige  Hus- 
fruen som  Moder  og  som  Hjemmets  gode  Genius. 

Bdrtrd  Brandes. 


Literatur. 


Norsk  og  svensk  historisk  Literatur 

fra  Aaret  1876.     . 

Fra  vore  nordiske  Nabolande  have  vi  i  det  forløbne 
Aar  faaet  tilsendt  nogle  historiske  Værker,  som  vi  her 
skulle  omtale  under  et.  Skønt  der  blandt  dem  ikke 
findes  noget  Skrift  af  fremragende  Betydning,  kan  dog 
et  og  andet  vel  fortjene  lidt  Opmærksomhed  ogsaa  i 
Danmark. 

Dette  sidste  gj  ælder  især  om  en  efterladt  Afhand- 
ling af  P.  A,  Munch:  Oplysninger  om  det  pave- 
lige Arkiv.  Under  et  Ophold  i  Rom  lykkedes  det 
Munch  at  trænge  ind  i  Vatikanerarkivet,  der  ellers  var 
saa  godt  som  utilgængeligt  for  protestantiske  Forskere, 
og  efterhaanden  opnaaede  han  Adgang  til  en  stedse 
friere  Afbenyttelse  af  de  her  opbevarede  Skatte,  takket 
være  især  det  Venskab,  som  den  pavelige  Arkivar,  Pater 
Theiner,  fattede  for  ham;  hvor  vanskelig  denne  Over- 
vindelse af  Hemmelighedskræmmeriet  var,  faar  man  endnu 
et  Indtryk  af,  naar  man  hører,  at  Munch  udtrykkelig  for- 
bød, at  det  ovennævnte  Arbejde  maatte  offentliggjøres, 
før  Theiner  var  død.  Dette  er  nu  sket;  .Skriftet  blev  da 
optaget  i  hans  „Samlede  Afhandlinger"  og  udkom  sam- 
tidig særskilt.  Man  maa  beundre,  hvor  godt  Munch  har 
formaaet  at  sætte  sig  ind  i  Arkivet   i   den  forholdsvis 

korte  Tid,  som  han  arbejdede  deri;  i  faa  Træk  giver 
han  os  en  klar  Oversigt  over  dets  Indhold,  der  paa  en 
slaaende  Maade  afspejler  Pavedømmets  verdenshistoriske 
Betydning.  Af  Vigtighed  er  fremfor  alt  de  pavelige 
Regester,  som  Innocens  HL  —  ogsaa  her  en  Reformator 

—  lod  paabegynde,  og  hvori  man  i  stedse  større  Fuld- 
stændighed indførte  de  utallige  Breve,  som  udgik  fra 
Pavestolen.  Med  Udfærdigelsen  af  disse  var  et  efter 
Middelalderens  Forhold  overordenlig  stort  Kontorper- 
sonale sysselsat  (ogsaa  en  Dansk,  David  de  Dacia,  var 
en  Gang  ansat  her),  og  her  findes  de  vigtigste  Oplys- 
ninger til  alle  europæiske  Landes  Historie;  hvad  der 
angaar  Danmark,  tog  den  flittige  Munch  Afskrifter  af, 
som  siden  ere  blevne  trykte.  Hans  fyndige  Oversigt 
over  Arkivets  Indretning  vil  være  en  Vejleder  af  stor 
Værdi  for  enhver,  som  nu  vil  benytte  Vatikanerarkivet. 

Af  mindre  Interesse  for  os  Danske  er  én,  i  øvrigt 
meget  tiltalende  Skildring  af  Listerlandet,  forfattet 
af  Gonst  Jtlood,  som  i  kort  Tid  har  oplevet  to  Udgaver. 

—  Meget  lovende  er  derimod  Titelen  paa  en  Række  Breve, 
som  Prof.  L.Daae  i  Christiania  har  udgivet:  Breve  fra 
Danske  og  Norske,  især  i  Tiden  nærmest  efter 
Adskillelsen.  De  store  Forventninger,  hvormed  man 
aabner  denne  Bog,  forsvinde  dog,  efterhaanden  som 
man  rykker  frem  i  Læsningen  af  den.  Flest  Oplysninger 
til  Danmarks  Historie  venter  man  sig  i  den  Brevsamling, 
som  Udgiveren  har  givet  den  spændende  Overskrift:  Af 
en  Diplomats  Papirer.  Det  er  Breve  skrevne  til  den 
norskfødte  Irghens- Bergh,  der  fra  1816  til  sin  Død  i 
1828  var  dansk  Chargé  d'aflfaires  i  Dresden,  Breve  om 
kjøbenhavnske  Forhold  fra  Diplomater,  ja  selv  fra  Stats- 
ministre. Og  dog  skal  man  lede  længe  for  at  finde  en 
lignende  Samling  af  flade  og  aandløse  Breve.  Ganske 
vist  var  hine  Aar  en  Slaphedsperiode  for  Danmark,  men 
var  det  nødvendigt  for  at  bevise  det  at  aftrykke  over 
hundrede  Sider  falde  af  Pjat  og  ubetydelig  Bysladder? 

Man  erlgender  Sandheden  af  et  Ord,  der  anføres  af 
Baggesen,  at  Kjøbenhavn  var  en  „slumrende  Verden", 
og  hvad  Gorps  diplomatique  angaar,  saa  var  vor  Hoved- 
stad jo,  som  det  ogsaa  siges,  det  Sted,  hvor  Hofferne 
sendte  deres  Begyndere  hen ;  heri  ligger  Dødsdommen 
over  „En  Diplomats  Papirer".  En  Undtagelse,  der  stilles 
^ndmere  i  Relief  af  Omgivelsernes  Fadhed,  danner  kun 
Brevene  fra  Berghs  Svoger,  Gjerlew.  Ikke  blot  ere  disse 
skrevne  med  et  næsten  fransk  Talent  og  fulde  af  træf- 
fende Udtryk,  men  selve  Brevskriveren  er  en  tiltalende 
Skikkelse,  en  gammel  Frihedsmand,  der  jublende  hilser 
<den  græske  Opstand,  hvis  gjennemgribende  Betydning 
han  forudser,  og  hader  Mettemich  som  Pesten:  „Gives 
der  ingen  Pennekniv  eller  Strikke  til  M.  eller  er  han  ej 
moden  endnu  til  Helvede?"  Enkelte  af  hans  Ytringer 
har  næsten  Aktualitet;  i  Anledning  af  Grundtvigs  Angreb 
paa  den  unge  Clausen  anfører  han  blandt  Tidernes  under- 
lige Tegn  „den  (religiøse)  Reaktion,  der  hænger  nøje 
sammen  med  den  politiske 'S  og  et  andet  Sted  udbryder 
han:  Jeg  kan  tilgive  de  gamle  Ultra's,  men  de  unge  ere 
mig  en  sand  Vederstyggelighed,  thi  de  ere  Synd  mod 
Naturen.  —  For  Offenliggørelsen  af  disse  Breve,  der 
virkelig  afspejle  Tidens  Bevægelser,  maa  man  være  meget 
taknemlig,  og  naturligvis  findes  der  ogsaa  i  Resten  ad- 
skillige Guldkorn;  i  det  hele  tro  vi  dog,  at  Udgiveren 
'  burde  have  truffet  et  meget  snævrere  Valg  blandt  de 
Danmark  vedrørende  Breve,  end  han  har  gjort.  Til 
Norges  Historie  i  den  første  Tid  af  Forbindelsen  med 
Sverrig  findes  der  derimod  meget  betydelige  Bidrag  i 
den  sidste  Brevsamling  i  Bogen,  som  er  uddraget  af 
Stiftamtmand  Ghristies  Papirer. 

I  Sverige  er  der  udkommet  anden  Del  af  Hi  s  to- 
riskt  Bibliothek,  som  udgives  af  C.  Silfverstolpe  og 
hvoraf  vi  i  sin  Tid  har  omtalt  det  første  Bind.  Et  Par 
af  Artiklerne  fra  dette  ere  sluttede  i  den  nu  udkomne 
Del;    af  nye  er  især  af  Vigtighed  en  Række  Aktstykker 

om  Stridighederne  mellem  Sigsraadet  og  Hertug  Karl, 
den  senere  Karl  IX.  For  Resten  synes  Bibliotheket  at 
være  i  Begreb  med  at  nærme  sig  til  et  ræsonnerende 
historisk  Tidsskrift,  hvad  Sverige  i  saa  høj  Grad  savner ; 
i  alt  Fald  har  det  begyndt  at  optage  kritiske  Anmel- 
delser, der  rigtignok  ere  af  en  højst  forskellig  Værdi. 
Som  ret  betegnende  for,  hvorledes  den  stedse  voksende 
Literatur  begynder  at  trykke  de  historiske  Forskere,  kan 
det  anføres,  at  man  i  Sverige  og  Danmark,  samtidig  og 
uafhængig,  har  søgt  at  mindske  dette  Tryk  ved  paa  et 
Sted  at  give  en  samlet  Fortegnelse  over  alt,  hvad  der 
er  fremkommet  i  Aarets  Løb  af  Bidrag  til  Landets  Hi- 
storie; en  saadan  Literaturoversigt  er  nylig  begyndt  i 
vort  „Historisk  Tidsskrift",  og  det  viser  sig  nu,  at  Silfver- 
stolpe  har  optaget  en  lignende  for  Sveriges  Vedkommende 
i  sit  Bibliothek. 

ir.  Erslev. 


Udvalgte  Digte  af  Jens  Baggesen. 
Med  Lidledning  og  Anmærkninger  af  Kr.  Arentzen. 

Baggesen  var  af  Naturen  udstyret  med  store  aande- 
lige  Kræfter  og  med  et  vidunderligt  poetisk  Talent,  og 
sikkert  er  det,  at  den  danske  Literatur  ikke  har  haft 
nogen  Forfatter,  der  i  den  Grad  har  forstaaet  at  faa 
Sproget  til  at  bøje  sig  efter  sine  Tanker  og  Luner;  ja 
som  Sprogkunstner  taaler  han  Sammenligning  med 
hvilken  som  helst  af  Udlandets  store  Digtere.  Hans 
mangfoldige  poetiske  Begavelse  har  ladet  ham  forsøge 
sig  i  alle  Arter  af  Digtninge  og  i  dem  alle  frembringe 
fortrseffelige  Ting.  Størst  og  mest  original  var  han  dog 
som  lunefuld  og  skemtende  Digter,  navnlig  „i  en  humo- 
ristisk Mellemsfære,  hvor  „store  Taarer"  veksle  med 
„Smil"    som  Solskin   med   Regn    paa  Grænsen   imellem 

Vinter  og  Sommer  i  det  urolig  bevægede  Foraar."  Om 
end  Baggesens  Digtning  altid  har  haft  en  udsøgt  Læse- 
kreds', har  den  saa  godt  som  været  fremmed  for  det 
store  Publikum.  Hr.  Kr.  Arentzen  fortjener  derfor  Tak 
fordi  han  ikke  har  skyet  det  ingenlunde  lette  Arbejde 
at  give  et  Udvalg  af  denne  Forfatters  Værker  og  saa- 
ledes  paa  ny  henledet  Opmærksomheden  paa  ham;  thi 
saadanne  Arbejder  som  Lahyrinthen,  Gengangeren,  Skemt- 
somme  Bimhreve,  Politiske  Epistler  og  flere  andre  høre 
til  vor  Literatur  ypperligste  Frembringelser  og  bør  altid 
sikre  deres  Forfatter  mod  Forglemmelse.  Skemtsonime 
Rimhreve  og  Gengangeren  have  desuden  haft  Betydning 
for  Literaturens  senere  Udvikling,  vi  minde  om  Fort- 
sættelserne gennem  Heiberg  og  Hertz. 

Det  foreliggende  Bind  indeholder  udvalgte  Digte. 
Det  indledes  med  en  særdeles  velskreven  biografisk  Skitse, 
der  giver  et  klart  og  tydeligt  Billede  af  Digterens  inter- 
essante og  overordentlig  omtumlede  Liv  Kr.  Arentzen 
har  her  givet  et  Resumé  af  sin  fortjenstfulde,  men  ikke 
tilsia-ækkelig  paaagtede  store  Bog  om  Baggesen  og  Oehlen- 
schlåger,  i  hvilken  det  særlig  med  Hensyn  til  Baggesen 
er  lykkedes  ham  at  fremdrage  saa  mange  ny  Momenter 
med  Hensyn  til  den  rette  Vurdering  af  denne  saa  uret- 
færdig behandlede  Forfatter.  Selve  Udvalget  indeholder 
i  alt  58  Digte.  Saa  vidt  som  muligt  har  Udgiveren 
holdt  sig  til  den  kronologiske  Orden,  hvilket  er  meget 
heldigt,  da  man  derved  faar  et  godt  Overblik  over  de 
meget  vekslende  Stemninger,  der  i  Forfatterens  lange 
Digterliv  beherskede  ham  og  aflokkede  ham  saa  mange 
smukke  Digte.  Som  man  kunde  vente  sig  af  Hr.  Kr. 
Arentzen  er  Udvalget  besørget  med  en  høi  Grad  af 
Omhu,  Samvittighedsfuldhed  og  Smag.  Man  vil  næppe 
forgæves  lede  efter  noget  Digt  af  virkelig  Betydning, 
medens  Udgiverens  kritiske  Sans  har  ladet  ham  ude- 
lukke alle  mindre  betydelige  Ting.  Man  vil  i  denne 
Samling  finde  ikke  faa  udmærkede,  men  kun  lidet  kendte 

Digte,  som  et  Eksempel  instar  omnium  skulle  vi  frem- 
hæve Jordens  Kterlighedshistorie,  Med  Hensyn  til  Tekst- 
kritiken  kunne  vi  dog  ikke  se  rettere,  end  at  Udgiveren: 
har  handlet  meget  vilkaarligt  ved  ikke  at  lægge  en  be- 
stemt Tekst  til  Grund,  men  i  enkelte  Digte  har  sammen- 
plukket Teksten  fra  de  forskellige  Udgaver.  Til  Digtene 
slutte  sig  en  Række  Anmærkninger,  der  give  ypperlige 
saavel  sproglige  som  literærhistoriske  Oplysninger.  Den 
smukt  udstyrede  Bog  er  endvidere  ledsaget  af  et  inter- 
essant Portræt,  der  er  udført  efter  et  Kobberstik  af 
Chrétien.  Titelbladet  er  en  saa  vidt  mulig  nøjagtig 
Efterligning  af  SJcemtsomme  Bimbreve,  som  Baggesen 
selv  har  tegnet. 

Kr.  Arentzen  vil  i  indeværende  Aar  udsende  et  nyt 
Bind,  der  kommer  til  at  indeholde  komiske  og  satiriske 
Poesier.  I  dette  Bind  vil  man  altsaa  faa  flere  af  Bagge- 
sens betydeligste  Digtninge,  som  f.  Eks.  Gengangeren^ 
og  vi  haabe,  at  Udgiveren  ikke  alene  vil  forsyne  dem 
med  Anmærkninger,  men  ogsaa  med  Indledninger,  der 
for  det  store  Publikum  ville  være  af  den  største  Betyd- 
ning, 'særlig  tro  vi,  at  dette  vil  være  nødvendigt  med 
Hensyn  til  <rengangeren\  en  hel  Del  Allusioner  ville 
ellers  være  uforstaaelige  for  den  Læser,  der  ikke-  be- 
sidder speciel  Kundskab  til  de  literære  Forhold  paa  den 
Tid  Digtningen  fremkom.  Kr.  Arentzens  overordentlige 
Kendskab  ikke  alene  til  Baggesen,  men  til  hele  den 
samtidige  Literatur  vil  gøre  ham  det  let.  Ønskeligt  var 
det  maaske  at  bibeholde  Baggesens  egen  Ortografi.  Vi 
haabe,  at  Hr.  Arentzen  agter  at  fortsætte  sit  Udvalg 
med  flere  Bind,  han  vil  derved  indlægge  sig  en  stor 
Fortjeneste  af  vor  Literatur.  Baggesens  Værker  fore- 
ligger vel  samlede  af  Sønnen  August  i  12  store  Bind, 
men  denne  Udgave  er  selvfølgelig  uden  Betydning  for 
det  store  Publikum  og  lider  desuden  af  mange  og  meget 
betydelige  Mangler.  Et  Udvalg  af  Digtene  er  ganske 
visj  ogsaa  foretaget  af  August  Baggesen,    men   det  er 

gjort  uden  Anvendelse  af  Kritik  og  har  derfor  været 
ude  af  Stand  til  at  skafife  Digteren  Læsere.  Med  Hen- 
syn til  en  senere  Fortsættelse  af  det  af  Hr.  Kr.  Arentzen 
paabegyndte  Udvalg  tro  vi,  at  det  vil  være  heldigst,  om 
der  blev  optaget  enkelte  af  de  Stridsskrifter,  f.  Eks. 
Exitiken  af  Ludlams  Hule ,  som  Baggesen  i  Tidsrummet 
1814 — 19  udsendte  imod  Adam  Oehlenschlager ;  noget 
mere  bidende  og  vittigt  (Biskop  Mynster  ytrede  rigtig 
nok;  „mig  synes,  man  kan  ærgre  sig  over  saadan  Kritik", 
og  Sibbem  sagde:  „det  var  falske  Vittigheder")  skal 
man  have  vanskelig  ved  at  vise  Magen  til,  og  man  huske 
tillige  paa,  at  han  stod  saa  godt  som  ene  i  Kampen 
mod  hele  det  unge  Danmark,  der  havde  grebet  til 
Vaaben  for  dets  elskede  Digter. 

Vilhelm  Arntien. 


Studier  i  allmån  hållsovård  grundade  påGote- 
borgs   Mortalitetsforhållanden,   af  Elias   Hey- 

man.    L    Goteborg  1877. 

En  Række  Studier  over  almindelig  Sundhedspleje 
maa  nødvendigvis  berøre  Forhold,  som  angaa  en  Be- 
folknings dybeste  Literesser.  Ved  Stiftelsen  af  det  nye 
Societé  de  médecine  publique  iBriissel  udtalte  den  bel- 
giske Hygiejniker  Dr.  Kubom*)  følgende  Ord:  „Alle 
IJndersøgelser  angaaende  Folkenes  Sundhedsvilkaar  maa 
være  af  største  Vigtighed  for  Enhver,  der  ærligt 
søger  den  videnskabelige  Løsning  af  de  sociale  Spørgs- 
maal,  som  tidligere  vare  overladte  til  den  blinde  Empi- 
risme eller  til  Ideologernes  fantastiske  Drømme;  derfor 
maa  enhver  Regering  føle  det  som  en  Pligt  at  lette  og 
opmuntre    disse    Undersøgelser;   thi  Mortaliteten   er    et 


*)  Journal  d'Hygiéne,  1877,  p.  133. 

Udtryk  for  alle  de  Ulykker,  der  ramme  Folkenes  mo- 
ralske, materielle  og  intellektuelle  Interesser."  Paa 
Sundhedsplejens  Omraade  kunde  en  yis  Fanatisme  være 
ønskelig ;  at  den  med  Tiden  vil,  vaagne ,  er  vel  utvivl- 
somt. 

Gøteborg  synes  efter  det  foreliggende  Skrift  ret 
heldig  stillet  i  Penseende  til  Sundhedsforholdene,  idet 
Dødeligheden  i  de  sidste  8  Aar  har  været  omtrent  22,$ 
for  1000  Indbyggere.  Selvfølgelig  bør  et  saadant  Tal 
kun  med  Forbehold  tages  som  Maalestok  for  Sundheds- 
tilstanden i  en  By.  Blandt  de  uendelig  komplicerede 
Forhold,  hvoraf  Dødeligheden  er  afhængig,  maa  som  be- 
kendt først  og  fremmest  nævnes  Antallet  af  Fødsler, 
fordi  Dødeligheden  blandt  de  smaa  Børn  forholdsvis  er 
saa  stor.  Af  hvor  stor  Betydning  dette  kan  blive,  kan 
man  formode  af  følgende  Tal :  Frankrig  har  et  Fødselstal 
af  26,26  P&^  1^0^  Indbyggere  og  et  Dødstal  af  23,e3  paa 
1000,  Østerig  har  39,86  Fødsler  pro  mille  og  30,s4  Døds- 
fald; Paris  har  paa  en  Fødsel  32,^  Indbyggere  og  et 
Dødsfald  paa  40  Indbyggere,  Wien  derimod  paa  en  Fødsel 
22  Indbyggere  og  paa  et  Dødsfald  28  Indbyggere.  Frem- 
deles er  det  Forhold,  i  hvilken  de  forskellige  Alders- 
klasser ere  repræsenterede,  af  Betydning  for  Bedøm- 
melsen af  en  Bys  Sundhedstilstand,  fordi  Voksne  paa 
15 — 45  Aar  have  langt  større  Modstandskraft  mod  Syg- 
domme end  ældre  Folk  eller  Børn.  Saaledes  findes  i 
London  paa  1000  Indbyggere  263  Børn,  medens  der  i 
hele  England  findes  356  paa  1000  Indbyggere,  af  Voksne 
har  London  360  p,  m.  Indbyggere,  hele  England  derimod 
kun  335  p.  m. ;  i  den  mindre  arbejdsdygtige  Alder  har  Lon- 
don atter  færre  Indbyggere  end  det  øvrige  England.  Ind- 
flydelse paa  Dødeligheden  har  ogsaa  Kønnenes  Foriie- 
ling ;  i  England  er  Dødeligheden  blandt  Mænd  23,8  P*  ^- 
mod  21,5  P'  ^'  for  Kvinder.  Endnu  maa  nævnes  som 
betydningsfuld  Størrelsen  af  Indvandringen,  da  de 
Indvandrede    mest    ere    i    en  Alder    af  20 — 40  Aar,    i 

hvilken  Dødeligheden  er  ringe.  Det  er  alle  disse  Ind- 
vendinger mod  Mortalitetstallenes  Gyldighed,  der  have 
fremkaldt  forskellige  Forslag  til  de  forbedrede,  men 
langt  besværligere  Beregningsmaader,  af  hvilke  Korosis 
„individuale  Metode",  der  gaar  ud  paa  en  kontrollerende 
Forfølgning  af  hvert  enkelt  Individ,  er  den  radikaleste 
og  vistnok  mindst  angribelige.  Den  gaar  ikke  ud  paa 
at  beregne  Mortalitetsprocenten,  men  Dødelighedsgraden 
i  hver  Aldersklasse  og  for  hvert  Køn,  idet  den  kun  tager 
Hensyn  til  den  sedentære,  af  Ind-  og  Udvandringer  ube- 
rørte Befolkning. 

Skønt  altsaa  en  Bys  Mortalitetsprocent  alt  for  meget 
paavirkes  af  Befolkningens  Sammensætning  til  at  kunne 
gælde  som  Maalestok  for  Byens  Sundhedsforhold,  kan 
man  dog  paa  ingen  Maade  undvære  Beregningen  af 
Mortalitetsprocenten,  af  hvilken  det  ogsaa  er  fuldt  be- 
rettiget at  drage  Slutninger,  naar  intet  af  de  omtalte 
Momenter  giver  nogen  iøjnefaldende  Grund  til  at  drage 
dens  Betydning  i  Tvivl.  Som  bekendt  indeholder  den 
engelske  Sundhedslovgivning  i  Public  Health  aet  1848 
en  Bestemmelse,  som  paalægger  Kommuner,  i  hvilke 
Dødeligheden  i  7  paa  hinanden  følgende  Aar  i  Gennem- 
snit overskrider  23  paa  1000  at  foretage  Foranstaltninger 
til  Sundhedsplejens  Forbedring.  Dette  Forhold  af  23 
pro  mille  eller  et  Dødsfald  paa  43  Indbyggere,  som  er 
fundet  ved  Beregning  af  Mortaliteten  for  hele  England 
under  en  Række  af  Aar,  er  siden  temmelig  almindeligt 
vedtaget  som  Normalmaksimum  for  Dødeligheden  i  Evropa, 
saa  at  det  anvendes  som  Maalestok  ved  Bedømmelsen 
af  en  Bys  eller  Kommunes  Sundhedstilstand.  Naar  det 
opstilles  som  Norm  for  Englands  Stæder  med  en  tæt 
sammentrængt  Befolkning,  som  tilmed  er  udsat  for  de 
med  en  højt  udviklet  Fabrikindustri  følgende  sundheds- 
skadelige Indflydelser,  er  22,^  p.  m.  endda  ikke  saa 
ganske  ringe  for  en  By  som  Goteborg.  Sammenlignet 
med  København  med  en  Mortalitet  af  over  26  pro  mille 

indtager  den  dog  en  hæderlig  Plads,  hvilket  endnu  mere 
gælder  overfor  flere  Byer  paa  Kontinentet  af  omtrent 
samme  Størrelse.  Mainz,  som  har  et  ganske  tilsvarende 
Indbyggerantal  (c.  60,000)  har  saaledes  en  Dødelighed 
af  29  p.  m.*) 

Forf.  gør  udførlig  Rede  for  de  epidemiske  Sygdommes 
og  Lungesvindsotens  Optræden  samt  Dødeligheden  blandt 
Børn  i  Goteborg  og  belyser  disse  Forhold  ved  Bear- 
bejdelse af  Byens  Mortalitetstabeller.  Som  man  kunde 
vente,  give  Tallene  her  fornyet  Bekræftelse  paa  den 
gamle  Erfaring,  at  usunde  Boliger,  usunde  Værksteder, 
slet  eller  uhensigtsmæssig  Føde  og  andre  med  Paupe- 
r ismen  følgende  Ulykker  forhøjer  Dødeligheden  og  navn- 
lig dels  Dødeligheden  af  Lungesvindsot,  som  i  Goteborg 
forekommer  hyppigere  i  Forstæderne  med  en  Arbejder- 
befolkning, der  lever  under  mindre  gode  Bygningsfor- 
hold,  end  i  Byen,  dels  Dødeligheden  blandt  Børn.  Det 
er  som  bekendt  paa  disse  Omraader,  at  der  findes  en 
stor  Mængde  sygdomsvækkende  Aarsager,  som  det  er 
muligt  at  bekæmpe,  især  naar  det  kunde  gaa  op  for  de 
mindre  vel  stillede  Samfundsklasser,  at  de  her  have  en 
Fordring  at  stille,  og  for  de  gunstigere  stillede  Klasser, 
at  de  her  have  en  Gæld  at  betale. 

At  den  sociale  Stilling  i  Samfundet  har  en  direkte 
Indflydelse  paa  Livets  Varighed,  er  vel  nu  i  Reglen 
anerkendt,  men  adskillige  af  de  ældre  Undersøgelser  i 
denne  Retning  lade  en  Del  tilbage  at  ønske.  Naar  saa- 
ledes Neufville  erklærer,  at  af  100  Smede  eller  Skrædere 
dør  16  før  det  24de  Aar,  af  100  Læger  derimod  kun  én, 
behøver  man  ikke  at  have  et  skarpt  Øje  for  statistiske 
Underfundigheder  for  at  opdage,  at  ikke  den  ringeste 
Slutning  lader  sig  uddrage  deraf,    eftersom  der  natur- 


*)  Dr.  Kupferberg:  Ein  Beitrag  zur  Beurtheilung  des  Gesiincl- 
heits-Zustandes  einer  Stadt  mit  besonderer  Berucksichtigung 
Mainzer  V^rhålltnisse.    Mainz  1877. 

ligvis  findes  langt  fiere  Skrædere  end  Læger  paa  24 
Aars  Alderen.  Forskellige  Undersøgelser  afVillenné  og 
Chateauneuf  om  Velstandens  Indflydelse  angaa  kun  i 
Almindelighed  Sammenligninger  mellem  mere  og  mindre 
velhavende  Bykvarterer  og  Departementer  uden  nogen 
direkte  Sammenstilling  af  Fattige  og  Velhavende.  Til 
samme  Klasse  høre  saadanne  nyere  Undersøgelser  som 
de  her  berørte  af  Heyman  eller  de  af  Reclam  anstillede 
for  Leipzigs  Vedkommende.  Han  fandt,  at  af  to  Gader 
under  tilsyneladende  samme  almindelige  hygiejniske  Be- 
tingelser havde  den  ene,  i  hvilken  70  pCt.  af  Beboerne 
holdt  Tjenestetyende,  en  Dødelighed  af  1  paa  70,  og  af 
de  Døde  var  hver  10de  et  Barn,  medens  i  den  anden,  i 
hvilken  kun  2  pCt.  levede  i  saadan  Velstand,  at  de 
kunde  holde  Tjenestefolk,  Dødeligheden  var  1  paa  23, 
hvoraf  Halvdelen  var  Børn.  Mere  end  saadanne  Under- 
søgelser yde  Caspers  Beregninger,  da  de  sondre  mellem 
Fattige  og  Velhavende,  men  hans  Materiale  er  ikke  sær- 
deles omfattende.  Endnu  en  Mængde  Undersøgere  have 
beskæftiget  sig  med  dette  Spørgsmaal  og  opnaaet  en 
Række  mere  eller  mindre  overbevisende,  om  end  ganske 
vist  til  en  vis  Grad  angribelige  Resultater. 

De  bedste  og  nyeste  Undersøgelser,  som  foreligge, 
pege  imidlertid  i  samme  Retning.  Det  er  Ophavsmanden 
til  den  individuale  Metode  i  Mortalitetsstatistiken,  Korosi 
i  Pest,  som  fornylig  har  offentliggjort  Beregninger,  der 
undersøge  Dødeligheden  for  12,384  Skrædere,  9658  Sko- 
magere, 21,187  Købmænd,  18,721  Daglejere  og  9067  Per- 
soner af  den  tjenende  Klasse,  hvorved  han  kom  til  føl- 
gende Resultat*): 


*)  Joseph  Eorosi:    MittheHungen   aber  individuale   Mortalitåts- 
Beobachtungen.    Budapest  1876. 

60  og  derover 

Man  ser  heraf,  hvor  langt  gunstigere  Handelsstandens 
Vitalitet  er  i  Modsætning  til  de  øvrige  nævnte  Livsstil- 
linger, fremdeles  at  tjenende  Klasser  og  Daglejere,  men 
navnlig  de  sidste,  vise  de  ugunstigste  Forhold. 

Velstandens  Indflydelse  paa  Levedygtigheden  frem- 
gaar  fremdeles,  som  ogsaa  fremhævet  af  Heyman,  af  den 
ringere  Dødelighed  blandt  Jøder  end  blandt  Kristne, 
hvilket  væsentlig  maa  antages  at  skyldes  den  større  Vel- 
stand blandt  hine.  Blandt  Jøderne  i  Goteborg  er  i  de 
sidste  50  Aar  kan  5,8  pGt.  af  Børnene  døde  i  det  første 
Leveaar.  Af  Jøderne  i  Baden  døde  ifølge  Pfeiffer  i  første 
Leveaar  15  pCt.  mod  26  pCt.  for  hele  Befolkningen.  I 
Modsætning  hertil  vise  Undersøgelser  fra  andre  Lande, 
hvor  Jøderne  leve  i  stor  Fattigdom,  at  Børnedødelig- 
heden blandt  dem  er  lige  saa  stor  eller  større  end  blandt 
andre  Religionsbekendere.  Korosis  nyere  Undersøgelser 
have  vist,  at  den  ringere  Dødelighed  blandt  Jøderne  ikke 
blot  findes  i  Barnealderen.  Ved  i  denne  Henseende  at 
sammenligne  Katholiker  med  Lutheraner  ag  Calvinere  paa 
den  ene  Side  og  Jøder  paa  den  anden  Side  fandt  han, 
at  Dødeligheden  blandt  de  katolske  Bøfn  var  større 
end  blandt  de  evangeliske;  men  med  det  20de  Aar  ind- 
træder en  Stigning  af  Dødeligheden  blandt  de  evan- 
geliske, som  varer  indtil  Oldingealderen  og  hvis  Forkla- 
ring maaske  maa  søges  deri,    at  det  relative  Flertal  af 

de  tjenende  Klasser  i  Pesth  bestaar  af  Reformerte.  Jø- 
derne vise  i  alle  Levéaldere  den  gunstigste  Vitalitet  og 
ere  i  denne  Henseende  næsten  dobbelt  saa  heldig  stillede 
som  Eatholikeme. 

At  Sundhedsforholdene  og  Dødeligheden  saa  meget 
afhænger  af  Velstanden,  skyldes  for  en  stor  Del  den  ved 
de  bedre  Eaar  muliggjorte  Forbedring  af  Boligen.  Hey- 
man  fandt  en  Bekræftelse  herpaa  ved  at  sammenligne 
Dødeligheden  i  et  Kvarter  af  sunde  Arbejderboliger  med 
Dødeligheden  i  den  forøvrigt  af  fattige  Arbejdere  be- 
boede Forstad  Haga.     Han  fandt  herved  følgende  Tal: 

Af  1000  Personer  døde 


af  alle  Sygdomnie 

af  epidemisk« 

B  Sygdomme 

Aar. 

i  Haga. 

i  Arbejder- 
Boliger. 

i  Haga. 

i  Arbejder- 
Boliger. 

1869 

23,. 

10,7 

6,. 

3,0 

1870 

28,0 

19,9 

11,. 

3,0 

1871 

20,. 

26,0 

3,9 

10„ 

1872 

21^ 

18„ 

3j6 

3,0 

1873 

28,0 

9,2 

4,6 

0,0 

1869—78 

116„ 

79,. 

28,9 

19,7 

I  et  for  kort  Tid  siden  udkommet  fortjenstfuldt  lille 
Skrift:  Danske  Arbejderboliger  eller  Oversigt  over, 
hvad  der  i  Danmark,  og  navnlig  i  Hovedstaden  Køben- 
havn, er  gjort  for  at  skaffe  den  arbejdende  Klasse  sunde 
og  billige  Boliger  —  har  Dr.  £.  Hornemann  paavist  noget 
Lignende  for  Lægeforeningens  Boliger  paa  Østerfælled. 
Medens  Middeldødeligheden  i  disse  har  vekslet  mellem 
23,7 — 25  og  27  pro  mille,  har  den  i  Arbejder-  ogFattig- 
Kvartereme  i  selve  Staden  og  Forstæderne  været  26,5 
— 26,7  og  28,9,  j^  i  6^  enkelt,  nu  demoleret.  Kvarter  i 
Stadens  Midte  (Peder  Madsens  Gang)  steg  Dødeligheden 

i  de  sidste  Aar  endog  til  43,4  p.  m. 

22 

At  man  ikke  af  saadanne  Tal  kan  drage  nogen  di- 
rekte Slutning  angaaende  Boligens  Indflydelse  paa  Leye- 
dygtigheden,  er  dog  indlysende.  Det  er  overhovedet  kun 
de  bedre  Stillede  i  Arbejderstanden,  som  føle  Trang  til 
at  bo  godt  og  som  derfor  have  Udsigt  til  at  opnaa  et 
saadant  Gode;  der  hører  allerede  en  vis  Grad  af  Vel- 
være til  for  at  ønske  hygiejniske  Fremskridt.  Neden- 
under dem  findes  der  endnu  i  København  Repræsentanter 
for  en  Klasse,  som  lever  usselt  i  mørke  og  fugtige  Bag- 
bygninger og  som  dør  tidligt  uden  at  lade  sig  paavirke 
af  Belæring  og  uden  at  forurolige  Andre  ved  „sociali- 
stiske Rumlerier".  Overfor  denne  tavse  og  lidende  Slægt 
kunne  Moralisterne  med  Rette  ryste  paa  Hovedet. 

Men  overfor  det  store  Flertal  af  Perfektible  kan 
Hygiejnen  lykkeligvis  udrette  Noget.  De  fra  et  hygiej- 
nisk Synspunkt  lidet  opmuntrende  Anskuelser,  som  ere 
fremsatte  af  Herbert  Spencer,  maa  vel  mere  tilskrives 
en  filosofisk  end  en  praktisk  Betragtningsmaade.  I  sin 
„Study  of  Sociology"  fremsætter  den  berømte  Forfatter 
den  Tanke*),  at  man  ved  at  formindske  Dødeligheden 
ved  at  undertrykke  en  af  dens  Aarsager  giver  Anledning 
til  forøget  Frugtbarhed,  indtil  Mortaliteten  atter  holder 
denne  i  Ligevægt.  I  samme  Grad  som  sundhedsskadelige 
Indflydelser  fjernes,  bliver  Slægten  svagere,  fordi  de 
svagelige  Individer,  som  ellers  vilde  være  døde  i  Ung- 
dommen, nu  leve  og  faa  Lejlighed  til  at  forplante  sig. 
Af  denne  Betragtning  kan  vel  kun  uddrages  den  Slut- 
ning, som  ogsaa  stemmer  med  Erfaringen,  at  intet  springvist 
Fremskridt  er  muligt,  men,  konsekvent  forfulgt,  vilde  den 
være  en  Hæmsko  for  alle  hygiejniske  Indgreb.  At  sanitære 
Fremskridt  ere  mulige,  fremgaar  ikke  blot  af  den  af  Stati- 
stiken  paaviste  Formindskelse  af  Dødeligheden  ogForøgehe 
af  den  gennemsnitlige  Levealder  i  Tidens  Løb,  men  stemmer 
ogsaa  med  den  nyere  Opfattelse  af  Menneskeslægtens  Ud- 


')  I  den  franske  Udgave  pag.  363—368. 

viklingslove.  Det  er  i  den  Henseende  af  Betydning ,  at 
adskillige  epidemiske  Sygdomme,  hvis  Udbredelse  det 
staar  i  Hygiejnens  Magt  at  begrænse,,  ikke  fortrinsyis 
angribe  svage  Individer. 

Foruden  ved  almindelige  hygiejniske  Indgreb  kan 
man  haabe  at  paavirke  den  private  Hygiejne  i  den 
store  Masse  ved  Belæring.  Heyman  betoner  dette 
og  gør  navnlig  opmærksom  paa  Ønskeligheden  af  hygiej- 
nisk Undervisning  i  Pigeskolerne  som  det  bedste  Middel 
imod  den  store  Dødelighed  i  den  første  Barnealder.  Men 
for  at  dette  kan  ske  maa  man  først  have  Lærere,  som 
ere  i  Stand  til  at  meddele  en  saadan  Undervisning  paa 
hensigtsmæssig  Maade.  For  at  Hygiejnen  skal  kunne 
trives  i  Skolen  maa  selve  Skolens  Hygiejne  idetmindste 
være  upaaklagelig.  Men  selv  med  de  luftigste  Lokaler 
og  de  hensigtsmæssigste  Skolebænke  vil  man  ikke  naa 
vidt,  naar  Læreren  ikke  sørger  for  tilstrækkelig  Udluft- 
ning eller  rigtig  Benyttelse  af  Bænkene.  I  Østerig  har 
Dr.  Gauster  i  flere  Aar  vedligeholdt  en  Agitation  for  Ud- 
bredelse af  hygiejniske  Kundskaber  blandt  Lærere,  som 
allerede  i  mange  Henseender  har  baaret  Frugt.  Det  er 
en  Vej,  ad  hvilken  man  vistnok  vil  kunne  vente  sig  hur- 
tigere og  sikrere  Kesultat  end  af  Love  og  Forordninger. 

A.  Ulrik. 

Kulturskildringer  fra  Orienten  af  Arminius 

Vambéry. 

Det  er  et  Øjenvidnes  sandhedskærlige  og  paalidelige 
Fremstilling  af  den  moderne  Muhammedaners  Sæder  og 
Aandsliv.  Vambéry  sammenniter  en  Mængde  Detailiagtta- 
gelser  for  at  udkaste  et  Totalbillede  af  den  Degenerations- 
periode,  i  hvilken  Orienten  fra  Bulgariet  til  Afganistan 
befinder  sig.  Det  er  en  desillusionerende  Bog,  der  synes 
at  have  sat  sig  til  Opgave  at  afdække  Lag  for  Lag  alle 
falske  Forestillinger  og  alle  formildende  Tilsløringer,  ved 
Hjælp  af  hvilke  det  undertiden  er  lykkedes  at  omskabe 

« 

de  islamitiske  Barbarer  til  et  for  Fremskridt  modtageligt 
Kulturfolk.  Vambéry  afskraber  den  diplomatiske  Pasclia, 
den  lærde  Ulema,  den  dannede  Perser  for  at  vise  Asiatens 
hele  Raahed  og  Urenhed  under  den  bedrageriske  Overflade. 

Vambéry,  der  som  bekendt  endog  forklædte  sig  som 
Dervisch  for  at  kunne  foretage  den  hellige  Rejse  med 
fuldstændig  Sikkerhed  for  en  gennemført  Iagttagelse,  for- 
følger Muselmanen  med  en  Sporhunds  Hidsighed  fra 
Badet  til  Haremet,  fra  Drikkegildet  til  Regeringskontoret. 
Hans  Bog  er  indrettet  med  en  systematisk  Nøjagtighed, 
omtrent  som  en  god  Parlør,  idet  hvert  Livsforhold  er 
gennemgaaet  for  sig  selv  med  leksikalsk  Grundighed, 
men  det  kan  ikke  nægtes,  at  Læsningen  derved  bliver 
lidt  trættende  og  mere  lærerig  end  egentlig  under- 
holdende. Desuden  synes  Forfatteren  ialtfald  efter  den 
danske  Oversættelse  at  dømme  intet  synderligt  Hensyn 
at  tage  til  Stilens  Kunst.  Han  giver  for  mange  Notitser 
og  for  faa  Billeder,  han  har  al  en  rejsende  Videnskabs- 
mands Undersøgelsessans ,  er  ikke  lidt  af  en  Psykolog, 
men  slet  intet  af  en  Poet. 

Det  som  maaske  har  den  allerstørste  Interesse  i 
hans  Bog  er  det  Indblik  den  giver  iMaaden  paa  hvilken 
Raceforskellen  forsvinder  overfor  Religionsligheden.  Den 
turanske  Tyrk,  den  semitiske  Araber,  den  ariske  Perser, 
alle  faa  som  Tilhængere  af  Muhammeds  Lære  samme 
Sæder,  samme  Tanker,  ja  næsten  samme  Karakter.  Man 
føler  tydeligt  den  islamitiske  Orient  som  én  skarp  be- 
grænset Kulturmasse  overfor  den  evropæiske  ved  at 
gennemgaa  disse  fra  meget  store  Afstande  hentede  Kultur- 
billeder. 

Oversætteren  synes  at  have  manglet  Kendskab  til 
østerlandske  Sprog,  Stavemaaden  er  ialtfald  meget  nlogisk. 
En  Sætning  som  denne  „Ch  i  østerlandske  Sprog  (!)  ud- 
tales som  K"  gemmer  en  Mysticitet,  det  ikke  er  lyk- 
kedes Undertegnede  at  gennemtrænge. 

Edv.  irandes. 


Paa  den  Gyldendalske  Boghandels  Forlag  er  udkommet: 

Tannhåuser, 

Fortælling 
af 

Holger  DrachmaDD. 

3  Kr.  50  Øre. 
Af  samme  Forfatter  er  udkommet: 

Dæmpede  Melodier. 

Nyere  Digte. 

Hed  Illustrationer  aC  Forfatteren. 

2  Kr.  75  Øre;  eleg.  indb.  4  Kr.  50  Øre. 


En  Overkomplet 


Fortælling. 
5  Kr. 

Syv  Forelæsninger 

om 

Et.  Sørensen.  —  Tøfler.  —  Vrangen  af  Kulisserne.  —  Tanter.  — 
Temperamenterne.   —  Kvindens   Emancipation.   —  Hvorledes  man 

bliver  et  herligt  Menneske. 

Af 

Erik  Bøgh. 

5te  Udgave.  —  1  Kr.  76  Øre. 


Otte  nyere  Forelæsninger 

om 

Forelskelse,   -r-  Sandhed.   —  Digtere.  —  Biddertiden.  —  Kritikens 
Opkomst.  —  Honnet  Ambition.  —  Forlovelser.  —  Pebersvende. 

Af 

£rik  Bøgh. 

2det  Oplag.  —  2  Kr.  75  Øre.    , 


Indholl 

Nur  Ifrket  falder  pas.     Af  H.  Drachman. 

Skiise  af  Sirifis  Ui  cg  FtrfatlerflrkstMhed.  Af  Cand. 
phil.  Ad.  Hansen. 

flagBu  EtrikscH.  Af  Caud.  mag.  H.  Schwanenfliigel. 

Et  Par  Baadgladser  li)  Pastar  Itlcks  „Iclysiiis  »i 
SMialisMCi".  Af  Cand.  polit.  AleksisPetersen. 

Et  itrykt  Blgt  af  C.  Ircdahl. 

Fri  Sf4riig.    Af  Edvard  Brandes. 

Iiiteratir.  Norsk  og  svensk  historisk  Literatur  fra 
Aaret  187G.  Anmeldt  af  Cand.  mag.  Er.  Erslev. 
—  Kr.  Arentzen:  Udvalgte  Digte  af  Baggesen. 
Anmeldt  af  Cand.  polit.  Vilh,  Arntzen.  — 
Elias  Heymau:  Studier  i  altman  hallsovård 
grundade  på  Goteborgs  Mortalitetsforhållanden. 
Anm.  af  Cand.  med.  A.  Ulrik,  —  Arminius 
Vambéry;  Knlturskildringer  fra  Orienten.  Anm. 
■  af  E.  B. 


I  Redaktionsanliggender  bedes  mtm  henvende  sig  til 
Caud.  mag.  E.  Brandes,  Toiilenskjoldsgaile  16,  3ilje  Sal, 
hvorhen  ogsaa  alle  Bøger  og  Blade,  Tidsskriftet  vedkommende, 
ønskes  sendte. 


Dette  Tidsskrift  udkommer  i  maanedlige  Hæfter  paa 
gtnnemsnitlig  5  Ark  til  en  Pris  af  6  Kroner  halvaarlig.  — 
Subskription,  som  er  bindende  for  ét  Bind  (6  Hlefter),  mod- 
tages i  alle  Boglader  i  Danmark,  Norge  og  Sverig  samt  psa 
de  kgl.  Postkontorer. 


Det  nittende  Aarhundrede. 

Maauedsskrift 
ior 

Literatur  og  Kritik. 

Udgivet  af 
Oeorg  Branctea  og  Edvard  Brandes. 

1877.  —  Aii^iisl — Srpleinbcr, 


København. 

OyldendalskP    Boghaiidela   Foi-la-. 
Tijkt  lina  J.  JnigLiiscn  /.  C". 


Gyldendalsko  Boghandels  Forlag. 


G.  BRANDES: 

ÆsthetUke  Studier.    3  Er. 

Dualismen  I  vor  nyeste  Phllosophl.    60  Øre. 

Kritiker  og  Portraiter.    5  Kr. 

Den  franske  Æsthetik  i  vore  Dage.    En  Afhandling  om  H.  Taine. 

3  Kr. 
Forklaring  og  Forsvar.    En  Antikritik.     1  Kr. 
Hovedstrfinn Inger  i  det  19de  Aarhundredes  Litteratur: 

1.-  Emigrantlitteraturen.  —   2den  omarbejdede   Ud- 
gave.   4  Kr.  50  Øre. 
II.    Den  romantiske  Skole  iTydskland.  —  dKr.SOØre. 
ni.    Re  action  en  i  Frankrig.  —  4  Kr.  50  Øre. 
IV.    Naturalismen  iEngland.  Byron  og  hansGruppe. 
6  Kr. 
Sfrren  Kierkegaard.     En  kritisk  Fremstilling'  i  Grundrids.  3  Kr. 

50  Øre. 
Danske  Digtere.     Gharakterbilleder.    4  Kr. 
Kvindernes  Underkuelse.     Af  John   Stuart  Mlii.     Paa  Dansk  ved 

G.  Brandes.    2  Kr. 
Moral   grundet   paa  Nytte-  eller  Lykkeprlncipet.       Af  John  Stuart 
jnill.     Oversat  af  G.  Brandes.     1  Kr.  35  Øre. 


Kongen  og  Danserinden. 

Lystspil  i  lem  Akter 
af 

Kalidasa. 

Oversat  af  Edvard  Hrandes. 

Med   Tegninger   af  C.  Thomsen. 

1  Kr.  50  Øre. 


Lervognen. 

Et  indisk  Skuespil 

Oversat  af  Edvard  Brandes. 
3  Kr. 


Katolske  Præster. 


I. 

I  fyrretyve  Aar  har  Abbed  Pintoux  været  Præst  i 
Sognet  Saint-Marchal.  Han  er  nu  halvfjerdsindstyve  Aar 
gammel.  Det  er  en  lille  vindtør  Olding  med  et  solbrændt, 
teglstensrødt  Ansigt;  i  sin  tyndslidte  Præstekjole,  som 
han  bærer  ligesom  en  Blase,  ligaer  han  ganske  en  Bonde. 

Ved  hans  Liv  er  der  intetsomhelst  mærkværdigt. 
Han  er  Søn  af  en  Brændehugger  i  Meriadec,  Nabolands- 
byen, og  var  en  spinkel  Fyr,  der  blev  mishandlet  af  sine 
Brødre.  Hans  gode  Lykke  vilde ,  at  en  Dame  fattede 
Literesse  for  ham  og  satte  ham  i  det  lille  Seminarium 
i  Guérande:  han  var  bange  for  at  tage  fat  med  sine 
Hænder;  at  bære  en  Økse,  at  fælde  et  Træ  gjorde  ham 
saa  angst,  at  han  langt  hellere  vilde  have  gaaet  omkring 
og  tigget.  Desuden  havde  han  altid  været  saa  naivt 
troende  som  et  Barn.  I  Seminariet  underkastede  han 
sig  fuldkomment  sine  Lærere  og  troede  blindt  paa  alt, 
hvad  de  befalede  ham  at  tro.  Hans  sløve  Intelligens 
gjorde  sig  fri  for  ethvert  Arbejde  med  at  tænke:  han 
sagde  til  sig  selv,  at  Gud  tænkte  for  ham.  Saa  blev 
han  ordineret  og  nærede  senere  ingensomhelst  Ærgerrig- 
hed, ønskede  blot  at  gøre  sin  Gerning  i  Fred.  Biskoppen 
i  Nantes  anbragte  ham  først  i  to  eller  tre  smaa  Kald, 
men  da  han  saa  hvor  uskyldig  denne  enfoldige  Sjæl  var 
og  forstod,  at  han  kun  kunde  gøre  Tjeneste  rent  passivt, 

sendte  han  ham  tUsidst  til  Saint-Marchal  og  glemte 
ham  der. 

Saint-Marchal  er  en  Flække  i  Nedre-Bretagne  langt 
borte  fra  Kysten.  Jernbanen  fra  Nantes  til  Brest  løber 
ti  Mile  borte  fra  den  Højslette  paa  hvilken  den  ligger 
hærjet  af  Stormen  fra  Havet,  som  man  ser  i  Horisonten 
som  en  grøn  Linje.  Flækken  tæller  omtrent  fire  hun- 
drede Indvaanere;  den  er  overmaade  fattig,  thi  Jord- 
bunden er  stenet,  og  der  er  intet  Vand.  Det  er  som  om 
denne  nødlidende  Befolkning  var  tusinde  Mile  borte  fra 
det  nuværende  Frankrig.  Det  er  her,  at  Abbed  Pintoux 
er  blevet  en  gammel  Mand. 

Efterhaanden  er  Abbeden  kommet  til  at  dreje  sig 
ensformigt  omkring  i  sin  snævre  Eksistens  som  en  Hest 
paa  Ridebanen.  Om  Morgenen,  Messen;  om  Eftermid- 
dagen Religionsundervisningen ;  om  Aftenen  et  Parti  med 
en  Nabo.  Da  de  Par  hundrede  Franks,  der  udgøre  Ind- 
tægten af  Kaldet,  ikke  ere  tilstrækkelige  til  hans  Under- 
hold, saa  har  han  trods  sin  Afsky  derfor  været  nødt  til 
at  tage  Spaden  i  Haanden  og  dyrke  den  Stump  Mark, 
som  ligger  bagved  Præstegaarden.  Han  høster  Bønner 
og  Kaal.  Der  kan  man  se  ham  i  Skjorteærmer,  med 
blottet  Hoved  i  Solskinnet,  kjæmpe  mod  det  haarde  Jords- 
mon med  sine  magre  Arme.  Saa  tager  han  Præstekjolen 
paa  og  gaar  ganske  forpustet  hen  at  høre  paa  Pigebør- 
nenes Skriftemaal.  De  latinske  Fraser  infinde  sig  paa 
hans  Læber  uden  at  han  behøver  at  huske  sig  om,  han 
siger  dem  ganske  tankeløs  hen  for  sig  uden  at  standse. 

Abbeden  betjener  sig  bestandig  af  de  samme  Tale- 
maader,  uforanderlige  som  de  Gebærder  han  nu  har 
brugt  i  et  halvt  Aarhundrede.  Religionen  behandler  han 
rent  haandværkmæssigt.  Han  forretter  Gudstjenesten  som 
en  optrukken  Maskine.  Hans  store  Fromhed  er  blevet 
en  fuldkommen  Rutinesag;  den  kan  nøjes  med,  at  de 
enkelte  Ceremonier  gentages  nøjagtigt  hver  Dag  paa 
samme  Tid. 

Imidlertid  har  han  i  Løbet  af  fyrretyve  Aar  viet 
hele  Landsbyen  og  døbt  en  hel  Generation.  Han  dyrkes 
som  Patriark  i  Saint-Marchal.  Paa  Festdage  bringer 
man  ham  Æg  og  Smør.  Man  spørger  ham  til  Raads  i 
vanskelige  Tilfælde;  han  afgør  Retstrætterne,  forsoner  Fa- 
miliestridighedeme  og  uddeler  Arvelodderne.  Og  det  er 
saa  naturligt,  at  Præsten  saaledes  er  Herskeren,  thi  han 
alene  læser  i  Bøgerne,  han  alene  staar  i  Forbindelse 
med  Videnskaben  og  den  gode  Gud.  Han  er  ganske 
anderledes  Magtens  Repræsentant  end  Sognefogden,  thi 
denne  taler  kun  i  Regeringens  Navn,  men  han  i  Himlens; 
og  Himlen  med  sit  Hagl  og  sit  Lyn  er  den  eneste  Magt, 
for  hvilken  Bonden  frygtsom  bøjer  sit  Hoved. 

Der  er  ikke  én  Vantro  paa  Egnen.  Om  Søndagen 
er  Kirken  fuld;  Mændene  og  Kvinderne  sidde  hver  paa 
sin  Side.  Naar  Præsten  kommer  ind  med  Kalken,  kan 
han  med  et  Øjekast  forvisse  sig  om  at  hele  Selskabet 
er  der.  Hvis  der  mangler  et  Faar  i  Flokken  fordrer 
han  enten  en  passende  Undskyldning,  for  Eks.  en  Syg- 
dom, ved  hvilken  man  ikke  kan  gaa  ud,  eller  han  slynger 
en  Tordentale  mod  det  forvildede  Faar.  Fra  Prædike- 
stolen lyde  forfærdelige  Trusler  mod  de  Ugudelige:  Hel- 
vede aabner  sig  med  sine  Flammer  og  sine  Kjedler  fulde 
af  sydende  Olje,  hvor  de  Fordømte  steges  over  en  sagte 
nd.  Mænd  og  Kvinder  gyse  af  Skræk,  og  Børnene  gaa 
fra  Kirke  med  Spøgelsesfrygt  for  hele  Ugen.  Sandt  nok, 
Præsten  selv  vilde  ijcke  slaa  en  Flue  ihjel;  men  han 
gentager  såadanne  Prædikener  som  han  selv  har  hørt; 
han  lever  selv  i  en  stadig  Frygt  for  en  nidkær  Guds 
Vrede,  og  han  tror  paa  de  mirakuløse  og  rædselfulde 
Begivenheder  i  Legenderne.  Saaledes  lever  Saint-Marchal 
i  en  frygtsom  og  ydmyg  Tilbedelse,  som  en  vild  Stamme 
paa  Knæ  for  en  lynildsvanger  Sky,  der  staar  paa  Nippet 
til  at  bryde  løs. 

En   Søndag   lægger  Abbed   Pintoux   Mærke   til,   at 
Mariane  Roussel   ikke   er   paa   sin  Plads   ved  Siden   af 

Vievandskummen.  Straks  efter  Frokost  begiver  han  sig 
paa  Vej  til  Roussel's,  for  at  faa  at  vide  om  hun  er  -syg. 
Han  vandrer  gennem  Landsbyen  med  smaa  Skridt;  han 
er  stiv  af  Ælde,  det  brune  Ansigt  er  ubevægeligt,  kun 
Øjnene  leve,  smaa  graa  Øjne,  klare  og  uskyldige  som  et 
Barns.  Han  bliver  standset  af  et  Par  Bønder,  der  spørge 
ham,  hvad  Vejr  det  bliver  den  næste  Dag;  han  ser  mod 
Himlen,  ryster  paa  Hovedet  men  lover  dog  tilsidt  godt 
Vejr.  Et  Par  Skridt  længere  frem  spørger  han  en  Kone, 
hvordan  det  gaar  med  hendes  Vask;  og  lidt  efter  maa 
han  ind  i  en  Hønsegaard  for  at  se  en  Redefuld  Kyllin- 
ger. Overalt  er  han  hjemme,  som  hos  sin  Familie.  Kun 
hans  gamle  Præstekjole  adskiller  ham  fra  de  andre  Ind- 
vaanere,  med  hvem  han  har  det  sløve  Ansigt,  Tanker 
og  Sprog  tilfælles. 

Endelig  kommer  han  hen  til  Roussel's.  Der  ser  han 
Mariane  i  bedste  Velbefindende  og  i  ivrig  Snak  med 
Nabokonen,  den  lange  Nanette. 

—  Men  Mariane  dog!  Hvad  er  det?  De  forsømmer 
Messen. 

Og  uden  at  give  hende  Tid  til  nogen  Forklaring, 
fortæller  han  hende,  at  det  er  rent  forkert,  at  Djævlen 
lurer  paa  hende,  og  at  hun  ganske  sikkérf  kommer  i 
Helvede,  naar  hun  ingen  Religion  har.  Endelig  kan  dog 
Mariane  komme  til  at  undskylde  sig. 

—  Det  er  den  Lille,  der  er  Skyld  deri,  Herr  Ab- 
bed ....  Hun  er  meget  syg.  Imorges  var  jeg  bange 
hun  skulde  blive  borte  for  mig,  saa  turde  jeg  ikke 
gaa  ud. 

—  Er  Deres  lille  Katrine  syg? 

—  Ja,  hun  ligger  inde  i  Sengen  ...  Vil  De  komme 
lidt  herhen,  saa  skal  De  se. 

I  den  store  Seng  ved  Enden  af  det  mørke  Værelse 
ligger  der  et  Barn  paa  henved  ti  Aar  og  ryster  af  Feber. 
Ansigtet  brænder,  Øjnene  ere  lukkede.  Hele  hendes  lille 
Krop  skælver  under  Tæppet.    Præsten,  som  har  nærmet 

sig,  betragter  hende  et  Øjeblik  i  Tavshed,  saa  siger  han 
med  sagte  Stemme: 

—  Det  er  den  gode  Gud,  der  straffer  Dem,  Ma- 
riane ....  Ja,  De  har  ofle  krænket  Gud  og  givet 
et  daarligt  Eksempel,  nu  falder  hans  Haand  tungt  paa 
Dem. 

Hvert  af  sine  Ord  giver  han  Vægt  med  et  Nik  som 
for  at  vise  at  han  finder  det  rimeUgt,  at  ffimlen  hævner 
sig.  Heller  ikke  Katrine  har  opført  sig  godt.  Forrige 
Torsdag  under  Religionsundervisningen  maatte  han  sætte 
hende  ud  af  Kirken,  fordi  hun  lo  og  forstyrrede  de  an- 
dre Børn.  Det  regnede  meget  stærkt  den  Eftermiddag 
og  da  den  lille  Pige,  som  var  bange  for  at  faa  Skænd, 
ikke  havde  vovet  at  gaa  hjem,  havde  hun  ladet  sig  gennem- 
bløde til  Skindet  af  Regnen. 

—  Det  er  i  Tordags  at  hun  har  faaet  det,  mumler 
Moderen.  Hun  er  kommet  hjem  i  en  frygtelig  forkommet 
Tilstand. 

—  Gud  straffer  hende  ligesom  Dem,  Marianne,  sva- 
rer Præsten.  Tror  De,  at  det  kan  være  en  Fornøjelse 
for  Gud,  naar  han  ser  saadan  en  uartig  Tøs  gøre  Nar 
af  ham  i  hans  eget  Hus.    Alting  kommer  igen. 

Den  lange  Nanette  gør  Korsets  Tegn ;  Far  Roussel, 
som  er  ifærd  med  at  spise  en  Skaal  Suppe  ved  Bord- 
enden, nikker  bifaldende  med  Hovedet.  Ja,  Alting  kom- 
mer igen.  At  det  haglede  i  April,  det  kom  blot  af,  at 
den  hellige  Jomfru  var  misfornøjet  med  Folkene  i  Saint- 
Marchal,  fordi  de  ikke  havde  bragt  hende  ligesaa  smukke 
Buketter  iaar  som  i^or  paa  Marie  Himmelfartsdag.  At 
den  gamle  Lazares  Hest  er  død,  det  kommer  af,  at  den 
Gamle  har  glemt  at  korse  sig  foran  Kristusbilledet.  - 

Da  imidlertid  Roussel's  ikke  erindre  at  have  givet 
den  gode  Gud  nogen  Anledning  til  Vrede,  saa  haabe  de 
at  den  lille  Pige  nok  kommer  sig  med  Englenes  Hjælp. 
Men  skulde  det  ikke  blive  bedre  om  to,  tre  Dage,  saa 
vil  de  dog  sende  Bud  efter  Doctoren,  som  boer  seks  Mile 

derfra  i  Pontenac.  Den  lange  Nanette  trækker  paa  Skul- 
drene: hun  troer  ikke  paa,  at  Doktoren  kan  hjælpe. 
Hvis  Himlen  har  bestemt,  at  En  skal  dø,  saa  skal  Dok- 
toren nok  lade  være  at  frelse  ham.  Oyenikøbet  er  Dok- 
toren i  Pontenac  en  ren  Hedning;  det  er  almindelig  be- 
kendt, at  naar  han  har  set  til  en  Syg  og  givet  ham  sin 
Medicin,  ser  man  bagefter  Djævelen  staa  ved  Foden  af 
Sengen,  naar  han  er  død. 

—  Gnid  hendes  Tindinger,  hver  Time  med  Vievand, 
siger  Præsten,  og  læs  saa  tre  ave  og  tre  pater, 

Derpaa  knæler  han  og  fremmumler  hurtigt  en  Bøn. 
RousseFs  og  Nanette  sige:  Amen  og  slaa  store  Kors 
for  sig: 

—  Det  er  ingenting,  erklærer  Præsten  ved  Bortgangen. 
Det  Urene  maa  ud  af  Barnets  Legeme  .  ...  Jeg  kom- 
mer igen  imorgen. 

Men  da  Abbed  Pontoux  den  næste  Dag  kommer  til 
Roussel's,  er  han  helt  altereret;  med  skælvende  Stemme 
fortæller  han  dem  den  forfærdelige  Historie,  han  lige 
har  faaet  at  vide  af  Klokkeren.  Den  lille  Katrine  har 
begaaet  Helligbrøde.  I  Tordags,  da  hun  blev  jaget  væk 
fra  Religionstimen,  gik  hun  et  Øjeblik  ind  og  legede  i 
Sakristiet,  og  der  saa'  Klokkeren  hende  tage  Kronen  af 
den  store  Gibsmadonnas  Hoved,  sætte  den  paa  sig  og  give 
sig  til  at  neje  ganske  alene,  uden  Tvivl  for  at  gøre  Nar 
af  Gudsmoder.  Abbeden  forstaar  ikke,  at  Himlen  ikke 
paa  Stedet  ramte  hende  med  sit  Lyn.  Men  nu  er  hun 
fortabt;  det  er  Himlen,  der  sender  Sygdommen. 

—  Hun  var  saa  dyngvaad,  da  hun  kom  hjem,  siger 
Mariane.  Maaske  alligevel  hvis  hun  fik  dygtigt  ind  at 
svede  paa. 

—  Hun  er  meget  daarlig,  meget  daarlig,  mumler 
Far  Roussel,  der  sidder  i  en  Krog  med  Hænderne  i 
Skødet. 

Den  stakkels  lille  Tøs  drages  med  Døden  i  den 
store  Seng.     Hendes  smaa  lyse  Haar  rejse  sig,.  Aande- 

drættet  kommer  tungt  og  hedt  over  de  brændende  Læ- 
ber, og  undertiden  aabnes  Øjenlaaget  lidt  og  man  ser 
et  Glimt  af  de  klare  udtryksløse  Øjne.  Hun  taler  i  Fe- 
ber, hun  klager  bestandigt  med  de  samme  Ord :  Det  gør  saa 
ondt  ...  det  gør  saa  ondt!  .  .  .  Det  er  en  Ynk  at  se 
hende  saa  ung  og  spæd  lide  saaledes,  og  med  sine  stive 
Arme  kæmpe  ganske  alene  med  Døden. 

Imidlertid  er  Historien  om  Helligbrøden  gaaet  Byen 
rundt  og  Naboerne  strømme  til.  Der  fortælles,  at  Præ- 
sten vil  forsøge  at  drive  Djævlen  ud,  som  har  sat  sig 
fast  i  Kroppen  paa  Barnet  hos  RousseFs.  Lidt  efter  er 
der  allerede  et  Dusin  Mennesker  i  Stuen.  Man  hvisker 
til  hinanden.  Man  fortæller  lignende  Historier,  der  [ere 
kendte  paa  Egnen.  Tre  Aar  iforvejen  havde  en  anden 
Tøs  stjaalet  en  Hostie  og  moret  sig  med  at  gøre  den 
fast  paa  et  Træ  med  en  Enappenaal;  øjeblikkeligt  be- 
gyndte Træet  at  sukke,  og  en  rød  Strøm  randt  ud  fra 
Stammen,  medens  alle  Grenene  regnede  med  store  Blods- 
draaber.  Den  lange  Nanette  sværger  paa,  at  hun  selv 
har  set  det;  det  vil  sige  at  hendes  Søster  i  alt  Fald  har 
set  det.  Men  en  anden  Historie  gør  endnu  større  Ind- 
tryk paa  de  Tilstedeværende:  en  Fastelavn  havde  nogle 
Drenge  spadseret  omkring  med  Papmasker  for  Ansigtet, 
og  da  en  Præst  kom  forbi  med  den  sidste  Olje,  havde 
en  af  Fyrene  ikke  villet  tage  Masken  af.  Saa  havde 
Masken  klæbet  sig  saa  fast  til  hans  Ansigt,  at  man 
maatte  rive  den  af  i  Smaastykker,  Pap  og  Stumper  af 
Kød  sammen  med  hinanden. 

Efter  saadanne  Eksempler  er  det  ikke  underligt,  at 
Katrine  straffes  med  Døden  for  at  have  sat  den  hellige 
Jomfrus  Krone  paa  Hovedet.  Der  hersker  en  trykkende 
Angst  i  Værelset.  Skønt  det  er  højlys  Dag  føle  Mand- 
folkene sig  ikke  ganske  sikre,  og  Fruentimmerne  kigge 
sig  omkring  af  Frygt  for  at  opdage  en  Hestefod  og  et 
Par  Horn. 

—  Hun  var  saa  sød  og  artig,  siger  Far  Roussel. 
Hun  maa  være  bleven  forstyrret  i  Hovedet. 

Præsten  begynder  paa  sine  Bønner.  Han  siger  dem 
frem  paa  Latin,  idet  han  gaar  rundt  om  Sengen  og  hver 
Gang  han  kommer  forbi  Barnet  dypper  han  en  Buks- 
bomkvist i  en  Skaal  med  Vievand  og  ryster  den  idet  han 
tegner  et  Kors  med  den  i  Luften.  Katrine  klager  sig 
bestandig.  Krampetrsékninger  gribe  hende,  rejse  hende 
op,  og  hun  vrider  og  krymper  sig.  Hun  taler  i  Vildelse 
Ord  uden  Sammenhæng,  og  slaar  en  Latter  op,  der  en- 
der i  Graad.  Pludselig  sætter  hun  sig  op  i  Sengen  med 
straalende  Øjne  og  kalder  paa  Skikkelser,  hun  ser  for  sig;  saa 
falder  hun  igen  tilbage  og  synger  med  en  hendøende 
Stemme  en  Barnevise:  Nu  skal  vi  ikke  mer  til  Skovs, 
for  nu  er  Træet  fældet  .... 

Mandfolkene  og  Fruentimmerne  fare  tilbage  af  Angst 
for  at  der  skal  komme  Uhyrer  frem  af  denne  stakkels 
lille  aabne  Mund,  der  brænder  i  Feber.  Hun  maa  sik- 
kert være  besat  af  Djævelen  for  at  ryste  saadan  saasnart 
en  Draabe  Vievand  rører  hende.  Der  er  ingen  Tvivl 
om,  at  det  vil  ende  med  at  Djævelen  kvæler  hende. 

Ved  Foden  af  Sengen  græder  Mariane.  Hun  har 
kun  dette  ene  Barn;  og  nu  skal  hun  pludselig  miste  det 
uden  saameget  som  at  vide,  hvad  der  fejler  hende.  Hun 
gør  endnu  et  Forsøg  paa  at  faa  fat  paa  Lægen,  idet 
hun  beder  sin  Mand  løbe  til  Pontenac.  Men  Far  Rous- 
sel,  der  stadig  sidder  mørk  og  sløv  i  Krogen,  ryster  blot 
paa  Hovedet  uden  at  svare.  Han  finder  sig  i  Barnets 
Død  med  den  Ydmyghed,  hvormed  gamle  Bønder  under- 
kaste sig  overlegne  Kræfter,  som  de  ikke  forstaa.  Hvad 
skulde  Doktoren  nytte,  naar  Præsten  siger,  at  den  gode 
Gud  vil  tage  deres  Barn.  Præsten  véd  nok  mer  end  sit 
Fadervor.  Enhver  maa  finde  sig  i  sin  Skæbne  og  blot 
opføre  sig  ordentlig. 

Da  Abbed  Pontoux  ser,  at  Vievandet  kun  plager 
den  Syge  uden  at  hjælpe  hende,  klapper  han  sagte  i  Hæn- 

deme  paa  samme  Maade,  som  naar  han  i  Kirken  vil  op* 
fordre  Menigheden  til  at  falde  paa  Knæ.  Øjeblikkeligt 
knæle  alle.     Han  staar  et  Minut  oprejst: 

—  Bed  med  mig,  lad  os  anraabe  Vorherre  om  et 
MirakeL 

Hans  Ansigt,  der  er  rynket  som  gammelt  Læder,  oplyses 
af  Troens  Sol;  han  ser  majestætisk  ud  trods  sin  gamle 
bøjede  Bonderyg.  Med  den  samme  brændende  Inderlig- 
hed som  i  gamle  Dage  paa  Seminariet,  knæler  han  for 
at  bede  Gud  vise  Naade  mod  dette  Barn.  Der  lyder  en 
sagte  Mumlen;  igennem  Stuen  gaar  Overtroens  isnende 
Luft,  Uvidenhedens  Sønderknuselse  overfor  Livets  Tra- 
gedie. Den  Lille  har*ett  sidste  Krampetrækning;  hun 
strækker  sig  ud  og  aander  ligesom  lindret.  Men  plud- 
selig sukker  hun  og  rører  sig  ikke  mer.     Hun  er  død. 

—  Bequiescat  in  pace,  siger  Præsten  med  høj  Stemme. 

—  Amen,  svarer  Menigheden. 

Alle  rejse  sig  og  gaa  bort  meget  bevægede  ved 
denne  Scene,  imens  græder  Mariane  og  skjuler  sin  Hul- 
ken i  sit  Forklæde,  og  Far  Roussel,  helt  sløv,  lukker 
uden  at  vide  hvad  han  gør,  sin  Kniv  op  for  at  skære  sig 
en  Skive  Brød. 

Da  Abbed  Pintoux  gaar  hjem,  hilser  hele  Landsbyen 
ham:  han  repræsenterer  jo  den  frygtelige  Herre,  der 
hvert  Øjeblik  raader  over  Liv  og  Død.  Den  næste  Søn- 
dag skal  Kommunalvalgene  finde  Sted  og  Bønderne  flok- 
kes derfor  om  Præsten  for  at  spørge  ham ,  hvordan  de 
skal  stemme.  Han  gentager  for  dem  de  Ordrer,  han  den 
foregaaende  Dag  har  modtaget  fra  Biskoppen.  Saa  om 
Søndagen  mangler  der  ikke  én  af  Indvaaneme  ved  Mes- 
sen, og  Biskoppens  Kandidater  gaa  enstemmigt  igen- 
nem. Abbed  Pintoux  hersker  i  Saint-Marchal  som  den 
gode  Gud,  eller  som  et  gammelt  Afgudsbillede  af  Træ,  hug- 
get ud  med  plumpe  Økser;  han  holder  Tordenen  og  de 
slemme  Sygdommme  i  sin  Haand. 

n. 

Hver  Fredag  er  der  Skriftegang  for  Damer  hos  Ab- 
bed Michelin  i  Domiaikanerindernes  Kapel,  et  lille  koket 
Kapel,  der  ligger  i  en  af  de  smaa  Gader  i  Faubourg- 
Saint -Germain.  Det  gør  Indtryk  af  en  stor  Salon, 
hyggeligt  og  parfumeret  som  det  er;  Dagslyset  falder 
dæmpet  gennem  Ruderne.  Det  er  yderste  Mode  for  de 
fornemme  Damer  ikke  at  gaa  til  Skrifte  i  deres  eget 
Sogn,  men  komme  derhen  fjærnt  fra  de  almindelige  Syn- 
derinders Skare.  De  faa  derved  noget  for  sig  selv,  der 
bringer  dem  til  at  tro,  at  Gud  forbeholder  dem  en  Synds- 
forladelse af  mere  rafineret  Ai;^.  • 

Abbed  Michelin  er  en  høj,  smuk  Mand  paa  tredive 
Aar,  med  brune  Haar  og  hvid  Teint;  han  gør  for  Øje- 
blikket enorm  Lykke  i  den  fornemme  Verden.  Han  er 
Søn  af  en  stor  Glas-  og  Porcellænshandler  i  rue  du  Bac 
født  i  selve  det  fine  Kvarter,  og  han  regner  nu  til  sine 
Skriftebørn  Døtre  af  de  Grevinder  og  Marquiser,  der 
købte  hos  hans  Fader.  Han  har  dog  ikke  ladet  sig  for- 
virre af  sit  Held;  han  har  forstaaet  at  holde  Tonen 
imellem  den  lavere  Stilledes  Ærbødighed  og  Præstens 
almægtige  Myndighed,  og  derved  kommer  der  noget  ejen- 
dommeligt Pikant  over  hans  Maade  at  udføre  sin  præste- 
lige Gerning  paa. 

Man  véd  intet  om  hans  Studeringer.  Han  skal  haye 
været  en  flink  Elev  paa  Seminariet.  I  Grunden  er  det 
en  elskværdig  Fyr,  der  har  taget  en  fast  Beslutning  om 
at  nyde  Livet  og  føje  sig  efter  Folk.  Allerede  som  ganske 
ung  maa  han  have  drømt  om  at  træde  ind  som  Hersker 
i  de  Sale,  til  hvilke  han  kiggede  ind  gennem  den  halvt- 
aabnede  Dør.  Hans  lÆrgærrighed  gaar  ud  paa  at  bevæge 
sig  i  et  udsøgt  Selskab,  hvor  han  kan  tilfredsstille  sin 
Smag  for  gode  Sager,  fine  Middage,  elegante  Damer,  for 
alt  hvad  der  lugter  godt.  Hvad  Keligionen  angaar,  saa 
synes  han  at  betragte  den  som  det  decente  Slør,  under 

hvilket  man  bør  skjule  den  menneskelige  Hæslighed. 
Det  gode  Selskab  kan  ikke  tænkes  at  bestaa  uden  Re« 
ligion. 

Til  Skrifte  hos  Abbed  Michelin  kommer  den  unge 
Grevinde  de  Marizy,  en  henrivende  næppe  tyveaarig 
Blondine,  om  hvis  Skønhed  Bladene  tale.  Hun  angiver 
Moden,  hun  er  selvskreven  ved  enhver  festlig  Lejlighed. 
Abbeden  er  bleven  en  Ven  af  hendes  Hus  efter  et  Op- 
hold paa  den  Herregaard,  som  Greven  besidder  i  Nor- 
mandiet. 

Grevinden  venter  knælende  paa  at  hendes  Tur 
skal  komme.  Hendes  fine  Hage  hviler  paa  de  foldede 
Hænder;  .hun  drømmer  idet  hun  lader  Blikket  glide  hen 
imod  det  blegrøde  Lys,  der  falder  ind  gennem  Kuden. 
Hun  har  hurtig  randsaget  sin  Samvittighed,  hun  har  kun 
én  stor  Synd  og  hun  overvejer  i  hvilke  Udtryk  hun  skal 
skrifte  den  for  Præsten.  Et  Øjeblik  tænker  hun  paa  at 
holde  den  hemmelig,  thi  den  er  meget  vanskelig  at  be- 
kende; men  det  er  netop  denne  Vanskelighed  der  frister 
hende:  hun  føler  ligesom  en  pirrende  Lyst  til  at  fortælle 
denne  høje  smukke  Præstemand,  hvorledes  hun,  ak!  har 
gjort  sig  skyldig  i  en  ægteskabelig  Distraction  ved  at 
vise  sig  svag  overfor  sin  Halvfætter,  Marquis  de  Mauroy, 
hvem  hun  har  elsket,  før  hun  blev  gift. 

Hendes  Tur  kommer.  Hun  rejser  sig  og  gaar  hen- 
imod  Skriftestolen  med  en  uvilkaarlig  lille  Trækning  om 
Munden,  der  paa  en  henrivende  Maade  opklarer  den  an- 
dægtige Mine,  som  hun  har  ment  at  burde  paatage  sig. 
Hun  har  ganske  sikkert  fundet  de  nødvendige  Overgange 
og  velvalgte  Udtryk,  som  kan  lette  hende  Tilstaaelsen. 
Hun  knæler  langsomt  ned,  og  bliver  liggende  en  god 
halv  Time.  Man  hører  intet,  ingen  Larm,  ingen  Knagen 
i  Træværket.  Da  hun  gaar  bort  fra  Skriftestolen,  Døjer 
hun  Hovedet,  og  det  er  umuligt  at  læse  noget  paa  hen- 
des rødmende  Ansigt. 

Det  er  om  Mandagen,  at  Mændene  gaa  til  Skrifte 
hos  Ablbed  Michelin.  Og  netop  Mandagen  derefter  knæ- 
ler Marquis  de  Mauroy  paa  samme  Sted  som  Grevinden^ 
oppebiende  sin  Tur.  Marquis'en  er  en  ung  spinkel  Mand, 
som  ser  lidt  sygelig  ud,  men  har  et  smukt  Ansigt.  Un- 
der hans  udsvævende  Liv  har  han  aldrig  undladt  at  op- 
fylde sine  religiøse  Pligter;  Religionen  mener  han  hører 
med  til  Samfundets  Fordringer  til  ham. 

Han  knæler  ned  og  drømmer  som  Grevinden,  idet 
han  lader  Blikket  glide  hen  imod  det  blegrøde  Skær  fra 
Ruden.  Han  forelægger  sig  det  Spørgsmaal,  om  det  og- 
saa  er  forsigtigt  at  betro  Præsten  sit  Forhold  til  Grev- 
inden. Rigtignok  ere  Skriftestolens  Hemmeligheder  ubrøde- 
lige; men  det  var  dog  muligt,  at  Abbeden  kunde  lade 
sig  mærke  med  noget  overfor  Greven.  Marquis'en  be- 
stemmer sig  til  at  gaa  en  Middelvej:  han  vil  tilstaa  sin 
Fejl  uden  at  nævne  Damen.  Og  beroliget  ved  denne 
Beslutning  knæler  han  hastig  ned  ved  Skriftestolen. 

Marquis'en  er  ikke  mer  end  fem  Minuter  om  at 
rense  sin  Samvittighed;  men  da  han  er  færdig,  ser  han 
meget  gnaven  ud.  Præsten  har  ikke  ladet  ham  tale  ud, 
og  har  i  strænge  Ord  foreholdt  ham,  at  det  er  meget 
syndigt  af  ham  at  misbruge  en  ædel  Mands  Tillid,  i  hvis 
Hus  han  bliver  modtaget  som  en  gammel  Ven  af  Fami- 
lien. Han  har  nævnt  Grevens  Navn  og  vist,  at  han  var 
fuldkommen  å  jour  med  hele  Historien.  De  forbandede 
Fruentimmer!  At  de  dog  ikke  kan  skrifte  uden  at  kramme 
alting  ud  eller  endda  sætte  til. 

Hver  Tirsdag  spiser  Abbeden  hos  Grev  de  Marizy 
sammen  med  nogle  faa  intime  Bekendte.  Dagen  efter, 
at  den  unge  Marquis  har  skriftet,  befinder  derfor  Abbe- 
den sig  i  Selskab  med  Grevinden  og  nogle  faa  Gæster  i 
den  lille  Salon  i  Grevens  Palais.  Ogsaa  Marquis'en  er 
inviteret.  Han  kommer  smilende  ind,  hilser  paa  Grev- 
inden og  rækker  Præsten  Haanden  med  en  Verdensmands 

Lethed,  som  ikke  lader  sig  bringe  i  Forlegenhed  selv  i 
en  meget  prekær  Situation. 

Klokken  slaar  syv  og  Greven  er  endnu  ikke  kommen 
hjem;  man  venter  et  godt  Kvarter  endnu.  Som  Und- 
skyldning for  hans  Udeblivelse  angiver  Grevinden  hans 
talrige  og  alvorlige  Forretninger.  Hele  Selskabet  bukker 
deltagende,  skønt  hele  Selskabet  véd,  at  Greven  ikke 
har  det  mindste  at  bestille  med  Undtagelse  af  hvad  han 
paatager  sig  hos  de  bekendteste  Skuespillerinder  ved 
Smaateatrene.  Hans  Venner  tiltro  ham  ikke  engang 
Hoved  nok  til  at  blive  Politiker. 

—  Greven  er  maaske  opholdt,  siger  Abbed  Michelin, 
paa  Grund  af  den  nuværende  Ministerkrise.  Man  har 
ønsket  at  høre  hans  Mening. 

—  Det  er  højst  sandsynligt,  mumler  Marquis'en  med 
et  fint  Smil  og  et  Blik  paa  Grevinden. 

Denne  leger  med  en  Flakon  og  synes  ikke  urolig. 
Abbeden  har  villet  vise  sig  som  en  god  Selskabsmand, 
thi  han  véd  ligesaa  godt  som  alle  de  andre,  hvad  der 
opholder  Greven.  Han  véd,  at  hun  hedder  Bianca,  er 
Skuespillerinde  ved  Bouffes  og  lige  har  faaet  et  Hotel 
af  Greven.  Det  er  et  Pigebarn  fra  Bordeaux,  som  har 
antaget  et  italiensk  Navn,  og  som  ødelægger  Greven  in- 
den tre  Maaneder,  hvis  hun  ikke  afskediger  ham  iforveien. 
Abbeden  har  engang  set  hende  i  Bois  de  Boulogne.  Et 
dejligt  Kvindemenneske!  Og  Abbeden,  som  tænker  paa 
hende,  tilføjer: 

—  Greven  er  ganske  sikkert  i  Ministeriet. 
Endelig  kommer  Greven.    Han  er  næppe  halvtreds, 

men  hans  Ansigt  er  blegt  og  sløvt,  hans  Pande  skaldet, 
hans  Udtryk  træt;  han  ser  ud  som  en  Statsmand,  hvem 
alvorlige  Forretninger  have  gjort  gammel  før  Alderen. 
Han  undskylder  sig  og  beklager  sig  over  overvældende 
Arbejde,  og  man  gaar  ind  i  Spisestuen. 

En  fortrinlig  Middag.  Konservationen  føres  halv- 
højt.   Ved   andeii   Ret   er   der   en  gammel  Herre,    der 

spørger  Greven,  om  hvordan  det  nye  Mininisterinm 
bliver. 

Grevep,  der  ser  meget  urolig  og  forvirret  ud,  hører 
ikke,  og  den  gamle  Herre  maa  gentage  sit  Spørgsmaal. 

—  Ja,  min  Gud,  stammer  han,  det  er  ikke  af- 
gjort ....  Det  er  en  meget  vanskelig  Situation.  Vi 
har  aldrig  været  i  en  saa  vanskelig  Situation. 

Da  man  endnu  bestandig  hører  efter,  er  han  nødt 
til  at  sige  noget  endnu,  hvad  der  falder  ham  overmaade 
svært. 

—  Man  kan  frygte  det  værste  ....  Stor  Uenig- 
hed ....     Maaske  kommer  det  i  Orden. 

Abbed  Michelin  ser  paa  ham  og  tænker,  at  Bianca 
rimeligvis  har  jaget  ham  væk  med  Ildtangen.  Det  er 
vist  den  Uenighed,  hvorom  han  taler.  I  samme  Øjeblik 
hører  Præsten  Grevinden  og  Marquis'en  hviske  til  hin- 
anden : 

—  Hvorfor  kom  De  ikke? 

—  Det  var  mig  umuligt  at  gaa  ud. 

—  Jeg  har  ventet  hele  Dagen  ....  De  elsker  mig 
ikke  mer,  Laura. 

—  Ti!  —  jeg  skal  komme  imorgen  Klokken  to. 
Grevinden  har  mærket,   at  Præsten  hørte  efter,  og 

hun  vender  sig  om  imod  ham  med  et  Smil.  Han  er  jo 
inde  i  deres  Fortrolighed,  han  bør  have  Medfølelse  oned 
de  menneskelige  Svagheder.     Hun  siger  venligt: 

—  Plejer  De  ikke  at  holde  af  Fuglevildt Jean ! 

Byd  Agerhøns  til  hans  Velærværdighed. 

Præsten  ser  meget  værdig  ud.  Han  foresætter  sig 
vel  at  behandle  Grevinden  som  hun  fortjener  i  Skrifte- 
stolen, men  her  i  Spisesalen,  hos  hende,  er  han  knn 
hendes  Gæst  og  han  er  formeget  Verdensmand  til  blot  at 
begaa  en  saadan  Forsyndelse  mod  den  gode  Tone  som  den 
at  sætte  et  strængt  Ansigt  op.  Middagen  gaar  sin  Gang, 
Præsten  hører  stadig  en  Hvisken  ved  Siden  af  sig,  og 
opdager  i  Grevens  Ansigt  tæt  under  Øjet  to  rosenrøde 

Rifter.  Vinene  ere  fortrinlige,  der  er  en  Duft  af  friske 
Frugter  over  Spisestuen,  og  Serveringen  foregaar  med 
den  største  Elegance. 

—  Er  det  ikke  Lørdag,  De  prædiker  i  Sainte-Clo- 
tilde,  spørger  en  gammel  Dame  Præsten  ved  Desserten. 

—  Jo,  Frue!  .  .  .  Det  er  for  den  hellige  Jomfrus 
Stiftelse  jeg  prædiker! 

Man  taler  nu  om  d^nne  Stiftelse,  i  hvilken  der  skal 
optages  forældreløse  Piger  for  at  frelse  dem  fra  Forta- 
helse.     Grevinden  har  Sæde  i  Bestyrelsen. 

—  Vi  gør,  hvad  vi  kan,  siger  hun.  Der  er  saamange 
stakkels  Piger,  som  fare  vild,  fordi  deres  religiøse  Op- 
dragelse er  forsømt.  Saasnart  en  Kvinde  kender  Gud, 
er  hun  beskyttet  mod  alle  Farer. 

Marquis'en  udtaler  sin  Sympati  med  Grevindens  Ord. 
Uden  Religion  kan  der  ingen  Moral  tænkes.  Greven 
selv  kan  ikke  holde  nogle  veltalende  Betragtninger  til- 
bage : 

—  Jeg  sagde  netop  sidst  til  to  af  mine  Venner,  to 
Senatorer:  Tving  Folket  til  at  falde  paa  Knæ  i  Kirken, 
hvis  I  ønsker  at  forbedre  Moraliteten  hos  den  store 
Masse  ....  De  gav  mig  Ret.  De  vil  indbringe  en  Lov 
om  Søndagens  Helligholdelse.  Det  er  os,  der  maa  give 
Eksemplet,  mine  Herrer! 

Denne  Tale  har  udtømt  hele  Grevens  Kraft,  han  ta- 
ger sin  Hat,  saasnart  Bordet  er  forbi,  og  kniber  ud. 
Forretninger  gaa  for  alt. 

Aftenen  gaar  til  Ende.  De  to  gamle  Damer  tage 
først  Afsked.  De  andre  Gæster  følge.  Kun  Abbeden  og 
Marquis'en  blive  tilbage  hos  Grevinden;  Marquis'en  til 
højre  for  Kaminen,  Grevinden  til  venstre,  Abbeden  midt 
imellem.  Konversationen  gaar  trægt,  der  veksles  kun 
Enstavelsesord.  Abbeden  føler  godt,  at  han  generer  de 
to,  men  han  begaar  med  Vilje  den  Taktløshed  at  blive 
for  at  minde  dem  om   deres  Pligt.    Han  gør  ingensom- 

helst  Hentydnmg,  men  han  har  foresat  sig  ikke  at  gaa 
før  den  unge  Mand. 

Der  gaar  en  halv  Time.  Abbedens  Stilling  bliver 
mer  og  mer  falsk.  Tilsidst  vinder  Verdensmanden  Sejr 
over  Præsten.  Han  rejser  sig  og  siger  Farvel.  Grev- 
inden og  Marquis'en  tage  Afsked  med  ham  paa  det 
Hjærteligste  og  da  han  alt  er  i  Døren,  raabe  de  til  ham : 
-  —  Levvel  til  vi  ses:  paa  Lørdag  kommer  vi  og  hø- 
rer Dem.  * 

Næste  Søndag  er  Kirken  fuld  af  Blomster  og  helt 
betrukken  med  rødt  Fløjel.  Abbed  Michelin  prædiker. 
Til  Tekst  har  han .  taget  den  jomfruelige  Stands  Skønhed, 
et  Tema  over  hvilket  han  breder  sig  i  Sprogets  udsøg- 
teste  Talemaader.  Paa  første  Række  blandt  Menigheden  ses 
Grev  og  Grevinde  de  Marizy  og  den  unge  Marquis  de 
Mauroy.  Da  Præsten  ved  Talens  Ende  bryder  Brødet, 
knæle  alle  tre  fromt.  Og  Abbed  Michelin  kan  lykønske 
sig  til  at  være  steget  fra  sin  faders  PorceUænsbutik  op 
til  det  Sæde  han  indtager  oven  over  alle  disse  adelige 
Hoveder.  Men  én  Tanke  gør  ham  beskeden:  han  véd, 
at  Religionen  her  er  idel  Forfængelighed,  og  at  han  vel 
kan  befale  over  disse  devote  Bøjninger,  men  at  Sjælene 
i  Almindelighed  ikke  tilhøre  ham. 


m. 

I  rue  de  Charonne  midt  i  Forstaden  Saint- Antoine 
er  Tagkammeret  i  et  forfaldet  Hus,  der  helt  er  befolket 
af  Arbejdere,  beboet  af  et  Par  Folk,  der  er  gift  paa 
Polsk.  Manden  er  en  Mursvend  ved  Navn  Lambert,  der 
næsten  hver  Aften  kommer  fuld  hjem;  Konen,  der  hed- 
der Lisa,  er  Strømpevæverske,  men  saa  doven,  at  efter- 
haanden  alle  Værksteder  ere  lukkede  for  hende.  De 
Jiave  nu  været  tre  Aar  sammen,   have  nu  sloges  i  tre 

\ 

\ 

Aar.  Trods  disse  talrige  Batailler  holde  de  dog  af  hin- 
anden paa  deres  Maner.  Naar  de  saadan  mørbanke 
hinanden;  holde  de  sig  varme  om  Vinteren  og  faa  Som- 
meraftenerne til  at  gaa.  Paa  Naboerne  gøre  deres  Tvi- 
stigheder intet  Indtryk  mere. 

Den  sidste  Vinter  har  dog  været  meget  haard.  Lisa 
har  været  syg  i  seks  Uger  efter  et  Slag,  som  Lambert 
har  givet  hende.  Der  er  knap  Tid  paa  Arbejde,  og 
Lambert  har  ikke  havt  noget  i  to  Maaneder.  Hverken 
Brænde  eller  Brød.  En  Januaraften  ere  de  saa  ulykke- 
lige at  Lambert,  der  af  Naturen  er  temmelig  haardfør, 
sidder  paa  Gulvet  med  Hovedet  mellem  Hænderne  og 
græder  som  et  Barn. 

Lisa,  som  knap  er  rask  endnu,  klæder  sig  paa  uden 
at  sige  et  Ord  og  slæber  sig  henad  Gaden.  Hun  vil 
tigge  et  Par  Skilling  til  et  Brød  hos  Bageren.  Med  et 
Øje  paa  hver  Finger  for  ikke  at  blive  snappet  af  Politi- 
betjentene, sniger  hun  sig  langs  med  Husene  og  standser 
de  Forbigaaende ,  som  hun  synes  ser  godhjærtede  ud. 
Det  er  hundekoldt,  Folk  gide  ikke  tage  Hænderne  ud  af 
Lommen  og  gaa  hurtig  forbi  uden  at  svare.  Hun  græder 
af  Kulde  og  Skam  og  er  paa  Nippet  til  at  gaa  op  igen, 
da  hun  ser  en  ung  Præst  komme  i  stærk  Trav  med  en 
saa  tyndslidt  Frakke  paa,  at  hans  Ansigt  og  Hænder  ere 
blaafrosne.  Den  Munk  giver  hende  saamænd  ingenting, 
men  da  hun  ikke  kan  lide  Præsterne,  rækker  hun  Haan- 
den  ud  for  at  se,  hvad  Mine  han  vil  gøre. 

Han  standser,  søger  i  Lommen  og  rødmer.  Derpaa 
siger  han  hurtigt: 

—  Skynd  Dem  og  vis  mig  hvor  De  bor,  jeg  har 
Hastværk. 

Da  Lambert  ser  hende  komme  hjem  med  Sort- 
kjolen, rejser  han  sig  rasende  op.  Han  holder  heller  ikke 
af  Præster.  Men  Præsten,  der  godt  ser  hans  Vrede, 
synes  ikke  at  bryde  sig  derom;  Han  ser  sig  om  i  åei 
usle  Kammer  for  at  forsikre  sig  om  Parrets  Fattigdom, 

24 

derpaa  trækker  han  et  gammelt  Sølvuhr  op  af  sin  Lomme 
og  giver  det  til  Lisa  og  siger  med  hastig  Stemme: 

—  Bring  det  straks  paa  Assistentshuset  :  .  .  men 
skynd  Dem  lidt,  jeg  venter  her. 

Lisa,  der  er  ganske  forbavset  over,  hvad  der  er  hændt, 
kommer  i  en  Fart  ned  ad  Trapperne.  Mens  hun  er 
borte,  bliver  Præsten  staaende  ganske  bleg  og  alvorlig; 
Lambert,  der  er  krøbet  sammen  igen  i  sin  Krog,  støtter 
Hovedet  i  Hænderne  og  ser  paa  ham  med  sine  skin- 
nende Øjne. 

Efter  et  Kvarters  Forløb  kommer  Lisa  tilbage  med 
ti  Francs.    Abbeden  vil  kun  have  Laanesedelen. 

—  Behold  De  Pengene,  siger  han,  og  hvis  De  vil 
tale  med  mig  saa  kan  De  spørge  i  Margrethekirken  efter 
Abbed  de  Villeneuve. 

Og  derpaa  gaar  Præsten  hjem  rystende  af  Kulde  og 
spiser  sin  sædvanlige  Middagsmad,  der  bestaar  af  to 
Stykker  Smørrebrød.  Saa  sætter  han  sig  til  at  arbejde 
i  sit  Værelse,  hvor  der  ikke  er  lagt  i  Kakkelovnen,  og 
vikler  blot  sine  Ben  ind  i  Sengetæppet.  Han  er  høj, 
mager  og  bleg,  Ansigtet  er  smalt  med  dybe  Rynker, 
skønt  han  kun  er  toogtyve  Aar  gammel. 

Abbeden  er  født  i  det  sydlige  Frankrig  og  tilhører 
en  adelig  Familie,  der  er  fuldkommen  ruineret.  Ti  Aar 
gammel  var  han  forældreløs  og  var  et  yderst  fromt  Barn, 
og  da  han  kom  ind  i  Seminariet,  havde  han  saadanne 
Anfald  af  brændende  Tro,  at  han  var  Genstand  for  sande 
religiøse  Ekstaser.  Hans  Lærere  maatte  stræbe  at  mildne 
hans  Hæftighed  men  vare  urolige  for  ham  idet  de  betrag- 
tede ham  som  et  eksalteret  Menneske,  der  aldrig  vilde  forstaa 
at  bevare  en  forstandig  Middelvej.  Senere  hen  har  han 
udstaaet  skrækkelige  indre  Kampe.  Da  han  var  et  for- 
trinligt Hoved,  kastede  han  sig  ind  i  Studeringer,  men 
saa  begyndte  Tvivlen  at  hjemsøge  ham  og  han  dispute- 
rede med  sine  Lærere  og  han  stred  haardt  med  sig  selv. 
For  at  overvinde   sine  Tvivl  har  han  maattet  paalægge 

sig  den  haardeste  Bod.  Men  hans  Sjæl  er  urolig,  en 
hemmelig  Angst  gnaver  og  opriver  ham,  skønt  hans 
blege  Ansigt  synes  roligt.  Han  betragtes  af  sine  Fore- 
satte som  en  nng  Præst,  man  bør  vogte  paa  og  helst 
ved  Lejlighed  tildele  en  Irettesættelse  for  at  undgaa  en 
eller  anden  Skandale'. 

Det  er  Grunden  til,  at  Abbed  de  Villeneuve  trods 
sin  store  Begavelse  kun  er  simpel  Præst  i  et  fattigt 
Sogn  i  Pariser  Forstaden.  Han  finder  sig  med  stor 
Sindsro  i  denne  Art  Landsforvisning.  Han  har  ingen 
Fred  for  det  store  Spørgsmaal,  hvordan  Katolicismen  og 
den  moderne  Videnskab  skal  kunne  forliges.  Han  vil 
hverken  forkaste  Videnskaben  eller  den  nye  Samfunds- 
orden og  dog  bevare  de  gamle  Dogmer.  Forresten  er 
han  glad  ved  at  bo  i  Forstaden  midt  i  Arbejderkvarteret, 
thi  han  føler  godt,  at  Keligionen  bør  begynde  med  at 
genvinde  Befolkningen  i  de  store  Byer.  Dag  efter  Dag 
søger  han  at  nærme  sig  Arbejderne,  at  studere  deres 
Fornødenheder  og  bestræber  sig  med  en  Apostels  Iver 
for  at  omvende,  hjælpe  og  trøste  dem.  Men  han  stran- 
der paa  en  dyb  Antipati.  Han  møder  bestandig  Had  og 
Foragt  og  hans  Hjærte  bløder  ved  hvad  han  kalder  en 
umaadelig  Misforstaaelse. 

Hans  Møde  med  den  tiggende  Lisa  og  Synet  af 
Lambert  i  hans  forsultne  Arrigskab  overfor  ham  har 
gjort  et  dybt  Indtryk  paa  ham.  Otte  Dage  efter  kom- 
mer han  op  igen  paa  Tagkammeret  og  træffer  Lisa  alene 
ifærd  med  at  sætte  en  Gryde  med  Kartofler  over  Ilden. 
Hun  modtager  ham  ikke  daarligt.  Han  sætter  sig  og 
snakker.  Lisa  fortæller  ham  roligt  om  deres  Forhold. 
Nej,  hun  er  ikke  gift  med  Lambert;  en  smuk  Aften  havde 
de  fundet  hinanden,  og  det  maatte  nu  vare  saa  længe 
det  kunde. 

—  Men  det  er  syndigt;  udbryder  Præsten,  De  maa 
gifte  Dem. 

Lisa  giver  sig  til  at  le  og  trækker  paa  Skuldrene: 

—  Bah!  Det  kommer  saamænd  ud  paa  ét.  Nu  kan 
vi  ialfald  blive  af  med  hinanden,  naar  det  skal  være . .  . 
Tror  De,  at  vi  vilde  blive  saameget  som  saa  rigere,  fordi 
vi  var  gifte?  Ikke  sandt,  nej!  .  .  .  Det  er  saamænd 
ligefedt. 

Han  trænger  paa,  taler  om  Moral,  omi  det  islette 
Eksempel.    Men  Lisa  ryster  paa  Hovedet. 

—  Hør  engang,  Herre,  paa  den  anden  Side  af  Gan- 
gen bor  der  nogle,  der  er  gift.  De  banker  hinanden 
værre  end  vi,  og  de  har  et  Pigebarn  paa  femten  Aar, 
som  de  ere  ifærd  med  at  give  en  nydelig  Opdragelse. 
Nej,  det  er  saamænd  ikke  Ægteskabet,  som  gør  Folk 
honnette. 

Da  Abbeden  vil  gaa,  lægger  han  et  Femfrancsstykke 
paa  Bordet,  men  hun  beder  ham  beholde  sine  Penge. 
Hendes  Mand  arbejder;  en  Almisse,  den  kan  være  god 
naar  man  er  ved  at  krepere  af  Sult  og  ikke  véd  hvor, 
man  skal  hen.  Nej  ved  Enden  af  Korridoren,  der  ligger 
en  gammel  syg  Kone,  der  ikke  har  en  Skilling  at  købe 
Medicin  for.  Der  skulde  han  skille  sig  af  med  sine 
Penge,  der  vilde  de  vist  være  velkomne. 

Fra  den  Dag  af  kommer  Præsten  ofte  for  at  snakke 
med  Lisa.  Han  har  opdaget,  at  denne  faldne  Kvinde 
har  et  godt  Hjærte  og  han  vil  absolut  gifte  hende  med 
Lambert.  Bagefter  vil  han  forsøge  at  omvende  Mur- 
svenden. Det  er  en  hel  Propaganda,  der  aabner  sig  for 
ham,  bag  hvilken  han  ser  Religionen  triumfere  og  Troen 
vinde  Fodfæste  igen  hos  Folket.  Men  Virkeligheden  er 
ham  bestandig  en  haard  Læremester. 

Han  er  nu  kendt  i  den  store  Bygning,  der  helt  er 
delt  i  Smaalejligheder,  og  hvor  der  bor  over  hundrede 
Familier.  Naar  han  gaar  over  Gaarden  og  stiger  alle 
seks  Etager  op  ad  Trappen,  ere  Alles  Øjne  rettede  spot- 
tende paa  ham.  Af  disse  to  eller  tre  hundrede  Be- 
boere er  der  ikke  én,  som  gaar  i  Kirke.  Det  er  ogsaa 
smukke  Bemærkninger,  Præsten  hører  paa  sin  Vej.    Fruen- 

timmeme  sige:  „Hvad  mon  han  vil  her?  ,  .  .  Der  pas- 
serer mig  nok  noget  slemt  idag,  efter  jeg  har  set  den 
Ulykkesfugl  ...  Se,  se  en  Præst!  Mon  det  er  den 
lille  Erøllede  paa  første  Sal  han  besøger.  Han  kunde 
da  gæme  klæde  sig  civilt  ..."  Hvad  Mændene  angaar, 
saa  ere  de  endnu  haardere.  De  spørge,  om  det  ikke  er 
en  Skam  at  se  saadan  en  stærkbygget  Krabat,  en  rigtig 
Gardist  tilbringe  sit  Liv  med  ingenting  at  bestille,  kun 
gøre  sig  det  saa  mageligt  som  muligt. 

Det  bliver  dog  ikke  derved,  og  man  beskylder  ham 
for,  at  det  ikke  er  for  Guds  Skyld,  at  han  besøger  Lisa. 
Hendes  Tænder  og  Haar  ere  endnu  smukke.  Det  er 
slet  ikke  de  daarlige  Arbejdere,  Drukkenboldtene  og  Do- 
venkroppene, som  lave  den  Slags  Historier.  Det  er  brave 
Fyre,  Husets  bedste  og  mest  velhavende  Logerende,  som 
gøre  Vittigheder  af  samme  Art.  De  mest  Tolerante  er- 
klære, at  Præsterne  ere  Mandfolk  ligesom  andre,  at  der 
baade  ef  gode  og  daarlige  iblandt  dem,  men  at  man 
burde  tvinge  dem  alle  til  at  gifte  sig  for  at  de  ikke  skal 
forstyrre  Familielivet. 

Endelig  en  smuk  Aftenstund  efter  et  Slagsmaal  i 
Gaarden  er  der  en  Kleinsmedsvend ,  som  Lambert  har 
givet  et  blaat  Øje,  der  raaber: 

—  Du  lian  sagtens  leve  af  dine  Præstepenge  .... 
Din  Lisa  stjæler  Kirkebøssen  sammen  med  sin  Skalde- 
nakke. 

Mursvenden  farer  rasende  op  og  kaster  sig  over 
Lisa,  idet  han  sværger  paa,  at  Præsten  skal  faa  hvad 
han  trænger  til,  hvis  han  faar  Fingre  i  ham.  Næste 
Dag  kommer  Abbeden  just,  som  Lambert  er  færdig  med 
sin  Suppe. 

—  Vær  bare  rolig,  skriger  Lisa,  som  er  bange  for 
Spektakel.  Herren  kommer  her  i  den  bedste  Hensigt. . . . 
Han  vil  gifte  os  sammen,  han  siger  det  er  mere  honnet. 

Men  Mursvenden  hører  ikke  efter  og  forlanger  ra- 
sende at  Præsten  skal  gaa. 

—  Stik  af  og  sæt  aldrig  mer  Fødderne  indenfor  den 
Dør  .  ,  .  Sikke  nogle  Kneb!  Vil  han  forbyde  Folk  at 
leve  som  de  har  Lyst. 

Præsten  venter  ganske  rolig  paa  at  komme  til  at 
svare.  Han  søger  med  Blidhed  at  røre  dette  rasende 
Menneske,  idet  han  spørger  ham  om  hvorledes  det  skulde 
gaa  hans  Børn,  hvis  han  havde  nogle. 

—  Hør  mig,  tænk  paa  Fremtiden,  gift  Dem. 
Men  Lambert  afbryder: 

—  Begynd  med  selv  at  gifte  Dem!  .  .  .  Tag  Dem 
en  Kone,  men  ikke  min,  hører  De!  .  .  ,  Og  nu  stik  af 
i  en  Fart! 

Abbeden  bøjer  Hovedet  og  gaar.  Hans  Mod  er  til- 
ende. Mens  han  gaar  ned  ad  Trappen,  hører  han  dem 
le  omkring  sig:  Naboerne  have  hørt,  hvad  der  er  pas- 
seret, og  more  sig  ved  at  se  ham  gaa  saa  ynkeligt  bort. 

Rundt  om  i  Kvarteret  tror  Abbeden,  at  alle  de  For- 
bigaaende  betragte  ham  leende  som  om  de  kendte  hans 
Nederlag.  Ja,  hele  Kvarteret  er  Qendsk.  Han  føler, 
at  Kirken  ikke  kan  blive  Herre  over  Befolkningen  i  de 
store  Byer.  Hans  Drøm  om  at  vække  Massens  Tro  og 
at  gøre  denne  Tro  til  Basis  for  det  moderne  Samfund, 
hans  Drøm  svinder  bort.  Min  Gud!  skulde  der  været 
kommet  andre  Tider?  Skal  Sandheden  søges  andetsteds 
end  i  de  Dogmer,  hvor  han  hidindtil  har  ment  den  gemt? 
Hans  Tvivl  vokser,  Kampen  i  ham  bliver  hidsigere.  Han 
er  paa  det  Skraaplan,  som  fanger  de  inlelligente  og  sand- 
hedskærlige Præster,  hos  hvem  den  frie  Tanke  vaagner 
og  som  rive  sig  løs  fra  Kirken  uden  nogensinde  at  kunne 
blive  nyttige  Soldater  i  Fremskridtets  Armé.  De  bløde 
og  lide  og  fortære  sig  selv. 


Eixkile  Zola:  'Katolske  Præster.  363 

VI. 

Det  er  en  ganske  lille  Middag  hos  Familien  Robinot, 
rige  Borgerfolk  i  Tours.  Det  er  kun  Hr.  og  Fru  Robi- 
not, deres  Datter  Clementine  og  Sognepræsten  Abbed 
Gérard,  som  spise  sammen. 

^  Tag  lidt  af  denne  Filet,  jeg  beder  Dem,  deres  Vel- 
serværdighed,  siger  Robinot  ivrigt.  De  holder  jo  af  Fisk. 
De  maa  ikke  sige  Mej. 

—  Deres  Velærværdighed,  hvisker  paa  den  anden 
Side  Fru  Robinot,  et  Par  Champignons  .  .  .  Tag  de  to 
for  min  Skyld. 

Om  det  saa  er  Tjenestepigen  Fran^oise,  der  byder 
Vinen  rundt,  saa  hvisker  hun  Præsten  i  Øret! 

—  Chambertin,  Deres  Velærværdighed! 

Abbed  Gérard  takker  straalende  til  højre  og  venstre 
med  den  største  Elskværdighed;  han  giver  endog  Fran- 
{oise  et  lille  venligt  Nik.  De  forkæler  ham  virkelig. 
Men  Fisken  er  fortrinlig,  og  han  skal  gærne  tage  et  Par 
Champignons.  Han  læner  sig  tilbage  og  tømmer  sit 
Glas  Chambertin  med  halvtillukkede  Øjne. 

Han  er  halvtredsindstyve  Aar.  Han  er  tyk,  men 
han  ler  selv  saa  muntert  af  sin  Mave,  at  ingen,  tæn- 
ker paa  at  bebrejde  ham,  at  han  har  lagt  sig  den  til. 
Hans  brede  Ansigt  er  saa  rødmosset  og  sundt,  at  man 
straks  aner,  hvilken  fredelig  og  lykkelig  Eksistens  han 
fører.  Han  er  Søn  af  velhavende  Smaaborgerfolk ,  og 
"har  valgt  den  gejstlige  Stand  af  fri  Vilje ,  uden  at  være 
baaren  af  nogen  stærk  Tro,  med  roligt  Overlæg.  Han 
har  havt  de  fedeste  Kald,  hans  Foresatte  have  bestandig 
sørget  og  sørge  endnu  for  hans  Forfremmelse;  de  vide 
at  han  er  en  af  disse  blide  og  indtagende  Personer,  der 
udrette  mere  for  Religionen  i  vore  Dage  end  Folk  med 
Apostlenes  Lidenskab  og  Haardhed. 

Han  har  gjort  stor  Lykke  i  Tours,  hvor  man  lever 
i  samme  borgerlige  Ro  som  i  mange  andre  Provindsbyer. 

Fruentimmerne  ere  meget  devote,  Mændene  derimod  sætte 
aldrig  Fødderne  i  en  Kirke.  Abbed  Gérard  har  forstaaet, 
at  det  gjaldt  om  ikke  at  gøre  nogensomhelst  Forstyrrelse 
i  Skik  og  Sædvane  og  han  har  vist  sig  overmaade  snild; 
han  kommer  i  alle  Familier,  skrifter  alle  Damerne  og 
spiller  Piquet  med  Mændene. 

—  Hvordan  synes  De  om  disse  Fugle,  Deres  Velær- 
værdighed, spørger  Eobinot. 

—  Udmærket  .  .  .    Maa  jeg  tage  lidt  Salat. 
Efter  Deserten  serveres  Caffe  og  Liqueur.    Fru  Ro- 

binot  og  Clementine  trække  sig  tilbage.  Abbed  Gérard 
drikker  nok  saa  muntert  et  lille  Glas  Chartreuse.  Da 
han  er  alene  med  Hen*  Robinot,  snakker  de  sammen  om 
den  Historie,  der  løber  hele  Byen  rundt:  en  Dame  er 
blevet  bortført  af  en  ung  Mand  fra  Paris. 

—  En  smuk  Dame,  siger  Præsten,  høj,  udmærket  Figur, 
dejlige  Tænder  .  .  . 

—  Hun  var  Deres  Skriftebarn,  tror  jeg?  spørger 
Robinot. 

Præsten  lader  som  han  ikke  hører  dét.  Han  giver 
den  faderlige;  paa  Familiens  Bønner  vil  han  lade  sig 
bevæge  paa  at  tage  til  Paris  for  at  besøge  hende  og  føre 
hende  tilbage  til  den  rette  Vej.  Men  Robinot  smaalér 
bestandig  og  søger  at  bringe  Præsten  i  Forlegenhed,  ind- 
til denne  raaber  muntert: 

—  Aa  De  er  en  Hedning.  De  vilde  meget  gærne 
have,  jeg  skulde  forløbe  mig  .  .  .  Lad  os  tale  om  no- 
get andet. 

Herr  Robinot  driller  virkelig  gærne  Abbeden.  Han 
holder  af  at  føre  ham  ind  paa  delikate  Emner,  og  hitter 
paa  al  mulig  Spøg  for  at  gøre  ham  vred.  Men  Abbeden 
bliver  aldrig  vred,  gør  selv  Spøg,  taler  om  Fruentimmer 
og  alt  andet  som  en  Mand,  der  forlængst  har  dødet  sit 
Kød.  Disse  Smaakampe  ende  i  Almindelighed  med  et 
Nederlag  for  Robinot. 

Fru  Kobinot  og  Elementine  vente  i  Dagligstuen. 
Saasnart  Præsten  kommer  derind,  sætter  han  sig  imel- 
lem dem,  og  imens  ryger  Robinot  en  Cigar  ude  paa  Al- 
tanen. Det  er  nu  med  en  hel  anden,  salvelsesfuld  Stemme, 
at  Præsten  underholder  Damerne  om  en  Procession,  der 
skal  finde  Sted  om  Søndagen.  Han  er  Skriftefader  baade 
for  Moder  og  Datter.  Han  ligger  helt  tilbage  i  Læne- 
stolen og  drejer  sin  Snustobaksdaase  mellem  Fingrene, 
alt  imens  han  fortæller  dem  om  hvilken  gribende  Virk- 
ning denne  Ceremoni  vil  gøre. 

Fru  Robinot  vender  sig  til  Datteren. 

—  Clementine,  vis  Hans  Velærværdighed  hvor  langt 
Du  er  kommet  med  dit  Arbejde. 

Clementine  kommer  med  en  Messehagel,  som  hun 
er  ifærd  med  at  brodere  til  Abbed  Gérard.  Paa  en 
Guldbund  hæve  sig  mystiske  røde  og  grønne  Blomster, 
udmærket  broderede.  Abbeden  falder  i  Ekstase  derover 
og  gør  den  unge  Pige  talrige  Klomplimenter ;  hun  rød- 
mer forvirret  og  glad.  De  to  Damer  klynge  sig  til  ham, 
drikke  hvert  Ord  af  hans  Mund,  og  imens  kommer  Herr 
Robinot,  som  er  færdig  med  at  ryge. 

—  Se,  se  nu  er  nok  Præsten  ifærd  med  at  forføre 
Damerne. 

Præsten  vil  have  det  sidste  Ord: 

—  Vi  talte  om  Dem,  siger  han  med  et  fint  Smil, 
vi  mente.  De  nok  deltog  i  Processionen  paa  Søndag. 

—  Aa,  De  kan  tro  Nej ! 

Præsten  nøjes  med  at  true  venligt  ad  ham  med 
Fingeren.  Der  kommer  Fremmede,  Stuen  bliver  efter- 
haanden  fuld.  Det  er  Kreditkassens  Bestyrer,  en  gam- 
mel Særling,  der  altid  er  paa  Nakken  af  Jesuiterne, 
en  tyk  Kornhandler,  som  giver  den  frisindede,  Fuld- 
mægtigen paa  Amtstuen,  en  køn  ung  Mand,  der  er  saa 
vantro  i  Ord,  som  nogen  Pariserstudent.  Men  alle  trykke 
de  Abbedens  Haand  paa  det  Hjærteligste.  Hvad  Da- 
merne angaar,   saa  ere  de  aldeles  henrykte  over  at   se 

ham.  Om  han  ogsaa  befinder  sig  rigtig  vel?  Om  ikke 
den  slemme  Gigt  plager  ham  meget.  Men  han  beroliger 
dem.  og  sætter  sig  hen  at  spille  Piquet  med  Kreditkasse- 
bestyreren. 

Konservationen  bliver  almindelig.  Abbed  Gérard 
passer  engang  imellem  fra  Spillebordet  at  anbringe  et 
Par  Ord,  men  kommer  ikke  ind  paa  religiøse  Spørgsmaal 
Naar  en  af  Herrerne  begaa  den  Taktløshed  at  hentyde 
til  hans  Præstekjole,  smiler  han  uden  at  svare  som 
for  at  undgaa  enhver  Disput.  Hele  Byen  taler  endnu 
om  en  Skandale  som  en  anden  Præst  fornylig  har  gjort 
ved  at  blive  rasende  paa  den  gamle  E^assebestyrer,  som 
beskyldte  Jesuiterne  for  at  bidrage  til  Tobakkens  Ud- 
bredelse for  derved  at  sløve  Befolkningen.  Sligt  vilde 
saamænd  ikke  bragt  Abbed  Gérard  ud  af  hans  høflige 
Tone ;  han  vilde  tvertimod  have  let  derad,  thi  den  gamle 
Særlings  Indfald  pleje  at  more  ham  urimeligt. 

Men  Abbeden  kan  dog  ikke  altid  undgaa  enhver 
Diskussion.  Da  Partiet  er  endt  trække  Hr.  Robinot  og 
Eornhandleren  ham  hen  i  en  Vindusfordybning  og  bringe 
Samtalen  hen  paa  Religionens  Rolle  i  det  moderne  Sam- 
fund. 

—  Alvorligt  talt,  siger  Robinot,  jeg  er  ikke  saa  ab- 
solut en  Fjende  af  Religionen,  som  De  maaske  antager. 
Jeg  har  blot  selv  ingen  Tro,  og  jeg  foretrækker  derfor 
ikke  at  gaa  i  Kirke,  jeg  vil  heller  være  en  Hedning  end 
en  Hykler  .  .  .     Har  jeg  ikke  Ret? 

Abbeden  svarer  ikke,  nøjes  med  at  bøje  Hovedet. 

—  Men  jeg  anerkender  gæme  paa  den  anden  Side,  at 
Religionen  er  udmærket  som  Sædelighedspoliti.  Den 
udbreder  en  fortrinlig  DiscipUn  blandt  vore  Koner  og 
Døtre  ...  Jeg  holder  for  Eksempel  mere  af,  at  min 
Kone  har  Vorherre  i  Hovedet  end  en  Kavalleriofficer. 

Fuldmægtigheden,  som  er  kommet  til,  ler  af  fuld 
Hals  og  finder  det  mageløst  vittigt. 

—  Og  dernæst  lærer  De  dem  mange  gode  Ting,  de- 
res ægteskabelige  Pligter,  Lydighed  o.  s.  v.,  og  truer 
dem  med  de  skrækkeligste  Pinsler,  hvis  de  ikke  opføre 
sig  godt  .  .  .  Det  er  altsammen  meget  nyttigt  for  Ægte- 
mændene .  .  . 

—  Kortsagt,  vi  trække  paa  Vagt  for  deres  Ære,  af- 
bryder Præsten. 

Atter  finder  Fuldmægtigen  dette  overmaade  vittigt. 

—  Ja,  jeg  for  min  Del,  udbryder  Kornhandleren, 
vilde  saamænd  gæme  undvære  den  Vagt  ...  Ja  Und- 
skyld, Deres  Velærværdighed  jeg  siger  det  ikke  for  at 
fornærme  Dem  .  .  .  Hvis  min  Kone  gik  mindre  i  Kirke, 
var  hun  mere  hjemme  hos  mig.  Og  det  er  desuden  ikke 
saa  mageløst,  blot  at  gøre  sin  Pligt,  fordi  man  er  bange 
for  Helvede. 

—  Nej  hør,  nu  gaar  De  forvidt,  siger  Robinot,  naar 
Deres  Hus  ikke  lider  noget  derved,  saa  angaar  Resten 
ikke  Dem. 

—  Hvad  for  noget,  raaber  Kornhandleren,  angaar 
det  ikke  mig?  .  .  .  Tror  De,  at  det  er  sundt  for  et 
Fruentimmer  at  ligge  hele  Dage  paa  Knæ?  De  blive 
helt  forvirrede  deraf;  naar  de  kommer  hjem  fra  Kirke, 
ere  de  rent  tossede  i  Hovedet. 

—  Men  naar  de  kommer  fra  Kirke,  kommer  de  ikke 
andre  Steder  fra,  det  er  Knuden. 

Her  trækker  Præsten  sig  forsigtigt  filbage  og  lader 
de  to  Herrer  skændes,  hvad  de  da  ogsaa  gør  temmeligt 
grovt.  Da  Striden  har  lagt  sig,  nærmer  han  sig  igen 
og  siger  med  sin  godmodige  Mine: 

—  Véd  De  hvad.  De  skulde  gaa  med  i  Processionen 
paa  Søndag!  .  .  .  Kun  for  det  gode  Eksempels  Skyld, 
for  Sædelighedens  Skyld,  som  Hr.  Robinot  bemærkede. 

De  to  Borgere  slaa  det  hen  i  Spøg.  Det  vilde  være 
altfor  komisk  at  se  dem  spadsere  ned  ad  Gaden  med  et 
Vokslys  i  Haanden;  alle  kender  jo  deres  Fritænkeri. 

—  Vokslyset  giver  jeg  Afksdd  paå,  siger  Abbeden  i 
samme  spøgefalde  Tone.  Naar  De  .  spadserer  ud  den 
Dag,  saa  slut  Dem  til  os,  og  naar  De  gaar  bag  Balda- 
kinen, saa  kan  jeg  forsikre  Dem,  at  De  kommer  i  godt 
Selskab,  sammen  med  alle  Byens  Honoratiores. 

De  to  andre  blive  ved  at  le.  De  takke  Præsten  for 
hans  Indflydelse,  men  —  Processioner  ere  imod  deres 
Principer  —  de  kan  ikke  g^ia  med.  Abbed  Gérard  træn- 
ger som  en  høflig  Mand  ikke  videre  paa.  Klokken  slaar 
ni,  han  siger  Farvel  og  alle  Damerne  følge  ham  til  Dø- 
ren med  megen  Hvisken  og  mange  ømme  Blik:  Godnat, 
Deres  Velærværdighed,  sov  vel.  Og  Fru  Robinot,  som 
sikkert  har  glemt  noget,  hun  skulde  have  sagt  ham,  lø- 
ber efter  ham  paa  Trappen  og  man  hører  dem  snakke 
sammen  i  Løbet  af  ti  Minuter. 

Næste  Søndag  gaa  Robinot  og  Kornhandleren  bag 
Baldakinen  i  første  Række.  Abbed  Gérard  har  vist 
faaet  Fru  Robinot  til  at  overtale  sin  Mand.  Forresten 
har  denne  kun  givet  efter  af  smaalig  Forfængelighed: 
Han  er  stolt  af  at  høre  til  Byens  Honoratiores.  Men 
han  opgiver  ingenlunde  sine  Meninger  og  ved  næste  Valg 
stemmer  han  mod  Biskoppens  Kandidater. 

Da  Abbed  Gérard  ser  ham,  smiler  han  ad  ham  og 
hans  smaa  Øjne  straale  triumferende :  han  kan  et  Øjeblik 
tro  sig  den  sande  Herre  i  Tours.  Han  hersker  ikke  alene 
over  Kvindeflokken,  der  defilerer  forbi  med  foldede  Hæn- 
der og  nedslagne  Øjne,  men  han  udstrækker  endog  sin 
Magt  over  de  gifte  Voltairianere,  for  hvem  i  private  Kredse 
Religionen  er  en  evig  Kilde  til  Morskab.  Han  er  altfor 
klog  til  at  haabe  at  omvende  dem,  men  det  er  ham  og- 
saa  nok,  naar  de  vise  Ærbødighed  overfor  Katolicismen. 
Naar  Kirkerne  ere  tomme,  fylder  man  dem,  som  man 
kan  bedst. 

* 

V. 

Hans  Højærværdighed  er  i  sit  Arbejdsværelse  i  det 
biskoppelige  Palads.  Han  bar  ladet  sig  nægte  hjemme, 
fordi  han  har  fuidt  op  at  arbejde.  Hans  Sekretær,  en 
ung  Præst  paa  seksogtyve  Aar  ved  Navn  Raymond,  er 
alene  med  ham  og  sidder  for  den  ene  Ende  af  den  store 
Palisandertræs  Pult,  ved  hvilken  Erkebiskoppen  skriver 
med  store  tykke  Bogstaver. 

—  Hør,  Raymond,  siger  han  uden  at  hæve  Hovedet 
tag  den  Pakke  Korrektur  og  ret  den  .  .  .  Det  er  en 
Artikel  til  Religionen  som  straks  maa  sendes  til  Paris; 
den  skal  i  Bladet  imorgen. 

Han  vedbliver  at  skrive.  Han  arbejder  paa  en  Bro- 
chure, et  Svarskrift  paa  en  filosofisk  Forfatters  materiar 
listiske  Teorier,  med  hvem  han  har  ligget  i  Krig  i  de 
ti  sidste  Aar.  Hans  Stil  har  en  vis  bibelsk  Storhed  og 
Veltalenhed;  han  bruger  blot  lidt  formange  Anathemer. 

—  Raymond,  siger  han  igen  efter  en  lang  Pavse, 
slaa  Ordet  Nevrose  op  i  Medicinsk  Ordbog  .  .  .  Godt, 
giv  mig  Bogen. 

Han  slipper  Pennen  og  fordyber  sig  i  den  tykke 
Bog.  Han  læser  Artiklen  Nevrose^  der  fylder  flere  Sider. 
En  stor  Del  af  hans  Brochure  behandler  visse  Miraklers 
Authenticitet.  Efterat  han  tilstrækkehg  har  gjort  sig  be- 
kendt med  de  tekniske  Termini  sætter  han  paany  Pen- 
nen til  Papiret.  Man  hører  kun  den  sagte  skrabende 
Lyd  af  Pennen;  Byen  sover  Provinsens  retfærdige  Søvn. 

Hans  Højærværdighed  er  en  tredsindstyveaarig  Ol- 
ding, høj  og  meget  mager  med  et  medtaget  Ansigt,  som 
den  tynde  Næse  giver  et  Udtryk  af  ubøjelig  Viljeskraft. 
Hænderne  ere  lange  og  smukke  og  røbe  hans  aristokra- 
tiske Herkomst.  Han  nedstammer  ogsaa  gennem  sin 
Moder  fra  en  gammel  Adelsfamilie;  men  fra  sin  Fader, 
en  Bondesøn  der  er  bleven  rig  ved  store  Handelsfore- 
tagender,  har  han  arvet  et  meget  borgerligt  Navn,  som 

han  dog  bærer  med  et  vist  Hovmod,  thi  han  er  stolt  af 
at  have  gjort  det  saa  berømt.  Og  det  er  Faderen,  hvem 
Haands  Kraft  skyldes,  selv  om  dens  Form  er  forfinet  og 
den  nn  bruges  i  en  højere  Klasses  Tjeneste. 

Hans  Højærværdighed  har  meget ^  sent  bestemt  sig 
for  den  gejstlige  Stand.  Han  var  først  Oberst  i  Drago- 
nerne. Da  han  var  36  Aar  gammel  følte  han  sig  ked 
af  Militæretaten,  hvor  han  ikke  fandt  den  Tilfreds- 
stillelse, han  ønskede.  I  Løbet  af  faa  Aar  blev  han  en  af  de 
mest  ansete  Teologer,  og  derpaa  begyndte  han  den  Kamp 
mod  den  moderne  Videnskab,  som  han  sidenhen  har  ført 
med  saamegen  Hidsighed.  Man  erkendte  i  ham  straks 
en  Troens  Kæmpe,  der  burde  staa  i  første  Række. 
Han  steg  hurtig  til  de  højeste  Hædersposter  i  Kirken. 
Sandt  at  sige,  længes  han  feberagtig  efter  den  røde  Hat; 
al  hans  Svaghed  bestaar  i  at  sætte  hele  sin  Forfænge- 
lighed i  den  Kardinaltitel,  som  han  allerede  drømte  om 
ved  sin  Ordination. 

Hans  Højærværdighed  har  iøvrigt  ikke  skuflFet  sine 
Foresattes  Forventninger.  Dragonkapitainen  synes  be- 
standig at  tro  sig  paa  Valpladsen,  hvor  han  slaar  sine 
Fjender*  til  Jorden  med  sin  Bispestav.  Han  kæmper  i 
Blade,  med  Brochurer,  anvender  alle  Vaaben  selv  de 
verdsligste.  Stiftet  skælver  under  ham.  Amtet  har  han 
fuldkommen  erobret.  Han  leverer  de  civile  Myndigheder 
velordnede  Feltslag,  og  anvender  et  Tremaaneders  Felt- 
tog  paa  at  faa  afsat  en  Skovløber,  som  mishager  ham. 
Gud  er  for  ham  kun  en  Politibetjent,  og  han  truer  med 
at  lade  ham  vise  sig,   saasnart  Menneskene  gør  Optøjer. 

Hans  Højærværdighed  hår  i  sit  Værelse  en  stor  El- 
fenbens Kristus  paa  et  Ibenholts  Kors,  dér  gør  samme 
Tjeneste  som  Konges  Buste  i  Mairiet.  Den  vækker  Tan- 
ken om  Avtoriteten.  Hans  Højærværdighed  knæler  sjæl- 
dent, han  slaar  kun  hastigt  Kors  for  sig.  Men  hvis 
nogen  er  opsætsig,  hæver  han  Haanden  imod  Kristusbille- 
det  som  for  at  paakalder  den  væbnede  Magt. 

Abbed  Raymond  har  imidlertid  rettet  Korrekturerne 
paa  Artiklen  til  Religionen.  Hans  Højærværdighed  løber 
den  hastig  igennem,  lægger  den  i  Konvolut,  ringer  og 
lader  den  bringe  paa  Posten. 

—  Sig  mig  Raymond,  siger  han  efter  at  have  grun- 
det lidt,  hvilken  Titel  synes  De  bedst  om:  Den  forbløf- 
fede Judas  eller  den  idiotiske  Videnskab. 

Men  han  giver  ikke  Sekretæren  Tid  til  at  svare, 
han  har  allerede  bestemt  sig,  og  skriver  med  store  Bog- 
staver ovenover  det  Manuskript,  han  har  i  Haanden: 
Den  forbløffede  Judas,  Derpaa  ringer  han  igen  og  lader 
Manuskriptet  bringe  i  Trykkeriet  med  Paalæg  om  at  man 
skal  skynde  sig. 

—  Jeg  be'r  Deres  Højærværdighed  undskylde,  siger 
Tjeneren,  men  der  er  flere  Personer,  der  venter  og  ab- 
solut vil  tale  med  Dem. 

—  Lad  dem  vente.  Hvis  jeg  kan',  skal  jeg  mod- 
tage dem  før  Frokost  .  .  .  Hør,  hvis  Marquis  de  Cour- 
neuve  kommer,  saa  lad  ham  straks  komme  ind. 

Hans  Højærværdighed  rejser  sig  og  gaar  et  Par 
Gange  op  og  ned  i  Værelset.  Derpaa  sætter  han  sig 
hurtigt  og  siger: 

—  Raymond  giv  mig  Brevene  ....  Hjælp  mig 
lidt  her. 

Sekretæren  lægger  en  enorm  Pakke  Breve  paa  Pul- 
ten. Han  tager  dem  et  for  et,  aabner  dem  med  en  Kniv 
og  rækker  dem  til  Erkebiskoppen,  som  hastig  gennem- 
læser dem.  Hans  Højærværdighed  ser  selv  alting  efter. 
Han  ordner  efterhaanden  Brevene,  ruller  dem  sammen, 
som  synes  ham  ligegyldige,  og  kaster  dem  paa  Gulvet 
og  lægger  de  andre  i  Pakker. 

Den  voluminøse  Korrespondance  indeholder  lidt  af 
alt.  Ansøgninger  om  Fattighjælp,  Forretningsbreve  fra 
Stiftet,  Breve  overalt  fra  Frankrig  og  Udlandet,  der  an- 
gaa  den  store  Propaganda.  Undertiden  falder  Hans 
Højærværdighed  i  Tanker,   og   paa  hans   blege   Ansigt 

læser  man  en  Statsmands  Beregninger,  der  er  ifærd  med 
at  lægge  en  stor  Erobringsplan.  Dette  Værelse  er  Cen- 
trum i  det  hele  Spind  af  klerikale  Intriger.  Her  afgø- 
res de  vigtigste  Sager,  her  bestemmes  over  Krig  og  Fred 
mellem  Folkene ,  her  bedømmes  indre  politiske  Stridig- 
heder, af  hvilke  Frankrigs  Tilværelse  afhænger. 

Dog  for  Øjeblikket  skal  Evropa  ikke  rystes  i  sin 
Grundvold.  Det  gælder  blot  om  Biskoppen  eller  Præ- 
fekten skal  gaa  af  med  Sejren  i  et  Undervisningsspørgs- 
maal.  Præfekten,  som  uden  at  være  Republikaner  er 
Fritænker,  har  oprettet  en  konfessionsløs  Skole  i  den 
lille  By  Verneuil.  Hans  Højærværdighed  har  svoret,  at 
den  skal  forandres  til  en  katolsk  Skole.  Kampen  har 
varet  i  seks  Maaneder.  Præfekten  er  ligesaa  haard- 
nakket  som  Erkebiskoppen.  Der  er  mer  end  tyve  Breve 
i  hans  Korrespondance,  der  angaa  denne  Sag. 

—  Herr  Marquis  de  Courneuve,  melder  Tjeneren. 
Hans  Højærværdighed  iler  den  Kommende  imøde. 

—  Hvad  nyt?   spørger  han  med  en  ængstelig  Mine. 

—  Jeg  kommer  fra  Paris,  jeg  har  været  hos  Mini- 
steren, svarer  Marquis'en,  men  jeg  har  ikke  vovet  at 
gaa  aabenlyst  tilværks  ...  Præfekten  siger ,  han  yil 
tage  sin  Afsked,  hvis  vi  sætter  vor  Krig  igennem. 

—  Naa  og  hvad  er  da  opnaaet. 

—  Jeg  har  ikke  faaet  noget  bestemt  Svar,  men  jeg 
har  bedt  min  Svigermoder  tage  sig  af  Sagen,  og  hun 
har  lovet  at  skrive,  saasnart  den  er  afgjort. 

Hans  Højærværdighed  gør  en  utaalmodig  Bevægelse. 
Han  burde  selv  være  taget  til  Paris;  han  er  virkelig  ked 
af  denne  afskyelige  Skole. 

Tag  disse  Breve,  siger  han  til  Marquis'en  og  læS: 
Man  har  givet  Børnene  Bøger,  der  angriber  Religionen . . . 
Man  fortæller  mig,  at  Læreren  har  en  Søster,  der  har 
levet  ti  Aar  sammen  med  sin  Mand,  før  de  blev  gift... 
Man  underretter  mig  om,  at  Læreren  ved  de  sidste  Valg 

var  Medlem   af  en  demokratisk  Vælgerforening  ...    Er 

alt  det  ikke  nok? 

« 

Derpaa  gaar  han  løs  paa  Præfekten.  Skolesagen  er 
en  udmærket  Lejlighed  til  at  befri  Departementet  for 
en  Embedsmand,  der  ikke  har  Spor  af  religiøs  Følelse. 
Han  har  lige  modtaget  Breve  fra  forskellige  indflydelses- 
rige Personer,  fromme  Troende,  der  ganske  samstemme 
i  hans  Bestræbelser.    Han  viser  Marquis'en  disse  Breve. 

Fru  de  Sainte-Luce,  hvis  Broder  er  Deputeret,  skri- 
ver for  at  fortælle,  at  hendes  Broder  sender  de  bedste 
Efterretninger.  Herr  Baudoin,  en  meget  indflydelsesrig 
Advokat,  forsikrer,  at  hele  det  gode  Selskab  er  paa 
hans  Højærværdigheds  Side.  Herr  de  Mortol  citerer  føl- 
gende Udtalelse  af  Præfekten:  Klerikalismen  er  en  Pest, 
der  hærjer  Departementet",  hvilken  uforsigtige  Ytring, 
man  vist  kunde  bruge  paa  højere  Steder  .  .  .  Kortsagt 
Præfekten  er  moden,  han  kan  falde.  —  Det  vilde  saa 
være  den  tredje,  som  Hans  Højærværdighed  har  dræbt 
under  sig  i  to  Aar. 

I  dette  Øjeblik  kommer  Tjeneren  for  at  melde,  at 
Præsten  fra  Villeverte,  en  Olding,  ét  gaaet  seks  Mil 
paa  sine  Ben  for  at  overrække  Hans  Højærværdighed  en 
Ansøgning. 

—  Jeg  kan.  ikke  modtage  ham  rni,  han  maa  vente, 
raaber  Prælaten. 

Men  Døren  er  bleven  staaende  aaben,  og  den  Gamle 
kommer  ind.  Det  er  en  fattig  Landsbypræst  i  slidte 
Klæder,  med  tykke  Sko,  der  ere  hvide  af  Støv.  Han 
nærmer  sig  ydmygt  og  siger  med  bævende  Stemme: 

—  Undskyld,  Deres  Højærværdighed,  jeg  vilde  ikke  have 
vovet  at  forstyrre  Dem,  hvis  Sagen  gjaldt  mig  .  .  .  men 
det  er  Vorherre  den  gælder  .  .  .  Vor  Kirke  i  Villeverte 
er  saa  gammel,  at  Taget  ved  sidste  Storm  er  styrtet 
ned.  Ruderne  ere  itu ,  Dørene  slutte  ikke ,  saa  det  reg- 
ner ned.    Forleden  Dag  måatte  vi  slaa  en  Paraply  op 

over  Alteret,  da  jeg  messede,  for  at  Hostien  ikke  skulde 

25 

blive  vaad  .  .  .    Det  er  en  sand  Ynk,  Deres  Velærvær- 
dighed. 

—  Ja,  hvad  skal  jeg  gøre  derved?  svarer  Prælaten, 
som  er  ked  af  den  Gamles  lange  Forklaring. 

—  Et  Ord  af  Dem,  og  Kirken  er  istand.  De  er  jo 
Herre. 

—  Nej  De  tager  fejl,  der  er  en  utallig  Mængde  For- 
maliteter at  opfylde  .  .  .  Skriv  en  Ansøgning,  saa  bliver 
Skaden  konstateret  paa  Stedet,  og  det  gaar  den  alminde- 
lige Gang. 

Han  rejser  sig  for  at  afskedige  den  gamle  Præst, 
men  denne  siger  indtrængende  med  Taarer  i  Øjnene. 

—  Jeg  beder  Dem,  det  er  ikke  for  min  Skyld,  det 
er  for  Vorherre  .  .  . 

Nu  taber  Erkebiskoppen  Taalmodigheden : 

—  Jeg  kan  ikke,  siger  jeg  Dem!  Lad  mig  i  Ro, 
De  ser,  at  jeg  har  Forretninger. 

Og  den  gamle  Kavallerioberst  kommer  op  i  ham  og 
han  tilføjer: 

—  For  Pokker,  Vorherre  smelter  ikke! 

Den  gamle  Præst  farer  forfærdet  baglænds  tilbage 
og  beder  undskylde  sin  Dristighed  med  en  nervøs  gam- 
melmandsagtig Rysten  paa  Hovedet.  Erkebiskoppens 
Vrede  tager  Vejret  fra  ham,  og  han  gaar  sine  seks  Mil 
tilbage  med  den  Tanke,  at  det  hele  Vinteren  vil  regne 
ned  i  hans  Kirke. 

Imidlertid  bringer  Tjeneren  et  Brev. 

—  Det  er  min  Svigermoders  Haand,  raaber  Mar- 
quis'en,  som  har  kastet  et  Blik  paa  Konvoluten. 

Triumf!  Hans  Højærværdighed  læser  henrykt  Bre- 
vet henne  ved  Vinduet.  Grevinden  melder,  at  hun  har 
besøgt  Ministeren,  og  at  Skolen  bliver  lukket.  Hun  un- 
derretter ham  desuden  om,  at  Præfekten  har  indsendt 
Begæring  om  Afsked. 

—  Raymond,  siger  Erkebiskoppen  til  sin  Sekretær, 
jeg  spiser  nu  Frokost  med  Marquis'en  .  .  .     Gaa  hen  i 

Trykkeriet  og  sig,  at  Korrekturen  skal  være  færdig  imor- 
gen  tidlig  i  det  Seneste.     Saa  læser  vi  den  begge  to. 

I  det  han  gaar  hen  mod  Døren,  falder  hans  Blik 
tilfældigvis  paa  den  store  Elfenbens  Kristus.  Han  var 
lige  ved  at  glemme  at  tage  ham  med  i  Triumfen.  Han 
bøjer  sig  og  idet  han  vender  sig  imod  Marquis'en  siger  han 
disse  simple  Ord  med  en  Soldats  Glæde,  der  har  Tillid 
til  sin  Fane: 

—  Herr  Marquis!  Under  dette  Tegn  ville  vi  altid 
sejre. 

Emile  Zola. 

Om  Religionsfilosofi*). 

Jurgeii  Bona  Meyer:  Philosophisclie  Zeitfragen,  Populåre  Aufsåtze. 


Ovenstaaende  Værks  store  Udbredelse  skyldes  fremfor 
alt  dets  indtagende  Form,  der  intetsteds  har  været  til 
Skade  for  Fremstillingens  Grundighed.  Bogens  populære 
Karakter  beror  kun  paa,  at  en  tør  systematisk  Sammen- 
fatten  og  Udtømmen  er  undgaaet.  Dog  hænger  den  Lykke, 
den  har  gjort,  ogsaa  sammen  med  Forfatterens  konser- 
vative Partistilling.  Han  omtaler  i  tolv  Afhandlinger 
følgende  Emner:  1)  Filosofien  og  vor  Tid,  2)  Kraft  og 
Stof,  Øjemed  og  Aarsag,  3)  Arternes  Oprindelse  (Darwin- 
ismen), 4)  De  organiske  Væseners  Rangfølge,  5)  Dyr  og 
Menneske,  6)  Sjæl  og  Legeme,  7)  Temperamenterne,  8 
Viljen  og  dens  Frihed,  9)  Samvittigheden  og  den  sædelige 
Verdensorden,  10)  Sjælens  Fremtid  (Udødelighedstroen), 
11)  Religion  og  Filosofi  i  vor  Tid,  12)  De  filosofiske 
Systemer  og  Filosofiens  Fremtid.  Man  ser  let  disse 
Spørgsmaals  indre  Sammenhæng;  de  høre  alle  til  en  vis 


')  Skønt  denne  Afhandling  har  Form  af  en  Anmeldelse  af  et 
Værk,  der  ikke  tør  antages  almindelig  bekendt  her  i  Danmark 
have  vi  dog  ment  at  burde  forelægge  vore  Læsere  den  som 
et  Vidnesbyrd  om  den  videnskabelige  Uforbeholdenhed  og 
Stringens,  hvormed  religionsfilosofiske  Spørgsmaal  i  vore  Dage 
behandles  i  Udlandet.  Steinthai,  en  af  Tysklands  største  Viden- 
skabsmænd, er  Professor  i  Filosofi  og  almindelig  Lingvistik 
ved  Berliner-universitet. 

bestemt  Idekreds  eller  rettere  danne  hele  dens  Indhold. 
Det  er  den  Kreds  som  Lotze  først  har  bearbejdet,  maaske 
først  fuldkommen  har  afgrænset  i  sin  Mikrokosmos. 
Skal  vi  ikke  kortelig  betegne  den  som  Religionsfilosofi.  De 
Problemer,  den  omfatter,  ere  vel  aldrig  før  blevne  be- 
handlede med  saadan  livlig  Interesse  som  nutildags. 
Forf.  viser  sig  som  en  rolig  Forsvarer  af  Filosofien  og 
Eeligionen  mod  den  nyere  naturalistiske  Retning. 

Efter  at  have  omtalt  Modsætningen  mellem  den 
Strengttroende  og  Atheisten  og  endvidere  imellem  begge 
disse  og  dem,  der  gaa  paa  halvt  i  deres  religiøse  Fore- 
stillinger siger  Forfatteren:  Mer  end  nogensinde  føle  vi 
Trang  til  en  tilfredsstillende  JRéligions filosofi  y  som  for- 
maar  at  udtrykke  den  Tro,  der  i  vore  Dage  er  istand  til 
al  samle  alle  tænkende  Aander  om  sig.  Overfor  denne 
Fomufttro  staar  endnu  bestandig  den  Anskuelse,  der 
allerede  gjorde  sig  gjældende  i  Hedenskabets  sidste  Tid, 
at  nemlig  den  videnskabelig  dannede  Tænker  og  det 
udannede  Folk  ere  ganske  forskelligt  stillede  overfor 
Religionen:  Folket  kan  og  tør  ikke  opgive  den  positive 
R-eligion,  hvis  ikke  Staten,  Samfundet  og  den  hele  Kultur 
skal  gaa  til  Grunde ;  men  Filosofen  har  Lov  til  at  danne 
sig  klarere  Forestillinger  til  Bedste  for  sig  og  sine.  Forf. 
udtaler  sig  levende  imod,  at  der  læres  én  Religion  i  Al- 
mueskolerne og  en  anden  i  de  lærde  Skoler,  imod  at 
Kvinderne  have  én  Religion  og  Mændene  en  anden  o.  s.  v. 
Han  siger:  Der  gives  kun  én  menneskelig  Bet  til  Sand- 
hed og  én  Pligt  til  at  søge  den,  som  er  lige  for  alle;  kun 
i  Maaden,  paa  hvilken  Sandheden  tilegnes  og  udnyttes  for 
Livet,  kan  og  tør  Forskellen  i  de  naturlige  Anlæg  komme 
i  Betragtning,  Og  endvidere:  JEn  Beligions  Værd  tør 
ikke  alene  bestemmes  efter  den  underordnede  Nytte  den  formaar 
at  yde  de  enkelte  Mennesker  som  Hjælp  i  Lykke  og  Ulykke 

—  vi  tilføje  sikkert  ganske  i  Forf.s  Aand :   endnu  mindre 
efter  den  Nytte  som  Religionen  yder  Staten   og  Politiet 

—  men  afhænger  fremfor  alt  af  den  Borgen  den  stiller 

for  den  aerUge  Søgen  efter  Sandheden,  Kun  den  Tro^  der 
staar  i  Samklang  med  denne  uafviselige  Fornuftens  Stræ- 
ben,  har  Udsigt  til  en  varig  Bestaaen  under  Menneske- 
hedens Fremshridt.  Men  en  saadan  Tro  lader  sig  ikke 
afpasse  fra  Ungdommen  af  efter  de  forskellige  Menneske- 
kredse i  forskellig  Grad Har  den  religiøse  Tro 

en  sand  Qrund  i  Menneskesjælen,  saa  er  det  under  Op- 
dragelsen lige  vigtigt  at  udvikle  den  hos  alle  Mennesker, 
hvilket  Køn,  hvilken  Stand  eller  Profession  de  tilhøre.  Kun 
om  i  ormens  Forskellighed  ikke  om  selve  Sagen  kan  der 
vaere  Tale  under  Opdragelsen, 

Det  er  saadanne  og  lignende  Ytringer,  fremstillede 
med  en  fyldestgørende  og  tiltalende  Udførlighed ,  som 
have  vundet  Forfatteren  en  stor  Læsekreds.  Det  er 
ubehageligt  at  gøre  Modbemærkninger  mod  saadanne  An- 
skuelser, ikke  blot  for  Læserne,  men  ogsaa  for  mig  selv. 
Dog  kan  jeg  ikke  holde  følgende  Betænkeligheder  til- 
bage. Naar  jeg  stiller  mig  visse  Forhold  for  Øje,  kan 
jeg  ikke  andet  end  gøre  mig  til  Talsmand  for  en  nød- 
vendig Forskellighed  i  Troen  —  kun  paa  lige  omvendt 
Maade  af,  hvad  man  hidtil  har  gjort.  Jeg  mener,  man 
skal  forskaane  den  jævne  Mand  eller  Kvinde,  der  lever 
midt  i  det  praktiske  Liv  og  anvender  den  største  Del 
af  sin  Eraft  og  Tid  paa  praktiske  Forhold,  for  Spekulationer 
over  de  sidste  Ting.  Sligt  skal  man  overlade  Tænkeren. 
Jeg  spøger  ikke,  det  er  mit  Alvor  —  Læseren  maa  tro  det : 
mit  bitre  Alvor.  Alt  dette  om  „Helheden",  „Sandheden" 
er  kun  for  Filosofeme.  De  maa  se  til  hvorledes  de  kan 
„fordøje  den  gamle  Surdejg",  og  ruste  sig,  saa  de  ikke 
ræddes  for  „den  evige  Glans";  for  Folket  „duer  kun  Dag 
og  Nat." 

Ser  jeg  det  for  sort?  Religionen  har  udbredt  usige- 
lig Elendighed  over  Verden.  Den  har  prædiket  Kær- 
lighed, men  saaet  Had;  for  at  gøre  Menneskene  salige 
har  den  rejst  Baal  og  Skafot  og  udtænkt  Pinebænkens 
uudsigelige  Lidelser.  —  Ikke  Religionen  siger  man,   har 

gjort  dette;  det  Onde  har  bemægtiget  sig  Religionen  — 
Det  er  muligt.  Og  hvad  saa?  er  det  ikke  endnu  værre. 
Saa  berøve  vi  jo  det  Onde  det  rædselfuldeste  Værktøj 
for  dets  Ødelæggelseslyst,  naar  vi  fjærne  Religionen  og 
dermed  unddrage  et  udstrakt  Territorium  fra  dets  skrække- 
lige Herredømme.  —  Abusus  non  *tollit  usum  —  det  er 
sandt,  men  saa  overlade  man  Religionen  til  Filosoferne. 
De  vil  forstaa  usus  (Brugen)  og  forfalde  de  til  abusus 
(Misbrug)  saa  skade  de  højst  sig  selv.  Men  skaan 
Folket! 

At  Religionen,  idet  den  forkynder  Kærlighed  og  Sa- 
lighed, kun  bringer  Had  og  Usalighed,  er  ikke  Nummer 
ét,  men  kun  Nummer  to.  Nej  først  og  fremmest:  Reli- 
gionen, „Sandheden"  gør  Menneskene  dumme.  Forf.  til- 
staar  jo:  i  Maaden  paa  hvilken  Sandheden  tilegnes,  tør 
Forskellen  i  de  naturlige  Anlæg  komme  i  Betragtning, 
Jeg  spørger  enhver  Psykolog,  om  der  ikke  i  Begreberne 
Gud  og  Sjælens  Udødelighed  er  gemt  en  uundgaaelig 
naturlig  Dialektik,  der  nødvendig  maa  forlokke  til  den 
sorteste  Overtro.  Kun  Filosofen  kan  vogte  sig  derfor. 
Han  har  Kraft  til  at  sige  til  sig  selv:  saa  langt  og  ikke 
videre.  Han  kan  lægge  Baand  .paa  Fantasien,  kan  endog 
nægte  sig  den  logiske  Følgeslutning:  saaledes  kan  den 
jævne  Forstand  ikke  beherske  sig;  de  naturlige  Anlæg 
tillade  det  ikke.  For  ham  bliver  alt  Transcendentalt  til 
det  grueligste  Spøgelse.  Den  kære  Gud  maa  nødvendig 
vredes  og  straffe,  og  den  udødelige  Sjæl  erholder  de 
evige  Pinsler. 

Hvis  saaledes  Tro  og  Overtro  er  et  sammenvokset 
uadskilleligt  Tvillingepar ,  saa  kommer .  al  den  Næring, 
jeg  gærne  vilde  række  Englen,  kun  Uhyret  tilgode,  saa 
at  dette  bliver  fedt  og  mæsket,  men  hin  kun  til  en  skøn 
Englemaske,  bag  hvilken  Uhyret  skjuler  sig;  saa  lade 
man  heller  begge  fare. 

Man  lade  da  altsaa  Tænkerne  selv  være  om,  om  de 
ville  være  Theister,   Pantheister,  Atheister,  Deister  (og 

hvorfor  ikke  Pandeister?);  men  for  Folket  skal  man  intet 
præke  om  Gud  og  Udødelighed.  Kommer  en  Mand  af 
Folket,  en  Skomager  f.  Eks.,  selv  paa  sligt,  saa  skal  man 
tale  ham  tilrette,  eller  ogsaa  give  ham  et  imødekommende 
Vink  med  den  Bemærkning,  at  han  ikke  skal  sige  det 
videre. 

Mit  Raad  har  været  hørt  før,  hvad  der  fortjener  at 
omtales  saameget  mere  som  man  hidtil  har  overset  det. 
Det  er  en  Kendsgerning  der  indrømmes  af  alle,  som  for- 
tolke den  hebrajske  Bibel  ad  filologisk  Vej,  at  der  i 
denne  intet  læres  om  Sjælens  Udødelighed.  Af  dem, 
der  nærer  Foragt  for  Jødedommen,  er  det  altid  blevet 
anset  som  et  Bevis  paa  et  lavt  religiøst  Standpunkt. 
At  der  næppe  gives  et  Folk,  som  ikke  har  troet  paa 
Sjælens  Udødelighed,  og  at  det  er  ubegribeligt,  hvorledes 
Israeliterne,  der  skulle  have  lært  saameget  af  Ægypterne, 
Babyloneme  og  Fønikerne,  netop  ikke  havde  lært  dette: 
begge  Dele  gør  det  usandsynligt,  at  det  jødiske  Folk 
var  ubekendt  med  Udødelighedslæren.  Men  nu  kommer 
dertil  det  Vigtigste:  fattes  der  saaledes  ethvert  klart 
Udtryk  for  denne  Lære,  saa  findes  der  paa  den  anden 
Side  ikke  blot  Tvivl  om  den  i  Prædikeren^  men  den  bhver 
jo  endog  absolut  benægtet  i  Pentateuchen.  Blodet  er 
l^ælen:  saaledes  taler  man  kun,  naar  man  bekæmper  en 
anden  Forestilling.  At  mane  de  Døde  er  forbudt:  det 
er  jo  kun  muligt,  naar  Udødelighedstroen  var  til.  Vor 
Tids  spiritualistiske  Uvæsen  vilde  være  bleven  anset  som 
Afguderi  af  Mosebøgerne. 

Profeterne  og  Præsterne,  der  vilde  sikre  Monotheis- 
men,  havde  begrebet  den  Fare,  der  truede  Guddommen 
fra  Udødelighedslæren.  Vi  vide  alligevel,  at  alt  Præste- 
herredømme og  Præstebedrag  beror  paa  Frygten  for  et 
Liv  efter  Døden.  Denne  Lære  er  den  usaligste,  fordærve- 
ligste af  alle  dem,  Menneskeaanden  nogensinde  har  ud- 
tænkt. Monotheismens  ældste  Lærere  bekæmpede  den 
som  hedensk,  som  havde  den  sin  Rod  i  Folket  endnu  fra 

den  hedenske  Tid  af.  Saaledes  kunde  de  rigtignok  ikke 
love  den  Enkelte  Belønning  eller  Straf  i  Fremtiden.  Eun 
ét  kunde  de  lære:  den  jødiske  Stat  yil  bestaa  og  trives 
naar  Folket,  altsaa  enhver  Enkelt  holder  Guds  Lære. 
Naar  det  f.  Eks.  hedder:  Ær  din  Fader  og  Moder ^  at 
du  maa  længe  leve  i  Landet ,  som  din  Ghid  giver  Dig, 
saa  er  det  falsk  heri  at  se  en  Forjættelse  om  langt  Liv 
for  den  Enkelte.  Kun  Folket  faar  Løfte  om  at  bestaa; 
til  det  har  Gud  givet  det  forjættede  Land. 

Vi  vide  rigtignok,  at  denne  Afvisning  af  Udødeligheds- 
læren  ikke  har  haft  Kraft  i  lang  Tid.  Den  poetiske 
Overtro  knyttede  sig  til  Messiaslæren.  Dog  fortjener  det 
at  fremhæves,  at  den  kun  spiller  en  ringe  Rolle  i  Jø- 
dernes Bønnebog.  Den  fremtræder  især  i  følgende  Bøn, 
der  imidlertid  staar  paa  et  fremragende  Sted,  og  som 
ordret  lyder:  „Du  er  mægtig  i  Evighed,  o  Gud,  Du  op- 
vækker de  Døde,  er  rig  paa  Hjælp.  Du  ernærer  de  Le- 
vende i  Naade,  opvækker  de  Døde  i  stor  Miskundhed, 
støtter  de  Faldende  og  helbreder  de  Syge,  løser  de  Fængs- 
lede og  er  trofast  mod  dem,  der  slumre' i  Støvet.  Hvo 
er  som  Du,  Almægtige,  hvo  Dig  lig?  En  Konge,  der 
dræber,  kalder  til  Live  og  lader  Salighed  spire.  Og  Du 
svigter  ikke  med  at  kalde  de  Døde  til  Live.  Lovet  være 
Du  Gud,  der  kalder  de  Døde  til  Live."  Til  Trods  for 
de  mange  Gentagelser  er  dog  Udtrykket  noget  ubestemt 
paa  Grund  af  Sammenhængen  eller  Sammenblandingen 
af  forskellige  Ting.  Gud  kalder  de  Døde  til  Live  lige- 
som han  støtter  de  Faldende  og  helbreder  de  Syge.  — 
I  en  anden  Bøn  er  Udtrykket  haandgribeligere :  Lovet 
være  Du  Gud  som  giver  Sjælene  igen  til  de  død^  Lege- 
mer. Her  kan  Betydningen  næppe  svækkes  ved,  at  det 
er  en  Morgenbøn  lige  efter.  Opvaagnelsen ;  tvertimod 
skabes  herved  en  forklarende  Analogi  til  de  Dødes  Op- 
standelse. 

Flere  Steder  af  denne  Slags  kender  jeg  ikke,  og 
gives  der  vel  ikke.     Derimod  maa  jeg  nu  henvise  til  eu 

tredje  Bøn,  der  indeholder  en  stille  udtalt  Tros- 
bekendelse, og  i  hvilken  der  mangler  enhver  Tro  paa 
Udødeligheden,  omendskønt  man  havde  al  Grund,  til  at 
vente  det  Modsatte.  Den  lyder  saaledes:  „Ikke  i  Tillid 
til  vor  Retfærdighed,  men  til  Din  Barmhjærtighed  an- 
raabe  vi  Dig,  o  Gud.  Hvad  ere  vi?"  Nu  bliver  den 
menneskelige-  Intethed  kort,  men  bestemt  udtalt  og  der 
sluttes  med  Prædikerens  Ord :  „og  et  Fortrin  hos  Menne- 
sket for  Dyret  gives  der  ikke,  for  alt  er  forfængeligt." 
Nu  følger  ét  Men.  Venter  man  ikke  at  Udødeligheden 
nu  skal  omtales.  Men  det  hele  Men  indeholder  kun 
disse  Ord:  „Men  Held  os,  ja  Held  os,  thi  vi  bekende 
Gud."  Det  hele  Raab  paa  Ud  valgtheden  løber  da  ud  i 
den  Sætning:  Dyr  og  Mennesker,  Jøder  og  Ikke-Jøder, 
alle  er  intet;  men  Held  Jøden,  den  Udvalgte,  som  be- 
kender Gud." 

Næppe  mindre  at  fordømme  og  beklage  end  Udøde- 
lighedsfantasien  er  en  Uforstand,  der  slutter  sig  til  Troen 
paa  Gud  og  paa  en  guddommelig  Ledelse  af  den  menneske- 
lige Skæbne.  Paa  den  afskyeligste  Maade  ganske  efter 
den  nederdrægtigste  Hjærtenslyst,  vil  man  snart  her  snart 
der  se  Cruds  Finger. 

Kortsagt,  jeg  beder  Eder,  gør  Troen  til  Tænkernes 
Sag.  Eder  vil  den  ikke  skade.  Men  befri  os,  det  jævne 
Folk,  fra  denne  skrækkelige  Opfindelse. 

Jeg  kender  ikke  Schleiermacher  godt  nok,  dog  kan 
jeg  ikke  skjule,  at  jeg,  naar  jeg  tænker  paa  hans  Taler 
om  Religionen,  paa]  hvilke  Forf.  naturligvis  beraaber 
sig,  ikke  kan  undertrykke  den  Tanke,  at  der  her  fore- 
ligger et  Bedrag.  Der  bliver  talt  ganske  almindeligt  om 
Religion,  om  en  Religion,  som  ogsaa  Spinoza  havde,  og 
som  hvert  ædelt  Menneske  finder  i  sig  selv.  Og  saa  naar 
han  først  har  Fuglen  i  Haanden,  saa  spærrer  han  den  i 
den  positive  Religions  Bur,  som  aldeles  intet  Fællesskab 
har  med  Religionen  i  Talerne.  Kunststykket  var  grovt 
nok;  og  dog  ere  mange  løbne  med  Limstangen. 


H.  Steinthal:    Om  Religionsfilosofi.  383 

Jeg  behøver  ikke  at  advare  Tænkerne  mod  dette 
bedrageriske  Spil.  Heller  ikke  for  det  arbejdende  Folk 
frygter  jeg,  og  for  de  Blaserede  behøver  man  vel  ikke  at 
være  bange.  Men  for  de  finere  Klasser  nærer  jeg  nogen 
Bekymring;  de  løbe  i  enhver  Kirke,  som  en  Præst  for- 
staaer  at  bringe  i  Mode.  Derfor,  byder  man  os  en  Tro, 
saa  forlanger  jeg  en  nøjagtig  Angivelse  af  de  Trossæt- 
ninger, som  vi  skulle  antage.  Disse  Sætninger  maa 
være  saaledes  beskafne  at  de  ere  indlysende  for  enhver 
sund  Sans,  og)  i  Særdeleshed  maa  de  prøves  omhygge- 
ligt for  at  man  kan  være  vis  paa,  at  der  ikke  ligger  en 
Djævel  skjult  bag  én  eller  anden  af  disse  Sætninger,  som 
efter  kort  Tids  Forløb  fører  os  ind  i  Aabenbaringstroens 
hele  Elendighed. 

Forf.  gør  mange  Folk,  til  hvilke  jeg  maa  bekende 
jeg  hører,  Bebrejdelser  paa  Grund  af  „Usandhed  i  Troen". 
Og  det  saaledes:  Trosbekendelser  staa  ligeoverfor  hin- 
anden, men  Bekendere  anse  sig  i  stort  Antal  ikke  mere 
for  bundne  til  dem.  Katoliker,  Protestanter,  Reformerede 
og  Jøder  mødes  i  én  Tro,  men  de  føle  sig  ikke  drevne 
til  at  give  denne  fælles  Tro  et  fælles  Udtryk.  De  ved- 
blive at  være  forenede  under  den  samme  Bekendelse  med 
dem,  som  de  forkætre  og  fordømme.  Jeg  finder  denne 
Bebrejdelse  uretfærdig. 

Jeg  gør  først  opmærksom  paa  en  Kendsgerning,  der 
ikke  kan  nægtes  eller  ^ærnes.  Mellem  Katoliken,  Prote- 
stanten og  Jøden,  der  mødes  i  en  og  samme  Tro,  gør 
der  sig  dog  vedblivende  en  meget  stor  Forskel  gældende. 
Denne  berører  slet  ikke  Troen,  forstyrrer  slet  ikke  dens 
Enhed:  det  handler  kun  om  en  historisk  Anskuelse. 
Hvad  er  „den  naturlige  Fornufttro?"  Derpaa  svarer  en 
Tilhænger  af  den,  naar  han  er  opdragen  som  Kristen: 
lutret  Kristentro,  ja  han  vil  erklære,  at  en  saadan  Theisme, 
vil  fuldende  den  i  den  rette.  Tro  begyndte  Kristendom. 
Baade  Katoliken  og  Protestanten  vil  tale  saaledes,  kun 
vil  hin  ikke  tilstaa,  at  Protestantismen  danner  et  nød- 

vendigt  Led  i  Lutringsprocessen,  og  denne  vil  benægte 
at  Katolicismen  bør  betragtes  som  et  Trin  i  den  rene 
Kristendoms  Udvikling ;  i  hvert  Tilfælde  vil  Protestanten 
paastaa,  at  Fomuftreligionen  umiddelbart  har  sit  Ud- 
spring i  Protestantismen,  at  den  nødvendig  maatte  gen- 
nemgaa  denne  Fase.  Den  Kristne  vil  indrømme  Jøden, 
at  Kristendommens  Værk  blev  begyndt  af  de  jødiske 
Profeter,  men  vil  paastaa,  at  Jødedommen  først  blev 
fuldkommengjort  i  Kristendommen,  og  at  Fomuftreligio- 
nen ikke  har  sit  Udspring  i  Jødedommen,  men  umiddel- 
bart i  Kristendommen.  Jøden  vil  have  en  hel  anden 
Opfattelse  af  den  religiøse  Udviklings-historie  og  paastaa, 
at  Fomuftreligionen  er  umulig  uden  at  vende  tilbage  til 
Profeterne.  Jeg  vil  ikke  vedblive  og  indføre  Muhamme- 
daneren,  Brahmanen  og  Buddhisten  talende ;  kun  til  Fi- 
lologen vil  jeg  henvise,  der  smiler  ad  os  alle:  Hvorledes 
stod  det  sig  vel  til  med  Eders  Humanisme,  havde  I  ikke 
læst  Plato,  Cicero  og  de  andre  Klassikere. 

Denne  Strid  imellem  Ikke — mer — Katoliker,  — Pro- 
testanter, — Jøder,  imellem  lutter  Fornufttroende  er  lige- 
saa  hæftig  som  den  imellem  Aabenbaringsbekendelseme. 
Og  er  det  til  at  andres  over?  Er  det  ikke  let  for- 
klarligt? 

Enhver  ønsker  at  der  indeholdes  et  rigtigt  og  smukt 
Billede  af  ham  i  Næstens  Bevidsthed;  og  han  har  en 
Ret  over  dette  Billede  hos  Næsten.  Han  kan  fordre,  at 
det  er  rigtigt.  Men  hvem  er  jeg  og  hvad  udgør  et 
Billede  af  mig?  Udgøres  det  kun  af  mig  selv,  dette  le- 
gemligt adskilte  Individ.  Nej,  det  er  grundfakkt.  Jeg 
er  ikke  blot  saadan  en  Enkelt,  et-  Jeg=Jeg,  men  et  Jeg= 
Vi.  Jeg  er  ikke  blot  En  af  vort  Folk,  men  jeg  er  vort 
Folk.  Deraf  kommer  den^  Ømtaalighed,  som  man  be- 
brejder Jøderne,  fordi  den  Kristne  ikke  let  har  Lejlighed 
til  at  erfare,  hvor  ømtaalig  Jian  er,  naar  en  Anderledes- 
troende udtaler  sig  ufordelagtigt  om  de  Kristne.  Denne 
Ømtaalighed  findes  ogsaa  hos  de  Fornufttroende.     Ogsaa 

af  hans  Forældre  og  Forfædre  fordrer  han,  at  Næsten 
skal  besidde  et  rigtigt  og  smukt  Billede-  Alle  disse,  de . 
afdøde  Forfædre,  skulle  have  været  med  til  at  bringe 
den  til  Verden.  Dertil  kommer  den  nationale  Skinsyge. 
Hvem  har  skabt  Fornuftreligionen ?  Tyskeren!  Og  Fransk- 
manden da?    Englænderen?    Polakken?  o.  s.  v. 

For  denne  Forlegenhed,  som  blot  ikke  tør  ne  ddysses 
tror  jeg  at  vide  Raad.  Det  første  Dogma  i  Fornuftreli- 
gionen bør  være  dette:  alle  Folkeslags  Religionsformer, 
som  have  fremmet  Kulturen  bør  betragtes  som  Forbere- 
delser til  Fornuftreligionen,  og  det  bør  indrømmes,  at 
alle  have  medvirket  til  dens  Hidførelse;  men  alle  til- 
sammen ere  overvundne  af  den  og  Fornuftreligionen  er 
ikke  en  lutret  Kristendom  eller  Jødedom  o.  s.  v. ,  men 
noget  helt  andet  end  disse,  fuldkommen  og  principielt 
forskellig  fra  dem. 

Men  lad  os  nu  betragte  Forf.s  Theisme.  Den  fører 
os  til  Forestillingen  om  Ghud  som  et  Væsen,  der  i  sin 
Bevidsthed  har  den  endelige  Tilværelses  Verden  ved  Siden 
af  og  udenfor  sig;  Pantheisme  gaar  over  til  Theisme, 
Gud  viser  sig  nu  som  den  almægtige  og  alvidende  Grund 
til  al  Tilværelse,  men  denne  det  Endeliges  Tilværelse,  der 
kommer  fra  Gud,  optages  ikke  af  selve  det  guddommelige 
Væsen,  men  bevarer  ved  Siden  af  det  sin  begrænsede 
Selvstændighed.  Paa  Basis  af  denne  Forestilling  lader  den 
enkelte  Viljes  betingede  Frihed  sig  tænke  i  Samklang  med 
Guds  ubetingede  Magt.  Og  idet  vi  tænke  os  denne  Magt 
virksom  til  Hidførelsen  af  Aandernes  hellige  Dydsrige 
bliver  den  almægtige  og  alvidende  Grud  for  os  til  den 
allerhelligste  Viljes  Gud.  Den  theistiske  Gudside  har  til 
Kilde  saavel  vor  Tænken,  som  vor  Følelse  og  vor  Vilje :  Vor 
Tanke  driver  os  til  at  søge  en  sidste  Grund  og  til  at  fore- 
stille os  denne  som  en  ensartet  virkende,  alt  gennemtræn- 
gende  Kraft;  vor  Vilje  understøtter  denne  Tankens  Bestræ- 
belse  vecl  at  fordre,  at  denne  Kraft  sjcal  være  i  Stand  til 
at  udligne   de   talløse    endelige  Viljesdrifter   og    omdanne 

dem  til  en  sædelig  Verdensordens  Harmoni,  og  vor  Fø- 
lelse bringer  os  til  at  skatte  den  sadledes  vundne  Verdens- 
anskuelse, og  yder  Tanken  og  Viljen  den  inderlige  og  an- 
dægtige Tro  paa  den  oversanselige  Verdens  guddommeUye 
Tilvterélse. 

Denne  Gudsforestilling  lader,  som  Forf.  selv  tilstaar, 
adskillige  Vanskeligheder  uløste.  Imidlertid  skal  det 
være  en  ugrundet  Paastand,  at  disse  Vanskeligheder 
skulde  vedblive  i  al  Evighed  at  være  uløselige,  da  Løs- 
ningen ikke  skal  bero  paa  den  menneskelige  Videns  For- 
øgelse men  kun  paa  om  det  lykkes  en  Åandens  Klarhed 
at  finde  det  rette  Udtryk  for  denne  Tro.  Men  hvorledes 
gaar  det  da  til,  spørge  vi,  at  Plato  og  Aristoteles,  Kry- 
sippos  og  Seneca,  Spinoza  og  Leibnitz,  Kant,  Schleier- 
macher  og  Hegel  ikke  have  fundet  dette  Udtryk?  Ja  endnu 
mere!  netop  fordi  en  Voksen  af  den  menneskelige  Viden 
ingen  Betydning  har  for  Løsningen  af  denne  Opgave, 
derfor  kunne  vi  ikke  vente  noget  af  Fremtiden.  Hvad 
Aandens  Klarhed  formaar  at  udrette,  det  har  Kant  en 
Gang  for  alle  vist  os. 

Det  hedder  endvidere:  al  Viden  maa  hero  paa  en 
Tro,  som  selv  ikke  kan  bevises  af  noget  andet  men  hun 
paavises.  Vor  Viden  om  Yderverdenen  beror  paa  Troen 
paa  vore  Sandsers  Udsagn,  vor  Viden  om  det  egne  Jeg 
beror  paa  Troen  paa  vor  Bevidstheds  Udsagn.  Vor  Vi- 
den om  Stoffets  Evighed  og  Naturlovenes  Uforanderlighed 
er,  naar  man  ser  nøje  til,  kun  Troen  paa  at  Verdnens 
Lovmæssighed,  som  vi  have  iagttaget,  vil  bestaa.  Det  er 
den  Maade  at  slutte  paa,  der  mistænkeliggør  mig  ethvert 
Forsøg  paa  at  eftervise  Gudsideens  Berettigelse,  sligt  er 
i  mine  Øine  Sofistik.  Hvad  jeg  vilde  indvende  mod  denne 
Slutning?  To  Ting.  Den  Tro,  om  hvilken  her  tales, 
denne  aristoteliske  Tro  er  en  hel  anden  end  den  med 
hvilken  vi  fatte  Gud,  er  en  Tro  af  en  hel  anden  Art. 
Den  er  den  umiddelbareste  Viden,  udstrækker  sig  til  den 
enkelte  sandelige  Genstand;    den    anerkender  vi.     Den 

anden  Tro  derimod  forholder  sig  til  det  højeste  Princip 
for  al  Væsen  og  Viden,  det  er  Verdensaandens  Tro  paa 
sig  selv. 

Ja,  Srejer  Jer  og  vender  Jer  som  I  vil.  I,  der  ab- 
solut vil  have  en  Gud!  Eders  Gud  vil  ikke  blive  andet 
end  eders  egen  Selvforgudelse;  som  Schelling-Hegel  si- 
ger: i  min  Selvbevidsthed  skaber  Gud  mig,  Naturen  og 
sig;  Jeg  er  Guds  absolute  Potens.  Og  det  er  endnu 
heldigt,  naar  det  tager  sig  saadant  ud,  ellers  laver  Men- 
nesket Gud  som  Fichte  og  Brahmanerne  gøre  det.  Hvad 
er  Brahma?  Den  gudblevne  Bøn.  Den  brahmanske 
Præst  er  mægtigere  end  Gud;  thi  han  tvinger  ham  jo 
til  at  gøre,  hvad  han  beder  om.  Bønnen  er  altsaa  det 
allermægtigste.  I  en  katolsk  Dogmatik  skal  der  staa: 
Jesus  er  mægtigere  end  Gud,  Jomfru  Maria  mægtigere 
end  Jesus,  Præsten  mægtigere  end  Jomfru  Maria.  Jeg 
beklager  virkelig,  at  den  katolske  Lægmand  ikke  har 
endt  denne  Bække  af  Mægtige  saaledes:  Og  Lægmanden 
er  mægtigere  end  Præsten;  thi  med  saa  og  saamange 
Penge  bevæger  han  Præsten  til  at  forrette  Messen.  Den 
sande  Betydning  af  alt  dette  er  forlængst  udtalt :  Teologi 
er  Antropologi. 

Enhver  Sofisme  ruller  altid  paa  en  Lavine.  Efterat 
Forf.  har  jævnført  Gudstroen  med  en  Tro,  der  er  absolut 
forskellig  fra  den,  vedbliver  han  saaledes:  Al  vor  For- 
sken efter  Naturens  og  Matematikens  Love  er  baaren  af 
Troen  paa  en  formaalstjenlig  Verdensorden,  Og  gaa  vi 
videre  herudfra,  saa  naa  vi  til  at  forudsætte  Troen  paa 
Gud  som  al  Tilværelses  og  Tilblivelses  Orund,  —  Ja 
vel,  naar  vi  imderlægge  vor  Naturforskning  et  Formaal, 
saa  er  Gudsideen  allerede  sat.  Beviset  for  Gudsideen 
er  absolut  mislykket.  Det  skulde  vel  egentlig  heller  ikke 
være  noget  egentlig  Bevis,  og  der  lægges  netop  stor  Vægt 
paa  Anerkendelsen  af,  at  et  Bevis  er  umuligt.  Men  den 
theistiske  Tro  skal  yde  Menneskesjælen  den  største  Til- 
fredsstiUelse  paa  alle  Funkter  af  dens  Tanker,   Følen  og 

Villen  den  skal  være  den  Sandhed  Mennesket  kan  naa. 
Det  maa  jég  dog  betvivle,  naar  jeg  tænker  paa  Spinozas 
store  Sjæl,  der  slet  ingen  Tilfredsstillelse  fandt  i  Theis- 
men,  ligesaa  lidt  som  mange  andre  Sjæle.  I^piren  til 
Troen  paa  en  Gud  ligge  i  Mennesket  ligesom  der  ligger 
tusind  Spirer  til  Vildfarelser;  de  ligge  i  Sjælen,  men  ere 
ikke  med  Hensigt  nedlagte  af  en  bevidst  Skaber,  men 
ere  voksede  i  den,  som  alt  vokser  efter  en  mekanisk  Lov. 
Og  saaledes  avle  de  den  modne  Tro  paa  Gud  og  uddø 
paa  samme  Maade  eller  ville  uddø. 

Lad  os  endnu  gaa  noget  nærmere  ind  paa  den  Til- 
fredsstillelse som  den  naturlige  Fornufttro  skal  yde. 

Nu  maa  man  først  huske,  at  Troen  i  Ord  og  Ger- 
ning, Troen  uden  Syn  for  Sagen  er  Kristendommens  Værk. 
Fra  Begyndelsen  af  har  intet  Menneske  Trang  til  at  tro 
men  til  at  se,  og  den,  der  tror,  er  overbevidst  om,  at 
han  ved  Leilighed  ogsaa  kunde  faa  Syn  for,  hvad  han 
tror.  Men  at  tro  paa  hvad  man  véd,  man  aldrig  vil  faa 
at  se,  det  er  kristeligt.  For  de  gamle  Hedninger  vare 
Guderne  ikke  en  Trossag  men  en  Erfaringssag ;  daglig 
erfarede  de,  ikke  alene,  at  Guderne  overhovedet  vare  til, 
men  hvilke  og  hvordan  de  vare.  Vor  Tro  er  en  Given- 
Afkald  paa  Viden.     Dertil  har  man  ingen  Trang. 

Endvidere:  Filosofen  kan  i  sin  Tanke,  Følelse,  Vilje 
have  en  Trang  til  Gud.  Men  Folket?  Man  vil  vel  og- 
saa hos  det  kunde  fremkalde  en  Tanke  om  en  Enhed, 
der  kunde  afgive  det  Blivende  i  de  vekslende  Fænone- 
mer  og  altings  sidste  Grund;  man  vil  ogsaa  hos  det 
kunne  vække  Tanken  om  en  Harmoni  i  den  sædelige 
Verdensorden.  Men  denne  Tanke  vil  umiddelbart  bæres 
af  Ønsket  om  at  Gud  skal  skænke  Solskin  og  Regn  i 
nyttig  Afveksling,  give  Sundhed,  lønne  og  straffe. 

Saaledes  staa  vi  ved  Bønnen  og  Underet.  Her  ser 
jeg  følgende  slemme  Dilemma.  Gør  Gud  Mirakler?  Paa 
dette  Spørgsmaal  kan  ingen  Tænker  svare  Ja.  Et  saa- 
dant  Ja  vilde  være  en  Haan  imod  al  Videnskab,  og  aabne 

Døren  paa  vid  Gab  for  den  mørkeste  Overtro.  Men  af- 
liser  man  Miraklerne,  saa  bliver  Gud  en  ren  teoretisk 
Ide.  Og  dog  ere  de  en  uafviselig  Trang.  Man  fore- 
stille sig  en  Moder  ved  Sygelejet  hos  sit  Barn,  som  er 
opgivet  af  Lægerne.  Her  skal  der  ske  et  Mirakel:  det 
fordrer  den  absolute  Trang. 

Tænkerne  tage  sig  det  meget  vanskeligt  med  Gud: 
det  tilstaa  vi  dem.  De  lade  ham  ved  Hjælp  af  lange 
Tankerækker  fremtræde  fra  de  mest  indviklede  Spekula- 
tioner over  Natur  og  Aand.  og  de  vise  os  i  det  Fjærne 
en  vidimderlig  prægtig  Kosmos.  Men  vil  I  give  Gud  til 
Fo^et,  og  ikke  blot  vise  ham  for  det  —  og  givet  maa 
han  være,  ikke  blot  tænkt  eller  skuet:  saa  maa  I  føre 
Gud  ind  i  Sygestuen,  i  Nødens  Boliger,  lade  ham  hjælpe, 
frelse,  befri.  Vis  os,  hvorledes  det  gaar  hermed;  kom 
bort  fra  Spekulationerne  til  de  konkrete  Tilfælde!  Naar 
I  ikke  gør  det,  saa  kan  I  være  sikker  paa,  at  det  be- 
kendte Mundheld:  Hjælp  Dig  selv,  saa  hjælper  Gud  dig 
nok,  aldrig  vil  blive  andet  end  en  Evfemisme  for  den 
Tanke:  Hjælp  Dig  selv;  thi  der  er  ingen  Gud,  der  hjæl- 
per; thi  der  gives  ingen. 

Og  saa  kommer  Spørgsmaalet:  forlanger  Gud  noget 
af  Mennesket?  Stiller  han  Fordringer  til  det?  Er  Troen 
paa  Gud  en  Pligt  eller  en  Lykke  ?  Jeg  beder  Eder,  paa- 
lægger ikke  det  haardt  plagede  Folk  endnu  denne  Tros- 
pligt,  selv  om  det  med  det  Samme  skulde  komme  til  at  und- 
yære  Tr*oslykken.  Maa  jeg  bede,  hvis  Gud  skal  gøre  et 
Mirakel  for  min  Skyld,  hvis  han  skal  hjælpe  mig  i  Nø- 
den? Hjælper  han  ikke,  hvis  jeg  ikke  beder?  Fore- 
stiller Eder  en  ung  Moder,  som  intet  har  hørt  om  Reli- 
gionen; hun  kan  ikke  gøre  noget  derfor:  hun  er  bleven 
saa  naturalistisk  opdraget.  Hendes  Barn  ligger  i  den 
hidsigste  Feber.  Utrættelig  Dag  og  Nat  sidder  hun  ved 
Vuggen  —  og  gør  Isomslagene  istand  for  at  lindre  Heden 
i  det  brændende  lille  Hoved.  Hvor  kan  den  svage  Kvinde 
udholde    det?     Og    hverken    overvælder  Træthed   hende 

eller  gør  den  bestandige  Pjasken  med  det  iskolde  Vand 
hende  syg.  Bede!  Nej  det  gør  hun  ikke;  hun  arbejder 
indtil  Barnet  ikke  mere  behøver  Isen  —  det  lille  Lig  er 
koldt.  Da  synker  Moderen  udmattet  sammen.  Maaske 
i  samme  Hus  ligger  et  andet  Barn  i  samme  Feber.  Og- 
saa  ved  dets  Vugge  sidder  en  Moder;  hun  rører  ikke  en 
Haand:  hun  knæler  med  foldede  Hænder  og  beder  inder- 
ligt af  sit  fulde  Hjærte.  Vil  Gud  bønhøre  denne  Moder? 
Den  første  kan  han  jo  ikke  bønhøre,  men  Til  han  hjælpe 
hende  uden  at  blive  anraabt?  —  Tag  Eder  i  Agt,  I 
Troende,  at  Atheisterne  ikke  sige:  vi  endelige  Væsener 
ere  dog  en  bedre  Gud  end  det  uendelige  Væsen.      ^ 


Forf.  svinger  ogsaa  sin  Lanse  for  Sjælens  Udødelig- 
hed. Dette  Spørgsmaal  hører  jo  nøje  sammen  med  Spørgs- 
maalet  om  Gud  og  vil  vel  altid  blive  omtalt  samtidigt* 
Vi  kan  ikke  forbigaa  det  her. 

Dobrizhoffer  fortæller,  at  naar  En  dør  selv  om  han  var 
bedækket  med  Saar  eller  alle  Knoglerne  vare  slaaede  itu  paa 
ham  etter  endelig  han  var  udtceiret  af  Alderdom,  vil  al-- 
drig  en  Ahiponer  {Sydamerika)  Ulstaa,  at  Saarene  dier 
Tabet  af  Livskraften  var  Skyld  i  hans  Død,  men  kun  an- 
strænge  sig  for  at  udfinde  den  Sortekunstner,  der  har 
hjulpet  ham  af  med  Livet,  og  hans  Grunde  hertil,  Forf. 
tilføjer  at  denne  Mening  ogsaa  hersker  hos  mange  Neger- 
folk. Efter  denne  Forestilling  synes  Døden  altsaa  noget 
Tilfældigt,  noget  der  ikke  ligger  i  Menneskets  Natur. 
Hvor  sælsom  end  Formen  er,  i  hvilken  denne  ForestUUng 
udtaler  sig,  saa  erkende  vi  dog  herigennem,  hvor  vanske^ 
ligt  det  falder  Naturmennesket  at  tænke  sig  Sjælens 
Ophør  i  Døden,  Vi  vide  alle  meget  godt,  hvor  vanske- 
ligt det  falder  os  at  forstaa,  at  et  elsket  Væsen  ikke 
mere  er  til,  og  begribe,  at  det  ikke  blot  falder  de  Vilde 

ligesaa  vanskeligt,  men  ogsaa  at  de  paa  Grund  af  deres 
fuldkomne  Mangel  paa  al  Forestilling  om  Aarsag  og 
Virkning,  og  paa  alle  Begreber  om  en  naturlig  Sammen- 
hæng mellein  Tingene  næppe  kunne  tænke  sig  det  vanske- 
ligt Fattelige  anderledes  end  som  Forhekset. 

Det  er,  naar  man  skal  tage  det  nøje,  først  i  vore  Dage  at 
man  ernaaet  til  at  forstaa  Døden  som  en  nødvendig  Følge 
af  Livet.  For  Perserne  er  Døden  det  Ondes  Værk,  for 
Jøderne  en  Følge  af  Synden. 

Vanskeligheden  ved  at  forstaa,  at  en  Person  ikke 
mere  er  til,  at  han  har  været  til,  er  Drivfjederen  til,  at 
Tanken  om  en  fortsat  Tilværelse  opstaar;  og  Troen  har  just 
ikke  den  Opgave  at  nærme  den  fortsatte  Tilværelse  saa 
vidt  muligt  til  det  jordiske  Liv,  men  den  er  ude  af  Stand 
til  at  forestille  sig  Sagen  anderledes.  De  henfarne  Sjæle 
blive  i  Nærheden  af  vor  Jord.  Og  antog  man  dette,  saa 
maatte  man  ogsaa  danne  sig  en  Forestilling  om  Sjælens  . 
sanselige  Beskaffenhed  i  det  Hinsides.  Man  véd,  at  Livet 
efter  Døden  hos  alle  Folkeslag  kun .  er  en  Omdannelse 
af  det  jordiske.  Utilfredsheden  med  Jordelivet  maatte 
bestandig  vække  et  mere  levende  Ønske  om  et  hedre 
Liv.  Saaledes  opstod  de  forskellige  Forestillinger  om  Him- 
mel og  Helvede.  Hermed  fremtraadte  ogsaa  bestemtere 
Ideen  om  Straf  og  Belønning,  en  Ide,  som  fra  Begyndel- 
sen af  intetsomhelst  har  o.t  gøre  med  Udødeligheden. 

Saaledes  tilstaar  altsaa  Forfatteren,  at  Udøde- 
lighedstroen  oprindelig  kun  er  et  Produkt  af  en  ucivili- 
seret Tilstand,  af  fuldkommen  Uvidenhed  og  fuldkommen 
Udygtighed  til  at  beherske  sine  Følelser  og  Tanker. 
Den  oprindelige  Klage  over  den  Døde,  saaledes  som  den 
fandt  Sted  i  gammel  Tid  og  endnu  finder  Sted  hos  de 
Vilde  udtaler  de  Tilbageblevnes  Sorg  over,  at  den  Døde 
ikke  mere  kan  nyde  dette  Livs  Herlighed  og  er  gaaet  bort 
til  Skyggernes  Bige.  Den  forudsætter  saaledes  at  det  hin- 
sides Liv  ikke  besidder  det  jordiskes  Herlighed.  Derfor 
forsvandt  ogsaa  den  cerimonieUe  Klage  over  de  Døde  efter- 

haanden  som  Forestillingerne  om  det  andet  Liv  blev  smmk' 
kere  og  ædlere.  Hvad  vil  dette  sige?  Nutildags  ere  sik- 
kert disq^  Forestillinger  udviklede  til  den  største  Skøn- 
hed. Græder  nu  ikke  en  Moder  ved  sit  Barns  Død,  nu 
da  det  er  blevet  en  Engel?  Naar  kort  før  Bryllnpet 
den  unge  Pige  dør,  naar  en  Mand  dør,  der  lige  har  byg- 
get sig  et  nyt  Hus:  sige  vi  saa  ikke  alle,  at  Døden  har 
revet  dem  bort  fra  Lykken?  Eller  naar  En  dør  Paaske- 
dag, udviser  saa  Opstandelsesfesten  en  saadan  Magt  over 
Sindene,  at  de  Efterladte  ikke  klage  og  græde?  Gæl- 
der enhver  Sorg  over  et  Dødsfald  kun  de  Efterladte.  — 
Mig  forekommer  det  næsten  som  om  Troen  paa  Sjælens 
Udødelighed  i  Virkeligheden  ikke  har  noget  Trøstende 
ved  sig,  men  derimod  noget  meget  Uhyggeligt  og  Ræd- 
selsfuldt.   Skaan  Folket! 

Sjælevandringen!  Schopenhauer  har  antaget  den 
Det  er  Grund  nok  for  mig  til  ikke  at  tale  et  Ord  derom. 
Den  indiske  Religion  lærer  den.  Grund  nok  for  mig  til 
at  tie  derom.  Men  ogsaa  Lessing  har  den.  Nu  denne 
Mand  vil  vi  høre,  om  vi  end  ikke  tør  haabe  at  sam* 
stemme  med  ham,  idetmindste  af  Nysgerrighed  efter 
hvorledes  han  kommer  dertil.  Lessing  gik  ud  fra  den 
Grundsætning^  at  Naturen  ikke  gør  Spring,  men  overalt 
viser  en  trinvis  Udviklingsgang.  Hvorledes  skulde  nu 
Mennesket  straks  have  begyndt  sin  Udvikling  med  fem 
Sanser,  spørger  han?  Er  det  ikke  snarere  sandsynligt,  at 
Mennesket  allerede  tilforn  har  ført  et  Liv  med  et  ringere 
Antal  Sanser  og  har  gennemløbet  Trin,  hvor  disse  Sanser 
have]  været  kombinerede  paa  forskellig  Maade ;  og  er  det  ikke 
ligesaa  sandsynligt,  at  vi  i  et  fremtidigt  Liv  endnu  faa  en 
^ette  Sans  til  vore  fem  gamle?  Jeg  forbavses  over  denne 
Aands  Storhed,  men  forbavses  endnu  mere  over  Forts 
Tilsætning:  Vi  kunne  naturligvis  ikke  svare  med  gendri- 
vende Kendsgerninger  paa  disse  ørkesløse  Spørgsmaal, 
Det  skal  være  Spørgsmaal?  Kender  ikke  Forf.  Lessings 
Stil  bedre?    Kan  Lessing  tale  mere  dogmatisk?     Og  ør- 

kesløse?  Nej,  efter  min  Mening  maa  man  fra  nu  af  ind- 
rømme Lessing  en  Hædersplads,  naar  den  Darwinske 
Læres  Historie  før  Darwin  skal  skrives.  Han  har  altsaa 
forstaaet  at  afvinde  den  gamle  absolut  intetsigende  Sæt- 
ning: Naturen  gør  intet  Spring,  dens  sande  Mening. 
Efter  Darwin  og  Håckel  vide  vi  naturligvis  bedre  end 
Lessing  kunde  vide  det,  at  Mennesket  fordum  hverken 
havde  Haand,  Øre  eller  Øje,  at  dets  Hjæme  fordum  var 
langt  slettere  udviklet,  at  det  ingen  Lunger  havde  o.  s.  v. 
Haabet  om  at  Mennesket  endnu  kunde  faa  en  sjette 
Sans  er  muligvis  allerede  opfyldt  om  end  ikke  her  paa 
Jorden. 

Hvad  indvendes  der  nu  imod  den  Anskuelse,  at  Sjæ- 
len allerede  har  eksisteret  én  Gang  i  en  anden  Form 
og  vil  eksistere  igen?  Kun  at  denne  Opfattelse  ikke  til- 
fredsstiller den  Følelse^  fra  hvilken  Udødelighedstroen  har  sit 
Udspring  i  Mennesket.  Den  menneskelige  Aands  Længsel 
^fter  en  fortsat  Tilværelse  kan  ikke  nøjes  med  en  evig  Vvrken  i 
en  vekslende  Vandring  af  samme  Art  som  Atomets  evige 
Vvrken  i  Stoffets  Kredsløb.  Hvorledes  Forf.  kommer  til 
denne  Misforstaaelse,  er  mig  uforklarligt.  Lessings  Tanker 
beror  jo  netop  paa,  at  Sjælen  tager  over  med  i  den  nye 
Form  (Darwinistisk:  nedarver  til  den  nye  Form)  de  nye 
Kundskaber  og  Færdigheder,  som  den  har  vidst  at  opnaa 
i  den  gamle.  Kortsagt  Lessings  Kærnepunkt  er  netop 
Tanken  om  den  stigende  Fuldkommenhed.  Lessing  er- 
klærer ogsaa,  at  hans  Anskuelse  ikke  taber  noget  i  San- 
synlighed „fordi  jeg  glemmer,  at  jeg  allerede  har  været 
til.  Hvilket  Held,  at  jeg  glemmer  det.  Erindringen 
om  den  tidligere  Tilstand  vilde  kun  hindre  mig  at  gøre 
en  god  Brug  af  den  nuværende."  Dette  beviser  psykolo- 
gisk Blik.  Vi  vide  alle,  hvor  vanskeligt  det  er  at  glemme. 
Og  dog  kunne  vi  intet  nyt  lære  uden  at  glemme  det 
Gamle,  hvis  det  ikke  svarer  til  det  Nye. 

Hvad  skal  da  endelig  den  i  selve  vor  Sjæl  grund- 
fæstede Tro  paa  Udødeligheden  være?     Ikke  mere  end 

en  Anelse  om  det  Oversanselige  i  det  sanselige  Jordeliv. 
Men  denne  Anelse  ydes  os  af  den  mekaniske  Fysik  og 
Historie  paa  langt  indholdsrigere  Maade  en  af  hin  Tro 
der  enten  er  intetsigende  eller  kun  udsmykker  Jordelivet 
paa  fantastisk  Maade.  Ja,  den  kan  slet  ikke  udfylde  hin 
Trang,  idet  den  paa  den  ene  Side  hensætter  den  over- 
sanselige Sjæls  fortsatte  Liv  i  det  Hinsides  altsaa  under 
helt  andre  Betingelser  end  de  jordiske,  og  paa  den  an- 
den Side  dog  lader  Sjælens  Eksistens  efter  Døden  være 
helt  tildannet  efter  jordiske  Forestillinger.  Men  hvorle- 
des kan  en  Tro,  der  hvert  Øjeblik  maa  neddrage  det 
Oversanselige  til  det  Sanselige  eller  Haandgribelige,  gøre 
Fordring  paa  en  evig  Bestaaen  ? 

Spørgsmaalet  om  Sjælens  fortsatte  Tilværelse  kan 
naturligvis  først  opkastes,  naar  det  er  fastslaaet,  at  der 
gives  en  fra  Legemet  forskellig  Sjæl,  som  bliver  skaanet 
ved  Legemets  Tilintetgørelse  ved  Døden.  Men  hvad  man 
maa  tilstaae  som  bevist  og  bevisligt  er  kun  at  Legeme 
og  Sjæl  som  forskellige  fænomenale  Former  ogsaa  for- 
udsætte en  tilsvarende  Forskellighed  i  deres  Betingelser, 
og  at  Forklaringen  af  Sjælelivet  fordrer  et  ejendommeligt 
Grundlag.  Men  "heraf  følger  ingenlunde  straks  Anta- 
gelsen af  en  individuel  Sjæl  med  en  personlig  fortsat 
Tilværelse;  imellem  begge  disse  Sætninger  ligger  en 
Mængde  Mellembegreber,  vi  ikke  kunne  bestenime. 

Nu  spørger  jeg:  naar  det  ikke  staar  fast,  at  Sjælen 
vedbliver  at  eksistere  med  personlig  Bevidsthed,  hvorle- 
des kan  det  saa  være  os  magtpaaliggende  om  det  er  en 
Sjæl,  der  tænker  i  os  og  føler  og  vil,  eller  om  Tanker, 
Følelse  og  Vilje  kun  ere  Sekretioner  fra  Hjæmen.  Det 
synes  ligesaa  ligegyldigt  som  Spørgsmaalet  om  det  er  en 
specifik  Mavesaft  eller  ikke,  der  bevirker  Fordøjelsen. 
Ligesom  vi  trøstig  overlade  dette  Spørgsmaal  til  Fysio- 
logerne, saaledes  overlade  vi  Sjælespørgsmaalet  til  Filo- 
soferne  og  glæde  os  over,  at  det  endnu  ikke  er  lykkedes 
dem.  at  bevise  Sjælens   fortsatte  Tilværelse  og   vi  bede: 

forskaan   os  for  Spøgelsehistorier  og  hvad  der  kan  for- 
anledige dem. 


Vi  komme  til  det  tredje  Punkt,  den  tredje  Ide, 
Viljens  Frihed.  Den  er  os  maaske  end  mere  magtpaa- 
liggende  end  Gud  og  Udødelighed,  og  Ønsket  om  ret 
at  sikre  den  har  sikkert  ofte  eller  altid  været  medvir- 
kende ved  Antagelsen  af  en  immateriel  Sjæl.  Materien 
er  Nødvendighedens  Sæde,  idet  Nødvendigheden  udtryk- 
kes gennem  Naturlovene ;  Sjælen  derimod  skal  være  Fri- 
hedens Sæde,  udtrykt  ved  de  sædelige  Love.  Ikke  des- 
mindre har  der  altid  været  Folk,  der  nægtede  Viljens 
Frihed,  og  naar  jeg  slutter  mig  til  disse,  saa  frygter  jeg 
ikke  herved  for  at  miste  Forf.s  Venskab,  da  han  tilstaar, 
at  Sædeligheden  ikke  nødvendigvis  falder  sammen  med 
Viljens  Frihed.  Og  det  maa  jeg  visselig  straks  erklære: 
jeg  kunde  maaske  sætte  igennem  (naar  jeg  rigtig  tog 
mig  det  for),  ikke  mere  at  bruse  op  og  blive  harmfuld 
over  nogen  Vildfarelse,  Daarskab  eller  Sofisteri;  men 
det  vilde  aldrig  lykkes  mig  at  forholde  mig  rolig,  hvor 
jeg  fandt  Sædeligheden  nægtet.  Det  kunde  jeg  ikke 
sætte  iværk,  ja  jeg  kan  ikke  engang  foresætte  mig  det; 
thi  jeg  er  ikke  fri.  Et  Ørefigen  kunde  jeg  bære;  men 
Sædeligheden  —  noli  tangere:  ellers  slaar  jeg  løs  saa- 
vist  som  jeg  nyser  ved  en  vis  Pirring.  Ja,  Aandedræt- 
tet  er  niig  ikke  saa  nødvendigt  som  Sædeligheden. 

Nu  en  saadan  Viljens  Ufrihed  er  vel  ikke  dem  imod, 
der  forsvare  dens  Frihed.  At  den  skal  bøje  sig  under 
disse  sædelige  Love:  det  siger  jo  netop  enhver  Sædelig. 
Men  hvorledes  tænker  man  sig  det  altsaa?  Skal  jeg  i 
hvert  Øjeblik,  hvor  jeg  nødvendig  maa  foretage  en  sjæle- 
lig Bevægelse,  der  falder  ind  under  en  morask  Dom, 
kunne  vælge  frit,  om  jeg  vil  handle  efter  Sædelighedens 

Fordringer  eller  ikke  ?  Den  som  siger  til  mig  (jeg  taler 
her  i  Folkets  Navn)  at  jeg  alene  i  en  fremmed  Stue,  hvor 
jeg  uden  Frygt  for  Opdagelse  kunde  tilegne  mig  fremmed 
Ejendom,  frit  kan  vælge  om  jeg  vil  stjæle  eller  ikke,  den  for- 
nærmer mig.  Jeg  er  slet  ikke  fri :  min  Arm  yar  lammet 
overfor  en  gaadan  Handling,  jeg  vilde  ikke  kunde  røre 
den.  Da  vi  som  Børn  Uge  lærte  at  gaa,  satte  vi  Fød- 
derne frit;  ellers  vare  vi  vel  faldne.  Nu  gaa  vi  som  en 
optrukken  Maskine.  Da  vi  vare  Lærlinge,  da  gjorde  vi 
alt  frit  og  med  Overlæg,  nu  bevæger  Arm  og  Haand  og 
Finger,  Benet  og  hele  Legemet  sig  mekanisk  uden  at  vi 
tænke  derpaa.  Saaledes  have  vi  maaske  ogsaa  som  Børn 
været  fri  i  sædelig  Henseende;  nu  ere  vi  det  forlængst 
ikke  mere,  nu  har  Sædeligheden  podet  sig  ind  i  vore 
Muskler  og  Nerver.  Hvorledes  skulde  vi  kunne  udføre 
noget  i  Livet,  naar  vi  hver  Øjeblik  maatte  passe  paa  os 
selv,  at  vi  ikke  skulde  blive  Slyngler?  Nej,  vi  ville  ikke 
bestandig  være  Begyndere.  Vi  have  erhvervet  os  en 
Karakter  og  ud  fra  den  handle  vi  paa  ethvert  Punkt  in- 
stinktmæssigt, uden  Frihed  og  Valg,  efter  de  sædelige 
Love.  Det  er  en  stor  Lidelse  at  skulle  vælge.  Skaan 
os  for  den!    Vi  have  heller  ikke  Tid  til  at  vælge. 

Forf.  bekæmper  saadanne  Angreb  paa  Viljens  Fri- 
hed, der  bero  paa  materialistiske  Forudsætninger,  paa 
vor  Sjæls  Afhængighed  af  Legemet.  Men  selv  uden  at 
være  Materialist  maa  jeg  dele  disse  Betænkeligheder. 
Forf.  bemærker  ogsaa:  Selv  Idealister  kunne  ikke  have 
noget  at  indvende  derimod y  thi  de  vide  ogsaa  ret  godt,  ixt 
Sjælen  virkelig  maa  befinde  sig  i  en  af  Legemet  tildels 
betinget  Tilstand  for  at  ktmne  udøve  denne  Kraft  {VUjes- 
frihedens).  Vi  vide  jo  alle,  i  hvor  høj  Grad  den  menne- 
skelige Viljeskraft  kan  lammes  eller  blive  udygtig  til  Hand- 
ling i  Søvn,  Drukkenskab,  i  svter  Sygdom.  Den  fris  VUr 
jes  Kraft  er  som  enhver  sjælelig  Kraft  oprindelig  afhævh 
gig  af  en  Stofbevægelse,  Men  støde  vi  ikke  her  paa 
en  Contradictio  in  adjecto!    Den  frie  Vilje  skal  oprinde- 

lig  være  afhængig  af  en  stoflig  Bevægelse.  Og  naar 
denne  ikke  indtræder?  Begynder  hin  saa  slet  ikke? 
Og-  naar  Bevægelsen  indtræder  og  efter  nogen  Tids  For- 
løb afbrydes  af  en  anden  Bevægelse  i  Materien?  Saa 
er  Viljen  ogsaa  forbi!  Og  det  skal  være  Frihed?  Saa 
kunde  Mennesket  kun  vsére  frit  saa  ofte  som  dets  Puls  tillod. 
Slavehandlerne  tillode  aldrig  deres  Slaver  at  spadsere 
frit  omkring;  derimod  Materien  tillader  undertiden  Vil- 
jessekretioneme  frie  Bevægelser.  I  Sandhed  en  stor 
Naade. 

Skal  jeg  nu  hellere  tage  tiltakke  med  Materialister- 
nes egne  Slutninger.  Moleschott  siger:  Mennesket  er 
Summen  af  Forældre  og  Amme  (eller  Ko)  af  Sted  og  Tid, 
Luft  og  Vejr,  Lyd  og  Lys,  Næring  og  Klædning,  Holdt! 
Det  gør  mig  virkelig  ganske  urolig,  siger  en  Mand  af 
Folket.  De  Rige  har  det  altsaa  godt.  De  udsøge  sig 
kloge  Ammer;  vi  Fattige  maa  ofte  gøre  Barnet  dumt 
med  Eomælk.  ^  Og  saa  spise  de  kun ,  hvad  der  gør  En 
klog  og  kraftig.  Ak,  vi  Stakler!  —  Og  dog  synes  det 
ikke  at  være  ganske  rigtigt.  De  Rige  spise  Harer;  er 
de  da  saadanne  Harehjærter?  De  spise  meget  Oksekød; 
er  de  da  saa  dumme  som  Kør?  Ser  de  godt,  fordi  deres 
Sale  om  Dagen  faa  Lys  gennem  mange  Vinduer,  om  Afte- 
nen ved  mange  Blus!  Hvilken  Indflydelse  har  en  Silke- 
skjorte? Hvis  jeg  havde  Penge,  købte  jeg  mig  en.  Mole- 
schott gaar  vist  med  saadan  en.  —  Ved  de  næste  VaJg 
vil  jeg  give  Den  min  Stemme,  der  edelig  forpligter  sig 
til  at  indbringe  en  Lov  i  Tinget ,  ifølge  hvilken  Staten 
skal  sørge  for,  at  enhver  Arbejder  faar  en  Silkeskjorte. 
Hvis  da  ikke  en  Linnedskjorte  er  ligesaa  god.  Hvoraf 
mon  det  kommer,  at  jeg  ikke  rigtig  forstaar  Moleschott? 
Jeg  tror,  jeg  spiser  formeget  Rugbrød.  Vi  Arbejdere 
skulde  alle  bare  spise  Hvedebrød.  Paa  Hveden  kommer 
det  an.  Altsaa  ved  næste  Valg  —  en  Lov!  Og  hvis 
det  nu  er  Maden,  der  gør  Udslaget.  Jeg  spiser  dog 
hver  Dag  Sild.     Sild  er  Fisk,   ovenikøbet  Saltvandsfisk; 

Fisk  gør  klog.  Underligt  nok,  at  de  selv  ere  saa  dumme. 
De  have  ikke  Forstand  paa  det  rette  Sted.  De  har 
Fosfor  i  Kødet  istedetfor  i  E^ærnen.  Saadan  gaar  det 
maaske  ogsaa  med  mange  Mennesker,  derfor  slaas  de 
godt,  men  tænke  daarligt.  Naar  de  har  meget  Jæm  i 
Blodet,  saa  bliver  de  Røvere.  —  Det  er  noget  Vrøvl. 
Jeg  forstaar  det  ikke,  jeg  har  ikke  lært  noget  som  Barn; 
men  den  Lille  hjemme  skal  lære  noget.  Han  skal  ikke 
i  Fattigskole  —  nej,  det  er  sikkert,  han  skal  sættes  i 
lærd  Skole  —  eller  ogsaa  i  Haandværksskole.  —  Dog 
ligemeget,  blot  i  en  god  Skole.  Skønt  paa  den  anden 
Side,  hver  Skole  gør  ham  til  et  andet  Menneske.  Men 
hans  Fader  og  Moder  bliver  dog  de  samme.  Tid  og 
Sted,  Luft  og  Vejr,  Lyd  og  Lys,  Næring  og  Klædning 
forandres  ikke.  Der  bliver  hverken  bedre  udluftet  eller 
oplyst  i  Haandværksskolerne.  Det  er  lige  ét.  Det  ene 
Sted  lærer  han  Latin,  det  andet  Fysik.  Paa  Undervis- 
ningen, paa  Opdragelsen  kommer  det  an.  —  Fri  er  jeg 
ikke;  men  en  lille  Smule  fri  er  jeg  dog:  jeg  kan  sætte 
mit  Barn  enten  i  den  ene  eller  den  anden  Skole  ligesom 
jeg  vil.  Hvem  kan  forbyde  mig  det.  Og  selv  om  En 
forbyder  mig,  saa  kan  jeg  dog  sige  jeg  vil  det.  —  Hvor- 
for vil  jeg  det?  Fordi  en  Mblekule  i  min  Hjæme  er 
kommet  i  elektrisk  Bevægelse.  Hvis  en  anden  var  kom- 
met i  Bevægelse,  saa  havde  jeg  fattet  en  anden  Beslut- 
ning. Hvordan  mon  saadan .  en  Molekule  kommer  paa 
Haandværksskoler?  Fra  mine  Forældre  har  den  det  ikke, 
thi  i  deres  Tid  gaves  der  slet  ingen  Haandværksskoler. 
Jeg  har  heller  ikke  set  dem  endnu,  saa  de  kan  ikke 
have  pirret  mine  Nerver.  —  Det  hele  er  kuriøst,  det  er 
for  de  lærde  Naturforskere.  Jeg  tror  forresten,  at  de 
heller  ingen  Besked  véd. 

Ja,  gode  Mand  (saaledes  afbrød  jeg  hans  Monolog) 
om  Psykologi,  om  hvad  der  foregaar  i  Sjælen,  véd  den 
Slags  Naturforskere  slet  ingen  Besked. 

Vi  spørge  fremdeles  med  Forf.:  hvorledes  staar  det 
til  med  Moralstatistiken?  Den  benægter  Viljens  Frihed, 
fordi  vore  tilsyneladende  frie  Handlinger  ere  paavisélige 
Love  underkastede.  Den  henviser  i  Særdeleshed  til  For- 
brydelsernes Lovbundethed  og  paastaar,  at  der  under 
lige  sociale  Vilkaar  hvert  Aar  bliver  begaaet  det  samme 
Antal  Forbrydeleer  og  denne  Ensformighed  viser  sig  selv 
i  Forbrydelsernes  Art.  Den  samme  Regelmæssighed  er 
ogsaa  iagttaget  ved  moralsk  ligegyldige  Handlinger  som 
ved  Forsømmelighed  i  Udskrift  paa  Breve  eller j  ogsaa  ved 
prisværdige  Handlinger  som  Brylluper,  ja  endog  ved  de 
Proportioner,  efter  hvilke  Ungkarle  og  Enkemænd,  Jom- 
fruer og  Enker  indgaa  Ægteskab.  Fødsler  og  Dødsfald 
indtræde  ikke  saa  regelmæssigt  som  disse  menneskelige 
Handlinger. 

Nu  kunde  man  mene,  lÅ  selv  om  der  efter  de  stati- 
stiske Love  aarligt  maa  forekomme  saa  og  saamange 
Overfald  i  et  Land,  er  der  dermed  ikke  givet  hvilke  In- 
divider der  skulle  sætte  denne  lovbundne  Nødvendighed 
i  Værk,  og  at  altsaa  saaledes  trods  Loven  Individets  frie 
Selvbestemmelsesret  forbliver  uskadt.  Denne  Antagelse 
tilbageviser  Forf.  Hvis  Forbrydelsernes  Tal  er  bestemt 
af  Loven,  saa  forholder  det  sig  ligedan  med  Individerne, 
der  blive  grebne  af  Nødvendighedens  Tang.  Jeg  og  Du 
vi  ere  ingen  Forbrydere,  fordi  den  statistiske  Lov  ikke 
har  udpeget  os  dertil ;  denne  og  hin  ere  Forbrydere  med 
samme  Nødvendighed  som  de  ere  fødte.  Gives  der  saa- 
danne  Morallove,  som  Statistikerne  sige,  er  det  ude  med 
Viljesfriheden, 

Derimod  gøres  følgende  Bemærkning:  Ogsaa  i  Men- 
neskeverdenen pleje  bestemte  Aarsager  at  have  be- 
stemte Følger,  og  Mennesket,  selv  om  det  ogsaa  har  fri 
Vilje  kan  i  hvert  told  ikke  altid  gribe  ind  efter 
sit  vilkaarlige  forgodtbefindende.  Snarere  maa  man  an- 
tage, at  en  ikke  ringe  Del  af  hans  Gøren  og  Laden  fore- 
gaar  uden  at  den  frie   Vilje  spiller  nogen  Bolle  derved. 

Denne  JRegélmæssighed  har  heller  intet  paafdldende  ved 
sig  og  udelukker  sikkert  ikke  den  frie ,  VUjes  Virk- 
somhed i  andre  Tilfælde.  Her  tager  Forf.  et  dygtigt  Til- 
løb, der  desværre  ender  temmelig  mat.  Mange  ville  med 
mig  ikke  kunne  undertrykke  en  Frygt  for,  at  her  er  ind- 
rømmet saa  meget  Lovbundethed,  at  den  vist  udelukker 
den  frie  Viljes  Virksomhed. 

Vi  beklage,  at  Forf.  ikke  har  sagt  os,  hvorledes,  i 
hvilke  Henseender  og  under  hvilke  Betingelser  Viljens 
Frihed  ytrer  sig.  Han  synes  at  mene  at  dette  forstaar 
sig  af  sig  selv;  men  det  gør  det  dog  ingenlunde. 

Deraf  kommer  det,  at  vi,  naar  han  indlader  sig  paa 
Enkeltheder,  aldeles  ikke  ere  enige  med  ham,  om  den 
frie  Vilje  viser  sig  deri  eller  ikke.  Naar  saaledes  Stati- 
stikernes Anskuelse  især  støtter  sig  paa  Ægteskaberne, 
saa  siger  han:  Overhovedet  har  den  fri  Vilje  i  de  hedste 
Tilfælde  lidet  at  gøre  med  Ægteskaberne.  De  lykkeligste 
Forlovelser  leende  intet  JEnten-Eller  og  hvor  dette  ikke  fore- 
ligger, har  ogsaa  Viljens  Frihed  intet  at  gøre.  Dette  maa 
vel  gælde  de  Ægteskaber,  der  sluttes  i  Himlen. 

Forf.  mener:  om  ogsaa  under  visse  Livsforhold  Vil- 
jens Frihed  ikke  endnu  eller  ikke  mere  Hiver  anvendt,  kan 
man  dog  ikke  deraf  slutte,  at  der  overhovedet  ikke  gives  nogen 
fri  Vilje.  Det  er  en  meget  mager  Indvending;  saadan 
taler  kun  den  Frihed,  hvis  Stilling  synes  den  selv  for- 
tvivlet. Skal  da  Fysikeren,  hver  Gang  en  Sten  falder, 
bevise,  at  den  falder  efter  Tyngdeloven?  Naar  Statisti- 
ken  har  paavist  Lovbundetheden  i  saadanne  TUfaelde, 
der  baade  ere  overordentlig  vigtige  og  let  lade  sig  kon- 
trollere, saa  er  den  berettiget  til  at  paastaa,  at  alle 
andre  Tilfælde  gaa  ind  under  Loven. 

Forf.  synes  at  forstaa  Viljens  Frihed  saaledes,  at  vi 
i  et  givet  Øjeblik  kan  sige  til  os  selv:  nu  kan  jeg  gaa 
til  venstre  og  jeg  kan  gaa  til  højre;  min  Lidenskab  driver 
mig  histhen,  min  bedre  Natur  herhen  —  jeg  vil  da  følge 
den  sidste. 

Og  hermed  ere  vi  da  naaede  til  de  idealistiske  Grunde 
imod  Viljens  Frihed.  Her  gælder  det  Bevæggrundenes  Lov- 
bundethed,  uden  hvilken  en  Beslutning  er  umulig,  og  alt* 
saa  Viljesfrihedens  indre  Utænkelighed.  Denne  Antinomi 
er  vel  først  blevet  opstillet  hos  Stoikerne.  Senere  var 
det  Kirken,  i  hvilken  Striden  førtes  om  Problemet  hvor- 
ledes Nødvendighed  og  Frihed  skulde  tænkes  i  Forholdet 
mellem  guddommelig  og  menneskelig  Virksomhed.  Og 
saaledes  komme  vi  til  Buridans  Æsel. 

Ja,  Du  er  i  Sandhed  et  gyldent  Æsel,  en  værdig 
Fætter  til  Bileams  Æsel;  skønt  stum  har  Du  dog  givet 
Anledning  til  flere  Taler,  end  hint  har  holdt.  ,Jeg  pri- 
ser Dig  og  dine  Forældre,  skønt  jeg  ikke  kender  dem. 
Ogsaa  Dante  har  besunget  dig ;  og  dig  har  har  han  ikke 
sat  i  Helvede,  men  i  Paradiset,  skønt  Du  dog  var  An- 
ledning til  saa  hæftig  en  Strid.  Velan  da!  Vreden,  Gud- 
inde, besyng!  —  I  den  skolastiske  Filosofi  blev  det 
Spørgsmaal  opkastet,  hvad  vel  et  Æsel  vilde  gøre,  der 
stod  plaget  af  Sult  midt  imellem  to  lige  store  Knipper  Hø, 
og  blev  tiltrukket  lige  stærkt  af  begge.  Mærkværdigt  nok 
saasnart  man  indlader  sig  paa  Folkepoesi,  selvom  det 
kun  er  skolastiske  Sange:  straks  træffer  man  paa  Vari- 
anter. I  en  anden  Sang  om  dette  guddommelige  Æsel 
hedder  det,  at  det  var  lige  stærkt  plaget  af  Sult  og  Tørst 
og  stillet  lige  langt  fra  Spise  og  Drikke.  Men  ligemeget. 
Modstanderne  af  Viljens  Frihed  paastaa  nu,  at  det  taal- 
modige  Æsel  vilde  sulte  ihjel,  klemt  inde  i  Midten,  un- 
der denne  Strid  imellem  lige  Tiltrækninger;  Forsvarerne 
af  Viljens  Frihed  antage,  at  Æslet  vilde  bestemme  sig, 
først  fortære  det  ene  Knippe  Hø  og  derpaa  det  andet 
(eller  først  spise,  saa  drikke)  og  selv  om  et  Æsel  maaske 
ikke  greb  denne  Udvej,  saa  vilde  dog  intet  forstandigt 
Menneske  opføre  sig  som  et  Æsel. 

Den  frie  Viljes  Kraft,  siger  Forf.  vil  tydeligst  lægge 
sig  for  Dagen  ved  Handlinger,  der  i  sædelig  Henseende 
ingen  Betydning  har.     Forf.  paastaar   derfor,    at    intet 

Menneske  stillet  som  Buridans  Ælsel  vilde  sulte  ihjel. 
Meget  snarere  maa  det  antages,  at  ethvert  Menneske  i 
en  saadan  Stilling  vilde  kanne  vende  sig  med  fuld  Fri- 
hed først  til  venstre  saa  til  højre.  Men  der  fiøres  ikke 
Skygge  af  Bevis  herfor. 

Hvad  nu  det  berømte  Æsel  angaar,  saa  er  det  vel 
netop  et  Bevis  for  vor  Psykologis  Udvikling,  at  vi  ganske 
nøjagtig  vide,  hvorledes  det  forholder  sig  dermed.     Nem- 
lig  saaledes.      Hvorfor   er   dette   langørede  Væsen  saa 
gyldent?  hvorfor  har  jeg  det  saa  kært.    Fordi  det  var 
den  første  psykologisk-matematiske  Figur.    Og  saaledes 
maa  vi  nu  tænke  det  ganske  abstrakt  som  en  matema- 
tiske Trekant.     Altsaa  Læseren  maa  tænke  sig  en  Be- 
vidsthed,  i    hvilken   der   intet   andet  findes  end  Ønsket 
om  at  spise,  ligemeget  om  det  ogsaa  er  tænkeligt  at  et 
virkeligt  Æsels  Bevidsthed    eller  Sjæl   kunde   være   saa 
fattig    og   trængende.     Vi    konstruere  os  en  saa   fattig 
Hjæme.     Denne  lade  vi  anstille  to  Iagttagelser:  et  Knippe 
Hø  til  højre  og  en  Spand  Vand  til  venstre;    eller,  som 
det  ogsaa  hed,  to  Høknipper,  et  til  højre  og  et  til  ven- 
stre.    Enhver   af  disse  Iagttagelser    maa   være   ligesaa 
klar  og  tydelig  som  den  anden.     Jeg  vil  ikke  fornærme 
Læseren;  men  hvem  tegner  ikke  gæme  en  Figur.    Alt- 
saa tillad  mig  at  afbilde  Buridans  Æsel:    Det  ser  saa- 
dan ud: 


I i. 


E  ^'  'd  D 

a  C  er  Æslets  Legeme.  Det  bærer  Vægtstangen  d 
e,  som  har  Svingpunkt  i  c,  der  betegner  Æslets  Bevidst- 
hed. Endvidere:  c  d  og  c  e,  de  to  Arme,  ere  de  to  Øn- 
sker, d  f  og  e  g  ere  to  Vægte,  nemlig  de  to  Iagttagelser 
af  D  og  E.  Var  nu  f  d  +  d  c  (eller  kortere  f  d  c) 
tungere  end  g  e  +  e  c  (eller  kort  g  e  c),  enten  fordi 
Armen  d  c  var  længere  (Ønsket  hæftigere)  end  e  c  eller 
fordi  Vægten  d  f  var  tungere  (Iagttagelsen  klarere)  end 
g  e,  saa  vilde  d  c  nødvendig  synke  og  c  e  nødvendig 
stige;  Tungen  b  c  paa  Vægtstangen  d  e  vilde  saa  synke 
henimod  d.  Og  f  d  c  kunde  være  saa  tung,  at  Vægt- 
stangen kom  til  at  staa  vertikalt.  Tungen  derimod  hori- 
zontalt  saa  at  b,  Æslets  Snude,  faldt  paa  D.  Saa  vilde 
Æslet  spise.  Var  nu  D  naaet,  fordi  fed  var  tungere, 
saa  vilde,  da  b  tilintetgør  D,  f  d  c  forsvinde  paa  samme 
Maade  som  D  og  endelig  omvendt  b  blive  trukket  hen 
til  E  af  g  e  c  for  at  ogsaa  E  kunde  forsvinde.  Men  da 
nu  f  d  c  =  g  e  c  (thi  efter  Forudsætningen  er  c  d  =  c  e 
og  f  g  =  g  e):  saa  hviler  de  og  ligeledes  e  b;  b  naaer 
hverken  D  eller  E,  og  Æslet  omkommer.  Det  er  abso- 
lut sikkert. 

Men  saavist  som  der  ikke  i  Virkeligheden  gives  no- 
gen ligesidet  Trekant,  ligesaa  vist,  ja  tusinde  Gange  vissere 
kan  Buridans  Æsel  ikke  eksistere.  Hos  de  virkelige  Æsler 
ville  utallige  Onistændigheder  falde  i  Vægtskaalen  paa 
den  ene  eller  anden  Side.  Om  ogsaa  Hungeren  og  Tør- 
sten er  lige  stor,  saa  har  Æslet  maaske  den  Vane  først 
at  spise  og  saa  at  drikke.  Eller  en  anden  Omstændig- 
hed fremmer  Bevægelsen  henimod  den  ene  Side,  en  eller 
anden  Pirring.  Det  virkelige  Æsel  kommer  i  det  hele 
slet  ikke  i  den  omtalte  Stilling:  Hunger  og  Tørst  op^ 
træder  aldrig  med  lige  stærke  Drifter;  Høet  og  Vandet 
eller  de  tvende  Knipper  iagttages  ikke  i  samme  Øjeblik 
eller  lige  tydeligt  og  varigt.  Men  den  ringeste  For- 
skel ophæver  Ligevægten.  Det  virkelige  Æsel,  der  har 
sine  sunde  Sanser,  vil   ikke    sulte  ihjel  i  Nærheden  af 

Høet,  det  Qr  ikke  et  dødeligt  Væsen  for  Ingenting;  Buridans 
Æsel  derimod  omkommer,  derfor  er  det  udødeligt  og  evigt. 

Buridans  Æsel  betegner,  at  vor  Bevidsthed  er  den 
fineste  zarteste  Vægt.  Ja,  har  vi  en  Vægt  i  Haanden, 
saa  er  den  ogsaa  i  vor  Bevidsthed,  Skaalen,  som  synker 
der,  synker  ogsaa  her.  Jeg  nærer  maaske  det  Ønske 
at  den  stigende  Skaal  skal  synke :  saa  bliver  dette  Ønske 
til  et  Vægtlod,  som  falder  paa  den  stigende  Skaal,  og 
saa  trykker  Haanden  den  tilsvarende  materielle  Skaal 
ned.  Jeg  kan  ogsaa  nære  dette  Ønske  uden  at  det  be- 
høver at  trykke  Skaalen  ned,  fordi  jeg  ogsaa  har  den 
Tanke,  at  Ønskets  Tyngde  og  m^in  Haand  forandrer  intet 
i  den  modsatte  Skaals  Tyngde  og  denne  Tanke  forandrer 
hint  Ønske  til  det  ørkesløse  Udraab:     Skade! 

Saaledes  hersker  i  vor  Bevidsthed  den  samme  tunge 
Nødvendighed  som  i  Naturen,  og  Friheden  er  aldrig  og 
intetsteds  en  med  virkende.  Faktor;  der  er  ingen  Plads 
til  den  hverken  i  Bevidstheden  eller  i  Naturen. 

Nu,  føler  jeg,  vil  vel  Læseren  træde  hen  for  mig 
og  spørge:  Hvorledes!  Hvad  mener  Du?  Altsaa  ingen 
Gud,  ingen  Udødelighed,  ingen  fri  Vilje  —  skal  vi  be- 
røve Folket  ethvert  Ideal?  Saa  vil  det  uden  Tvivl  hjem- 
falde til  Overtroen,  der  lurer  foran  Døren  som  et  Rov- 
'dyr  paa  sit  Bytte,  ja  synke  hen  i  Usselhed,  da  al  Jord- 
bund uden  Idealitet  er  en  smudsig  Sump.  Det  skal 
maaske  alligevel  besidde  en  Moral?  En  atheistisk!  Hvis 
der  blot  kan  grundlægges  en  Etik  uden  Gud  og  Frihed. 
Eller  vil  Du  afspise  Folket  med  Æstetik,  rsékke  den 
Forsultne,  maaske  Syge,  Kage  og  Marzipan  til  at  mætte 
sig  paa?  —  Lad  os  roligt  søge  et  Svar. 

Først:  Foragt  ikke  det  Skønne!  Betænk,  hvad  Kun- 
sten kan  være,  om  den  end  ikke  altid  var  og  maaske  ikke 
er,  hvad  den  for  sin  egen  Skyld  maa  blive.  Fra  Athens 
Fald  af  har  Kunsten  med  enkelte  Undtagelser  kun  været 
i  den  Enkeltes  Tjeneste.  Saaledes  især  i  det  syttende 
og   attende  Aarhundrede   og    ogsaa   i   vort.     Hvad   den 

frembragte  var  Kabinetsstykker.  Der  blev  bygget  Pa- 
ladser for  Enkeltmand  og  de  bleve  opfyldte  med  Kunst- 
værker, som  Folkets  Øje  aldrig  mødte  og  som  heller* ikke 
duede  for  Folket.  Men  tænk  Jer,  at  Kunsten  igen  traadte 
i  Offentlighedens  Tjeneste.  Som  fordum  Domkirker  og 
Klostre  saaledes  skulde  nu  Parlamentsbygninger  og  Skole- 
bygninger prange  som  Monumenter,  ikke  at  forglemme 
Raadhusene  som  Kunsten  allerede  fordum  skabte  og  var 
hjemme  i.  Gader  og .  Torve  fyldes  med  Statuer  af  be- 
rømte Mænd,  og  Mindesmærker,  skabte  af  alle  bildende 
Kunster  i  Forening,  legemliggøre  store  og  opløftende 
Bedrifter  og  Begivenheder.  Den  offentlige  Kunst  maa 
have  et  gedigent  Indhold.  De  Riges  Sale  kan  beklædes 
med  alleslags  Oljebilleder  og  Væggemalerier.  Hyttens 
Vægge  kan  smykkes  med  Gibsafstøbninger,  Fotografier 
og  Træsnit  efter  de  store  Mesterværker.  Det  er  os  ikke 
heller  ligegyldigt  af  hvilken  Kop,  af  hvilket  Krus  Folket 
drikker,  med  hvilken  Ske  det  spiser.  Der  vil  ikke  fore- 
komme saamange  Knivstik  i  Kriminalhistorierne,  naar 
Folket  interesserer  sig  mindre  for  Æggens  Skarphed  end 
for  Grebets  Form,  den  hele  Knivs  Skønhed.  Skønt  maa 
alt  være,  hvormed  Folket  kommer  i  Berøring,  og  hvor- 
paa  deta  Øje  hyppigt  falder  eller  hviler  længe.  Og 
det  Skønne  er  ikke  dyrere  end  det  Grimme.  Og  da  Fol-* 
ket  maa  tage  fat  paa  disse  Ting,  endogsaa  tage  kraftigt 
fat  paa  dem,  saa  maa  de  ikke  være  altfor  pyntelige  men 
hensigtsmæssige. 

Ikke  for  enhver  er  Øjet  den  Dør,  hvorigennem  det 
Ideelle  trænger  ind  til  ham;  hos  mange  gør  Øret  samme 
Tjeneste.  Jeg  vil  sikkerlig  ikke  forlange  mere  Klaver- 
klimpreri, men  derimod  at  man  skal  dyrke  Sangmusik 
som  man  jo  allerede  forlængst  har  begyndt  paa  og  der- 
næst, at  der  skal  gives  billige  offentlige  Konserter,  hvor 
de  klassiske  Musikstykker  udføres  godt  og  hvor  man  ved 
Siden  heraf  ogsaa  hører  god  Dansemusik. 

Poesien  behøver  jeg  kun  at  nævne.     Hvad  har  vel 

mere  udviklet  det  tyske  Folks  ideelle  Sans  end  Schillers 
Digtning?  Eller  kan  den  teologisk  fortolkede  Bibel 
gøre  den  Rangen  stridig?  Bibelen,  som  i  store  Kredse 
er  en  fuldkommen  ubekendt  Bog,  vil  hævde  den  Plads, 
der  tilkommer  den  i  Literaturen,  naar  den  tydes  med 
Frihed.  Man  vil  udvælge  de  Steder,  som  ikke  klinge  os 
altfor  fremmedagtige,  som  tiltale  os  umiddelbart  ved  de- 
res Poesi. 

Kortsagt,  man  opgive  den  Anskuelse  at  Kunsten  er 
en  Luksus  som  kun  Aristokratiet  kan  [tillade  sig.  Lad 
den  fremstille  Idealerne  for  Folket.  Den  behøver  ikke 
at  staa  i  Sædelighedens  Tjeneste,  men  dens  Indhold  maa 
v^re  af  ideal  Natur  følgelig  ogsaa  af  sædelig.  Og  at 
den  kan  være  en  mægtig  Drivkraft  i  ideal-sædelig  Ret- 
ning, det  kan  kun  den  nægte,  der  aldrig  har  modtaget 
det  sande  Indtryk  af  en  Beethovensk  Symfoni  eller  Ou- 
verture. 

Og  nu  Undervisningen.  Man  forklare  Naturviden- 
skaberne ud  fra  et  rent  mekanisk  Synspunkt;  mon  Di- 
sciplen mindre  vil  føle  det  Hensigtsmæssige,  Harmoniske 
Skønne  i  Naturen  og  dens  enkelte  Værker,  fordi  denne 
Side  ikke  særlig  stilles  frem  som  den  guddommelige 
Hensigt.  Alt  hvad  der  er  frembragt  maa  opfattes  efter 
den  særegne  Grad  af  Skønhed  og  Lovbundethed,  som  det 
besidder,  uden  at  man  priser  en  usynlig  Skaber. 

Den  Fare,  der  truer  vor  Ærefrygtssans ,  vil  først 
bryde  frem,  naar  der  opstilles  falske  Vurderinger.  Mange 
vil,  synes  jeg,  nu  tilbede  Solen  paa  samme  Maade  som 
forhen  Gud  efter  Jødernes  og  Ægypternes  Vis!  Solen 
er  en  overordentlig  ildfuld  Masse,  Kilden  til  al  vor  Varme 
—  og  intet  mere.  Vi  behøve  Varme  og  uden  Solen  var 
vi  ikke  til.  Vi  behøve  ogsaa  Vand.  Men  vi  vil  hverken 
tilbede  Skyerne  eller  Solen.  Alt  det  staar  i  vor  Tjeneste, 
under  os.  Ikke  paa  den  Maade,  at  et  bevidst  Urvæsen 
har  skabt  det  altsammen  for  vor  Skyld,  men  vi  trænge  til 
det  og  bruge  det  mere,  efterhaanden  som  vore  Kræfter  vokse. 

Mennesket  er  saavidt  vi  véd  Skabelsens  Spidse  om- 
end  ikke  dens  Maal.  Det  bruger  Dyrene  ligesom  Vandet 
—  selv  om  disse  just  ikke  ere  til  af  den  Grund.  Men 
Dyret  er  beslægtet  med  Mennesket,  altsaa  pin  det  ikke 
uden  Nytte,  og  plag  det  aldrig  stærkt;  Dyret  har  og- 
saa  Forstand,  altsaa  søg  at  vinde  det.  Kortsagt  gør  vel 
imod  det  og  søg  at  vinde  dets  Kærlighed.  —  Det  er  Dig 
ubehageligt,  at  Du  har  saamegen  Lighed  med  Dyret! 
Vel,  saa  stræb  at  hæve  Dig  højt  over  Dyret  og  vogt 
Dig  for  at  blive  dyrisk. 

H.  Steinthal. 

Spinoza, 


Tale  holdt  i  Haag  d.  12.  Februar  1877,  Tohundredaarsdagen  efter 

Spinozas  Død  af  Ernest  Renan. 


Deres  kongelige  Højhed  1*) 

Mine  Damer  og  Herrer! 

Det  er  da  i  Dag  200  Aar  siden,  at  der  ved  Efter- 
middagstid,  omtrent  paa  dette  Elokkeslet,  i  Pavilioen- 
gragts  fredelige  Havnegade  faa  Skridt  herfra  døde  en 
stakkels  43  aarig  Mand,  hvis  Liv  havde  været  i  den  Grad 
stille,  at  hans  sidste  Suk  næppe  blev 'hørt.  Han  be- 
boede et  afsidesliggende  Værelse  hos  brave  Borgerfolk, 
der,  skønt  de  ikke  forstode  ham,  nærede  en  instinkt- 
mæssig Ærbødighed  for  ham.  Den  sidste  Dag,  han  le- 
vede, gik  han  om  Morgenen  efter  sin  Sædvane  ned  til 
sine  Værtsfolk;  der  havde  den  Dag  været  Gudstjeneste; 
den  blide  Tænker  talte  med  disse  vakre  Mennesker  om 
hvad  Præsten  havde  sagt,  billigede  det  i  høj  Grad  og 
raadede  dem  til  at  rette  sig  derefter.  Hans  Vært  og 
Værtinde  (deres  Navn  fortjener  at  mindes),  Ægteparret 
Van  der  Spyk  vendte  tilbage  til  Kirken.  Da  de  kom 
hjem,  var  deres  fredsommelige  Lejer  død.  Begravelsen 
fandt  Sted  den  25de  Februar  som  om  det  havde  været 
en  troende  Kristen,   der  stedtes  til  Jorden,  i  den   nye 


*)  Prins  Alexander  af  Nederlandene. 

Kirke  ved  Spuy.  Alle  Folk  i  Kvarteret  beklagede  i  høj 
Grad,  at  den  vise  Mand  var  død,* der  havde  levet  midt 
iblandt  dem  som  var  han  en  af  deres  egne.  Hans  Værts- 
folk bevarede  Erindringen  om  ham  som  et  helligt  Minde, 
og  de,  som  havde  kendt  ham,  talte  aldrig  om  ham 
uden  efter  Skik  og  Brug  at  kalde  ham  „den  salig' 
Spinoza". 

Hvo  der  omtrent  paa  samme  Tid  havde  kunnet 
skelne  og  klare  sig  den  Strømning  i  Anskuelser,  som 
blev  den  herskende  i  de  saakaldte  oplyste  Kredse  af 
Datidens  Farisæisme,  vUde  have  iagttaget,  hvorledes  denne 
Filosof,  der  var  saa  elsket  af  de  Udannede  og  Rene  af 
Hjærtét,  blev  Skræmmebilledet  for  den  snæverhjærtede 
Ortodoksi,  der  indbildte  sig  at  have  Privilegiet  paa  Sand- 
heden. En  Forbryder,  en  Pest,  en  Helvedets  Udsending, 
den  værste  Ateist,  der  nogensinde  havde  levet,  en  top- 
maalt  Forbryder —  det  er  de  Navne,  som  de  rettænkende 
Filosofer  og  Teologer  gave  Eneboeren  fra  Pavilioengragt. 
Portræter  af  ham  udbredtes,  hvor  han  efter  den  tilføjede 
Forklaring  saa's  „med  Forbandelsens  Tegn  paa  sit 
Aasyn".  En  stor  Filosof,  der  var  lige  saa  dristig  som 
han  men  mindre  konsekvent  og  mindre  fuldstændigt  op- 
rigtig, kaldte  ham  „en  Uslinge' .  Men  der  kom  den  Dag, 
da  Retfærdigheden  skete  Fyldest.  Da  den  menneskelige 
Aand  mod  Slutningen  af  det  18de  Aarhuudrede,  især  i 
Tyskland,  naaede  til  en  mere  oplyst  Teologi  og  en  dy- 
bere Filosofi,  erkendte  den  i  Spinoza  Forløberen  for  et 
nyt  Evangelium.  Jacobi  meddelte  Læseverdenen  en  Sam- 
tale, han  havde  havt  med  Lessing.  Han  var  gaaet  til 
Lessing  i  det  Haab,  at  denne  skulde  hjælpe  ham  til  at 
gendrive  Spinoza.  Hvor  forundret  bliver  han  ikke,  da 
han  i  Lessing  finder  en  erklæret  Spinozist!  ^Ev  wu  nav, 
(Et  og  Alt)  sagde  denne  til  ham,  det  er  hele  Filosofien.^ 
Og  snart  effcer  finder  Novalis  den  Tænker,  som  et  helt 
Aarhundrede  havde  erklæret  for  Ateist  „drukken  af 
Gud".    Hans  glemte  Bøger  blive  oplagte  paa  ny,  begærligt 

søgte.  Schleiermacher,  Goethe,  Hegel,  Schelling  erklære 
alle  med  én  Røst  Spinoza  for  den  moderne  Tankes  Fader. 
Der  var  maaske  nogen  Oyerdrivelse  i  disse  første  Udbrud 
af  Trangen  til  at  give  en  altfor  sen  Æresoprejsning,  men 
Tiden,  som  sætter  Alt  paa  dets  rette  Plads,  har  i  Grun- 
den godkendt  Lessings  Ytring,  og  der  gives  nu  til  Dags 
ingen  oplyst  Aand,  der  ikke  i  Spinoza  hylder  det  Men- 
neske, der  paa  sin  Tid  havde  den  højeste  Bevidsthed 
om  det  GuddommeUge.  Det  er  ud  fra  denne  Anskuelse, 
m.  H),  at  De  have  villet,  at  denne  ydmyge  og  uplettede 
Grav  skulde  have  sin  Aarsdag.  Det  er  den  fælles  Be- 
kendelse af  en  fri  Tro  paa  det  Uendelige,  der  paa  denne 
Dag,  paa  dette  Sted,  der  var  Vidne  til  saa  stor  aandelig 
Højhed,  forener  den  mest  udvalgte  Forsamling,  som  et 
Geni  kan  samle  om  sig  efter  sin  Død.  En  Dronning, 
der  staar  lige  saa  højt  ved  Aandens  Gaver  som  ved 
Hjærtets  Egenskaber,  ér  i  sine  Tanker  nærværende  blandt 
os.  En  Fyrste,  som  véd  rigtigt  at  skatte  enhver  For- 
tjeneste, har  ved  sin  Nærværelse  villet  give  Festen  Glans 
og  vidne  om,  at ^ ingen  Hæder,  Holland  har  vundet,  er 
ham  fremmed  og  ingen  Aand  for  høj  for  hans  skøn- 
somme Beundring. 

I. 

Den  berømte  Baruch  Spinoza  fødtes  i  Amsterdam  i 
det  Øjeblik,  da  Eders  Republik  naaede  den  højeste  Grad 
af  sin  Magt  og  Hæder.  Han  tilhørte  hin  store  Race, 
som  ved  den  Indflydelse  den  har  øvet  og  den  Nytte  den 
har  gjort  Menneskeheden,  indtager  en  saa  enestaaende 
Plads  i  Civilisationens  Historie.  Paa  sin  Vis  et  Under 
staar  Udviklingen  af  det  jødiske  Folk  Side  om  Side  med 
hint  andet  Under,  Udviklingen  af  den  græske  Aand;  thi, 
medens  Grækenland  først  har  virkeliggjort  Poesiens, 
Videnskabens,  Filosofiens,  Kunstens,  hvad  man  kunde 
kalde  det  profane  Livs  Idealer,    har  det  jødiske  Folk 

givet  Menneskeslægten  dens  Religion.  Dets  Profeter  have 
paa  Jorden  indvarslet  Retfærdighedens  Tanke,  Tilbage- 
fordringen  af  de  Svages  Rettigheder,  en  Tilbagefordring, 
der  var  saa  meget  mere  skærende,  som  de,  da  enhver 
Tanke  om  en  hinsidig  Gengældelse  var  dem  fremmed, 
drømte  om  paa  denne  Jord  og  i  en  nær  Fremtid  at  se 
Virkeliggørelsen  af  deres  Ideal.  Det  var  en  Jøde,  Esaias, 
der  750  Aar  før  Kristus  vovede  at  sige,  at  paa  Ofringer 
laa  der  kun  liden  Vægt,  men  at  Et  var  fornødent,  Hjær- 
tets  og  Hændernes  Renhed.  Og  senere,  da  Begiven- 
hederne paa  Jorden  sVnes  .  uigenkaldeligt  at  tilintetgøre 
disse  glimrende  Forhaabninger,  byder  Israels  Folk  Til- 
intetgørelsen Trods  ved  Gerninger  uden  Mage.  Halv- 
delen af  dets  Sønner  overføre  i  den  rene  Idealismes 
Verden  hint  Guds  Rige,  som  Jorden  ikke  rummer,  og 
grunder  Kristendommen;  den  anden  Halvdel  vedbliver 
fra  Middelalderens  Baal  urokkeligt  at  forkynde  denne 
Protest:  „Hør,  Israel,  Herren,  din  Gud  er  en  eneste  Gud; 
helligt  er  hans  Navn."  Denne  mægtige  Tradition  af 
Idealisme  og  Haab  mod  alt  Haab,  denne  Religion,  der 
bringer  sine  Tilhængere  til  heltemodige  Opofrelser  uden 
at  give  dem  Udsigt  til  nogen  sikker  Belønning  efter 
Døden,  det  var  den  sunde  og  styrkende  Atmosfære,  i 
hvilken  Spinoza  udviklede  sig.  Hans  Opdragelse  var 
først  ganske  hebraisk,  Israels  store  Literatur  var  hans 
første  og  sandt  at  sige  hans  stadige  Lærer,  Genstanden 
for  hele  hans  Livs  Granskning. 

Som  det  almindeligt  gaar,  var  den  hebraiske  Li- 
teratur, idet  den  antog  Karakteren  af  en  hellig  Bog, 
bleven  Genstand  for  en  konventionel  Fortolkning,  der 
mindre  gik  ud  paa  at  forklare  de  gamle  Tekster,  som 
Forfatterne  havde  ment  dem,  end  paa  i  dem  at  finde  - 
Næring  for  Tidernes  moralske  og  religiøse  Krav.  Den 
unge  Spinozas  gennemtrængende  Blik  opdagede  snart 
alle  Manglerne  ved  Synagogens  Fortolkningsmaade ;  den 
Bibel,  som  man  lærte  ham,  var  forvansket  ved  mere  end 

to  Tusend  Aars  ophobede  Absurditeter.  Han  vilde  trænge 
ind  til  Kærnen  igennem  alt  dette.  I  Grunden  stemmede 
han  overens  med  Jødedommens  sande  Fædre,  særligt 
med  den  store  Maimonides,  der  havde  formaaet  i  Jøde- 
dommen at  indføre  Filosofiens  dristigste  Lærdomme. 
Han  skimtede  med  en  mærkværdig  Skarpsjnethed  de 
store  Resultater  af  den  kritiske  Skriftfortolkning,  der 
126  Aar  senere  skulde  give  den  sande  Forstaaelse  af 
den  hebraiske  Aands  skønneste  Værker.  Var  det  at  til- 
intetgøre Bibelen?  Har  da  hin  beundringsværdige  Li- 
teratur  tabt  ved  at  blive  forstaael  i  dens  virkelige  Skik- 
kelse i  Stedet  for  at  være  stillet  udenfor  Menneske- 
hedens almindelige  Love?  Nej,  visselig  ikke.  De  Sand- 
heder, Videnskaben  aabenbarer,  overgaa  altid  langt  de 
Drømme,  som  Videnskaben  tilintetgør.  Laplaces  Verden 
overgaar  dog,  skulde  jeg  tro,  den  Verden,  en  Gosmas 
Lidicopleustes  troede  paa,  naar  han  forestillede  sig  Uni- 
verset som  en  Kuffert,  paa  Undersiden  af  hvis  Laag 
Stjæmeme  bevægede  sig  i  Furer  nogle  Mile  fra  os. 
Selve  Bibelen  er  skønnere,  naar  man  forstaar  i  den  at 
se  lagvis  ophobede  gennem  et  Spand  af  1000  Aar  hver 
Attraa,  hvert  Suk,  hver  Bøn,  som  er  udgaaet  fra  den 
høieste  religiøse  Bevidsthed,  der  nogensinde  har  eksi- 
steret, end,  naar  man  forpligter  sig  til  i  den  at  se  en 
Bog,  som  der  aldrig  har  eksisteret  nogen,  en  Bog,  som 
er  redigeret,  opbevaret,  fortolket  lige  stik  imod  alle  de 
Regler,  Menneskeaanden  ellers  følger. 

Men  Middelalderens  Forfølgelser  mod  Jødedommen 
havde  frembragt  Forfølgelsers  sædvanlige  Virkning;  de 
havde  gjort  Sindene  frygtsomme  og  snævre.  Nogle  Aar 
tidligere  havde  i  Amsterdam  den  ulykkelige  Uriel  Acosta 
bødet  grusomt  for  en  Tvivl,  hvilken  Fanatismen  fandt  lige 
saa  skyldig  som  erklæret  Vantro.  Den  unge  Spinozas  dri- 
stige Meninger  bleve  endnu  slettere  optagne.  Man  ud- 
talte Banlysning  over  ham,  og  han  undergik  en  Ud- 
stødelse af  Kirken,   han  ikke  havde  søgt.    Det  er  den 

gamle,  bestandigt  gentagne  Historie,  m.  H.  De  religiøse 
Samfund,  der  én  Gang  vare  saa  megen  Alvors  og  saa 
mange  Dyders  Vugge,  taale  ikke,  at  man  ikke  ubetinget 
indespærrer  sig  i  deres  Skød ;  de  nedlægge  Fordring  paa 
at  holde  Den  indelukket  hele  Livet  igennem ,  der  har 
lært  Begyndelsesgrundene  i  deres  Skole;  de  kalde  Aan- 
dens  retmæssige  Forsøg  paa  frit  at  prøve  sine  Vinger 
for  Frafald.  Det  er  som  om  Ægget  vilde  anklage  Fug- 
len, ved  hvis  Fødsel  det  brister  for  Utaknemmelighed: 
Ægget  har  i  sin  Tid  været  en  Nødvendighed,  saa  kom- 
mer den  Tid.  da  det  bliver  en  Hindring  og  en  Tvang, 
saa  maa  det  briste.  Var  det  et  Under,  at  Erasmus  af 
Rotterdam  fandt  sin  Celle  for  snæver  eller  at  Luther 
ikke  foretrak  sit  Munkeløfte  for  den  ganske  anderledes 
hellige  Pligt,  ethvert  Menneske  blot  derved  at  det  lever 
har  at  opfylde  mod  Sandheden!  Nej,  men  hvis  Erasmus 
var  bleven  i  sine  Munkevaner,  hvis  Luther  var  vedblevet 
med  at  uddele  Afladsbreve,  da  havde  de  været  Frafaldne. 
Spinoza  har  været  den  største  af  de  moderne  Jøder,  og 
Jødedommen  har  udstødt  ham;  det  maatte  være  saa- 
ledes;  det  vil  altid  vedblive  at  være  saaledes.  De  ende- 
lige Symboler,  den  uendelige  Aands  Fangebure,  prote- 
stere evigt  mod  Idealismens  Stræben  efter  at  udvide 
dem.  Aanden  kæmper  paa  sin  Side  evigt  for  at  vinde 
mere  Lys  og  Luft.  For  1850  Aar  siden  kaldte  Syna- 
gogen Den  en  Folkeforfører,  der  skulde  give  Synagogens 
Lærdomme  en  uhørt  Udbredelse.  Og  hvor  tidt  har  ikke 
den  kristne  Kirke  jaget  dem  ud  af  sit  Skød,  der  skulde 
gøre  den  størst  Ære?  I  slige  Tilfælde  har  man  opfyldt 
sin  Pligt,  naar  man  bevarer  en  from  Erindring  om  den 
Opdragelse,  man  i  sin  Barndom  har  modtaget.  Lad  da 
kun  de  gamle  Kirker  anklage  Den,  der  forlader  dem, 
for  Angreb  paa  dem;  det  vil  ikke  lykkes  dem  at  frem- 
kalde anden  Følelse  hos  os  end  en  Følelse  af  Erkendt- 
lighed;  thi  naar  Alt  kommer  til  Alt,    er  det  Onde,    de 

kunne  gøre  os,   Intet  i  Sammenligning  med  det  Gode, 
de  have  gjort  os. 


II. 

Saa  yar  da  Den,  som  Synagogen  i  Amsterdam  havde 
udstødt,  tvungen  til  at  skabe  sig  et  aandeligt  Hjem 
udenfor  det  Hus,  der  ikke  mere  vilde  vide  af  ham.  Han 
havde  den  største  Sympati  med  Kristendommen;  men 
han  frygtede  alle  Lænker,  han  antog  den  ikke.  Des- 
cartes havde  lige  da  begyndt  Filosofiens  Gbenfødelse  med 
sin  faste  og  ædru  Bationalisine ;  Descartes  blev  hans 
Lærer;  han  optog  Problemerne  paa  det  Punkt,  hvortil 
denne  store  Aand  havde  ført  dem;  han  saa',  at  dennes 
Teologi  paa  Grund  af  Frygt  for  Sorbonnen  altid  var 
vedbleven  at  være  noget  tør.  Hans  Discipel  Oldenburg 
spurgte  ham  en  Gang,  hvad  Fejl  han  fandt  i  Descartes' 
og  Bacons  Filosofi,  Spinoza  svarede,  at  Hovedfejlen  var 
den,  at  de  ikke  nok  beskæftigede  sig  med  den  første 
Aarsag.  Maaske  var  det  hans  Erindringer  om  den  jø- 
diske Teologi,  denne  Hebræernes  gamle  Visdom,  som 
han  hyppigt  omtaler  med  saa  stor  Ærbødighed,  der  i 
dette  Pankt  gav  ham  højere  Synsmaader  og  en  dristi- 
gere Stræben.  Ikke  alene  Mængdens  men  ogsaa  Tæn- 
kernes Ideer  om  Guddommen  syntes  ham  ufuldkomne; 
han  saa'  snart,  at  man  ikke  kunde  give  det  Uendelige 
en  begrænset  Plads,  at  Guddommen  er  Alt  eller  Intet, 
og  at  det  Guddommelige,  hvis  det  er  Noget,  maa  gen- 
nemtrænge Alt.  Tyve  Aar  i  Træk  tænkte  han  over  disse 
Problemer  uden  et  Øjeblik  at  vende  sin  Tanke  fra  dem. 
Den  Uvilje,  vi  nu  til  Dags  føle  ved  Systemer  og  ab- 
strakte Formler  umuliggør  os  det  uden  videre  at  under- 
skrive de  Sætninger,  i  hvilke  han  mente  at  kunne  ud- 
trykke det  Guddommeliges  hemmelige  Væsen.  Universet 
var  for  Spinoza  som  for  Descartes  kun  Udstrækning  og 
Tanke;    Kemien   og   Fysiologien    fattedes    denne    store 

Skole,  der  var  altfor  udelukkende  geometrisk  og  me- 
kanisk. Spinoza,  der  var  fremmed  for  Livets  Idé  og  for 
de  Begreber  om  Legemernes  Beskaffenhed,  som  Kemien 
senere  skulde  aabenbare,  og  som  endnu  var  altfor  stærkt 
bunden  til  de  skolastiske  Udtryk  Substans  og  Attribut, 
naaede  ikke  til  det  levende  og  frugtbare  Uendelige,  som 
Naturvidenskaben  og  Historien  viser  os  raadende  i  det 
grænseløse  Rum  under  en  stedse  stigende  Udvikling; 
men  bortset  fra  nogen  Tørhed  i  Udtrykket,  hvilken  Stor- 
hed er  der  saa  ikke  i  denne  ubøjelige  geometriske  Slut- 
ningsrække,  der  udmunder  i  hin  høieste  Sætning:  „Det 
ligger  i  Substansens  Natur  at  udvikle  sig  med  Nødven- 
dighed gennem  en  Uendelighed  af  uendelige ,  uendeligt 
forskelligt  bestemte  Attributer!"  Gud  er  saaledes  den 
uindskrænkede  Tanke,  den  universelle  Bevidsthed.  Idealet 
eksisterer,  det  er  endog  den  sande  Eksistens;  Resten  er 
kun  Skin  og  Intethed.  Legemerne  og  Sjælene  ere  rene 
Væremaader,  hvis  Substans  Gud  er;  det  er  kun  Være- 
maaderne,  som  høre  Tiden  til;  Substansen  selv  er  evig. 
Saaledes  bliver  Guds  Eksistens  ikke  Genstand  for  et 
Bevis ;  hans  Eksistens  følger  af  selve  hans  Idé ;  Alt  inde- 
holder og  forudsætter  Gud.  Gud  er  Betingelsen  for  al 
Eksistens,  al  Tanke.  Hvis  Gud  ikke  var,  vilde  Tanken 
kunne  fatte  mere  end  Naturen  kunde  fremstille,  hvad 
der  er  en  Modsigelse. 

Spinoza  saa'  ikke  klart  det  almindelige  Fremskridt; 
Verden,  som  han  tænker  sig  den,  synes  krystalliseret  i 
en  Materie  som  er  den  uforkrænkelige  Udstrækning,  og 
en  Aand,  som  er  den  uforanderlige  Tanke;  Følelsen  for 
Guds  Væsen  berøver  ham  Følelsen  for  Menneskets  Væ- 
sen; da  han  uophørligt  lever  Ansigt  til  Ansigt  med  det 
Uendelige,  iagttager  han  ikke  nok  hvad  guddommeligt 
der  skjuler  sig  i  Livets  relative  Ytringsformer,  men  han 
ser  skarpere  end  Nogen  den  evige  Identitet,  der  danner 
Grundvolden  for  alle  de  forbigaaende  Bølgebevægelser. 
Alt  hvad  der  er  indskrænket,  synes  ham  intetsigende  og 


416  Renån:  Spinoza. 

uværdigt  til  at  sysselsætte  en  Tænker.  I  dristig  Flugt 
naar  han  de  højeste  snedækte  Bjærgtoppe  oden  at  have 
et  Blik  tilovers  for  den  rige  Livsfylde  som  udspringer 
af  Bjærgets  Sider.  Paa  denne  Højde,  hvor  ethvert  andet 
Bryst  end  hans  vilde  stønne  efter  Luft,  lever  han  og 
nyder  han;  der  aabner  hans  Væsen  sig  og  opklares  som 
andre  Menneskers  gør  det  i  milde  og  varme  Egne.  Hvad 
han  attraar  er  Gletscherluften  med  dens  stærke  og  gen- 
nemtrængende Barskhed.  Han  forlanger  ikke  at  man 
skal  følge  ham  derop;  han  er  som  Moses,  hvem  de 
Hemmeligheder,  der  ere  skjulte  for  Mængden,  aaben- 
baredes  paa  Bjærget;  men  han  har  været  sin  Tidsalders 
Seer,  han  har  været  den,  som  paa  sin  Tid  saa'  dybest 
ind  i  Gud. 


m. 

Man  kunde  tro,  at  Den,  der  stod  saaledes  isoleret 
paa  hine  snebedækte  Tinder,  i  de  almenmenneskelige  An- 
liggender saa'  skævt  eller  falsk  paa  Tingene,  optraadte 
som  Utopist  eller  som  overlegen  Skeptiker.  Det  for- 
holdt sig  lige  modsat,  m.  H.  Hans  Principers  Anvendelse 
paå  de  menneskelige  Samfund  sysselsatte  ham  uophørligt. 
Hobbes  Pessimisme  og  Thomas  Moms's  Drømmerier  vare 
ham  i  lige  høj  Grad  imod.  Halvdelen  i  det  Mindste  af 
den  teologisk-poUtiske  Traktat,  der  udkom  i  1670,  kunde 
optrykkes  den  Dag  i  Dag  og  synes  et  Ord  i  rette  Tid. 
Hør  denne  beundringsværdige  Titel:  Teolofftsk-politisk 
Traktat,  i  hvilken  det  vises,  at  fri  TtBfikning  ikke  blot  kan 
tilstedes  uden  at  Fromheden  og  Statens  Fred  deraf  tager 
nogen  Skade,  men  at  den  endog  kun  kan  dgrkes  under 
fredelige  Statsforhold  og  med  et  fromt  Sind.  I  Aarhun- 
dreder  havde  man  trot,  at  Samfundet  hvilede  paa  over- 
sanselige  Dogmer;  Spinoza  ser  med  sit  dybe  BUk,  at  de 
Dogmer,  som  gives  ud  for  nødvendige,  ikke  kunne  und- 
drages Kritiken;   han  ser,  at  selve  Aabenbaringen,  for- 

udsat  at  der  gives  en,  maa  gaa  igennem  de  menneskelige 
Evner  for  at  naa  til  os  og  følgelig  lige  saa  lidt  kan 
undgaa  Diskussion.  Jeg  vilde  ønske,  jeg  kunde  citere 
hele  det  beundringsværdige  tyvende  Kapitel,  i  hvilket  den 
store  Forfatter  med  en  Mesters  Overlegenhed  godtgør 
den  Lære,  som  da  var  ny  og  som  endnu  den  Dag  i  Dag 
bestrides,  at  der  bør  herske  Samvittighedsfrihed  i  Staten. 
„Statens  Formaal,  siger  han,  er  ikke  at  tvinge  Menne- 
skene, at  undertrykke  dem  ved  at  indjage  Frygt,  at 
underkaste  dem  under  Andres  Vilje,  men  tværtimod  at 
tillade  Enhver  at  leve  trygt  og  uforstyrret:  o:  at  bevafe 
den  naturlige  Ret  uantastet,  som  Enhver  har  til  at  leve 
uden  at  tilføje  sig  selv  eller  Andre  Skade.  Det  er  ikke 
Statens  Formaal  at  omdanne  Menneskene  fra  Fornuft- 
væsener til  Dyr  eller  til  Avtomater;  dens  Formaal  er  at 
Borgerne  i  Ro  kunne  udvikle  Legeme  og  Sjæl  og  frit 
gøre  Brug  af  deres  Fornuft.  Statens  Formaal  er  da  i 
Virkeligheden  Friheden Den  der  vil  respektere  Su- 
verænens Rettigheder  maa  aldrig  handle  imod  hans  For- 
ordninger; men  Enhver  har  Ret  til  at  tænke,  som  han 
vil,  og  til  at  sige,  hvad  han  tænker,  forudsat  at  han 
indskrænker  sig  til  at  tale  og  lære  i  den  rene  Fornufts 
Navn  og  ikke  forsøger  paa  uden  nogen  offentlig  Myndig- 
hed at  indføre  nye  Tilstande  i  Staten.  Sæt  f.  Eks.  at 
en  Borger  finder  en  vis  Lov  stridende  mod  sund  Fornuft 
og  tænker,  at  den  af  den  Grund  burde  afskaffes,  hvis 
han  saa  underkaster  sin  Anskuelse  Suverænens  Dam, 
der  ene  kan  give  og  afskaffe  Love,  og  hvis  han  i  Mellem- 
tiden ikke  foretager  sig  noget  imod  Loven,  saa  gør  han 
sig    saa    vel  fortjent  af  Staten  som  nogen  god  Borger 

kan Sæt ,    det  var  muligt  at  kvæle  Friheden  og 

paalægge  Menneskene  et  saadant  Aag,  at  de  ikke  en  Gang 
vovede  at  mumle  nogle  Ord  uden  at  Suverænen  billigede 
det,  saa  vilde  man  ganske  sikkert  alligevel  ikke  kunne 
forhindre,  at  de  tænkte  fuldstséndig  frit.  Hvad  vilde 
følge   deraf?    Hvad   andet   end   at   Menneskene   tænkte 

paa  én  Maade,  talte  paa  en  anden,  at  følgelig  en  for 
Staten  saa  nødvendig  Dyd  8om  Ærligheden  vilde  gaa  til 
Grunde  og  at  saa  hæslige  Laster  som  Kryberi  og  Tro- 
løshed vilde  holdes  i  Ære  og  hidføre  alle  snnde  og  gode 

Skikkes  Fald Hvad  er  mere  uheldsvangert  for  en 

Stat  end  at  jage  hæderlige  Borgere  i  Landflygtighed 
som  Forbrydere,  fordi  de  ikke  have  samme  Livsanskuelse 
som  Hoben  og  ere  for  stolte  til  at  forstille  sig!  Hvad 
er  værre  end  at  behandle  de  Mænd  som  Samfundets 
Fjender  og  dømme  dem  til  Døden,  der  ikke  have  be- 
gauet  anden  Brøde  end  den  at  tænke  uafhængigt!  Saa- 
ledes  bliver  Skafottet,  hint  Skræmmebillede  for  de  Onde, 
den  ærefulde  Skueplads,  hvor  Taalsomheden  og  den 
sædelige  Styrke  glimre  i  deres  hele  Glans  og  offentlig 
bedække  den  suveræne  Magt  med  Skændsel.  Og  saa 
meget  er  vist:  af  dette  Skuespil  er  der  kun  én  Ting  at 
lære,  det  at  efterligne  disse  ædle  Martyrer,  —  eller,  hvis 
man  frygter  Døden,  at  gøre  sig  til  en  fejg  Smigrer  af 
Magten.  Intet  er  da  farligere  end  at  lægge  den  rene 
Videnskabs  Anliggender  ind  under  den  gejstlige  Ret  og 
give  Love  for  Anskuelser,  der  ere  eller  kunne  være  en 
Genstand  for  Diskussion.  Hvis  Statens  Ret  indskræn- 
kede sig  til  at  undertrykke  HandliQger  men  lod  Ordene 
gaa  frie  for  Straf,  da  vilde  Striden  om  Trosgenstande 
ikke  saa  ofte  udarte  til  Oprør." 

Med  mere  Forstand  end  mangen  saakaldt  praktisk 
Statsmand  indser  vor  Teoretiker  fuldstændigt,  at  der 
ikke  gives  anden  fornuftig  Regering  end  den  betingede 
og  indskrænkede.  Langt  fra  at  ville  lade  Individet  op- 
sluges af  Staten,  søger  han  at  sikre  Individerne  paa- 
lidelige  Garantier  mod  Statens  Almagt.  Han  er  ikke 
nogen  Revolutionær,  han  er  en  Reformator;  han  om- 
former, han  udvikler,  men  han  nedbryder  ikke.  Hans 
Gud  er  ikke  en  af  de  Guder,  der  finde  Behag  i  Cere- 
monier, i  Ofringer,  i  Røgelseduft,  og  dog  vil  Spinoza 
ingenlunde  ødelægge  Religionen;  for  Kristendommen  har 

han  en  dyb  Ærbødighed,  en  inderlig  og  oprigtig  Re- 
spekt, .  Men  i  det  Overnaturlige  er  der  efter  hans  Lære 
ingen  Mening;  efter  hans  Principer  vilde  en  Ting,  der 
var  udenfor  Naturen  være  udenfor  det  Værende  og  følge- 
lig ikke  kunne  fattes;  Aabenbarerne,  Profeterne,  have 
været  Mennesker  som  andre:  ,,Man  tænker  ikke,  siger 
han,  man  drømmer,  naar.man  tror,  at  Profeterne  have 
havt  et  menneskeligt  Legeme  og  ikke  have  havt  nogen 
menneskelig  Sjæl,  og  at  altsaa  deres  Viden  og  deres 
Sansninger  have  været  af  anden  Art  end  vor."  Den 
profetiske  Begejstring  har  ikke  været  et  enkelt  Folks, 
det  jødiske  Folks  særegne  Gave.  Den  Egenskab  at  være 
Guds  Søn  har  ikke  været  et  enkelt  Menneskes  Privile- 
gium. „For  aabent  at  udtale  min  Tanke,  skriver  han, 
saa  mener  jeg,  at  det  ikke  er  absolut  nødvendigt  for 
Ens  Frelse  at  kende  Kristus  efter  Kødet;  men  det  for- 
holder sig  ganske  anderledes,  naar  man  taler  om  den 
Guds  Søn  O:  den  evige  og  guddommelige  Visdom,  der 
aabenbarer  sig  overalt  og  især  i  den  menneskelige  Aand 
og  endnu  mere  end  andensteds  i  Jesus.  Uden  denne 
Visdom  kan  Ingen  naa  til  en  salig  Tilstand,  da  den 
alene  lærer  os,  hvad  der  er  sandt  og  falsk,  godt  og 
ondt.  Angaaende  visse  Kirkers  Vføjelser  hertil,  har 
jeg  allerede  udtrykkelig  bemærket,  at  jeg  ikke  forstaar 
hvad  de  sige-,  og  at  de  synes  mig  at  føre  samme  Sprog 
som  hvis  man  paastod  at  en  Cirkel  har  paataget  sig  en 
Firkants  Natur."  Har  Schleiermacher  senere  sagt  Andet 
og  er  ikke  Spinoza,  idet  han  tilligemed  Bichard  Simon 
grundlepgger  Skriftfortolkningen  af  det  gamle  Testamente, 
oven  i  Købet  en  Forløber  for  de  frisindede  Teologer, 
der  i  vore  Dage  have  vist,  et  B^ristendommen  kan  be- 
vare hele  sin  Glans  ogsaa  uden  det  Overnaturlige? 
Hans  Breve  til  Oldenburg  om  Jesu  Opstandelse  og  om 
den  Maade,  paa  hvilken  Paulus  forstod  den,  ere  Mester- 
værker, som  150  Aar  senere  kunde  være  benyttede  som 
en  hel  Skoles  kritisk-teologiske  Manifest. 

Det  kommer  efter  Spinozas  Synsmaade  .lidet  an  paa, 
om  man  forstaar  Mysterierne  paa  denne  eller  hin  Maade, 
forudsat  at  man  forstaar  dem  paa  en  from  Maade; 
Religionen  har  kun  ét  Maal,  Fromhed;  hvad  man  skal 
kræve  af  den  er  ikke  en  Metafysik,  men  en  Rettesnor 
for  Livet.  Inderst  inde  er  der  i  Skriften  som  i  enhver 
anden  Aabenbaring  kun  Et:  Elsk  din  Næste!  Religionens 
Frugt  det  er  Salighed;  Enhver  har  Del  i  den  i  Forhold 
til  sin  Evne  og  sin  Stræben.  De  Sjæle,  som  regeres  af 
Fornuften,  de  filosofiske  Sjæle,  der  allerede  paa  denne 
Jord  leve  i  Gud,  kunne  ikke  rammes  af  Døden;  hvad 
Døden  berøver  dem,  har  intet  Værd;  men  de  svage  eller 
lidenskabelige  Sjæle  dø  næsten  helt  og  Døden  er  for 
dem  ikke  en  underordnet  Begivenhed,  men  den  rammer 
dem  i  deres  Væsens  Dyb.  Det  uvidende  Menneske,  der 
lader  sig  lede  af  blind  Lidenskab,  drives  i  tusind  for- 
skellige Retninger  af  ydre  Aarsager  og  nyder  aldrig  Sjæ- 
lens virkelige  Fred;  for  ham  er  det,  at  ophøre  med  at 
lide,  det  samme  som  at  ophøre  med  at  leve.  Derimod 
kan  den  Vises  Sjæl  næsten  ikke  forstyrres.  Da  han  ved 
en  Slags  evig  Nødvendighed  har  Bevidsthed  om  sig  delv, 
om  Gud  og  om  Tingene,  ophører  han  aldrig  at  være  til 
og  beviBirer  altid  Sin Ats  sande  Fred. 

Spinoza  tænkte  sig  ikke  Muligheden  af,  at  man 
kunde  betragte  hans  Virksomhed  som  irreligiøs  eller 
ødelæggende.  Hans  frygtsomme  Ven  Oldenburg  lagde 
ikke  Dølgsmaal  paa,  at  enkelte  af  disse  Meninger  syntes 
visse  Læsere  nedbrydende  for  Sindets  Fromhed.  „Jeg 
tror,  svarede  Spinoza,  at  Alt  hvad  der  stemmer  med 
Fornuften  er  af  største  Nytte  med  Hensyn  til  Udretteisen 
af  det  Gode."  Aldrig  vilde  han  indrømme  den  fore- 
givne Overlegenhed  som  tillægges  de  massivt  positiye 
Forestillinger  om  Religion  og  et  tilkommende  Liv.  „Er 
det  at  forkaste  al  Religion,  udraaber  han,  at  erkende 
Gud  for  at  være  det  højeste  Gode  og  tænke,  at  man  af 
den  Grund  bør  elske  ham  med  en  fri  Sjæls  Kærlighed? 

Er  det  ufrpmt  at  sætte  vor  hele  Lyksalighed,  vor  højeste 
Frihed  i  denne  Kærlighed  eller  at  erklære  Dyden  selv 
for  Dydens  Belønning  og  sige,  at  en  blind  og  afmægtig 
Sjæl  finder  sin  Straf  i  selve  sin  Forvildelse ...  er  det  at 
fornægte  al  fiehgion?^  Bag  disse  Angreb  saa'  han  den 
Lavhed  i  Følelsen,  af  hvilken  de  fremgik.  Den,  som 
forbitredes  over  Læren  om  en  uegennyttig  Religiøsitet, 
om  at  det  Gode  bør  gøres  for  det  Godes  Skyld  alene, 
tilstod  efter  hans  Mening,  at  det  Fornuftige  og  Gode  i 
hans  Øjne  ingen  Tiltrækning  havde,  og  at  han  vilde  være 
lykkelig  ved  at  kunne  give  efter  for  alle  sine  Lyster, 
hvis  ikke  Frygten  for  Straf  holdt  ham  tilbage.  „Paa 
denne  Maade,  tilføjer  han,  afholder  et  saadant  Menneske 
sig  fra  det  Onde  og  adlyder  de  guddommelige  Bud  med 
Sorg  og  ugæme  som  en  Slave  vilde  gøre  det,  og  til  Løn 
for  dette  Slaveri  venter  han,  at  han  af  Gud  vil  faa  en 
Løn,  der  i  hans  Øjne  har  uendeligt  meget  mere  Værd 
end  den  guddommelige  Kærlighed.  Jo  mere  Uvilje  og 
Modbydelighed  han  har  følt  for  det  Gode ,  des  større 
Belønning  haaber  han  at  modtage,  og  han  forestiller 
sig,  at  de,  som  ikke  holdes  tilbage  af  samme  Fry^t  som 
han,  leve,  som  han  helst  vilde  leve,  det  vil  sige  lovløst 
og  slet.^  Han  fandt,  at  denne  Maade  at  vinde  Himlens 
Salighed  paa  ved  en  Adfærd,  der  snarere  fortjente  Hel- 
vede, var  stik  modsat  al  Fornuft,  og  at  der  var  noget 
højst  urimeligt  i  den  Mening  at  man  kunde  vinde  Gud 
ved  at  tilstaa  ham,  at  hvis  man  ikke  var  bange  for 
ham,  vilde  man  ikke  elske  ham. 

IV. 

Han  følte  det  Farlige  i  at  røre  ved  Trosgenstande, 
med  Hensyn  til  hvilke  kun  Faa  tilstede  disse  fine  Di- 
stinktioner. Caute  (forsigtigt)  var  hans  Yndlingsvalg- 
sprog;  da  hans  Venner  gave  ham  at  forstaa,  hvilken 
Eksplosion  hans  ^^^'m  vilde  fremkalde,  beholdt  han  den 

uudgivet  hos  sig  til  sin  Død.  Han  havde  ingen  literær 
Egenkærlighed  og  søgte  ikke  Berømmelse,  maaske,  sandt 
at  sige,  fordi  han  var  sikker  nok  paa  den.  Han  var 
fuldstændigt  lykkelig ;  han  har  selv  sagt  det,  lad  os  tro 
ham  paa  hans  Ord.  Han  har  gjort  mere  endnu,  han 
har  efterladt  os  sin  Hemmelighed  derved.  Hør  den, 
hør  den,  m.  H.,  denne  Anvisning  som  „Ateisternes  Fyrste" 
har  efterladt  os  til  at  finde  Lykken.  Det  er  Kærlighed 
til  Gud.  At  elske  Gud,  det  er  at  leve  i  Gud.  Livet  i 
Gud  er  det  bedste  og  det  mest  fuldkomne,  fordi  det  er 
det  fornuftigste,  det  lykkeligste,  det  rigeste,  med  ét  Ord 
fordi  det  giver  os  mere  Eksistens  end  noget  andet  LiT 
og  mere  fuldstændigt  tilfredsstiller  den  Grundlængsel, 
som  ligger  i  vort  Væsen. 

Hans  praktiske  Liv  blev  i  Et  og  Alt  styret  af  disse 
Grundsætninger.  Dette  Liv  var  et  Mesterværk  af  sund 
Fornuft  og  Dømmekraft.  Det  blev  ført  med  den  dybe 
Dygtighed,  som  findes  hos  den  Vise,  der  kun  vil  én  Ting 
og  altid  ender  med  at  opnaa  den.  Havde  han  været 
mindre  forbeholden,  havde  han  maaske  havt  den  ulykke- 
lige Acosta's  Skæbne.  Da  han  elskede  Sandheden  for 
dens  egen  Skyld  var  han  ligegyldig  for  de  Injurier,  som 
hans  Fasthed  til  at  sige  den  paadrog  ham;  han  svarede 
aldrig  et  Ord  paa  de  Angreb,  for  hvilke  han  var  Gen- 
stand. Hån  angreb  aldrig  Nogen.  „Det  strider  mod 
mine  Sædvaner,  sagde  han,  at  søge  efter  de  Vildfarelser, 
hvori  Andre  ere  faldne."  Hvis  han  havde  villet  være 
en  officiel  Personlighed,  var  hans  Liv  uden  Tvivl  blevet 
forstyrret  af  Forfølgelser  eller  i  det  Mindste  af  fyrstelig 
Unaade.  Han  var  Ingenting  og  vilde  Ingenting  være. 
Ama  nesciri  (elsk  Ubekendthed)  var  hans  Devise  som 
Forfatterens  til  „Kristi  Efterfølgelse"*).  Han  ofrede  Alt 
for  sin  Tankes  Fred,  og  heri  var  han  ikke  egoistisk,  thi 


*)  Det  berømte  anonyme  Opbyggelsesskrift,   som  tillægges  Tho- 
mas a  Eempis. 

denne  Tanke  var  af  Vigtighed  for  Alle.  Han  vægrede 
sig  flere  Gange  ved  at  modtage  tilbudt  Rigdom  og  øn- 
skede kun  det  Nødvendige.  Kongen  af  Frankrig  tilbød 
ham  en  Pension :  han  afslog  den.  Kurfyrsten  af  Pialz 
tilbød  ham  et  Professorat  i  Heidelberg:  „Eders  Frihed 
vil  være  fuldstændig,  sagde  man  ham;  thi  Fyrsten  er 
overbevist  om,  at  I  ikke  vil  misbruge  den  til  at  angribe 
Statens  Religion."  —  „Jeg  forstaar  ikke  rigtigt,  svarede 
han,  indenfor  hvilke  Grænser  jeg  maa  holde  den  Fri- 
hed til  at  filosofere,  som  man  er  saa  liberal  at  ind- 
rømme mig  paa  det  Vilkaar  at  jeg  ikke  angriber  Sta- 
tens Religion,  og  desuden  vilde  den  Undervisning,  jeg 
skulde  give  Ungdommen,  hindre  mig  i  selv  at  gaa  frem 
i  Filosofien.  Det  er  kun  lykkedes  mig  at  erhverve  mig 
et  roligt  Liv  ved  at  give  Afkald  paa  enhver  Art  af 
offentligt  Foredrag."  Han  følte,  at  hans  Pligt  var  den 
at  tænke ;  han  tænkte  i  Virkeligheden  for  hele  Menneske- 
heden, hvis  Ideer  han  var  mere  end  100  Aar  forud  for. 
Den  samme  instinktmæssige  Dygtighed  og  Takt  havde 
han  i  alle  Livets  Forhold;  han  følte  at  den  offentlige 
Mening  aldrig  tillader  et  Menneske  at  overtræde  Reglen 
i  mere  end  én  Henseende:  Da  han  var  Fritænker,  be- 
tragtede han  sig  som  forpligtet  til  at  leve  som  en  Hel- 
gen. Men  Ordet  „forpligtet"  rammer  ikke  det  rette: 
hans  blide  og  rene  Levuet  var  det  direkte  Udtryk  for 
hans  fredelige  og  elskelige  Sind.  Man  forestillede  sig 
den  Gang  Ateisten  som  en  med  Kniv  og  Dolk  bevæbnet 
Forbryder.  Spinoza  var  hele  sit  Liv  igennem  ydmyg, 
blid  og  from;  hans  Modstandere  havde  den  Naivetet  at 
beklage  sig  herover:  det  havde  været  dem  bekvemt,  om 
han  havde  levet  som  den  skinbarlige  Djævel  og  var 
død  i  Desperation;  Spinoza  smilede  af  den  ejendomme- 
lige Fordring,  som  disse  Ønsker  stillede  til  ham,  men 
kunde  ikke  for  at  være  sine  Fjender  til  Behag  forandre 

sin  Levevis. 

HsLU  havde  udmærkede  Yenner,  han  yar  modig,  naar 
det  udfordredes,   han  protesterede  mod  rasende  Folke- 
bevægelser,  naar   de   syntes   ham   uretfærdige.     Mange 
Skuffelser  forhindrede  ham  ikke  i  at  blive  det  republi- 
kanske Parti  tro;   hans  Anskuelsers  Liberalisme  var  al- 
drig afhængig  af  Begivenhedernes  Vekslen.     Hvad  der 
maaske  gør  ham  endnu  mere  Ære  er,  at  han  besad  de 
simple  Folks  oprigtige  Kærlighed  og  Agtelse,  der  levede 
omkring  ham.    Intet  overgaar  Menigmands  Agtelse,  m.  H. 
Hans  Dom  er  næsten  altid  Guds  Dom.    For  den  gode 
Familie  Van  derSpyk  var  han  øjensynligt  Idealet  af  den 
mønsterværdige  Lejer.    „Man  kunde  umuligt  genere  min- 
dre, sagde  de  nogle  Aar  efter  hans  Død  til  hans  Biograf. 
Saalænge  han  boede  hos  os,   var  han  aldrig  Nogen  i 
Vejen;   han  tilbragte  den  største  Del  af  sin  Tid  roligt 
paa  sit  Værelse.    Naar  han  imdertiden  var  træt  af  at 
have  hængt  altfor  længe  over  sine  Tanker,  saa  kom  han 
ned  og  talte  med  Husfolkene  om  al  Slags  selv  om  Smaa- 
ting."     Man  kunde  virkelig  ikke  i  et  Hus  have  nogen 
elskværdigere  Fælle.    Han  talte  ofte  med  sin  Værtinde, 
især  paa'  den  Tid,  da  hun  ventede  sin  Nedkomst  og  med 
de  øvrige  Beboere,  naar  de  havde  nogen  Sorg  eller  Syg- 
dom.   Han  mindede  Børnene   om   at  gaa  i  Eirke,    og 
naar  de  kom  tilbage,    spurgte  han  dem  ud  om  hvad  de 
huskede  af  Prædikenen.    Han  bifaldt  næsten  altid  i  høj 
Grad  hvad  Præsten    havde   sagt.     En   af  de  Personer, 
han  nærede  mest  Agtelse  for,   var  Præsten  Cordes,    en 
udmærket  Mand  og  flink  Prædikant;  han  gik  undertiden 
og  hørte  ham  og  opfordrede  sin  Vært  til  aldrig  at*  for- 
sømme en  saa  dygtig  Mands  Prædiken.    Hans  Værtinde 
spurgte  ham  en  Dag,    om  hun  kunde  blive  frelst  i  den 
Keligion,  hun  bekendte  sig  til.     „Eders  Keligion  er  god, 
svarede  han,   I  bør  ikke  søge  nogen  anden,  ikke  heller 
tvivle  paa,  at  I  kan  blive  salig  i  Eders  Tro,  forudsat  at 
I  ikke  blot  er  from,  men  samtidigt  fører  et  fredeligt  og 
roligt  Liv." 

Han  var  beundringsværdigt  ædruelig  og  nøjsom. 
Sit  daglige  Forbrug  dækkede  han  ved  et  Haandværk, 
han  drev,  Slibningen  af  Brilleglas,  hvori  han  blev  meget 
dygtig.  Familien  Van  der  Spyk  gav  hans  Biograf,  Go- 
lerus,  smaa  Stykker  Papir,  hvorpaa  han  havde  skrevet 
sine  Udgifter  op;  de  beløb  sig  i  Gennemsnit  til  fire  og 
en  halv  Sous  om  Dagen.  Han  passede  nøje  paa  at  be- 
tale sine  Regninger  hvert  Fjerdingaar  for  hverken  at 
give  mere  eller  mindre  ud  end  han  kunde.  Han«  Paa- 
klædning  var  simpel,  næsten  fattig;  men  hans  hele  Væ- 
sen røbede  en  rolig  Klarhed.  Det  var  tydeligt,  at  han 
havde  fundet  den  Lære,^  der  indgød  ham  fuldstændig 
Tilfredshed. 

Han  *  var  aldrig  hverken  sørgmodig  eller  lystig ,  og 
hans  Sinds  Ligelighed  tog  sig  ud  som  et  Under.  Han 
var  maaske  noget  sorgfald  den  Dag,  da  hans  Lærer  Van 
den  Ende's  Datter  foretrak  hans  Meddiscipel  Eerkering 
for  ham;  men  jeg  tænker,  at  han  trøstede  sig  hurtigt. 
„Fornuften  er  min  Nydelse,  sagde  han,  og  mit  Maal  i 
dette  Liv  det  er  Glæde  og  E^larhed.^  Han  led  ikke,  at 
man  priste  Melankolien.  Det  er  en  Overtro,  sagde 
han,  at  anse  Sørgmodighed  for  et  Gode  og  kalde  alt 
det  et  Onde,  som  foraarsager  Glæde.  Gud  maatte  jo 
være  misundelig,  hvis  han  kunde  have  Tilfredsstillelse 
af  min  Afmagt  og  mine  Lidelser.  Nej,  jo  større  Glæde, 
vi  føle,  til  des  større  Fuldkommenhed  naa  vi  og  des 
større  Del  faa  vi  i  Guddommens  Natur.  Glæden  kan 
aldrig  være  noget  Slet,  naar  den  er  betinget  af  Loven 
for  vort  sande  Vel.  Det  sædelige  Liv  er  ikke  et  trist 
og  tungsindigt  Liv  i  Askese  og  Selvplageri.  Hvorledes 
skulde  Guddommen  kunne  have  Fornøjelse  af  Synet  af 
vor  Svaghed,  hvorledes  skulde  den  kunne  regne  mig 
Taarer,  Hulken,  Angst,  lutter  Tegn  paa  Sjælens  Afmagt, 
til  Gode?  Nej,  tilføjede  han  med  Styrke,  en  forstandig 
Mand  drager  Nytte  af  Livets  Goder  og  nyder  dem  saa 
meget  som  muligt,   han  vedligeholder  sin  Sundhed  med 

en  tilstrækkelig  og  velsmagende  Føde,  han  under  sine 
Sanser  Planternes  Duft  og  Farvepragt,  han  ynder  end- 
ogsaa  Pynt,  Musik,  festlige  Lege,  Skuespil  og  alle  de 
Fornøjelser,  som  Enhver  kan  nyde  uden  at  skade  Andre 
derved?  Man  taler  uophørligt  om  Anger,  Ydmyghed, 
Død ;  men  Angeren  er  ikke  nogen  Dyd,  den  er  Følgen  af 
en  Svaghed;  Ydmygheden  er  ikke  nogen  Dyd,  eftersom 
den  i  Mennesket  fødes  af  Ideen  om  dets  Ringhed.  Tan- 
ken om  Døden  endelig  er  en  Datter  af  Frygten  og  det 
er  i  svage  Sjæle ,  at  den  fæster  Bo.  Den  Ting  i  Ver- 
den, sagde  han,  paa  hvilken  en  fri  Mand  tænker  mindst, 
det  er  Døden.  Visdommen  er  en  Overvejen  ikke  af  Dø- 
den, men  af  Livet. 

V. 

Siden  Epiktets  og  Marcus  Aurelius's  Dage  havde 
man  ikke  set  et  Liv,  der  var  saa  dybt  gennemtrængt  af 
Følelsen  af  det  Guddommelige.  I  det  12te,  det  13de, 
det  16de  Aarhundrede  havde  den  rationalistiske  Filosofi 
havt  store  Mænd  at  opvise,  men  ikke  nogen  Helgen. 
Ofte  havde  noget  Afskrækkende  og  Haardt  blandet  sig 
med  Fritænkeriet  i  Italien.  Der  havde  tidt  slet  intet 
Forhold  været  til  Religionen  i  disse  Eksistenser,  der 
ikke  mindre  gjorde  Oprør  mod  de  menneskelige  end 
mod  de  guddommelige  Love,  og  hvorpaa  den  stakkels 
Vanini's  Levnet  er  det  sidste  Eksempel.  Her  derimod 
er  det  Religionen,  der  fremtvinger  den  frie  Tanke;  den 
er  opfattet  soni  Kultus.  Thi  i  et  saadant  System 
er  Religionen  ikke  en  Del  af  Livet,  men  Livet 
selv.  Hvad  det  kommer  an  paa,  er  ikke  at  besidde  en 
eller  anden  metafysisk  Frase,  der  er  mere  eller  mindre 
korrekt,  men  at  give  sit  Liv  en  Pol,  en  Retning,  den 
højeste  Retning,  den  ideale. 

Herved  har  Deres  berømte  Landsmand,  m.  H.,  rejst 
en  Fane  som  endnu  den  Dag  i  Dag  er  i  Stand  til   at 

samle  Alt  hvad  der  tænker  og  Alt,  hyad  der  føler  ædelt. 
Ja,  Religionen  er  evig;  den  svarer  til  det  primitiye  som 
til  det  civiliserede  Menneskes  højeste  Trang;  den  Til 
først  gaa  til  Grunde  med  Menneskeheden  selv,  eller  ret- 
tere dens  Forsvinden  vilde  være  Beviset  paa,  at  den 
vansl98gtede  Menneskehed  var  i  Færd  med  at  vende  til- 
bage til  den  dyriske  Tibtand,  hvoraf  den  er  udgaaet. 
Og  dog  kan  i  vore  Dage  intet  Dogme,  ingen  Formel, 
ingen  Kultus  udtømme  den  religiøse  Følelse.  Det  er 
nødvendigt  at  stille  disse  to  tilsyneladende  hinanden 
modsigende  Sætninger  op  mod  hinanden.  Ve  den,  som 
paastaar  at  Religionens  Tid  er  forbi!  Ve  den,  som  ind- 
bilder sig  at  det  kan  lykkes  at  gengive  de  gamle  Sym- 
boler den  Styrke,  som  de  havde,  da  de  støttede  sig  paa 
Fortidens  urokkelige  Dogmatisme!  Denne  Dogmatisme 
maa  vi  forstaa  at  undvære;  vi  maa  skille  os  af  med 
hine  bestemte  Trospaastande,  der  vare  Kilder  til  saa 
mange  Stridigheder  og  saa  skærende  Smerte,  men  ogsaa 
vare  Grundsætninger  for  en  saa  brændende  Overbevis- 
ning; vi  maa  opgive  den  Anskuelse  at  det  skulde  være 
os  muligt  at  opretholde  en  Tro  hos  de  Andre,  som  vi 
selv  ikke  mere  dele.  Spinoza  havde  Ret  i  at  føle  Ræd- 
sel for  Hykleriet;  Hykleriet  er  fejgt  og  uredeligt;  men 
fremfor  Alt  Hykleriet  er  til  ingen  Nytte.  For  fuldt  Al- 
vor kan  man  her  anvende  det  gamle  Spørgsmaal:  Hvem 
bedrager  man  her?  De  højere  ELlassers  haardnakkede 
Hang  til  uden  alt  Forbehold  for  de  udannede  Klassers 
Øjne  at  patronisere  Fortidens  religiøse  Former,  vil  kun 
have  én  Virkning,  den  at  nedbryde  den  Avtoritet,  som 
de  ville  have  Brug  for,  naar  en  Gang  den  Krisens  Dag 
kommer,  da  det  har  sin  Betydning,  om  Folket  endnu 
tror  paa  enkelte  Højerestilledes  Ærlighed  og  Fornuft. 

Ære  være  da  Spinoza,  som  har  vovet  at  sige:  For- 
nuften fremfor  Alt!  Fornuften  kan  ikke  stride  mod  Men- 
neskehedens vel  forstaaede  Interesser.  Og  dem.  hvem 
Utaalmodigheden  river  med  sig,   ville  vi  minde  om,   at 

Spinoza  aldrig  opfattede  den  religiøse  Reyolution  ander- 
ledes end  som  en  Omformning.  Det  samme  Indhold  blev 
efter  hans  Opfattelse  bevaret  i  andre  Udtryk.  Naar  han 
paia  den  ene  Side  energisk  bekæmpede  en  fra  det  bor- 
gerlige Samfund  adskilt  Eirkemagt  og  Statens  Tendens 
til  at  beskæftige  sig  med  sine  Undersaatters  Meninger 
om  det  Oversanselige,  saa  bekæmpede  han  dog  paa  den 
anden  Side  hverken  Staten  eller  Keligionen.  Men  han 
vilde,  at  Staten  skulde  være  tolerant  og  Religionen  fri. 
Vi  ville  ikke  Mere.  Man  kan  ikke  paatvinge  Andre  den 
Tro,  som  man  selv  ikke  mere  har.  Naar  Fortidens 
Troende  vare  forfølgesyge,  saa  var  de  tyranniske,  men  i 
det  Mindste  konsekvente ;  naar  man  i  vore  Dage  vil  bære 
sig  ad  som  de,  saa  er  man  simpelt  hen  absurd.  Vor 
Religion  er^en  Følelse,  som  formaar  at  iklæde  sig  tal- 
rige Former.  Disse  Former  have  paa  ingen  Maade  lige 
høj  Værdi,  men  ingen  af  dem  har  Kraft  eller  Myndighed 
til  at  fordrive  de  andre.  Frihed,  det  er  Spinozas  Re- 
ligionspolitiks  sidste  Ord.  Det  være  ogsaa  vort!  Det 
er  det  hæderligste  Løsen,  man  kan  gribe ;  det  er  maaske 
paa  samme  Tid  det  virksomste  og  det  sikreste  for  Ci- 
vilisationens fremskridende  Gang. 

Menneskeheden  gaar  i  Virkeligheden  med  forunder- 
ligt ulige  Skridt  ad  Fremskridtets  Vej.  Den  barske  og 
voldsomme  Esau  taber  Taalmodigheden  over  de  smaa 
Skridt  som  Jakobs  Flok  tager  og  det  Sinkeri,  som  for- 
anlediges derved.  Lad  os  give  Alle  Tid.  Vi  ville  — 
det  forstaar  sig  —  ikke  tillade  Barnagtigheden  og  Uviden- 
heden at  lægge  Aandens  frie  Bevægelser  Hindringer  i  Vejen ; 
men  lad  os  ikke  forstyrre  de  sendrægtigere  Bevidstheders 
langsommere  Udvikling.  Den  Frihed  til  at  dyrke  det  Ab- 
surde, som  tilstaas  det  ene  Parti,  er  Betingelsen  for  den 
Frihed  til  at  dyrke  Fornuften,  som  tilstaas  det  andet. 
De  Tjenester,  som  Tvångsforholdsregler  have  gjort  Men- 
neskeheden, ere  ikke  sande  Tjenester.  At  de,  som  ikke 
tro  paa  nogen  Sandhed,   bruge  Tvang  for  at  opnaa  en 

ydre  Underkastelse,  det  er  let  nok  at  forstaa.  Men  vi 
som  tro,  at  Sandheden  er  noget  Virkeligt  og  i  højeste 
Grad  Ærværdigt,  hvorledes  skulde  vi  kunne  tænke  paa 
ved  Vold  at  ville  opnaa  en  Tilslutning,  som  kun  har 
Værd,  naar  den  er  Frugten  af  fri  Overbevisning?  Vi 
tro  ikke  mere  paa  sakramentale  Formler,  der  skulle 
virke  ved  egen  Kraft  uafhængigt  af  den  Forstaaelse, 
hvormed  de  tilegnes  af  Den,  paa  hvem  man  lader  dem 
virke;  for  os  har  en  Tro  kun  Værd,  naar  den  er  erobret 
af  Personligheden  selv,  naar  den  forstaas,  naar  den  er 
indoptaget;  en  Overbevisning,  som  var  fremkaldt  ved  en 
Regeringsordre,  var  da  for  os  saa  fuldstændigt  Nonsens, 
som  en  paabudt  Forelskelse  eller  en  kommanderet  Sym- 
pati. Lad  os,  m.  H.,  love  os  selv,  at  vi  altid  ville  for- 
svare vor  Frihed  mod  dem,  som  ville  gøre  Indgreb  i  den, 
men  lad  os  tillige  love,  at  vi  i  Nødsfald  vilde  forsvare 
ogsaa  deres  Frihed,  der  ikke  altid  have  respekteret  vor, 
og  der  sandsynligvis,  i  Fald  de  havde  Magten,  ikke  heller 
vilde  respektere  den  nu. 

Det  er  Holland,  m.  H.,  som  for  mere  end  200  Aar 
siden  havde  Æren  af  at  vise  Muligheden  af  disse  Teorier, 
idet  det  virkeliggjorde  dem.  „Behøver  man,  siger  Spi- 
noza, at  levere  Bevis  for  at  denne  Tankens  Frihed  ikke 
foranlediger  nogen  alvorlig  Ulæmpe  og  er  tilstrækkelig 
til  at  holde  Mænd,  som  aabenlyst  hylde  forskellige  Prin- 
ciper, i  gensidig  Respekt  for  hverandres  Rettigheder?  Der 
findes  jo  Eksempler  i  Overflod,  og  man  behøver  ikke  at 
søge  dem  langt  borte:  lad  os  nævne  Byen  Amsterdam, 
hvis  betydelige  Voksen,  der  er  en  Genstand  for  frem- 
mede Folkeslags  Beundring,  kun  er  en  Frugt  af  denne 
Frihed.  I  denne  blomstrende  Republik,  i  denne  ypper- 
lige By  leve  Mennesker  af  alle  Folkeslag  og  alle  Tros- 
bekendelser fredeligt  sammen  i  den  mest  fuldkomne 
Enighed  ...  og  der  gives  ingen  saa  taabelig  Sekt,  at 
dens  Tilhængere  jo,  naar  de  ikke  krænke  Nogens  Ret, 
der  offentlig  nyde  Øvrighedens  Beskyttelse  og  Bistand." 

Descartes  var  af  samme  Mening,  da  han  i  Eders  Land 
søgte  et  stille  Ly,  hvor  han  trygt  kunde  t^nke.  Og  det 
var  i  Kraft  af  denne  ædle  Forret:  at  være  et  frit  Stykke 
Jord,  som  Eders  Fædre  forstode  med  Glans  at  hævde 
mod  Alle,  at  Holland  blev  det  Tilflugtssted,  hvor  den 
menneskelige  Aand,  skærmet  mod  alle  de  Tyrannier, 
som  kuede  Evropa,  fandt  en  Luft,  hvori  den  kunde 
trives,  et  Publikum,  der  forstod  den,  og  Organer  der 
mangfoldiggjorde  dens  Røst,  som  alle  andre  Stcfder  blev 
kneblet. 

Dybe  ere  visselig  vort  Aarhundredes  Saar,  og  gru- 
somme have  dets  Genvordigheder  været.  Saa  mange 
Problemer  sættes  aldrig  ustraffet  paa  én  Gang  under 
Debat,  inden  man  besidder  Midler  til  at  løse  dem.  Det 
er  ikke  os,  som  have  knækket  hin  Himmel  af  Krystal 
med  dens  sølvklare  og  azurblaa  Lysglands,  der  har  hen- 
revet og  trøstet  saa  mange  Blikke.  Men  den  er  i  Styk- 
ker. Hvad  der  er  bristet,  det  er  bristet,  og  aldrig  vil 
en  alvorlig  Aand  paatage  sig  det  barnagtige  Hverv  at 
genindføre  den  Uvidenhed,  som  er  forbi,  eller  at  gen- 
oprette en  Illusion,  som  er  gaaet.  tabt.  De  store  Byers 
Befolkning  har  næsten  overalt  tabt  Troen  paa  det  Over- 
naturlige; om  yi  ogsaa  for  at  gengive  Folket  denne  Tro 
vilde  bringe  vor  Overbevisning  og  vor  Ærlighed  som 
Offer,  det  vilde  alligevel  ikke  lykkes  os.  Men  det  Over- 
naturlige, opfattet  paa  Fortidens  Maade,  er  ikke  Idealet. 
Det  Overnaturliges  Sag  er  tabt.  Men  Idealets  Sag  er 
ikke  tabt,  ikke  rokket;  den  vil  aldrig  rokkes.  Idealet 
er  og  bliver  Verdens  Sjæl,  den  stedseværende  Gud,  Uni- 
versets første,  virkende  og  endelige  Aarsag. .  Det  er 
Grundvolden  for  den  evige  Religion.  Saa  lidt  som  Spi- 
noza behøve  vi  Mirakler  eller  egennyttige  Bønner  for  at 
tilbede  Gud.  Saa  længe  der  i  det  menneskelige  Hjærte 
er  en  Stræng,  som  dirrer  ved  Lyden  af  det,  der  er 
sandt,  retfærdigt  og  tilbørligt,  saa  længe  on  Menneske- 
sjæl  af  instinktmæssig  Renhed   foretrækker  Kyskheden 


^, 

for  Livet,  saa  Iseinge  der  findes  Venner  af  det  Sande, 
som  ville  ofre  Videnskaben  deres  Ro,  Venner  af  det 
Gode,  som  ville  give  sig  hen  til  Barmhjærtighedens  nyt- 
tige og  hellige  Gæming,  Evinde^jærter,  som  elske  det, 
der  er  godt,  skønt  og  rent.  Kunstnere,  der  udtrykke  det 
i  Toner,  Farver  og  begej stede  Ord,  saa  længe  vil  Gud 
leve  i  os,  mine  Herrer!  Først  naar  den  Dag  kom,  da 
Egoismen,  Hjærtets  Lavhed,  Aandens  Sneverhed,  Lige- 
gyldigheden for  Videnskaben,  Foragten  for  Menneske- 
rettighederne, Glemselen  af  alt  Stort  og  Ædelt  over- 
svømmede Verden  —  først  da  vilde  Gud  ikke  mere  være 
i  Menneskeheden.  Men  jgærnt  fra  os  være  slige  Tanker. 
Vor  Attraa,  vore  Lidelser,  selv  vore  Fejl  og  vore  Ube- 
sindigheder ere  Beviset  for,  at  Idealet  lever  i  os.  Ja 
det  menaeskelige  Liv  er  endnu  af  guddommelig  Natur. 
Vor  tilsyneladende  Fomægten  er  ofte  ikke  Andet  end 
altfor  samvittighedsfulde  Aanders  Skrupler  ved  at  be- 
kræfte mere  end  de  vide.  Denne  Fomægten  er  en  bedre 
Hyldest  af  Guddommen  end  de  under  Vanen  trællende 
Aanders  hyklerske  og  rutinerede  Tilbedelse.  Gud  er 
endnu  i  os,  mine  Herrer!    Est  deus  in  nobis. 

Lader  os  da  alle  i  Forening,  mine  Herrer,  bøje  os 
for  den  store  og  berømmelige  Tænker,  som  for  200  Aar 
siden  bedre  end  nogen  Anden  baade  ved  sit  Livs  Eks- 
empel og  ved  sine  Værkers  da  endnu  saa  unge  Magt 
beviste,  hvad  aandig  Glæde  og  hellig  Indvielse  der  er  i 
slige  Tanker.  Lad  os  med  Schleiermacher  hellige  den 
rene  og  miskendte  Spinozas  Aand  det  Bedste,  vi  formaa 
at  frembringe.  „Ham  gennemtrængte  den  højeVerdens- 
aand,  det  Uendelige  var  ham  Et  og  Alt,  Universet  hans 
eneste  og  evige  Kærlighed;  i  hellig  Uskyld  og  dyb  Yd- 
myghed spejlede  han  sig  i  den  evige  Verden,  hvis  Spejl 
han  atter  var,  han  som  i  saa  høj  Grad  fortjente  Alles 
Kærlighed;  fuld  af  Religion  var  han  og  fuld  af  hellig 
Aand;    derfor   staar   han  for  os   ensom  og  uden   Lige, 

en  Mester  i  sin  Kunst,  men  højt  hævet  over  de  Profane, 
uden  Disciple  og  uden  Borgerret  nogensteds.  ^ 

Denne  Borgerret,  den  give  De  hain  nu,  mine  Herrer. 
Det  Mindesmærke,  de  have  sat  ham,  vil  være  hans  Genios 
Berøringspunkt  med  Jorden.  HansAand  vil  som  en  god 
Skytsaand  svæve  over  de  Steder,  hvor  hans  Jordlivs  korte 
Kejse  blev  fuldbragt.  Ve  den  Vandrer,  som  i  Forbigaaende 
vilde  rette  en  Forhaanelse  mod  dette  blide  og  tænksomme 
Aasyn!  Han  vilde  som  alle  lave  Sjæle  blive  straffet  ved 
selve  sin  Lavhed  og  sin  Mangel  paa  Evne  til  at  forstaa 
det  Guddommelige.  Men  fra  sit  Fodstykke  af  Granit 
vil  han  lære  Alle  den  Vej  til  Lykken,  som  han  har  fun- 
det, og  om  Aarhundreder  vil  den  udviklede  Mand,  som 
gaar  forbi  paa  Pavilioengragt  sige  ved  sig  selv:  Her  er 
maaske  Gud  bleven  set  paa  nærmest  Hold.'' 

Gid  Erindringen  om  denne  Fest  maa  blive  os  alle 

en  Trøst  og  et  kært  Minde  1 

Ve«  «.  I. 


Madame  Arnould-Plessy. 


I. 

I  Begyndelsen  af  Maj  1876  tog  Madame  Arnould- 
Plessy  ved  en  højtidelig  og  meget  indbringende  Benefice 
Afsked  med  Théåtre-Fran^ais.  Endnu  fuldkommen  kraftig, 
trods  sin  fremrykkede  Alder  lige  usvækket  paa  Aand  og 
Legeme  havde  hun  i  den  forudgaaende  Maaned  ladet  sine 
bedste  Roller  passere  Eevue  for  Publikum,  saaledes  som 
det  er  god  og  efterlignelsesværdig  Skik  paa  den  franske 
Nationalscene.  Den  sidste  Aften  gav  hun  endnu  et 
sammentrængt  Billede  af  sit  Talents  ejendommeligste 
Formationer,  idet  hun  baade  viste  sin  mønsterværdige 
Behandling  af  de  klassiske  Alexandriner  i  en  Rolle  hos 
Moliére,  udpenslede,  som  hun  alene  kunde,  det  18de  Aar- 
hundredes  Rokokostil  hos  Marivaux  og  hævdede  sin 
aandfnlde  Forstaaelse  af  det  moderne  Drama  som  ^t;en- 
tyrersken  i  det  ligelydende  Skuespil  af  Augier.  Til  Slut- 
ning fremsagde  hun  med  bevæget  Stemme  en  Epilog  af 
en  af  det  unge  Frankrigs  fineste  Lyrikere  SuUy-Prud- 
homme,  i  hvilken  hun  udtalte,  at  Tiden  aldrig  vilde 
bringe  de  store  Mesterværker  til  at  forstumme,  men  at 
hun,  hvem  en  kort  Stund  de  store  Geniers  hellige  Fakler 
havde  været  betroede,  nu  træt  nedlagde  disse  i  yngre 
Hænder,  og  med  en  fuldkommen  smuk  og  ædel  Gebærde 
overgav  derpaa  Madame  Plessy  den  ideale  Byrde  til  de 

unge  Skuespillerinder,  der  omgav  hende  paa  Scenen. 
Saa  fulgte  en  Bifaldssalye  og  en  Blomsterregn  fra  et 
Publikum,  i  hvilket  næsten  hver  eneste  bar  et  anset  Navn, 
og  som  et  Ligklæde  rullede  Tæppet  ned  over  en  af  det 
franske  Theaters  største  Kunstnerinder.  Et  Par  Dage 
derpaa  strømmede  Bladene  over  af  Biografier,  krydrede 
med  talløse  Komplimenter,  Kritikerne  sang  Klagesange, 
og  der  rettedes  indtrængende  Opfordringer  til  Ministeren 
for  de  skønne  Kunster  om  at  give  Madame  Plessy  en 
Ansættelse  ved  Konservatoriet,  for  om  muligt  at  for- 
plante hendes  Mesterskab  i  Diktionen,  for  at  ikke  hendes 
Kunst,  der  var  som  et  Skatkammer  for  den  franske 
Scelies  ældste  Traditioner,  skulde  forsvinde  for  stedse 
uden  at  efterlade  sig  Spor. 

Otte  Dage  efter  sin  Benefice  optraadte  saa  Madame 
Plessy  i  en  af  sine  YndlingsroUer  ved  Badestedet  Vichy 
og  spillede  derpaa  trods  Pariserbladenes  hæftige  Be- 
brejdelser for  Smagløshed  hele  Sommeren  igennem  ved 
forskellige  Badesteder.  Saa  lidt  brød  Anstandsdamen  paa 
Scenen  sig  i  Livet  om,  hvad  der  ellers  anses  for  god 
Tone  og  Kutyme,  saa  absolut  foragtede  hun  om  Pariserne 
fandt  hendes  Opførsel  passende  eller  ikke. 

Men  hiin  har  hele  sit  Liv  igennem  været  saaledes;* 
fuldt  saa  egensindig  og  lunefuld  som  nogen  Sylvia  eUer 
Céliméne.  Hun  har  aldrig  været  at  stole  paa,  aldrig 
paalidelig  i  sine  Forpligtelser  og  Engagements.  Det  er 
ikke  at  forstaa  saaledes,  at  hun  intrigerede,  var  smidig 
og  dobbelt,  falsk  og  glat;  nej  hun  gjorde  altid  pludselig 
helt  omkring,  og  var  ligesaa  haardnakket  og  egensindig 
i  det,  hun  nu  satte  al  sin  Salighed  i  at  ville,  som  i  det 
hun  for  en  kort  Stund  siden  havde  givet  sit  Liv  for  at 
hævde.  Hendes  Kapricer  kunde  vare  længe,  men  de  vare 
alligevel  kun  Kapricer,  det  vil  sige  øjeblikkelige  Ind- 
skydelser, ikke  Beslutninger.  Og  intet  hjalp,  hverken  gode 
Raad  eller  Formaninger,  Klogskab  eller  Velvilje,  Bønner 
eller  Trusler  overfor   hendes   fuldkommen  sikre  Kulde. 

Hun  yar  altfor  forvænt  med  sin  egen  Stemme  og  med 
dens  Magt  til  at  høre  efter  andre.  Hun  var  sig  sine 
Eyner,  sit  Talent,  sit  Herredømme  altfor  bevidst  til  at 
hun  alvorligt  kunde  tro,  at  man  kunde  sætte  uomstøde* 
lige  Skranker  i  Vejen  for  hendes  Vilje.  Hun  har  hyp- 
pig erfaret  at  hendes  Blik  bøjede  stive  Nakker.  Feteret 
som  hun  var  og  vant  til  den  offentlige  tusinde  Gange 
gentagne  stormende  Hyldest,  havde  hun  erhvervet  sig 
en  kvindelig  Rustning  af  Stolthed  og  Værdighed,  mod 
hvilken  alle  Pile  prellede  af.  Hun  besad  paa  Scenen 
som  i  Livet  en  uforstyrrelig  Aplomb.  Og  hun  holdt 
maaske  des  fastere  paa  disse  Egenskaber,  som  de  vare 
tilvundne  og  ikke  fra  Fødslen  af  havde  ligget  i  hendes 
Væsen;  thi  hun  var  født  i  ringe  Eaar,  opdraget  under 
et  vagabonderende  Liv  og  havde  ikke  ubevidst  kunnet 
tilegne  sig  den  fornemme  eller  rige  Kvindes  Væsen.  Al 
sin  Dannelse  skyldte  hun  Theatret.  Hendes  Stemme 
havde  af  Naturen  hverken  været  særlig  stor  eller  klang-* 
fuld,  men  hun  havde  lært  at  bruge  den,  lært  at  agte 
paa  hver  Stavelse,  nøje  mærket  sig  hver  Ords .  Værd  og 
Betydning.  Den  var  ikke  skøn  ved  Vellyd,  men  ved 
ligesom  at  være  potenseret  menneskelig  Tale,  hvor  det 
Ubevidstes  og  det  Dyriskes  Udtryk  havde  veget  Pladsen 
for  et  gennemaandet  Sprog.  Hendes  Skikkelse  var  af 
Naturen  plump,  hendes  Manerer  lidt  drøje  og  bondepige- 
agtige; men  hun  havde  sin  hele  Krop,  fra  Hoved  til  Fod, 
i  sin  Magt  som  et  viljeløst  Instrument.  Hun  gjorde  med 
sig  selv  hvad  hun  vilde,  stod,  hvor  hun  vilde,  var  rolig 
eller  varm  efter  Lyst  og  derigennem  vandt  hun  en  Sikker- 
hed, som  kunde  blive  Fornemhed  ja  næsten  dronninge- 
agtig  Højhed,  og  en  Smidighed,  som  kunde  blive  til 
Raffinement,  om  end  ikke  til  adelspræget  Ynde.  Det 
havde  ikke  været  sunget  for  hendes  Vugge,  at  hun  skulde 
slynge  uvurderlige  Perlesmykker  om  sin  Hals,  og  formaa 
at  bære  dem,  som  de  skulde  bæres;  men  hun  bar  dem 
rigtignok  lidt  for  ofte;  til  Kostymer,   hvor  de  ikke  pas- 

sede,  og  hYor  de  gjorde  hendes  Pynt  spraglet  og  over- 
læsset. 

Hendes  Skæbne  har  ikke  været  særdeles  mærkværdig 
ved  ydre  Hændelser,  kun  en  enkelt  Gang  har  hun  efter 
sin  Natur  vist  hele  sin  Karakter  i  et  uventet  coup  de 
tete.  Alligevel  er  det  et  lærerigt  Liv,  fordi  det  tillader 
at  følge  hendes  kunstneriske  Udvikling  med  forholdsvis 
stor  Sikkerhed.  Hvad  hendes  Privatliv  angaar,  saa  er  det 
meget  lidt  bekendt,  og  hvad  Rygtet  siger  derom  skiller 
hende  ikke  meget  fra  hendes  Medsøstre  i  Thalia.  Allige- 
vel lader  der  sig  af  dette  maaske  lidt  umoralske  Liv 
uddrage  en  Lære  og  en  Moral.  Over  hendes  Biografi 
kunde  staa:  Hvorledes  en  Skuespillerinde  bliver  til!  Jeg 
vil  da  først  fortælle  hendes  Liv  og  bagefter  kortelig 
forsøge  at  uddrage  Moralen. 

H. 

Hun  er  født  i  Metz  1819  efter  hendes  eget  Udsagn; 
der  er  imidlertid  ikke  ringe  Sandsynlighed  for,  at  hendes 
ellers  saa  paalidelige  Hukommelse  har  svigtet  hende  no- 
get overfor  dette  Aarstal  og  at  hun  ikke  er  bleven  ældre 
ved  denne  Distraktion.  Om  hendes  tidligste  Barndom 
tie  alle  Biografer.  Selv  hendes  rette  Navn  er  forblevet 
en  Hemmelighed ;  da  hun  skulde  optræde,  satte  hun  paa 
Theaterplakaten  MademoiseUe -Plessy,  og  dette  blev  hun 
kaldt  lige  til  sit  Giftermaal.  Om  hendes  Moder  vides 
intet,  hendes  Fader  havde  været  Præst  før  Revolutionen  89, 
men  forlod  den  gejstlige  Stand,  og  da  senere  hen  ulykke- 
lige Omstændigheder  havde  berøvet  ham  hans  Formue, 
valgte  den  forhenværende  Prædikant  Theaterbrædderne 
til  Virkekreds  for  sin  Veltalenhed,  og  blev  Provins- 
skuespiller. Han  giftede  sig  og  hans  lille  Datter  flak- 
kede omkring  med  ham,  og  det  tør  antages,  at  hendes 
Opdragelse  næppe  har  været  drevet  med  synderlig  Stadig- 
hed eUer  Omhyggelighed.    Dog  herom  er  man  helt  over- 

ladt  til  Gætning.  Hvad  Faderen  spillede,  om  han  var 
dygtig  i  sin  Kunst  eller  ej,  om  han  har  haft  nogen  Ind- 
flydelse paa  sit  Barn  og  da  af  hvad  Art,  det  give  de 
mangelfalde  Dokumenter  os  ingen  Oplysning  om.  Der 
fortælles  kun  som  sikkert,  at  den  lille  Sylvanie,  otte  Aar 
gammel  kunde  recitere  Misanthropen  fra  Ende  til  anden. 
Dette  tyder  hen  paa,  at  Faderen  har  været  ikke  ringe 
grebet  af  sin  Kunst  og  har  besiddet  enten  en  fast  Vilje 
til  at  uddanne  sin  Datter  for  Scenen,  eller  en  stærk  Tro 
paa  hendes  Kald.  Og  det  kunde  tænkes,  at  han  just 
valgte  den  store  Digters  mest  melankolske  og  meunesky 
Vers  til  at  udtales  af  denne  Bamemund  som  en  Art 
Modgift  til  den  blandede  Atmosfære  hun,  den  tidligt  ud- 
viklede, indaandede  i  de  brogede  Provinstrupper.  Misan- 
fh'open  var  hendes  Barndoms  Katekismus ;  dette  Stykkes 
Hovedrolle  var  siden  en  af  hendes  største  Triumfer. 

Vi  vide,  at  hun  1839  indtraadte  som  Elev  i  Kon- 
servatoriet i  Paris,  og  det  er  netop  dette  Aarstal,  som 
mistænkeliggør  det  angivne  Fødselsaar,  thi  det  synes 
utænkeligt  og  stemmer  lidet  med  hint  Instituts  Regler 
at  optage  et  tiaars  Pigebarn.  Absolut  umuligt  er  det 
dog  ikke  og  selv  om  hun  virkelig  var  lidt  ældre,  har 
hun  for  sin  Alder  været  forbavsende  moden.  Hun  havde 
det  overordentlige  Held,  at  hendes  Lærer  blev  Samson, 
der  paa  den  Tid  besad  en  ligesaa  stor  og  ligesaa  be- 
rettiget Anseelse  i  Paris'  Theaterverden  som  Regnier 
nutildags.  Han  var  som  Skuespiller  en  Ræsonneur,  en 
fornem  og  aandfuld  Begavelse,  der  hele  sit  Liv  igennem 
maatte  kæmpe  med  forholdsvis  ringe  naturlige  Frem- 
stillingsevner. Han  var  et  komplet  Repertorium  for  al 
scenisk  Tradition  og  Teori  og  uden  Spørgsmaal  anset 
for  den  fineste  Kender  af  og  den  dygtigste  Lærer  i  sce- 
nisk Kunst.  Han,  der  som  en  Prometheus  forstod  at 
bringe  den  himmelske  Gnist  selv  til  en  statuekold  Marmor- 
kvinde som  Rachel,  fandt  den  Opgave  let  at  forme  som 
blødt  Voks  mellem  sine  Hænder  Sylvanie  Plessys  livlige 

Og  modtagelige,  næsten  kamæleonagtige  Sind.  I  fem 
Aar  indtil  1834  var  han  hendes  stadige  Vejleder;  hans 
Undervisning  skyldes  hendes  Sikkerhed  og  Smag  paa 
Scenen,  hendes  faldkomne  Behandling  af  'Verset,  hendes 
hele  sproglige  Virtuositet  og  yel  endelig  hendes  dybe 
Respekt  for  Kunsten.  Thi  om  hun  end  ikke  har  re- 
spekteret meget  andet  i  sit  Liv,  og  røbet  en  suveræn 
Foragt  for  gængse  Moralbegreber,  saa  har  hun  aldrig 
nogensinde  forgrebet  sig  paa  Kunsten;  den  har  altid 
været  hendes  Undskyldning  og  Maal,  Samvittighed  og 
Moral. 

Næsten  ved  et  Tilfælde  kom  hun  til  at  optræde. 
Paa  den  Tid  havde  en  Skuespiller  ved  Théåtre-Fran^ais, 
Saint- Aulaire,  oprettet  et  lille  Elevtheater  af  en  højst 
besynderlig  Art  Forestillingerne  fandt  Sted  om  Søn- 
dagen. Naar  den  var  forbi,  samledes  den  Snes  Elever, 
hvoraf  Truppen  bestod,  i  Foyeren  for  at  faa  at  vide, 
hvilket  Stykke  Saint-Aulaire  ønskede  opført  den  føl- 
gende Gang.  Naar  han  havde  angivet  det,  trak  man 
uden  Hensyn  til  Stykket,  ja  uden  Hensyn  til  Køn  og 
Alder  Lod  om  Eollerne.  Enhver  Elev  kom  saaledes 
efterhaanden  til  at  forsøge  sig  i  alle  mulige  Fag;  de 
ædle  Fædre  og  Duenneme,  de  tragiske  Elskerinder  og 
Mascarillerne,  intet  maatte  være  ham  helligt,  alt  maatte 
Eleven  give  sig  uforfærdet  i  Kast  med. 

Saaledes  kunde  der  indtræffe  den  Art  Latterlig- 
beder, at  Agamemnon  blev  spillet  af  en  tolvaars  Ingénue 
og  at  Iphigenias  kvindelige  Uskyld  blev  fremstillet  af  en 
stor  rødhaaret  Fyr,  der  et  Par  Aar  efter  debuterede  i 
Tosseroller  paa  Gaité.  Stykket  gik  alligevel  over  Scenen 
til  Slægtninges  og  Venners  Tilfredshed.  Hvad  Læreren 
angik,  saa  gav  han  aldrig  nogen  Vejledning,  der  kunde 
fortsætte  den  begyndte  Undervisning,  han  raadede  ikke, 
angav  ikke  med  et  Ord,  hvorledes  han  mente  de  stræ- 
bende Kunstneremner  skulde  tage  fat  paa  deres  Ger^ 
ning.    Han  rettede  hverken  Tale  eller  Gebærder;    men 


E.  Brandes:   Arnoiild-Plessy.  439 

efter  nogen  Tid  var  forløbet  i  denne  babyloniske  For- 
virring, havde  han  dannet  sig  en  Mening  om,  hvilken 
Retning  Elevens  Evner  gik  imod.  Han  anviste  derpaa 
denne  et  bestemt  Fag  og  lod  ham  arbejde  deri.  Men 
heller  ikke  saa  vejledede  han  ham  videre,  men  lod  ham 
bryde  sig  sin  Vej  paa  egen  Haand*). 

Hvor  kuriøst  end  dette  Undervisningssystem  kan 
synes,  vil  man  dog  næppe  nægte,  at  det  i  Virkeligheden 
er  langt  mere  rationelt  end  det  ved  første  Øjekast  synes. 
Der  er  ialtfald  Metode  i  Galskaben.  Eleven  gøres  be- 
kendt med  hele  sin  Kunsts  Territorium  og  faar  en  vis 
Indsigt  i  enkelte  Dele,  som  ellers  aldrig  vilde  blive 
ham  forundt.  Der  kan  ingen  Tvivl  være  om,  at  denne 
idelige  Changeren  EoUer  maatte  afgive  fortrinlige  Øvelses- 
stadier, naar  den  ikke  dreves  altfor  vidt.«  Og  dernæst 
maa  der  tages  i  Betragtning,  at  denne  Komediespillen 
fandt  Sted  ved  Siden  af  Konservatoriets  strænge  og  sy- 
stematiske Uddannelse  og  kun  udgjorde  et  ikke  uheldigt 
Suplement  dertil.  Blev  i  den  dramatiske  Skole  Under- 
visningen nødvendigvis  ens  for  alle  uden  Hensyn  til  den 
enkelte  Individualitet,  saa  var  der  her  den  rigeste  Lejlig- 
hed for  Talentet  til  at  prøve  sin  Flyvefærdighed.  Syl- 
vanie  Plessy  fandt  sig  vel  tilpas  paa  denne  barokke 
Scene  og  tumlede  sig  lystigt  omkring  i  alle  mulige  For- 
klædninger, indtil  hun  pludselig  lagde  et  saa  overordent- 
ligt Talent  for  Dagen  i  et  usselt  gammelt  Rørestykke 
Melanie  af  Laharpe,  at  hendes  Ry  kom  langt  ud  over 
Saint-Aulaires  lille  Sal.  Man  gjorde  Direktøren  for 
Théåtre-Fran^ais,  Jouslin  de  la  Salle  opmærksom  paa 
det  Vidunderbarn,  hvis  Stjærne  var  gaaet  op,  og  efterat 
han  med  egne  Øjne  havde  forvisset  sig  om  hendes  Ta- 
lent, blev  han  saa  henrykt,  at  han  øjeblikkelig  tilstillede 
den  daværende  Indenrigsminister,  Adolphe  Thiers  en  Ind- 
beretning  om   den  unge  Skuespillerinde,    hvoraf  Følgen 


*)  Jouslin  de  la  Salle:  Souvenirs  dramatiques. 

blev,  at  der  tilstodes  hende  en  maanedlig  Understøttelse 
indtil  hendes  Debut.  Men  allerede  den  10de  Marts  1834 
betraadte  for  første  Gang  Mademoiselle  Plessy  Théåtre- 
Fran^ais  berømmelige  Scene.  Var  hun  da  femten  Aar 
gammel  eller  talte  hun  flere  Somre?  Vist  er  det  at  hun 
gjorde  stor  Lykke  og  hurtig  blev  hjemme  i  „Intrigernes 
Labyrinth"  som  de  uheldige  Skuespillere  pleje  at  benævne 
Verdens  første  Theater.  Ved  en  tretvundet  Traad  af 
Ungdom,  Skønhed  og  Talent  fandt  hun  let  og  sikkert 
sin  Vej. 


III. 

Hun  spillede  i  de  første  Aar  naive  Elskerinderoller  især 
i  det  ældre  Kepertoire,  til  Publikums  stadige  Behag  men 
uden  heri  at  kunne  benytte  netop  sin  Begavelses  Origi- 
nalitet. Hvad  der  nu  falder  lidt  vanskeligt  at  forstaa, 
er,  at  man  tildelte  hende  Ingénuer  som  Agnes  i  Fruen- 
timmerskolen  eller  Victorine  i  Filosbfen  uden  at  vide  det. 
Kritiken  skænkede  hende  ikke  synderlig  Opmærksomhed, 
men  to  Aar  efter  sin  Debut  var  hendes  Talent  dog  saa 
fastslaaet,  at  der  kom  et  Tilbud  til  hende  fra  Eusland 
om  Ansættelse  ved  det  kejserlige  Theater.  Hun  afslog 
det  og  nød  derefter  den  Ære  at  faa  Bang  af  sodétairey 
hvad  der  omtrentlig  svarer  til,  hvad  vi  kalde  kongelig 
ansat. 

Paa  den  Tid  var  Mademoiselle  Mars,  skønt  dybt  i 
Halvtredserne,  endnu  uindskrænket  Herskerinde  over  alle 
unge  Elskerinderoller  i  Repertoiret.  Der  var  ingen  For- 
fatter, der  vilde  være  sikker  paa  sit  Stykkes  Antagelse 
og  tildels  ogsaa  paa  dets  gode  Optagelse  hos  Publikum, 
uden  at  han  jo  ydmygt  lagde  Hovedrollen  ned  for  hen- 
des Fødder.  Hun  var  heller  ikke  meget  villig  til  at  give 
Plads  for  et  ungt  Talent  som  Sylvanie  Plessy,  men  paa 

den  anden  Side  var  hun  ingenlunde  smaalig  af  Angst 
for  at  bevare  sit  Rollemonopol.  Hun  viste  den  sikkert 
ikke  ringe  Selvovervindelse  at  gøre  sig  til  Lærerinde  for 
den  unge  Pige  og  overgive  hendes  friske  Sind  de  Tradi- 
tioner for  Diktion  og  Spil  i  de  klassiske  Roller,  som  hun 
selv  havde  taget j  i  Arv  fra  Mademoiselle  Contat  og  sin 
Fader  Monvel.  Og  igennem  dem  strakte  Traditionen  sig 
helt  op  til  Moliéres  Trup.  Det  er  ingen  Overdrivelse  at 
sige,  at  den  lidt  precieuse  Maner,  som  gav  Mme  Ar- 
nould-Plessys  Tirader  en  saa  særegen  Gratie  f.  Eks.  i 
Misantropen,  var  det  traditionelle  Afbillede  af  den  Spille- 
maade  som  Moliére  selv  havde  instrueret  sin  unge,  dej- 
lige og  letfærdige  Hustru,  dengang  han  lod  hende  vise 
alt  sit  forføreriske  Koketteri  som  Céliméne.  Mme  Plessy 
kande  udsynge  paa  den  samme  hvislende  Fløjtetone,  som 
Mars  og  Contat,  Céliménes  berømte  Ord  om  hendes  Til- 
bedere som  Svar  til  Snærpemes  Angreb: 

Faut-il  prendre  un   båton  pour  les  mettre    dehors. 

I  alle  de  første  Aar,  Sylvanie  Plessy  tilbragte  ved 
Théåtre-Frangais ,  skolede  og  øvede  hun  sig  i  Lyset  af 
Mile  Mars,  studerede  hende  Aften  paa  Aften. 

Men  som  Aarene  gik,  dalede  Mile  Mars'  Stjæme 
mer  og  mer.  Man  begyndte  at  mumle,  hviske,  tale  højt 
om  at  Elskovsord  og  Rynker  ikke  passede  sammen,  og 
at  det  næsten  var  uhyggeligt  at  se  Ungdommen  frem- 
stillet af  en  Kvinde,  der  indgød  Parterret  den  Frygt 
naar  hun  knælede,  at  hun  aldrig  skulde  rejse  sig  mere. 
Jules  Janin  blev  Mile  Mars  tro  til  det  Sidste;  han  taler 
endnu  trods  Sylvanie  Plessys  Triumfer  som  om  det  var 
en  fuldkommen  Umulighed,  at  hun  nogensinde  kunde 
bringe  i  Forglemmelse,  ja  blot  tilnærmelsesvis  erstatte 
den,  der  for  hans  Enthousiasme  var  Komediens  Inkar- 
nation som  Rachel  Tragediens.  Mén  Théophile  Gautier 
svigtede:  da  en  Gang  en  ung  Pige  debuterede  i  en  af 
Mile  Mars'  Roller  glæder  han  sig  hensynsløst  over  „dette 
store  og  uventede  Held  for  os  stakkels  Djævle,   der  ere 

nødte  til  hver  eneste  Dag,  Gud  giver,  at  se  hine  gamle, 
sløvede,  mitlede  og  sminkede  Fjæs,  gennemfarede  af  Ryn- 
ker og  med  graahende  Bryn,  at  se  dem  fremstille  Liden- 
skaben, Skønheden  og  Kærligheden;  hvilken  Lykke  en- 
gang at  være  overfor  noget  friskt,  noget  der  minder  om 
Foraar!"  Og  Gautier,  Skønhedens  mest  begejstrede 
Dyrker,  er  den  første  til  at  rose  Mile  Plessys  hvide  Skul- 
dre og  misunde  den  dumme  Elsker,  der  har  Lov  til  at 
berøre  dem  med  sine  Læber.  Han  bebrejder  hende  blot, 
at  hun  ikke  klæder  sig  med  tilstrækkelig  fin  Smag: 
naar  hun  skal  spille  en  adelig  Dame,  Ugner  hun  en 
Hertuginde  fra  rue  du  Helder;  ved  Aaret.1840  er  han 
bleven  saa  troende  paa  hendes  Talent,  at  han  bryder 
ud  i  Klager  over,  at  denne  henrivende  Skuespillerinde, 
der  er  skabt  til  at  fremstille  Shakspeares  romantiske 
Dramer,  aldrig  kommer  til  at  legemliggøre  hans  Idealer, 
en  Rosalinda,  en  Perdita*), 

Hendes  Skønhed  prises  og  besynges  af  alle  Datidens 
Poeter,  og  man  jo  er  nødt  til  at  tro  sligt,  naar  Samtidige 
paastaa  det.  Saaledes  skildrer  Digteren  Theodor  de 
Ban  ville  hende:  Ansigtet  er  aristokratisk  i  dette  Ords 
sande  Mening,  det  vil  sige  et  saadant,  hvis  kraftige 
Form  kan  forherliges  af  Billedhuggeren.  Øjnene  ere 
lange  og  fremtrædende,  Næsen  stor  og  bred,  de  kødfulde, 
stærkt  bøjede  Læber  danner  en  ganske  lille  Mund,  Ha- 
gen er  fin  men  ingenlunde  mager,  Ansigtsformen,  der 
undgaar  den  vulgære  Oval,  fortjener  at  Kunstneren  kro- 
ner hendes  skønne  Hoved  med  en  af  hine  udødelige 
Koiffurer,  som  Diana  af  Poitiers  bærer.  Saaledes  frem- 
stillede Germain  Pilon  og  Jean  Goujon  Kongernes  El: 
skerinder,  høje,  stolte,  bærende  om  deres  guddommelige 
Hals  et  Smykke  af  sær  Skikkelse  og  holdende  i  deres 
lange  Haand  med  de  smalle  Fingre  Gudindens  Dianas 
gyldne  Bue**)." 

*)    Gautier:  L*art  dramatique,  passim. 
**)   BanviUe:  Gamées  parisiens  3  Serie. 

Som  sagt,  man  er  vel  nødt  til  at  tro  sligt;  men  den, 
der  kun  har   set   Arnould-Plessy  i  de  sidste   Aar,  har 
Vanskelighed  med  at  overtyde  sig  om,    at  disse   straa- 
lende  Lignelser  og  Billeder  passer  paa  det  Kvindeansigt, 
han  kender.     Jeg  véd  vel,   at  der  ligger  et  stort  Spand 
af  Aar  imellem,  men  Alderdommen  plejer  ikke  saa  me- 
get at  angribe  Linjernes,  som  Karnationens  Skønhed,  og 
denne    formaaer     Theatrets    kunstige     Farver     at    er- 
statte.    Dog  synes   der  mig   igennem  Banvilles  Pastel- 
maleri at  kunne  skimtes  det  Portrait,  som  man  nu  maatte 
tegne  af  hende.    Som  hun  nu  traadte  ind  paa  Scenen, 
var  hun  en  stor  og  svær,  plumptskaaret  Skikkelse,  bæ- 
rende sig  med  en  vis  bred  Sikkerhed.     Smaa  Øjne   spil- 
lende af  Liv,  af  den  Art,  som  man  ikke  meget  poetisk 
benævner  Griseøjne,   en  klumpet  Næse  af  den  Art  som 
man  dagUgdags  benævner  Kartoffelnæser,  dog  med  kraftige 
bevægelige  Næsebor,  en  svær  Dobbelhage  —  hvad  var 
her  vel  at  mejsle?    Hovedet  var  kastet  tilbage  paa  en 
lidt  overmodig  Maade,  Gestus  vare  faa  og  store,  Gangen 
var  vuggende  i  Hofterne,  i  det  Hele  omtrent  en  meget 
velhavende  Købmandsfrues  Væsen  —  hvad  var  her  vel 
af  aristokratisk  Finhed?    Det  er  ikke  Diana,    hvis  Bil- 
lede man  vilde  paakålde,  men    snarere  Frugtbarhedens 
Gudinde,  Pomona. 

Men  hun  taler,  og  hvilken  Forandring!  I  et  Øje- 
blik har  hun  forynget  sig  i  Kunstens  Ungdomskilde :  hun 
er  tyve  Aar  yngre,  hun  er  en  ung  Pige,  en  Diana,  en 
Elskerinde  for  Konger.  Hendes  Stemme  er  af  hine  klang- 
fulde mægtige  Mezzosopraner,  der  undertiden  antager  en 
Alts  dybe  lidt  skurrende  Toner.  Hun  taler  som  Trebelli 
synger,  ogsaa  i  den  Forstand,  at  Stemmen  er  uddannet 
som  et  Instrument,  der  er  istand  til  at  samle  og  ud- 
skille Toner  efter  alle  Teknikens  mest  indviklede  Kegler. 
Man  forestille  sig  et  stort  italiensk  Koncertnummer  for 
at  fatte  hendes  Tales  Kunst:  snart  et  Eecitativs  maje- 
stætiske parlando,  saa  en  tusindtonet  Roulade  med  Pas- 

sager,  Triller,  Koloraturer  hele  det  Lydvæld,  i  hvilket  en 
sangberaset  italiensk  IJjæme  kan  dykke  sig  ned,  saa  en 
Allegro  passionato  af  en  Ild,  en  fortærende  Lidenskab 
som  klager  og  sukker,  harmes  og  haaber,  sørger  og  læn- 
ges, alt  i. ét  brændende  Aandedræt.  Kun  ad  rent  musi- 
kalsk Vej  kunde  man  betegne  hendes  skiftende  Modula- 
tioner. Det  knistrede  for  Ens  Øjne  med  tusinde  Paille- 
ters  Skin. 

Det  var  i  dette  baade  noget  Affekteret  og  Manie- 
reret, som  i  Begyndelsen  kunde  virke  skræmmende,  men 
som  dog  aldrig  kunde  bringe  En  til  at  glemme  hendes 
Genialitet.  Paul  Saint -Victor  plejede  at  sige,  at 
Mme  Plessy  talte  med  en  Klukken  som  en  Kat,  der 
havde  slugt  en  Due;  det  kan  være  ganske  morsomt, 
men  det  er  ogsaa  meget  uretfærdigt.  Thi  Hovedsagen 
var,  at  denne  mirakuløse  Talefærdighed  var  alene  i 
Tankens  og  Følelsens  Tjeneste.  Den  var  aldrig  Mid- 
del, altid  Maal.  For  Mme  Plessy  havde  hvert  Ord, 
om  det  saa  kun  var  et  saa  eller  et  og,  sin  Betydning  og 
saameget  Værd,  at  det  omhyggelig  burde  studeres,  • 
med  hvilken  særegen  Tone  det  burde  udtales.  For 
hende  var  hver  Sætning  en  musikalsk  Frase  med  sin 
Takt  og  Tempo,  hvis  rytmiske  Bevægelse  burde  akcen- 
tueres  med  tydeligt  Tonefald.  Og  endelig  var  den 
hele  Replik  en  Arie  med  sit  Midtpunkt  sit  Tema,  sine 
Imitationer  og  Tilbagevenden  af  Temaet,  sin  Passage  og 
Finale.  Hun  hamrede  saa  længe  paa  Ordenes  haarde 
Metal  til  hun  nøje  kendte  deres  Lyd.  Og  saa  trak  hun 
dem  snart  paa  en  straalende  Perlesnor,  snart  lod  hun 
dem  glide  hurtigere  og  hurtigere  til  et  Stød  som  Fleu- 
retten i  en  Glissade  henimod  Modstanderens  Bryst,  snart 
lod  hun  dem  falde  ét  for  ét,  sørgmodigt  og  rytmisk  som 
Kegndraaber  fra  Bladene.  Nogle  Indianerstammer  tro, 
at  Sjælen  er  en  Fugl.  Hun  kendte  denne  Fugls  Sang, 
naar  den  var  glad  og  naar  den  led,  naar  den  jublede 

mod    den    Elskede,  og    naar   den  kaldte  i   lange    sør- 
gende Toner. 

Saaledes  tålte  hun  og  foryngedes  derved.     Hun  blev 
som  forklaret,  saa  stor  en  sjælelig  Magt   kom  der  over 
hende.     Derfor   kunde   hun,   ligesom  Mile  Mars,  endnu 
nær  de  Treds  udslynge  Céliménes   Ord  med  Ansigtet  ly- 
sende gennem  Forstaaelsen  af  Ordenes  Ungdom: 
......  Et  ce  n'est  pas  le  temps 

Madame,  comme  on  sait,  d'étre  prude  å  vingt  ans. 

Alle  hendes  Fortrin  og  næsten  ogsaa  hendes  Mangler 
kom  hende  til  Gode  ved  Fremstillingen  af  Marivaux' 
Heltinder.  Thi  disses  Tale  er  sammensat  af  de  fineste 
Nuancer,  den  gaaer  ad  tusinde  Omveje  og  røber  dog  et 
Hjærtes  Hemmelighed  i  et  eneste  Ord.  Ordets  Tone  er 
alt,  ikke  dets  logiske  Mening,  og  Mme  Plessy  vidste  at  be- 
tone som  ingen  anden.  Men  hvor  zirlig  ofte  Talen  er, 
saa  er  der  bag  den  en  Underbund  af  naturlig  Følelse. 
De  blegne  og  rødme  under  Sminken,  disse  fine  Frøkner 
og  Fruer,  de  nærme  sig  med  pæne  Skridt,  deres  Vaaben 
er  Viften,  men  de  lide  og  elske  som  andre  Dødelige. 
Der  er  en  romantisk  Duft,  en  erotisk  Længsel  over  disse 
gamle  Elskovsstykker,  som  har  hævet  dem  over  Datidens 
Literatur,  som  har  gjort  dem  alene  klassiske  iblandt 
tusinde  andre  Skuespil  fra  det  18de  Aarhundrede*). 


*)  Jeg  maa  derfor  erklære  mig  uenig  med  Forfatteren  af  „Emi- 
grantliteraturen",  naar  han  p  57  paastaar,  at  man  i  Marivaux' 
Theater  har  „et  literært  Exempel  paa,  i  hvor  høj  Grad  man 
foretrak  en  sleben  Form  og  civiliserede  Følelser  for  Natur  og 
Lidenskab."  Jeg  troer,  at  Formens  Slebethed  hos  Marivaux 
ingenlunde  udelukker  Indholdets  Lidenskab,  men  at  det  netop  er 
hans  højst  originale  Form  for  Lidenskaben,  der  gør  den 
(i  sine  Romaner  iøvrigt  ingenlunde  zirlige)  Forfatter  til  en 
sand  Digter.  Den  der  paa  Théåtre-Frangais  har  set  Frédéric 
Febvre  spille  Elskerne  i  hans  Stykker  med  en  melankolsk, 
næsten  sygelig  Erotik,  véd  ogsaa,  at  den  Knælende  ikke 
behøver  at  bevare  „en  ulastelig  Holdning  medens  han  trykker 
Spidsen  af  en  Hanske  til  sine  Læber." 

Men  slige  Roller  Yovede  man  ikke  at  betro  hende 
de  første  Åar  af  hendes  Skuespillervirksomhed.  Hun  fik 
i  Begyndelsen  kun  de  unge  Elskerinder  i  nu  længst  for- 
glemte Lystspil  af  Scribe  og  hans  Medarbejdere.  Frem- 
gangen er  let  at  følge.  Ved  den  første  Forestilling  af 
Scribes  Kammeraterne  tildelte  man  hende  den  flove  og 
ubetydelige  Agathe;  det  var  i  Januar  1837,  samme  Aars 
September  overtager  hun  den  skælmske  Zoé  og  endelig 
i  Maj  1839  er  det  hende,  som  er  den  store  Dame  og 
Politikerinde  Gésarine  de  Miremont.  Fra  1840  er  hendes 
Læreaar  endte.  For  hende  skriver  Scribe  Dronning  Annas 
KoUe  i  Et  Glas  Vand,  hende  betroer  Alexander  Duinas 
den  farlige  Rolle  som  Grevinden  i  Et  Ægteskab  under 
Ludvig  den  Femtende  (1841)  og  Scribe  lykkes  det  skabe 
hende  den  Rolle,  som  i  lang  Tid  var  hendes  berømteste 
i  det  moderne  Drama,  nemlig  Louise  i  En  Lænke.  1842, 
da  Mile  Mars  har  maattet  trække  sig  tilbage,  bliver  hun 
Céliméne  og  Sylvia  i  lejeu  de  Vamour  et  du  hasard.  Hun 
alene  hævder  nu  en  første  Rang  ved  Siden  af  Rachel, 
da  pludselig  midt  i  denne  glimrende  Løbebane  hendes 
Karakters  Egensindighed  bryder  frem.  Hun  tilintetgør 
alt  hvad  hun  har  bygget  op  og  forsvinder  for  lang  Tid 
fra  den  franske  Scene. 


im. 

Den  ottende  Juli  1845  sendte  Mademoiselle  Plessy 
fra  sit  Landsted  i  Saint-Chéron  et  Brev  til  Regisseuren 
ved  Théåtre-Frangais,  i  hvilket  hun  underrettede  ham 
om,  at  hun  formedelst  Sygdom  ikke  kunde  komme  til  Prøve. 
„Jeg  har  stærk  Feber",  skriver  hun,  „og  kan,  hvis  De 
ønsker,  sende  Dem  en  Attest  fra  min  Læge  her,  eller 
hvis  De  foretrækker    det  kan   jeg   vente    dermed  indtil 

Pouget  (Theaterlægen)  har  set  til  mig.  Jeg  ryster  af 
Kulde  og  skælver  over  hele  Legemet  og  uagtet  man  sø- 
ger at  skjule  min  Tilstand  for  mig,  er  jeg  meget  bange 
for,  at  jeg  har  Hjæmefeber.  Skynd  blot  paa  Pouget! 
Jeg  haaber  selv  al  kunne  skrive,  i  hvert  Fald  vil  min 
Moder  svare  Dem." 

Man  skulde  tro,  at  et.saa  ynkværdigt  Brev  maatte 
stemme  til  Medlidenhed,  og  at  Direktionen  intet  ilsom- 
sommere  maatte  have  at  gøre  end  sende  sin  Læge  til 
den  stakkels  syge  Kunstnerinde.  Istedetfor  svares  der  i 
god  Kancellistil,  at  Chefen  har  med  megen  Beklagelse 
erfaret  Mademoiselles  Ildebefindende,  men  at  han  haa- 
ber, at  dette  Ildebefindende  hverken  vil  blive  af  alvorlig 
eller  varig  Natur.  Man  venter,  hun  vil  komme  til  Prøve 
næste  Dag  og  spille  som  det  er  ansat  i  De  gamle  Mænds 
Skole,  Der  er  ikke  Tale  om  at  man  kan  sende  hende 
nogen  Theaterlæge  i  en  saadan  Afstand.  Hvis  Prøven 
ikke  finder  Sted  paa  Grund  af  hendes  Ildebefindende, 
som  ikke  kan  konstateres,  fordi  hun  uden  Tilladelse  boer 
syv  Mile  borte  fra  Paris,  saa  man  maa  underrette  hende 
om,  at  Chefen  vil  være  nødt  til  at  bringe  forskellige 
Straffeparagrafer  fra  Moskau-Dekretet  i  Anvendelse.  Man 
opfordrer  hende  sluttelig  endnu  engang  til  at  møde  paa 
Prøve. 

Men  dette  Brev  gjorde  heller  ikke  den  forønskede 
Virkning  af  den  simple  Grund,  at  det  slet  ikke  traf  Mile 
Plessy  før  adskillig  Tid  efter.  Der  er  al  Formodning 
for,  at  Hjærnefeberen  ikke  kan  have  været  af  synderlig 
farlig  Karakter,  da  Patienten,  saasnart  hun  havde  afsendt 
sit  Brev,  bestilte  Postheste  og  rejste  sporenstregs  til 
London.  Først  den  12te  kom  der  nys  herom  til  Théåtre- 
Frangais;  man  finder  indført  i  dettes  Journal  følgende  korte 
Notits :  „Man  erfarer  idag,  at  Mile  Plessy  hemmeligt  er 
rejst  til  London,  og  der  har  sluttet  Engagement  med 
Theatret  i  Petersborg".  Paa  samme  Tid  rygtedes  det 
ogsaa  i  Paris,  at  Mile  Plessy  var  blevet  gift  med  en  ganske 

ubetydelig  Literat  August  Amould,  der  i  Januar  1845 
havde  faaet  et  Enaktslystspil  opført  paa  Théåtre-Fran^jais. 
Om  hvad  Indflydelse  han  iøvrigt  ved  denne  Lejlighed 
har  havt  paa  sin  Hustru  om  i  det  Hele  nogen,  derom 
forlyder  intet.  Han  døde  tidligt  og  det  varigste  Mindes- 
mærke han  har  efterladt  sig  synes  at  være  den  For- 
øgelse, hans  Hustrus  Navn  havde  faaet,  idet  hun  nu  lod 
sig  kalde  Amould-Plessy. 

Som  man  kan  tænke  var  Skandalen  ved  Theatret 
saameget  større  som  den  var  uventet.  Man  havde  ikke 
Raad  til  at  miste  en  Kunstnerinde  som  den  Bortflygtede 
og  man  besluttede  derfor  at  sende  Samson,  der  var  saa 
anerkendt  en  Mester  i  de  diplomatiske  Roller,  over  til 
London  for  at  forsøge,  hvad  venskabelige  Forestillinger 
kunde  udrette.  Men  Samsons  Diplomati  viste  sig  mindre 
betydeligt  i  Virkeligheden  end  paa  Scenen,  og  Missionen 
strandede.  Saa  tænkte  man,  at  maaske  Regnier  kunde 
være  heldigere,  og  han  satte  sig  hen,  dyppede  sin  bedste 
Pen,  og  skrev  et  langt  Brev  fuld  af  gode  Grunde.  Han 
besværger  hende  dog  at  skrive  et  undskyldende,  for- 
sonende Brev,  i  hvilket  hun  skulde  baade  fremstille,  hvor 
nødvendig  hendes  Bortrejse  havde  været  og  hvilken  Sorg 
hun  følte  ved  at  have  krænket  sine  Pligter  overfor  Theatret. 
Han  forlanger  Bod  og  Bedring,  saa  vil  man  glemme. 

Der  er  i  hele  denne  Strid  noget  Privat,  noget  In- 
timt, til  hvilket  der  gøres  en  Mængde  fine  Antydninger, 
som  jeg  ikke  ser  mig  istand  til  at  forklare.  Der  maa 
have  været  Aarsager,  hvorfor  den  gifte  Skuespillerinde 
krympede  sig  ved  at  være  ved  det  samme  Theater,  hun 
havde  tilhørt  som  ugift.  Sligt  lyser  tydelig  frem  gennem 
det  afgørende  Brev  og  Skin  tilbud,  Mme  Amould  Plessy 
endelig  fandt  sig  foranlediget  til  at  sende.  Det  lyder 
saaledes : 

„Mine  kære  Kammerater!  I  har  sikkert  bedømt 
mig  meget  haardt,  og  jeg  forstaaer  saa  godt,  at  I  har 
følt  Eder  fornærmede  over  min  Afrejse.    Hav  dog  ingen 

onde  Tanker  om  mig,  mine  Venner;  mistænk  mig  ikke 
for  at  have  foretrukket  et  glimrende  Tilbud  for  et  Enga- 
gement, af  hvilket  jeg  altid  har  været  stolt  og  altid  har 
helliget  alle  mine  Kræfter.  Man  har  tidligere,  tilbudt 
mig,  hvad  man  nu  igen  tilbyder  mig,  og  jeg  har  ikke 
tøvet  et  Øjeblik.  Jeg  var  meget  ung,  da  I  antog  mig, 
og  jeg  haaber  ikke,  I  har  angret  det;  jeg  vil  ialtfald 
aldrig  glemme  det,  og  hvad  der  saa  hændes,  altid  mindes 
det  med  Taknemlighed.  Men  hvor  heldigt  end  Ens  Liv 
er  paa  Theatret,  saa  tilhører  det  dog  ikke  helt  Theatret, 
og  det  hjælper  lidt  at  ræsonnere  over  Sjælens  dybeste 
Følelser.  Naar  de  ere  i  Strid  med  Ens  Interesser,  og 
naar  de  ere  stærke  nok  til  at  sejre,  saa  maa  de  vise 
Overbærenhed,  som  dømme  os;  de  maa  føle,  hvad  der 
ikke  kan  forklares.  Jeg  er  nu,  som  lige  efter  min  Bort- 
rejse, beredt  til  at  bringe  ethvert  Offer,  der  er  mig  mu- 
ligt, for  atter  at  indtage  min  Plads  iblandt  Eder.  Ingen 
Formue,  ingen  Fordel  skal  forhindre  mig  heri,  hvis  I 
ville  holde  den  aaben  for  mig,  efter  hvad  jeg  nu  vil  sige 
Eder.  Hvis  I  afslaaer,  tøver  jeg  ikke,  men  vender 
Frankrig  Ryggen,  jeg  opgiver  Haabet  om  at  gense  min 
Familie  og  mine  Venner.  Jeg  har  endnu  otte  Aar  til- 
bage indtil  jeg  har  Ret  til  Pension.  Jeg  forlanger  nu, 
at  jeg  skal  have  Ret  til  ikke  at  vende  tilbage  før  om  to 
Aar  at  regne  fra  førstkommende  September,  til  Gengæld 
forpligter  jeg  mig  til  at  tjene  elleve  .Aar  istedetfor  otte 
og  derefter  skal  jeg  kun  have  Ret  til  en  Pension  paa 
femtusend  Francs.  Det  er  den  Skadesløsholdelse,  jeg 
tilbyder  Eder  til  Gengæld  for  det  Tab,  min  øjeblikkelige 
Fraværelse  forvolder  Eder." 

Paa  dette  Forslag  kom  der  intet  Svar,  rimeligvis 
ventede  heller  ikke  Brevskriverinden  noget,  da  hvad  hun 
tilbød  var  ligefrem  umuligt  efter  Theatrets  Reglement. 
Istedetfor  anlagdes  der  Proces  mod  hende,  og  saa  højt 
anslog  man  det  Tab,  der  var  tilføjet  den  franske  Scene 
ved  at  miste  Mile  Plessy,   at  Retten  dømte  hende  til  en 

Skadeserstatning  af  100,000  Francs.  Den  Domfældte 
burde  maaske  have  følt  sig  smigret  over  at  være  saa 
meget  værd  i  sine  Medborgeres  Øjne;  muligvis  gjorde 
hun  det  ogsaa,  men  vist  er  det,  at  hun  aldrig  nogensinde 
betalte  Pengene. 

Hun  var  draget  til  Rusland.  Bressant  havde  ordnet 
Engagementet  for  hende  og  sikret  hende  en  gylden 
Høst.  Det  er  især  for  den  Tid  en  fabelagtig  Mængde 
Guld,  som  dannede  den  Kjæde,  hvormed  Russerne  holdt 
Flygtningen  fast.  Hendes  særlige  Gage,  en  kejserlig 
Foræring,  til  hvilken  hun  havde  Ret  ifølge  sin  Kontrakt, 
men  hvis  Størrelse  afhang  af  den  Lykke,  hun  gjorde, 
endvidere  hvad  der  tilstodes  hende  til  Erstatning  for 
den  Orlov  paa  to  Maaneder,  som  Direktionen  hvert  Åar 
bevægede  hende  til  at  give  Afkald  paa,  endelig  Indtægten 
af  hendes  aarlige  Benefice ,  til  hvilken  det  var  -Skik  at 
*  de  fornemme  Russere  sendte  kostbare  Foræringer ,  alt 
beløb  sig  til  en  Sum  af  180,000  Frc.  om  Aaret.  Hun 
levede  da  et  rigt  og  luksuriøst  Liv,  men  samtidig  da 
ogsaa  et  Liv  fuldt  af  strængt  og  stadigt  Arbejde.  Thi 
Tjenesten  var  ikke  her  saa  slap  som  ved  Théåtre  Frangais 
og  man  nøjedes  ikke  fornemt  med  én  å  to  Nyheder  om 
Aaret;  tvertimod  var  her  Publikums  Tal  saa  indskræn- 
ket, at  selv  et  Stykke,  der  gjorde  stor  Lykke,  kun  kunde 
opføres  nogle  faa  Gange.  Repertoiret  var  derfor  nød- 
vendigvis af  mindre  klassisk  Natur;  som  Regel  gjalt 
egentlig  kun,  at  alle  Nyheder  fra  Paris  skulde  bringes 
frem.  Følgelig  gaves  her  lige  godt  Scribes  Stykker  fra 
FranQais  og  Gymnase,  og  Bayards  Vaudeviller  fra  Varietés 
ligegodt  Duverts  Farcer  fra  Vaudeville  og  d'Ennerys 
store  Melodramer  fra  Porte  St.  Martin;  i  alt  maatte 
Mme.  Plessy  gjøre  Honneurs,  hun  maatte  forsøge  sig  i  et 
hvilketsomhelst  Rollefag,  og  saaledes  fik  hun  nu  Brug 
for  sine  Øvelser  i  den  lille  Sal  hos  Saint  Aulaire.  Selv 
i  den  komiske  Opera  maatte  hun  optræde.  Og  det  er 
let  at  begribe,  hvilken  kraftig  Virkning  denne  Vekslen 

af  Opgaver  maatte  have  paa  hendes  Talent.  Hvis  hun 
ikke  havde  besiddet  et  saa  grundigt  Studium  som  Un- 
derbund, kunde  det  maaske  været  gaaet  tilgrunde  derved. 
Nu  straktes  det  og  bøjedes  i  alle  Retninger,  fæstnedes 
og  klaredes.  Ikke  lidt  af  den  gamle  Maniererthed  svandt 
bort,  fordi  der  var  Roller,  i  hvilke  det  var  umuligt  at 
tage  den  over  med. 

Jeg  har  dvælet  saa  længe  ved  denne  Strid  og  Flugt, 
fordi  jeg  mener,  at  den  talentfalde  Kvindes  Karakter 
stærkest  aabenbarer  sig  gennem  denne  Konflikt  og  fordi 
jeg  bekender  mig  til  den  Tro,  at  selv  i  en  Andenhaands- 
kunst  som  den  dramatiske  lykkes  det  aldrig  Artisten  at 
give  andet  end  sig  selv  og  at  derfor  Kilden  til  al  For- 
klaring af  Skuespillerens  særegne  Fremstillingsformer 
bør  søges  i  hans  eget  Sjæleliv,  saaledes  som  dette  har 
udviklet  sig  gennem  Opdragelse  og  Erfaring.  For  at 
tage  det  Plumpeste,  jeg  troer  man  maa  have  været  drukken, 
endog  hyppigt  for  ret  at  kunne  fremstille  Drukkenskab 
og  for  at  tage  det  Skjønneste,  at  man  maa  have  elsket, 
endogsaa  hyppigt,  for  ret  at  kunne  fremstille  Elskoven  i 
alle  Følelsers  zarte  bølgende  Overgange.  Men  gælder 
dette  saaledes  de  let  kendelige,  ligesom  klassificerede 
Følelser  som  Kjærlighed,  hvormeget  mere  maa  det  da 
gælde  om  de  lette  Stemninger  og  flygtige  Ønsker,  som 
ere  navnløse  og  døgnagtige ,  og  atter  om  de  ubetvinge- 
lige Naturdrifter,  Instinkter,  som  pludselig  styrte  sig 
som  Kastevind  over  et  Menneske,  hvirvle  ham  rundt  og 
rive  ham  med  sig.  Kun  hvad  Skuespilleren  har  oplevet, 
kan  han  atter  give  Liv ;  kun  hvad  han  selv  har  set  i 
sit  Indre,  kan  han  vise  Andre  det  ydre  Billede  af. 
Og  vilde  man  indvende,  at  Konsekvensen  heraf  vilde 
blive,  at  Ingen  kunde  spille  de  onde  Mennesker  i  Styk- 
kerne, Slynglerne  og  Morderne,  uden  selv  at  have  be- 
draget og  myrdet,  ssa  er  jeg  ikke  saameget  bange  for 
at  tage  Konsekvenserne.  Hvis  Skuespilleren  ikke  i  sin 
Tanke  kan  blive  en  Tyv  og  en  Morder,  hvis  han  ikke, 

for  at  tale  filosofisk,  virtuelt  har  begaaet  den  Forbrydelse, 
hvis  psykologiske  Udviklingsproces  han  skal  gjengive,  ja 
saa  er  han  ideelt  seet  heller  ikke  i  Stand  til  at  magte 
Opgaven.  Dette  forhindrer  midlertidig  ikke,  at  han  spiller 
efter  sin  Mening  rigtigt  og  til  Publikums  Behag  uden 
saadanne  Øvelsesstadier,  som  her  forlanges,  men  Spørgs- 
maalet  er  blot  dette,  om  det  ikke  er  enhver  Kunstners 
Maal  aldrig  at  give  andet  end  hvad  han  i  sit  eget  Indre 
har  et  paalideligt  Korrektiv  for. 

Dog  disse  Betragtnioger,  der  kunde  udvikles  til  en 
hel  Skuespilkunstens  Teori,  vilde  let  føre  os  alt  for  vidt 
Her  vilde  jeg  kun  paapege,  hvorledes  en  Kvinde,  der 
saaledes  som  Arnould-Plessy  var  istand  til  at  sætte  Livet 
ind  for  at  vinde  det,  maatte  derved  have  et  rigt  Sjæle- 
indhold at  arbejde  med  i  sin  Kunst.  Hvilken  Kamp 
mellem  modstridende  Følelser  maa  der  ikke  have  hersket 
i  hendes  Hjærte  for  at  afvriste  hende  et  Brev  som  det 
ovenst$.aende ,  og  hvilken  sikker  Yiljesfasthed  maa  hun 
ikke  have  besiddet  for  at  handle  som  hun  gjorde.  Man 
tro  heller  ikke ,  at  hun  nogensinde  har  indrømmet  sin 
Uret.  Hendes  Egensindighed,  hendes  kvindelige  Haard- 
nakkethed  har  endnu  lagt  sig  for  Dagen  derigennem,  at 
hun  bestandig  har  fastholdt  enhver  Paastand,  som  hun 
den  Gang  troede  sig  nødt  til  at  hævde.  Derom  vidner 
det  i  denne  Sag  sidst  fremkomne  Aktstykke«  Det  er  et 
Brev,  som  Arnould-Plessy  ifjor  lod  indrykke  i  Bladene  i 
Anledning  af,  at  forskellige  Biografier  havde  rippet  op  i 
det  kildne  Spørgsmaal,  hvorledes  hun  kunde  være  syg  og 
gifte  sig,  ikke  ville  spille  og  dog  slutte  et  russisk  Enga- 
gement alt  paa  samme  Tid.  Jeg  trykker  det  op  for  at  vise 
Skuespillerindens  faste  Tro  paa  sin  Ret: 

„Jeg  beklager  meget,  at  man  ikke  har  anmodet  mig 
selv  om  at  fortælle,  hvorledes  min  Afrejse  gik  for  sig. 

„Den  Gang  jeg  erklærede  mig  syg,  var  jeg  det. 

„Da  jeg  var  taget  til  London,  søgte  jeg  at 
komme  til  at  undervise,  thi  jeg  anede  ikke,  at  man  kunde 

ønske   at  engagere   mig  i  St.   Petersborg.     Min   Afrejse 
ruinerede  mig,  men  jeg  fandt  mig  rillig  deri. 

„Da  Bressant,  som  kom  over  London  og  kendte  min 
Stilling,  sagde  til  mig,  at  han  vilde  paatage  sig  at  ordne 
et  Engagement  for  mig  i  Rusland,  svarede  jeg,  at  han  kun 
skulde  gøre  det,  hvis  Théåtre-Frangais  ikke  vilde  give 
mig  en  Orlov  paa  to  Aar,  som  jeg  vilde  anmode  om,  og 
som  min  sjælelige  Tilstand  nødvendigvis  krævede. 

„Theatret  afslog  dette  og  jeg  rejste.  Det  er  hele 
Sandheden  og  der  er  er  ikke  Skygge  af  Spekulation  i 
denne  Historie." 

Saaledes  synes  hun  efter  tyve  Aars  Forløb  endnu 
hverken  at  kunne  eller  ville  gøre  nogen  Indrømmelse 
overfor  selv  de  mest  talende  Kendsgerninger.  Med  en 
ægte  kvindelig  Argumentation  bliver  hun  i  en  Haande- 
vending  den  Forurettede,  Forfulgte  og  Ulykkelige. 


V. 
Ti  Aar  varede  Adskillelsen  mellem  hende  og  Paris. 
Da  hendes  Engagement  i  Rusland  var  nær  ved  at  ud- 
løbe, fandt  hun  en  Lejlighed  til  at  optræde  igen  uden 
at  tilsidesætte  sin  Værdighed.  Hun  var  tilfældigvis  i 
Paris,  da  hendes  gamle  Lærer  Samson  skulde  ordne  sin 
Afskedsforestilling,  og  hun  tilbød  ham  derfor  sin  Assi- 
stance. Han  modtog  den,  og  i  1853  optraadte  hun  da 
„ved  denne  ene  Lejlighed",  som  der  stod  paa  Pla- 
katen, paa  Théåtre-Frangais  og  spillede  Araminte  i 
Den  falske  Fortrolighed  af  Marivaux  med  et  glim- 
rende Held.  Man  fandt,  at  hendes  Spil  havde  vundet 
i  Naturlighed  under  hendes  Fraværelse,  at  hendes 
Stemme  var  bleven  endnu  bøjeligere  til  at  udtrykke  Ma- 
rivaux' nuancerede  Sentimentalitet.  Hun  besad  en  halv 
naiv,  halv  bevidst  Maner,  paa  hvilken  hun  ligesom  over- 

vindende  sin  egen  indre  Modstand  røbede  Åramintes  Til- 
bøjelighed, og  som  var  ligesaa  original  som  indtagende.  Hun 
spillede  paa  at  aabenbare  sin  Kærlighed  til  den  franske 
Scene  i  de  fineste  Hentydninger,  og  det  lykkedes  hende 
saaledes  at  bedaare  sit  Publikum,  at  Theatret  atter  be- 
gyndte sine  Underhandlinger  med  hende.  Da  hendes 
Engagement  i  Rusland  var  udløben,  maaske  ogsaa  fordi 
Rachel  havde  forladt  Scenen,  blev  den  nye  Kontrakt 
sluttet.  Hendes  Gage  var  24,000  Francs  for  ni  Maane- 
ders  aarlig  Tjeneste  og  hele  den  gamle  Historie  skulde 
være  glemt  og  ikke  til  nogen  Prejudice  for  hende.  At 
hun  ikke  paany  blev  sociétaire,  havde  kun  sin  Grund  i, 
at  det  ikke  længer  betalte  sig  at  være  det,  thi  da  Thea- 
tret intet  fortjente,  tværtimod  havde  Gæld,  var  der  hel- 
ler intet  at  fordele  mellem  Parthaverne. 

Endelig  den  17de  September  1855  vendte  den  for- 
lorne Datter  tilbage  til  Hjemmet  for  aldrig  mere  at  for- 
lade det.  Hun  spillede  Elmire  i  Tartuffe,  og  skønt  hen- 
des Spil  heri  har  været  fheget  omstridt,  har  dog  ingen 
Samtidig  overgaaet  hende  i  denne  Rolle  og  endnu  ifjor 
optraadte  hun  fiere  Gange  i  den.  Hvad  man  kunde 
indvende  mod  hendes  Opfattelse ,^  var,  at  Elmire,  der 
baade  er  borgerlig  født  og  borgerlig  opdraget,  fik  lidt 
for  bredt  og  tillidsfuldt  et  Væsen,  lidt  for  fin  Tournure 
i  denne  Fremstilling ;  Rollen  vandt  herved  et  Relief,  som 
næppe  tilkommer  den  undtagen  i  Hovedscenerne.  Men 
denne  Indvending  betød  intet  overfor  Spillets  Genialitet. 
Det  var  den  store  Frihed,  der  var  over  Mme  Plessy  i  de 
meget  slibrige  Seener  med  Tartuffe,  som  gav  hendes 
Fremstilling  sit  klassiske  Værd.  Overalt,  hvor  man  spil- 
ler Tartuffe,  sørger  man  for,  at  Skuespillerinden,  der 
skal  være  udsat  for  den  Skinhelliges  haandgribelige  For- 
søg, bevarer  en  kold  og  snærpet  Mine  overfor  hans  Til- 
nærmelser. Man  bryder  sig  ikke  om  at  paa  den  Maade 
det  hele  Stykke  bliver  en  Umulighed.  Hvis  ikke  Elmire 
er  koket  og   vant  til  en  noget  frivol  Kur,  hvorledes  er 

det  da  tænkeligt,  at  Tartuffe  skidde  vove  sig  saa  langt 
frem  som  han  gør.  Hun  véd,  at  Tartuffe  elsker  hende, 
hun  elsker  ikke  selv  sin  Mand,  for  hende  er  Tartuffe 
ikke  et  saadant  Rædselens  Objekt  som  han  efterhaanden 
er  blevet  for  Publikums  Bevidsthed.  Han  er  ikke  abso- 
lut ubehagelig  af  Ydre,  har  en  Verdensmands  Manerer, 
og  besidder  en  overbevisende,  forførerisk  Veltalenhed  — 
hans  Kur  er  ikke  den  flegmatiske  Elmire  hverken  noget 
nyt  eller  saa  særdeles  rædselsfuldt..  Hun  afslaar  den, 
men  morer  sig  over  den  og  kommer  ikke  i  nogen  dydig 
Indignation  over  hans  Forsøg.  Hvorledes  skulde  hun  ellers 
ikke  have  andet  at  sige  til  sin  Mand,  da  han  efter  den  an- 
den Scene  med  Tartuffe  endelig  dukker  op  fra  Bordet: 

Quoi!    V0U8  sortez  si  tot?    Vous  vous  moquez  des  gens 
Rentrez  sous  le  tapis,  il  n'est  pas  encor  temps. 

Heri  er  der  kun  Spøg  og  Raillerie  og  ingensomhelst 
stor  Harme  mod  Tartuffe;  ja  saa  lidt  viser  Elmire  i 
denne  Scene  noget  Pruderie  overfor  sin  hellige  Elsker, 
at  man  forstaar  den  yngre  Dumas,  naar  han  etsteds 
paastaar,  at  i  Virkeligheden  Orgon  fik  Tæppet  meget  for 
sent  løftet  fra  Hovedet.  ^ 

Der  er  faa  Skuespillerinder,  der  vove  at  spille  dette. 
De  tro  at  dække  det  Indecente  i  Scenerne  med  Tartuffe 
ved  at  være  saa  knibske  som  muligt  baade  overfor  hans 
Ord  og  hans  Gebærder.  Efter  min  Mening  gøre  de  kun 
ondt  værre  derved.  Thi  naar  Elmire  er  saa  ren  og 
kold,  bliver  det  endnu  uanstændigere  at  se  hende  i  Tar- 
tuffes  Klør,  er  hun  derimod  ligegyldig  og  smilende  istedet- 
for  harmfuld  og  paa  sin  Post,  saa  siger  man  til  sig  selv, 
her  er  ikke  en  saadan  Renhed,  at  den  besmittes  ved  et 
sanseligt  Aandepust,  her  er*  en  Kvinde,  der  er  sikker 
paa  sig  selv,  der  ikke  er  ulykkelig  ved  den  Situation,  i 
hvilken  Digteren  har  bragt  hende.  Hovedsagen  er,  at 
man  ikke  tror,  at  Elmire  et  eneste  Øjeblik  kan  føle  no- 
gen Lidelse  ved  Tartuffes  utvetydige  Opfordringer,    og 

30* 

det   er  man  nødt  til,   hvis  Ehnire   ikke   spilles   som   en 
erfaren  Kokette. 

Saadan  som  jeg  har  skitseret  Karakteren,  saaledes 
spilledes  den  af  Amould  Plessy.  Det  er  nmnligt  at  give 
nogen  Ide  om  den  sejerstolte  Mine,  der  bestandig  lyste 
over  hendes  Ansigt.  Hun  traadte  op  straks  i  første 
Scene  med  en  nonchalant  Værdighed  og  et  raillerende 
overlegent  Smil  paa  sine  Læber,  som  intet  Øjeblik  for- 
lod hende  under  Stykket.  Hun  hørte  med  den  samme 
rolige  Velvilje  paa  Bedstemoderens  Straffeprædikener, 
Mandens  Taabeligheder  og  Tjenestepigens  Vittigheder. 
Hun  betonede  stærkt  sit  Ønske  om  helst  helt  at  være 
udenfor  denne  Sag,  og  at  det  kun  var  yderst  nødtvun- 
gent, at  hun  indlod  sig  paa  at  forhandle  med  Tartuffe. 
Men  saa  overfor  ham  hvilket  overlegent  Koketteri!  Hun 
legede  med  ham  som  Katten  med  Musen,  holdende  ham 
i  Respekt  med  et  spottende  Blik  og  lyttende  til  hans 
Svada  med  et  Smil,  som  lod  det  usikkert,  om  hun  havde 
nogen  Medlidenhed  med  ham  eller  om  hun  fuldkomment 
holdt  ham  for  Nar.  Man  forstod  saa  godt  hvor  æggende 
denne  jævne  Sindstemperatur  maatte  være  for  Tartuffe 
idet  den  paa  én  Gang  indbød  ham  til  at  gaa  videre  og 
samtidig  ingen  Borgen  ydede  for,  at  der  var  mindste 
Udsigt  for  ham  til  Sejr.  Undertiden,  som  naar  han  ud- 
viklede for  hende  hvor  godt  man  kan  være  hellig  og 
forlibt  paa  samme  Tid,  lyttede  hun  til  ham  med  en 
naiv  hartad  troskyldig  Mine,  der  var  ligesaa  klædelig 
som  skælmsk.  Alle  Karakterens  fineste  Nuancer  kom 
frem  ved  dette  Spil.  Hun  formaade  ofte  i  én  eller  an- 
den ubetydelig  Replik  at  lægge  hele  Elmires  Overlegen- 
hed for  Dagen.  Saaledes  i  fjerde  Akt,  hvor  Husets  Folk 
beder  hende  at  friste  Tartuffe  for  at  han  skal  røbe  sig 
selv  for  Orgon  og  denne  faa  Øjnene  op.  Den  listige 
Dorine  ytrer  nogen  Tvivl  om  han  ogsaa  vil  gaa  i  den 
stillede  Fælde,  men  Elmire  forsikrer  roligt  at  man  nar- 
res let  af  den  man  elsker: 

Non,  on  est  aisément  dnpé  par  ce  qn'on  aime, 
Et  l'amour-propre  engage  å  se  tromper  soi-m6me. 
Faites-le-moi  descendre! 

Disse  sidste  Ord  udslyngede  hun  med  et  Blik  et 
Udtryk,  der  viste  hun  var  vis  paa  Sejren:  Hun  havde 
før  narret  lysere  Hoveder  fra  deres  Vid  og  Forstand, 
hvad  skulde  vel  en  stakkels  sort  Tartuffe  kunde  sætte 
op  imod  hende.  Efter  dette :  faites-le-moi  descendre  kunde 
man  roligt  gaa  til  den .  store  slibrige  Scene  og  Elmire 
kunde  trygt  overlade  sig  til  det  videstgaaende  Koketteri 
man  var  nu  vis  paa,  at  hun  havde  kastet  Hykleren  Gar- 
net over  Hovedet  og  at  hun  kun  behøvede  en  ringe  Be- 
vægelse med  sin  hvide  Haand  for  at  trække  det  sammen 
og  berøve  ham  Aandedræt  og  Liv. 

Amould-Plessys  Virksomhed  havde  bestandig  sit 
Centrum  i  Théåtre-Frangais'  klassiske  Repertoire,  men 
hun  tog  samtidig  ivrig  Del  i  de  Kampe,  det  realistiske 
Drama  under  det  andet  Kejserdømme  leverede  de  gamle 
Smagsretninger.  Det  var  EmileAugier,  der,  stadig  paa- 
virket af  den  yngre  Dumas,  repræsenterede  Tidsalderens 
herskende  Ideer  paa  den  franske  Nationalscene.  Mme 
Plessy  var  én  af  hans  trofasteste  Støtter.  Hun  var  Mar- 
quisen  af  Auberive  i  les  Effrontés  og  Baronesse  Pfeflfers 
i  Gihoyers  Søn  og  endelig  den  kolde  og  kokette  Madame 
Lecoutéllier  i  Måitre  Guérin,  et  af  Augiers  bedste  og 
mindst  kendte  Dramer.  Men  i  ingen  af  disse  Roller 
har  jeg  set  hende  og  kan  derfor  kun  bemærke,  at  franske 
Kritikere  udtømme  sig  i  Ros  over  hendes  Spil.  Der 
fortælles  at  Augier  havde  sagt  om  hende,  at  hun  var 
den  eneste  ved  Theatret  hvem  han  aldrig  behøvede  at 
gøre  opmærksom  paa  nogetsomhelst.  Hun  forstod  alting 
ja  syntes  endog  at  meddele  andre  af  sin  egen  Intelligens, 
saa  at  de  Scener,  i  hvilken  hun  optraadte,  saa  at  sige 
gik  af  sig  selv,  ordnedes  og  bragtes  i  rette  Tempo  af 
hende.  „Hun  er  det  personificerede  Theater",  sluttede 
han. 

Derimod  kan  jeg  efter  Øjesyn  dømme  om  hendes 
Spil  i  en  Rolle  hos  Augier,  der  altid  har  været  hendes 
kæreste,  nemlig  Titelrollen  i  L' Aventuriere,  Jeg  har 
mange  Gange  set  hende  heri,  og  skønt  hver  Gang  hendes 
Spil  var  stereotypt  ens,  dog  bestandig  følt  den  samme 
mægtige  Virkning  deraf.  Det  var  som  hun  gav  sig  selv 
helt  og  holdent  i  denne  dristige  Skikkelse.  Stykket  be- 
handler samme  Sujet  som  Demi-monde  og  Mariage 
cPOlympe  og  mange  andre:  det  er  et  Forsøg  af  en  Kvinde 
udenfor  Samfundet  paa  at  trænge  ind  i  Familielivet  og 
det  hæderlige  Selskab.  Skønt  Stykket  efter  Dekorationer 
og  Kostymer  foregaa  i  Spanien  i  det  syttende  Aarhun- 
hundrede,  foregaar  det  i  Virkeligheden  i  Paris  i  Midten 
af  det  nittende.  En  Skuespillerinde,  hvis  Liv  har  været 
højst  stormfuldt,  søger  en  Havn  i  Ægteskabet.  Hun 
vælger  til  sit  Offer  en  Adelsmand,  hvis  Hustru 
er  død,  hvis  eneste  Søn  er  en  Døgenigt,  der  er 
løbet  bort,  og  hvis  Datter  er  ifærd  med  at  gifte  sig. 
Han  staar  alene  og  hun  besnærer  ham  des  lettere.  Da 
vender  Sønnen  pludselig  hjem.  opspinder  en  Intrige  for 
at  narre  Eventyrersken  og  da  hun  alligevel  synes  at  vinde 
Sejr  og  allerede  hoverer,  overøser  han  hende  med  de 
haanligste  Ord,  behandler  hende  med  en  Foragt,  som 
var  hun  det  smudsigste,  modbydeligste  Kryb.  Sligt  har 
hun  aldrig  hørt  før,  hun  forbauses  over  hans  mandige 
Vrede,  hun  forvirres,  skælver  og  ender  med  at  kaste  sig 
ydmyg  for  hans  Fødder  og  anraabe  ham  om  Naade.  I 
et  Minut  har  hun  lært  sand  Kærlighed  at  kende,  fordi 
hun  føler  sig  staaende  overfor  en  Mand,  paa  hvem  hendes 
Forførelseskunster  prelle  af,  enHerre,  som  hun  vilde  være 
lykkelig  ved  at  tjene. 

Det  var  denne  Scene,  som  var  Glanspunktet  i  Ar- 
nould-Plessys  Spil.  Hun  havde  udfoldet  en  katteagtig 
Smidighed  i  de  første  Akter,  hun  havde  ikke  sagt  et 
højt  Ord,  men  hvisket  og  hvislet  rundt  om  den  gamle 
Mand  og  om  enhver,  der  nærmede   sig  hende.     Nu,   da 

hnn  pludselig  tror,  at  Byttet  er  sluppen  hende  af  Hæn- 
derne, kaster  hun  Masken.  Det  var  som  om  En  pludse- 
lig trak  alt  det  civiliserede  Selskabs  glatte  Manerer 
bort  for  at  vise  Samfundets  Undeilag  af  Raahed  og 
Last.  Hendes  Stemme  blev  raa,  hendes  Gebærder  blev 
voldsomme,  næsten  pøbelagtige,  bendes  Blik  vildt  og 
graadigt.  Hun  bevægede  sig  uroligt  over  Skuepladsen 
som  en  Hyæne  i  sit  Bur.  Hun  mødte  derpaa  Sønnens 
Bebrejdelser  med  den  frækkeste  Mine,  men  efterhaanden 
som  hans  Pathos  steg,  slappedes  hendes  Træk,  hun 
aandede  hastigt  og  bange,  trak  sig  tilbage  i  sig  selv, 
urolig  som  et  Dyr  overfor  det  tilstundende  Uvejr  og 
endelig  med  et  skærende  Skrig,  som  samlede  hun  i  dette 
hele  sin  Rædsel,  hele  sin  Anger  og  hele  sin  spirende 
Kjærlighed  slængte  hun  sig  hen  for  sin  Dommer  og  laa 
sønderknust  i  Støvet.  Fra  dette  Øjeblik  spillede  hun  de 
sidste  Scener  som  et  Menneske,  der  er  betaget  af  en 
ubekendt  Magt,  en  Dæmon.  Hendes  Kraft  var  brudt, 
hendes  Hænder  rystede  i  Feber,  hendes  Stemme  fandt 
ikke  Ordene.     Virkningen  var  betagende. 

Udenfor  sit  egentlige  Rollefag  forsøgte  hun  sig  i  de 
sidste  Aar  i  ældre  Roller,  saaledes  i  Nany  af  Meilhac, 
hvor  hun  gav  en  Art  Moddstykke  til  Forpagterkonen  i 
Kamp  og  Sejr:  en  Moder,  der  af  Kærlighed  til  sin  Søn 
bliver  skinsyg  paa  Enhver,  han  holder  af,  og  i  Fortvivlelse 
endda  lægger  Hindringer  ivejen  for  hans  Ægteskab  med 
den  unge  Pige,  han  elsker.  Den  Lykke,  hun  gjorde  i 
denne  Rolle,  bestemte  hende  senere  til  at  forsøge  sig 
videre  frem  og  hun  spillede  Titelrollen  i  la  Grand*  Maman 
af  Cadol ,  smtidig  med  at  hun  endnu  trøstigt  tog  fat  paa 
unge  Kvinderoller,  naar  Lejlighed  gaves.  Der  er  ingen 
Tvivl  om,  at  hun  med  sin  store  Scenevanthed  vilde  havt 
meget  interessante  Opgaver  for  sig,  hvis  hun  ikke  plud- 
lig  som  ved  en  Kaprice  havde  bestemt  sig  til  at  forlade 
Scenen. 

Kun  et  absolut  uheldigt  Forsøg  har  hun  gjort  i  alle 
disse  Aar,  det  var  da  hun  i  Sæsonen  1872 — 73  faldt 
paa  at  spille  Ågrippina  i  Britannicus.  Det  gjaldt  om 
intet  mindre  end  at  faa  Fodfæste  i  Eacines  og  Comeilles 
tragiske  Jordbund.  Det  syntes  i  Begyndelsen  som  om 
der  virkelig  aabnede  sig  nye  Horisonter  for  hendes  Kunst. 
Publikum,  der  altid  bøjer  sig  for  et  stort  Navns  Avto- 
ritet,  og  for  hvem  i  Tragedien  altid  Deklamation  gaar 
forud  for  Naturlighed^  klappede  som  sædvanligt  af  hende, 
skønt  hun  deklamerede  paa  den  mest  bombastiske  Maner. 
Bladene  vare  venlige,  forholdt  sig  afventende  og  tog  sig 
ikke  Sagen  nær.  Det  var  den  franske  Journalist,  der 
sikkert  for  Øjeblikket  er  den  ypperste  Theaterkritiker, 
nogen  Literatur  kan  opvise,  Frangisque  Sarcey,  der  brat 
gjorde  Ende  paa  Mme  Plessys  tragiske  Kaprice.  Han 
skrev  en  udførlig  og  ubarmhjertg  Anmeldelse  af  hendes 
Spil,  af  hvilket  jeg  skal  citere  nogle  Stykker: 

„Jeg  vil  ikke  sige,  at  Mme  Plessy  var  taalelig.  Med 
hendes  Intelligens,  hendes  medfødte  Anlæg,  hendes  store 
Navn  og  enorme  Avtoritet  kan  man  ikke  være  taalelig. 
Hun  er  da  ikke  taalelig  slet,  Hun  er  det  i  en  Grad, 
som  man  aldeles  ikke  kan  udtrykke,  og  det  vilde  være  sør- 
geligt for  hende  og  Kunsten,  hvis  der  i  dette  Skibbrud 
endnu  kunde  opdages  nogle  Rester  af  de  fremragende 
Egenskaber,  som  maaske  aldrig  nogen  anden  Skuespiller- 
inde har  faaet  i  Gave  af  Naturen. 

„Mme  Plessy  synes  at  bilde  sig  ind,  at  Tragedien 
er  en  hel  vidunderlig  Ting,  der  intet  somhelst  har  at 
gjøre  med  Naturen  og  som  kræver  ganske  særlige  Gestus  . 
og  besynderlige  Tonefald.  Hun  lader  Stemmen  stige, 
puster  sine  Kinder  op  og  fra  hendes  vidt  aabnede  Mund 
udgaar  der  nu  en  tragisk  Rumlen ,  som  brydes  efter 
hvert  Halvvers  og  ender  med  et  bragende  Eftertryk 
paa  Rimet. 

„Der  er  ikke  Spor  af  Nuancer  i  denne  voldsomme 
og  svulstige  Deklamation ;  al  Finhed  og  Ynde  ved  hendes 

Diktion  er  forsvundet.  Ja.  jeg  vover  næppe  at  sige  det 
men  lilme  Plessy  søger  at  fremstille  Værdigheden  og  Stor- 
heden hos  Neros  Moder  ved  Midler  som  Souspræfektemes 
Koner  anvende  for  at  være  majestætiske.  Hun  bryster 
sig,  slaar  med  Nakken,  pavserer,  arrangerer  sig  i  Ballet- 
stillinger og  udstrækker  Hænderne  med  en  Mine,  som 
vilde  hun  sige:  „Jeg  skulde  mene,  at  jeg  er  majestætisk 
og  at  det  er  deu  rigtige  Dronningmaner." 

Denne  Beskrivelse  træffer  desværre  mange  flere  tra- 
giske Skuespillere,  end  den,  Kritikeren  vilde  ramme. 
Det  er  en  hel  Skole  udbredt  over  alle  Landes  Theatre, 
som  søger  i  en  falsk  Ordbram  og  affekterte  Lader  Er- 
statning for  den  Indtrængen  i  Karakteren,  paa  hvilken 
alene  den  naturlige  Diktion  beror.  Heller  ikke  syntes 
jeg,  at  Mme  Plessy  i  Virkeligheden  var  slettere  end 
mange  af  hendes  Kunstfæller  paa  det  franske  Theater. 
Den  beundrede  Maubant  for  Exempel  har  altid  fore- 
kommet mig  en  meget  maadelig  Deklamator  trods  hans 
smukke  Stemme.  Men  muligvis  var  det  den  Overraskelse, 
som  Enhver  maatte  føle  ved,  at  Arnould-Plessy ,  der 
kendte  alle  Samtalens  ægte  Tonefald,  saa  ufortrødent 
kastede  sig  ind  i  den  traditionelle  Maner,  muligvis  var 
det  Forbauselse  herover,  der  bevirkede,  at  Sarcey  vovede 
at  udtale  sin  Dom  med  en  saadan  Skarphed. 

Her  vil  jeg  tillade  mig  at  aabne  en  Parentes.  Sæt, 
at  en  dansk  Kritiker,  selv  en  anset  vilde  skrive  saaledes 
om  én  af  vort  Theaters  allerypperste  Kunstnere,  en 
Skuespiller  af  første  Rang,  hvilket  Ramaskrig  vilde  der 
ikke  opløftes  i  Publikum.  Og  den  Paagældende  selv ! 
Med  hvilken  Foragt  vilde  den  Angrebne  ikke  begegne 
Kritikeren,  lade  fuldkomment  haant  om  hans  Ord  og 
Grunde,  ja  jeg  vover  at  paastaa,  at  hvis  det  var  en 
mandlig  Kunstner,  der  her  var  bleven  kritiseret  som 
Arnould-Plessy,  vilde  han  saa  offenlig  som  muligt  lade 
sig  forlyde  med,  hvilken  korporlig  Tugtelse  han  agtede 
at   tildele  den  elendige  Rescensent ,   skønt   han    ganske 

sikkert  vilde  være  for  —  dannet  til  for  Alvor  at  have 
sligt  i  Sinde.  Hvorledes  tror  man  nu,  at  Mme  Plessy 
bar  sig  ad.     Sarcey  fortæller  saaledes: 

„Nogle  Dage  efter  min  Feuilleton  var  skrevet ,  fcraf  jeg 
sammen  med  Mme  Plessy  hos  fælles  Bekjendte.  Jeggjorde 
mig  saa  usynlig  som  mulig,  men  hun  kom  hen  til  mig 
og  rakte  mig  Haanden  med  det  indtagende  Smil,  som 
Marivaux'  •  Heltinder  besidde. 

„Det  er  Dem,  som  har  Ret",  sagde  hun.  „De  kunde 
maaske  have  udtrykt  det  Samme  i  et  venligere  Sprog 
men  det  er  ikke  des  mindre  sandt,  hvad  De  har  sagt. 
Mine  Venner  og  jeg  have  faret  vild  og  jeg  skal  ikke 
mere  vove  mig  ind  paa  tragiske  Roller.  Jeg  takker 
Dem." 

Hun  nejede  dybt  for  mig  og  lod  mig  staa  ganske 
forbløffet." 

Om  man  ogsaa  heri  vil  se  noget  af  hendes  sædvan- 
lige Lethed  i  at  gaa  fra  én  Yderlighed  til  en  anden, 
saa  maa  man  dog  sikkert  beundre  den  Bonsens  der 
endog  bringer  hende  til  at  takke  den  vrede  Kritiker 
for  hans  Tordentale.  Alligevel  tror  jeg  ikke,  at  det  er 
et  Eksempel  der  let  vil  finde  Efterlignere  i  vor  Theater- 
verden  ;  men  jeg  vil  rigtignok  heller  ikke  paa  den  anden 
Side  paastaa,  at  en  Rescensent  altid  skulde  have  Ket  i 
sin  Filippika  mod  en  eller  anden  Kunstner.  Nej,  Moralen 
af  denne  Historie  er  kun  den,  at  selv  en  stor  Kunstner 
kan  have  Uret  overfor  en  simpel  Bladkritik  og  at  det 
i  saa  Fald  er  'hæderligst  og  smukkest  at  anerkende 
sin  Uret. 


VI. 

Dog  dette  er  næppe  den  eneste  Lære,  der  lader  sig  ud- 
drageaf  den  store  Kunstnerindes  Liv.  „Hvormeget  sig  dog  i 
Verden  forene  maa,  for  Elskoven  ret  at  trylle   frem", 

siger  Oehlenschlåger ;  men  hvormeget  mere  maaikke  forenes 
for  at  frembringe  Kunstneren  og  Eunstværket. 

Amould-Plessy  har  fra  Barndommen  af,  som  vi  se, 
været  udsat  for  Impulser  i  dramatisk  Retning.  Hendes 
spædeste  Indtryk  maa  straks  have  gjaldt  Scenen,  og  det 
er  rimeligt  at  antage,  at  hun  tidligt  har  været  sig  sin 
Lyst  til  at  blive  SkuespiUerinde  bevidst. 

Sæt  nu,  at  en  eller  anden  dansk  omvankende  Provins- 
skuespiller har  en  lille  Datter,  der  meget  tidligt  aaben- 
barer  en  stor  Lyst  og  tydelige  Anlæg  i  saa  Henseende! 
Hvad  skal  han  saa  foretage  sig  med  hende,  hvor  sk|J 
han  anbringe  hende,  hvor  finde  Lærere  til  hende?  Der 
er  jo  des  værre  absolut  intet  Sted,  hvor  han  kan  søge 
hen,  ingen  Skole,  i  hvilken  han  kan  sætte  Barnet.  Ja, 
det  er  sandt,  han  kan  maaske  faa  hende  ansat  ved  det 
kongelige  Theaters  Ballet,  med  hviken  der  jo  er  for- 
bundet en  Skole,  som  særligt  sysselsætter  sig  med  Re- 
ligionsundervisning, men  det  turde  maaske  betragtes  som 
sandsynligt,  at  selv  i  dette  lykkelige  Tilfælde,  vilde  hans 
Datters  og  hendes  Talents  Skæbne  ikke  være  saa  aldeles 
sikret.  Der  har  næppe  været  nogen  større  Fordærvelse 
fer  vor  Skuespilkunst  end  den  Omstændighed,  at  alle 
kvindelige  Kunstnere  hentes  fra  Balletskolen.  De  lære 
her  intet,  der  vedkommer  Kunst,  men  tilegne  sig  en  Pli, 
der  næsten  altid  slaar  til  overfor  Publikum,  naar  de  da 
ikke  af  Naturen  ere  altfor  stedmoderligt  behandlede. 
Fra  Balletten  medbringe  de  konventionelle  Gestus  og 
Lader,  som  forfølge  dem  hele  Livet  igennem,  og  næsten 
blive  til  deres  anden  Natur.  De  véd  knap  selv  af,  at  de 
bestandigt  nøjes  med  akademiske  Reminiscenser,  de  tro 
at  give  noget  selvstændigt  og  vænnes  derved  af  med  at 
søge  ind  i  sig  selv  for  at  finde  det  naturlige  Udtryk. 
Og  den  Skuespiller,  der  ikke  uafladeligt  og  alene  er  en 
Søgende,  faar  aldrig  Kunstens  Naadegave.  Altsaa  først 
og  fremmest  der  findes  ingen  Amould-Plessy'er  her- 
hjemme,  fordi  vi'  intet  dramatisk  Konservatorium  har, 

ingen  dygtige  og  uddannede  Lærere,  til  hvem  man  kan 
betro  de  spæde  Spirer. 

Men  lad  os  nu  sætte,  at  det  unge  Barn  naar 
saa  langt  frem  uden  al  virkelig  Vejledning,  at  hun 
kommer  til  at  debutere  og  endog  gør  Lykke  ved 
sin  første  Prøve  paa  Scenen,  er  hun  da  bedre  faren? 
Jeg  kan  tage  et  Eksempel  fra  den  aller  nyeste  Tid. 
En  ung  Dame  har  i  forrige  Maaned  overøst  med  Ros 
af  velvillige,  men  upartiske  Kritikere  og  beklappet  af  et 
beundrende  Publikum  debuteret  som  Dora  i  Sardous 
ligelydende  Stykke.  Jeg  vover  at  paastaa,  at  der  hos 
Debutantinden  ikke  var  den  fjærneste  Forstaaelse  af 
Rollen.  Sardou  har  skildret  en  sydlandsk,  vild  Natur, 
et  Barn,  der  er  halvt  fordærvet  af  slet  Selskab  og  daar- 
lige  Sæder,  en  uskyldig  Pige,  der  er  saa  mistænkt,  at 
hun  selv  fra  den  Mand,  hun  elsker,  venter  den  dybeste 
Forhaanelse  i  hans  Kærlighedserklæring;  der  har  fore- 
svævet Sardou  en  Skikkelse  af  lignende  Art  som  Esther 
i  Dickens  Dombey,  ja  der  kan  vel  ingen  Tvivl  være  om, 
at  hans  nærmeste  Forbillede  har  været  den  spanske 
Eventyrerske,  der  naaede  helt  op  til  Frankrigs  Trone  — 
vil  nogen  for  Alvor  mene,  at  det  københavnske  Publikum 
gennem  den  givne  Fremstilling  kunde  blot  dunkelt  skimte 
Digterens  Tanke?  Jeg  tror  det  ikke.  Hvad  saa'  man 
her?  En  net  lille  Ingénue  uden  Karakter  og  uden  Tem- 
perament og  med  en  Smule  balletmæssig  Sikkerhed  paa 
Scenen.  Men  misforstaa  mig  ikke,  som  om  det  var  min 
Mening,  åt  rette  Bebrejdelser  mod  den  unge  Dame:  hvor 
i  al  Verden  skulde  hun  have  lært  andet  fra  end  netop 
dette.  Nej,  Ulykken  er  just,  at  der  ingen  Anledning  er 
for  hende  til  at  lære  mere.  Hun  har  en  lille  Begavelse, 
der  maaske  kunde  uddannes.  Men  hvor  er  nu  den 
Jouslin  de  la  Salle,  der  kommer  for  at  se  hende,  der 
efter  en  Indberetning  til  Ministeren  faar  hende  under- 
støttet, for  derpaa  at  lade  hende  debutere  paa  National- 
scenen.    Istedetfor  kan  man  være  vis  paa,  at  hendes  Ta- 

lent  systemastisk  vil  blive  undergravet,  der  hvor  hun  er. 
Men  sæt  endog  hun  kom  til  det  kongelige  Theater,  hvor, 
spørger  jeg  saa  igen,  er  den  Mile  Mars,  der  skal  lede 
den  unge  Kunstnerindes  Fjed  i  det  klassiske  Repertoire, 
indvie  hende  i  den  traditionelle  Diktions  Hemmeligheder. 
Der  mangler  blot  tre  Ting:  Vi  har,  naar  et  Par  Hol- 
bergske Roller  undtages,  slet  ingen* Tradition,  man  hår 
glemt  at  danne  et  Repertoire,  og  de  ældre  Kunstnerinder 
tage  sig  aldeles  ikke  af  de  yngre.  Med  andre  Ord  vi 
mangle  alt  Grundlag  for  Uddannelse  af  Talent  gennem 
Skole,  selv  om  det  er  naaet  et  godt  Stykke  frem  i 
Kunsten. 

Det  er  let  for  Enhver  med  Arnould-Plessys  Liv  for 
Øje  at  fortsætte.  Blot  vort  Lands  Fattigdom  har  en 
stor  Lidflydelse  paa  vor  Skuespilkunsts  Forfald.  Vore 
Skuespillerinder  ere  gennemgaaende  altfor  slet  aflagte. 
Der  hører,  som  bekendt,  stærk  Varme  her  i  Norden  for 
at  klække  Drivhusplanter  op,  og  der  kræves  ikke  lidet 
Vellevnet  og  Luksus  for  at  bevare  den  Elasticitet ,  den 
legemlige  og  aandelige  Friskhed,  som  man  fordrer  hos 
den  dramatiske  Kunstnerinde.  Hun  skal  vogtes  for  Næ- 
ringssorger, holdes  fjæmt  fra  det  borgerlige  Livs  Smaa- 
ulykker.  Man  kan  være  sikker  paa,  at  den  Rubelregn, 
hvormed  Amould-Plessy  overøstes,  faldt  vederkvægende 
ned  over  hendes  Kunst. 

Og  endnu  ét:  Scribe  og  Dumas  begynde  at  skrive 
R  olier  for  Arnould-Plessy;  tyveÅar  efter  udkaster  Åugier 
sine  kvindelige  Figurer  med  hende  som  Forbillede.  Men 
Bjørnson  og  Ibsen,  for  hvem  skrive  de  Roller,  i  hvad 
Sammenhæng  staa  deres  Dramer  med  dansk  Skuespil- 
kunst? De  sætte  ikke  engang  selv  deres  Stykker  i 
Scene  og  ane  næppe,  hvem  der  ved  vort  Theater  helst 
maa  udføre  de  vigtigste  Roller.  Men  paa  den  anden 
Side  ere  vore  Skuespillere  ikke  engang  saa  modne ,  at 
de  let  ville  anerkende  Digterens  Herredømme  over 
deres  Spil. 

Dog  jeg  vil  blot  tage  Grundelementerne,  der  dannede 
Amould-Plessys  Kunst:  en  dramatisk  Skole,  et  Reper- 
toire, der  grundlægger  en  Tradition,  og  Institutioner, 
der  sikre  Traditionens  Nedarving.  Vil  der,  hvis  man 
herhjemme  stræbte  at  bygge  dette  op,  da  saa  vokse 
store,  geniale  Kunstnerinder  frem  inden  kort  Tid?  Hvem 
kan  vide  det.  Men  man  se  hen  til,  hvilke  Skuespillerinder 
den  sidste  Snes  Aar  har  bragt  os,  og  man  vil  vel  med 
al  Respekt  for  deres  Dygtighed  indrømme,  at  man  her 
har  ialtfald  den  Erfaring,  at  uden  Skole,  uden  Tradition, 
naar  man  ikke  „det  Store"  og  „Genierne".  Hvorfor  da 
ikke  prøve  ad  den  Vej,  som  man  andetsteds  har  slaaet 
ind  paa.  I  det  lille  Danmark  maa  man  frede  mere  om 
det  aandelige  Liv  end  andetsteds,  hvor  Oplandet  er  saa 
stort.  Livssafterne  ere  uddøde  i  vor  Skuespilkunst,  det 
gælder  at  berede  en  Jordbund,  paa  hvilken  nye  Spirer 
kunde  gro  op  og  trives. 

EdYard  Brandes« 


Literatur. 


Meyers  Konversationslexikon.    (Bibliographisches  Institut.) 

Vi  have  tidligere  omtalt  dette  fortrinlige  Værk  for 
vore  Læsere.  Det  er  nu  naaet  til  ellevte  Bind  og  vil 
saaledes  være  afsluttet  i  en  nær  Fremtid.  Der  kan  næppe 
rejses  nogen  Tvivl  om,  at  det  betegner  den  højeste  Grad 
af  Fuldkommenhed,  hvortil  man  i  Tydskland  har  bragt 
det  paa  Encyklopædiens  Omraade ;  ingen  af  dets  tvende 
Konkurrenter,  hverken  Brockhaus  eller  Pierer,  kan  efter 
alle  Kyndiges  Dom  komme  op  ved  Siden  af  det.  Vi 
mene  trygt  at  kunne  anbefale  det  til  vore  Læsere,  som 
vi  ofte  have  ønsket  at  yde  rigeligere  Oplysninger  om 
fi-emragende  Mænd  og  Værker,  end  vor  Plads  og  vore 
Evner  have  tilladt  det.  De  ville  selvfølgelig  gennem  det 
tyske  Værk  kunne  skaffe  sig  Oplysninger  ogsaa  paa  Ge- 
beter, hvor  „Det  nittende  Aarhundrede"  ingen  Mening 
tør  have. 

Men  i  alle  de  Tilfælde,  hvor  vi  have  benyttet  det, 
under  en  stadig  Sammenligning  med  Brockhaus,  kunne 
vi  forsikre,  at  det  besidder  en  virkelig  beundringsværdig 
Præcision  og  Detailmasse.  Det  er  lykkedes  det  biblio- 
graphiske  Lastitut  at  erhverve  sig  en  Række  ypperlige 
Medarbejdere,  og  det  netop  saadanne  Mænd,  som  staa 
paa  den  moderne  Videnskabs  Højde.  Medens  Brockhaus 
i  lang  Tid  har  nøjedes  med  at  trykke  de  gamle  Oplag 
op  igen  under  en  let  Gennemretning  af  Artiklerne,  har 

her  hver  enkelt  Artikel  sit  bestemte  Nutidsstempel. 
Men  det  er  ogsaa  let  at  forstaa,  at  det  er  umuligt  at  faa 
en  dygtigere  Medarbejder  til  at  behandle  italiensk  Lite- 
ratur  end  Digteren,  Historikeren  og  Filologen  Angelo 
de  Gubematis,  og  at  geografiske  Artikler,  undertegnede 
med  Eieperts  Navn,  ere  over  al  Kritik.  Til  darwinistiske 
Spørgsmaal  haves  Darwins  tyske  Oversætter  Carus;  selv 
specielle  Fag  som  romansk  og  germansk  Filologi  repræ- 
senteres af  saa  betydelige  Navne  som  Lemcke  og  Bartsch. 
Svage  ere  Måhlys  Artikler  over  Fransk  og  ikke  ganske 
heldig  den  os  ubekendte  Forsker,  der  behandler  dansk 
Sprog  og  Literatur. 

Paa  dette  Punkt  kan  man  ikke  nægte,  at  Pierers 
Leksikon,  der  tæller  Dr.  Jessen  blandt  sine  Medarbejdere, 
har  Forspringet.  Der  findes  i  dette  f.  Eks.  en  Oversigt 
over  dansk  Literatur,  paa  hvilken  vi  henlede  alle  deres 
Opmærksomhed,  der  interessere  sig  for  de  Spørgsmaal, 
der  staa  i  Forbindelse  med  den  literære  Udvikling  her- 
hjemme. At  den  er  nøjagtig  og  kritisk  affattet,  er  ikke 
saameget  at  undres  over,  men  hvad  der  særlig  maa 
overraske  er,  at  den,  trods  sin  knappe  Form,  indeholder 
mange  nye  Bemærkninger  over  de  enkelte  Forfatteres 
Forbilleder  og  Værkernes  Oprindelse. 

Til  Gengæld  har  saa  Meyers  Leksikon  en  biblio- 
gi*afisk  Rigdom  her  som  andetsteds,  dér  efter  vor  Mening 
er  dets  bedste  Egenskab.  Man  køber  jo  ikke  saameget 
et  Konversationsleksikon  for  direkte  derigennem  at  høste 
Belæring,  men  meget  mere  for  at  faa  Anvisning  paa  de 
Steder,  hvor  man  skal  søge,  naar  man  har  at  gøre  med 
Sager,  som  ligge  udenfor  Ens  specielle  Fagdannelse.  Det 
tyske  Værk  med  sine  talrige  Kort  og  Tabeller  gør  En 
Arbejdet  baade  med  at  søge  og  med  at  finde  nemt  og 
underholdende. 


Den  sidste  Skanse. 


De  drog  sig  tilbage.    En  sluttet  Trop, 
Ind  gennem  Passet,  til  Bjergkammen  op. 

Den  synkende  Sol  over  Bjergstien  faldt; 
Man  kunde  paa  Skyggerne  Mændene  talt. 

Med  Kæmpedrag  over  Randen  skred 
Skyggen,  og  drog  sig  i  Dalen  ned.  — 

De  var  en  halvhundred  Stykker  ialt; 
Kesten  af  Hæren,  som  faldt. 


For  hver  en  Snes  Skridt,  de  fremad  gik, 
De  vendte  sig,  fæsted  paa  Vejen  et  Blik, 

Og  smed  Musketten  til  Kinden,  og  skød; 
Der  vakled  en  Fjende,  og  faldt,  og  var  død. 

Fjenden  var  nemlig  bestandig  i  Hælene, 

Som  den  brølende  Løve,  der  opsluger  Sjælene. 

Han  fyred  bag  hver  en  Klippeblok; 
Og  tyndere  blev  den  lille  Flok. 

Hej,  sæt  Trompeter,  Dit  Mundstykke  i, 
Og  tud  dem  i  Hornet  en  rask  Melodi! 

Nu  yil  vi  spille,  lad  dem  saa  danse; 
Nu  har  vi  naaet  den  sidste  Skanse.  — 

Saa  tåled  Kaptejnen,  og  peged  op 
Med  Sablen  mod  Fjeldets  glødende  Top. 

Dér  højned  en  Klippe  sin  dækkende  Rand. 
Det  er  alt,  hvad  en  Kampesten  evne  kan. 


Og  Hornblæseren  satte  for  Munden. 
Han  faldt,  og  rulled,  og  var  forsvunden. 

Kaptajnen  bøjed  sig  ud,  og  saa' 

Over  Styrtningen  ned  i  det  sejlende  Blaa. 

Knøsen  var  væk.    Paa  en  Slaaentom 
Hang  i  sin  Lidse  det  blanke  Horn. 

Han  fisked  det  op.     Og  højt  det  klang. 
Kaptajnen  blæste,  de  Andre  sang. 


De  stod  bag  Klippen,  øverst  paa  Tinden; 
En  liden  Fane  flagred  i  Vinden. 

Hver  Kugle  rev  Klude  af  Fanens  Dug; 
Saa  maatte  Stangen  tages  i  Brug. 

Støt  stod  den  flossede  Fanestage. 
Fjenden  løb  Storm,  og  sloges  tilbage. 

Men  vid  blev  Pladsen  bag  Klippens  Blok, 
Og  tyndere  blev  den  lille  Flok. 

Soldater!    Solen  er  gaat  ned. 

Nu  kommer  Natten,  saa  vidt  jeg  véd. 

Vi  holdt  vel  Pladsen,  om  vi  var  Flere; 
De  Faa,  som  vi  er,  de  kan  ikke  mere. 

Vi  gør  som  Solen.     Vi  skriver  vor  Bane 
Ned  bag  Bjerget  —  minus  vor  Fane. 

Lad  Fjenden  saa  tage  den  nøgne  Stang. 
Der  kommer  vel  nok  en  „næste  Gang"! 

/ 
Saa  steg  de,  dækket  af  Nattens  Kappe, 
Ned  gennem  Dalen  paa  Fødder  rappe. 

De  spredte  sig,  gemte  Musketterne  hen. 
De  véd  nok  at  finde  de  samme  igen. 

De  klædte  som  sindige  Landmænd  sig  ud. 
De  gemmer  paa  Brystet  af  Fanen  en  Klud.  — 

Og  Fjenden  stormod.    Hans  Laurbærkranse: 
En  nøgen  Stang  og  en  øde  Skanse. 

Holger  Draehmann. 

Det  nittende  Aarhundrede. 

